
CHAPITRE    CXXX. 


Comment  li  dus  de  Bretagne  morut  sans  hoirs  de  sa  lignée,  et  comment 
li  contes  de  Montfort  fu  receu  à  signeur. 

Vous  sçavés ,  sicom  ichi  desus  est  dit ,  que  li  rois  Phe- 
lippes  de  France ,  quant  il  vint  au  Pont-à-Bouvines  à 
l'encontre  dou  roi  d'Engieterre,  liquel  avoit  assis  et  envi- 
ronné la  chité  de  Tournai,  et  i  fist  son  mandement  parmi 
le  roiaulme  de  France ,  il  n'oublia  pas  à  mander  le  ducli 
de  Bretagne,  liquels  le  vint  servir  plus  puissamment  que 
nuls  des  aultres  princlies  de  France  ;  car  il  ot  en  sa  com- 
pagnie et  délivrance  trente-trois  banières  dou  païs  de  Bre- 
tagne, et  bien  sept  cens  chevaliers  et  esquiers,  tous  gen- 
tilshommes. 

Quant  tout  li  signeur  se  départirent  dou  roi  et  l'un  de 
l'aultre,  et  que  casquns  s'en  retourna  viers  son  païs,  et  il 
orent  donné  tous  lors  hommes  congiet,  car  en  grant  temps 
ils  n'en  pensoient  à  avoir  à  faire  pour  tel  cas,  chil  dus  de 
Bretagne,  qui  pooitestre  de  l'eage  de  soissante  ans  ou  envi- 
ron, s'en  retournoit  viers  son  païs  à  tout  son  estât  tant  seul- 
ement. Maladie  le  prist  et  aherdi  sus  son  cemin,  delaquelle 
il  s'acouça  au  lit  en  la  chité  de  Chartres,  et  en  morut. 
Ce  duch  mort,  de  li  ne  demora  fils,  ne  fille,  car  nul  enfant 
il  n'ot  onques  eu  de  sa  femme  ' .  Chil  dus  avoit  eu  un  frère 
germain  de  père  et  de  mère,  lequel  on  avoit  nommé  mes- 
sire  Jehan  de  Bretagne.  De  ce  frère  au  duc,  estoit  demorée 
une  belle  jone  fille  nommée  Jehane  et  contesse  de  Pentèvre 
de  par  sa  dame  de  mère.  Chil  doi  duc,  c'est-à-entendre  le 
duc  qui  fu  devant  Tournai ,  et  messires  Jehans  de  Breta- 
gne ,  son  frère  et  conte  de  Pentèvre ,  avoient  un  frère  de 
par  lor  dame  de  mère ,  non  de  par  lor  père ,  car  lor  mère 
estoit  remariée  au  conte  de  Montfort.  Chils  contes  avoit  eu 
ce  fil,  qui  se  nommoit  contes  de  Montfort,  de  la  dame  qui 
ducoise  avoit  esté  de  Bretagne  ,  vivant  le  duch  de  Breta-' 
gne  son  mari  tant  seullement.  Li  dus  de  Bretagne  qui  fu 
devant  Tournai  et  ses  frères  avoient  tenu  ce  conte  de  Mont- 
fort à  frère,  pour  tant  que  il  estoit  fils  de  lor  mère  et  non 
de  lor  père,  ensi  que  vous  le  devés  entendre.  Chils  contes 
de  Montfort  avoit  à  femme  la  soer  au  conte  Lois  de  Flan- 
dres. Li  dus  de  Bretagne  qui  fu  devant  Tournai,  avoit  la 


1  Le  duc  Jean  III,  fils  cTArtus  III  et  de  Marie  de  Limoges,  mourut  a 
Caen  le  30  avril  1341.  Son  frère  Gui,  mort  avant  lui,  avait  laissé  de 
sa  femme,  Jeanne  d'Avaugour,  une  fille  nommée  aussi  Jeanne,  qui 
épousa,  en  1337,  Charles  de  Blois,  de  la  maison  de  Chûtillon  Jean  de 
Montfort,  qui  revendiqua  le  duché  de  Bretagne,  était  issu  du  second 
mariage  d'Artus  III  avec  Yolande  de  Dreux,  comtesse  de  Montfort. 
Jean  de  Montfort  avait  épousé  Jeanne,  sœur  du  comte  de  Flandre. 

fille  de  son  frère  germain  mariet  à  messire  Carie  de  Blois, 
fil  au  conte  Gui  de  Blois  et  frère  au  conte  Lois  de  Blois  et 
neveu  dou  roi  Phelippe  de  France ,  fil  de  sa  serour ,  car 
vous  savés,  ensi  que  il  est  dit  et  escript  ichi  desus,  que  li 
contes  de  Hainnau ,  li  contes  Guis  de  Blois  et  messires 
Robers  d'Artois  eurent  les  trois  serours  dou  roi  Phelippe. 
Cliils  dus  de  Bretagne  qui  fu  devant  Tournai,  avoit  tous- 
jours  fait  doubte  que  li  contes  de  Mont-fort,  son  frère  de 
remariage,  ne  vosist,  apriès  son  déchiès,  efforchier  sa 
cousine  la  droite  hiretière  de  Bretagne  et  bouter  hors  de 
son  biretage,  et  pour  ce  l'avoit-il  mariet  et  donnet  à  mes- 
sire Carie  de  Blois,  afîin  que  li  rois  Phelippesde  France  et 
li  contes  d'Alençon,  si  oncle,  etlidus  deNormendie,  ses 
cousins  germains,  li  aidaissent  à  soustenir  et  deffendre  son 
biretage  de  Bretagne,  se  li  contes  de  Montfort,  qui  riens 
n'estoit  issus  de  Bretagne,  le  voloit  efforchier  et  oster  son 
droit,  par  queconque  cautelle  que  ce  fust,  et  ce  en  avint 
que  li  dus  de  Bretagne  pensa  et  imagina  en  son  temps. 
Car  sites  que  li  contes  de  Montfort  peut  sçavoir  que  li  dus 
de  Bretagne,  ses  frères,  fu  mors,  il  s'en  vint  à  Nantes,  qui 
est  la  souverainne  cbité  de  Bretagne,  et  fist  tant  as  bour- 
geois et  à  ceuls  dou  païs  entours  que  il  le  reeburent  à  si- 
gneur  et  li  fissent  feaulté  et  hommage,  et  toutes  les  solemp- 
nités  auteles  comme  elles  apertiennent  à  faire  as  dus  de 
Bretagne,  sans  nulles  exceptions,  ne  réservations,  et  tan- 
tos  ala  à  Eennes  qui  est  la  grignour  chité  apriès.  Chil  de 
Rennes  le  rechurent  parellement.  Aussi  fissent  chil  de 
Vennes ,  de  Camperlé ,  de  Camper-Correntin  ,  de  Dol ,  de 
Saint-Bru  de  Vaus  ',  de  Hainbon,  de  Lambale  et  de  toutes 
les  chités  et  villes  de  Bretagne ,  réservé  Brest  et  auquns 

1  Saint-Bru  de  Vaus,  Saint-Brieuc. 

fors  chastiaus  et  les  signeurs  qui  ne  vodrent  pas  sitos  obéir, 
car  il  sentoient  que  messires  Caries  de  Blois  avoit  à  femme 
la  droite  liiretière  de  Bretagne  et  s'esmervilloient  comment 
les  bonnes  villes  et  les  chités  de  Bretagne  estoient  sitos 
rendues  à  lui ,  mais  messires  Hervis  de  Lion ,  un  grant 
baron  de  Bretagne,  i  avoit  fort  aidié  ;  et  là  par  tout  où  li 
contes  de  Montfort  aloit  et  cevauçoit,  et  à  toutes  ces  récep- 
tions il  menoit  la  contesse  sa  femme ,  laquelle  avoit  coer 
d'omme  et  de  lion  ;  et  s'avisèrent  li  contes  et  sa  femme , 
quant  il  orent  chevauciet  par  toutes  les  chités  et  bonnes 
villes  de  Bretagne,  que  il  ordonneraient  une  feste  à  tenir 
très-grande  en  la  chité  de  Nantes.  Si  fu  la  feste  prononchié 
et  publyé  partout  et  li  jours  asignés  que  la  feste  se  tenroit. 
Si  furent  les  pourvéances  faites  très-grandes  et  grosses  de 
toutes  coses  que  à  la  feste  pooit  ou  devoit  apertenir. 

Li  contes  de  Montfort  qui  soubtieus  et  imaginans  estoit, 
se  départi  de  Nantes  et  laissa  là  la  contesse  sa  femme  pour 
ordonner  de  celle  feste  et  cevauça  à  puissance  de  gens 
d'armes  viers  la  chité  de  Limoges,  dont  li  dus,  son  frère, 
avoit  esté  sires  et  contes;  et  bien  savoit  que  son  grant 
trésor  estoit  là  et  de  lonch  temps  l'avoit  assamblé.  Quant 
il  fu  venus  jusques  à  Limoges,  on  n'euist  nul  contredit  à 
lui  recevoir,  car  renommée  couroit  jà,  et  bien  le  remons- 
troit,  que  chil  de  Nantes,  de  Rennes  et  de  Vennes  et  des 
chités  et  bonnes  villes  de  Bretagne  l'avoient  receu  à  duch 
et  à  signeur,  et  ce  coulouroit  grandement  son  fait,  et  li 
fissent  toutes  les  solempnités  les  églises  et  les  bourgeois 
de  Limoges  que  on  doit  faire  à  son  signeur,  et  prist  et  saisi 
le  grant  trésor  où  en  or  et  argent  avoit  grans  somme  que  li 
dus  son  frère  avoit  assamblé,  car  ce  fu  un  sires  de  bon  gou- 
vernement et  de  grant  espargne.  Chils  contes  de  Montfort 
prist  tout  ce  trésor  et  le  carga  et  trousa  et  en  ordonna 

ensi  comme  sien  et  s'apensa  que  il  li  venroit  bien  à  point 
pour  renforcier  son  estât,  acquerre  des  bons  amis  et  des- 
truire  ses  ennemis.  Quant  il  ot  pris  la  posession  de  Limo- 
ges et  de  Limosin  de  ce  que  à  son  hiretàge  apartenoit,  il 
ordonna  partout  gens  et  officyers  de  par  lui  et  se  mist  au 
retour,  et  vint  à  Nantes  et  trouva  que  les  pourvéances 
pour  la  feste  que  il  voloit  tenir,  estoient  toutes  prestes , 
dont  il  fu  moult  resjoïs,  car  il  atendoit  les  nobles  et  les 
prélas  de  son  païs,  je  di  de  son  païs,  c'est-à-entendre  selonch 
le  droit  que  il  se  disoit  avoir.  A  celle  feste  qui  fu  tenue  à 
Nantes,  vinrent  des  chités  et  des  bonnes  villes  de  Bretagne 
les  consauls  et  les  hommes  que  il  avoit  créés  et  pourveus 
en  office,  mais  des  barons  nuls  ni  vinrent,  fors  messires 
Hervis  de  Lion,  dont  il  fu  moult  pensieus  et  esmervilliés. 
Bien  est  vérité  que  auquns  chevaliers  et  esquiers  le  plus 
Bretons  bretonnans  i  vinrent,  liquel  n'estoient  plus  en- 
cores  bien  enfourmé  de  lamatère,  et  à  tous  ceuls  qui  furent 
à  se  feste,  il  donna  et  départi  de  ses  biens  si  largement 
que  tout  s'en  contentèrent,  et  acquist  la  grasce  et  l'amour 
d'euls,  car  il  n'est  riens  que  dons  ne  fassent. 

CHAPITRE  CXXXI. 

Comment  li  contes  de  Montfort,  à  grand' foison  de  gens  d'armes,  mist 
le  siège  devant  Brest. 

Quant  li  contes  de  Montfort  vei  que  pluisseur  baron  et 
chevalier  de  Bretagne  refusoient  d'obéir  à  ses  mandemens 
et  que  point  n'estoient  venu  à  sa  feste,  si  en  fu  tous  mé- 
rancolieus,  et  pour  ce  ne  laissa-il  pas  à  fester  et  à  faire 
bonne  chière  à  tous  ceuls  qui  venu  estoient,  et  avant  que 
la  feste  fust  esparse,  il  demanda  comment  il  se  ceviroit  de 

ceuls  qui  le  voloient  adoser1.  Il  fu  consilliés  que  il  semon- 
sist  tous  ses  hommes  et  priast  ses  amis  et  presist  saudoyers 
de  toutes  pars,  car  il  avoit  bien  de  quoi  faire  et  cevauçast 
à  puissance  de  gens  d'armes  en  Bretagne  et  conquesist  de 
fait  les  rebelles  et  fesist  venir  à  obéissance,  et  tout  pre- 
mièrement il  alast  devant  Brest  et  fesist  tant  que  il  en 
fust  sires,  car  pas  n'est  dus  de  Bretagne,  qui  n'est  sires  de 
Brest.  Li  contes  deMontfort  crei  ce  consel  et  semonst  tous 
ceuls  qui  feaulté  li  avoient  fait  et  desquels  il  pensoit  à 
estre  aidiés,  et  retint  saudoyers  à  tous  lés  et  les  paia  bien 
et  largement,  tant  que  casquns  le  vintvolentiers  servir. 

Quant  li  contes  de  Montfort  vei  que  il  avoit  gens  assés 
pour  cevauchier  avant  en  Bretagne,  et  pour  aprendre  à 
congnoistre  liquel  et  lesquels  vodroient  faire  partie  à 
l'encontre  de  li  et  dire  que  il  ne  fust  de  son  droit  dus  et 
hiretiers  de  Bretagne,  li  intension  de  li  et  de  son  consel 
estoit  telle  que  il  les  radrèceroit,  vosissent  ou  non,  à  raison. 
Si  se  départi  de  Nantes  en  grant  arroi  et  se  mist  au  chemin 
pour  venir  et  aler  devant  Brest.  Vous  devés  sçavoir  avant 
que  il  venist  à  Brest,  il  avoit  jà  le  plat  païs  de  Bretagne 
et  moult  de  grosses  villes  si  constrains  à  lui  et  mis  en  son 
obéisance  que  toutes  gens  le  sieuvoient  à  cheval  et  à  piet, 
les  uns  par  renommée  que  on  disoit  :  «  Vechi  nostre  si- 
«  gneur  le  duch,  »  les  aultres  par  cremeur  que  il  non 
osoient  faire  le  contraire,  et  tant  esploitièrent  li  contes  de 
Montfort  et  tous  ses  routes,  que  il  vinrent  devant  Brest. 
Dou  chastiel  de  Brest  pour  ces  jours  estoit  gardyens  et 
chapitainne  uns  vaillans  et  sages  chevaliers  qui  se  nom- 
moit  messires  Garniers  de  Cliçon,  cousins  germains  au 
signeur  de  Cliçon.  Li  contes  de  Montfort  li  manda  que  il 

1  Adoser,  mépriser,  abandonner. 

venist  parler  à  lui  sus  aségurances  :  il  vint.  Quant  il  fu 
venus,  il  li  demanda  pourquoi  il  clooit  les  forterèces  de 
Bretagne  à  l'encontre  de  li,  quant  bien  il  savoit  que  il  en 
estoit  dus  et  sires,  et  que  les  chités  et  bonnes  villes  de 
Bretagne  l'avoient  recheu  à  signeur.  Il  respondi  à  ce  et 
dist  :  «  Sire,  je  tieng  clos  et  tenrai  le  chastiel  de  Brest, 
«  tant  que  il  me  sera  aparant  que  il  i  auera  un  duch  en 
«  Bretagne,  qui  recbeus  i  sera  de  tous  les  barons  et  les 
«  fiévés,  ensi  comme  il  apertient  à  estre  recheus,  et  que 
«  chils  dus  auera  fait  son  devoir  deviers.son  naturel  et 
«  souverain  signeur,  le  roi  de  France,  et  que  li  rois  l'auera 
«  recheu  à  homme  lige,  de  foi  et  de  bouce,  et  quant  ce  me 
«  sera  apparant  clèrement,  je  obéirai  :  ce  sera  raisons.  » 
Donc  dist  li  contes  de  Montfort  :  «  Garnier ,  vous  voés 
«  messire  Hervi  de  Lion  qui  est  uns  des  grans  barons  de 
«  Bretagne,  qui  est  venus  à  obéisance  à  moi,  et  aussi  sont 
«  pluisseur  noble  prélat  et  gentilhomme  et  toutes  les  chi- 
«  tés  et  bonnes  villes  de  Bretagne.  Si  ne  me  devés  pas 
«  estre  rebelles,  ne  aléghier  dou  contraire,  que  je  ne  soie 
«  dus  de  Bretagne,  car  la  succesion  m'en  vient  de  par 
«  monsigneur  mon  frère,  le  darrain  mort.  »  —  «  Sire,  res- 
«  pondili  chevaliers,  je  ai  esté  moult  de  jours  et  de  nuis 
«  dalés  monsigneur  vostre  frère  de  qui  vous  parlés,  et  se 
«  li  ai  oï  dire  et  affremer,  que  à  la  ducée  de  Bretagne 
«  vous  n'avés  nul  droit,  mais  l'a  messires  Caries  de  Blois 
«  en  l'oquison  de  madame  sa  femme  qui  fille  fu  à  messire 
«  Jehan  de  Bretagne,  conte  de  Pentèvre,  et  frère  germain 
«  au  bon  duc  darrainnement  mort,  et  quant  les  raisons 
a  seront  esclarcies  et  déterminées,  là  où  li  à  orelles  le 
«  doient  estre,  c'est  à  Paris  devant  le  roi  de  France  et  les 
«  douse  pers,  puisque  vous  en  volés  faire  question,  je 
«  ouvrerai  le  chastiel  de  Brest  et  jusques  adonc,  non.  »  — 

«  Garnier,  Garnier,  respondi  li  contes  de  Montfort,  nous 
«  ne  volons  pas  tant  atendre.  Or  vous  en  retournés,  vous 
«  avés  assés  parlé,  et  sachiés  que  nous  i  entrerons  quant 
«  nous  porons.  »  A  tant  rentra  messires  Garniers  de 
Cliçon  eus  ou  chastiel,  etli  contes  de  Montfort  fi*t  ordon- 
ner et  apparillier  enghiens  et  bricoles  pour  assallir,  et 
dist  :  «  Brest  est  la  clef  de  Bretagne,  mais  par  celle  clef 
«  je  voel  entrer  en  Bretagne.  » 


CHAPITRE  CXXXII. 

Comment  li  contes  de  Montfort  conquit  le  chastiel  de  Brest,  et  com- 
ment plusseurs  aultres  villes  et  chastiaus  se  rendirent  à  luy. 

Li  contes  de  Montfort  prist  en  grant  desplaisance  ce  que 
messires  Garniers  de  Cliçon.  li  avoit  dit  et  respondu,  et 
dist  que  jamès  il  n'entenderoit  à  aultre  cose,  si  aueroit 
pris  le  chastiel  de  Brest.  Le  second  jour  apriès,  il  fu  con- 
silliés  de  faire  ce  que  je  vous  dirai,  de  mettre  une  enbusque 
sus  au  plus  priés  dou  chastiel  comme  il  poroit  par  raison 
et  puis  deslogier  de  là  mal  ordonnéement  ensi  que  gens 
font  qui  ne  sèvent  que  c'est  de  guerre,  pour  traire  hors 
dou  chastiel  messire  Garnier  et  les  siens,  et  quant  il  se- 
roient  hors,  li  enbusque  saudroit  avant  et  les  encloroit 
entre  le  chastiel  et  l'oost.  Aultrement  ne  les  pooit-on 
avoir.  Ensi  comme  il  fu  consilliet,  il  fu  fait  et  li  enbusque 
asisse  et  mise  couvertement  desus  le  chastiel.  Quant  ce 
vint  au  matin,  chil  de  l'oost  se  commencièrent  à  deslogier, 
et  à  euls  départir  par  fouquiaus  '  et  à  trouser  tentes  et 
trefs  et  à  mettre  sus  chars  et  à  voiture.  Messires  Garniers 

1  Fouquiaus,  troupeaux. 

de  Cliçon  et  li  compagnon  qui  ens  ou  chastiel  de  Brest 
estoient,  perchurent  ce  convenant  ;  si  dissent  :  «  Salions 
«  hors  et  nous  f râpons  en  la  queue  de  ces  alans.  Nous 
«  lor  porterons  damage  et  ramenrons  des  prisonniers.  » 
Il  le  fissent,  et  issirent  hors  et  n'eslongièrent  point  de 
trop  lonch  le  castiel,  caries  gens  de  Montfort  estoient  lo- 
giet  moult  priés  ens  es  courtils  devant  les  fossés.  Quant  il 
furent  issu  les  lances  ens  es  poins  et  tous  apparilliés  pour 
faire  armes  et  férir  en  la  queue  des  Montfortois  et  jà  il 
escarmuçoient,  evous  l'enbusque  venant  tout  le  pas  au- 
tour dou  chastiel  et  trouvèrent  ceuls  qui  gardoient  la 
porte.  Quant  il  perchurent  lors  ennemis,  il  furent  tout 
esbahi  et  toutes  fois  il  se  missent  à  la  deffense  moult  vail- 
lamment. Messires  Garniers  etli  sien  oïrentle  hustin.  Si 
laissièrent  lor  emprise  et  retournèrent  viers  le  chastiel  et 
envaïrent  moult  vaillamment  lors  ennemis.  A  grant 
mescief  porent-il  rompre  la  presse  des  assalans,  car  li 
pons  estoit  avalés  et  la  porte  ouverte  ;  si  Jse  esforçoient 
de  entrer  dedens.  Là  ot  fort  hustin  et  dur,  et  moult  d'ar- 
mes et  d'apertisses  i  fissent  chil  dou  chastiel  et  par  espé- 
cial  messires  Garniers  de  Cliçon,  car  il  se  tenoit  darrière 
tous  les  siens  et  les  remetoit  par  apertisses  d'armes  dedens 
la  porte.  Chil  qui  estoient  à  mont  traioient  et  jettoient  as 
assallans  et  les  faisoient  requler,  et  toutes  fois  li  pons  et 
la  porte  euissent  esté  efforchié,  com  grande  vaillance  que 
il  i  euist  ou  chevalier  et  en  ses  gens,  se  chil  qui  estoient 
à  mont  ne  se  fuissent  délivré  de  lever  le  pont  et  d'abatre 
la  porte  couleice  '. 

Quant  il  orent  ce  fait,  il  laissièrent  une  petite  plance 
aler,  sus  laquelle  lors  gens  montoient  un  à  un  et  rentroient 

1  Porte  couleice,  pont-levis. 

ens  ou  chastiel.  Là  estoit  messire  Garniers  de  Cliçon  tout 
devant  et  faisoit  voie  à  ses  gens  et  les  remetoit  dedens  à 
son  pooir  etfistce  jour  d'armes  ce  que  uns  vaillans  hommes 
doit  faire,  mais  il  fu  navrés  moult  durement  et  à  grant 
painne  fu-il  remis  dedens  la  garnison ,  et  là  ot  ce  jour  à 
celle  escarmuce  grant  fuisson  de  bléciés  des  uns  et  des 
aultres.  Li  contes  de  Montfort  et  ses  gens  se  retournèrent 
tous  en  lors  logeis  comme  en  devant ,  et  quant  chil  dou 
chastiel  de  Brest  veirent  ceste  ordenance,  il  perchurent 
bien  que  il  estoient  décheu  et  encores  furent-ils  plus  cou- 
rouchié,  car  messires  Garniers  de  Cliçon  ne  pot  avoir  de- 
dens la  forterèce  ce  que  il  li  besongnoit  pour  entendre  as 
plaies  que  il  avoit  ou  chief  et  ou  corps,  et  morut  dedens 
trois  jours,  dont  furent  tout  li  compagnon  desbareté  et 
esbahi,  quant  il  veirent  mort  lor  chapitainne.  De  la  mort 
messire  Garnier  fu  enfourmés  li  contes  de  Montfort.  Si  en 
fu  tous  resjoïs,  car  bien  veoit  que  point  n'aueroit  la  forte- 
rèce, tant  que  messires  Garniers  fust  en  vie.  Il  fist  trettier 
par  messire  Hervi  de  Lion  as  compagnons  de  Brest  et  leur 
fist  dire  que  il  lor  pardonroit  tous  mautalens,  se  il  li  vo- 
loient  rendre  la  forterèce.  Ghil  qui  dedens  estoient,  qui 
veoient  mort  lor  chapitainne  et  ne  lorapparoit  sequoursde 
nul  costé,  se  doubtèrent  de  lors  corps  et  de  lors  biens  à 
perdre.  Si  rendirent  Brest  au  conte  de  Montfort,  salve  lors 
corps  et  lors  biens.  Ensi  eut  li  contes  de  Montfort  le  chas- 
tiel de  Brest  et  le  rafresci  de  nouvelles  gens  et  de  pour- 
véances  et  le  bailla  en  garde  et  sus  son  honnour  à  un  gen- 
tilhomme des  siens,  auquel  il  avoit  bonne  fiance,  et  puis 
se  deslogea  de  là  et  s'en  ala  devant  Aurai,  lequel  chastiel 
Julles  Césars  fist  fonder.  Li  contes  esploita  si  bien  que  li 
chastiaus  li  fu  rendus,  car  c'est  dou  demainne  des  dus  de 
Bretagne,  et  puis  cemina  oultre  et  vint  devant  Goy-le- 

Forest,  il  i  fu  requelliet  et  puis  au  Suseniot !  à  trois  lieues 
de  Vennes,  qui  est  un  biaus  chastiaus  et  cambre  des  dus 
de  Bretagne.  On  le  rechut  dedens  tout  débonnairement  et 
fu  là,  ne  scai  quans  jours,  et  puis  ala  à  Vennes  et  là  se 
tint,  et  tous  jours  messire  Hervi  de  Lion  dalés  lui  et  grant 
fuisson  d'aultres  chevaliers  et  esquiers  de  Bretagne,  et  les 
tenoit,  par  les  dons  que  il  lor  donnoit,  en  amour,  et  les 
bonnes  villes  aussi,  et  tenoit  grant  estât  et  estofet,  et  fai- 
soit  partout  payer  bien  et  largement  sans  riens  acroire, 
tant  que  toutes  gens  se  contentoient  de  li  et  des  siens  et 
dissoient  :  «  Nous  avons  bon  signeur  à  ce  que  il  monstre  : 
«  il  ne  voelt  que  tout  bien,  mais  que  Dieus  consente  que 
«  il  nous  demeure  pasieuv élément.  » 

CHAPITRE  CXXXIII. 

Comment  messires  Caries  de  Blois  se  souffri  longuement,  et  comment 
li  signeurs  de  France  promirent  de  le  aidier. 

On  se  puet  esmervillier,  selonch  le  intitulure  et  le 
introduction  de  ceste  matère  qui  représente  les  fais  de 
Bretagne,  à  quoi  messires  Caries  de  Blois  pensoit,  qui  te- 
noit à  avoir  à  femme  et  à  espouse  la  droite  hiretière  de 
Bretagne  et  qui  estoit  si  grans  de  linage  en  France  que 
neveus  au  roi  Phelippe  et  au  conte  d'Alençon  et  frères  au 
conte  de  Blois,  que  il  ne  se  traioit  avant,  mais  laissoit  con- 
venir le  conte  de  Montfort  et  prendre  les  chités  et  bonnes 
villes  et  les  chastiaus  de  Bretagne  et  point  ils  n'aloit  au 
devant,  ne  ni  envoioit,  et  [li  contes  de  Montfort]  prendoit 
partout  la  sasine  et  posession  et  i  ordonnoit  et  establissoit 

1  Sucinio,  château  dépendant  de  la  commune  de  Saint-Gildas,  dans 
la  presqu'île  de  Rhuys  (Morbihan). 

hommes  favourables  et  agréables  à  lui  et  acqueroit  l'amour 
des  cevaliers  et  esquiers  de  Bretagne,  car  bien  avoit  de 
quoi  faire  grans  largèces,  car  il  avoit  saisi  deviers  li  le 
grant  trésor  qui  avoit  esté  à  son  frère  et  lequel  il  avoit 
trouvé  en  la  chité  de  Limoges,  ensi  que  chi  desus  est  dit. 
Aussi  s'en  esmervilloient  moult  pluisseurs  chevaliers  et 
esquiers  de  Bretagne  qui  savoient  bien  que  c'estoit  son 
droit  à  estre  dus  de  Bretagne  en  l'oquison  de  sa  femme  ; 
mais  puisque  il  le  souffroit  et  voloit,  ensi  que  il  disoient 
l'un  à  l'aultre  quant  il  s'en  devisoient,il  ne  pooient  pas,  de 
lor  puissance  singulère,  faire  fait,  ne  partie  pour  lui,  et 
tant  demora  à  venir  en  Bretagne  et  à  demander  son  droit 
que  trop;  car  li  contes  de  Montfort  se  fortefia  tant  en 
toutes  manières  et  acquist  tant  d'amis  que  trop  forte  cose 
euist  esté  à  bouter  hors  de  sa  posession,  car  trop  vault  la 
condition  dou  premier  posessant.  Il  ne  puet  estre  que  mes- 
sires  Caries  de  Blois  qui  se  tenoit  à  Paris,  ne  fust  enfour- 
més  de  toutes  ces  accedenses  et  que  ils  n'en  parlast  à  ses 
oncles  le  roi  de  France  et  le  conte  d'Alençon  et  à  son  cou- 
sin germain  le  duch  de  Normendie  qui  moult  l'amoit; 
mais  il  estoit  servis  et  respondus  de  douces  paroles  et  de 
belles,  en  disant  :  «  Biaus  cousins,  ne  vous  sousyés  de 
«  riens  :  laissiés  ce  conte  de  Montfort  aler  et  venir  et 
«  espardre  cel  argent  que  il  a  trouvé  dou  duch  son  frère. 
«  Il  convient,  quoi  qu'il  face,  ne  ait  fait  jusques  à  chi,  que 
«  il  viengne  deviers  nous  pour  relever  la  ducée  de  Bre- 
«  tagne,  et  les  barons  et  chevaliers  et  fievés  de  Bretagne 
«  ne  sont  pas  si  fol  ne  si  ignorant  que  il  le  doient  recevoir 
«  à  signeur,  sans  nostre  sceu.  Il  seroient  mal  consilliet  et 
«  le  compareroient  chièrement,  pour  quoi,  biaus  cousins, 
«  ne  vous  sousyés  de  riens.  Il  fault  que  tout  retourne  par 
«  deviers  nous.  Vous  estes  dus  de  Bretagne,  et  jà  l'avés- 

«  vous  relevé  de  nous,  et  vous  en  tenons  à  duch  et  à  hi- 
«  restier,  et  qui  vodra  dire  dou  contraire,  nous  le  verons, 
«  et  le  vous  aiderons  à  deffendre  et  à  garder  contre  tout 
«  homme  ;  car  nous  i  sommes  tenu  et  le  monstrerons  de 
«  fait.  »  Ensi  estoit  messires  Caries  de  Blois  rapaisiés  de 
paroles  et  se  confioit  sur  ce  que  on  li  disoit  et  proumetoit, 
et  entendoit  à  augmenter  son  estât  et  avoit  mis  jus  l'ar- 
moierie  de  Chastillon  et  pris  et  encargié  celle  de  Bretagne, 
et  estoient  ouvrier  trop  grandement  ensonnyet  parmi  Pa- 
ris de  faire  banières,  pennons,  cambres,  courdines  et  toutes 
coses  qui  apertiennent  d'armoierie  en  l'ordenance  d'un 
signeur  et  de  une  dame,  et  jà  se  escripsoit  :  «  Caries  de 
«  Chastillon,  dus  de  Bretagne  et  sires  de  Guise;  »  et  li 
contes  de  Montfort  entendoit  d'aultre  part  à  acquerre 
amis  de  toutes  pars,  tant  que  en  Bretagne  et  eus  es  marces 
voisines,  dont  il  pensoit  le  mieus  à  valoir,  et  avoit  encar- 
giet  plainnement  le  nom  et  les  armes  de  Bretagne  et 
s'escripsoit  :  «  Jehans,  dus  de  Bretagne,  contes  de  Mont- 
«  fort  et  de  Limoges.  »  Ensi  et  par  tele  incidense  se  com- 
mencièrent  à  entouellier  li  différent  en  Bretagne,  qui 
i  furent  si  grant  et  si  orible  que  les  guerres  et  les  male- 
fisces  qui  s'en  eslevèrent  et  engendrèrent,  i  furent  si 
grant  qu'à  painnes  i  peut-on  onques  trouver  moyen,  ne 
conclusion  pour  les  apaisier. 


.--^r5fc-^ 

CHAPITRE  CXXXIV. 


Comment  li  contes  de  Montfort  ala  en  Engleterre  et  fist  hommage  au 
roy  Édowart. 


Li  contes  de  Montfort  qui  se  veoit  en  posession  dou  tout 
ou  en  partie  de  la  ducée  de  Bretagne  et  ni  sentoit  nuls 
rebelles,  ne  contraires  dont  il  fesist  trop  grant  compte, 
(car  petit  à  petit  tout  venoient  à  obéisance),  entendi  et 
senti  de  costé  par  ses  amis  lesquels  il  avoit  en  France  et 
par  espécial  le  conte  de  Flandres,  son  serouge,  que  mes- 
sire  Caries  de  Blois  se  nommoit  et  escripsoit  dus  de  Bre- 
tagne, et  en  avoit  avoecques  le  title  encargiet  l'armoierie 
et  l'avoit  relevé  en  foi  et  en  hommage  dou  roi  de  France 
auquel  li  reliés  en  doit  apartenir,  et  s'ordonnoit  li  dismes- 
sires  Caries  pour  venir  en  Bretagne  et  calengïer  l'iretage 
comme  sien  et  de  son  droit,  et  li  rois  de  France  comme 
son  signeur  naturel  souverain  l'en  devoit  aidier,  et  que 
sus  ce  il  euist  bon  amis  et  bon  consel,  pensa  et  imagina 
'sus,  et  vei  et  congnuent  bien  que  point  n'en  joïroit  pasie- 
velement.  Si  se  consilla  à  ceuls  où  il  avoit  la  grigneur 
fiance.  Consilliet  et  dit  li  fu  :  «  Sire,  de  vostre  singulère 
«  puissance,  vous  ne  poés  contrester  contre  la  puissance 
«  dou  roi  de  France,  car  elle  est  trop  grande,  et  si  auera 
«  vostres  adversaires  Caries  de  Blois  trop  d'amis  et  de 
«  confort,  car  li  rois  de  France  et  li  contes  d'Alençon  sont 
«  si  oncle;  mais  vous  ferés  une  cose  :  vous  vous  ordon- 
«  nerés  à  l'encontre  de  ce  et  conforterés  grandement, 
«  se  vous  aies  en  Engleterre  et  relevés  la,  ducée  de  Bre- 
«  tagne  en  foi  et  en  hommage  dou  roi  d'Engleterre  et  en 

«  devenés  son  homme  ,  par  condition  telle  que  contre 
«  tout  homme,  soit  roi  de  France  ou  aultre,  il  le  vous 
«  aidera  à  deffendre  et  à  tenir,  et  ce  marchiet  il  fera  trop 
«  volentiers,  car  d'Engleterre,  il  auera  trop  belle  entrée  de 
«  venir  en  Bretagne  et  de  Bretagne  en  France,  et  pora  lais- 
«  sier  ses  hommes  en  garnison  en  Bretagne  et  rafresquir, 
«  et  tousjours,  comment  que  la  querelle  se  porte,  i  auerés- 
«  vous  des   bons  amis,  et  se  vostre  cousine  la  femme  à 
«  Carie  de  Blois  moroit  ensi  que  les  aventures  aviennent, 
«  vous  demourrés  pasievelement  dus  de  Bretagne ,  ne 
«  nuls,  ne  nulle  ne  le  vous  débateroit  jamais.  »  Li  contes 
de  Montfort  ouvri  ses  orelles  à  ce  consel  et  s'en  resjoï 
g-randement,  car  il  li  sambla  bons  et  pourfitables,  et  or- 
donna ses  besongne.s  à  ce  que  pour  aler  en  Engleterre,  et 
monta  en  mer  à  Vennes  assés  bien  accompagniés  de  che- 
valiers et  esquiers.  Il  emporta  avoecques  lui  grant  fuisson 
de  biaus  jeuiauls  qui  tous  venoient  dou  trésor  de  Limoges 
de  son  frère  le  duch  de  Bretagne,  pour  donner  et  départir 
là  où  il  les  veroit  bien  à  employer  et  pour  acquerre  amis, 
et  prist  terre  en  Engleterre  à  Plumude ,  et  avoient  cargiet 
des  chevaus.  Quant  il  furent  trait  hors  des  nefs,  il  mon- 
tèrent sus  (li  contes  et  ses  gens)  et  cevauchièrent  viers 
Londres  et  tant  fissent  que  il  i  parvinrent  et  demandèrent 
dou  roi.  On  lor  dist  que  il  est  oit  à  Windesore,  et  que  là 
communéement  il  s'i  tenoit  plus  que  ailleurs  et  la  roine 
aussi.  Quant  li  contes  clou  Montfort,  qui  se  nommoit  dus 
de  Bretagne,  se  fu  rafresquis  un  jour  à  Londres,  ils  et  ses 
gens  montèrent  et  cevauchièrent  viers  Windesore  et  vin- 
rent disner  à  Bramforde  et  puis  vinrent  à  Windesore  et 
trouvèrent  le  roi  et  la  roine  que  jà  estoient  enfourmés  de 
lor  venue.    Si  furent  requelliet  des  chevaliers  dou  roi 
moult  grandement  et  puis  mené  deviers  le  roi.  Tant  que  des 

aquointances  dou  roi  et  dou  conte,  je  n'ai  que  faire  de 
plenté  parler,  fors  que  de  venir  au  fait  pour  quoi  li  contes 
de  Montfort  estoit  là  venus.  Il  remonstra  ses  besongnes 
làen  et  sagement,  et  li  rois  les  oï  et  i  entendi  volentiers 
et  li  respondi  par  le  consel  que  il  ot  de  monsigneur  Robert 
d'Artois  qui  tousjours  se   tenoit  avoecques  le  roi,  et  li 
dist  :  «  Biau  cousins,  vous  vous  retrairés  deviers  Londres 
«  et  dedens  quatre  jours,  je  serai  là  et  auerai  de  mon 
«  consel,  tant  que  vous  serés  respondus  de  tout  ce  que  de 
«  vostres  requestes  je  vodrai  faire.  »  Li  contes  de  Mont- 
fort  se  contenta  de  ceste  response  et  quant  il  ot  là  esté  le 
jour  et  la  nuit  à  Windesore  et  soupe  avoecques  le  roi  et 
la  roine,  à  l'endemain  il  s'en  départi  et  vint  à  Londres  et 
se  tint  là  avoecques  ses  gens  tant  que  il  fu  mandés  de  par 
le  roi  et  son  consel  ens  ou  palais  de  Wesmoustier  et  là  de- 
dens la  cambre  dou  consel.  Quant  li  prélat  et  li  barons  qui 
là  estoient,  l'orent  bonnouré  et  fait  seoir  jus,  il  fu  moult 
sagement  examinés,  pour  quoi  il  estoit  là  venus  et  requis 
que  il  le  vosist  dire,  quoique  tout   en  savoient  jà  assés 
(car  li  rois  et   messires  Robers   d'Artois   qui   enfourmé 
estoient  de  la  matère,  avoient  prononciet  le  fait),  il  parla 
et  dist  que  comme  drois  hoirs  et  dus  de  Bretagne  par  la 
mort  et  succession  de  la  mort  dou  ducb  de  Bretagne  dar- 
rainnement  mort,  il  s'estoit  trais  à  l'iretage  de  Bretagne  et 
mis  en  posession,  et  nuls  ne  li  avoit  encores  débatu,  mais 
il  faisoit  doubte  que  on  ne  li  deuist  débatre,  car  Caries  de 
Blois  avoit  à  femme  et  à  espouse  une  sienne  nièce,  fille 
dou  conte  de  Pentèvre,  qui  disoit  à  avoir  droit  de  par  sa 
femme  à  l'iretage  de  Bretagne,  et  jà  l'avoit-il  relevé  de 
Phelippe  de  Valois  qui  se  disoit  rois  de  France  :  «  Et  pour 
«  ce  que  le  roi  mon  signeur  qui  cbi  est,  calenge  la  cou- 
«  ronne  de  France  et  s'en  escript  et  nomme  rois,  et  pour 

«  ce  aussi  que  j'en  soie  soustenus,  portés  et  deffendus  en 
«  toutes  actions,  je  m'adrèce  à  lui  et  voel  devenir  son 
«  homme  de  foi  et  de  bouce  et  relever  et  tenir  la  ducée  de 
«  Bretagne  de  li,  et  quant  ce  je  auerois  fait  et  il  m'auera 
«  recheu  à  homme,  je  parlerai  encores  avant.   » 

Sus  ceste  parole,  li  signeur,  prélas  et  barons  qui  là  es- 
toient,  regardèrent  tout  l'un  l'aultre  sans  riens  respondre. 
Adonc  parla  messires  Robers  d'Artois  et  dist  :  «  Biaus 
«  cousins,  vous  issierés  un  petit  hors  de  la  cambre  et  tan- 
ce tos  serés  rapellés.  »  Il  le  fist.  Li  contes  de  Montfortissi 
hors,  et  li  signeur  demorèrent  avoecques  le  roi  qui  lor  re- 
quist  que  sus  ces  paroles  dites  et  offertes,  il  le  vosissent 
consillier.  Li  consauls  ne  fu  pas  Ions,  la  matère  estoit  toute 
elère  à  savoir  que  li  rois  en  feroit,  ce  n'estoit  pas  cose,  ne 
requeste  à  refuser;  car  ensi  que  jà  il  avoient  imaginé  et 
considéré  Testât  et  l'afaire  dou  roi  et  l'ordenance  de  sa 
guerre ,  et  comment  li  dus  de  Braibant ,  ses  cousins  ger- 
mains, li  dus  de  Guerlles,  son  serourge,  et  les  Alemans 
l'avoient  mené  et  pourveu  jà  par  deus  saisons  et  fait  des- 
pendre son  argent  si  grandement  que  encores  il  s'en 
trouvoit  derrière  et  seroit  un  lonch  temps,  et  si  n'avoit 
riens  fait  fors  que  travilliet  son  corps  et  ses  gens  et  courut 
une  petite  escroe  l  dou  roiaume  de  France  et  tenu  sièges 
devant  Cambrai  et  Tournai,  et  que  par  ensi  faire  et  croire 
les  Alemans ,  qui  sont  convoiteus ,  il  ne  venroit  à  son  en- 
tente, mais  par  le  païs  de  Bretagne  qui  li  estoit  une  belle 
entrée  et  requelloite  pour  cevauchier  en  France,  i  pooit-il 
bien  venir,  et  si  en  seroit  sa  guerre  plus  forte  et  plus  belle 
avoecques  aultres  accedens  qui  légièrement  poroient  avenir. 

Adonc  fu  li  contes  de  Montfort  apellés.  Il  vint.  Li  venu 

1  Escroe,  bande,  lisière. 

en  la  cambre ,  il  li  fu  dit  que  li  rois  estoit  consilliés  à  ce 
que  il  le  receveroit  comme  son  homme  liège  as  mains  et  à  la 
bouce,  et  il  li  jurroit  à  estre  son  homme  liège  à  tousjours 
mais ,  et  à  tenir  la  ducée  de  Bretagne  dou  roi  présens  et 
des  rois  d'Engleterre  qui  apriès  li  descenderoient.  Li  contes 
de  Montfort  mist  ses  mains  entre  les  mains  le  roi  d'Engle- 
terre, et  puis  fu  introduis  de  l'évesque  de  Londres  à  parler 
et  parla  mot  à  mot  tout  ce  que  li  évesques  li  faisoit  dire , 
et  fist  hommage  de  foi ,  de  mains  et  de  bouce ,  et  furent 
toutes  les  paroles  que  il  dist  là  et  réchita,  mis  en  l'entente 
des  prélas  et  signours  d'Engleterre,  qui  là  estoient,  et  en 
furent  lettres  levées  et  instrumens  publiques  escrips  et 
grosses  '.  Et  aussi  li  contes  -de  Montfort  qui  se  nommoit 
dus  de  Bretagne,  quant  il  ot  fait  hommage  au  roi  et  il  fu 
recheus  à  toutes  les  solempnités  qui  i  apertenoient  à  estre 
et  à  faire,  et  il  li  fu  en  ce  loyés  et  obligiés,  il  requist  au 
roi  comme  à  son  signeur  liège  que,  se  li  rois  Phelippes  qui 
se  disoit  rois  de  France  ou  aultres  vol  oient  entrer  à  puis- 
sance en  Bretagne  et  calengier  l'iretage  ou  nom  de  messire 
Carie  de  Blois  et  de  sa  femme ,  qui  s'en  disoit  hiretière , 
et  que  il  i  venissent  si  fort  que  de  puissance  singulère  il 
ne  peuist  résister  à  rencontre,  que  il  fust  aidiés  et  secourus 
en  la  fourme  et  manière  que  uns  sires  doit  aidier  son 
homme.  Li  rois  li  ot  en  convenant,  et  de  tout  ce  fissent  les 
lettres  et  instrument  mention,  et  furent  les  lettres  aperte- 
nansau  conte  de  Montfort,  lesquelles  il  emporta  avoecques 
li,  séelées  dou  séel  dou  roi  d'Engleterre  et  des  séauls  des 
barons  d'Engleterre  qui  à  toutes  ces  paroles,  devises  et 
ordenances  furent  présens. 

1  Selon  les  historiens  de  la  Bretagne,  l'hommage  de  Jean  de  Mont- 
fort à  Edouard  III  est  d'une  date  bien  postérieure.  L'acte  d'hommage 
publié  dans  le  recueil  de  Rymer  est  du  20  mai  1315. 

Tout  ce  fait  et  acompli  dou  plus  hastéement  c'on  pot , 
(car  li  contes  voloit  susbrief  terme  retourner  en  Bretagne, 
dont  il  se  nommoit  dus)  il  prist  congiet  au  roi  et  as  signeurs 
et  fist  partout  compter  et  payer,  et  se  départi  de  Londres 
et  chevauça  viers  Plumude  où  sa  navie  estoit,  qui  l'aten- 
doit ,  et  la  trouva  toute  preste  et  vent  bon  assés  pour  re- 
tourner en  Bretagne.  Si  entrèrent  li  contes  et  ses  gens  en 
lors  vassiaus,  et  singlèrent  tant  que  il  retournèrent  à 
Vennes,  dont  il  estoient  parti  et  là  ancrèrent,  et  si  se  ra- 
fresquirent  en  la  chité ,  car  elle  et  tous  li  plas  païs  estoit 
pour  li ,  et  puis  au  second  jour  montèrent  as  chevaus  et 
vinrent  à  Nantes  et  là  trouvèrent  la  contesse  qui  se  nom- 
moit ducoise,  qui  requelli  son  mari  et  toute  la  compagnie 
moult  liement ,  et  li  demanda  des  nouvelles ,  et  li  contes 
l'en  dist  assés  et  toute  l'ordenance  des  trettiés  comment  il  se 
portoient,  et  se  looit  dou  roi  d'Engleterre  et  des  prélas  et 
barons  d'Engleterre,  lesquels  il  avoit  veus. 

CHAPITRE  CXXXV. 

Comment  li  contes  de  Montfort  fu  mandés  à  Paris. 

A  painnes  est  riens  fait  qui  ne  soit  sceu  :  nouvelles  vin- 
rent à  Paris  deviers  messire  Carie  de  Blois  et  les  signeurs 
que  li  contes  de  Montfort  avoit  priés  conquis,  tant  par 
force  que  par  tretiés,  toute  la  ducée  de  Bretagne,  et  avoit 
esté  en  Engleterre  et  relevé  la  ducée  de  Bretagne  dou  roi 
d'Engleterre  et  en  estoit  devenus  son  homme.  Tantos  ces 
nouvelles  vinrent  au  roi.  Quant  li  rois  les  oï,  se  ne  li  furent 
pas  plaisans,  et  manda  les  douse  pers  de  France,  ceuls  que 
pour  lors  il  pot  avoir.  Quant  il  les  vei  en  sa  présence,  si 

lor  demanda  quel  cose  estoit  bonne  à  faire  de  tel  cose.  On 
li  dist  et  consilla  que  chils  contes  de  Montfort  fust  mandés 
et  que  trop  on  avoit  atendu.  Si  furent  ordonné  pour  le 
aler  querre  li  sires  de  Montmorensi  et  li  sires  de  Saint- 
Venant.  Chil  doi  baron  se  départirent  de  Paris  au  plus  de 
soissante  chevaus  et  chevaucièrent  tant  que  il  vinrent  à 
Nantes  et  trouvèrent  le  conte  de  Montfort  et  la  contesse 
qui  faisoient  une  grande  feste  des  chevaliers  et  esquiers , 
des  dames  et  damoiselles  dou  pais  de  Bretagne.  Il  requella 
grandement  et  liement  ces  signeurs,  car  il  se  tenoit  de  lor 
linage.  Chil  doi  baron ,  qui  sage  et  pourveu  estoient ,  se 
couvrirent  '  moult  bien  deviers  li  de  dire.  Pluisseurs  pa- 
roles disoit-on  de  li  en  France  et  à  Paris,  mais  s'en  dissi- 
mulèrent, et  li  pryèrent  que  il  vosist  descendre  celle  pre- 
mière fois  à  la  plaisance  dou  roi  et  venir  à  Paris.  Il  dist 
que  s'en  conselleroit.  Il  s'en  consella  as  auqunsde  son  consel 
et  à  la  contesse,  sa  femme ,  laquelle  li  desconsilloit  que 
point  n'i  vosist  aler  et  que  il  ni  avoit  que  faire  ;  et  li  aultre 
li  consilloient  et  disoient  que  si  avoit  et  que  nullement  il 
ne  se  pooit  esquser,  ne  passer  que  il  n'alast  en  Franche  et 
que  il  ne  relevast  la  ducée  de  Bretagne  dou  roi.  Lors  res- 
pondi-il  à  ces  paroles  et  dist  :  «  Je  l'ai  relevé  dou  roi  d'En- 
«  gleterre:  il  doit  souffire.  Je  ne  doi,  ne  puis  faire  que  un 
«  seul  hommage.  »  Lors  li  fu  dit  :  «  Et  se  vous  trouvés  le 
«  roi  de  France  si  amiable  que  il  reçoive  vostre  hommage , 
«  vous  venrés  légièrement  jus  deviers  le  roi  d'Engleterre. 
«  Il  a  assés  à  faire  à  entendre  aillours.  Il  ne  vous  boutera 
«  pas  hors  de  Bretagne  et  espoir  es-çou  pour  aultre  cose 
«  que  li  rois  vous  mande.  »  Finablement  li  contes  de  Mont- 
fort fu  à  ce  consilliés  et  enortés  que  il  ordonna  ses  beson- 

1  Se  couvrirent,  déguisèrent  leur  pensée. 

gnes  et  se  départi  de  Nantes  en  la  compagnie  des  deus 
barons  desus  nommés,  et  ossi  des  chevaliers  de  Bretagne, 
et  fist  tant  que  il  vint  à  Paris  et  se  logea  et  toutes  ses  gens 
ossi.  Quant  on  sceu  que  il  fu  venus  et  mis  à  l'ostel,  on  fu 
tous  resjoïs  de  sa  venue.  Li  contes  de  Flandres,  son  se- 
rourge,  le  vint  à  veoir,  et  li  fist  bonne  chière,  et  li  contes  de 
Montfort  aussi,  liquels  se  tint  le  jour  que  il  vint  et  la  nuit 
ensievant  tous  quois  à  son  hostel,  et  l'endemain  à  heure  de 
terce  il  se  départi  de  son  hostel  à  plus  de  cent  chevaus  en 
sa  compagnie  et  chevaucièrent  viers  le  palais  et  descendi- 
rent là;  car  li  rois  de  France  i  estoit,  et  à  painnes  tout  li 
noble  prélas  et  barons  dou  roiaulme  de  France.  Li  contes 
de  Montfort  monta  les  degrés  dou  palais  et  ala  tant  devant 
li  que  il  trouva  le  roi  et  les  signeurs  en  grande  cambre , 
toute  parée  et  couverte  de  tapiserie  moult  belle  et  moult 
rice,  et  là  estoit  atendus  li  contes  de  Montfort. 

Quant  il  entra  en  la  cambre,  il  fu  moult  fort  regardés 
de  ceuls  qui  oncques  ne  l'avoient  veu,  et  par  espécial  li  rois 
de  France  jetta  trop  fort  ses  ieuls  sur  li.  Li  contes  de  Mont- 
fort se  mist  en  genouls  devant  le  roi  et  dist  moult  humle- 
ment  :  «  Monsigneur,  vous  m'avés  mandé  et  je  sui  venus 
«  à  vostre  mandement.  »  Li  rois  respondi  et  dist  :  «  Contes 
«  de  Montfort,  de  che  vous  sai-je  bon  gré,  mais  je  m'es- 
«  mervelle  grandement  pourquoi,  ne  comment  vous  avés 
«  osé  entreprendre  de  vostre  volenté  la  ducée  de  Bre- 
«  tagne  où  vous  n'avés  nul  droit,  car  il  i  a  plus  proïsme 
«  de  vous  que  vous  volés  déshireter ,  et  pour  vous  mieuls 
«  efforchier ,  vous  estes  aies  à  nostre  adversaire  le  roi 
«  d'Engleterre  et  l'avés  de  lui  relevet  et  fait  féaulté  et 
«  hommage,  ensi  que  on  nous  a  dit.  »  Li  contes  respondi 
à  che  et  dist  :  «  Monsigneur ,  ne  le  créés  pas ,  car  vraie- 
«  ment  vous  estes  de  ce  mal  enfourmés,  je  le  feroie  moult 

«  à  envis,  mais  de  la  proïsmeté  dont  vous  me  parlés, 
«  m'est  avis,  monsigneur,  salve  soit  vostre  grâce,  que 
«  vous  mesprendés,  car  je  ne  scai  nul  si  prochain  dou 
«  duch  de  Bretagne,  mon  frère  darrainnement  mort  que 
a  moi,  et  se  jugiet  et  déclaret  estoit  par  droit  que  aultres 
«  i  fust  plus  proïsmes  de  moi,  je  ne  seroie  pas  hontous,  ne 
«  virgongnous  de  moi  en  déporter.  »  A  ceste  parole  res- 
pondi  li  rois  et  dist  :  «  Contes,  vous  en  dittes  assés,  mais  je 
«  vous  commande  sur  quanque  vous  tenés  de  nous,  ne  que 
«  tenir  en  poés,  ne  devés,  que  vous  ne  vos  départes  de  la 
«  chité  de  Paris  jusques  à  quinse  jours  que  li  baron  et  li 
«  per  jugeront  de  celle  proïsmeté.  Si  sauerés  adonc  quel 
a  droit  vous  i  avés,  et  se  vous  le  faites  aultrement,  vous 
«  nous  couroucerés.  »  Li  contes  respondi  et  dist  :  «  Mon- 
«  signeur ,  à  vostre  volenté.  »  Donc  se  leva-il  et  prist 
congiet  au  roi  et  as  prélas  et  hauls  barons  qui  là  estoient 
et  les  enclina  tous  autour  et  euls  li,  et  issi  hors  de  la 
cambre  ,  et  commença  moult  fort  à  busyer  '  et  méranco- 
lyer  et  à  imaginer  son  afaire  et  son  estât.  A  painnes  pot- 
il  disner,  tant  fu  pensieus,  et  ne  volt  que  nuls  entrast  en 
sa  cambre,  fors  si  varlet. 


CHAPITRE  CXXXVI. 

Comment  li  contes  de  Montfort  retourna  à  Nantes. 

A  ce  que  li  contes  de  Montfort  pensoit,  je  le  vous  dirai  : 
il  se  repentoit  trop  fort  de  ce  que  il  estoit  venus  à  Paris  et 
mis  ens  es  dangiers  dou  roi  et  des  contraires,  et  disoit  ensi 

1  Busyer  (M.  Buchon  lit  :  busner),  réfléchir. 

en  soi-meismes  :  «  Se  je  atens  le  jugement  des  douse  pers, 
«  il  n'est  riens  si  certain ,  on  me  retenra  et  serai  mis  en 
«  prison  et  tout  au  mieuls  venir,  se  je  voel  avoir  ma  déli- 
«  vrance,  il  faudra  que  je  remette  arrière  tout  ce  dont  je 
«  sui  en  saisine  et  que  je  rende  compte  dou  trésor  le  duch 
«  mon  frère  que  je  pris  et  levai  à  Limoges,  douquel  je  me 
«  sui  aidiés.  Avoecques  tout  ce,  on  trouvera  en  vérité  que 
«  j'ai  esté  en  Engleterre  et  que  je  ai  relevé  la  ducée  de 
«  Bretagne  dou  roi  d'Engleterre,  dont  je  me  sui  trop 
«  forfais  et  ne  sai  que  li  douse  per  de  France,  de  la  cor- 
«  rection  en  vodront  dire.  Briefment,  tout  considéré,  je  ne 
«  puis  veoir  que  li  demorer  chi  et  atendre  laquinsainne, 
«  me  soit  pourfitable.  »  Tout  considéré  et  bien  examiné 
ses  besongnes,  il  dist  que  il  se  départiroit  de  Paris  et 
retourneroit  en  Bretagne ,  et  se  on  le  voloit  là  venir 
querre ,  on  le  venist ,  car  on  le  trouveront  pourveu ,  et  le 
pais  tout  clos  à  l'encontre  des  venans ,  et  se  manderoit  le 
roi  d'Engleterre,  qui  li  avoit  juré  toute  loiance  etli  aidier, 
fust  contre  le  roi  de  France  ou  autrui.  Ces  pourpos  et 
ceste  imagination  conclut  li  contes  de  Montfort  en  soi- 
meismes  et  se  ordonna  à.  partir.  Je  vous  dirai  comment  : 
il  prist  l'abit  à  l'un  de  ses  ménestrels,  et  dou  soir  il  monta 
à  ceval,  et  le  varlet  dou  ménestrel  avoecques  lui,  et  issi  de 
Paris,  et  quidoient  ses  gens  voires(fors  chil  qui  le  dévoient 
sçavoir)  que  il  fust  encores  en  ses  cambres,  car  si  cam- 
brelent  disoient  que  il  estoit  malades  et  gissans  au  lit, 
quant  il  estoit  en  Bretagne.  Et  vint  à  Nantes  de  nuit  et 
ala  deviers  sa  femme  la  contesse  qui  point  de  premiers  ne 
le  recongnissoit  en  cel  estât  t  et  quant  elle  l'ot  ravisé ,  si 
pensa  tantos  que  la  besongne  aloit  mal.  Li  contes  li  compta 
tout  Testât  et  l'ordenance  de  sonvoiage  et  pourquoi  il  es- 
toit ensi  revenus.   «  Monsigneur,  dist  la  contesse,  je  n'en 

«  pensoie  point  moins,  vous  ni  aviés  que  faire.  Selonc  ce 
«  que  vous  avés  commenchié  et  entrepris,  vous  auerés  la 
«  guerre  :  il  n'est  riens  si  vray.  Si  vous  pourvéés  et  or- 
i  donnés  selon  che,  et  tenés  en  amour  les  bonnes  villes 
«  de  Bretagne  et  les  signeurs  qui  sont  de  vostre  partie.  « 
Li  contes  respondi  et  dist  que  ainsi  feroit-il. 


CHAPITRE  CXXXVII. 


Comment  li  douse  per  de  France  jugièrent  la  ducée  de  Bretagne  à 
messire  Carie  deBlois. 


Vous  devés  sçavoir  que  li  rois  de  France  et  li  contes 
d'Alençon ,  son  frère  et  li  dus  de  Normendie  et  messires 
Caries  de  Blois  furent  moult  courouchiet  et  tout  chil  de  sa 
partie,  quant  la  congnissance  lor  vint  que  li  contes  de 
Montfort  s'estoit  emblés  et  partis  de  Paris  et  en  fu  li  contes 
de  Flandres  soupeçonnés  que  il  ne  li  euist  consilliet  à  faire 
pour  tant  que  il  avoit  sa  serour  à  femme,  mais  li  contes  se 
osta  de  la  soupeçon  et  s'en  escusa  grandement  et  tant  que 
on  le  tint  bien  pour  escusé.  Toutes  fois,  comment  que  li 
contes  de  Montfort  euist  fait  et  se  fust  départis  et  emblés 
de  Paris,  ensi  que  vous  avés  oï,  li  quinse  jour  se  tinrent 
que  li  douse  per  de  France  dévoient  rendre  lor  jugement 
de  la  ducée  de  Bretagne.  Si  le  jugièrent  dou  tout  à  messire 
Carie  de  Blois  et  en  ostèrent  le  conte  de  Montfort  par  deus 
raisons  :  l'une  par  tant  que  la  femme  à  messire  Carie  de 
Blois  qui  fille  estoit  dou  frère  germain  le  ducli  de  Breta- 
gne qui  mors  estoit,  de  par  le  père  dont  la  ducée  lor  venoit, 
estoit  plus  proçainne  que  ne  fust  li  contes  de  Montfort  qui 
descendoit  d'un  aultre  père  qui  oncques  n'avoit  esté  dus  de 

Bretagne.  L'aultre  raison  si  estoit  telle  que  se  li  contes  de 
Montfort  i  euist  auqun  droit,  se  l'avoit-il  fourfait  par  deus 
raisons  :  l'une  pour  tant  que  il  l'avoit  relevet  de  aultre  si- 
gneur  que  dou  roi  de  France  de  qui  on  le  devoit  tenir  en 
fief;  l'aultre  raison  pour  tant  que  il  avoit  fourpasset  le 
commandement  de  son  signeur  le  roi  et  brisiet  son  arest, 
et  partis  sans  congiet'. 

Quant  chils  jugemens  fu  rendus  par  plainne  sieute  des 
prélas  et  des  barons  qui  à  ce  estoient  et  sont  député  et 
ordonné  dou  faire,  li  rois  appella  son  neveu  messire  Carie 
de  Blois  et  li  dist  :  «  Biaus  niés2,  vou^  avés  jugement 
«  pour  vous  de  biel  hiretage  et  grant.  Or  vous  hastés  et 
«  vous  penés  dou  reconquerre  sur  celi  qui  le  tient  à  tort, 
a  et  pryés  tous  vostres  amis  que  il  vous  voellent  aidier  à 
«  ce  besoing,  et  je  ne  vous  i  faudrai  pas,  mais  vous  aide- 
«  rai  de  gens  et  de  finance,  et  dirai  à  mon  fil  le  ducb  de 
«  Xormendie  que  il  se  face  chief  avoecques  vous,  et  vous 
«  hastés,  car  se  li  rois  d'Engleterre,  nostre  adversaire,  de 
«  qui  chils  contes  de  Montfort  a  relevé  la  ducée  de  Bre- 
«  tagne,  venoit  en  Bretagne  ou  envoioit  ses  gens,  et  chils 
«  contes  les  mesist  ens  es  bonnes  villes  et  ens  es  chastiaus 
«  qui  sont  du  domainne  de  Bretagne,  nous  ne  les  en  oste- 
«  rions  pas  aise,  et  nous  poroient  porter  trop  grant  da- 
«  mage,  car  lesEnglois  ne  poroient  avoir  plus  belle  entrée 
«  pour  venir  en  France  que  par  Bretagne.  »  Messires 
Caries  de  Blois  et  li  contes  de  Blois,  son  frère,  liquel  es- 
toient en  genouls  devant  le  roi,  le  remercyèrent  humlement 
de  toutes  ces  paroles.  Lors  se  levèrent-ils  en  pies  et  alèrent 
autour  pryer  lors  amis,  premièrement  lor  oncle  le  conte 
d'Alençon,  et  puis  lor  cousin  germain  le  duch  de  Normen- 

1  Cet  arrêt  fut  prononcé  à  Connans.  le  7  septembre  1341. 
-  Xiés,  neveu. 


30  CHRONIQUES 

die,  le  duch  Oede  de  Bourgogne  et  messire  Phelippe  de 
Bourgogne,  son  fil,  le  duch  Pierre  de  Bourbon  et  messire 

•me  de  Bourbon,  conte  de  Pontieu,  son  frère,  le  conte 
d'Eu  et  de  Ghines,  connectable  de  France,  le  conte  de 
Vendôme,  le  conte  de  Dammartin,  le  signeur  de  Chas- 
tillon  et  grant  fuisson  de  barons  de  lor  linage,  et  tout  de 
bonne  volenté  se  offrirent  à  faire  service  et  plaisance  à 

ire  Carie  de  Blois  et  aler  à  lors  coustages  avoecques 
li  en  Bretagne.  Si  se  ordonnèrent  et  apparillièrent  dou 
plus  briefment  que  il  peurent,  et  fissent  lor  mandement  à 
estre  à  Chartres  et  atendrel'un  l'aultre  en  la  chité  del  Mans 
ou  d'Angiers. 

CHAPITRE  CXXXVIII. 


Comment  les  signeurs  de  France  chevaucièrent  pour  entrer  en  Breta- 
gne, et  comment  li  chastiel  de  Chastonseal  lor  fu  rendu. 


Quant  tout  chil  signeur,  liquel  s'en  dévoient  aler  avoec- 
ques  monsigneur  Carie  de  Blois  ens  ou  pais  de  Bretagne 
pour  li  aidier  à  recouvrer  son  hiretage,  furent  prest  et  lors 
gens  venus,  il  se  départirent  de  Paris  li  auquns,  et  li  aul- 
tres  de  lors  lieus,  et  en  alèrent  les  uns  apriès  les  aultres  et 
si  se  asamblèrent  la  grignour  partie  en  la  chité  du  Mans 
et  là  environ  ;  puis  s'avalèrent  jusques  en  Anghiers  et  là 
trouvèrent  le  duch  de  Normendie  qui  chiés  se  faisoit  de 
ceste  cevauchie,  et  vinrent  toutes  ces  gens  d'armes  en  An- 
cheni  sus  la  frontière  et  entrée  de  Bretagne,  et  là  séjour- 
nèrent trois  jours  en  atendant  encores  l'un  l'aultre  et  pour 
ordonner  lor  charroi  et  lors  convois.  Quant  il  orent  ensi 
fait,  il  se  missent  par  ordenanche  au  cemin  et  chevau- 
cièrent pour  entrer  en  Bretagne,  et  considérèrent  lor  pooir 

et  estimèrent  lor  hoost  à  cincq  mille  armeures  de  fier, 
sans  les  Genevois  qui  estoient  environ  trois  mille,  et  les 
conduisoient  doi  chevalier  de  Gennèves.  Si  avoit  nom  li 
uns  messire  Othe  Dorie1  et  li  aultres,  messires  Caries  Gri- 
mauls2,  et  sii  avoit  grant  fuisson  de  bidaus  et  d'arbales- 
triers  que  li  Galois  de  la  Baume  conduisoit,  uns  chevaliers 
savoyens. 

Quant  toutes  ces  gens  d'armes  et  aultres  arbalestriers  et 
bidaus  as  lances  et  à  pavais  se  trouvèrent  sus  les  camps, 
ils  se  départirent  d'Ancheni  et  prissent  le  cemin  par  de- 
viers  un  très-fort  chastiel  séant  sus  une  montagne  et  de- 
sous  court  une  rivière,  et  le  chastiel  on  l'apelle  Chaston- 
seal3  et  est  la  clef  et  li  entrée  de  Bretagne  à  ce  lés-là,  et 
estoit  pourveus  et  garnis  de  bonnes  gens  d'armes  et  en 
estoient  chapitainne  et  gardyen  doi  chevalier  de  Lorraine, 
dont  li  uns  avoit  nom  messires  Milles  et  li  aultres  messires 
Vallerans.  Quant  li  dus  de  Xormendie  qui  estoit  chief  de 
ceste  cevauchie  et  li  aultre  signeur  de  France  veirent  le 
chastiel  si  fort,  il  orent  consel  que  il  le  assiégeroient,  car  se 
il  passoient  oultre  et  il  le  laissoient  derrière,  il  lor  poroit 
porter  damage  à  euls  ou  à  lors  gens  et  as  lors  pourvéances. 
Si  le  assegièrent  dou  plus  priés  que  il  porent  et  i  fissent 
pluisseurs  assaus.  Meismement  li  Genevois  qui  sont  bons 
arbalestriers,  s'i  abandonoient  à  le  fois  assés  follement  et 
tant  que  i  perdirent  de  lors  compagnons  à  lors  assaus,  car 
chil  dou  chastiel  se  deffendoient  vaillamment.  Adonc  ima- 
ginèrent chil  signeur  de  France  que  il  convenoit  emplir 
les  fossés  pour  aprochier  de  plus  priés.  Si  furent  envoyet 
querre  et  amené  tout  li  homme  païsan  dou  plat  païs,  et 

«  Otho  Doria. 
-  Carlo  Grimaldi. 
*  Châtonceaux. 

• 
lorfist-on  coper  baus  et  mariens',  à  porter,  à  traîner  et  à 

eharyer  et  jeter  en  ces  fossés,  et  tant  fissent  par  la  grant 

diligense  que  il  i  rendirent,  que  il  furent  raempli  là  en  cel 

endroit  où  il  avoient  mieuls  l'avantage  de  l'asallir,   et 

entrues  que  on  entendi  à  raemplir  ces  fossés,  le  signeur 

de  France  fissent  faire  et  carpenter  un  chastiel  de  bois  sus 

douse  roes  et  tout  couvert  et  garité2,  ouquel  pooient  bien 

["tenir]  deus  cens  hommes  d'armes  et  cent  arbalestriers.  Si 

fu  à  force  d'hommes   chil  chastiaus  pourveus  de  gens 

d'armes  et  d'arbalestriers  amenés  assés  priés  dou  mur,  et 

avoit  ou  dit  chastiel  trois  estages,  ou  premier  hault  es- 

toient  les  gens  d'armes,  ou  second  les  arbalestriers,  et  ou 

tiers  estage  tout  bas,  piquetour  pour  piqueter  au  mur  et 

tout  destruire  et  abatre. 

Le  jour  que  li  enghiens  et  li  chastiaus  fu  boutés  avant, 

ot  à  Chastonseal  trop  orible  assaut,  et  moult  de  hommes 

mors  et  bléciés  de  ceuls  deàens  et  de  ceuls  de  dehors ,  et 

alevèrent  chil  dedens  toute  lor  artelerie  au  traire  et  par 

trois   fois   furent  rafresqui  chi  qui  ou  chastiel  estoient. 

Quant  messires  Milles  et  messires  Vallerans  veirent  que 

si  continuelment  on  les  assalloit  et  que  moult  de  lors 

hommes  estoient  bléchiet  et  se  ne  lor  apparoit  confors  de 

nul  costé,  il  se  doubtèrent  que  de  force  il  ne  fuissent  pris, 

si  entrèrent  en  trettiés  deviers  le  duch  de  Normendie  à 

qui   on  parloit  de  toutes  coses.  Trettiés  se  porta  que  il 

rendirent  le  chastiel,  salve  lors  vies  et  lors  biens.  Ensi 

orent  li  François  le  chastiel  de  Chastonseals,  si  le  rempa- 

rèrent  et  rafresquirent  de  toutes  coses,  et  fu  rendus  li  dis 

chastiaus  dou  duch  de  Normendie  à  messire  Carie  de  Blois 

comme  hiretiers  et  dus  de  Bretagne,  et  puis  passèrent 

1  Marie»,  mairrien,  bois  de  charpente. 

2  Garité,  fait  en  forme  de  guérite. 

oultre  et  ceminèrent  viers  Nantes,  où  li  contes  de  Montfort 
se  tenoit,  qui  bien  estoit  enfourmés  de  la  venue  de  ces 
sig*neurs  de  France.  Si  se  pourvéoit  selonch  ce,  et  avoit 
envoyet  sa  femme  et  un  sien  jone  fil  à  Vennes,  et  monstroit 
bonne  ordenance  de  li  deffendre  et  garder. 

CHAPITRE  CXXXIX. 


Comment  li  signeurs  de  France  mirent  le  siège  devant  Nantes  où  estoit 
li  contes  de  Montfort. 


Sus  le  cemin  de  Nantes  trouvèrent  li  François  une 
bonne  ville  et  grosse  fermée  de  fosses  et  de  palis  tant  seul- 
lement,  et  est  nommé  Quarquefoure  ' .  Li  marescal  de  l'oost 
et  cbil  de  l'avant-garde,  quant  il  furent  venu  devant,  l'a- 
sallirent  fortement,  et  chil  de  dedens  estoient  gens  de  pe- 
tite deffense  et  foiblement  armés  :  si  ne  porent  durer 
contre  ces  arbalestriers  genevois  et  ces  gens  d'armes.  Si 
fu  la  ville  conquise  et  toute  robée  et  plus  de  la  moitié 
arse,  et  toutes  gens  que  on  pot  ataindre,  mis  à  l'espée,  dont 
ce  fu  pités. 

Li  signeur  logièrent  celle  nuit  là  environ,  et  à  lende- 
main il  s'ordonnèrent  pour  venir  devant  la  chité  de  Nantes, 
car  il  ni  a  de  Quarquefoure  que  quatre  lieues.  Et  envoyè- 
rent premièrement  l'avant-garde  courir  devant  Nantes  et 
ordonner  où  li  signeur  se  logieroient.  Si  se  logièrent  chil 
de  l'avant-garde ,  et  puis  vinrent  li  dus  de  Normendie  et 
tout  lî  signeur  et  le  charoi  et  se  logièrent  tout  en  bonne 
ordenance  et  fissent  tendre  tentes,  trefs  et  pavillons. 

La  cbité  de  Nantes  est  grande,  et  la  rivière  de  Loire  qui 

1  Carquefou,  ù  deux  lieues  de  Nantes. 

court  parmi,  moult  large.  Se  ne  le  porent  pas  li  signeur 
de  France  toute  environner,  car  trop  i  faudroit  de  peuple 
qui  vodroit  ce  faire ,  et  se  chil  de  dedens  se  fuissent  tenu 
tousjours  enclos  en  lor  ville  sans  point  issir,  et  entendre 
as  escarmuces  tant  seullement  et  à  deffendre  lors  bar- 
rières, il  ne  lor  convenoit  aultre  cose,  et  euissent  là  tenu 
les  signeurs  de  France  tout  le  temps.  Car  il  avoient  la 
rivière  pour  euls,  laquelle  on  ne  le  lor  pooit  oster ,  et  si  es- 
taient bien  pourveu  de  toutes  coses  que  il  lor  besongnoit, 
mais  orgoels  et  outrequidance  les  déchut,  ensi  que  je  vous 
dirai.  Messires  Hervis  de  Lion ,  qui  fu  assés  chevalereus 
et  estoit  tous  li  consauls  dou  conte,  chevauça  une  matinée 
et  issi  hors  de  Nantes  à  tout  deus  cens  armeures  de  fier, 
car  dou  soir  il  avoient  en  lor  ville  requelliet  une  espie  qui 
lor  avoit  dit  que  quinse  sommiers  cargiés  de  pourvéances 
venoient  en  l'oost  et  lor  avoit  ensengniet  le  cemin  que  il 
tenoient  et  n'estoient  conduit  que  de  euls  soissante  lances, 
pour  quoi  messires  Hervis  de  Lion,  pour  porter  à  ceuls  de 
l'oost  contraire  et  damage,  esmut  les  compagnons  sau- 
doyers  et  auquns  joues  hommes  bourgeois  de  Nantes,  et 
sallirent  hors  à  une  ajournée  par  la  posterne  de  Eicebourc 
et  se  missent  sus  les  camps,  et  cevauchièrent  à  la  couverte, 
ensi  que  li  variés  les  avoit  ensengniet,  et  trouvèrent  sus  un 
vies  chemin  et  encontrèrent  ce  charoi  et  ces  sommiers  et 
ceuls  qui  les  conduisoient,  qui  estoient  tout  pesant  et  som- 
melleus ,  car  il  avoient  la  nuit  moult  petit  dormit.  Chil 
deus  cens  de  la  route  et  compagnie  messire  Hervis  de  Lion 
furent  tantos  au-desus  de  ce  charoi  et  de  ces  sommiers  et 
de  ceuls  qui  les  conduisoient,  et  en  i  ot  que  mors  que  blé- 
ciés  plus  de  la  moitié,  et  li  demorrans  fui  en  voies  deviers 
l'ost  en  faisant  grant  noise.  Encores  estoient  chil  dou 
guait  de  la  nuit  sus  les  camps:  si  s'adrechièrent  celle  part 

où  la  noise  estoit  et  li  débas,  et  aussi  li  hoes  se  commença 
fort  à  estournir. 

Quant  messires  Hervis  de  Lion  et  ses  gens  veirent  venir 
l'effort,  si  retraïssent  fort  viers  la  chité  et  deviers  la  porte, 
et  cachièrent  lor  proie  dedens,  et  fuissent  bien  rentré  de- 
dens  et  à  petit  de  damage  se  il  vosissent,  mais  orgoels  et 
outrequidance  les  amonesta  de  demorer  et  faire  armes,  et 
tant  se  mouteplyèrent  li  hustin  que  chil  de  l'oost  les  sour- 
montèrent,  et  en  abatirent  et  mehagnièrent  biaucop  et 
prissent  au  voloir  rentrer  en  la  ville,  et  fu  la  porte  sus  le 
point  d'estre  gaegnée  des  François,  et  convint  priés  estre 
armé  tous  ceuls  de  la  ville  pour  euls  bouter  hors,  et  là  fu 
très-bons  chevaliers  messires  Hervis  de  Lion,  et  moult  i  nst 
de  grandes  et  de  belles  apertises  d'armes.  Toutes  fois 
par  bien  combatre  et  par  l'effort  qui  i  sourvint  de  la  chité, 
li  François  furent  requlé  et  la  porte  reclose  et  li  pons  levés 
et  la  grignour  partie  de  la  proie  conquise ,  mes  trop  lor 
cousta  et  par  espécial  des  bourgeois  de  la  ville,  car  il  en  i 
ot  grant  fuisson  de  mors  et  de  pris  et  de  bléciés,  dont  li 
père  et  li  frère  et  li  linages  de  ceuls  en  furent  durement 
courouchiet,  et  disoient  li  auqun  en  derrière  que  ce  avoit 
esté  une  issue  sans  raison  et  hors  de  ordenance,  car  il  n'a- 
voient  en  Nantes  aultre  cose  à  faire  que  de  garder  lor 
ville. 

Li  contes  de  Montfort ,  qui  estoit  en  son  hostel ,  ne  sça- 
voit  au  matin,  quant  il  fu  levés,  encores  riens  de  ceste  ave- 
nue ,  et  quant  il  en  fu  enfcurmés  et  il  oï  les  complaintes 
de  ses  hommes  et  des  bourgeois  de  la  ville,  comment  il 
avoient  perdu  lors  fils,  lors  frères  et  lors  amis  et  par  celle 
escarmuce,  laquelle  à  la  vois  de  ceuls  de  Nantes  avoit  esté 
faite  sans  raisons,  si  en  fu  durement  courouchiés,  et  quant 
messires  Hervis  de  Lion  vint  en  sa  présence,  il  l'en  blâma 


36  CHROMQBES 

et  reprist  aigrement  de  crueuses  paroles,  et  tant  que  nies- 
sires  Hervis  se  mérancolia  et  prist  les  paroles  en  grant 
vergongne  et  desplaisance,  et  pour  ce  que  li  contes  li  dist 
si  généraulment  devant  tous  ceuls  qui  le  porent  oïr,  et  se 
retraïstli  dis  messire  Hervis  de  Lion  en  son  hostel  en  la  ville, 
et  laissa  le  conte  ens  son  chastiel,  sans  plus  aler  viers  lui. 

CHAPITRE  CXL. 


Comment  li  bourgeois  de  Nantes  eurent  trettiés  secrès  as  signeurs  de 
France,  et  comment  li  contes  de  Montfort  fu  pris  en  sa  cambre,  et 
comment  ia  contesse  de  Montfort,  qui  se  tenoit  à  Vennes,  manda  et 
enhorta  ceuls  qui  défendoient  sa  partie. 


Or  avint  que  trois  jours  apriès  ce  que  ceste  avenue  de 
la  porte  des  bourgeois  et  des  saudoyers  de  Nantes  fust 
avenue,  uns  grans  meschiés  sourvintau  conte  de  Montfort, 
et  orent  les  honmies  de  la  ville  trettiés  secrès  et  couvers 
au  duch  de  Xormendie  et  as  signeurs  de  France,  cels  que 
je  vous  dirai.  Il  laissièrent  une  matinée  la  posterne  que 
on  dist  de  Sauve  tout  ouverte ,  et  par  là  entrèrent  grant 
fuisson  de  gens  d'armes  dedens  la  chité  sans  contredit,  et 
ne  fissent  onques  mal  à  homme,  ne  à  femme  de  la  ville,  ne 
à  messire  Hervis  de  Lion,  ne  à  sa  famille,  et  alèrent  ces 
gens  d'armes  au  chastiel  dou  conte  et  rompirent  les  portes 
et  entrèrent  dedens,  et  trouvèrent  le  conte  de  Montfort  en 
sa  cambre,  qui  se  armoit.  Il  le  prissent  en  cel  estât,  et  l'em- 
menèrent quatre  chevalier  de  France  en  la  tente  dou  duch 
de  Normendie,  liquels  fu  moult  resjoïs  de  celle  prise  et  li 
dist  :  «  Contes  de  Montfort,  vous  nous  avés  fait  painne.  Il 
«  vous  faudra,  voelliés  ou  non,  retourner  à  Paris,  et  oïr  la 
c  sentense  qui  a  esté  rendue  et  donnée  sur  vous.  »  — 

«  Monsigneur,  respondi  li  contes,  ce  poise  moi.  Je  me 
«  confioie  en  ma  gent  et  il  m'ont  trahi.  » 

Là. fu  li  contes  pris  et  menés  d'autre  part  et  livrés  en 
bonnes  gardes  de  vaillans  hommes,  chevaliers  et  esquiers 
et  moult  proçains  de  lin^ge  à  messire  Carie  de  Blois. 

Tout  ce  fait,  li  dus  de  Normendie  et  tout  li  signeur  de 
France  entrèrent  dedens  Nantes  à  grant  solempnité  et  à 
grant  fuisson  de  trompes,  de  trompètes  et  de  claronchiaus 
et  descendirent  ensi  au  palais,  et  là  tinrent  li  signeur  lor 
estât ,  et  fu  messires  Hervis  de  Lion  délivrés  de  prison  et 
devint  homs  à  messire  Carie  de  Blois,  et  li  jura  foi  et 
loiance  à  tenir  de  ce  jour  en  avant,  et  on  ni  vei  onques 
depuis  le  contraire,  et  furent  délivré  tout  chil  qui  prison- 
nier estoient,  et  par  ces  apparans  doit-on  bien  supposer 
que  la  chité  de  Nantes  et  li  di  messires  Hervi  furent  en 
trettié  deviers  le  duch  de  Normendie  et  les  signeurs  de 
France.  Ce  fu  la  nuit  de  une  Toussains  que  on  compta  l'an 
de  grasce  mille  trois  cens  XLP,  et  le  jour  de  la  Toussains 
tint  li  dus  de  Normendie  court  de  tous  les  signeurs  ens  ou 
chastiel  de  Nantes,  et  là  rendi  li  dis  dus  à  messire  Carie  de 
Blois  la  chité  de  Nantes,  et  le  rechurent  à  duch  et  à  signeur 
tout  li  bourgeois  de  la  ville  et  li  fissent  féaulté  et  hom- 
mage, et  tout  li  baron  et  chevalier  de  là  environ,  messires 
de  Cliçon,  li  sires  d'Ancenis,  li  sires  de  Biaumanoir,  li 
sires  de  Malatroit  et  bien  quarante  chevaliers  de  Bretagne 
qui  tout  furent  à  la  feste  ce  jour  de  la  Toussains,  et  durè- 
rent les  festes  en  Nantes  quatre  jours,  et  encores  venoient 
tout  dis  chevaliers  et  esquiers  fiévés  et  dames  et  damoi- 
sellesfiévées,qui  relevoient  lors  hiretages  à  messire  Carie 


1  Doui  Lobineau  place  la  capitulation  de  Nantes  à  la  fin  du  mois  de 
décembre  1341. 

de  Blois  et  le  tenoient  à  signeur  et  le  nommoient  duch , 
mais  encores  demoroient  grant  fuisson  de  chités,  de  villes 
et  de  chastiaus  et  de  signouries  qui  tenoient  le  fait  con- 
traire et  le  tinrent  tout  dis  à  l'encontre  de  messire  Carie 
de  Blois,  car  li  dus  de  Normendie  et  la  puissance  de 
France  se  départirent  trop  tos  de  Nantes  et  dou  pais,  car 
se  il  se  fuissent  là  ivernet  et  euissent  laissiet  lors  gens 
convenir  et  cevauchiet  sus  le  pais,  il  euissent  petit  à  petit 
raquis  le  païs  et  osté  le  coers  et  les  opinions  de  ceuls  et  (le 
celles  qui  tenoient  à  bonne  la  querelle  au  conte  de  Mont- 
fort  ,  et  pour  ce  que  riens  n'en  fu  fait,  s'eslevèrent  les 
guerres  en  Bretagne  par  le  confort  et  aide  que  li  rois  d'En- 
gleterre  fist  à  ceuls  et  à  celles  qui  tenoient  la  partie  dou 
conte  de  Montfort  et  qui  s'estoient  aloyet  et  aconvenenchiet 
à  li  et  se  tenoient  pour  tout  enfourmé  et  certefyet  que  sa 
querelle  estoit  bonne  pour  tant  que  li  dis  contes  avoit  esté 
frères  dou  duch  de  Bretagne. 

Quant  li  dus  de  Normendie  et  li  signeur  se  furent  tenu 
à  Nantes  jusques  as  octaves  de  la  Saint-Martin  que  li 
iviers  venoit,  si  eurent  consel  que  il  retourneroient  en 
France ,  car  il  n'estoit  nul  apparant  que  chil  de  Bretagne 
se  vosissent  mètre  ensamble,  ne  faire  guerre,  mais  se 
tenoient  en  lors  garnisons.  En  ce  séjour  que  li  signeur 
fissent  en  Nantes,  escripsi  messires  Caries  de  Blois, 
comme  dus  de  Bretagne,  à  ceuls  de  la  chité  de  Rennes, 
de  Vennes,  de  Camperlé,  de  Camper-Correntin,  de  Hain- 
bon,  de  Lambale,  de  Ghinghant,  de  Dignant,  de  Dol,  de 
Saint-Mahieu ,  de  Saint-Malo  et  de  toutes  les  marces  et 
limitations  de  Bretagne,  que  il  se  vosissent  traire  viers 
Nantes  et  venir  à  obéissance  et  faire  ce  que  tenu  estoient. 
Li  auqun  i  venoient,  et  li  aultre  non  et  disoient  et  rescrip- 
soient  à  messire  Carie  de  Blois  que  point  nestoient  con- 

silliet  de  ce  faire ,  car  la  contesse  de  Montfort ,  qui  bien 
avait  coer  d'omme  et  de  lion ,  aloit  trop  fort  au  devant  et 
avoit  un  petit  fil  de  l'eage  de  sept  ans,  que  on  nommoit  Je- 
han, moult  biel  enfant,  et  au  jour  que  son  mari  fu  pris  par 
la  condicion  et  manière  que  dit  vous  ai ,  elle  estoit  à 
Vennes  '  et  ou  chastiel  que  on  dist  la  Mote  \  Ceste  con- 
tesse prist  le  frain  à  dens  et  ne  fu  noient  esbahie  et  manda 
tantos  chevaliers  et  esquiers  et  ceuls  dont  elle  pensoit  à 
estre  amée,  aidiée  et  servie,  et  quant  il  furent  venu,  elle 
lor  remonstra  en  plorant  la  fraude,  la  traïson  et  mauvesté, 
ensi  comme  elle  disoit ,  que  on  avoit  fait  à  son  mari ,  et 
puis  reprendoit  ses  paroles  sus  tel  fourme  en  disant  : 
«  Biau  signeur  et  bonnes  gens,  je  compte  monsigneur 
«  pour  mort ,  mais  vechi  son  fil ,  son  hiretier  et  vostre 
«  signeur,  qui  vous  est  demorés  et  qui  vous  fera  encores 
«  biaucop  de  biens.  Se  li  voelliés  estre  bon  et  loial,  ensi 
«  que  toutes  bonnes  gens  doient  estre  à  lor  signeur,  et  je 
«  vous  serai  bonne  dame  et  courtoise,  et  querrai  à  mon 
«  fil,  vostre  signeur,  bon  manbourt  pour  aidier  à  souste- 
«  nir,  à  deffendre  et  à  garder  nostre  droit  et  son  hiretage. 
«  Si  vous  pri  chièrement,  comme  une  dame  veuve  et  orfène 
«  de  mari ,  que  vous  ayés  pité  de  moi  et  de  l'enfant  et  li 
«  tenés  foi  et  loiance  et  à  moi  aussi ,  ensi  que  vous  avés 
«  fait  jusques  à  chi  à  son  père  et  mon  mari.  » 

Là  avoient  toutes  gens ,  barons ,  chevaliers  et  esquiers 
qui  tenoient  sa  partie,  grant  pité  de  la  dame  et  de  l'enfant, 
et  le  reconfortoient  et  disoient  :  «  Dame,  ne  vous  esbahis- 


1  On  lit  :  Rennes,  dans  les  éditions  de  Froissart. 

2  Le  château  de  la  Motte,  dont  la  fondation  remontait  aux  derniers 
temps  de  l'empire  romain,  avait  été  reconstruit  au  xme  siècle.  Il  a  dis- 
paru pour  faire  place  à  un  nouvel  édifice,  qui  est  aujourd'hui  l'hôtel  de 
la  préfecture  du  département  du  Morbihan. 

«  siésen  riens:  nous  demorrons  dalés  vous,  puisque  obli- 
«  giet  et  aconvenenchiet  i  sommes,  tant  que  nous  auerons 
«  les  vies  ou  corps.  »  Et  elle  leur  disoit  :  «  Grans  mer- 
«  chis.  »  Et  ensi  la  contesse  de  Montfort,  à  plus  de  cincq 
cens  lahces,  chevauça  de  forterèce  sitos  que  les  nouvelles 
li  vinrent  de  la  prise  à  son  mari,  et  rafresqui  chités,  villes 
et  chastiaus  et  fist  toutes  ses  besongnes  bonnes. 

CHAPITRE  CXLI. 

Comment  li  signeur  retournèrent  en  France,  et  comment  la  contesse 
de  Montfort  ordonna  ses  besongnes. 

Quant  chil  signeur  de  France  se  deubrent  départir  de 
messire  Carie  de  Blois ,  il  li  consillièrent  que  il  se  tenist 
en  la  chité  de  Nantes  et  fesist  l'ivier  tout  bellement  ses 
provisions  et  laissast  convenir  ses  gens  et  guerrier  des  gar- 
nisons, et  quant  le  temps  d'esté  retourneroit,  se  il  li  beson- 
gnoit,  il  retourneroient  aussi,  et  disoient  que  il  estoit  au- 
desus  de  ses  besongnes ,  puisque  il  estoit  sires  de  Nantes 
et  de  la  plus  sainne  partie  de  Bretagne  et  que  li  contes  de 
Montfort  ne  li  porteroit  jamès  contraire.  Messires  Caries 
de  Blois  s'enclinoit  assés  à  tout  ce  que  il  li  disoient,  et  de- 
morèrent  dalés  lui  auquns  vaillans  hommes  de  son  linage 
pour  li  aidier  à  consillier ,  et  puis  retournèrent  li  dus  de 
Normendie  et  tout  li  signeur  en  France,  et  s'en  ala  casquns 
en  son  lieu,  mais  quant  li  rois  Phelippes  vei  le  présent  que 
li  dus  de  Normendie  li  fist  dou  conte  de  Montfort,  il  en  fu 
trop  grandement  resjoïs,  et  fu  li  contes  moult  fort  rampon- 
nés  !  de  ce  que  il  estoit  partis  de  Paris  sans  congiet.  Li 

1  Ramponnés,  repris,  gourmande. 

contes  qui  se  veoit  pris,  ne  savoit  que  dire,  mais  s'umelioit 
dou  plus  que  il  pooit,  et  n'espéroit  pas  à  jamais  estre  déli- 
vrés de  ce  dangier,  et  son  espérance  fu  véritable,  car  on 
l'envoia  en  prison  ens  ou  chastiel  dou  Louvre  et  furent 
misses  sus  li  bonnes  gardes ,  liquel  avoient  gages  et  pen- 
sion toutes  les  sepmainnes  pour  lui  garder  de  jour  et  de 
nuit  et  en  estoient  bien  payet. 

Ensi  demora  li  contes  de  Montfort  en  ce  dangier  et  en  la 
prison  dou  Louvre  et  tant  i  fu  que  il  i  morut  '. 

Or  vous  voel-je  parler  et  recorder  de  la  contesse  de 
Montfort  comment  elle  se  ordonna  et  persévéra.  Elle  qui 
ot  tousjours  çorage  de  homme  et  de  lion,  ne  s'esbahi  noient, 
mais  ordonna  et  entendi  à  ses  besongnes  mettre  en  bon 
point,  et  pour  ce  que  elle  sentoit  bien  que  le  premier  siège 
que  ses  adversaires  messires  Caries  de  Blois  et  li  François 
feroient,  il  seroit  devant  Rennes,  si  fîst  entendre  à  pour- 
veir  la  chité  de  tous  poins  et  à  rafresquir,  et  i  establi  à 
chapitainne  un  vaillant  chevalier  et  de  bon  consel  et  ségur 
homme  et  qui  moult  avoit  amé  son  mari  et  liquel  on  nom- 
moit  messire  Guillaume  de  Quadudal,  breton  bretonnant, 
et  ensi  pourvei  toutes  les  aultres  forterèces  dé  gens  d'ar- 
mes et  d'arbalestriers  et  se  consilla  à  messire  Amauri  de 
Cliçon  que  elle  tenoit  tousjours  dalés  lui  se  elle  envoieroit 
en  Engleterre  au  seqours.  Li  chevaliers  respondi  à  celle 
parole  et  dist  que  il  n'estoit  encores  nulle  besongne ,  et 
que  elle  n'a  voit  que  faire  de  travillier  le  roi  d'Engleterre, 
ne  lés  Englois  jusques  à  tant  que  elle  seroit  plus  cons- 
trainte  que  elle  n'estoit,  et  que  tous  les  jours  sus  heure,  on 
pooitaler  de  Bretagne  en  Engleterre,  car  encores  avoit-elle 
cel  avantage  que  li  pors  etleshavènes  de  Bretagne  estoient 

1  Jean  de  Montfort  ne  finit  pas  ses  jours  dans  la  prison  du  Louvre  : 
il  mourut  à  Hennebon  le  26  septembre  1345. 

pour  lui.  Si  demora  la  cose  en  cel  estât,  et  n'avinrent  tout 
cel  ivier  nuls  fais  d'armes  en  Bretagne,  qui  à  recorder 
furent. 

CHAPITRE  CXLII. 


Comment  li  signeurs  de  France  se  remirent  sus  et  asségièrent  la  ville 
de  Rennes  ;  et  comment  la  contesse  de  Montfort  envoya  messire 
Amauri  de  Clicon  demander  seqours  en  Engleterre. 


Quant  ce  vint  sus  le  printemps  et  que  la  douce  saison 
fu  retournée,  messires  Caries  de  Bloisenvoia  ses  messages 
en  France,  et  par  espécial  le  seigneur  de  Biaumanoir  de- 
viers  le  roi  son  oncle  pour  pryer  que  il  li  vosist  envoyer 
gens  qui  li  aidassent  à  reconquérir  le  demorant  dou  païs 
de  Bretagne.  Li  rois  s^enclina  à  celle  pryère  et  manda  au 
conte  Eaoul  d'Eu,  son  connestable,  et  au  conte  de  Ghines, 
son  fil,  que  il  fesist  son  mandement  de  gens  d'armes  et 
d'arbalestriers  et  s'en  alast  en  Bretagne.  Li  dus  de  Bourbon, 
messires  Jaquèmes  de  Bourbon ,  li  contes  deBlois,  li  contes 
de  Vendôme,  messires  Lois  d'Espagne,  li  sires  de  Cliastillon, 
li  sires  deCouchi,  li  sires  de  Montmorensi,li  sires  de  Saint- 
Venant  et  grant  fuisson  de  la  baronie  et  chevalerie  de 
France  se  ordonnèrent  et  se  missent  au  cemin  et  esploi- 
tièrent  tant  que  il  vinrent  en  la  chité  de  Nantes  et  se  trou- 
vèrent sus  quinse  jour,  bien  cincq  mille  hommes  d'armes 
et  douse  mille  hommes  à  lances  et  as  pavais  parmi  les 
arbalestriers  genevois,  desquels  messire  Oste  Dorie  estoit 
chapitainne,  et  avoecques  li  messires  Caries  Grimaus.  Et 
se  départirent  un  jour  de  Nantes  en  grant  arroi  et  puis- 
sance et  prissent  le  cemin  de  Rennes  et  fissent  tant  que  il 
i  parvinrent  et  bastirent  là  lor   siège  tout  à  l'environ. 

Pour  ces  jours  avoit  grans  fourbours  à  Rennes,  mais  li 
chapitainne  de  Rennes  et  li  saudoyer  qui  dedens  estoient, 
quant  il  sentirent  que  on  les  venoit  asségier,  les  ardirent 
et  avoient  fortefyet  grandement  lor  ville  de  toutes  pars 
par  devant  Rennes,  et  [i  ot]  grant  siège  et  lonch  et  qui 
moult  avant  dura  en  l'esté,  et  fu  fait  tamainte  escarmuce 
et  assaut,  et  moult  bien  si  portèrent  chil  de  dedens,  voires 
li  gentilhomme,  messires  Guillaumes  de  Quadudal  et  li 
aultre,  et  avoient  tousjours  regart  sus  les  bourgeois  de 
Rennes  que  il  ne  fesissent  auqun  vilain  tretié  à  ceuls  de 
l'oost. 

La  contesse  de  Montfort  qui  se  tenoit  à  Vennes,  n'estoit 
pas  forte  assés  pour  lever  le  siège  et  dist  à  son  consel  : 
«  Il  me  fault  envoyer  au  secours  en  Engleterre.  Je  po- 
«  roie  bien  trop  atendre.  »  Son  consel  fu  d'acort  à  tout  ce 
faire,  et  fu  pryés  de  par  li  messires  Amauris  de  Cliçon  que 
il  i  vosist  aler.  Li  chevaliers  ne  l'euist  jamais  escondit  '  et 
s'ordonna  à  partir,  et  quant  il  ot  ses  lettres  adreçans  au 
roi  d'Engleterre  et  à  messire  Robert  d'Artois  et  à  auquns 
barons  et  chevaliers  d'Engleterre,  il  entra  en  un  vassiel 
ou  havène  de  Venues  meismes  et  se  départi  et  singla  tant 
par  mer,  à  l'aide  de  Dieu  et  dou  vent,  que  il  vint  à  Plemude, 
et  là  s'arestèrent  et  ancrèrent  li  maronnier,  puis  issi  li  dis 
messires  Amauris  de  son  vassiel  et  sa  famille,  et  se  ra- 
fresquirent  dedens  la  ville  et  se  pourveirent  de  chevaus, 
et  quant  il  furent  tout  apparilliet,  il  montèrent  et  chevau- 
cèrent  viers  Londres  et  tant  fissent  que  il  i  parvinrent. 
Pour  ces  jours,  li  rois  et  la  roine  et  messires  Robers  d'Ar- 
tois estoient  en  la  marce  de  Bristo.  Si  lorfupainne,  toutes 
fois  il  ceminèrent  celle  part,  et  trouvèrent  le  roi  et  la  roine 

1  Escondit,  refusé. 

qui  festoient  le  conte  de  Sasleburi  et  le  conte  de  Sufforch 
qui  nouvellement  estoient  issu  hors  de  la  prison  de  France 
et  s'estoient  rançonné  li  doi  contes  à  vint  mille  nobles  ' . 

Quant  messires  Amauris  de  Cliçon  fu  venus  deviers  le 
roi,  on  lifist  voie.  Il  se  mist  en  genouls;  il  bailla  ses  lettres. 
Li  rois  les  prist  et  les  lissi,  et  portoient  créance.  Adonc 
fu  trais  à  part  dou  roi  messires  Amauris  de  Cliçon  et  en- 
cores  en  ce  consel  li  rois  apella  messire  Robert  d'Artois,  et 
là  parla  li  dis  chevaliers  et  compta  tout  Testât  de  Bretagne 
et  comment  on  s'i  portoit  et  de  la  chité  de  Rennes  com- 
ment elle  estoit  asségié,  et  prioit  li  chevaliers  au  roi  de 
par  la  contesse  que  il  i  vosist  entendre  pour  aidier  à  def- 
fendre  et  garder  le  païs,  car  sans  son  aide  la  puissance  de 
la  dame  estoit  moult  petite,  car  si  ennemi  tenoient  les 
camps.  Li  rois  respondi  et  dist  :  «  Messire  Arnaud,  vous 
«  nous  estes  li  bien  venus,  et  dedens  quinse  jours,  nous 
«  serons  en  la  marce  de  Londres  et  auerons  une  partie  de 
a  nostre  consel,  et  là  serés-vous  expédy es  de  toutes  coses  ; 
«  mais  nous  sommes  pour  le  présent  sus  nostres  déduis. 
«  Si  ne  poons  pas  entendre  à  tels  coses,  ne  faire  response 
«  telle  que  li  cas  demande  ;  car  nous  avons  trieuves,  ensi 
«  que  vous  savés,  à  nostre  adversaire  Phelippe  de  Valois. 
«  Si  nous  convient  bien  avoir  consel  comment  nous  ordo- 
«  nerons  de  la  guerre  de  Bretagne.  »  Messires  Amauris 
de  Cliçon  se  contenta  assés  de  ceste  response  et  se  dé- 
parti du  roi  et  de  messire  Robert  d'Artois  et  s'en  retourna 
à  Londres. 

1  Le  comte  de  Salisbury  fut  mis  en  liberté  à  Yincennes  le  4  juin 
1342.  La  charte  qui  se  rapporte  à  sa  délivrance  existe  encore  aux  Ar- 
chives impériales  à  Paris. 

CHAPITRE  CXLIII. 


Comment  pluisseurs  chevaliers  et  esquiers  furent  retenus  de  messire 
Amauri  de  Cliçon  pour  estre  saudoyer  à  la  contesse  de  Montfort. 


Quant  ce  vint  au  jour  que  li  rois  deubt  estre  à  Londres, 
il  i  fu  et  jà  avoit-il  escript  et  mandé  son  consel  (celi  que  il 
voloit  avoir),  et  tout  furent  à  Wesmoustier,  et  là  vint 
messires  Amauris  de  Cliçon.  Si  fu  appelles  en  la  cambre 
dou  consel,  et  là  en  la  présence  dou  roi  et  dou  consel,  il 
remonstra  ce  pour  quoi  il  estoit  venus  et  prioit  que  il  fust 
briefment  respondus,  et  la  contesse  de  Montfort,  sa  dame, 
secourue.  On  fist  issir  le  chevalier  de  la  cambre,  tant  que 
li  consauls  dou  roi  euist  parlé  ensamble. 

Làot  en  ce  consel  pluisseurs  coses  et  paroles  retournées, 
car  li  rois  d'Engleterre  ne  voloit  nullement  enfraindre,  ne 
brisier  les  trieuves  qui  données  estoient,  jurées  et  séelées 
à  tenir  deus  ans  entre  li  et  Pbelippe  de  Valois,  et  ossi  il 
convenoit  que  la  contesse  de  Montfort  fust  aidiée  et  con- 
fortée dou  roi  et  des  Englois  puisque  on  avoit  la  ducée 
de  Bretagne  relevé  de  li,  et  que  on  le  tenoit  et  voloit  tenir 
en  foi  et  en  hommage  de  la  couronne  d'Engleterre.  Or  fu 
avisé  que  on  feroit  une  cose  raisonnable,  sans  ce  que  li 
rois  s'en  ensonniast  en  riens,  puisque  la  contesse  de  Mont- 
fort mandoit  secours,  on  lui  envoieroit  pour  ses  deniers, 
tant  comme  elle  en  vodroit  avoir  et  poroit  prier,  ce  point 
ne  li  pooit-on  oster,  et  quant  les  trieuves  seroient  fallies 
entre  France  et  Engleterre,  li  rois  aueroit  aultre  consel. 
Donc  fu  apellés  messires  Amauris  de  Cliçon  et  li  fu  dit 
comment  pour  celle  fois  il  convenoit  que  il  ouvrast.  Quant 

il  vei  ce,  il  considéra  raison  et  se  délivra  dou  plus  tos  que 
il  pot  et  quist  gens  d'armes  et  archiers,  et  li  signeur  d'En- 
gleterre  li  aministrèrent  lesquels  il  prenderoit  pour  bien 
faire  sa  besongne. 

Tout  nouvellement  estoit  retournés  dou  roiaulme  d'Es- 
coce  messire  Gautiers  de  Mauni,  un  jones  chevaliers  de 
Hainnau,  qui  trop  vaillamment  s'i  estoit  portés  en  tous  les 
fais  d'armes  où  on  l'avoit  veu  et  trouvé  et  tant  que  il  en 
avoit  souverainnement  la  grâce  et  la  renommée.  Si  fu 
retenus  de  messire  Amauri  de  Cliçon  et  pour  estre  sau- 
doyer  à  la  contesse  de  Montfort  et  chapitainne  de  tous  les 
aultres,  et  ot  de  sa  carge  trois  cens  lances  et  deus  mille 
archiers,  et  fu  tout  de  fait  aviset  si  grande  la  carge  d'ar- 
chiers  pour  raemplir  les  garnisons.  Si  ordonnèrent  lors 
pourvéances  et  lors  navies  à  Pleumude,  et  quant  tout  fu 
prest  et  chil  venu  qui  dévoient  passer  oultre  en  Bretagne, 
il  entrèrent  en  lor  vassiaus.  Si  se  désancrèrent  dou  port 
de  Pleumude  et  entrèrent  en  mer.  Avoecques  messire 
Gautier  de  Mauni  qui  souverains  fu  de  ceste  armée, 
estoient  doi  chevalier  frère,  Lois  et  Jehansde  Leinendale, 
messires  Hubiersde  Frenai,  le  Hazle  de  Braibant,  messires 
Gérart  de  Brandresoy,  messires  Alains  de  Sirehonde,  mes- 
sires Lois  Clanbo,  messires  Edouwars  de  Lanton,  messires 
Guillaumes  Touchet ,  messires  Hues  de  Ferrières,  Guil- 
laumes  Penniel,  Thomas  Paule,  Jehans  et  Guillaumes  Clin- 
queton  et  pluisseur  aultre,  et  singlèrent  par  mer  et  tour- 
nèrent viers  Bretagne,  mais  quant  il  furent  en  mi-ceminde 
la  mer,  il  orent  fortune  moult  grande  et  vent  si  contraire 
que  il  furent  sus  le  point  de  estre  tout  perdu ,  et  les  bou- 
tèrent chils  vens  et  celle  fortune  en  la  mer  d'Irlande,  et 
furent  plus  de  quinse  jours  avant  que  il  peuissent  retour- 
ner sus  lor  cemin  et  vinrent  prendre  terre  à  lor  retour  de 

la  mer  d'Irlande  en  Tille  de  Breha1  (c'est  des  tenures  de 
Bretagne),  et  là  se  rafresquirent  quatre  jours  et  puis  rentrè- 
rent en  lors  vassiaus  et  prissent  la  mer  pour  venir  à  Hain- 
bon  là  où  la  contesse  de  Montfort  les  atendoit,  à  laquelle 
nous  retournerons  un  petit,  et  parlerons  dou  siège  de 
Eennes. 

CHAPITRE  CXLIV. 

Comment  li  bourgeois  de  Rennes  se  rendirent  à  messire  Carie  de  Blois. 

Messires  Caries  de  Blois  et  li  signeur  de  France  desus 
nommet  tinrent  le  siège  assés  longuement  devant  la  cliité 
de  Rennes,  et  i  livrèrent  pluisseurs  assaus,  tant  que  li  bour- 
geois de  Rennes  se  tenoient  à  moult  cargiet  dou  dommage 
et  euissent  volentiers  entendu  à  auquns  trettiés  deviers 
messire  Carie,  se  le  peuissent  oser,  mais  il  doubtoient  lor 
chapitainne  et  les  saudoyers,  et  disoient  entre  euls  :  «Nous 
«  sommes  plus  que  fol,  qui  nous  faisons  guerryer  et  des- 
«  truire  pour  la  contesse  de  Montfort  et  tenons  sa  opinion 
«  à  bonne.  Si  en  perdons  nos  biens  as  camps  et  nos  hire- 
«  tages  et  en  sommes  tous  les  jours  en  aventure  d'estre 
«  mort  par  les  assaus  et  escarmuces  que  chil  de  l'oost  nous 
«  font,  et  ne  nous  est  apparans  nuls  conforsde  nul  costé, 
«  car  celle  contesse  à  la  longue  ne  puet  durer  contre  la 
«  puissance  de  France.  »  Tant  parlèrent  et  murmurèrent 
secrètement  entre  euls  chil  de  Rennes  que  de  un  commun 
acord  une  nuit  il  prissent  lor  chapitainne  messire  Guil- 
laume de  Quadudal  et  l'emprisonnèrent  en  une  tour  et  des 

1  Brehat,  au  nord-ouest  de  Saint-Brieuc . 

saudoyers  auquns ,  liquel  estoient  à  lor  avis  li  plus  pois- 
sant ,  par  quoi  il  fuissent  mieuls  au-desus  de  lor  emprise , 
et  puis  il  tretyèrent  deviers  messire  Carie  de  Blois  et  les 
François  et  se  rendirent  par  condition  telle  que  ceuls  que 
il  avoient  pris,  il  les  délivreroient  quites  et  délivres  et  les 
lairoient  alereuls  et  le  lour  deviers  la  contesse  de  Montfort, 
se  aler  i  voloient,  et  euls  aussi  et  le  lour  demoroient  en 
ségur  estât,  et  il  devenoient  bons  François  et  recongnois- 
soient  messire  Carie  de  Blois  à  lor  signeur  et  à  duc  de 
Bretagne.  On  entendi  volentiers  à  lors  trettiés,  et  lor  fu- 
rent acordé,  juré  et  tenu  tout  ensi  comme  il  le  vodrent 
avoir  ',  et  se  partirent  messires  Guillaumes  de  Quadudal 
et  tout  li  compagnon  que  la  contesse  i  avoit  envoyet  (car 
jamais  ne  se  fuissent  tourné  François),  de  la  chité  de 
Rennes,  et  cargièrent  toutes  lors  coses,sans  riens  laissier 
derrière,  et  s'en  alèrent  à  Hainbon  deviers  la  contesse,  qui 
moult  fu  courouchié  de  ces  nouvelles  et  ot  pluisseurs  ima- 
ginations pour  tant  que  elle  n'ooit  nulles  nouvelles  de 
messire  Amauri  de  Cliçon ,  et  faisoit  doubte  que  il  ne 
pooit  esploitier  pour  tant  que  son  mari  estoit  tenus  des 
François  et  ne  savoit  se  il  estoit  mors  ou  vifs. 


CHAPITRE  CXLV. 

Comment  messires  Caries  de  Blois  aségia  Hainbon,  là  où  la  contesse  de 
Montfort  estoit,  et  comment  elle  bouta  le  feu  au  logeis  des  François 
et  puis  se  bouta  au  chastiel  de  Brest. 

Ensi  eurent  messires  Caries  de  Blois  et  li  François  la 
chité  de  Rennes  et  entrèrent  dedens  à  grant  joie,  et  rechu- 

1  Ceci  se  passait  au  mois  de  mars  1342. 

rent  li  bourgeois  ledit  messire  Carie  à  duch  et  à  signeur 
et  le  menèrent  à  leglise,  et  là  jura  solempnelment  sus 
Saintes  Évangilles  que  il  les  tenroit  as  us  et  as  coustumes 
brettes  ',  et  tout  devinrent  si  homme.  Si  se  rafresquirent 
quatre  jours  en  la  chité  des  biens  qui  lor  vinrent  de  sus  le 
païs  et  que  il  i  trouvèrent,  et  orent  là  li  signeur  consel  en- 
samble  où  il  se  trairoient  ou  devant  Vennes  ou  devant 
Hainbon  là  où  la  contesse  de  Montfort  estoit.  Consilliet  fu 
que  il  iroient  devant  Hainbon  et  encloroient  la  contesse 
là  dedens,  et,  se  il  le  pooient  conquérir,  lor  guerre  seroit 
finée. 

Si  se  départirent  un  jour  de  Rennes  en  grant  conroi,  et 
s'en  vinrent  à  Hainbon  et  l'aségièrent  par  terre  et  environ- 
nèrent si  avant  que  il  porent,  car  au  lés  deviers  la  mer  il 
ne  pooient  bastir  nul  siège. 

La  contesse  estoit  bien  pourveue  de  ses  amis,  de  cheva- 
liers et  d'esquiers  et  de  bonnes  gens  d'armes,  lesquels  elle 
tenoit  à  ses  gages  à  Hainbon  à  ville  et  chastiel.  La  contesse 
se  tenoit  ou  chastiel,  et  ses  gens  en  la  ville.  Avoecques  la 
contesse  de  Montfort,  quant  li  François  vinrent  là,  estoient 
messires  Ives  de  Tigeri 2,  li  sires  de  Landerniaus,  li  chas- 
tellains  de  Ghingant,  li  doi  frère  de  Quirich  3,  messire 
Hervis  de  Pennefort  et  messires  Oliviers ,  son  frère ,  et  li 
évesques  de  Lion  en  Bretagne,  dou  quel  messires  Hervis  de 
Lion,  qui  se  tenoit  avoecques  messire  Carie  de  Blois,  estoit 
oncles.  Entrues  que  li  François  se  logeoient,  li  Genevois 
et  li  Espagnols,  desquels  messires  Lois  d'Espagne,  mares- 
cal  de  l'oost  messire  Carie,  estoit  chapitainne,  voires  avoec- 
ques lui  messires  Othes  Dorie,  alèrent  escarmuchier  asbar- 


1  Brettes,  bretonnes. 

*  Tigeri  [Tigri,  dans  les  éditions  de  Froissart),  Tresegnidi. 

•  Quirich,  Kerriec. 

rières ,  et  là  vinrent  chil  de  la  garnison,  qui  vaillamment 
s'i  portèrent,  et  dura  li  escarmuce  jusques  au  soir  que  tout 
se  retraïssent  as  lors  logeis. 

A  l'endemain,  de  rechief  on  vint  as  bailles  lancier  et 
escarmuchier,  et  en  i  ot  biaucop  de  bléciés  de  une  part  et 
d'aultre,  et  entrues  que  li  escarmuce  estoit,  on  assalloit  as 
murs  priesque  de  toutes  pars,  et  chil  de  la  ville  se  deffen- 
doient  vaillamment. 

La  contesse  de  Montfort ,  qui  avoit  coer  d'omme  et  de 
lion,  estoit  armée  et  montée  sus  un  coursier  et  amonestoit 
ses  hommes  de  bien  faire ,  et  cevauçoit  de  rue  en  rue  et 
faisoit  par  les  femmes  et  les  enfans  deffaire  les  cauchies 
et  porter  la  pierre  et  les  callious  sus  les  murs  et  servir  ceuls 
qui  se  deffendoient.  Encores  s'avisa  celle  contesse  de  une 
très-grande  emprise  que  on  li  doit  bien  tourner  à  vaillance, 
car  elle  fist  environ  de  cens  hommes  des  siens  monter  as 
cevaus  et  puis  fist  ouvrir  une  porte  où  nuls  n'asall oit,  et  se 
partirent,  elle  et  ses  gens,  et  s'en  vinrent  par  derrière  bou- 
ter et  fraper  ens  es  logeis  des  François  qui  n'estoient  pour 
l'eure  gardé  que  de  variés  et  garçons,  car  tout  homme 
d'armes  entendoient  à  l'assaut,  ou  ils  le  regardoient. 

Quant  la  contesse  fu  là  venue,  elle  fist  bouter  le  feu  en 
plus  de  trente  lieus.  Li  feus  et  la  fumière  s'eslevèrent  là 
voire  et  li  cris  commenchièrent  à  lever.  Chil  qui  assal- 
loient,  laissièrent  tout  quoi  ester  les  assaus  et  s'esmervil- 
loient  que  ce  pooit  estre,  et  perdirent  li  signeur  par  celle 
emprise  et  ce  feu  grant  fuisson  de  lors  chevaus  et  de  lors 
pourvéances. 

Messires  Lo'ïs  d'Espagne,  marescaus  de  l'oost,  fu  onques 
li  uns  des  premiers  qui  retournèrent  sus  les  logeis,  et  en- 
tendi  que  la  contesse  de  Montfort  avoit  fait  celle  emprise. 
Il  ne  fu  pas  si  courouciés  dou  damage  que  il  fu  resjoïs  de 

ce  que  la  contesse  estoit  hors  de  la  garnison  et  cria  en 
hault  :  «  Or  tos  as  chevaus  !  Celle  femme  et  sa  route  soient 
«  poursievis  !  Jamais  ne  rentreront  en  Hainbon,  ne  en 
«  forterèce  qui  soit  en  Bretagne  :  il  sont  nostre.  Aultre- 
«  ment  ne  poons-nous  avoir  fin  de  guerre.  »  Lors  veissiés 
toutes  gens  haster  et  monter  sus  chevaus  et  euls  asambler 
dalés  le  marescal  qui  faisoit  sonner  ses  trompètes  à  grant 
effort  pour  requillier  ses  gens ,  et  prendoient  le  pas  de  la 
ville  pour  enclore  la  contesse  au  dehors,  ensi  que  il  fissent. 
La  contesse  perchut  bien  que  point  ne  poroient  rentrer  en 
Hainbon.  Si  prist  les  camps  et  dist  à  ses  gens  :  «  Chevau- 
«  çons  viers  Brest.  La  garnison  est  pour  nous.  Là  serons- 
«  nous  receu.  »  Il  fissent  ensi  que  elle  ordonna  et  prisent 
le  cemin  de  Brest,  et  estoient  jà  moult  eslongiet  avant  que 
on  s'en  percevist  en  l'oost  ;  car  messire  Lois  d'Espagne  et 
li  François  avoient  clos  les  pas  et  les  rentrées  en  Hainbon 
à  la  fin  que  il  fuissent  au-desus  de  la  contesse  et  de  ses 
gens.  On  vint  dire  et  nonchier  à  messire  Lois  :  «  Sire, 
«  vous  arestés  ichi  pour  noient;  la  contesse  et  ses  gens 
«  s'en  vont  viers  Brest.  »  Quant  messires  Lois  d'Espagne 
oï  ces  nouvelles,  si  dist  :  «Apriès!  apriès!  »  Lors  veissiés 
toutes  gens  desrouter  et  férir  à  l'esperon  apriès  la  contesse. 
Ce  jour  furent  li  François  bien  ensonnyet ,  car  li  auqun 
entendoient  au  cachier,  et  li  aultre  à  estaindre  le  feu  qui 
se  mouteplioit  eus  es  logeis,  qui  lor  fist  grant  damage  de 
lors  chevaus,  de  lors  harnas  et  de  lors  pourvéances.  Meis- 
mement  li  auqun  François  disoient  l'un  à  l'autre  :  «  Veés  la 
«  vaillant  contesse  et  qui  bien  scet  guerryer  et  a  fait  à 
«  jourd'ui  une  grande  emprise,  issu  de  la  ville  de  Hain- 
«  bon,  ars  nostres  logeis,  fait  cesser  l'assaut  de  devant 
«  Hainbon ,  et  encores  s'en  va-elle  à  Brest,  et  tout  acom- 
«  plira  ces  emprises  sans  son  damage.  »  Il  disoient  vérité, 

car  onques  messires  Lois  d'Espagne ,  ne  sa  route ,  ne  la 
peurent  rataindre ,  mais  s'en  vint  "bouter  ou  chastiel  de 
Brest.  Il  i  eut  bien  auquns  de  ses  hommes  mal  montés  qui 
furent  raconsievi  sus  le  cemin,  et  chil-là  demorèrent  pri- 
sonnier et  en  la  volenté  de  lors  ennemis. 


CHAPITRE  CXLVI. 


Comment  la  contesse  de  Montfort  rentra  dedens  la  ville  et  le  chastiel  de 

Hainbon. 


Trop  fu  messires  Lois  d'Espagne  couroucliiés  quant  il 
vei  que  la  contesse  de  Montfort  li  estoit  escapée  et  entrée 
ou  chastiel  de  Brest.  Si  s'en  retourna  tout  le  pas.  Tant 
estoient  lor  ceval  essouflé  que  jusques  à  la  grosse  alainne, 
et  vinrent  li  François  as  logeis  et  trouvèrent  que  on  estoit 
moult  ensonnyet  de  remetre  à  point  tentes  et  trefs  et  de 
faire  nouviaus  logeis  de  fuellies  et  de  envoyer  as  pour- 
véances  à  Rennes  et  sus  le  plat  païs ,  car  les  lors  estoient 
moult  adamagiés.  Messires  Lois  d'Espagne ,  quant  il  fu 
descendus  et  désarmés,  il  se  traïst  devant  la  tente  de  mes- 
sire  Carie  de  Blois,  et  là  estoient  li  contes  de  Blois,  li  dus 
de  Bourbon,  li  contes  de  Pontieu,  li  contes  d'Eu,  connesta- 
bles  de  France ,  et  li  sires  de  Chastillon ,  et  ne  se  pooient 
taire  à  parler  de  ceste  contesse  de  Montfort ,  de  la  hardie 
et  outrageuse  emprise  que  elle  avoit  fait,  et  quant  messires 
Lois  d'Espagne  fu  venus,  encores  li  demandèrent-il  de  la 
cace  et  comment  elle  li  estoit  escapée.  Il  respondi  bien  : 
«  Elle  s'est  sauvée ,  et  ses  gens  aussi,  et  bouté  dedens  le 
«  chastiel  de  Brest.  »  —  «  Or  bien,  respondirent-il,  puis- 
ce  que  elle  est  là,  elle  s'i  tenra,  et  de  tant  est  la  garnison 

«  de  Hainbon  afoiblie  de  force  et  de  consel ,  car  elle  en  a 
«  mené  avoecques  li  biaucop  de  bonnes  gens.  »  Ensi  se 
apaisièrent-il  en  l'oost  et  passèrent  la  nuit  et  avoient  esté  le 
jour  lassé  et  travilliet  tant  pour  le  assaut  qui  fu  grans  que 
de  la  cace  que  il  avoient  fait  apriès  la  contesse  que  de  ce 
que  il  avoient  esté  trop  destourbé  des  logeis  auquns  que  on 
lor  a  voit  ars,  et  ne  se  doubtoient  de  nului,  car  il  sentoient 
la  contesse  à  Brest,  siques  sus  la  fiance  de  ce  il  dormirent 
la  nuit  et  la  matinée  plus  longuement. 

Se  la  contesse  de  Montfort  avoit  fait,  ce  jour  qu'elle  issi 
hors  de  Hainbon,  une  hardie  emprise,  et  que  elle  vint  en 
Brest,  encores  fist-elle  parellement  une  aultre  moult  aven- 
tureuse, et  li  signeur  de  France  ne  furent  pas  bien  consil- 
lié  quant  il  sentoient  que  elle  estoit  hors  et  il  ne  missent 
enbusqnes  sur  li,  dont  depuis  il  s'en  repentirent.  Je  vous 
dirai  cause  pourquoi.  Quant  la  contesse  fu  venue  en  Brest, 
elle  et  ses  gens  mengièrent  et  burent  moult  légièrement, 
et  dormirent  environ  trois  heures ,  et  quant  il  se  furent 
rafresqui  euls  et  lors  chevaus,  la  contesse  les  fist  resvillier 
et  apparillier  et  armer  et  prist  encores  jusques  à  cent  com- 
pagnons de  ceuls  de  Brest  et  fist  là  laissier  tous  les  foibles 
cevaus  et  renouveller  d'aultres  et  partirent  de  Brest,  la 
contesse  tout  devant,  sus  le  point  de  mienuit,  et  chevau- 
chièrent  les  bons  galos  le  cemin  de  Hainbon,  et  disoit  ensi 
la  contesse  en  cevauchant  :  «  Ma  bonne  gent  de  Hainbon, 
«  je  le  sçai  bien,  a  grant  malaise  de  moi.  Il  fault  que  je  les 
«  reconforte  et  que  nous  rentrons  en  la  ville,  et  je  vous 
«  aprenderai  comment,  quant  nous  deverons  aprochier  la 
a  ville  et  l'oost,  li  une  part  des  nostres  iroit  estourmir  et 
«  resvillier  l'oost,  et  li  aultre  s'adrècera  droit  à  Hainbon  et 
«  fera  ouvrir  les  bailles,  avaler  le  pont  et  ouvrir  la  porte, 
«  et  sitos  que  li  hoos  se  commencera  à  estourmir,  il  se 

«  retrairont  tout  bellement  et  nous  les  atenderons  devant 
«  les  barrières,  et  ensi  petit  à  petit  il  rentreront  et  nous 
«  aussi  dedens  Hainbon.  »  Ensi  que  la  contesse  de  Montfort 
ordonna,  il  fu  fait.  Quant  il  orent  cevauchiet  depuis  que 
il  se  furent  départi  de  Brest ,  il  vinrent  droit  sus  le  point 
don  jour  assés  priés  de  l'oost  et  de  Hainbon.  Il  ordonnè- 
rent messire  Guillaume  de  Quadudal  et  messire  Ivon  de 
Tigri  à  deus  cens  hommes  aler  escarmuchier  et  resvillier 
l'oost,  et  la  contesse  et  li  demorant  venroient,  entrues  que 
on  ensonneroit  les  François,  as  bailles  et  les  feroient  ou- 
vrir. Lors  s'en  vinrent  li  doi  chevalier  et  lor  route  sus 
l'oost ,  et  entrues  la  contesse  et  li  aultre  prissent  un  vies 
chemin  herbu  qui  s'adreçoit  droit  sus  les  fossés ,  ces  deus 
coses  furent  faites  toutes  à  une  fois,  li  hoos  resvillié  à  l'un 
des  corons  ',  et  entrues  que  li  estourmie  se  commença  à 
eslever,  chil- dedens  orent  congnissance  que  lor  dame  estoit 
à  la  porte,  car  celle  nuit  tout  chil  de  Hainbon  velloient  et 
estoient  trop  esbahy  et  desconforté  de  lor  dame  la  contesse. 
Quant  il  entendirent  que  elle  estoit  si  priés  de  euls,  si 
furent  resjoï  grandement  et  avalèrent  le  pont  et  ouvrirent 
la  porte  et  puis  les  barrières.  Tout  descendirent  et  missent 
lors  chevaus  dedens  la  ville,  et  puis  s'ordonnèrent  en  aten- 
dant  lors  gens  qui  revenoient  et  qui  avoient  estourmi  l'oost, 
et  ne  furent  adonc  poursievi  et  rentrèrent  tout  dedens  la 
ville  et  le  chastiel  de  Hainbon.  Quant  ce  vint  au  matin , 
li  François  orent  bien  congnissance  que  la  contesse  de 
Montfort  estoit  retournée.  Si  tinrent  son  fait  et  son  em- 
prise à  très-grant  vaillance,  et  dissent  li  signeur  entre  euls 
que  li  diables  portoient  celle  contesse. 

1  Coron,  extrémité. 

CHAPITRE  CXLVII. 

Comment  messires  Carie  de  Blois  dépara  son  hoost  en  deus  parties  et 
ala  aségier  Aurai,  et  comment  ceuls  de  la  ville  de  Hainbon,  se  sentant 
moult  grevé  par  messire  Loïs  d'Espagne ,  trettièrent  as  François  et 
donnèrent  à  la  contesse  pourvéance  pendant  chincq  jours. 

Quant  messires  Caries  de  Blois  vei  que  riens  il  ne  con- 
quéraient à  asallir  Hainbon ,  si  en  fu  tous  mérancolieus , 
et  furent  li  signeur  ensaniblé  en  consel  comment  il  se 
maintenaient.  Consilliet  fu  que  il  dépareroient  lor  hoost 
en  deus  parties,  li  une  des  parts  demorroit  devant  Hain- 
bon, et  li  aultre,  en  la  compagnie  de  messire  Carie,  iroient 
mètre  le  siège  devant  Aurai.  Si  se  départirent  en  la  route 
et  compagnie  de  messire  Carie  tout  chil  qui  nommet  i 
furent,  et  vinrent  devant  Aurai  et  l'aségièrent,  mais  li 
chastiaus  est  fors  et  ne  fait  pas  à  prendre  par  assaut,  et 
pour  lors  il  estoit  bien  pourveus  de  chapitainne  et  de  bons 
compagnons  que  la  contesse  i  avoit  envoyet ,  liquel 
n'avoient  nulle  volenté  de  rendre  par  trettié,  ne  aultre- 
ment. 

A  quatre  lieues  de  là  siet  la  chité  de  Vennes ,  qui  est 
forte  assés  et  toute  en  l'obéissance  de  la  contesse,  et  en 
estoit  pour  lors  cliapitainne,  messires  Jefïrois  de  Malatroit, 
et  li  sires  de  Malatroit,  ses  cousins,  estoit  en  la  route  de 
messire  Carie  de  Blois. 

D'autre  part  siet  la  ville  de  Dignant  en  Bretagne,  qui 
pour  lors  n'estoit  fermée  que  de  fossés  et  de  palis,  et  en 
estoit  chapitainne  li  chastelains  de  Ghinghant,  mais  pour 
lors  il  n'i  estoit  point.  Avant  se  tenoit  en  la  garnison  de 
Hainbon  avoecques  la  contesse  de  Montfort,  mais  il  avoit  sa 

femme  et  ses  filles  en  son  liostel  laissiet  eu  la  ville  de  Dignant, 
et  avoit  un  fil  à  chevalier  que  on  nommoit  messire  Re- 
nault, et  estoit  de  sa  jonèce  moult  vaillans  homs.  Entre 
ces  deus  villes  de  Vennes  et  de  Dignant  a  un  fort  chastiel, 
lequel  on  nomme  Roce-Périot  '  et  se  tenoit  pour  lors  à 
messire  Carie  de  Blois,  liquels  l'avoit  pourveu  de  bons 
compagnons  bourguignons,  et  en  estoit  chapitains  uns  es- 
quiers  de  Bourgogne  que  on  clamoit  Gérart  de  Malain,  et 
avoit  avoecques  lui  un  chevalier  que  on  nommoit  messire 
Pierre  Portebuef.  Chils  Gérars  de  Malain  et  li  chevaliers 
avoecques  lors  compagnons  honnissoient  tout  le  pais,  et 
chevauçoient  priesque  tous  les  jours  une  heure  à  destre, 
l'aultre  à  senestre,  et  ne  pooient  pour  euls  pourvéances 
nulles  entrer,  ne  -venir  à  Vennes,  ne  à  Dignant  que  chil 
qui  les  menoient,  ne  fuissent  rués  jus  et  les  pourvéances 
conquises,  dont  moult  en  anoioit  aujone  chevalier  messire 
Renault  de  Ghinghant,  et  li  tournoit,  ce  li  estoit  vis,  à 
grant  blâme  pour  tant  que  il  avoit  la  carge  de  la  garde  de 
la  ville  de  Dignant,  et  tant  pensa  sus  que  il  i  pourvei  et 
prist  un  jour,  par  une  enbusque  que  il  pourjeta  sus  les 
camps,  ledit  Gérart  de  Malain  et  vingt-cincq  Bourgui- 
gnons, et  les  emmena  prisonniers  en  la  Roce-Périot 2,  et 
de  ce  fait  fu  li  dis  messires  Renauls  moult  loés  et  moult 
prisiés. 

Je  me  tairai  un  petit  de  ces  Bourguignons  et  de  messire 
Carie  de  Blois  qui  avoit  asségiet  li  chastiel  d' Aurai  et 
parlerai  de  messire  Lois  d'Espagne  et  de  ses  gens,  liquel 


1  Dans  les  géographies  modernes,  on  confond  la  Roche-Derien  et  la 
Roche-Périot,  ainsi  nommée,  dit-on,  parce  quelle  fut  fondée  par  un 
paladin  de  la  Table  ronde.  Froissart  distingue  ces  deux  localités  et 
leur  assigne  une  situation  différente. 

2  II  faut  lire  :  a  Lignant. 

avoient  assis,  ensi  que  vous  savés,  la  confesse  de  Montfort 
dedens  Hainbon,  et  avoient  li  François  fait  carpenter  et 
ouvrer  grans  enghiens  et  fait  venir  aultres  enghiens  de 
Rennes  et  de  Nantes  et  drechiet  devant  la  ville  de  Hain- 
bon, liquel  continuelment  jettoient  contre  les  murs,  les 
tours  et  les  portes,  pierres  de  faix  et  travilloient  durement 
ceuls  de  Hainbon,  de  quoi  ch.il  qui  dedens  estoient,  li  au- 
qun  se  commenchièrent  à  esmayer,  car  sequours  ne  lor  apa- 
roit  de  nul  costé,  dont  la  contesse  de  Montfort  estoit  en 
grande  angousse  de  coer  et  menoit  ses  gens  de  douces  pa- 
roles et  lor  prioit  pour  Dieu  que  il  ne  fesissent  nul  trettié 
senestre,  car  disoit  la  contesse  :  «  Bonnes  gens  et  mi  bon 
«  ami,  li  corages  me  dist  que  nous  auerons  proçainnement 
«  bonnes  nouvelles  d'Engleterre,  et  retourne  messires 
«  Amauris  de  Cliçon,  qui  amainne  le  secours  que  nous  dé- 
«  sirons  tant  à  avoir  et  à  veoir.  » 

Nonobstant  toutes  ces  douces  paroles  et  amiables  que 
la  contesse  lor  disoit  et  remonstroit,  li  évesques  de  Lion  en 
Bretagne,  qui  se  nommoit  messires  Guis  '  et  qui  estoit 
oncles  à  messire  Hervi  de  Lion  liquels  estoit  au  siège  là 
devant  Hainbon,  parla  un  jour  sus  aségurances  à  son  ne- 
veu, et  se  portèrent  lors  trettiésque  ils  et  auquns  chevaliers 
et  esquiersqui  là  dedens  estoient  enclos,  se  départiroient  de 
la  contesse  et  sevenroient  rendre  à  messire  Lois  d'Espagne 
qui  représentoit  pour  lors  le  corps  à  messire  Carie  de  Blois. 

La  contesse,  qui  vivoit  en  grant  angousse  de  coer  et 
double  anoi,  quant  elle  senti  que  ses  gens  qui  loiaument 
l'avoient  servi  jusques  à  chi,  voloient  faire  auquns  mau- 
vais trettiés  à  ses  ennemis. . . . 2  et  issi  hors  de  son  chastiel, 

1  Gui  de  Léon  avait  succédé  fort  peu  de  temps  auparavant  à  Pierre 
de  Guéméné,  sur  le  siège  épiscopai  de  Saint- Pol  de  Léon. 

2  Lacune. 

et  vint  en  la  ville  parler  à  euls  et  lor  pria  en  plorant  que  il 
ne  vosissent  avoir  nul  pacte  as  François.  Li  auqun  en 
orent  pité  et  dissent  :  «  Dame,  ce  que  nous  louons  ',  c'est 
«  pour  ce  que  nous  faisons  doubte  que  vous  n'ayés  nul 
«  seqours  d'Engleterre  ou  que  il  ne  soit  mesceu  à  messire 
«  Amauri  de  Cliçon,  par  quoi  il  n'a  point  fait  vostre  mes- 
«  sage,  car  il  sourviennent  sus  la  mer  trop  de  périls  et  de 
«  fortunes,  et  quel  [trettié  que  nous  faisons,  ne  ferons, 
«  nous  vous  jurons  que  vous  serés  gardée  de  vostre  corps 
«  et  demorrés  chi  en  ce  ehastiel  ou  ailleurs  en  plus  forte 
«  place,  là  où  il  vous  plaira,  et  au  sourplus  nous  vous 
«  donnons  pourvéance  chincq  jours.  Là  en  dedens  pueent 
«  avenir  moult  de  coses.  »  —  «  Vous  dites  vérité,  respondi 
«  la  contesse,  et  grant  merchis.  »  Donc  retourna-elle  à 
mont  ens  ou  ehastiel  moult  angouseuse  de  coer  et  bien 
i  avoit  raison. 


CHAPITRE  CXLVIII. 


Comment  messires  Gautiers  de  Mauni  arriva,  avec  le  secours 
d'Engleterre,  sus  le  havène  de  Hainbon. 


Avint  que,  au  tiercli  jour  apriès  que  ces  paroles  orent 
esté,  la  contesse  estoit  levée  moult  matin.  Si  regarda  en 
la  mer  un  petit  apriès  solel  levant  et  vei  flamboyer  grant 
fuisson  de  voilles  en  nefs,  et  c'estoit  la  navie  d'Engleterre 
qui  venoit.  Et  plus  attendoit  la  contesse  et  plus  aproçoient 
ces  nefs  et  ces  balenghiers,  et  quant  elle  vei  ce  et  ces 
banières  et  ces  estramières  flamboyer  et  venteler ,  de  joie 

1  Louons,  conseillons. 

elle  se  laissa  ceoir.  Ses  gens  qui  estoient  dalés  li,  la  rele- 
vèrent, et  quant  elle  parla,  elle  dist  :  «  Or  tos  descendes 
«  en  la  ville,  nonchiés  ces  nouvelles  à  ces  chevaliers. 
«  Vechi  le  secours  d'Engleterre  qui  nous  vient.  »  Tantos 
on  fist  le  commandement  de  la  contesse. 

Quant  li  chevalier  furent  enfourmé  de  ces  nouvelles,  il 
montèrent  à  mont  et  veirent  tout  clèrement  que  c'estoit 
vérité  et  que  bien  a  voit  sys  cens  voilles  en  la  compagnie. 
La  guette  dou  chastiel  d'amont  commença  de  la  trompeté 
à  mener  noise  et  grant  solas,  et  tant  que  chil  de  l'oost  s'en 
perchurent.  Li  chevalier  et  li  esquier  qui  entrettié  estoient 
deviers  les  François,  dissent  à  l'évesque  Gui  de  Lion  : 
«  Sire,  vous  avés  mené  les  trettiés  et  les  paroles  à  ceuls 
«  qui  nous  ont  aségiés.  Confors  nous  vient  d'Engleterre 
«  et  nous  avons  nos  fois  et  nos  sieremens  enviers  ma- 
«  dame  :  se  li  tenrons.  Begardés  quel  cose  vous  volés  faire, 
«  car  il  est  heure  que  vous  i  renonchiés  ou  que  vous  i 
«  faites  renoncier.  »  Li  évesques  s'estoit  si  fort  loyés  par 
les  paroles  de  son  cousin,  messire  Hervi  de  Lion,  enviers 
les  François  que  il  ne  pooit  requler,  ne  ne  voloit  aussi.  Si 
dist  :  «  Signeur,  je  ne  irai  point  parler  à  euls  sans  vous, 
«  car  ce  que  j'en  ai  fait,  vous  estes  tous  participant,  et 
a  de  vous  viennent  otant  bien  li  trettié  que  il  font  de 
«  moi.  »  —  «  Messire  Gui,  respondirent  li  chevalier,  vous 
«  dites  vérité,  mais  quoi  que  fait  en  a  esté,  encores  i  poons- 
«  nous  bien  renonchier,  et  de  chi  endroit  nous  i  renon- 
«  çons,  et  nous  volons  tenir  dalés  madame  qui  tant  de 
«  biens  nous  a  fais  et  fera  encores,  et  sa  querelle  est 
«  grandement  embellie  puisque  li  sequours  d'Engleterre 
«  li  sera  venus.  » 

Quant  li  évesques  de  Lion  les  vei  en  celle  volenté,  il  ne 
dist  pas  tout  ce  que  il  pensoit,  quoique  ce  fust  li  plus 

grand  de  euls  tous  et  li  mieuls  enlinagiés,  car  il  se  doub- 
toit,  puisque  li  secours  d'Engleterre  venoit  à  la  dame,  que 
de  fait  elle  ne  le  fesist  détenir  et  mètre  en  prison.  Si  parla 
au  plus  courtoisement  comme  il  pot,  tant  que  il  fu  hors 
de  la  ville,  et  quant  il  fu  venus  as  logeis  des  François  et 
il  ot  parlé  à  messire  Lois  d'Espagne  et  à  son  cousin,  et  il 
se  fu  rendus  et  il  ot  dit  que  il  voloit  estre  de  lor  opinion 
et  que  trop  longuement  avoit  esté  rebelles  et  maucon&il- 
liés  et  que  plus  ne  le  voloit  estre,  il  prist  un  hiraut  et  l'en- 
dita  '  et  enfourma  et  l'envoia  dedens  Hainbon  parler  à  la 
contesse  de  Montfort,  et  li  renvoia  son  hommage  et  la 
défila  de  ce  jour  en  avant.  A  l'eure  que  li  hiraus  vint,  la 
contesse  estoit  avallée  jus  dou  chastiel  en  la  ville  pour 
ordonner  les  logeis  de  ces  signeurs  chevaliers  d'Engleterre, 
qui  jà  estoient  entré  en  havène  de  Hainbon.  Si  estoit  si 
resjoïe  que  elle  ne  fist  compte  des  défiances  messire  Gui 
et  dist  que  elle  avoit  gens  assés  sans  li.  Or  retourna  li  hi- 
raus en  l'oost,  quant  il  ot  fait  son  mesage,  et  la  contesse 
et  si  chevalier  demorèrent  et  furent  tant  sus  le  havène  que 
les  nefs  prissent  terre,  et  issi  hors  tout  premièrement  mes- 
sires  Amauris  de  Cliçon.  La  dame  qui  le  connissoit,  le  ala 
embrachier  et  baisier  moult  doucement  et  li  dist  :  «  Ha  ! 
«  Amauri,  que  vous  avés  tant  demoret,  et  que  je  vous  ai 
«  tant  désiré  !»  —  «  Madame,  respondi  li  chevaliers,  je  ne 
a  l'ai  peu  amender.  C'a  esté  en  partie  par  les  fortunes  de  la 
«  mer,  car  nous  dévissions  chi  avoir  esté,  passet  sont  trois 
«  sepmainnes.    Li  rois  d'Engleterre  vous  salue  et  vous 
«  envoie  à  ce  premier  trois  cens  hommes  d'armes  et  deus 
«  mille  archiers.  »  —  «  Donc,  dist  la  dame,  il  soient  li  bien 
«  venu,  et  nous  en  avons  grant  joie.  »  Donc  issirent  li 

1  L'endifa,  lui  apprit  ce  qu'il  aurait  à  dire. 

chevaliers,  messires  Gautiers  de  Mauni  tous  premiers  qui 
pooit  estre  en  l'eage  de  trente-sis  ans,  biaus  chevaliers  et 
vermauls  '  et  douls  et  plaisans  à  regarder,  de  tous  mem- 
bres bien  façonnés.  Messires  Amauris  de  Cliçon  li  dist  : 
«  Dame,  vechi  le  capitainne  et  est  nommés  ensi  et  est  uns 
«  chevaliers  où  li  rois  d'Engleterre  et  li  signeur  de  son 
«  consel  ont  grant  fiance.  »  Adonc  se  traïst  la  dame  à 
messire  Gautier  et  l'embraça  moult  doucement  et  le  baisa, 
et  puis  apriès  tous  les  aultres,  et  quant  elle  ot  aie  tout 
autour  et  fait  celle  requelloite,  elle  les  emmena  à  mont 
ou  chastiel  pour  euls  aisier  et  rafresquir  tant  que  lors 
gens  fuissent  tout  issu  et  apparilliet  lors  besongnes,  et 
fist  casqun  chevalier  logier  assés  aisiement  et  restraindre 
ses  hommes,  et  disnèrent  tout  li  chevalier  avoecques  la 
dame. 

CHAPITRE  CXLIX. 


Comment  li  grans  enghiens  des  asiégcans  fu  rompus  par  les  Euglois 
et  les  Bretons. 


Messires  Lois  d'Espagne  et  li  viscontes  de  Rohan  et  mes- 
sires Hervis  de  Lion  sceurent  tantos  que  secours  d'Engle- 
terre  estoit  venus  à  la  contesse,  car  li  évesques  de  Lion  lor 
dist  et  aussi  fissent  aultres  hommes  bretons,  qui  estoient 
aie  sus  le  havène  et  veu  la  navie  entrer.  Si  en  furent  tout 
pensieu;  nequedent  il  ne  vourent  pas  brisier  lor  siège 
pour  cela,  mais  fissent  les  enghiens  cargier  qui  avoient  sé- 
journé trois  jours,  et  jetter  pierres  de  faix  en  la  ville,  tant 
que  li  Englois,  qui  point  n  avoient  encores  apris  tels  coses, 

1  Vermauls,  vermeil,  ayant  le  teint  vermeil. 

en  furent  ensi  que  tout  effreé.  Messires  Gautiers  de  Mauni, 
quant  ce  vint  apriès-disner  et  ils  et  si  compagnon  furent 
rafresqui,  il  traïst  à  part  messire  Ivon  de  Tigri  et  messire 
Guillaume  de  Quadudal  et  le  chastellain  de  Ghinghant, 
et  lor  demanda  de  lestât  de  la  ville  et  de  la  poissance  de 
ceuls  de  l'oost,  et  se  messires  Caries  de  Blois  estoit  en  per- 
sonne au  siège.  A  toutes  ces  coses  respondirent  li  chevalier, 
et  dissent  que  messires  Caries  de  Blois  n'estoit  point  pré- 
sens, mais  tenoit  son  siège  devant  Aurai.  Tant  que  de  l'es- 
tat  de  la  ville,  estans  le  siège  qui  moult  les  avoitconstrains, 
elle  estoit  bien  pourveue,  car  li  vivre  qui  lor  venoient  par 
mer  les  confortoit  grandement ,  et  estoient  là  dedens  bien 
cinq  cens  combatans.  «  Donc,  dist  messires  Gautiers  de 
«  Mauni,  je  voel,  jà  sus  l'eure  dou  souper,  aler  veoir 
«  ce  grant  enghien.  Faites  apparillier  vos  gens  et  je 
«  auerai  tous  près  les  nostres  et  nous  meterons  en  painne 
«  de  l'abatre  et  dou  décoper,  car  il  ne  vous  laisseront  dor- 
«  mir.  Il  demainne  trop  grant  hustin  et  se  nous  est  trop 
«  proçains.  »  Li  chevalier  breton  respondirent  et  dissent  : 
«  Sire,  à  vostre  ordenance  il  sera  fait.  »  Sus  cel  estât  il 
s'ordonnèrent  et  reposèrent,  et  se  rafresquirent  les  Englois 
un  petit,  car  il  avoient  esté  travilliet  de  la  mer. 

Quant  ce  vint  sus  l'eure  de  vespres,  Breton  et  Englois 
s'armèrent  et  furent  environ  cinq  cens,  et  otant  ou  plus 
d'archiers,  et  fissent  ouvrir  la  porte  qui  estoit  la  plus  pro- 
cainne  de  cel  grant  enghien  et  avaler  le  pont,  et  puis  issi- 
rent  tout  souef  desous  le  pennon  à  messire  Gautier  de 
Mauni  et  fissent  passer  tous  lors  archiers  devant,  et  s'en 
vinrent  tous  le  pas  jusques  à  l'enghien,  et  là  a  voit  envi- 
ron cent  armeures  de  fier  et  cent  arbalestriers  genevois 
qui  le  gardoient. 

Quant  il  veirent  ces  gens  d'armes  et  ces  archiers  venir. 

tous  ordonnés  et  apparilliés  pour  combatre,  il  furent  tout 
esbahi  et  tournèrent  en  fuies  deviers  l'oost.  Droit  à  la  flote1 
de  ce  grand  enghien  s'arestèrent  les  Englois  et  les  Bre- 
tons, et  avoient  amené  ouvriers  et  carpentiers  qui  tantos 
entendirent  à  décoper  cel  enghien  et  le  missent  tout  par 
pièces  à  terre.  Les  nouvelles  vinrent  en  l'oost  par  les 
fuians  qui  n'avoient  osé  demorer  dalés  lor  enghien  (car  il 
n'estoient  pas  fort  assés  pour  résister  as  gens  la  contesse), 
que  li  grans  enghiens  estoit  conquis,  abatus  et  deffaçon- 
nés.  Donc  fissent  li  signeur  sonner  les  trompètes  et  armer 
toutes  gens  et  traire  sus  les  camps,  et  casqun  desous  la 
banière  de  son  signeur.  Se  ne  fu  pas  sitos  fait,  mais  fu 
tantos  tart,  et  entrues  que  il  s'ordonnoient  en  l'oost  et 
mettoient  ensamble,  messires  Gautiers  de  Mauni  et  ses 
gens  passèrent  encores  plus  avant  autour  de  la  ville  et 
abatirent  deus  enghiens,  et  missent  tous  en  pièces  li  car- 
pentier  qui  là  estoient.  La  contesse  de  Montfort  estoit  en 
son  chastiel  et  veoit  tout  cel  esbatement  :  si  en  avoit  grant 
joie.  Adonc  se  missent  au  retour  les  Englois  et  les  Bre- 
tons et  les  archiers  sus  costière,  et  les  François  qui  estoient 
ordonné  en  une  belle  bataille  où  plus  avoit  de  deus  mille 
hommes  sans  les  Genevois ,  les  poursievirent  jusques  as 
barrières,  mais  point  n'i  eut  d'escarmuce,  car  la  vesprée 
vint.  Si  rentrèrent  en  Hainbon  li  Englois  et  li  Breton, 
sans  nul  damage.  La  contesse  de  Montfort  lor  vint  au-de- 
vant et  les  remerchia  grandement  de  lor  emprise  et  de  ce 
que  il  l'avoient  apaisié  de  ces  enghiens. 

1  Flote,  construction  en  bois? 

CHAPITRE  CL. 


Comment  messires  Loïs  d'Espagne  se  deslogia  et  ala  mettre  le  siège 
devant  Dignant;  et  comment,  sus  son  cemin,  il  prist  par  force  le 
chastiel  de  Conquest,  qui  fut  tantos  reconquis  par  les  Englois. 


Quant  ce  vint  à  lendemain,  messires  Loïs  d'Espagne 
appella  le  visconte  de  Rohan,  l'évësque  de  Lion,  messire 
Hervi  de  Lion  et  le  mestre  des  Genevois  pour  avoir  consel 
et  avis  comment  il  se  déduiroient,  car  il  veoient  la  ville  de 
Hainbon  très-forte  et  rafresquie  de  bonnes  gens  d'armes 
et  d'archiers,  par  lesquels  de  nuit  il  pooient  estre  fort  tra- 
villiet  et  recevoir  plus  de  blâme  et  de  damage  que  de 
proufit.  Tout  considéret,  consilliet  fu  que  ils  se  desloge- 
roient  et  se  retrairoient  deviers  messire  Carie  de  Blois  et 
les  aultres  barons  de  France,  et  metteroient  les  deux  hoos 
en  une.  Si  se  deslogièrent  et  requellièrent  tentes  et  trefs, 
et  missent  tout  à  voiture  et  boutèrent  le  feu  en  lors  fuellie.s. 

Quant  chil  de  la  garnison  de  Hainbon  veirent  ce  conve- 
nant, si  dissent  entre  euls  :  «  Nostre  ennemi  s'en  vont  :  il 
«  se  deslogent.  »  Là  i  ot  auquns  compagnons  aventureus 
qui  sallirent  dehors  pour  gaegnier,  mais  il  furent  rebouté 
et  remis  en  la  forterèce  à  loi*  damage,  et  en  i  ot  des  mors 
et  des  pris,  car  au  deslogement  il  s'ordonnèrent  tout  et 
missent  en  une  belle  bataille,  et  oncquesne  se  desroutèrent 
et  atendirent  tout  l'un  l'aultre  et  loi-  charroi  et  lors  pour- 
véances,  et  vinrent  ensi,  banièresdesploiées,  devant  Aurai. 

Quant  messires  Caries  de  Blois  et  les  signeurs  les 
veirent  venus ,  si  s'esmervillièrent  pourquoi  il  avoient 
brisié  loi-  siège.  Messire  Lois  d'Espagne  lor  recorda  com- 

ment  grans  secours  estoit  venus  à  la  contesse  d'Engleterre  : 
«  et  ont  à  chapitainne  un  chevalier  de  Hainnau  moult 
«  vaillant  homme  à  ce  que  il  monstre  et  a  jà  commenchié, 
«  car  le  jour  meismes  que  il  arriva  à  Hainbon,  ils  et  une 
«  partie  des  siens  issirent  hors  de  la  forterèce,  entrues 
«  que  nous  estions  au  souper,  et  vinrent  abatre  et  décoper 
«  nos  enghiens.  Je  tieng  ce  fait  à  grant  apertise  d'armes, 
«  et  est  li  chevalier  nommés  messires  Gautiers  de  Mauni.  » 
—  «  En  nom  Dieu,  respondi  mesures  Caries  de  Blois,  c'est 
«  uns  vaillans  hommes  ;  j'en  bien  oï  parler.  Ensi  se  ren- 
«  force  nostre  guerre.  »  Adonc  laissièrent-ils  à  parler  de 
ce  et  parlèrent  de  1  evesque  Gui  de  Lion,  liquels  avoit  lais- 
siet  la  contesse  de  Montfort  et  estoit  venus  servir  messire 
Carie  et  soi  rendre  à  lui.  Messires  Caries  de  Blois  fu  tous 
resjoïs  de  sa  venue  et  rechut  l'évesque  à  homme,  et  demora 
depuis  tousjours  dalés  messire  Carie  de  Blois. 

Or  fu  ordonné,  en  ce  jour  meismes  que  messires  Lois 
d'Espagne  fu  là  venus,  que  ils  et  tous  ceuls  que  amené  il 
avoit,  s'en  iroient  mettre  le  siège  devant  la  ville  de  Di- 
gnant  et  se  meteroient  en  pàinne  de  le  prendre.  Si  ne  repo- 
sèrent en  l'oost  que  une  nuit.  A  l'endemain,  il  se  missent 
tout  sus  les  camps,  réservé  l'évesque  Gui  de  Lion  qui  de- 
mora avoecques  messire  Carie  de  Blois.  Et  estoient  bien 
deus  mil  cinq  cens  armeures  de  fier  et  trois  cens  arbales- 
triers  genevois.  Ensi  que  li  dis  messire  Lois  d'Espagne 
et  ses  gens  ceminoient  deviers  Dignant,  il  trouvèrent  sus 
lor  cemin  un  chastiel  qui  se  tenoit  de  la  contesse,  que  on 
nommoit  Conquest',  et  en  estoit  gardiens  et  chastellains 


1  Froissart  n'a  pas  voulu  désigner  le  port  du  Conquêt,  à  l'entrée 
de  la  rade  de  Brest.  11  dit  positivement  que  ce  château  était  peu  éloigné 
d'Hennebon,  et  il  s'agit  ici,  croyons-nous,  du  château  de  CoDcq,  au- 
jourd'hui Concarneau,  à  onze  lieues  d'Hennebon.  On  comprend  que  les 

uns  chevaliers  de  Loinbardie  que  on  nommoit  messire 
Mansion,  et  avoit  pluisseurs  saudoyers  avoecques  lui. 
Si  se  traïssent  messires  Lois  et  toutes  ces  gens  devant 
ledit  chastiel  et  le  assallirent  fortement  et  i  livrèrent  li 
arbalestrier  genevois  très-grant  assaut.  Li  compagnon 
qui  dedens  estoient,  se  deffendirent  moult  bien  et  tant  que 
ce  premier  jour  li  François  i  conquestèrent  moult  petit 
et  se  logièrent  là  pour  celle  nuit. 

A  l'endemain,  il  retournèrent  tout  à  l'assaut  et  quissent 
voie  et  enghien  par  quoi  il  l'adamagièrent  ;  car  à  l'endroit 
où.  li  arbalestrier  traioient  et  ensonnioient  ceuls  dou  fort, 
il  rompirent  le  mur  et  i  fissent  un  grant  pertuis  '  et  en- 
trèrent dedens  à  force,  car  il  estoient  grant  gent.  Quant 
li  compagnon  se  veirent  en  ce  parti,  il  se  vodrent  rendre, 
salve  lors  vies,  mais  nuls  ni  volt  entendre.  Avant  furent- 
il  pris  par  force  et  tout  mort  sans  nierchi,  réservé  le  che- 
valier. A  cesti  on  sauva  la  vie,  et  demora  prisonnier.  Quant 
il  orent  ensi  conquis  le  chastiel  de  Conquest,  il  s'avisèrent 
que  il  le  tenroient,  et  i  establirent  un  autre  chastellain  bon 
et  ségur,  et  soissante  compagnons  avoecques  lui,  liquel 
prissent  le  chastiel  en  garde  sus  lor  péril  et  le  remparèrent 
pour  ce  que  il  avoit  esté  désemparés  à  l'assallir,  et  puis 
passèrent  oultre  et  s'en  vinrent  mettre  le  siège  devant  la 
ville  de  Dignant,  de  laquelle  messires  Eenauls,  fils  au 
chastellain  de  Ghinghant,  estoit  chapitainne.  Nouvelles 
vinrent  ens  ou  chastiel  de  Hainbon  que  messires  Lois 
d'Espagne  estoit  arestés  devant  le  chastiel  de  Conquest. 
Si  ot  messire  Gautiers  de  Mauni  très-grant  désir  de  traire 


troupes  de  Louis  d'Espagne  aient  passé  par  Concarneau,  pour  prendre 
à  Quimper  la  route  de  Dinan.  Sur  cette  route  se  trouve  Jugon,  dont 
Froissart  parle  ailleurs. 
1  Pertuis,  ouverture. 

celle  part,  et  le  dist  à  messire  Ivon  de  Tigri  et  as  aultres  : 
«  Il  nous  fault  cevauchier  deviers  Conquest  et  conforter 
«  ceuls  qui  sont  dedens.  Se  nous  poions  ruer  jus  messire 
a  Lois  d'Espagne,  nous  ferions  un  bon  esploit.  »  A  ceste 
parole  s'acordèrent  tout  li  compagnons  et  furent  tantos 
apparilliet  et  lors  chevaus  refierrés  à  ceuls  asquels  il  be- 
songnoit.  Chils  jours  passa.  Quant  ce  vint  à  l'endemain, 
les  trompètes  des  chevaliers  sonnèrent.  Lors  s'armèrent  li 
compagnon  et  montèrent  as  chevaus  et  se  départirent  de 
Hainbon  environ  chinq  cens  armeures  de  fier  et  chinq 
cens  archiers  et  cevauchièrent  viers  le  chastiel  de  Con- 
quest et  ne  savoient  pas  que  il  fust  ens  ou  parti  où  il  estoit, 
mais  furent  moult  courouchié  quant  il  trouvèrent  que  li 
François  l'avoient  conquis  et  rafresqui  de  nouvelles  gens. 
Toutes  fois,  il  l'avisèrent  et  dissent  entre  euls  que  il  estoit 
bien  prendables.  Si  s'arestèrent  là  tout  autour  et  envoiè- 
rent  à  Hainbon  apriès  lors  pourvéances.  Si  furent  misses 
à  voiture  pour  amener  devant  Conquest.  Trois  jours  furent 
li  Englès  et  li  Breton  devant  le  chastiel  de  Conquest  et 
tous  les  jours  i  livrèrent-il  assaut  grant  et  fier  et  mervil- 
leus.  Il  i  avoit  dedens  Espagnols  qui  trop  vassaument  se 
deffendoient  et  faisoient  grans  apertisses  d'armes  et  tant 
que  il  en  bléchièrent  pluisseurs  des  assallans.  Au  darrain 
assaut  qui  fais  i  fu,  il  se  pourveirent  de  claies  renforchiés 
que  li  archiers  faisoient  porter  devant  euls  pour  le  jet  des 
pierres  qui  venoient  d'amont,  et  quant  il  furent  cargiet,  il 
aprochièrent  dou  plus  priés  les  murs  qu'il  peurent,  et  puis 
s'esforchièrent  au  traire  de  celle  ordenance  contre  mont 
que  nuls  ne  s'osoit  à  monstrer  as  deffenses,  se  il  ne  voloit 
estre  enfillés  de  une  flèce  tout  parmi  la  teste  ou  le  bras  ou 
le  corps,  et  entrues  que  les  archiers  ensonnyèrent  ensi 
ceuls  d'amont,  il  i  avoit  Bretons  qui  entendoient  à  pertuis- 

sier  le  mur  et  trouvèrent  le  pertuis  refait  par  où  les  Fran- 
çois avoient  entré  détiens.  Si  le  repertuissièrent  et  le  désem- 
parèrent à  force  de  pels  et  de  hauiauls,  et  par  là  meismes 
entré rent-il  ou  cliastiel,  et  fu  ensi  pris  et  conquis,  et  tout 
li  Espagnols  qui  dedens  estoient,  mort,  réservet  le  chapi- 
tainne,  liquels  se  nommoit  Pierres  Fernans  de  Cadesque, 
et  auquns  gentils  hommes  de  son  païs  et  de  sa  délivrance, 
pour  lesquels  il  demora,  se  raençon  les  convenoit  paver; 
et  désemparèrent  les  Englès  le  chastiel  de  Conquest  et 
dissent  que  point  il  ne  faisoit  à  tenir,  ne.  à  garder,  et  s'en 
retournèrent  arrière  à  Hainbon  et  emmenèrent  lors  pri- 
sonniers. 

CHAPITRE  CLI. 


Comment  li  bourgeois  de  Dignant  tretyèrent  à  euls  rendre,  et  comment 
messire  Loïs  d'Espagne  conquist  la  ville  de  Garlande. 


Or,  voel-je  parler  de  messire  Loïs  d'Espagne  qui  fist 
logier  son  hoost  tout  autour  de  la  ville  de  Dignant  en  Bre- 
tagne, et  fist  tantos  pourveir  petis  batiaus  et  nacelles  pour 
assallir  la  ville  de  toutes  pars  par  terre  et  par  iaue.  Quant 
li  bourgeois  de  la  ville  veirent  ce,  si  se  doubtèrent  et  jà 
amoient-il  plus  assés  les  François  et  la  partie  messire 
Carie  de  Blois  que  la  contesse  de  Montfort.  Si  tretyèrent 
deviers  messire  Lois  d'Espagne  à  euls  rendre,  salve  lors 
biens  et  lors  corps.  Messires  Lois  entendi  volentiers  à  ces 
tretiés.  Messires  Renauls  de  Gliinghant,  lor  chapitainne, 
entendi  que  il  tretoient  pour  euls  rendre.  Si  en  fu  dure- 
ment courouchiés  et  menaça  les  plus  grant  mestres  de  la 
ville  à  faire  coper  les  testes,  et  les  appella  fauls,  mauvais 

et  traittres,  dont  il  furent  moult  courouchiet,  et  se  doub- 
lèrent de  lui  que  de  fait  il  ne  vosist  essequter  ensi  que  il  le 
disoit.  Paroles  se  mouteplyèrent  entre  messire  Eenault  et 
euls  et  tant  que  de  fait  et  en  meslée  il  l'ocirent,  et  puis 
mandèrent  à  messire  Lois  d'Espagne  que  il  venist  :  on  li 
ouvreroit  les  portes.  Messires  Lois  fu  moult  resjoïs  de  ces 
nouvelles  et  entra  dedens  Dignant  à  grant  compagnie,  et 
à  ce  jour  i  estoient  la  femme  et  les  enfants  (deus  filles  et 
deus  jones  fils)  au  chastellain  de  Ghinghant.  Auqun  Bre- 
ton et  François  li  disoient  que  il  les  retenist  à  prisonniers, 
mais  il  n'en  volt  riens  faire.  Avant  lor  fist  grasce  et  les 
délivra  euls  et  le  leur,  et  les  fist  mettre  hors  de  la  ville  et 
convoyer  jusques  à  Hainbon,  dont  on  tint  clie  fait  à  grant 
courtoisie.  Messires  Lois  d'Espagne  prist  la  posession  de 
Dignant  de  par  messire  Carie  de  Blois  et  i  ordonna  chapi- 
tainne  et  gens  d'armes  pour  le  defFendre  et  garder,  et  s'i  tint 
quatre  jours,  et  fu  délivrés  Gérars  de  Malain  et  tout  li 
compagnon,  lesquels  messires  Eenauls  de  Ghinghant  avoit 
pris,  ensi  comme  il  est  ichi  desus  dit,  et  fist  meismes  cha- 
pitainne  de  Dignant  Gérars  de  Malain  et  messire  Pierre 
Portebuef  avoecques  lui  ;  puis  s'en  ala  li  dis  messires  Lois 
d'Espagne  à  toute  son  hoost  deviers  une  grosse  ville  séant 
sus  la  mer,  que  on  claime  Garlande',  et  le  assiégea  par 
terre,  et  n'estoit  pas  adonc  trop  fort  fermée  et  est  uns  ha- 
vènes  de  mer,  uns  des  biens  hantés  de  toute  Bretagne,  et 
[grosse]  ville  durement.  Si  trouvèrent  li  François  ou  ha- 
vène  de  Garlande  auquns  vassiaus,  ens  es  quels  il  i  avoit 
des  vins  de  Poito  et  de  Saintonge  et  de  la  Rocelle,  et  gis- 
soient  là  à  l'ancre  pour  estre  vendu,  mais  il  furent  pris  et 
levé,  et  en  traïst-on  hors  des  vassiaus  biaucop  et  furent 

1  Guérande,  à  trois  lieues  de  Saint-Nazaire. 

TOU.    II.  5 


70  CHRONIQUES 

cargiet  sus  chars  et  envoyet  en  l'oost  devant  Aurai,  et  en 
retinrent  une  partie  pour  euls  pour  lors  pourvéances. 

La  ville  de  la  Garlande  fu  assallie  et  conquise  par  force, 
car  il  n'i  avoit  que  les  hommes  de  la  ville,  et  si  est  une 
ville  de  grant  garde.  Si  fu  violée  et  courue  et  toute  robée, 
et  i  trouvèrent  grant  avoir  et  i  ot  cinq  églises  arses,  dont 
Lois  d'Espagne,  qui  estoit  conduisières  de  l'oost,  fu  dure- 
ment courouchiés,  et  fist  pendre  ceuls  qui  le  feu  i  avoient 
toute.  Là  orent  li  François  grant  conquest,  car  la  ville 
estoit  durement  riches,  et  pris  des  bons  marceans  pour 
euls  rançonner. 

Là  ordonna  messires  Lois  d'Espagne  à  retourner  en 
l'oost  le  visconte  de  Rohan  et  grant  fuisson  des  aultres,  et 
ne  retint  non  plus  que  de  deus  cens  compagnons  genevois 
et  espagnols,  et  dist  que  il  se  meteroit  sus  la  marine  ensi 
que  ses  corages  li  porta,  dont  il  fist  une  grant  folie  et  l'en 
deubt  estre  priés  malvenu,  ensi  que  je  vous  recorderai 
assés  briefment. 


CHAPITRE  CLII. 


Comment  messires  Loïs  d'Espagne  se  mist  sus  la  marine,  et  comment 
il  fu  déconfit  par  les  gens  messire  Gautier  de  Mauni. 


Quant  li  viscontes  de  Rohan  et  li  aultre  chevalier  de 
France  et  de  Bretagne  furent  retourné  devant  Aurai,  il 
recordèrent  à  messire  Carie  de  Blois  tout  le  voiage  que  il 
avoient  fait,  la  prise  de  Dignant  et  de  la  ville  de  Garlande 
où  il  avoient  bien  trouvé  à  pillier,  et  comment  messires 
Lois  d'Espagne  en  estoit  aies  sus  la  marine  en  la  compa- 

gnie  de  Othon  Dorie  et  de  Condal  ' ,  grans  esqumeurs  de 
mer,  et  n'emmenoient  fors  que  Genevois  et  Espagnols.  De 
toutes  ces  coses  se  contenta  grandement  messires  Caries 
de  Blois.  A  l'eure  que  li  viscontes  de  Bohan  fu  là  venu 
devant  Aurai ,  vinrent  aussi  grans  gens  de  France  que  li 
rois  Phelippes  i  envoioit,  car  il  estoit  enfourmés  que  grans 
confors  de  g-ens  d'armes  et  d'archiers  estoit  venus  à  la  con- 
tesse  desus  dite  et  issu  hors  d'Engleterre.  Se  ne  voloit  pas 
que  ses  cousins  fust  si  despourveus  que  il  ne  peuist  tenir 
les  camps  à  l'encontre  de  ses  ennemis ,  puisque  il  li  avoit 
convenance  de  aidier.  Quant  messires  Lois  d'Espagne  fu 
montés  en  la  navie  à  Garlande,  en  la  compagnie  de  Condon 
et  de  messire  Othon  Dorie,  mestre  des  Genevois  (et  pooient 
estre  quatre  cens  hommes  en  tout),  il  sie virent  la  bende  de 
la  mer  et  prissent  terre  assés  priés  de  Camperlé.  Si  fis- 
sent par  lors  sievans  ardoir  tout  le  plat  pais,  et  tout  ce  que 
il  trouvoient  de  bon,  il  estoit  porté  en  la  navie.  Si  con- 
quissent moult  grant  avoir  sus  ce  voiage,  voires  se  il  lor 
fu  demoré,  mais  nennil.  Car  nouvelles  vinrent  à  messire 
Gautier  de  Mauni  et  as  chevaliers  qui  dedens  Hainhon 
se  tenoient,  que  messire  Lois  d'Espagne  estoit  aies  en  Gar- 
lande et  l'avoit  ars  et  tout  le  païs  de  là  environ  et  avoit 
renvoyet  une  partie  de  ses  gens,  et  ne  pooient  estre  en  sa 
compagnie  non  plus  de  quatre  cens  hommes.  Evous  ces 
chevaliers  et  gens  d'armes  de  Hainhon  resvilliés.  Si  s'ar- 
mèrent et  apparillièrent  tantos,  et  entrèrent  dedens  nefs 
et  barges  et  balengiers  environ  quatre  cens  hommes  d'ar- 
mes et  mille  archiers,  et  se  départirent  dou  havène  et  sin- 
glèrent  en  mer,  costians  les  terres  pour  venir  à  Garlande, 

1  Froissart  appelle  indifféremment  cet  écumeur  de  mer,  Condal  ou 
Condon.  J'ignore  quel  est  le  nom  exact.  On  rencontre  à  Gênes  celui  de 
Contardo. 

et  avoient  le  vent  et  la  marée  pour  euls,  et  vinrent  à  Gar- 
lande  ;  si  trouvèrent  encores  que  les  maisons  et  les  églises 
fumoient  dou  feu  que  li  François  i  avoient  fait,  et  les  po- 
vres  gens  dou  pais  qui  lor  vinrent  au-devant  en  criant  et 
en  braiant  et  en  disant  :  «  Ha  !  chier  signeur,  li  larron 
«  nous  ont  ars  et  pris  et  desrobé  le  nostre,  et  s'en  vin- 
«  rent  selonch  la  marine.  » 

Quant  messires  Gautiers  de  Mauni  et  ses  gens  enten- 
dirent ces  nouvelles,  sans  point  issir  de  lors  vassiaus,  il 
se  missent  au  chemin  et  en  la  route  pour  euls  trouver,  et 
veoient,  de  lors  nefs  et  balengiers  où  il  ceminoient  sus  la 
marine,  les  fumières  que  il  faisoient  sus  le  plat  païs,  et 
tant  alèrent  que  il  arrivèrent  assés  priés  de  Camperlé,  ou 
havène  meismes  où  la  navie  estoit  toute  cargié  de  ce  que 
li  François  avoient  trouvé  sus  le  païs,  et  par  espécial  en 
Garlande  où  il  orent  trop  grant  avoir.  Sitos  que  il  furent 
venu  ou  havène  de  Camperlé,  ces  nefs  furent  conquises,  et 
tout  mort  ou  jette  à  bort  cheuls  qui  les  gardoient,  et  en- 
tendirent parles  gens  dou  païs  qui  estoient  tout  effraé,  que 
li  François  couroient  et  avoient  li  pluisseur  trouvé  des 
chevaus  et  roboient  le  païs. 

Adonc  messires  Gautiers  de  Mauni  et  tout  chil  qui  en 
sa  route  estoient,  gens  d'armes  et  archiers,  se  missent  tout 
à  terre  et  se  ordonnèrent  en  trois  batailles  et  fissent  les 
deus  reponre  et  muchier  en  un  bosquet  qui  là  estoit,  afin 
que  messires  Lois  d'Espagne  et  ses  gens,  à  leur  retour,  ne 
se  tenissent  à  trop  cargiet,  car  bien  savoient  que  par  là  il 
les  convenoit  retourner.  Tout  ce  fait  et  ordonné,  casquns 
burent  et  mengièrent  un  petit  et  puis  s'asissent  sus  l'erbe 
et  sus  le  sabelon,  attendans  le  retour  des  François  qui  fai- 
soient bien  lor  besongnes  sus  le  païs,  car  nuls  ne  lor  aloit 
au-devant.  Quant  les  gens  à  messire  Loïs  d'Espagne  orent 

cargiet  chars  et  charètes  de  tous  meubles  et  pourfis  que 
il  ramenoient  à  lor  navie  (et  teuoient  à  avoir  fait  loi*  voiage) 
pour  euls  mettre  au  retour  viers  lor  navie,  ensi  que  il  ve- 
noient  et  aproçoient  la  mer,  il  voient  une  bataille  d'ar- 
chiers  sus  une  esle  et  un  petit  en  sus  gens  d'armes  et  les 
pennonchiaus  ventiler.  Donc  s'arestèrent  li  François  tout 
quoi  et  s'esmervillièrent  quels  gens  ce  pooient  estre,  qui  là 
se  tenoient,  et  quidièrent  de  commencement  que  ce  fuis- 
sent chil  de  Camperlé  qui  les  venissent  combatre  et  qui  se 
fuissent  là  requelliet.  Si  fissent  monter  deus  hommes 
d'armes,  tout  doi  de  Piquardie.  Li  uns  avoit  nom  Tassart 
de  Ghines  et  li  aultres  Hues  de  Villers  et  tout  doi  estoient 
esquier  d'onnour  à  messire  Carie  de  Blois  ;  mais  pour  lor 
avancement  il  estoient  accompagniet  avoecques  mes- 
sire Lois  d'Espagne,  et  chil  doi  esquier  avoient  tant  fait 
que  il  estoient  assés  bien  monté.  Si  lor  dist  :  «  Messires 
«  Lois  Tassart  et  vous,  Hues,  chevauchiés  avant  et  apro- 
«  chiés  ces  gens  de  plus  priés,  par  quoi  nous  aions  lacon- 
«  nissance  ,  assavoir  quels  gens  ce  sont.  »  Il  resjion- 
dirent  :  «  Volentiers.  »  Il  cevauchièrent  devant ,  car  il 
àvoient  deus  bons  ronchins,  et  vinrent  si  priés  des  En- 
giois  et  des  Bretons  que  li  archier  euissent  bien  tret  jus- 
ques  à  euls,  se  il  vosissent.  Chil  doi  esquier  desus  nommé 
congneurent  plainnement  que  c'estoient  lor  ennemi.  Si  re- 
tournèrent et  dissent  :  «  Sire,  ce  sont  Englois  et  Breton, 
«  car  nous  avons  veu  et  congneu  le  pennon  à  messire  Gau- 
«  tier  de  Mauni  :  il  est  de  geulles  à  trois  noirs  quievirons,. 
«  et  ce  sont  archier  d'Engleterre  que  vous  veés  là.  Regar- 
«  dés  que  vous  volés  dire  et  faire.  »  Eespondi  messires 
Lois  :  «  Il  nous  fault  combatre.  Nous  ne  poons  fuir  :  il 
«  sont  signeur  de  nostre  navie.  Nous  avons  trop  demoré 
«  sus  terre.   Alons  avant  ou  nom   de  Dieu  et  de  saint 

«  George  :  il  nous  fault  prendre  l'aventure.  »  Adonc  fît-il 
sa  banière  passer  avant,  et  le  portoit  uns  esquiers  qui  se 
nommoit  Robers  de  Santi.  Là  fist  li  dis  messire  Lois  un 
sien  neveu  chevalier,  qui  .se  nommoit  Aufons  d'Espagne.  Il 
ordonnèrent  les  Genevois  et  les  Espagnols  et  les  missent 
tout  devant,  et  commenchièrent  la  bataille  dou  tret,  et  puis 
aprochièrent  les  gens  d'armes  et  se  boutèrent  l'un  dedens 
l'aultre,  et  se  portèrent  li  François  à  ce  commencement  si 
bien  que  se  il  n'euissent  eu  aultre  faix,  il  se  fuissent  bien 
délivré  de  ces  premiers  et  les  requièrent  sus  la  marine. 

Adonc  vinrent  les  aultres  deus  batailles  qui  estoient  en 
enbusque  et  encloirent  les  François.  Là  ot  dur  hustin,  et 
vaillamment  s'i  portèrent  les  gens  à  messire  Lois,  mais  les 
Englois  et  les  Bretons  estoient  trop  grant  fuisson ,  et  fu 
abatue  la  banière  à  messire  Lois,  et  chils  mors,  qui  le  por- 
toit et  messire  Aufons  d'Espagne,  mort.  A  grant  painne,  se 
sauvèrent  messire  Lois  d'Espagne  et  Condon  et  messire 
Othon  Dorie;  mais  quant  il  veirentqueli  faix  estoit  trop 
pesans  pour  euls,  il  entendirent  à  recouvrer  lors  cevaus 
que  lors  variés  tenoient  sus  les  èles  de  la  bataille,  car  se  ils 
n'euissent  eu  lors  cevaus  tout  près,  jamès  ne  s'en  fuissent 
parti,  sans  estre  mort  ou  pris.  Il  prissent,  sus  la  desconfi- 
ture, le  cemin  de  la  mer,  etpooient  estre  environ  soissante. 
Nuls  ne  les  poursievi,  car  Englois  et  Breton  n'avoient  nuls 
cevaus  et  aussi  il  entendirent  au  garder  ce  que  il  avoient 
conquis.  Messires  Lois  d'Espagne  et  chil  qui  escapèrent  de 
la  bataille  trouvèrent  en  un  regot  '  de  mer  une  grosse  barge 
de  Camperlé,  que  li  maronnier  avoient  là  bouté  et  repus, 
etn'estoientosé  aler  avant  pour  la  doubtance  des  François. 
Quant  il  le  veirent  là  arester  à  l'ancre,  il  se  traïssent  de 

1  Regot,  regort.,  anse,  petit  golfe. 

celle  part  et  trouvèrent  trois  Bretons  qui  le  gardoient.  Il 
furent  mestre  de  euls  et  de  la  barge  et  entrèrent  dedens 
non  tous,  car  il  ne  peuissent  pour  tant  que  il  emmenoient 
en  la  barge  lors  cevaus  avoecques  euls.  Tassars  de  Ghines 
et  Hues  de  Villers  et  auquns  Bretons  qui  connissoient  le 
païs,  cevauchièrent  tant  de  jour  et  de  nuit  que  il  vinrent  à 
Rennes,  et  là  s'arestèrent  pour  oïr  nouvelles  de  messire 
Lois  d'Espagne  et  de  lors  compagnons  qui  nagièrent  toute 
la  nuit  et  vinrent  à  rimes  à  Grède  \  au  plus  proçain  port 
de  Vennes  et  de  Rennes.  Et  li  Englois  et  li  Breton  cargiè- 
rent  lors  vassiaus  des  meubles  et  pourfis  que  li  François 
amenoient  et  puis  rentrèrent  en  lor  navie  à  tout  ce  con- 
quest  et  retournèrent  àHainbon  et  recordèrent  à  la  contesse 
et  à  lors  compagnons  comment  il  avoient  esploitié.  Si  en 
furent  tout  resjoï,  ce  fu  raison,  car  il  en  estoient  départi  à 
lor  honnour  et  pourfit.  Ensi  vont  les  aventures  d'armes 
et  les  fortunes  :  à  le  fois  on  quide  avoir  tout  gaegné ,  et 
on  a  tout  perdu. 

CHAPITRE  CLIII. 

Comment  messires  Gautiers  de  Mauni  livra  assaut  à  la  Roce-Périot, 
et  comment  Renier  de  Malain  enleva  messire  Jehan  le  Boutellier  et 
messire  Hubert  de  Frenai. 

Assés  tos  apriès  avint  que  messires  Gautiers  de  Mauni 
et  auqun  Englois  qui  désiroient  les  armes,  se  départirent 
de  Hainbon  et  cevauchièrent  as  aventures  viers  Roce-Pé- 
riot. Quant  il  furent  venujusquesà  là,  messires  Gautiers 
de  Mauni  dist  :  «  Avant  que  nous  chevauçons  plus  avant, 

1  Redon. 

«  je  voel  que  nous  alons  assallir  ce  chastiel  et  veoir  se 
«  nous  i  porions  riens  conquester.  »  Tout  respondirent  : 
«  A  la  bonne  heure  !  »  Il  missent  tantos  piet  à  terre  et 
aprochièrent  le  chastiel  et  commenchièrent  à  monter  la 
roce  et  à  livrer  grant  assaut.  Pour  ces  jours  i  estoit  Gérars 
de  Malain,  li  esquiers  de  Bourgongne,  qui  avoit  esté  pris 
et  rescous  à  Dignant,  et  avoit  avoecques  lui  des  bons  com- 
pagnons qui  tout  se  missent  à  deffense.  Li  dis  Gérars  de 
Malain  ne  s'espargnoit  point,  mais  se  deffendoit  de  grant 
volenté  et  par  bonne  ordennance.  Englois  sont  chaut  et 
boullant  et  est  vis  '  as  auquns  que  tantos  il  doient  avoir 
conquesté,  soit  bataille  ou  assaut,  quant  il  i  sont  venu,  et 
là  otdeslours  qui  s'avancièrent  follement.  Auquns  furent 
bléciés,et  par  espécial  deus  bons  chevaliers,  dontli  uns  fu 
nommé  messires  Jehans  li  Boutelliers  et  li  aultres  messires 
Hubiers  de  Frenai,  et  furent  tellement  tapés  sus  lors  ba- 
chines  dou  jet  de  deus  pierres  que  il  rendoient  sanch  par 
la  bouce  et  par  les  orelles,  et  les  convint  porter  hors  et  en 
sus  de  l'assaut  en  une  prée  et  désarmer,  et  furent  si  eston- 
net 2  que  on  quidoit  bien  que  il  deuissent  morir.  Chils  Gé- 
rars de  Malain  avoit  un  frère,  hardit  homme  et  conforté 
durement,  que  on  nommoit  Eenier  de  Malain,  et  estoit  cha- 
pitainne  et  chastellain  de  un  aultre  petit  fort  séans  assés 
priés  delà  Roce-Périot,  et  le  fort  on  claimmeFauet5.  Quant 
cils  Reniers  entendi  que  Englois  et  Breton  livroient  assaut 

1  Vis,  avis,  opinion. 

2  Estonnés,  privés  de  respiration. 

s  Des  géographes  modernes  placent  la  Roche-Périot  à  la  Roche- 
Derien  ;  mais  Froissar,t  distingue  ces  deux  endroits.  Il  est  plus  vraisem- 
blable que  c'est  la  Roche-Morice,  à  six  lieues  de  Brest,  où  l'on  voit  les 
ruines  d'un  vaste  château.  Quant  au  Fauet,  je  ne  pense  pas  que  ce 
soit  le  Faouet  à  neuf  lieues  de  Pontivy.  J'aime  mieux  y  reconnaître  le 
Faou,  à  cinq  lieues  de  la  Roche-Morice.  Là  aussi  il  y  avait  autrefois 
un  château. 


DE  FROISSART.  77 

à  la  Roce-Périot,  de  laquelle  garnison  ses  frères  Gérars 
estoit  chastellains  et  gardyens,  il  fist  armer  de  ses  compa- 
gnons jusques  à  quarante  et  issi  hors  de  Fauet  et  cevauça 
viers  la  Roce-Périot  en  istance  de  ce  que  pour  conforter 
son  frère,  en  auqune  manière  se  il  pooit,  et  sourvint  à 
l'aventure  sus  ces  deus  chevaliers  englois  bléciés ,  liquel 
estoient  en  une  prée  en  sus  dou  hustin  (car  la  noise  lor  fai- 
soit  mal),  et  ne  trouvèrent  daléseulsque  variés  qui  les  gar- 
doient.  Il  veirent  tantos  que  il  estoient  de  lors  ennemis  et 
que  on  les  avoit  là  amenés  pour  euls  rafresquir.  Il  environ- 
nèrent ces  variés  et  ces  prisonniers  et  les  prissent  tous  et 
fissent  les  chevaliers  monter  sus  lors  chevaus  et  les  variés 
venir  et  sievir  à  piet  j  tant  que  il  furent  eslongiet  une  grosse 
demi-lieue  en  sus  de  la  Roce-Périot,  et  puis  lor  donnèrent 
congiet.  Chil  varlet  de  piet  se  tinrent  pour  tous  resjoïs 
quant  il  se  sentirent  délivret,  et  vinrent  à  Finant l  devant 
la  Roce-Périot  et  se  traïssent  deviers  messire  Gautier  de 
Mauni  et  les  aultres,  et  lor  dissent  :  «  Signeur,  rescoués 
«  messire  Jehan  le  Boutellier  et  messire  Hubert  de  Frenai 
«  que  chil  de  la  garnison  de  Fauet  emmainnent.  »  Sus 
ces  paroles,  tout  laissièrent  l'assaut  et  montèrent  as  ce- 
vaus  et  férirent  à  l'esperon,  casquns  que  mieuls  mieuls, 
pour  raconsievir  ceuls  de  la  garnison  de  Fauet,  mais  il 
estoient  jà  entré  dedens,  et  tout  mis  à  sauveté,  prisonniers 
et  euls,  et  relevet  le  pont  et  trait  les  barrières  avant,  et 
a  voient  encores  eu  loisir  de  boire  un  cop  et  de  euls  rafres- 
quir. Evous  venu  messire  Gautier  de  Mauni  et  les  Englois 
et  les  Bretons  à  l'esperon  et  missent  tantos  piet  à  terre  et 
approchièrent  le  chastiel  et  commencièrent  assallir,  com 
lassé  que  il  fuissent,  et  continuèrent  l'assaut  jusques  à  la 

1  Fenant  ou  Finant.  L'indication  exacte  de  la  situation  de  ce  lieu 
ferait  connaître  celle  de  la  Roche-Périot. 

nuit  ;  car  tantos  fu  tart.  Il  regardèrent  quel  cose  il  fe- 
raient ;  car  il  n'avoient  tentes ,  ne  trefs ,  ne  nulles  pour- 
véances,  fors  bien  petit.  Messires  Gautiers  de  Mauni  dist  : 
«  Nennil  ;  il  nous  fault  ravoir  nos  compagnons  :  aultre- 
«  ment  nous  receverions  trop  grant  blâme,  et  ce  sera  tantos 
«  jours.  Une  nuit  est  tantos  passée;  il  fait  biel  et  chaut. 
«  Nostres  chevaus  se  passeront  bien  meshui l  de  ce  que 
«  nostres  variés  trouveront.  »  Chils  consauls  fu  creus,  et 
se  logièrent  ces  Englois  et  ces  Bretons  à  l'environ  de 
Fauet,  et  lor  varlet  alèrent  fouragier,  et  se  passèrent  la 
nuit  de  ce  que  il  trouvèrent. 

CHAPITRE  CLIV. 


Comment  messires  Gautier  de  Mauni  se  départi  dou  siège  de  Fauet ,  et 
comment ,  avant  de  rentrer  à  Hainbon ,  il  prist  le  chastiel  de  Goy- 
la-Forest. 


Gérars  de  Malain,  qui  se  tenoit  en  Roce-Périot,  entendi 
que  li  Englois  et  li  Breton  estoient  devant  Fauet.  Si  s'apensa 
que  il  conforteroit  son  frère  et  li  rémunerroit  le  service 
que  fait  li  avoit.  Si  se  départi  de  Roce-Périot  et  vint  à  Di- 
gnant.  D'aventure  estoient  là  venu  li  sires  de  Chastillon, 
li  viscontes  de  Rohan,  li  sires  d'Amboise  et  aultres  cheva- 
liers de  France ,  lesquels  messires  Caries  de  Blois  i  avoit 
envoyés  pour  conforter  la  ville  pour  tant  que  il  avoit  en- 
tendu que  li  Englois  cevauçoient  ;  et  estoient  bien  trois 
cens  lances  et  deus  cens  Genevois.  Li  esquiers  bourgui- 
gnons lor  recorda  le  fait  pour  quoi  il  e-^toit  là  venus,  et  de 
son  frère  qui  estoit  asségiet  ou  chastiel  de  Fauet,  et  conve- 

1  Meshui,  aujourdhui. 

noitque  il  fust  secourus,  ou  il  seroit  pris,  et  li  doi  chevalier 
que  il  tenoit  prisonniers,  rescous.  Ces  gens  d'armes  ne  furent 
oncques  si  resjoï,  à  ce  que  il  monstrèrent ,  qu'il  furent,  et 
s'ordonnèrent  toute  la  nuit  au  partir  au  point  dou  jour  et 
s'armèrent  et  fissent  armer  tous  les  hommes  aidables  de 
Dignant,  et  furent  ou  gouvernement  de  messire  Pierre  Por- 
tebuef,  et  puis,  à  l'aube  dou  jour,  il  se  départirent  de  Di- 
gnant et  ne  pooient  tos  aler  pour  la  cause  de  ceuls  de  piet 
qui  les  sievoient.  Messires  Gautiers  de  Mauni  et  chil  qui 
estoient  devant  Fauet,  furent  segnefyet  que  François  ve- 
naient efforciement.  Si  n'orent  pas  consel  de  l'atendre,  et 
s'en  départirent  et  retournèrent  viers  Hainbon,siques  quant 
li  François  furent  jusques  à  là  venu,  il  ne  trouvèrent  à  qui 
parler.  Ensi  demora  pour  ces  jours  Fauet  en  paix,  et  confor- 
tèrent li  doi  frère  l'un  l'aultre  et  li  doi  chevalier  prisonnier, 
dont  moult  en  anoia  à  messire  Gautier  de  Mauni ,  mais 
amender  ne  le  pot  pour  l'eure.  Quant  messires  Gautiers  de 
Mauni  et  sa  route  se  furent  départi  de  Fauet,  ensi  que  vous 
avés  oï ,  il  n'alèrent  pas  le  droit  cemin  pour  retourner  à 
Hainbon,  mais  s'adrechièrent  viers  Goï-le-Forest,  un  chas- 
tiel  assés  fort  qui  se  tenoit  à  messire  Carie  de  Blois.  Mes- 
sires Gautiers  de  Mauni,  qui  estoit  encores  tous  méranco- 
lieus  des  deus  chevaliers,  messire  Hubert  de  Frenai  et 
messire  Jehan  le  Boutillier ,  qui  estoient  demoret  derrière 
et  prisonnier  ou  chastiel  de  Fauet,  quant  il  fu  venus  devant 
le  chastiel  de  Goy-la-Forest,  il  dist  à  ses  compagnons  :  «  Il 
«  nous  fault  asayer  à  ce  chastiel,  se  jamais  nous  le  porions 
«  prendre.  »  Tout  furent  de  son  acord  et  missent  tantos 
piet  à  terre ,  et  alèrent  assallir  de  si  grant  volenté ,  que  li 
chastiaus  fu  pris,  et  tout  chil  mort,  qui  dedens  estoient,  et 
puis  passèrent  oultre ,  et  vinrent  ce  jour  à  Hainbon  où  la 
contesse  estoit,  qui  lor  fist  bonne  chière,mais  messires Gau- 

tiers  ne  pooit  oublyer  la  prise  des  deus  chevaliers  et  doutoit 
messire  Lois  d'Espagne  que  il  ne  les  fesist  morir,  encontre- 
vengeant  la  mort  de  son  neveu,  messire  Aufons  d'Espagne, 
liquels  avoit  esté  ocis  en  l'ille  de  Camperlé. 

CHAPITRE  CLV. 

Comment  messires  Caries  de  Blois,  après  avoir  conquis  Aurai,  Vennes 
et  Craais,  mist  son  siège  devant  Hainbon  ;  et  comment  messire  Loïs 
d'Espagne  le  requist  de  lui  donner  les  deus  chevaliers  prisonniers 
pour  en  faire  sa  volenté. 

Tant  tint  son  siège  messires  Caries  de  Blois  devant  le 
chastiel  d' Aurai,  que  cliil  qui  dedens  estoient,  furent  si  con- 
straint  de  famine  que  il  se  rendirent ,  et  demora  li  chas- 
tiaus  et  toute  la  signoiïe  à  messire  Carie  et  en  prist  la 
posession ,  et  puis  passa  oultre  et  vint  devant  Vennes  et  i 
mist  son  siège.  De  la  chité  de  Vennes  estoit  cliapitainne 
messires  Joffrois  de  Malatroit. 

Quant  les  bourgeois  de  Vennes  veirent  que  il  avoient  le 
siège,  et  que  tous  li  païs  se  rendoit  à  messire  Carie  de  Blois 
et  ne  lor  apparoit  sequours  de  nul  costé,  et  que  li  François 
tenoient  les  camps,  vosissent  ou  non  lo/  cliapitainne,  il  se 
rendirent  à  messire  Carie  et  devinrent  si  homme  et  li  fis- 
sent féaulté  et  hommage  ;  mais  messires  Joffrois  de  Mala- 
troit eut  grâce  et  conduit  d'aler  deviers  la  contesse,  et  i  ala 
et  s'encloï  dedens  Hainbon  avoecques  les  aultres.  Si  or- 
donna li  dis  messires  Caries,  cliapitainne  à  Vennes  et 
bonnes  gens  d'armes  pour  le  garder,  et  puis  se  traïssent 
devant  la  ville  de  Craais  ',  qui  aussi  sus  quatre  jours  entra 

1  Carhais. 

en  trettiet  et  se  rendi,  et  de  là  il  vinrent  devant  Hainbon  et 
se  requellièrent  toutes  les  gens  d'armes  et  les  capitains 
françois  de  tout  le  païs,  qui  pour  lors  se  tenoient  à  messire 
Carie  de  Blois,  et  vinrent  tout  au  siège  de  Hainbon. 

Cbil  de  la  garnison  de  Hainbon  estoient  durement  forte- 
f}*et,  et  bien  lor  besongnoit,  car  toute  la  flour  de  la  cheva- 
lerie estoit  pardevant  là  venue  et  arestée  de  France,  ne  on 
ne  savoit  adonc  où  querre  les  armes,  fors  en  Bretagne. 

Un  jour  vint  messires  Lois  d'Espagne  en  la  tente  messire 
Carie  de  Blois,  et  li  demanda  un  don,  présent  fuisson  de 
grans  signeur  de  France  qui  là  estoient,  et  fu  li  dons  de- 
mandés en  rémunérant  les  services  que  fais  li  avoit.  Mes- 
sires Caries  ne  savoit  pas  quel  don  il  li  voloit  demander, 
car  se  ils  le  seuist,  jamais  ne  li  euist  acordé,  et  li  otria  sa 
demande  légièrement,  car  il  se  sentoit  moult  tenus  à  lui. 

Quant  li  dons  fu  otroyés ,  messires  Lois  dist  :  «  Monsi- 
«  gneur ,  grant  merchis  !  Je  vous  demande  les  deux  che- 
«  valiers  englois,  qui  sont  prisonnier  ens  ou  chastiel  de 
«  Fauet  et  que  Reniers  de  Malain  garde.  »  —  «  Volen- 
«  tiers ,  respondi  messire  Carie  ;  je  le  vous  donne.  »  Et 
pensoit  que  il  les  vosist  avoir  pour  ses  prisonniers  et  pour 
rançonner  à  finance  pour  tant  que  il  avoit  moult  perdu  en 
l'ille  de  Camperlé.  Il  furent  envoyet  querre,  et  amené  par 
l'esquier  meismes  qui  pris  les  avoit.  Quant  messires  Caries 
les  vei,ildist  à  Eenier  de  Malain  :  «  Renier,  chil  doi  che- 
«  valier  sont  vostre.  Je  les  vous  demande,  et  quant  il  venra 
«  à  point,  il  vous  vaudront  bien  aussi  grant  don.  »  — 
«  Monsigneur,  dist  Reniers,  je  les  vous  donne.  »  —  «  Grant 
«  mercliis,  »  dist  messires  Caries,  «  et  je  les  vous  donne,  » 
dist-il  à  messire  Lois,  «  qui  demandé  me  les  avés.  Quel 
«  cose  en  volés-vous  faire?  »  —  «  Sire,  dist-il,  vous  les  me 
«  avés  donnés,  et  ce  sont  mien.  C'est  li  intension  de  moi, 

«  car  je  ai  par  euls  pris  et  recheu  si  tant  grant  damage  que 
«  mes  gens  mors  et  ocis  et  par  espécial  Aufons,  mon  neveu, 
«  que  je  amoie  otant  que  moi-meismes,  que  il  morront 
«  aussi.  »  Donc  regarda  messires  Caries  sus  messire  Lois 
et  se  repenti  trop  fort  de  ce  que  il  li  avoit  donné  et  acordé 
les  deus  chevaliers,  et  li  dist  :  «  Cousins,  se  vous  faissiés 
«  ce  que  vous  dittes,  vous  en  sériés  trop  grandement  blà- 
«  mes ,  et  si  seroit  trop  grant  cruaultés.  Se  li  chevalier 
«  servent  le  roi  d'Engleterre  et  il  soient  pris  par  bataille, 
«  son  service  faisant,  ils  n'ont  pas  pour  ce  déservi  mort, 
«  mais  tenés-les  et  si  les  rançonnés  courtoisement ,  ensi 
«  que  gentilhomme  font  l'un  l'aultre,  car  sus  celle  entente 
«  et  pour  ensi  à  faire, les  vous  ai-je  donnés.  »  —  «  Sire, 
«  respondil  i  dis  messires  Lois,  li  chevalier  sont  mien  ;  si 
«  en  ferai  ma  volenté,  et  se  vous  les  me  ostés,  jamais  jour 
«  ne  \tous  servirai.  »  Li  dis  messires  Caries  de  Blois  vei  son 
cousin  courouchiet  etenflaniet  en  aïr  et  ne  le  voloit  pas  per- 
dre, car  de  tous  ceuls  de  l'oost  il  estoit  chils  qui  plus  loiau- 
ment  se  acquitoit  en  ses  armées  et  cevaucies  ;  se  li  dist  : 
«  Cousins ,  nous  disnerons  et  apriès  disner  vous  auerés 
«  avis  quel  cose  vous  ferés.  »  Li  intension  de  messire 
Carie  de  Blois  estoit  telle  que  il  feroit  pryer  tant  de 
signeurs  à  messire  Lois  d'Espagne  pour  sauver  les  deus 
chevaliers  que  point  ne  morroient,  et  fist  couvrir  les  tables 
en  sa  tente  et  manda  son  frère  le  conte  de  Blois  et  ses  cou- 
sins de  Bourbon,  le  signeur  de  Chastillon  et  aultres,  et  lor 
donna  ce  jour  à  disner,  et  retint  messire  Lois  d'Espagne 
dalés  li  et  les  deus  chevaliers  d'Engleterre  qui  avoient  oï 
toutes  ces  paroles  et  ces  manaces.  Si  n'estoient  pas  bien 
aséguré ,  mais  grandement  il  se  contentoient  de  monsi- 
gneur  Carie  de  Blois,  et  veoient  bien  que  en  li  avoient  un 
bon  moyen. 

CHAPITRE  CLVI. 

Comment  messires  Gautiers  de  Mauni  délivra  les  deus  chevaliers. 

Toutes  ces  paroles  furent  sceues  en  la  garnison  de  Hain- 
bon  et  dittes  et  comptées  à  messire  Gautier  de  Mauni  qui 
tantos  sus  heure  fu  consilliés  et  dist  à  ses  compagnons  : 
«  Biau  signeur,  il  nous  fault  rescourre  les  deus  cheva- 
«  liers.  »  —  «  Et  comment  ferons  ce?»  respondirent  li  aul- 
tre.  «  Je  le  vous  dirai,  dist  messires  Gautiers,  nous  ferons 
«  armer  tous  ceuls  de  ceste  garnison  et  une  partie  demo- 
«  rer  pour  garder  la  porte  et  le  pont,  et  vous,  messire  Ive 
«  de  Tigri,  messire  Guillaume  de  Quadudal,  li  sires  de 
«  Landerniaus,lichastellains  de  Ghinghant,li  doi  frère  de 
«  Pennefort,  prenderés  deus  cens  compagnons  et  cinq 
«  cens  archiers  et  saudrés  hors  sus  le  point  dou  disner,  et 
«  irés  escarmuchier  et  estourmir  l'oost,  et  je  et  mes  com- 
«  pagnons,  lesquels  je  ai  mis  hors  d'Engleterre,  à  cinq  cens 
«  archiers,  saudrons  hors  par  la  posterne  et  cevaucerons 
«  tout  droit  là  où  li  doi  chevalier  prisonnier  sont,  et  fe- 
«  rons  nostre  pooir  dou  conquerre  et  dou  ramener.  Li 
«  coers  me  dist  que  nous  les  rauerons,  et  ce  seroit  grant 
«  défaute  pour  nous,  quant  nous  les  savons  en  tel  parti,  [si] 
«  nous  ne  faisions  nostre  diligense  de  euls  délivrer.  »  Tout 
furent  de  son  acord  et  s'armèrent  et  apparillièrent,  et  mon- 
tèrent as  cevaus  ceuls  qui  monter  i  dévoient,  et  fu  ouverte 
la  porte  et  li  pons  avalés,  et  sallirent  hors  les  deus  cens 
armeures  défier,  tous  Bretons,  et  les  cinq  cens  archiers,  et 
sen  vinrent  escarmuchier  et  estourmir  l'oost ,  et  fu  sus  le 
point  dou  disner,  dont  oissiés  trompètes  et  claronchiaus  re- 

tentir  et  bondir  et  cryer  alarme,  et  toutes  gens  sallir  sus 
et  euls  armer.  Meismement  messires  Caries  de  Blois  et  tout 
li  signeur  qui  en  sa  tente  estoient,  sallirent  sus  et  boutè- 
rent les  tables  jus  et  s'armèrent  et  ordonnèrent  et  ne  vo- 
drent  pas  estre  souspris  à  leur  disner,  et  se  départirent  et 
se  traïssent  casquns  viers  l'escarmuce,  et  messires  Lois 
d'Espagne  meismement,  et  ot  si  grant  quoite  '  de  li  armer 
et  d'aler  à  l'escarmuce,  que  il  ne  li  souvint  de  ses  deus 
chevaliers  englois  prisonniers,  et  les  laissa  en  la  tente  à 
messire  Carie  de  Blois  en  la  garde  des  variés  d'offisce  qui 
là  estoient. 

Quant  la  cose  fu  bien  estourmie,  evous  messire  Gautier 
de  Mauni  venu  et  issu  hors  de  Hainbon  par  une  posterne 
qui  regardoit  sus  la  mer,  férant  à  l'esperon  tout  autour 
des  log'eis  et  ses  compagnons ,  et  estoient  bien  deus  cens 
armeures  de  fier  et  cinq  cens  archiers,  et  bien  avoient  qui 
les  menoit  et  s'adrecièrent  droit  au  logeis  à  messire  Carie 
de  Blois  et  n'entendirent  à  aultre  cose  faire  que  de  venir  en 
la  tente  dou  dit  messire  Carie,  et  ne  trouvèrent  que  variés 
qui  là  estoient,  qui  tantos  s'enfuirent,  li  uns  chà,  et  li  aul- 
tres  là,  et  laissièrent  les  deus  chevaliers  qui  furent  moult 
resjoï  quant  il  veirent  messire  Gautier  et  lor  route.  Tantos 
il  furent  monté  sus  deux  chevaus,  et  se  missent  au  retour 
messire  Gautier  et  ses  gens  par  le  cemin  meismes  où  il  es- 
toient venu,  et  n'eurent  encontre,  ne  destourbier  nul,  et 
rentrèrent  en  Hainbon.  Encores  se  combatoient  et  escar- 
muçoient  les  François  et  les  Englois  et  les  Bretons  sus  les 
fossés  et  lançoient  et  traioient  li  un  à  l'aultre  et  faisoient 
des  grandes  escarmuces  d'armes,  et  pluisseurs  belles  aper- 
tisses  i  ot  là  faites.  Nouvelles  vinrent  as  signeurs  de  France 

1  Quoite,  hâte, 

qui  là  estoient  à  l'escarmuce,  que  les  Englois  en  remenoient 
les  deus  chevaliers  prisonniers.  Evous  sonnent  trompètes 
et  claronchiaus  de  retrète  pour  retourner  en  l'oost;  car 
quant  ils  oïrent  dire  :  «  Les  Englois  sont  venus  et  entré 
«  ens  es  tentes,  »  il  quidièrent  rechevoir  plus  grant  damage 
que  il  n'eurent  et  que  les  Englois  deuissent  bouter  le  feu 
ens  es  logeis  et  ardoir,  ensi  que  il  avoient  fait  aultre  fois, 
mais  non  fissent  :  il  n'entendirent  à  aultre  cose  que  de  ra- 
voir lors  prisonniers  et  de  euls  mettre  à  sauveté. 

Ensi  se  cessa  li  escarmuce,  car  chil  qui  estoient  sus  les 
fossés, ne  sievirent  point,  mais  se  retraïssenttout  bellement 
en  la  forterèce,  et  ot  en  Hainbon  grant  joie  quant  il  senti- 
rent les  deus  chevaliers  rescous  et  délivré  de  dangiers. 
Messires  Lois  d'Espagne  fu  trop  durement  courouchiés  de 
ce  que  tantos  que  li  chevalier  li  furent  donné  et  délivré, 
que  il  ne  les  avoit  fait  décoler,  et  moult  de  aultres  sigmeurs 
de  l'oost  tout  resjoïs  de  ce  que  on  les  avoit  rescous,  et  en 
disoient  li  un  à  l'aultre  :  «  Il  est  bien  employet,  car  messi- 
«  res  Lo'ïs  d'Espagne  estoit  très-mal  avisés  et  consilliés  de 
«  euls  faire  voloir  morir.  »  Et  furent  moult  loées  et  re- 
commendées  dedens  et  dehors  les  apertisses  et  vaillances 
à  messire  Gautier  de  Mauni,  car  par  li  et  par  ses  emprises 
avoit  esté  tout  fait. 

CHAPITRE  CLVII. 

Comment  messires  Caries  de  Blois  se  départi  dou  siège  de  la  ville  de 

Hainbon. 

Trois  jours  apriès  ceste  avenue,  tout  chil  signeur  de 
France  se  traïssent  en  la  tente  de  messire  Carie  de  Blois, 
et  quant  il  furent  tout  assamblé,  il  parlementèrent  en- 

sanible  pour  sçavoir  comment  il  s'ordonneroient,  car  il 
veoient  et  sentoient  que  li  iviers  aproçoit ,  et  que  dedens 
Hainhon  il  estoient  pourveu  et  rafresqui  de  bonnes  gens 
d'armes  et  d'archiers,  et  es  toit  la  ville  et  li  chastiaus  très- 
fort,  et  lor  pooient  venir  tous  les  jours  pourvéances  par 
mer,  lequel  pas  on  ne  lor  pooit  clore,  se  force  de  navie  ne 
le  faisoit  sus  la  mer.  Avoecques  tout  ce,  li  fourageus  fran- 
çois  ne  savoient  où  fouragier ,  car  li  plas  pais  estoit  tous 
gastés,  et  n'avoient  vivres  fors  à  grant  dangier.  Si  fu  dit 
et  consilliet  à  messire  Carie  de  Blois  que  il  départesist  ses 
g'ens  et  pourveist  forterèces  et  garnisons  de  gens  d'armes 
et  mesist  et  establesist  partout  bons  capitainnes,  vaillans 
hommes  ségurs  et  sages,  et  les  laiast  convenir  cel  ivier  et 
guerryer  par  garnisons,  se  guerryer  voloient,  ou  se  bonnes 
g'ens  moienant  ceste  guerre  se  voloient  ensonnyer  de  tre- 
tier  unes  trieuves  jusques  à  la  Saint- Jehan-Baptiste  que  li 
pais  se  peuist  un  petit  renassier  '  et  repourveir,  on  consil- 
loit  à  messire  Carie  de  Blois  que  ils  s'i  acordast  légière- 
ment,  par  quoi  à  l'esté  qui  retournoit,  li  cheval  trouvais- 
sent  à  fouragier  sus  les  camps.  Chils  consauls  fu  tenus  : 
on  se  deslogea.  Au  deslogement  que  li  signeur  de  France 
fissent,  il  missent  une  grose  enbusque  sus,  par  quoi  chil 
dou  chastiel  et  de  la  ville  de  Hainbon  ne  lor  peuissent 
porter  damage.  Et  avint  que  quant  les  Englois  et  les  Bre- 
tons qui  en  Hainbon  se  tenoient,  veirent  li  deslogement,  li 
auqun,  par  convoitise  degaegnier,  sallirent  hors  et  se  bou- 
tèrent enmi  les  deslogeans,  mais  il  alèrent  trop  avant,  car 
li  enbusque  laquelle  messire  Lois  d'Espagne  gouvernoit, 
salli  avant,  et  là  furent  rebouté  chil  de  Hainbon  moult  du- 
rement. A  grant  meschief  peurent-il  rentrer  en  la  ville  et 

1  Renassier  (pour  renaissier,  renaître?)  se  refaire- 

demorèrent  dehors  deus  chevaliers  par  lor  vaillance,  qui 
deffendoient  les  rentrans.  Ce  furent  li  sires  de  Landerniaus 
et  li  chastellains  de  Ghinghant  et  furent  pris  et  environ 
dix  hommes  d'armes  et  menet  en  voies.  Ensi  ala  de  celle 
escarmuce.  Trois  jours  apriès  ceste  avenue,  vinrent  nou- 
velles ens  ou  chastiel  de  Hainbon  à  la  contesse  de  Mont- 
fort,  et  as  chevaliers  d'Engleterre  et  de  Bretagne,  que  li 
doi  chevalier  desus  nommet,  messire  Carie  de  Blois  et 
les  signeurs  séjournans  à  Vernies,  estoient  tournet  Fran- 
çois et  devenu  homme  à  messire  Carie  de  Blois  et  fait 
féaulté  et  hommage,  dont  on  fu  moult  esmervilliet,  car  la 
contesse  lor  avoitfait  moult  de  bieus,  et  lor  convint  passer, 
ne  avoir  n'en  porent  aultre  cose. 


CHAPITRE  CL VIII. 

Comment  messires  Caries  de  Blois  eut  la  ville  de  Jugon. 

Ensi  se  deffit  li  sièges  de  Hainbon  en  celle  saison  envi- 
ron le  Saint-Luch,  l'an  degrasce  mille  CCC  XLII  '  que  li 
iviers  et  les  longues  nuis  aproçoient,  et  pourvei  et  rafresqui 
messires  Caries  de  Blois  toutes  les  chités,  les  villes  et  les 
chastiaus  que  il  tenoit  en  Bretagne  de  nouvelles  gens  d'ar- 
mes et  de  pourvéances ,  et  remercia  les  signeurs  qui  l'es- 
toient  venu  servir  et  lour  sambla  que  moult  bien  il  avoient 
esploitiet  pour  une  saison,  et  se  départirent  de  Bretagne 
et  retournèrent  en  lors  contrées.  Et  messires  Caries  s'en 
vint  à  Nantes  dalés  sa  femme  et  là  se  tint.  En  cel  ivier  se 
tourna  la  ville  de  Craais  à  la  contesse  de  Montfort,  je  ne 

1  La  fête  de  la  Saint-Luc  se  célèbre  le  18  octobre. 

sçai  par  quel  trettiet.  Quant  les  nouvelles  en  furent  ve- 
nues à  messire  Carie  de  Blois  qui  se  tenoit  à  Nantes,  il  en 
fu  durement  courouchiés  et  dist  et  jura  que  jamais  n'en- 
tenderoit  à  aultre  cose  si  aueroit  esté  devant  Craais  et 
l'aségieroit  et  point  n'en  partiroit,  se  trop  grant  puissance 
contre  li  ne  l'en  levoit.  Ce  fu  entre  le  Noël  et  la  Candelor, 
et  manda  tous  ceuls  qui  de  li  tenoient  en  Bretagne  et  vint 
asseoir  Craais  par  bastides,  car  il  faisoit  trop  froit  et  trop 
lait  pour  tendre  tentes,  trefs  et  pavillons,  et  voloit  ceuls 
de  Craais  constraindre  à  tollir  lors  pourvéances  et  puis  tan- 
tos  le  printemps  venu,  aprochier  dou  plus  priés  comme  on 
poroit.  En  ce  termine  avint  que  uns  bourgeois  et  rices  mar- 
ceans  de  la  ville  de  Jugon  ',  qui  se  tenoit  pour  la  contesse 
de  Montfort  et  faisoit  en  partie  toutes  ses  pourvéances,  fu 
encontrés  et  trouvés  sus  les  camps  de  messire  Robert  de 
Biaumanoir,  marescal  de  l'oost  messire  Carie.  Si  fu  pris 
et  amenés  devant  Craais  ou  logeis  dou  dit  messire  Carie. 
Chils  bourgeois  estoit  moult  amés  et  creus  en  la  ville 
de  Jugon  qui  est  moult  fourtement  fermée  et  sciet 
très-noblement.  Aussi  fait  li  chastiaus  qui  est  biaus  et 
fors,  et  se  tenoit  de  la  partie  la  contesse  desus  ditte 
et  en  estoit  chastellains  de  par  la  contesse  uns  che- 
valiers qui  se  nommoit  messires  Gérars  de  Rocefort. 
Chils  bourgeois  de  Jugon  qui  ensi  fu  pris  et  amenés  à  mes- 
sire Carie  de  Blois,  eut  grant  paour  de  morir,  et  pour  tant 
que  il  estoit  si  proçains  de  la  contesse  de  Montfort,  fu  exa- 
minés et  enquis  des  uns  et  des  aultres  si  avant  que  il 

1  Jugon,  petite  ville  à  six  lieues  de  Dinan,  fort  bien  fortifiée  autre- 
fois. De  là  le  proverbe  : 

Qui  a  la  Bretagne  sans  Jugon. 
A  cbape  sans  chaperon. 

s'acorda  à  ce  et  se  fist  fors  de  livrer  et  rendre  la  ville  de 
Jugon  à  messire  Carie  de  Blois  ou  à  ses  commis  dedens  un 
jour  qui  ne  fu  pas  trop  lontains  apriès  sa  délivrance,  et 
pour  acomplir  celle  convenance  il  en  bailla  un  sien  fil  en 
piège,  et  sus  cel  estât  on  le  laissa  aler  et  retourner  à  Ju- 
gon, et  donnoit  à  entendre  que  il  estoit  rançonnés  h  cinq 
cens  florins  et  bien  en  estoit  creus.  On  n'avoit  nulle  sou- 
peçon  de  lui,  et  gardoit  les  clefs  de  l'une  des  portes  de  Ju- 
gon.  Au  jour  qui  mis  et  ordonnés  i  estoit,  messires  Caries 
de  Blois  en  propre  personne  i  vint  à  tout  cinq  cens  lances 
et  laissa  messire  Lois  d'Espagne  devant  Craais  à  tout  le 
demorant  de  son  hoost.  Ensi  que  li  bourgeois  de  Jugon 
avoit  en  convenant,  ilfist,  et  defferma1  la  porte  de  laquelle 
il  gardoit  les  clefs.  Sus  un  ajournement,  messires  Caries 
et  ses  gens  entrèrent  à  puissance  dedens  la  ville.  La  gette 
dou  chastiel  se  perchut  que  gens  d'armes  entroient  en  la 
ville.  Si  s'esforça  de  corner  :  «  Trahi!  trahi!  »  dont  se 
resvillièrent  li  chevaliers  et  li  saudoyer  qui  dedens  le  chas- 
tiel estoient,  et  coururent  as  armes  et  as  garites  d'autour 
dou  chastiel  et  requellièrent  les  bonnes  gens  qui  fuioient 
dedens  le  chastiel.  Li  bourgeois  meismes,  qui  la  trahison 
avoit  faite,  fui  dedens  avoecques  euls  par  couverture. 
Messires  Caries  et  ses  gens  se  saisirent  de  la  ville  et  trou- 
vèrent les  maisons  drues  et  raemplies,  car  chil  dou  plat 
païs  s'i  estoient  retrait  sus  la  fiance  dou  fort  lieu  et  i  avoient 
amené  lors  biens.  Messires  Caries  et  ses  gens  laissièrent 
toutes  gens  aler  viers  le  chastiel  et  raemplir,  car  bien  sa- 
voient,  plus  en  aueroit,  plus  se  tenroient  chil  dou  chastiel 
à  cargiet,  et  plus  tos  se  renderoient.  Messires  Gérars  de 
Rocefort,  qui  chastellains  en  estoit,  fist  enqueste  comment 

1  Defferma,  ouvrit. 

la  ville  estoit  prise.  On  li  dist  par  la  porte  dont  tels  homs 
gardoit  les  clefs.  Li  uns  fu  pris  tantos,  car  il  s'estoit  là  de- 
dens  enclos  avoecques  euls.  Il  fu  questionnés  et  si  bien 
examinés  que  il  congneut  toute  la  trahison.  Adonc  li  com- 
pagnon de  là  dedens  le  prisent  par  le  commandement  dou 
chastellain  et  le  pendirent  as  crestiaus  '  dou  chastiel , 
veant  tous  ceuls  qui  veoir  le  pooient.  Ce  fu  le  paiement 
que  il  en  ot. 

CHAPITRE  CLIX. 

Comment  ceuls  dou  chastiel  de  Jugon  tretyèrent  ensement  deviers 
messire  Carie  de  Blois  ;  comment  unes  trieuwes  fu  conclue  à  durer 
jusques  à  la  Saint- Jehan-Baptiste,  et  comment  la  contesse  de  Mont- 
fort  monta  en  mer  pour  remonstrer  ses  besongnes  au  roi  d'En- 
gleterre. 

Pour  ce  ne  se  départirent  pas  messires  Caries  de  Blois 
et  ses  gens  de  la  ville,  mais  si  tinrent  et  environnèrent  le 
chastiel  et  n'i  vodrent  oneques  livrer  assaut  ;  car  bien  sa- 
voient  que  longuement  il  ne  se  pooit  tenir  selonch  le 
peuple  qui  estoit  dedens,  et  furent  en  cel  estât  quatre 
jours. 

Li  chastellains  ot  pité  des  hommes  et  des  femmes  et  des 
enfans  de  la  ville  qui  là  dedens  s'estoient  bouté  à  nulles 
pourvéances,  et  que  .ce  ne  se  pooit  longuement  soustenir, 
et  veoit  bien  par  les  apparans  des  François  que  point  de  là 
ne  se  départiroient,  si  aueroient  tout,  et  il  en  estoient  as- 
sés  au-desus,  puisque  il  avoient  la  ville,  et  ne  lor  apparoit 
confors  de  nul  costé.  Si  eurent  consel  de  trettyer  deviers 
messire  Carie  et  tret}  èrent  par  celle  manière  que  la  ville 

1   Crestiaus,  créneaux. 

et  li  chastiaus  se  renderoient  à  lui  parmi  tant  que  les  hos- 
tels  et  maisons  qui  fustées  estoient,  seroient  restaulies  '  au 
plus  priés  comme  on  poroit,  et  raueroit  casquns  et  cas- 
qunes  ses  coses.  A  ce  trettié  entendi  messires  Caries  de 
Blois  volentiers  et  lor  tint  si  avant  comme  il  pot  et  fist 
faire  un  ban  et  un  commandement,  quiconques  avoit  riens 
pris ,  ne  levé  en  la  ville  de  Jugon ,  tout  fust  restitué  et 
mis  arrière  sus  une  painne  que  on  i  asist.  Chils  bans  ne 
fu  pas  bien  tenus  et  par  espécial  de  ceuls  qui  avoient 
l'argent  trouvé  et  levé  :  jamais  ne  l'euissent  remis  ar- 
rière. 

Ensi  ot  en  celle  saison  messires  Caries  de  Blois  la  ville 
et  le  chastiel  de  Jugon  et  en  fist  une  bonne  garnison  et  ni 
mist  autre  chapitainne  que  messire  Gérart  de  Rocefort, 
depuis  que  il  se  fu  rendus  à  lui  et  que  il  li  ot  fait  féaulté 
et  hommage,  et  prist  aussi  la  féaulté  et  hommage  des 
bourgeois  et  puis  s'en  parti  et  retourna  devant  Craais. 

De  l'avenue  de  Jugon  furent  la  contesse  de  Montfort  et 
tout  chil  de  sa  partie  courouchié,  mais  souffrir  lor  convint 
tant  que  pour  celle  fois,  car  amender  ne  le  porent.  Assés 
tos  apriès  se  ensonnj-èrent  bonnes  gens  entre  messire 
Carie  de  Blois  et  la  contesse  de  Montfort  pour  donner  unes 
trieuves  en  Bretagne  tant  seullement.  Si  furent  données 
et  jurées  entre  toutes  parties  à  durer  jusques  à  la  Saint- 
Jehan-Baptiste  prochain  venant,  et  tenoit  casquns  et  cas- 
qune  ce  que  il  devoit  tenir  sans  malenghien.  Ensi  se 
defiist  li  sièges  de  Craais  et  retourna  messires  Caries  de 
Blois  à  Nantes,  et  se  départirent  toutes  gens  d'armes  et  se 
retraist  casquns  en  sa  garnison. 

En  ce  terme  que  les  trieuves  durèrent,  fu  la  contesse  de 

1  Restaulies,  remises  en  état. 

Montfort  consillié  de  par  les  Bretons  et  les  Englois,  que 
elle  se  presist  priés  d'aler  en  Engleterre  veoir  le  roi  et  les 
barons  et  euls  remonstrer  ses  nécessités  :  elle  ne  pooit  faire 
railleur  esploit.  Si  se  acorda  à  ce  et  prist  son  estât  au  plus 
courtois  que  elle  pot,  et  monta  en  mer  en  Hainbon  meis- 
mes  et  emmena  avoecques  lui  messire  Amauri  de  Cliçon 
pour  tant  que  jà  il  avoit  esté  et  congnissoit  le  roi  d'Engle- 
terre  et  les  barons,  et  aussi  il  le  congnissoient.  Encores 
emmena  la  contesse  de  Montfort  en  Engleterre  deus  enfans 
que  elle  avoit,  fil  et  fille. 

Nous  laisserons  un  petit  à  parler  de  laditte  contesse  de 
Montfort  et  de  son  arroi,  et  parlerons  dou  roi  d'Engleterre 
et  des  besongnes  qui  avinrent  en  ce  termine. 

CHAPITRE  CLX. 

Comment  li  rois  David  d'Escoce  revint  en  son  roiaulme,  et  com- 
ment il  i  eut  en  la  cité  de  Londres  une  grande  feste  où  se  trouva  la 
contesse  de  Montfort. 

I 

En  ce  temps  dont  je  parole  que  les  trieuves  duroient 
entre  les  deus  rois,  remandèrent  li  baron  d'Escoce ,  li  roi 
David,  lor  signeur,  qui  un  loncli  termine  s'estoit  tenus  en 
France,  et  li  segnefyèrent  ensi  par  lettres  et  par  deus  che- 
valiers que  il  envoyèrent  à  Paris,  que  les  besongnes  d'Es- 
coce estoient  assés  en  bon  point  et  que  tous  li  païs  le  dé- 
siroit  à  ravoir,  et  que  la  ville  de  Haindebourc  et  li  chas- 
tiaus  et  aussi  li  chastiaus  de  Struvelin  et  pluisseur  aultre 
estoient  repris  et  les  Englois  qui  les  tenoient,  bouté  hors. 
Li  rois  d'Escoce  entendi  à  ces  nouvelles  volentiers  et  prist 
congiet  au  roi  de  France,  auquel  il  remonstra  ses  beson- 
gnes, et  le  regrâcia  de  ce  que  si  doucement  et  si  courtoise- 

ment  il  l'avoit  recheu.  Si  ordonna  li  dis  rois  d'Escoce  ses 
besongnes  et  vint  à  Boulongne,  et  la  roine  sa  femme  en  sa 
compagnie,  et  là  trouva  sa  navie  toute  preste  qui  l'aten- 
doit.  Si  entrèrent  dedens,  et  avoecques  le  roi  d'Escoce  en 
alèrent  en  sa  compagnie  dou  roiaulme  de  France  li  sires 
de  Rambures ,  messire  Guis  Quierès ,  li  viscontes  des 
Quesnes,  li  -ires  de  Chipoi,  li  sires  de  Saint-Pi,  li  sires 
de  Briance'  et  pluisseur  aultre,  plus  de  soissante  cheva- 
liers et  esquiers.  Si  orent  vent  à  volenté,  et  ne  furent  que 
trois  jours  sus  mer,  que  il  arivèrent  eus  ou  havène  de 
Haindebourc,  puis  issirent  hors  et  vinrent  en  la  ville  et  de 
là  ou  chastiel  à  grant  joie,  et  trouvèrent  messire  Guillaume 
Douglas,  messire  Robert  de  Versi,  messire  Simon  Fresiel, 
messire  Alixandre  de  Ramesai  et  les  barons  et  les  cheva- 
liers d'Escoce  qui  tout  les  requellièrent  à  grant  joie.  Si 
visita  li  rois  d'Escoce  son  païs  et  mena  ces  chevaliers  et 
ces  esquiers  de  France  partout  avoecques  lui  pour  euls 
monstrer  le  roiaulme  d'Escoce.  Si  veoient  un  povre  païs 
raempli  de  bois  et  de  bruières  :  si  s'en  truffoient 2  et 
rioient  li  un  à  l'aultre,  et  disoient  :  «  Il  ne  puet  estre  riches 
«  hommes,  qui  est  sires  d'un  tel  païs.  » 

En  ce  temps  estoit  publyé  une  très-grosse  feste  qui  de- 
voit  estre  en  la  chité  de  Londres  de  quarante  chevaliers  et 
de  quarante  esquiers,  dedens  parmi  le  roiaulme  d'Engle- 
terre  et  aussi  en  Alemagne,  en  Flandres,  en  Hainnau  et 
en  Braibant,  et  avoient  tout  chevalier  et  esquier  qui  venir  i 
vuiuient,  de  quelconques  païs  que  il  fuissent,  sauf-conduit 
alant  et  retournant,  et  estoit  la  feste  ordonné  à  la  relevée 
de  la  roine  Phelippe  d'Engleterre  d'un  fil  que  elle  avoit 

1  Briance,  Briançon.  Le  sire  de  Brianeon  se  trouvait  en  1340  dans 
l'armée  du  duc  de  Normandie. 

1  S'en  truffoient,  s'en  moquaient. 

eu',  siques  auquns  de  ces  chevaliers  qui  estoient  venu  de 
France  en  Escoce,  s'en  retournèrent  par  Londres  arrière  en 
lor  pais  sans  péril  et  sans  damage. 

A  celle  feste  vinrent  de  Hainnau  li  contes  Guillaume^, 
frères  à  la  roine  Plielippe,  et  messires  Jehans  de  Hainnau, 
son  oncle,  li  sires  d'Enghien,  li  sires  de  Ligne,  li  sires  de 
Haverech,  li  sires  de  Gommegnies  et  pluisseurs  chevaliers 
de  Hainnau  et  de  Hollandes,  et  durèrent  les  festes  quinse 
jours2,  et  vinrent  dedens  les  festes  la  contesse  de  Monfort, 
qui  amena  Jehan  son  fil  et  sa  fille,  dont  li  rois  ot  grant 
joie,  et  dist  à  la  contesse  :  «  Ma  cousine,  vous  me  laisse- 
«  rés  ces  deus  enfans  et  je  lor  serai  pères.  »  —  «  Monsi- 
«  gneur,  respondi  la  contesse,  pour  ce  les  ai-je  amenés  et 


1  Rien  n'est  plus  confus  pour  cette  époque  que  la  chronologie  de 
Froissart.  David  Bruce  était  revenu  en  Ecosse  au  mois  de  mai  1341. 
La  reine  d'Angleterre  avait  donné  le  jour  à  un  fils  au  château  de  Lan- 
gley  le  5  juin,  et  rien  ne  s'oppose  à  ce  que  la  fête  donnée  à  l'occasion 
des  relevailles  de  la  reine  ait  été  fixée  au  15  août  1341,  comme  le  portent 
les  anciennes  éditions  de  Froissart.  Mais  comment  expliquer  alors  ce 
que  dit  le  chroniqueur  de  la  présence  de  la  comtesse  de  Montfort,  qu'il 
conduit  de  Bretagne  en  Angleterre  après  le  mois  d'octobre  1342,  et  de 
celle  du  comte  de  Salisbury,  qui  ne  fut  rendu  à  la  liberté  qu'au  mois 
de  juin  1342?  Froissart  n'a-t-il  pas  confondu  deux  fêtes  différentes? 
Walsingham  en  mentionne  une  qui  eut  lieu  au  palais  de  Kensington 
au  mois  de  novembre  1342,  pour  l'anniversaire  de  la  naissance  du  roi, 
à  laquelle  assistèrent  beaucoup  d'étrangers  (cum  multitudine  tam  in- 
colarum  quam  alienigenarum  nimianimis),  et  c'est  probablement  à 
celle-là  que  Froissart  a  voulu  faire  assister  la  comtesse  de  Montfort. 
La  date  du  voyage  de  cette  princesse  n'en  reste  pas  moins  douteuse,  et 
Robert  d'Avesbury  semble  désigner  une  époque  postérieure,  quand  à 
propos  de  la  mort  de  Jean  de  Montfort  il  ajoute  :  Duobus  pueris  suis 
impuberibus  in  humanis  relictis  quos  mater  ipsorum  veniens  ad  An- 
gîiam  secum  perduxit. 

s  Froissart  passe  ici  sous  silence  la  présence  à  ces  fêtes  de  la  com- 
tesse de  Salisbury  «  qui  s'estoit,  »  dit-il  dans  les  anciens  textes,  «  le 
«  plus  simplement  aournée  qu'elle  pust  pour  tant  que  elle  ne  vouloit 
'<  mie  que  le  roi  s'abandonnast  trop  de  la  regarder.  » 

«  je  les  vous  donne.  »  Li  rois  les  mist  tantos  avoecques  la 
roine  sa  femme.  Li  fils  avoit  neuf  ans  et  la  fille  quatre  ans  ' . 

Celle  feste  fut  bien  joustée  et  bien  festée,  et  en  ot  le  pris 
des  chevaliers  de  dehors  li  contes  de  Hainnau,  et  de  ceuls 
de  dedens  messires  Renauls  de  Gobehen ,  et  des  esquiers 
d'Engleterre  Jehan  de  Quopelant2,  de  ceuls  de  dedens,  et 
de  ceuls  de  dehors  uns  esquiers  de  Flandres,  qui  se  nommoit 
Franque  de  Halle  3,  et  adonc  le  retint  li  rois  d'Engleterre 
et  devint  son  homme  li  dis  esquiers. 

La  feste  se  fust  bien  portée,  mais  il  avint  de  cas  de  for- 
tune que  messires  Jehans  de  Biaumont  d'Engleterre , 
ainnés  fils  à  messire  Henri  de  Biaumont,  fu  mors  à  ces 
joustes,  dont  on  fu  durement  courouchié  \ 

A  celle  feste  furent  ordonné  de  par  le  roi  et  son  consel, 
liquel  iroient  en  Gascongne,  à  Bourdiaus  et  à  Baïone,  et 
liquel  en  Bretagne  avoecques  la  contesse  de  Montfort ,  et 
liquel  iroient  tenir  la  frontière  d'Escoce ,  car  li  rois  d'Es- 
coce  estoit  retournés  de  France  en  son  païs,  siques  on  sup- 


1  Ce  voyage  de  Jeanne  de  Montfort  en  Angleterre  appartient  proba- 
blement à  l'année  1344.  Elle  se  trouvait,  d'après  un  acte  publié  par 
Rymer,  le  10  juillet  1344,  au  cbâteau  de  Tykill  ou  Tick-Hill,  dans 
l'Yorkshire.  Le  château  de  Tykill  appartenait  au  comte  d'Eu,  mais 
Edouard  III  en  avait  pris  possession,  et  il  avait  assigné  cette  résidence 
à  Jeanne  de  Montfort.  Elle  put  donc  assister  à  la  fête  dont  parle  Frois- 
sart,  si,  avec  Walsingbam,  on  en  fixe  la  date  en  1344. 

2  Renaud  de  Cobbam  et  Jean  de  Copeland  se  signalèrent  depuis  par 
leurs  prouesses. 

5  Dans  le  premier  chapitre  des  éditions  de  Froissart,  Franke  de  Halle 
est  cité  comme  l'un  des  preux  du  xive  siècle.  On  conserve  aux  Archives 
générales  du  royaume  un  mémoire  de  Franke  de  Halle,  adressé  au  roi 
d'Angleterre  et  relatif  aux  griefs  des  marchands  flamands. 

*  Henri  de  Beaumont  appartenait  à  une  famille  française  établie  en 
Angleterre  sous  Edouard  Ier  et  issue  de  Jean  de  Brienne.  Henri  de 
Beaumont  est  désigné  dans  plusieurs  actes  de  cette  époque,  sous  le 
titre  de  comte  de  Boghan  ou  Buchan,  qui  avait  été  apporté  dans  sa 
maison  par  une  fille  d'Alexandre  Comyn. 

posoit  en  Engleterre  que  il  vodroit  guerryer.  Pour  tant  i 
voloient  les  Englois  pourveir.  Si  i  furent  ordonné  d'aler 
tenir  la  frontière  à  l'encontre  des  Escoçois  et  demorer  en  la 
bastide  de  Rosebourch  messires  Guillaumes  de  Montagut, 
qui  depuis  fu  contes  de  Sasleberi.  Et  aussi  d'aler  tenir  la 
frontière  contre  les  Irlandois,  furent  ordonné  li  contes  d'Or- 
mont  et  li  contes  de  la  Marce.  Ces  festes  passées ,  tout  li 
signeur  estrangier  prissent  congiet  au  roi  et  à  la  roine  et 
se  départirent  d'Engleterre,  et  retourna  casquns  en  son 
pais.  Li  contes  de  Hainnau  et  messires  Jelians  de  Hain- 
nau,  son  oncle,  montèrent  à  port  à  Orevelle  et  arivèrent  à 
Dourdrest  en  Hollandes.  Si  demora  li  contes  ens  ou  païs  de 
Hollandes,  et  aussi  fist  son  oncle,  qui  sires  estoit  de  Scone- 
hove  et  de  la  Gode,  et  li  Hainnuier  retournèrent  en  Hain- 
nau. Ensi  furent  faites  ces  départies. 

CHAPITRE  CLXI. 

Comment  uns  grans  tourmens  espardi  sus  mer  les  vassiaus  à  messire 
Lois  d'Espagne ,  et  comment  l'armée  d'Engleterre  ariva  en  Bre- 
tagne. 

Messires  Caries  de  Blois  fu  enfourmés  de  vérité  que  son 
adversaire,  la  contesse  de  Montfort,  estoit  alée  en  Engle- 
terre au  sequours  et  i  avoit  mené  ses  enfans  pour  là  demo- 
rer dalés  le  roi.  Si  pensa  sus  li  dis  messires  Caries  moult 
longuement,  et  puis  apella  son  cousin  messire  Lois  d'Es- 
pagne, auquel  il  avoit  moult  grant  fiance,  et  li  dist  : 
«  Biaus  cousins,  ce  seroit  bon,  se  vous  l'acordiés,  que  une 
«  armée  de  gens  d'armes  de  Genevois  et  d'Espagnols  fust 
«  mise  sus  en  la  mer,  et  là  waucrast,  en  attendant  le  retour 
«  et  la  revenue  de  celle  contesse  de  Montfort  qui  est  alée 

«  en  Engleterre.  Se  nous  la  poions  atraper,  nostre  guerre 
«  en  seroit  plus  belle.  »  A  ce  pourpos  respondi  li  dis  mes- 
sires  Lois  et  dist  :  «  Vous  dites  vérité,  et  il  en  sera  ce  que 
«  vous  vodrés,  car  je  sui  tous  près  à  faire  vostre  plaisir.  » 
—  «  Grant  merchis,  »  respondi  messires  Caries.  Depuis  ne 
demora  gaires  de  temps  que.  messires  Lois  d'Espagne,  qui 
bien  savoit  les  usages  et  coustumes  de  la  mer,  se  pourvei 
de  barges  et  de  balengiers,  et  mist  sus  la  mer  son  armée, 
où  bien  avoit  deus  mille  hommes  parmi  les  Genevois  et  les 
Espagnols,  et  disoit  que  ceuls  de  sa  partie  n'avoient  donné 
nulles  trieuves  sus  mer,  fors  que  sus  terre.  Quant  la  con- 
tesse  de  Montfort  ot  ordonné  toutes  ses  besongnes  en  Engle- 
terre et  elle  sceut  quel  gens  elle  aueroit,  cinq  cens  hommes 
d'armes  et  cinq  cens  archiers ,  et  les  dévoient  conduire 
messire  Robers  d'Artois  et  li  contes  de  Pennebruq ,  en  lor 
compagnie  dévoient  estre  li  jones  sires  Espensiers ,  mes- 
sires Édouwars,  messires  Guis  de  Briane,  messires  Thomas 
de  Walquefaire,  li  sires  de  Tallebot,  li  sires  de  Boursier, 
messires  Robers  de  Noefville,  messires  Jehans  Paule,  mes- 
sires Lois  Clifort ,  messires  Guillaume  Chifeton ,  messire 
Richart  de  Pont-Cardon  et  pluisseur  aultre,  et  se  ordonnè- 
rent et  atendirent  tout  l'un  l'aultre  à  Pleumude  ' . 

Quant  tout  furent  venu ,  gens  d'armes  et  archiers ,  qui 


1  Le  10  mars  13 12,  Edouard  III  autorisa  Gauthier  de  Mauny  à 
prendre  possession  des  villes  de  Bretagne,  qui  devaient  lui  être  remises 
selon  l'accord  conclu  avec  Amauri  de  Clisson,  tuteur  du  jeune  duc 
de  Bretagne.  Il  reconnut  le  même  jour  qu'il  avait  reçu  en  prêt  mille 
livres  sterling  de  la  duchesse  de  Bretagne  et  d'Amauri  de  Clisson. 
L'expédition  des  chevaliers  qu'Edouard  III  envoyait  en  Bretagne  ne 
se  fit  qu'au  mois  de  juillet.  Les  actes  de  Rymer  mentionnent,  outre 
Robert  d'Artois,  Renaud  de  Cobham,  les  comtes  de  Warwick,  d'Oxford, 
de  Devonshire,  de  Pembrocke  et  de  Glocester.  Ils  étaient  payés  en  sacs 
de  laines.  —  Le  20  juillet,  le  comte  de  Northampton  fut  déclaré  lieu- 
tenant du  roi  en  France  et  en  Bretagne. 

acompagnier  dévoient  messire  Robert  d'Artois  et  lacontesse 
de  Montfort,  il  entrèrent  en  lors  vassiaus  et  puis  se  désan- 
crèrent  et  se  missent  en  mer ,  et  orent  si  bonne  aventure 
que  oncques  ne  veirent,  ne  trouvèrent,  ne  encontrèrent  la 
navie  des  Genevois  et  des  Espagnols ,  desquels  messires 
Lois  d'Espagne  estoit  chiefs  et  conduisières,  dont  depuis  il 
furent  moult  esmervilliet,  et  la  cause  pourquoi  ce  fu,  je  le 
vous  dirai.  Un  petit  avant  ce  que  messires  Robers  d'Artois 
et  la  contesse  de  Montfort  se  départesissent  dou  havène 
de  Pleumude ,  uns  grans  tourmens  se  mist  sus  mer ,  qui 
espardi  tous  ou  en  partie  les  vassiaus  à  messire  Lois  d'Es- 
pagne et  à  Othon  Dorie  et  à  Condon,  et  furent  plus  de 
quinse  jours  waucrant  sus  la  mer  et  prendans  terre  de  isle 
en  isle,  avant  que  il  se  peuissent  tous  remetre  ensambie  , 
et  en  celle  espasce  la  contesse  de  Montfort  et  messire  Ro- 
bers d'Artois  entrèrent  en  Bretagne  ',  et  prissent  terre  ou 
havène  de  Brest  et  de  Hainbon  pour  estre  mieuls  logiet  à 
lor  aise,  dont  messires  Gautiers  de  Mauni  et  tout  li  com- 
pagnon orent  grant  joie  de  lor  revenue. 

CHAPITRE  CLXIL 


Comment  la  contesse  de  Montfort  mist  le  siège  devant  la  clnté  de 

Yennes. 


En  celle  propre  sepmainne  que  li  armée  d'Engleterre 
aiïva  en  Bretagne ,  fallirent  les  trieuwes  entre  messire 
Carie  de  Blois  et  la  contesse  de  Montfort. 

1  Froissart  supprime  ici  la  relation  d'un  combat  qui  remplit  le  cha- 
pitre CXCV  du  premier  livre  dans  l'édition  de  M.  Buclion.  Il  se  rap- 
proche ainsi  du  récit  de  la  Chronique  anonyme  de  Flandre. 

Quant  li  dis  messires  Caries ,  qui  se  tenoit  en  Nantes , 
sceut  la  vérité  de  la  venue  des  Englois  que  ils  estoient  ari- 
vet  en  Bretagne,  il  pensa  bien  que  il  aueroit  la  guerre.  Si 
envoia  tantos  à  tous  lés  sus  la  mer  pour  oïr  nouvelles  de 
son  cousin  messire  Lois  d'Espagne  et  fu  trouvés  à  le  Bai 
en  Bretagne,  et  jà  sa  voit-il  que  la  contesse  estoit  passée  et 
retournée  en  Bretagne.  Si  fist  tant  li  dis  messires  Lois  que 
il  vint  à  Eennes  et  trouva  là  messire  Carie  de  Blois ,  qui 
i  estoit  venus  à  grant  gent  d'armes.  Si  ordonna  tantos  et 
pourvei  li  dis  messires  Caries  gens  d'armes  par  toutes  ses 
forterèces,  et  senti  bien  que  pour  celle  saison  les  Englois 
tenroient  les  camps ,  se  poissance  de  France  ne  li  venoit 
trop  grande,  et  pour  ce  que  la  besongne  se  tailloit  que  tout 
premièrement  li  sièges  se  meteroit  devant  Vennes,  messires 
Caries  de  Blois  i  envoia  en  garnison  deus  cens  lances  et 
en  fist  cbapitainne  messire  Olivier  de  Cliçon  et  messire 
Hervi  de  Lion,  et  ensi  de  garnison  en  garnison  il  envoia 
ses  chevaliers  et  puis  s'en  retourna  à  Nantes ,  et  manda 
et  escripsi  tout  Testât  de  Bretagne  à  son  oncle  le  roi  Phe- 
lippe  et  à  son  cousin  le  duch  de  Normendie,  et  à  son  frère 
le  conte  de  Blois  et  à  ses  cousins  ,  ceuls  de  Chastillon. 

Droit  as  octaves  de  la  Saint-Jehan-Baptiste  '  s'en  vin- 
rent la  contesse  de  Montfort,  messires  Robers  d'Artois, 
messires  Gautiers  de  Mauni  et  li  chevalier  de  Bretagne  et 
d'Engleterre  mettre  le  siège  devant  la  chité  de  Vennes,  et 
l'environnèrent  si  avant  que  asségier  le  porent,  car  bien 
estoient  gens  pour  ce  faire.  Chil  de  la  chité  se  confioient 
grandement  en  la  bonne  chevalerie  qui  dedens  estoient  et 
à  bonne  cause;  car  c'estoient  tous  vaillans  hommes  et  de 
grant  prudense.  Euls  venu  devant  Vennes,  il  i  fissent 

1  C'est-à-dire  dans  les  premiers  jours  de  juillet  1342. 

pluisseurs  assaus  as  portes  et  as  barrières,  et  moult  vail- 
lamment asalloient  li  Englois,  et  aussi  li  chevalier  et  li 
esquier  qui  dedens  estoient,  par  grande  apertise  d'armes  se 
deffendoient. 

Messires  Caries  de  Blois  mettoit  grande  entente  à  ce 
comment  il  peuist  avoir  tant  de  gens  d'armes  et  de  Gene- 
vois que  il  peuist  lever  le  siège  et  résister  contre  la 
puissance  de  la  contesse,  et  avoit  ses  messages  alans 
et  cevauçans  en  France  nuit  et  jour  deviers  le  roi  Phe- 
lippe  et  les  signeurs  ;  mais  pour  lors  la  cours  dou  roi 
de  France  estoit  si  raemplie  d'uiseuses  '  et  si  lontaine  en 
esplois,  que  à  painnes  pooit-on  avoir  nulle  délivrance,  ne 
on  ne  pooit  avenir  jusques  au  roi,  car  tousjours  estoit-il 
en  ses  déduis,  et  jà  se  tenoient  li  trésorier  de  France  tout 
hodé  2  et  moult  acargiet  dou  fait  de  la  guerre  de  Bre- 
tagne, car  trop  d'or  et  d'argent,  à  ce  que  il  faisoient  enten- 
dre au  roi  et  à  son  consel,  reversoient  là. 

Dou  commencement  de  ces  guerres  de  Bretagne,  li 
rois  Phelippes  de  grant  volonté  aida  son  cousin  à  conti- 
nuer la  guerre  et  à  lui  envoyer  gens  d'armes  et  saudoyers, 
et  puis  que  les  guerres  furent  escaufées  et  que  les  En- 
glois s'en  ensonnyèrent,  il  s'en  refroida  à  ce  que  on  vei 
les  apparans,  dont  les  besongnes  en  furent  plus  laides 
pour  messire  Carie  de  Blois. 

Or  retournons  au  siège  de  Vennes.  Messires  Robers 
d'Artois  et  messires  Gautiers  de  Mauni  rendoient  grant 
painne  à  ce  que  il  peuissent  conquérir  la  chité  de  Vennes 
pour  faire  garnison  et  frontière  contre  le  demorant  dou 
pais.  Bien  savoient  que  par  trettié  jamès  ne  le  raueroient, 


1  Uiseuse,  oisiveté. 
'  Hodé,  lassé,  rebuté. 

car  elle  estoit  garnie  et  pourveue  de  vaillaus  hommes  et 
grans  signeurs  de  Bretagne  et  bien  amis  à  messire  Carie 
de  Blois,  qui  jamais  n'entenderoient  à  nul  trettiet  et  lor 
estoit  avis  que,  se  il  pooient  avoir  Vennes  et  conquérir,  il 
seroient  grant  signeur  sus  la  frontière,  car  il  aueroient 
Vennes,  Hainbon  et  Brest  et  tout  séant  sus  la  mer,  et  po- 
roient  ces  trois  garnisons  sans  dangier  conforter  l'un 
l'aultre  et  retraire  au  besoing,  se  puissance  de  gens  d'ar- 
mes lor  croissoit  dou  roïaume  de  France.  Pour  ce  soutil- 
loient-il  nuit  et  jour  comment  il  le  poroient  avoir,  et  tant 
i  visèrent  et  soutillièrent  que  il  vinrent  à  lor  entente. 

CHAPITRE  CLXIII. 

Comment  messires  Robers  d'Artois  et  messires  Gautiers  de  Mauni 
livrèrent  un  très-grant  assaut  pendant  la  nuit  et  conquirent  lachité 
de  Vennes- 

Entre  les  assaus  que  les  Englois  et  les  Bretons  fissent  à 
la  chité  de  Vennes,  il  en  i  ot  un  grant  et  bien  continuet, 
car  il  dura  un  jour  tout  entier,  et  se  ensonnyèrent  priés 
toutes  les  gens  d'armes  de  l'oost  et  chil  de  dedens.  Quant 
ce  vint  sus  le  soir,  tout  se  retrayèrent  dedens  et  dehors  à 
lors  logeis.  Messires  Robers  d'Artois  et  les  Englois  et  Bre- 
tons d'un  lés  soupèrent  bien  briefment,  et  point  ne  se  désar- 
mèrent et  reposèrent  un  petit,  et  tantos  apriès  mie-nuit,  il 
sallirent  sus  sans  faire  grant  noise  et  s'ordonnèrent  en 
pluisseurs  routes  et  s'en  vinrent  pour  assallir  Vennes  et 
fissent  alumer  grant  fuisson  de  feus  de  busce  au  plus 
hault  de  la  ville  au  dehors  et  au-desus  dou  vent,  et  dou 
plus  priés  de  la  ville  que  il  porent. 

Chil  qui  faisoient  le  gait  pour  la  nuit  dedens  Vennes, 


102  CHRONIQUES 

veirent  les  feus  eslever  contre  mont  à  celle  heure-là.  Si 
furent  tout  esmervilliet  et  quidièrent  de  premiers  que  li 
feus  fust  en  la  ville.  Si  vinrent  celle  part;  si  commen- 
chièrent  à  faire  grant  noise  et  à  resvillier  ceuls  qui  dor- 
moient.  Chevalier  et  esquier  sallirent  sus  apertement  et 
quidoient  que  la  ville  fust  prise,  et  ensi  que  il  issoient  hors 
de  lors  hostels  et  il  veoient  les  feus  et  les  fumières  au  de- 
hors, il  quidoient  que  ce  fuissent  les  maisons  de  Vennes 
qui  ardissent,  et  estoient  tout  esfraé. 

A  celle  heure  i  avoit  très-grant  assaut  à  deus  portes  de 
Vennes  et  pour  ce  que  li  hus  et  li  cris  estoient  là,  toutes 
gens  d'armes  s'i  traioient. 

D'aultre  part,  messires  Eohers  d'Artois,  messires  Gau- 
tiers  de  Mauni  et  une  bataille  d'Englois  et  de  Bretons 
estoient  aviset  de  lor  fait  et  pourveu  d'escelles  de  cordes  et 
alèrent  tout  à  l'oposite  de  l'assaut  et  dou  hustin,  là  où  nuls 
n'estoit,  ne  n'entendoit,  et  jettèrent  lors  escelles  à  cros  de 
fier  et  les  atachièrent  as  murs  et  puis  montèrent  à  mont 
sans  estre  oï,  sceu,  ne  veu,  car  li  aultre  menoient  si  tant 
grant  hustin,  qui  asalloient  et  qui  se  deffendoient,  que  on 
n'ooit  de  nulle  part  goûte  poureuls.  Par  celle  manière  en- 
trèrent en  la  chité  de  Vennes  plus  de  deus  cens  hommes 
d'armes,  messires  Robers  d'Artois  et  sa  banière  et  li  sires 
Espensiers  et  sa  banière ,  li  sires  de  Fil-Watier  et  son  pen- 
non,  messires  Gautiers  de  Mauni  et  son  pennon,  et  fu  chils 
qui  tous  premiers  i  entra,  et  quant  il  furent  tout  dedens, 
il  se  missent  en  bonne  ordenance  et  arroi,  et  descendirent 
tout  parmi  une  rue  en  escriant  lors  cris  et  en  abatant  tous 
ceuls  que  il  encontroient.  Li  François  estoient. . . .  '  et  furent 
soudainement  si  effraé  et  en  tel  desroi  que  il  commen- 

1  Lacune  d'un  mot. 

cièrent  à  fuir,  li  uns  chà  et  li  aultres  là,  sans  mettre  nulle 
deffense  en  euls.  Toutes  fois,  li  sires  de  Cliçon,  messires 
Hervi  de  Lion ,  messires  Guis  de  Lohiac  et  li  chevalier 
qui  en  garnison  là  dedens  estoient,  se  sauvèrent  et  mon- 
tèrent sus  lors  clievaus  et  laissièrent  tout  lor  arroi.  Onc- 
ques  riens  n'emportèrent  et  quidièrent  bien  estre  trahi. 
Les  portes  au  lés  où  les  Englois  et  Bretons  asalloient,  fu- 
rent ouvertes,  et  entrèrent  dedens  tout  abandonnéement. 
Ensi  fu  Vennes  prise  de  par  messire  Eobert  d'Artois  et 
messire  Gautier  de  Mauni,  mais  trop  furent  les  Englois 
courouchié  que  li  quatre  baron  qui  dedens  estoient,  lor 
estoient  ensi  escapet,  et  li  aultre  chevalier  de  Bretagne  et 
de  France;  car  bien  i  avoit  de  prisonniers  pour  cent  mille 
florins. 

CHAPITRE  CLX1V. 


Comment  messires  Oliviers  de  Cliçon  et  messires  Hervi  de  Lion  revin- 
rent devant  Vennes  et  l'asségièrent. 


Pour  la  prise  et  la  perte  de  la  chité  de  Vennes  fu  li 
pais  de  là  environ  tous  esmeus  et  courouchiés.  La  contesse 
de  Montfort  i  entra  à  grant  joie,  et  furent  pris  auquns 
bourgeois  de  la  ville  et  mis  en  prison,  et  corrigiet  les  au- 
quns de  lors  vies  et  de  lors  cevances  pour  tant  que  l'aultre 
fois  si  légièrement  il  s'estoient  rendu  et  tourné  à  messire 
Carie  de  Blois.  Si  se  tint  la  contesse  là,  je  ne  sçai  quans 
jours,  et  puis  s'en  retourna  à  Hainbon  et  laissa  messire 
Robert  d'Artois  et  messire  Gautier  de  Mauni  convenir  de 
sa  guerre.  Messires  Oliviers  de  Cliçon,  messires  Hervi 
de  Lion,  messire  Guis  de  Lohiac  et  li  sires  de  Tournemine 

et  chil  qui  sauver  se  porent,  au  département  de  Venue.-. 
s'en  vinrent  à  Rennes  et  trouvèrent  là  messire  Carie  de 
Blois  et  sa  femme  et  les  signeurs.  Si  recordèrent  les 
aventures  qui  avenues  lor  estoient  et  comment  Vennes 
estoit  perdue.  En  parlèrent  li  signeur  en  pluisseurs  ma- 
nières. Li  auqun  disoient  que  il  i  avoit  eu  trahison,  et  li 
aultre,  non.  Meismement  chil  qui  en  retournoient,  n'en  sa- 
voient  point  parler  bien  proprement,  et  disoient  li  auqun 
en  requoi  que  Vennes  avoit  esté  perdue  par  simplèce  et 
povre  garde  et  négligense  de  messire  Olivier  de  Cliçon  et 
de  messire  Hervi  de  Lion,  et  tant  montèrent  les  murmu- 
rations  que  li  doi  chevalier  en  furent  enfourmé,  et  leur  fu 
dit  de  ceuls  qui  les  amoient,  que  la  vois  dou  païs  parloit 
vilainnement  sus  lor  partie,  et  quant  il  oïrent  ce,  si  furent 
moult  courouchié  et  à  bonne  cause  et  jurèrent  que  jamais 
n'entenderoient  à  aultre  cose,  si  aueroient  repris  la  chité 
de  Vennes  ou  il  i  metteroient  les  vies ,  et  se  ordonnèrent 
à  ce  faire,  et  pryèrent  tous  lors  amis,  dont  il  avoient  grant 
fuisson  et  tous  les  chapitainnes  des  forterèces  de  Bre- 
tagne, et  s'estendoient  les  pryères  et  mandemens  ensi  que 
sus  un  jour  que  il  i  ordonnoient,  il  fuissent  tout  là  où  il 
les  voloit  avoir.  Tout  i  furent,  et  i  ot  à  lor  pryère  grant 
asamblée  de  gens  d'armes,  et  s'en  vinrent  de  fait  et  sus  un 
jour  mettre  le  siège  devant  Vennes.  La  contesse  de  Mont- 
fort  s'en  estoit  partie  un  petit  devant  et  retraité  en  Hain- 
bon,  mais  messires  Robers  d'Artois  et  grant  fuisson  de 
bonnes  gens  d'armes  d'Engleterre  et  d'archiers  i  estoient 
demoret.  Si  se  trouvèrent  les  François  et  les  Bretons, 
quant  il  furent  là  tout  assamblé,  plus  de  douse  mille,  et  ne 
séjournèrent  point  longuement  devant,  quant  il  le  com- 
menchièrent  à  assallir. 

CHAPITRE  CLXV. 


Comment  la  cbité  de  Vennes  fu  reconquise,  et  comment  messires 
Robers  d'Artois  et  li  sires  Espensiers  furent  durement  navrés  et 
morurent  de  lors  plaies. 


Quant  messires  Robers  d'Artois  se  vei  asségiés  dedens 
Vennes,  si  ne  fu  pas  trop  hesbahis  de  soi  tenir  vassaument 
et  de  deffendre  la  chité.  Li  Bretons  qui  devant  estoient, 
comme  tout  foursenet  de  ce  que  lor  sambloit  que  perdu 
l'avoient  si  simplement,  s'aventuroient  durement  à  l'asal- 
lir  corageusement  et  se  doubtoient  que  par  force  de  gens 
d'armes  et  d'archiers,  fust  de  nuit  ou  de  jour,  on  ne  venist 
lever  le  siège.  Pour  ce  se  délivroient-il  de  faire  lor  em- 
painnes.  Et  par  espécial  il  i  ot  un  assaut  si  dur  et  si  fort 
et  si  bien  continuet  que  de  force  et  par  biau  fait  d'armes 
les  bailles  de  l'une  des  portes  furent  conquises  et  copées. 
Adonc  vinrent  toutes  gens  d'armes  si  efforciement  à  la 
porte  où  li  Englois  estoient,  qui  ouverte  l'avoient  pour 
livrer  deffenses  as  bailles,  que  de  fait  et  de  force  il  effor- 
cièrent  les  Englois  et  entrèrent  li  asallant  en  Vennes,  vo- 
sissent  ou  non  li  deffendant.  Si  estoient  là  présent  messires 
Robers  d'Artois  et  sa  banière,  li  sires  Espensiers  et  sa  ba- 
nière,  mais  on  voelt  dire  que  chil  de  la  ville  rendirent 
grant  painne  à  ce  reconquès  et  se  tournèrent  avoecques  les 
François.  Là  furent  navré  durement  li  sires  Espensiers  et 
aussi  fu  messires  Robers  d'Artois  et  biaucop  d'aultres,  et  là 
furent  pris  messires  Richars  deStanfort  et  messires  Jelians 
de  Lille  et  aussi  fu  messires  Edouwars  li  Espensiers.  A 
grant   mescbief,  se  sauvèrent  messires  Robers  d'Artois  et 

li  aultre ,   et   issirent   par   une   posterne   et   vinrent  à 
Hainbon. 

De  ces  nouvelles  et  dou  reconquès  de  la  chité  de  Vennes 
furent  la  contesse  et  tout  chil  de  sa  partie  courouchiés  et 
à  bonne  cause,  mais  amender  ne  le  porent.  Li  sires  Espen- 
siers,  tous  prisonniers  à  messire  Hervi  de  Lion,  des  plaies 
que  il  ot,  morut.  Messires  Robers  d'Artois  onques  ne  pot 
estre  bien  sanés  de  une  plaie  que  il  ot  ou  ehief,  et  li  prist 
volenté  de  retourner  en  Engleterre,  et  ot  un  sauf-conduit 
de  messire  Carie  de  Blois,  lui  dousime  de  chevaliers.  Si 
monta  en  mer  li  dis  messires  Robers ,  bien  accompagniés 
de  chevaliers  et  d'esquiers,  dont  il  fist  folie,  car  encores 
n'estoit-il  pas  bien  sanés,  et  sus  la  mer,  pour  la  marine, 
ses  plaies  s'esmurent  tellement  et  si  le  ragravèrent  que,  li 
retourné  en  Engleterre,  il  ne  vesqui  point  depuis  longue- 
ment, mais  morut,  de  laquelle  mort  li  rois  d'Engleterre  fu 
moult  courouchiés  et  s'en  vesti  de  noir  et  ses  ainnés  fils  li 
princes  de  Galles  et  li  contes  Derbi,  et  fu  ensepvelis  moult 
solempnement  as  Augustins  en  la  chité  de  Londres,  et  là 
li  fist-on  son  obsèque  moult  révéraument,  et  i  furent  li  rois 
et  la  roine  d'Engleterre  et  leurs  fils  li  princes,  et  tout  li 
prélat  et  li  baron  d'Engleterre  qui  pour  ces  jours  estoient 
en  Engleterre.  Assés  tos  apriès  fu  fais  aussi  li  obsèques 
dou  signeur  Espensier,  messire  Édouwart,  et  demorèrent 
de  li  quatre  fils  Édouwars,  Hues,  Thomas  etHenris,  et  fu- 
rent depuis  li  trois,  chevaliers,  et  Henris,  évesques  de 
Nordvich  ' ,  et  fu  lor  mère  fille  au  signeur  de  Ferrières  d'En- 
gleterre. 

1  Henri  Spencer  devint  évêque  de  Norwich  en  1369.  Il  fut  en  1383  le 
chef  d'une  croisade  urbaniste  en  Flandre,  qui  échoua  devant  les  mu- 
railles d'Ypres. 

CHAPITRE  CLXVI. 


Comment  li  rois  d'Engleterre  entra  en  mer  à  deus  mille  hommes 
d'armes  et  sys  mille  archiers  et  ariva  en  Bretagne  où  il  mist  le  siège 
devant  Vennes  et  devant  Nantes. 


Moult  fu  li  rois  d'Engleterre  courouchiés  de  la  mort 
messire  Robert  d'Artois,  et  dist  et  jura  que  jamès  n'enten- 
deroit  à  aultre  cose  si  aueroit  esté  en  Bretagne,  car  li  con- 
tes de  Montfort  a  voit  relevé  la  ducée  de  Bretagne  de  li, 
lequel  à  tort  et  à  pécliié,  ensi  que  on  l'avoit  enfourmé,  li 
rois  Phelippes  et  li  François  avoient  emprisonné  à  Paris 
ou  chastiel  dou  Louvre  et  là  tenu  que  il  i  estoit  mort1,  et 
aussi  il  avoit  eu  en  convenant  à  la  contesse  de  Montfort, 
que  il  la  reconforteroit  puisque  il  li  besongnoit,  et  fist 
faire  tantos  grant  amas  de  naves  et  de  vassiaus  et  de  nefs 
passagières,  et  traire  viers  les  pors  de  Pleumude,  de  Wes- 
niude  et  de  Dardemude,  et  fist  un  moult  grant  mandement 
de  gens  d'armes  et  d'arcbiers.  Entrues  que  li  rois  d'Engle- 
terre  ordonnoit  ses  besongnes  et  asambloit  ses  gens,  li 
Englois  qui  estoient  demoret  en  Bretagne  dalés  la  contesse 
de  Montfort,  s'en  vinrent  mettre  le  siège  devant  la  chité  de 
Vennes  et  encloïrent  dedens  des  bons  chevaliers  et  esquiers 
qui  vaillamment  s'i  portèrent. 

Li  rois  d'Engleterre  entra  en  mer 2  à  deus  mille  hommes 
d'armes  et  sys  mille  archiers,  et  se  départirent  tout  d'une 

1  Nous  avons  déjà  fait  remarquer  que  le  comte  de  Montfort  ne  mou- 
rut pas  en  prison. 

1  Le  roi  d'Angleterre  s'embarqua  à  Sandwich  le  5  octobre  1342,  à 
bord  d'un  navire  nommé  le  George.  Le  4  novembre,  il  se  trouvait  à 
Brest. 

marée  et  des  havènes  desus  nommés  ses  gens  et  singlèrent 
viers  Bretagne  et  costyèrent  Normendie  et  les  isles  de 
Gernesée  et  de  Breha  et  vinrent  tout  de  une  flotte  moult 
priés  de  Hainbon  et  de  Vennes,  dont  tout  chil  qui  tenoient 
la  partie  la  contesse  de  Montfort,  furent  tout  resjoï,  et  chil 
du  parti  messire  Carie  de  Blois  tout  courouchié ,  car  il 
estoit  venus  à  si  grant  puissance  que  pour  tout  cachier 
devant  lui,  et  ariva  li  dis  rois  d'Engleterre  à  Hainbon. 
La  contesse  de  Montfort  vint  à  l'encontre  de  li  et  le  rechut 
ensi  que  on  doit  recevoir  son  signeur,  et  le  mena  logier 
ou  chastiel.  Li  dis  rois  d'Engleterre  demanda  à  la  contesse 
de  ses  chevaliers  où  il  estoient  pour  ce  que  nuls  n'en  veoit, 
ne  trouvoit.  Elle  respondi  et  dist  que  tout  estoient  aie, 
bien  avoit  un  mois,  au  siège  devant  Vennes.  De  ce  se  con- 
tenta li  rois  et  respondi  que  il  faisoient  bien ,  car  gens 
d'armes  en  païs  de  guerre  ne  doient  point  estre  wiseus.  Si 
issirent  les  Englois  petit  à  petit  des  vassiaus  et  se  rafres- 
quirent  ou  païs  de  la  contesse,  et  puis  se  ordonnèrent  par 
le  commandement  dou  roi  et  se  départirent  un  jour  et  vin- 
rent tout  ensamble  mettre  le  siège  devant  la  chité  de 
Vennes  et  encloïrent  dedens  bien  deus  cens  cevaliers  et 
esquiers  desquels  messires  Oliviers  de  Cliçon,  messires 
Hervi  de  Lion,  messires  Joffrois  de  Malatroit,  li  viscontes 
de  Rohan  et  li  sires  de  Roce-Tesson  estoient  chapitains  et 
gardyens.  Si  constraindirent  li  Englois  et  li  Bretons  moult 
fort  la  chité  de  Vennes  et  moult  songneusement  l'asalli- 
rent  le  terme  que  il  furent  par-devant,  mais  elle  estoit  si 
bien  pourveue  et  garnie  de  bonnes  gens  d'armes  et  de  vail- 
lans  hommes  les  chapitains,  que  petit  i  conquissent. 

Quant  li  rois  d'Engleterre  vei  che  que  point  ne  conquer- 
roit  la  chité  de  Vennes  légièrement  et  entendi  que  li  païs 
de  environ  Vennes  estoit  si  gastés  et  si  mengiés  que  on  ne 

trouvoit  riens  sus  les  camps,  ne  li  coureur  et  varlet  ne  sa- 
voient  où  aler  fouragier,  et  se  tenoit  là  une  moult  grande 
hoost,  il  eut  consel  que  il  laisseroit  là  devant  Vennes  une 
partie  de  ses  gens  pour  tenir  le  siège,  et  ils  et  li  demorans 
de  son  hoost  chemineroient  oultre  et  iroient  mettre  le  siège 
devant  la  chité  de  Nantes  et  là  enclore  messire  Carie 
de  Blois.  Si  se  départi  un  jour  de  devant  Vennes  et  i  laissa 
à  siège  le  baron  de  Stanfort,  messire  Gautier  de  Mauni  et 
pluisseurs  aultres,  et  estoient  chil  qui  demorèrent  environ 
cinq  cens  lances  et  douse  cens  archiers,  et  puis  se  départi 
li  rois  et  le  demorant  de  son  hoost,  et  estoient  environ 
douse  cens  lances  et  vingt-cinq  cens  archiers,  etceminèrent 
tant  avant  et  arrière  que  il  vinrent  devant  Nantes,  là  où 
messires  Caries  de  Blois  et  sa  femme  et  si  enfant  estoient 
et  grant  fuisson  de  bonne  chevalerie  de  Bretagne,  qui  te- 
noient  sa  partie,  et  de  France  et  de  Normendie,  qui  l'es- 
toient  venu  servir1. 

Si  mist  là  li  rois  d'Engleterre  le  siège  et  le  assiégea  d'un 
lés,  car  toute  la  chité  de  Nantes  ne  pooit-il  pas  enclore 
pour  la  cause  de  la  rivière  de  Loire.  Trop  i  faudroit  de 
peuple,  qui  tout  ce  vodroit  faire,  et  avoient  li  Nantois  et 
li  François  qui  là  dedens  se  tenoient,  lor  issue  et  entrée, 
toutes  fois  que  il  voloient,  au  lés  deviers  Poito ,  et  par  là 
'estoient-il  rafresqui  de  pourvéances  et  de  gens  d'armes  et 
de  tout  ce  que  il  lor  besongnoit. 


1  Dans  les  anciens  textes,  Froissart  rapporte  que  le  roi  d'Angleterre 
rangea  son  armée  en  bon  ordre  sur  une  montagne  près  de  Nantes,  afin 
d'offrir  la  bataille  aux  Français.  Charles  de  Blois  ne  crut  pas  devoir 
l'accepter. 

CHAPITRE  CLXVII. 


Comment  li  dus  de  Normendie  fist  un  grant  mandement  de  gens 
d'armes  pour  combattre  les  Englois. 


Ensi  se  tint  en  celle  saison  li  rois  d'Engleterre  devant 
la  bonne  chité  de  Nantes,  et  messires  Caries  de  Blois  estoit 
dedens,  et  estoient  bien  cinq  cens  armeures  de  fier  et  en- 
cores  i-  retournèrent  messires  Lois  d'Espagne ,  messires 
Caries  Grimaus,  messires Otlion  Dorie  et  Condon,  qui  toute 
la  saison  s'estoient  tenu  sus  la  mer  et  riens  ni  avoient 
fait,  fors  desrobé  les  marceans,  otant  bien  ceuls  de  lor 
costé  comme  les  aultres,  quant  il  les  avoient  trouvé  sus  la 
mer,  car  Espagnols,  Genevois,  Bretons  et  Normans,  esqu- 
meurs  de  mers,  n'ont  nulle  conscience  à  mal  faire. 

Messires  Lois  d'Espagne  et  chil  de  sa  route  estoient 
arivé  et  venu  en  Garlande,  et  par  les  terres  deviers  Poito 
entré  en  la  chité  de  Nantes ,  et  trop  bien  vinrent  à  point 
pour  aidier  à  deffendre  et  garder  Nantes  des  grans  assaus 
et  envaïes  que  les  Englois  et  les  Bretons,  qui  tenoient  la 
partie  de  la  contesse  de  Montfort,  i  faisoient,  car  tous  les 
jours  continuelment  i  avoit  assaut  ou  escarmuce. 

Messires  Caries  de  Blois  escripsoit  et  segnefioit  souvent 
son  estât  à  son  cier  oncle,  le  roi  de  France,  et  à  son  cousin 
germain,  leduch  de  Normendie,  qui  moult  l'amoit,  et  à  son 
oncle,  le  conte  Caries  d'Alençon.  Chil  troi  entendoient  bien 
as  lettres  et  pryères  que  messires  Caries  leur  faisoit,  mais 
pour  ce  temps  la  cours  du  roi  de  France  estoit  si  lointainne 
en  tous  esplois  que  on  n'en  pooit  avoir  nulle  délivrance , 
jà  seuissent-ils  (li  rois  et  ses  consauls)  que  ses  adversaires 

li  rois  d'Engleterre  estoit  à  puissance  de  gens  d'armes  et 
d'archiers  en  Bretagne,  et  que  sa  venue  et  son  afaire  pooit 
trop  grandement  adaniagier  le  roiaulme  de  France,  siques 
ordonné  fu  et  commandé  de  la  bouce  dou  roi  que  son  fils , 
li  dus  de  Normendie,  fesist  son  amas  et  assamblée  de  gens 
d'armes  et  se  mesist  à  puissance  sus  les  camps  et  alast  au- 
devant  des  Englois  qui  estoient  venu  en  Bretagne. 

Li  dus  Jelians  de  Normendie,  de  bonne  volenté,  obéi  à 
l'ordenance  du  roi  son  père,  et  fîst  son  mandement  par  tout 
le  roiaulme  de  France  à  estre  à  tel  jour  qui  nommés  estoit,  à 

Angiers  et  au  Mans,  et  s'estendoient '  li  mandement  que 

li  rois  de  France  mandoit  pour  estre  plus  diligent  de  venir. 

Si  se  apparilloient  toutes  gens  d'armes  des  lointainnes 
marces  de  Flandres,  de  Hainnau,  de  Tournésis,  d'Artois, 
de  Vermendois,  d'Amiennois,  de  Biauvesis,  de  Pontieu,  de 
Corbiois,  de  Normendie  et  de  toutes  les  marces  et  limita- 
tions de  France,  de  Bar,  de  Lorrainne,  de  Bourgongne,  de 
Campagne ,  de  Berri ,  de  Poito  et  de  Tourainne ,  et  tout 
s'avaloient  sus  les  basses  marces  viers  le  Mans  et  viers  An- 
giers. Si  ne  furent  pas  sitos  venu,  ne  assamblé,  et  entrues 
avinrent  pluisseurs  avenues  et  fais  d'armes  en  Bretagne, 
car  quant  li  rois  d'Engleterre  vei  que  point  il  ne  venroit  à 
son  entente  de  la  chité  de  Nantes,  et  que  trop  fort  elle  es- 
toit pourveue  de  gens  d'armes  et  se  ne  lor  pooit-on  oster 
l'entrée  et  l'issue  de  Poito,  de  Saintonge  et  de  la  Eocelle, 
par  lequel  les  il  estoient  dedens  Nantes  tous  les  jours 
rafresqui ,  il  eut  consel  que  il  lairoit  là  le  conte  Derbi ,  le 
conte  de  Honstidonne,  le  sigmeur  de  Bercler,  messire  Tho- 
mas de  Hollandes  et  cinq  cens  armeures  de  fier  et  quinse 
cens  arcbiers  qui  tenroient  le  siège  avoecques  les  Bretons 

1  Lacune  de  quelques  mots. 

de  lor  partie ,  et  il  s'en  iroit  à  tout  cinq  cens  armeures  de 
fier  et  douse  cens  archiers  esbatant  parmi  Bretagne  et 
veoir  ses  gens  devant  la  chité  de  Vennes,  et  sentir  d'aultre 
part  se  riens  il  poroit  conquerre  (  car  trop  li  anoioit  à  estre 
longuement  sus  une  place  et  riens  faire),  et  se  secours  ou 
gens  d'armes  venoient  de  France  et  s'avaloient  en  Bretagne 
pour  li  combatre,  de  ce  seroit-il  tous  resjoïs  et  aueroit  tan- 
tos  toutes  ses  gens  réunis  ensamble ,  et  tout  ce  li  consil- 
loient  aussi  à  faire  chil  qui  li  estoient  le  plus  proçains. 

Si  se  départi  li  rois  d'Engleterre  de  devant  Nantes  en 
lestât  et  ordenance  que  je  vous  di  et  se  mist  au  cemin  pour 
venir  devant  Vennes  veoir  ses  gens,  et  tant  esploita  que  il 
vint  et  le  veirent  volentiers  tout  chil  qui  là  estoient,  ce  fu 
raisons,  et  se  tint  cinq  jours  devant  la  chité  de  Vennes,  et 
au  sisime  il  s'en  départi. et  s'en  vint  mettre  le  siège  devant 
Dignant  en  Bretagne. 

Ensi  tint  li  rois  d'Engleterre  en  celle  saison  quatre 
sièges  en  Bretagne ,  à  Nantes ,  à  Vennes ,  à  Rennes  et  à 
Dignant ,  et  à  casquns  de  ces  sièges  i  avenoient  tous  les 
jours  escarmuce,  envaïes  ou  assaus. 

CHAPITRE  CLXVIII. 

Comment  li  sires  de  Cliçon  et  messires  Hervi  de  Lion  furent  prins  par 
les  Englois,  et  li  barons  de  Stanfort  et  messires  Jehans  de  Lille  par 
les  François. 

Entrues  que  li  rois  d'Engleterre  aloit,  venoitetcevauçoit 
le  païs  de  Bretagne ,  ses  gens  qui  se  tenoient  devant  la 
chité  de  Vennes,  i  livroient  et  faisoient  là  tous  les  jours 
tamains  assaus,  car  moult  le  convoitoient  à  gaegnier  par 
fail  (Vannes  pour  tant  que  li  chevalier  qui  dedens  estoient, 
l'avoient  en  celle  meisme  saison  reconquis  sus  euls. 

Donc  il  avint  un  jour,  le  siège  pendant,  que  à  l'une  des 
portes  uns  très-grans  assaus  se  fist,  et  se  traïssent  de  celle 
part  toutes  les  bonnes  gens  d'armes  de  l'un  costé  et  de  l'aul- 
tre,  et  là  ot  tamainte  belle  apertisse  d'armes  fait,  car  chil 
de  Vennes  avoient,  comme  vaillans  gens  et  qui  désiroient 
les  armes,  ouvert  la  porte  et  estoient  issu  et  venu  as  bar- 
rières, et  là  se  tenoient  pour  la  cause  de  ce  que  il  veoient  les 
banières  dou  conte  de  Warvich  et  dou  conte  d'Arondiel  et 
dou  baron  de  Stanfort  et  de  messire  Gautier  de  Mauni,  qui 
se  abandonnoient ,  ce  lor  estoit  avis ,  assés  follement.  De 
quoi  li  sires  de  Cliçon  et  messires  Hervi  de  Lion  et  li  aul- 
tre  chevalier  de  lor  costé  plus  corageusement  s'en  aven- 
turoient.  Là  i  furent  faites  tantes  de  belles  apertisses  d'armes 
que  mervelles  seroit  à  recorder.  Les  Englois  qui  veoient 
la  porte  ouverte,  le  tenoient  en  grant  orguel  et  présomp- 
tion ,  et  li  aultre  le  tournoient  à  grant  vaillance.  Là  ot 
lanciet,  pousset,  férut,  batut  et  escarmuchiet ,  d'un  lés  et 
de  l'aultre  moult  longuement,  et  se  portèrent  ces  envaïes 
de  premiers  tellement  que  li  Englois  furent  reboutet  et 
reculet,  et  li  auqun  voellent  dire  que  il  le  fissent  par  ma- 
lisce  pour  mettre  les  François  hors  de  lors  pas  et  laissierles 
bailles  et  avaler  aval ,  et  en  avint  que ,  en  boutant  et  en 
requlant  les  Englois,  il  eslongièrent  si  lors  bailles  que, 
quant  il  vodrent  retourner  et  monter  à  mont,  on  les  carga 
d'un  trop  grant  faix,  car  messires  Gautiers  de  Mauni  et  li 
aultre  qui  là  estoient,  s'efforchièrent  tout  de  grant  volenté, 
et  vinrent  une  route  d'Englois  sus  le  costé  et  se  boutèrent 
entre  les  bailles  et  les  François  qui  estoient  trop  avant 
passé.  Là  eut  tant  dur  hustin  et  grande  escarmuce.  Li 
visconte  de  Eohan  et  messires  Guis  del  Cheat,  messires 
Joffrois  de  Malatroit  et  li  sires  de  Tournemine  estoient  as 
barrières  et  les  deffendoient  et  gardoient  moult  vaillam- 

ment,  et  quant  il  veirent  venir  sus  euls  l'effort  [de  ceulx] 
qui  rendoient  grant  painne  à  conquérir  les  barrières,  il 
se  doubtèrent  que  il  ne  fuissent  efforchiet.  Si  cloïrent  lors 
barrières  et  se  tinrent  entre  la  porte  et  la  barrière.  En- 
cores  avoecques  le  signeur  de  Cliçon  et  messire  Hervi  de 
Lion ,  qui  faisoient  ces  apertises  d'armes ,  en  i  avoit  de 
lors  gens  enclos  plus  de  soissante  qui  moult  vaillamment 
se  combatoient. 

Quant  li  Englois  veirent  que  les  barrières  estoient  fer- 
mées et  li  sires  de  Cliçon  et  messires  Hervi  de  Lion  enclos 
entre  euls  et  les  barrières  ',  si  rendirent  grant  painne  au 
bien  combatre  et  dissent  entre  euls  :  «  Nous  serons  las- 
«  ques  gens  et  mal  combatant,  se  cbil  doi  baron  de  Breta- 
«  gne  ne  nous  demeurent,  quant  nous  avons  si  grant  avan- 
ce tage  sus  euls.  »  Adonc  les  envaïrent-il  de  grant  corage, 
et  furent  par  force  d'armes  lors  banières  conquises  et  aba- 
tues  et  li  doi  chevalier  [pris]  et  fîancbiet  de  messire  Gau- 
tier de  Mauni.  Il  ot  en  sa  pareçon  le  signeur  de  Cliçon,  et 
li  contes  de  Warvich,  messire  Hervi  de  Lion,  et  li  Fran- 
çois devant  les  barrières  prissent  le  baron  de  Stanfort  et 
messire  Jehan  de  Lille.  Ensi  se  portèrent  les  pareçons,  et 
soustinrent  là  li  François  un  grant  faix  contre  les  Englois 
et  se  départirent  de  l'assaut,  et  se  retraïst  casquns  deviers 
ses  gens  à  tout  lors  prisonniers,  et  entendirent  à  mettre  à 
point  les  bléciés,  dont  il  en  i  ot  grant  fuisson,  tant  des 
François  comme  des  Englois. 


•  Les  défenseurs  de  Vannes  avaient  fermé  les  barrières  avec  trop  de 
précipitation.  Le  sire  de  Clisson  et  Hervé  de  Léon  ne  purent  rentrer 
dans  la  ville  et  furent  pris  par  les  Anglais. 

CHAPITRE  CLXIX. 

Comment  li  rois  d'Engleterre  conquist  la  ville  de  Dignant. 

Depuis  ni  ot  fait  nul  si  grant  assaut  à  la  chité  de  Venues 
que  chils  fu,  tant  que  siège  durant,  car  li  Englois  estoient 
courouchiet  pour  le  baron  de  Stanfort  et  messire  Jehan  de 
Lille  et  aultres  hommes  des  lours  que  il  avoient  perdus,  et 
li  François  aussi  estoient  grandement  merancolieus  pour 
le  signeur  de  Cliçon  et  messire  Hervi  de  Lion  que  li  En- 
glois  tenoient  à  prisonniers. 

Les  nouvelles  vinrent  au  roi  d'Engleterre  qui  se  tenoit 
devant  Dignant,  que  li  sires  de  Cliçon  et  messires  Hervi 
de  Lion,  qui  tant  avoient  porté  de  contraire  à  la  contesse 
de  Montfort  et  plus  que  tout  li  chevalier  de  Bretagne,  es- 
toient pris.  De  ces  nouvelles  fu  li  rois  d'Engleterre  tout 
resjoïs,  et  rescripsi  à  ses  gens  devant  Vennes  de  son  estât 
et  leur  manda  que  point  li  sires  de  Cliçon  et  messires 
Hervi  de  Lion  ne  fuissent  mis  à  finance,  car  il  les  voloit 
avoir.  On  obéi  au  roi,  ce  fu  raison,  et  se  tint  li  sièges  de- 
vant Vennes  et  aussi  fist-il  devant  Nantes  et  Rennes  et 
Dignant. 

Quant  li  rois  d'Engleterre  qui  se  tenoit  devant  Dignant, 
et  ses  gens  orent  avisé  la  manière  dou  lieu,  si  lor  sambla 
que  elle  estoit  bien  prendable,  car  elle  n'estoit  pour  lors 
fermée  que  de  palis  et  de  fossés  grans  et  larges  et  ens  es 
quels  on  pooit  bien  navyer.  Si  fissent  querre  et  pourveir 
grant  fuisson  de  nacelles  et  entrer  dedens  archiers  et  na- 
vyer jusques  à  ces  palis. 

Li  Breton  qui  dedens  Dignant  estoient,  veoient  bien  le 

convenant  des  Englois  comment  il  aproçoient  et  venoient 
pour  asallir.  Si  se  ordonnoient  ausi  de  grant  volenté  à 
euls  deffendre  par  l'avis  et  ordenance  de  messire  Pierre 
Portebuef,  lor  chapitainne.  Li  assaus  conmenclia  grans  et 
fors  par  les  archiers  qui  estoient  entré  en  ces  nacelles,  qui 
traioient  si  ouniement,  quant  il  furent  venu  jusques  à  ces 
palis,  que  chil  dedens  ne  s'osoient  à  monstrer,  et  se  il  s'a- 
monstroient,  il  estoient  enpallé  tout  oultre  de  ces  saïetes 
barbées  d'Engleterre,  et  pluisseurs  de  bléciés  et  de  navrés 
i  ot  par  le  tret.  Messires  Pierres  Portebuef  estoit  montés 
sus  un  petit  cheval  moult  tos  alant,  et  cevauçoit  tout  au 
tour  de  la  ville  et  amonestoit  les  hommes  qui  estoient  as 
deffenses,  de  euls  bien  deffendre,  et  il  en  faisoient  leur  de- 
voir ;  mais  li  archier  et  aultres  gros  variés  qui  portoient 
hapes  et  quigniées  ' ,  aprocièrent  de  si  priés  que  il  vinrent 
jusques  as  palis  et  rompirent  les  aix2  et  copèrent  le  mairien 
et  les  reversèrent  en  l'aiguë.  Donc  vinrent  gens  d'armes  à 
effort  de  celle  part,  qui  estoient  pourveu  de  batiaus  et  de 
nacelles,  et  vinrent  là  où  li  palis  estoient  fausset.  Tous  les 
premiers  qui  dedens  entrèrent,  ce  furent  messires  Bietre- 
mieus  de  Brues3  et  le  signeur  de  Bercler  et  lors  pennons. 
Si  trètos  que  les  hommes  de  Dignant  veirent  ce  meschief 
que  la  ville  estoit  gaegnié  par  les  palis,  si  ne  tinrent  nul 
arroi,  mais  s'enfuirent,  li  uns  çà  et  li  aultres  là.  Messires 
Pierres  le  chapitainne,  comme  vaillans  chevaliers,  se  re- 
traï  viers  le  marquiet  et  mist  là  son  pennon,  et  requella  ses 
gens  de  deffense ,  et  se  missent  tout  ensamble  et  ne  dai- 

1  Hapes  et  quigniées,  haches  et  cognées. 

2  Aix,  ais,  planches. 

3  Barthélemi  de  Burghersh,  l'un  des  protecteurs  de  Froissart  qui 
le  nomme  ailleurs  «  un  bon  et  grand  baron  d'Engleterre.  »  Le  sire  de 
Burghersh  fut  maréchal  d'Angleterre,  connétable  de  Douvres  et  gar- 
dien des  Cinque  ports. 


Dl  FROISSANT.  117 

gnèrent  fuir,  car  bien  veoient  que  fuir  ne  lor  pooit  riens 
valoir  :  si  avoient  plus  cliier  atendre  l'aventure  honnou- 
rablenient  que  faire  cose,  dont  il  euissent  reproce. 

Les  Englois  qui  estoient  entré  par  les  palis  en  la  ville, 
entendirent  à  ouvrir  la  porte,  et  donc  entrèrent  dedens 
toutes  gens  d'armes  et  d'archiers  qui  entrer  i  vodrent,  et 
s'espardirent  li  pluisseur  parmi  la  ville  qui  estoit  grande 
durement  et  raemplie  de  biens,  et  li  aultre  s'en  alèrent  de- 
viers  messire  Pierre  Portebuef  et  les  compagnons ,  liquel 
s'estoient  requelliet  tout  ensamble  et  mis  en  bon  conve- 
nant. Ces  Englois  vinrent  sus  euls  et  les  asallirent,  et  i  ot 
là  un  petit  de  belle  meslée,  mais  elle  ne  dura  point  longue- 
ment, car  li  François  furent  tantos  ouvert  et  espars,  mors 
et  pris.  Messires  Pierres  Portebuef  fu  pris  d'un  jone  cheva- 
lierqui  se  nommoit  messires  Jebans  de  Boursier.  La  ville  de 
Dignant  fu  courue  et  robée  toute,  et  moult  d'hommes  delà 
ville,  il  i  ot  mors  ;  car  qui  ceoit  ens  es  mains  de  ces  En- 
glois routiers,  il  estoit  mors,  et  aussi  moult  de  hommes  et 
de  femmes  se  sauvèrent  par  deus  portes  qui  furent  ouver- 
tes, et  s'en  alèrent  li  fuiant  viers  Ghinghant  ;  et  quant  les 
Englois  orent  fait  lors  volentés  de  Dignant  en  Bretagne 
et  courue  et  pillié,  et  mis  le  conques  et  le  pillage  à  voiture, 
il  s'en  départirent  et  laissièrent  tout  vague,  et  chevauça 
li  rois  d'Engleterre  et  s'en  vint  au  siège  devant  Vennes,  et 
là  se  tint  et  envoia  dire  à  ceuls  qui  tenoient  le  siège  devant 
Nantes,  que  il  fuissent  sus  lor  garde,  et  à  ceuls  de  Rennes 
aussi  ;  car  il  avoit  entendu  que  li  dus  de  Normendie  devoit, 
à  puissance  de  gens  d'armes,  venir  en  Bretagne  pour  lever 
ces  sièges  et  combatre  le  roi  d'Engleterre,  et  tout  ce  estoit 
vérités,  car  li  mandemens  qui  fais  avoit  esté  dou  roi  de 
France  à  estre  en  la  chité  dou  Mans  et  en  la  chité  d'An- 
giers,  s'estoient  tenu,  et  venoient  gens  d'armes  de  tous 

costés  ens  ou  service  dou  roi  et  dou  duch  de  Normendie, 
et  estoit  li  intension  des  François  que  jamais  ne  retourne- 
roient  en  France,  si  aueroient  combatu  les  Englois. 


CHAPITRE  CLXX. 


Comment  l'hoost  des  François  se  logia  devant  Vennes  à  rencontre  del 
hoost  le  roi  d'Engleterre,  et  comment  li  légas  dou  pape  négociè- 
rent, à  grant  painne,  une  trieuve  de  trois  ans. 


Li  dus  de  Normendie  etli  contes  d'Alençon,  son  oncle, 
estoient  venu  en  la  chité  de  Angiers  et  là  tenoient  lor 
estât.  Toutes  gens  d'armes  venoient  à  tous  lés  et  se  lo- 
geoient  ou  il  passoient  pultre  par  l'ordennance  des  mares- 
caus  et  dou  mestre  des  arbalestriers.  Quant  il  furent  tout 
venu,  il  se  missent  au  cemin  moult  ordonnéement,  ensi 
que  gens  d'armes  doient  aler.  Là  estoient  li  contes  d'Eu  et 
de  Ghines,  connestables  de  France,  li  contes  de  Blois, 
frères  à  messire  Carie  de  Blois,  li  dus  Pierres  de  Bourbon 
et  li  contes  de  Pontieu,  son  frère,  le  conte  de  Savoie  et 
messire  Lois  de  Savoie,  son  frère,  le  conte  de  Genève,  le 
conte  de  Forois,  le  conte  de  Clermont  et  daufîn  d'Auver- 
gne, le  conte  de  Harcourt,  le  conte  de  Vendôme,  le  conte 
de  la  Marce,  le  conte  de  Roussi,  le  conte  de  Porsyen,  le 
conte  de  Vaudemont  et  de  Genville,  le  conte  d'Auçoirre, 
le  conte  de  Sansoirre,  le  conte  d'Aumale,  le  signeur  de 
Couchi,  le  signeur  de  Biangeu,  le  signeur  de  Craon,  le 
signeur  d'Amboise,  le  signeur  de  Saint-Venant  et  tant  de 
hauls  barons  et  de  cbevaliers  que  jamais  je  ne  les  aueroie 
tous  nommés,  et  estoient  bien  sys  mille  chevaliers  et  en 
comptant  toutes  gens  d'armes,  quarante  mille  hommes,  et 

avoient  charroi  et  pourvéances,  à  grantfuisson,qui  les  sie- 
voient.  Les  nouvelles  vinrent  devant  Nantes  as  chevaliers 
d'Engieterre  qui  tenoient  là  le  siège,  que  trop  grant  puis- 
sance de  France  venoit  sus  euls  et  ou  pais.  Si  orent  consel 
de  deslogier  et  retraire  viers  Vennes,  et  se  deslogièrent  et 
laissièrent  Nantes  en  cel  estât,  et  ensi  fissent  chil  qui 
seoient  devant  la  chité  de  Bennes  et  se  retraïssent  tout 
devant  Vennes  et  se  missent  ensamble  en  fortefiant  lor 
hoost,  et  pooient  estre  Englois  et  Bretons  de  une  aliance, 
quatre  mille  hommes  d'armes  et  noef  mille  archiers,  et  es- 
taient tout  conforté  d'atendre  la  bataille  et  de  combatre  as 
François,  et  aussi  li  François  à  ce  que  renommée  couroit 
et  que  on  en  veoit  les  apparans,  ne  demandoient  aultre 
cose.  Tant  esploitièrent  les  hoos  au  duc  de  Normendie 
que  il  vinrent  en  la  marce  de  Nantes.  Messires  Caries  de 
Blois,  qui  s'escripsoit  et  nommoit  dus  de  Bretagne,  et  en 
portoit  en  ses  armoieries  les  plainnes  armes,  issi  hors  de 
Nantes  à  bien  quatre  cens  lances,  messire  Lois  d'Espagne, 
son  cousin ,  en  sa  compagnie ,  et  s'en  vint  à  l'encontre  de 
son  oncle  le  conte  d'Alençon  et  dou  duc  de  Normendie  et 
de  son  frère  le  conte  Lois  de  Blois  et  contre  tous  les  si- 
gneurs,  et  les  conjoï  et  requella  l'un  apriès  l'aultre  moult 
liement  et  les  remercia  dou  service  que  il  li  faisoient,  et  en 
mena  une  grant  partie  des  chiefs  des  signeurs  logier  en 
la  chité  de  Nantes  et  euls  rafresquir,  et  furent  là  quatre 
jours.  Au  cinquième,  il  s'en  départirent  et  se  missent 
tout  au  cemin  pour  venir  viers  la  chité  de  Vennes.  De 
Nantes  jusques  à  là,  puet  avoir  vingt  lieues.  Il  i  missent 
sys  jours  au  venir,  et  s'en  vinrent  li  François  à  toute  la 
puissance  de  laquelle  vous  oés  parler,  logier  sus  un  biaus 
plains  à  l'encontre  del  hoost  le  roi  d'Engieterre  Ensi  fu- 
rent ces  deus  hoos  lune  devant  l'aultre  et  n'i  espéroit-on 

aultres  coses  que  la  bataillé,  et  c'euist  esté  sans  nulle  dé- 
faute; mais  papes  Clémens  Ve  qui  resgnoit  pour  ce  temps, 
i  avoit  envoyet  deus  cardinauls  en  légation,  le  cardinal  de 
Prénestres1  et  le  cardinal  de  Clermont,  liquel  cardinal 
trettoient  et  parlementoient  entre  ces  parties  paix  ou 
concordance,  se  il  peuissent,  mais  il  les  trouvoient  si  durs 
et  si  hausters  et  si  mal  entendans  à  lors  remonstrances  et 
volentés  que  il  n'i  veoient  moyen,  ne  conclusion,  et  te- 
noient  li  dus  de  Normendie  et  li  François,  le  roi  d'Engle- 
terre  et  les  Englois  pour  tous  assiégiés,  car  pourvéancesde 
nul  costé  ne  lor  pooit  venir  se  ce  n'estoit  par  mer,  et  la  mer 
estoit  moult  bien  gardée  de  par  les  François,  et  n'avoient 
les  Englois  nuls  vivres,  fors  escarsement2  et  à  grant 
dangier,  et  estoit  li  intension  des  François  que  là  il  les 
afameroient  et  feroient  tous  morir  sans  cop  férir.  D'aultre 
part  la  saison  estoit  si  fresce  et  si  plouvieuse  que  nuit  et 
jour  il  plouvoit  si  ouniement  que  on  ne  pooit  logier  as 
camps,  fors  en  grant  painne  et  povreté,  car  les  nuis  es- 
toient  longues  et  froides,  ensi  que  elle  sont  en  novembre 
et  en  décembre,  et  convint  le  duch  de  Normendie  et  toute 
son  hoost  deslogier  de  la  pièce  de  terre  où  logiet  estoient, 
et  traire  d'autre  part  plus  en  sus  pour  le  plueve  et  le  frès 
temps.  Avoecques  tout  ce,  lor  ceval  moroient  tout  de  froit 
et  de  famine,  car  li  varlet  des  François  ne  sa  voient  où 
aler  pour  fouragier,  se  ce  n'estoit  vint  lieues  ou  environ 
lonch  et  en  sus  de  l'oost,  et  furent  en  ce  dangier  plus  de 
syssepmaines,  et  tous  les  jours  on  disoit  ens  es  deus  hoos  : 
«  Nous  nos  combaterons  demain  »  et  monstroient  li  Fran- 
çois par  lors  paroles  et  apparans  que  il  faisoient,  que  il 


1  Préneste  ou  Palestrine. 

1  Escarcement  [scarcely),  en  petite  quantité. 

estoient  en  bonne  volenté  de  combatre,  et  les  Englois  n'a- 
voient  point  trop  grande  affection  à  la  bataille,  car  il  ne 
se  veoient  point  tant  de  gens  d'armes  de  trop  que  li  Fran- 
çois estoient.  Si  consentoient  assés  les  trettiés  que  li  doi 
cardinal  faisoient. 

Tant  fu  aie,  parlementé  et  trettié  entre  ces  parties  que 
unes  trieu ves  furent  prisses  à  durer  trois  ans l ,  c'est  à  en- 
tendre, entre  messire  Carie  de  Blois,  ses  aidans  et  confor- 
tans,  et  la  contesse  de  Montfort  qui  chief  se  faisoit  de  la 
guerre  pour  son  fil,  car  son  mari  estoit  mors  en  la  prison 
de  la  tour  dou  Louvre  à  Paris;  et  tant  que,  en  aidant  l'une 
partie  et  l'aultre,  li  rois  d'Engleterre  et  li  dus  de  Xormendie, 
représentans  la  personne  dou  roi  son  père,  juroient  les 
trieuves  à  tenir  les  trois  ans,  mais  les  marces  et  frontières 
de  Guiane  et  de  Gascongne  estoient  réservées,  et  se  pooient 
là  traire  toutes  manières  de  gens  d'armes  de  l'un  costé  et 
de  l'aultre.  Ensi  se  départi  ceste  grande  assamblée  par  le 
moyen  desdeuscardinauls  desus  nommés,  et  demoroit  cas- 
quns  et  casqune  en  sa  tenure,  ce  que  messires  Caries  de 
Blois  tenoit  pour  lui,  et  ce  que  la  contesse  de  Montfort 
aussi  avoit  pour  li  en  Bretagne,  et  se  levèrent  cbil  doi 
siège,  dont  pluisseurs  gens  furent  resjoï,  car  il  avoient 
passé  le  temps  en  grant  povreté.  Si  donna  li  dus  de  Nor- 
mendie  congiet  à  toutes  gens  d'armes  et  s'en  vint  à  Nantes, 
et  là  se  rafresquirent  li  signeur,  et  puis  prissent  congiet  à 
messire  Carie  de  Blois  et  s'en  retournèrent  casquns  en  son 
lieu,  et  li  rois  d'Engleterre  s'en  retourna  et  vint  à  Hain- 
bon  où  la  contesse  se  tenoit  Adonc  furent  fait  li  escange 
des  prisonniers,  et  fu  délivrés  li  sires  de  Cliçon  pour  le 
baron  de  Stanfort,  et  messires  Jehans  de  Lille  pour  mes- 

4  La  trêve  du  Malestroit  fut  signée  le  19  janvier  1343. 

sire  Guillaume  d'Ansenis ,  et  demora  messires  Hervi  de 
Lion  en  la  prison  dou  roi  Édouwart,  et  dist  li  rois  que  il 
l'emmenroit  en  Engleterre. 


CHAPITRE  CLXXI. 


Comment  li  rois  Édouwart  retourna  en  Engleterre,  et  comment  pluis- 
seurs  barons  et  chevaliers  furent  exéqutés  à  Paris,  ce  dont  on  ot 
srant  mervelle. 


Ensi  se  portèrent,  en  che  temps  dont  je  parole,  les  que- 
relles en  Bretagne,  et  se  desrompirent  ces  grans  assamblées 
sans  bataille  et  sans  riens  faire  ;  et  prist  li  rois  d'Engle- 
terre  congiet  à  la  contesse  de  Montfort  et  puis  entra  en  sa 
navie  et  retourna  en  Engleterre,  et  en  ramena  toutes  ses 
gens  et  esploita  tant  par  le  plaisir  de  Dieu  et  dou  vent  * 
que  sa  navie ,  sans  péril  et  sans  damage,  prissent  terre  à 
Pleumude  en  Engleterre  2  et  estoit  comme  prisonniers  en 
la  compagnie  dou  roi  messires  Hervis  de  Lion ,  et  fu  ame- 
nés en  Engleterre,  et  quant  il  fu  là  venus,  recreus3  cour- 
toisement sus  sa  foi  et  mis  en  la  cliité  de  Londres,  et  pooit 
partout  aler  et  venir  à  sa  plaisance.  Aultre  constrainte  de 
prison  ne  li  fu  faite.  Quant  ces  coses  furent  apaisiés  et 
tout  chil  signeur  retrais  en  lors  lieus  (et  se  tenoient  bien 
ces  trieuves  en  Bretagne  entre  messire  Carie  de  Blois  et 


1  D'après  Ranulf  Hygden  de  Chester,  Edouard  III  éprouva  une  forte 
tempête,  et  on  l'attribua  communément  aux  conjurations  des  nécro- 
manciens payés  par  Philippe  de  Valois. 

1  Edouard  III  débarqua  à  Weymouth  le  2  mars  1313. 

8  Recreus,  mis  en  liberté  sur  parole. 

la  contesse  et  lors  gens,  ne  nuls  ne  les  enfrandoit,  ne  bri- 
soit),  grandes  nouvelletés  et  pices  '  et  grans  rachines  de  tous 
mauls  a  vinrent  ou  roiaulme  de  France.  Pluisseur  liault 
baron  et  chevalier  de  Bretagne  et  de  Normendie,  et  qui 
loiaument  s'estoient  acquité  et  porté  ens  es  guerres  de 
Bretagne  de  la  partie  des  François  à  l'avis  et  renommée 
de  tous  ceuls  qui  ensonnyet  s'en  estoient,  ne  qui  parler  en 
savoient,  furent  acuset  de  trahison,  de  laquelle  accusation 
on  ot  grant  mervelle,  et  ne  s'en  porent  oncques  chil  escu- 
ser,  ne  purger,  qui  accuset  furent,  et  les  en  convint  morir 
honteusement  :  dont  tous  li  linages  de  ceuls  furent  gran- 
dement courouchiet,  et  premiers,  li  sires  de  Cliçon,  liquels 
fu  en  son  temps  un  vaillans  et  loiaus  chevaliers  et  ne 
l'avoit-on  veu  en  nulle  défaute,  mais,  pour  le  temps  dont 
je  parole,  li  cours  de  France  estoit  si  périlleuse  à  porsievir 
que  li  signeur  ne  s'i  savoient  comment  avoir,  et  se  lais- 
soient  li  rois  Phelippes  et  son  fil,  li  dus  de  Normendie,  trop 
légièrement  enfourmier ,  et  pour  ce  temps ,  il  i  avoit  une 
roine  en  France,  mère  dou  roi  Jehan,  et  qui  fille  avoit  esté 
dou  duch  de  Bourgogne  2,  trop  crueuse  femme,  car  qui 
que  elle  encargeoit  en  haine,  il  estoit  mors  sans  merchi, 
et  son  fil,  li  dus  Jehans  de  Normendie,  qui  puis  fu  rois  de 
France,  tint  assés  de  ses  opinions  et  resgna  haustèrement 
et  fist  faire  moult  de  crueuses  justices  en  son  temps,  par 
quoi  li  roiaulmes  de  France  par  toutes  ses  parties  en  fu  si 
grevés  et  si  batus  et  si  perséqutés  que  deus  cens  ans  à 


1  Pices  pour  pièces  ?  matières  de  désolation  ? 

2  Jeanne,  troisième  fille  de  Robert,  duc  de  Bourgogne.  Une  chro- 
nique anonyme,  publiée  récemment  par  M.  Luce  pour  la  Société  de 
l'Histoire  de  France,  l'appelle  «  la  maie  royne  boiteuse  Jehenne  de 
«  13ourgoingne,  qui  estoit  comme  roy  et  faisoit  destruire  ceulx  qui 
«  contre  son  plaisir  aloient  ou  du  moins  elle  les  exilloit  ou  leur  toulloit 
«  le  leur.  » 

venir  les  traces  i  parurent,  ensi  que  vous  orés  recorder 
avant  en  l'istore.  Avoecques  le  signeur  de  Cliçon  qui  fu 
décolés  à  Paris  (et  voellent  bien  li  auqun  maintenir  que  ce 
fu  par  envie,  pour  tant  que  li  rois  d'Engleterre  l'avoit  dé- 
livré de  prison  et  il  avoit  retenu  messire  Hervi  de  Lion), 
furent  accuset  de  traïson  et  mort  et  exéquté  à  Paris  li 
sires  de  Malatroit  et  ses  fils,  li  sires  d'Avaugor  et  ses  fils, 
messires  Tiébaus  de  Montmorillon  et  jusques  à  dys  cheva- 
liers que  barons  de  Bretagne,  et  avoecques  ceuls,  quatre 
moult  hauls  gentils  hommes  de  Normendie  et  liquel  estoient 
aussi  de  grant  linage  en  Bretagne,  loist  à  savoir  '  messires 
Henri  de  Malatroit,  messires  Guillaumes  Bacons,  li  sires 
de  Roce-Tesson  et  li  sires  de  Montboucier,  et  n'i  eut  baron, 
ne  chevalier  en  France,  de  lour  linage,  qui  osast  aler  au 
devant,  ne  dire  :  «  C'est  mal  fait,  »  tant  estoient  adonc 
les  coses  crueuses  et  felonesces2. 

CHAPITRE  CLXXII. 


Comment  li  rois  Édouwartédefyale  grant  chastiel  de  Windesore  et  fit 
une  ordenance  des  chevaliers  dou  Bleu  Gertier. 


En  ce  temps3  vint  en  pourpos  et  en  volentéau  roi  d'En- 
gleterre de  faire  rédef y er  le  grant  chastiel  de  Windesore ,  le- 

1  Loist  a  savoir,  c'est  à  savoir. 

2  Certainement  c'estoit  dommage, 
Et  manifeste  inpertise, 
De  mettre  à  mort  par  telle  guise 
Telles  gens  sans  avoir  mesprins. 

Livre  du  bon  duc  Jehan  de  Bretagne. 

s  Dès  1332,  le  roi  d'Angleterre  avait  donné  des  ordres  pour  que  l'on 
réparât  la  chapelle  de  saint  Edouard  au  château  de  Windsor. 

quel  li  rois  Artus  fist  jadis  faire  et  fonder,  et  là  où  pre- 
mièrement la  Table  Ronde  fu  commenchié,  dont  tant  de 
bons  et  vaillans  chevaliers  issirent  et  travillièrent  en  armes 
et  en  proèces  par  le  monde  ;  et  feroit  li  dis  rois  une  orde- 
nance  de  chevaliers  de  li  et  de  ses  enfans  et  des  plus  preus 
et  renommés  d'Engleterre  et  d'aultre  païs  aussi,  qui  es- 
toient  en  son  service,  et  seroient  en  somme  jusques  à  qua- 
rante, et  seroient  nommé  li  chevalier  dou  Bleu  Gertier  et 
porteroient  tousjours  continuelment  en  lor  senestre  jambe 
une  ordenance  dou  Bleu  Gertier,  et  feroit  faire  et  édefyer 
en  l'honnour  de  Dieu  et  de  saint  George  une  capelle  ou 
chastiel  de  Windesore,  et  le  jour  Saint-George  seroient 
tout  chevalier  à  la  feste,  qui  bonnement  i  poroient  estre,  et 
là  aueroit  douse  chanonnes  bien  aprouvendés  qui  feroient 
le  service  de  Dieu  et  pryeroient  pour  les  chevaliers  de  l'or- 
denance  dou  Bleu  Gertier.  Quant  la  promotion  de  ceste 
feste  faire  vint  en  avis  au  roi  d'Engleterre,  il  manda  une 
partie  des  nobles  de  son  roiaulme,  et  quant  il  furent  venu, 
il  leur  dist  son  intension  :  «  Il  me  vient  en  plaisance  et 
«  en  dévotion,  de  faire  une  ordenance  en  l'honnour  de 
«  Dieu  et  de  saint  George  par  telle  et  telle  manière  »  et 
leur  compta  tout  au  lonc  la  matère  et  ordenance  de  l'em- 
prise, ensi  que  ichi  desus  vous  l'avés  oï.  Li  baron  et  li  che- 
valier qui  là  estoient  à  ce  recort,  s'i  acordèrent  et  dissent 
que  che  seroit  bien  fait.  Ensi  fu  la  feste  de  saint  George 
ens  ou  chastiel  de  Windesore  édefyé  et  commenchié, 
et  la  capelle  des  douse  chanonnes  tantos  pourjettée,  et 
ausi  fu  li  grans  ouvrages  dou  chastiel  de  Windesore 
commenchiés  et  pourjettés  à  manière  de  un  grans  palais 
de  salles,  de  cambres  et  de  toutes  ordenances  si  plenti- 
veusement  que  pour  logier  le  roi  et  son  estât  et  la  roine  et 
son  estât  et  les  prélas,  "barons  et  chevaliers  d'Engleterre,  et 

tout  à  lor  aise,  et  encores  demoroient  tout  li  viel  ouvrage 
entier  qui  comprendoient  grant  fuisson,  le  dougon  de 
Windesore  et  les  cambres  et  le  grande  sale  où  li  rois  Artus 
faisoit  au  temps  de  son  resgne  son  tinel  '  et  tenoit  son 
estât  de  chevaliers  aventureus,  de  dames  et  de  damoi- 
selles.  Et  pour  avanchier  les  ouvrages  de  Windesore  qui 
furent  empris  pour  faire  et  commenchier,  l'an  de  grâce 
mille  CCC  et  XLIII,  ouvrier  furent  envoyet  querre 
parmi  tout  le  roiaulme  d'Engleterre,  et  mis  en  œvre  et 
payet  et  délivret  au  samedi,  et  eurent  chil  ouvrier  un  clerc 
qui  entendoit  sus  euls  et  qui  les  faisoit  payer,  lequel  on 
appella  Willaume  Wiquam  2,  et  chils  fu  depuis  si  grans 
mestres  en  Engleterre  que  évesques  et  canceliers,  et  se 
passoient  toutes  coses  par  lui,  et  fu  tellement  en  la  grâce 
dou  roi  que  par  lui,  son  temps  durant,  fu  tout  fait  en 
Engleterre,  et  sans  li  n'estoit  riens  fait. 

*  Tinel,  réjouissance,  cour  plénière. 

-  On  raconte  que  Guillaume  Wickham  avait  fait  tracer  sur  une  des 
murailles  de  Windsor  les  mots  :  This  made  Wickham.  Quelques  cour- 
tisans lui  reprochèrent  de  s'être  attribué  l'honneur  de  la  construction 
ordonnée  par  Edouard  III,  mais  il  se  justifia  en  disant  qu'il  fallait  tra- 
duire ces  mots  dans  l'ordre  où  ils  étaient  placés  :  Ce  château  a  fait 
Wickham,  et  qu'en  effet  il  devait  à  ce  château  ses  richesses  et  ses 
honneurs.  Wickham  fut  évêçme  de  Winchester,  et  une  des  tours  de 
Windsor  s'appelle  encore  la  tour  de  Winchester. 

William  Wickham  fonda  à  Oxford  le  New  collège,  si  remarquable 
par  son  architecture.  Il  créa  un  autre  collège  à  Winchester.  Camden, 
qui  l'appelle  le  plus  grand  protecteur  de  la  science  que  l'on  connût 
jamais  en  Angleterre,  assure  que  sa  mémoire  sera  honorée  dans  tous 
les  siècles. 

CHAPITRE  CLXXIII. 

Comment  il  i  ot  unes  joustes  solempnèles  à  Windesore,  et  comment 
li  rois  d'Engleterre  fu  moult  courouchiés  quant  il  sceut  la  mort  des 
chevaliers  décolés  par  l'ordre  dou  roi  de  France. 


En  celle  édification  de  feste  qui  fu  emprise  sus  la 
fourme  que  je  vous  di,  ot  ou  chastiel  de  Windesore  joustes 
solempnèles  de  chinquante  chevaliers  et  de  chinquante 
esquiers  dedens,  et  fu  la  feste  prononehié  et  cryé  et  segne- 
fyé  par  hiraus  ens  ouroiaulme  d'Escoce,  en  Alemagne,  en 
Flandres,  en  Hainnau,  en  Braibant  et  ens  es  marces  d'A- 
quitainnes,  et  fu  la  roine  Phelippe  d'Engleterre,  acom- 
pagnié  de  deus  cens  dames  nobles,  parées  et  bien  vesties, 
si  ricement  comme  elles  pooient  estre,  et  avoit  pour  lors 
li  fils  dou  roi  Édouwart  d'Engleterre,  Édouwart,  li  ainnés  de 
tous  ses  enfans,  trèse  ans  d'eage  ou  environ,  et  fu  là  à  celle 
feste  créés  et  nommés  princlies  de  Galles,  et  l'en  fu  baillié 
la  signourie  et  aministration  et  en  tint  et  entra  lors  en 
Testât  et  sera  en  avant  nommés  prinches  de  Galles.  Li 
contes  de  Hainnau  et  son  oncle  li  sires  de  Biaumont  furent 
mandé  et  pryet  pour  estre  à  celle  feste  et  de  l'ordenance 
dou  Bleu  Gertier,  mais  point  n'i  furent,  car  il  estoient  en- 
sonnyet  aillours  ';  mais  li  sires  d'Enghien,  li  sires  de  Ha- 

1  Le  comte  de  Hainaut  songeait  peut-être  à  renoncer  à  l'alliance  des 
Anglais.  Le  pape  avait  adressé  à  la  reine  de  France  une  lettre  dont  la 
date  précise  n'est  point  indiquée,  mais  où  il  recherchait  les  moyens  de 
ramener  le  comte  de  Hainaut  dans  le  parti  de  Philippe  de  Valois.  Il  y 
est  fait  mention  d'un  voyage  de  Guillaume  de  Hainaut  en  Italie,  d'où  ii 
se  proposait  de  passer  outre  mer  : 

«  Très-chière  et  très-amée  fille  en  Dieu,  nous  avons  bien  veu  ce  que 
vous  avez  escript  du  conte  de  Henaut,  et  bien  considéré  avons  toutes 

verec  et  li  sires  de  Gommegnies,  messires  Oulfars  de 
Gliistelles  et  pluisseur  aultre  i  furent,  et  furent  ces  festes 
continuées  en  joies  et  en  esbatemens,  en  dons  et  en  lar- 
gèches,  car  li  rois  Edouwars  d'Engleterre  et  la  roine  Phe- 
lippe  sa  femme,  en  lors  temps  furent  moult  large  en  dons 
et  courtois  et  plentiveus  dou  lour  et  sceurent  moult  bien 
acquérir  l'amour  et  la  grâce  de  toutes  gens. 

les  parolles  que  il  vous  a  dictes  moult  humblement,  si  comme  vous 
nous  escriviez  sur  ce  :  c'est  à  savoir  que  le  plus  grant  désir  qu'il  eust 
en  cest  monde,  estoit  d'avoir  la  grâce  du  roy  et  de  vous  et  du  duc  de 
Normandie,  votre  fils,  et  commant,  se  il  povoit  trouver  aucunne  bonne 
voye  commant  il  le  peust  faire  à  son  honneur  et  sa  loyauté  gardée, 
volentiers  se  départiroit  de  l'alience  qu'il  avoit  aus  Flamens,  et  com- 
mant il  vous  requist  que  vous  li  queyssez  et  ouvressiez  aucunne  bonne 
voye.  Sur  ce  si  nous  semble,  très-chière  fille,  que  trop  mieus  ildevroit 
et  pourroit  trouver  la  voye  que  vous,  ne  nul  autre,  ne  pourries,  quar  il 
scet  trop  mieus  quelles  alliance;:  et  traitiés  il  a  fais  avecques  les  dis 
Flamens  et  autres  et  se  il  les  ont  bien  gardées  depuis,  que  vous  ne 
faites;  et  sachiez  que  aussi  envoya  ledit  conte  le  sire  de  Mastein,  che- 
valier, et  Salfet  d'Ayne,  escuier,  par  devers  nous,  lesquels  nous  dirent 
de  par  li  moult  de  choses  sur  la  dicte  réconciliation  environ  la  Saint- 
Jehan,  et  nous  ouvrirent  une  voye,  c'est  à  savoir  que  le  dit  conte  se 
allieroit  volentiers  devers  le  roy  contre  tous,  sauves  ses  premières 
aliénées,  et  nous  leur  respondismes  que  nous  ne  conseillerions  jamais 
ceci  au  roy,  se  il  ne  rapelloit  les  alliences  qu'il  a  ausdis  Flamens,  qui 
sont  les  plus  grans  ennemis  que  le  roy  ait,  et  qui  plus  ont  esté  et  sont 
desloyaus  à  lui  et  au  royaume,  et  contre  qui  le  roy  devroit  estre  plus 
esmeus  que  contre  nul  autre,  et  aussi  leur  disrces  que  se  il  vouloit  dé- 
partir dé  toutes  ces  alliences  et  soi  allier  au  roy,  son  oncle,  et  qui  l'a 
nourri  et  dont  plus  de  bien  et  de  honneur  li  puet  venir  que  de  personne 
vivant,  nous  dispenserions  volentiers  avecques  lui  des  seremens  qu'il 
auroit  fais,  et  encores  pourchesserions-n,ous  devers  vous  que  vous  li 
fairiez  faire  au  roy  aucun  proufit,  et  nous-meismes  y  travaillerions  de- 
vers le  roy  ;  mes  il  nous  respondirent  que  il  ne  s'en  pooit  départir  sens 
la  deshonneur  du  monde,  se  autre  voye  n'y  estoit  trouvée,  et  lors  nous 
leur  dismes  que  nous  avions  entendu  que  les  Flamens  avoient  pris 
après  les  alliences  et  tenoient  un  chastel  dudit  conte  ou  de  son  fié,  et 
que  pour  cesto  cause,  il  se  pooit  bien  départir  des  dictes  alliences  sans 
la  déshonneur  du  monde.  Si  nous  débattirent  moult  sur  ce  ;  finale- 
ment uous  dirent  qu  il  li  parleroient  de  ce  et  que  aussi  il  devoit  venir 
par  devers  nousassés  tost.  Depuis,  nous  ne  eusmes  autres  nouvelles  de 

En  ceste  feste  durant,  vinrent  au  roi  d'Engleterre  les 
(  ertainnes  nouvelles  de  la  mort  le  signeur  de  Cliçon,  et 
des  aultres  chevaliers  desus  nommés,  accusés  en  France 
de  fauseté  et  de  traïson  '.  De  ces  nouvelles  fu  li  rois  d'En- 
gleterre durement  courouchiés,  et  li  sambla  que  li  rois  de 
France  l'euist  fait  en  son  despit,  et  tint  que  parmi  ce  fait 

lui,  fors  que  il  envoya  par  devers  nous  deux  escuiers  environ  le  com- 
inancement  d'aoust  ans  lettres  de  créance  et  nous  supplia  humblement 
que  nous  li  vausissons  donner  congié  d'aler  oultre-mer  avecque  certein 
nombre  de  personnes,  et  nous  leur  respondismes  qu'il  devoit  venir  à 
nous  et  lors  nous  parlerions  à  li  sur  ce  voyage  ;  mes  il  nous  distrent 
que  il  le  dévoient  jà  trouver  à  Venice  et  que  pour  Dieu  nous  li  vousis- 
sions  donner  le  dit  congé,  car  en  nulle  manière  du  monde  il  ne  de- 
mourroit  pour  ce  qu'il  l'avoit  juré.  Si  li  donnasmes  ledit  congé,  mes 
toutefois  li  escripsismes-nous  qu'il  nous  desplaisoit  moult  que  il  y 
aloit,  espéciaulment  devant  qu'il  fust  reconcilié  au  roy,  et  aussi,  quar 
sa  présence  pooit  estre  proufitable  as  traittiés  de  la  pais.  Toutefois, 
depuis  nous  avons  oïes  nouvelles  qu'il  a  esté  à  Melain  où  il  fu  fait 
moult  grant  honneur  et  que  d'ilecques  s'en  va  tout  droit  oultre-mer. 
Très-chière  fille,  il  nous  samble  que  s'il  ne  vient  de  li  que  nul  ne  li 
pourroit  trouver  voye  qu'il  ne  la  débattist  tous  jours,  quar  nous  y 
fusmes  trois  jours  continuelment  que  oncques  ne  feismes  que  débattre 
sur  ceste  besoingne  avecques  lesdits  chevalier  et  escuier.  Toutes  fois 
n'en  peusmes  autre  chose  reporter  combien  qu'il  y  eussent  bonne  vou- 
lenté,  selonc  ce  que  nous  sembloit,  et  vraiement  nous  désyrions  moult 
comment  il  se  départist  de  celles  alliences  et  comment  il  fust  de  tout 
point  devers  le  roy  contre  tous  autres,  et  leur  monstrasmes  trop  de 
raisons  pour  quoi  il  le  devoit  faire,  lesquelles  seroient  trop  longues  à, 
escrire  et  vousissions  et  conseillessions  bien  au  roy  que  il  li  fesist 
aucun  proufit,  et  par  aventure,  se  le  dit  conte  ne  pensaist  que  nous  le 
presissions  moult  sur  ceste  besoigne.  fust-il  passé  par  nous.  Très- 
chière  fille,  nous  avons  tant  tenu  le  porteur  de  ces  lettres,  car  nous 
cuidions  tousjours  avoir  aucunne  response  dudit  conte  ou  desdis  che- 
valier et  escuier  :  si  vous  plaise  à  avoir  excusé  ledit  messaige,  car  il  a 
bien  esté  diligent  de  sa  délivrance,  mes  nous  ne  l'avons  peu  devant 
délivrer.  Notre-Seigneur  soit  garde  de  vous.  Escript  à  Villenueve,  le 
xime  jour  de  septembre.  »  (Lettre  originale.  Bibliothèque  impériale  de 
Paris,  suppl.  fr.  10572.) 

Le  pape  Clément  VI,  auteur  de  cette  lettre,  avait  été  évêque  d'Arras 
et  archevêque  de  Sens  et  de  Rouen,  et  l'un  des  conseillers  de  Philippe 
de  Valois. 

1  Olivier  de  Clisson  avait  été  décapité  au  mois  d'août  1343  ;  d'autres 

les  trieuves  acordées  et  données  devant  Vennes  en  Bre- 
tagne estoient  enfreintes  et  brisiés.  Si  eut  en  pensée  et 
imagination  de  faire  le  parel  fait  dou  corps  messire  Hervi 
de  Lion  que  il  tenoit  pour  son  prisonnier,  et  fait  l'euist  en 
sen  irour  '  et  tantos,  se  n'euist  esté  son  cousin  li  contes 
Derbi  qui  l'en  reprist  durement  et  li  remonstra  devant  son 
consel  tant  de  belles  raisons  pour  son  bonnour  garder  et 
son  corage  affrener,  que  riens  n'en  fu  fait  ;  mais  avint  que 
tantos  apriès  la  feste  passée,  et  les  signeurs  et  les  dames 
retrais  et  retournés  en  lors  lieus,  li  rois  d'Engleterre  vint 
à  Wesmoustier,  car  là  ot  un  grant  parlement  des  nobles 
de  son  païs  pour  avoir  consel  sus  Testât  de  ses  besongnes. 
Ce  parlement  séant,  li  rois  d'Engleterre  en  la  présence 
des  signeurs  fist  venir  messire  Hervis  de  Lion  devant  lui, 
et  li  dist  ensi  :  «  Ha  !  messire  Hervi  !  messire  Hervi  !  mon 
«  adversaire,  Pbelippe  de  Valois  a  monstre  sa  félonie  trop 
«  crueusement,  quant  il  a  fait  morir  vilainnement  tels 
«  cbevaliers  que  le  signeur  de  Cliçon  et  tels  et  tels  » 
(et  li  nomma  par  noms,  ensi  comme  il  en  estoit  enfour- 
més),  «  laquelle  cose  me  desplaist  grandement,  et  samble 
«  à  auquns  de  ma  partie  et  à  moi  aussi,  que  il  l'a  fait  en 
«  mon  despit,  et  se  je  voloie  regarder  à  sa  félonnie,  je  fe- 
«  roie  de  vous  le  samblable  cas  et  trueve  bien  qui  le  me 
«  conselle  ;  car  vous  m'avés  fait  jrius  de  contraires  en  Bre- 
«  tagne  et  à  mes  gens  que  nuls  aultres  cbevaliers.  Mais 
«  je  m'en  souffrerai  et  li  laisserai  faire  ses  volentés  et  li 

chevaliers  furent  mis  à  mort  au  mois  de  novembre,  enfin  le  3  avril  1344 
plusieurs  chevaliers  normands  furent  victimes  des  mêmes  supplices. 
Le  24  du  même  mois,  Edouard  III  annonça  qu'il  considérait  la  trêve 
comme  rompue,  et  deux  jours  après  il  adressa  au  pape  les  plaintes  les 
plus  vives.  Il  affirmait,  sur  sa  parole  de  chevalier,  que  le  sire  de  Clis- 
son  n'avait  jamais  trahi  Philippe  de  Valois. 
1  Irour,  colère. 

«  esterai  ce  point  inraisonnable  et  garderai  mon  honnour, 
a  et  vous  laisserai  passer  parmi  courtoise  raençon  et  lé- 
«  gière,  seloncli  vostre  estât,  pour  l'amour  de  mon  cousin 
«  le  conte  Derbi  qui  chi  est,  qui  m'en  en  a  pryet  bien 
«  acertes,  mais  que  vous  voelliés  faire  ce  que  je  vous  di- 
«  rai.  »  Li  chevaliers  fu  tous  resjoïs  et  se  reconforta  en 
soi-meismes,  quant  il  entendi  que  il  n'aueroit  garde  de 
mort.  Si  respondi  en  li  humeliant  :  «  Très-chiers  sires,  je 
«  ferai  à  mon  pooir  loiaument  tout  ce  que  vous  me  com- 
«  manderés.  »  Lors  dist  li  rois  :  «  Messire  Hervi,  je  sçai 
«  bien  que  vous  estes  uns  des  rices  chevaliers  de  Bretagne 
«  et  que  se  je  vous  voloie  presser,  vous  payerés  bien  trente 
«  mille  ou  quarante  mille  esqus.  Je  vous  dirai  que  vous 
«  ferés.  Vous  irés  deviers  mon  adversaire  Phelippe  de  Va- 
«  lois  et  li  dires  de  part  moi  que  pour  tant  que  il  a  mis  a 
«  mort  vilainne  si  vaillans  chevaliers  et  si  gentils  que  chil 
«  estoient,  de  Bretagne  et  de  Normendie,  en  mon  despit, 
«  je  di  et  voel  porter  oultre  que  il  a  enfraint  et  brisiet  les 
«  trieuves  que  nous  avions  ensamble  :  si  i  renonche  de  mon 
«  costé  et  le  deffie  de  ce  jour  en  avant,  et  parmi  tant  que 
«  vous  ferés  ce  mesage,  je  vous  laisserai  passer  sus  dys 
«  mille  esqus  que  vous  paierés  ou  envoirés  en  la  ville  de 
«  Bruges,  cincq  mois  apriès  ce  que  auerés  rapasset  la 
«  mer.  »  Li  chevalier  remercia  le  roi  de  ceste  parole  et  le 
tint  à  grant  courtoisie ,  et  ordonna  ses  besongnes  dou  plus 
tos  qu'il  peut,  et  se  départi  de  Londres  et  vint  à  Douvres 
et  là  monta  en  mer  et  prist  le  cemin  pour  venir  à  Bou- 
longne  '  ;  mais  sus  la  mer  li  vens  li  fu  si  contraires  et  ot  ils 
et  sa  compagnie  tant  de  fortunes  et  de  tempestes  que  il 
furent  cinq  jours  sus  la  mer.  Au  sisime,  il  prissent  terre 

1  On  lit  dans  les  anciennes  éditions  que  messire  Hervée  de  Léon 
s'embarqua  à  Southampton  pour  se  rendre  à  Harfleur. 

au  Crotoi  et  de  là  il  vinrent  à  Abeville.  Messires  Hervis  de 
Lion  fu  si  grevés  de  la  mer  que  il  ne  pot  souffrir  le  cevau- 
chier,  et  fu  mis  en  une  litière  et  ensi  amenés  à  Paris.  Li 
là  venu,  il  ala  deviers.  le  roi  Phelippe  et  fist  le  message 
dont  il  estoit  cargiés.  Point  n'i  ot  de  défaute,  et  s'aquita 
deviers  le  roi  d'Engleterre  de  tous  poins  et  au  retour  il 
s'alita  à  Angiers  et  là  morut.  Ensi  avint  de  messire  Hervi 
de  Lion. 

Li  sires  de  Cliçon  qui  fudécolés  à  Paris  avoit  fil  et  fille. 
Le  fil,  on  l'envoia  en  Engleterre,  et  le  retint  li  rois  et  le 
mist  avoecques  le  jone  conte  de  Montfort,  et  tout  doi  fu- 
rent de  la  délivrance  et  ordenance  dou  conte  Derbi,  car  li 
rois  de  France ,  avoecques  ce  que  il  osta  la  vie  au  signeur 
de  Cliçon,  il  saisi  tous  ses  hiretages  de  Bretagne  et  de 
Poito  et  les  donna  et  départi  aillours  à  sa  plaisance. 


CHAPITRE  CLXXIV. 


Comment  li  rois  d'Engleterre  envoya  le  conte  Derbi  à  chapitainne  en 
Gascongne  avoecques  pluisseurs  aultres  chevaliers. 


En  celle  grande  feste,  qui  fu  à  Windesore  le  jour  Saint- 
George  en  l'an  desus  dit,  furent  de  Gascongne  auquns 
"barons,  tels  que  li  sires  de  Labreth,  li  sires  de  Pommiers, 
li  sires  de  Mouchident  et  li  sires  de  Copane ,  et  les  avoit 
conjoïs  et  honnorés  li  rois  d'Engleterre  de  tout  son  pooir, 
et  aussi  avoit  fait  la  roine  d'Engleterre ,  sa  femme ,  et  li 
baron  et  dames  d'Engleterre,  et  avoient  requis  cbil  signeur 
au  roi  que  il  vosist  de  là  en  Guiane  envoyer  auqunes  gens 
d'armes  et  archiers  de  par  li ,  pour  tenir  et  faire  frontière 

à  l'encontre  d'auquns  rebelles  barons  et  chevaliers  dou 
pais  qui  constraindoient  ses  hommes  et  ses  obéissans  ou 
pais  de  Bourdelois,  d'Auberoce,  de  Bergerac  et  de  la  Réole, 
par  quoi  on  euist  vraie  congnissance  en  Guiane  que  li 
rois  d'Engleterre  estoit  lors  sires.  Li  rois  d'Engleterre 
avoit  respondu  à  ces  barons  de  Gascongne  et  dit  ensi  que 
volontiers  il  i  envoieroit ,  car  il  estoit  tenus  et  voloit  con- 
forter ses  bonnes  gens  des  lontainnes  marces  aussi  bien 
que  les  prochainnes.  Or  estoient  chil  signeur  parti  dou  roi 
d'Engleterre  tout  content  et  retourné  en- lor  pais  et  recordé 
as  chevaliers  et  esquiers  des  frontières  de  Bourdiaus  ces 
nouvelles,  et  assés  tos  apriès  lor  département,  il  ordonna, 
par  la  délibération  de  son  consel,  gens  d'armes  et  archiers 
pour  aler  en  Gascongne  et  visiter  les  forterèces,  et  nomma 
son  cousin,  le  conte  Derbi,  à  chapitainne  et  souverain  de 
toutes  ces  gens  d'armes ,  et  avoecques  li  le  conte  de  Pen- 
nebruq,  le  conte  de  Kenfort,  le  baron  de  Stanfort,  messire 
Gautier  de  Mauni ,  messire  Franque  de  Halle ,  messire 
Jehan  de  Lille,  messire  Jehan  de  Gréa,  messire  Jehan  de 
la  Souce ,  messire  Guillaume  Penniel ,  messire  Hugue  de 
Hastingues ,  messire  Thomas  Wake ,  le  signeur  de  Fer- 
rières,  les  deus  frères  de  Lindehalle,  messire  Richart  de 
Hebedon,  messire  Normant  de  Senefroide,  messire  Estie- 
vène  de  Tornbi,  messire  Eobert  d'Eltem,  messire  Jehan  de 
Nordvich,  messire  Richart  de  Roclève,  messire  Robert  de 
Qantonne,  messire  Aimon  dou  Fort  et  pluisseurs  aultres, 
et  furent  bien  trois  cens  chevaliers  et  esquiers,  sys  cens 
hommes  d'armes  et  deus  mille  archiers.  Tout  chil  signeur 
fissent  lors  pourvéances  de  ce  que  il  lor  besongnoit,  à  Pleu- 
mude  et  à  Dardemude ,  et  là  se  traïssent  petit  à  petit  et 
trouvèrent  navie  toute  preste  que  li  rois  lor  délivroit.  Si 
entrèrent  dedens  quant  toutes  lors  pourvéances  furent 

prestes,  et  se  désaucrèrent  et  tournèrent  lors  singles  '  de- 
viers  Gascongne  et  costyèrent  Bretagne ,  Rocelle  et  Poito 
et  entrèrent  ens  ou  havène  de  la  Gironde,  et  vinrent  à 
Bourdiaus  et  là  ancrèrent  et  puis  issirent  des  vassiaus  2. 
Li  sénescaus  dou  lieu  pour  le  temps,  messires  Thomas 
Fouque,et  li  maires  de  la  ville  et  tout  li  homme  bourgeois 
de  la  chité  de  Bourdiaus  les  requellièrent  doucement  et 
liement  et  lor  amenistrèrent  ce  que  il  lor  hesongnoit.  Si 
missent  hors  des  vassiaus  lors  pourvéances  et  tout  ce  que 
passet  a  voient ,  et  tout  furent  logiet  en  la  chité  de  Bour- 
diaus et  s'i  rafresquirent ,  et  se  pourveirent  de  chevaus 
ceuls  qui  nuls  n'en  avoient  et  fissent  remettre  à  point  lors 
selles  et  lors  harnois  et  lors  armeures. 


CHAPITRE  CLXXV. 
Comment  li  contes  Derbi  conquist  Bergerac. 

Quant  li  contes  Derbi  ot  séjourné  en  la  chité  de  Bour- 
diaus environ  quinse  jours ,  il  li  prist  volonté  de  cevau- 
chier.  Si  le  fist  segnefyer  par  ses  hiraus  à  tout  homme  et 
que  casquns  fust  près  :  il  le  furent  et  se  départirent  un 
jour  de  Bourdiaus  en  grant  arroi,  et  fist  marescal  de  son 
hoost  messire  Gautier  de  Mauni,  et  prissent  le  cemin  de 
Bergerac,  et  ni  a  que  quatre  lieues  de  Bourdiaus,  et  vint 
à  un  chastiel  séans  à  une  lieue  priés,  lequel  on  nomme  Mont- 
quq,  et  se  tenoit  pour  euls  et  en  estoit  chapitainne  et  gar- 
dyens  uns  chevaliers  de  Gascongne  qui  se  nommoit  mes- 

1  Singles,  voiles. 

*  Ceci  se  passait,  d'après  dom  Vaissette,  à  la  fin  du  mois  de  juin  1343. 

sires  Raiminons  de  Copane,  qui  rechut  les  Englois  liement 
et  lor  amenistra  tout  ce  que  il  lor  besongnoit.  Si  se  reposè- 
rent là  les  Englois  une  nuit,  et  à  l'endemain  li  contes  Derbi 
envoia  courir  par  messire  Gautier  de  Mauni  et  messire 
Franque  de  Halle,  à  tout  deus  cens  lances  et  trois  cens 
archiers,  devant  Bergerac  et  lever  la  proie,  et  reboutèrent 
toutes  gens  dedens,  ne  nuls  de  ceuls  qui  dedens  estoient, 
ne  s'osèrent  bougier,  ne  issir  pour  resquourre  la  proie. 
Quant  messires  Gautiers  de  Mauni  et  li  Englois  orent  fait 
lor  emprise ,  il  retournèrent  à  Montquq  et  se  traïssent  les 
chapitainnes  deviers  le  conte  Derbi.  Là  dist  messires  Gau- 
tiers de  Mauni  une  chevalereuse  parole  :  «  Se  no  as  estions 
«  bien  preu  et  se  nous  faisions  nostre  devoir,  que  gens 
i  d'armes  doient  faire,  quant  il  sont  venu  en  un  païs  pour 
«  guerryer,  nous  souperions  encor  à  nuit  en  Bergerac 
«  dou  vin  de  ces  François.  »  Li  contes  Derbi  rechut  ceste 
parole  en  grant  joie  et  dist  :  «  En  moi  ne  demorra  pas  que 
«  nous  n'en  faisoions,  Gautier,  Gautier,  nostre  acquit.  » 
Adonc  fist  li  contes  sonner  les  trompettes  et  aparillier  tout 
homme,  armer  et  monter  à  cheval,  et  issirent  de  Montquq 
gens  d'armes  et  archiers ,  et  ceminèrent  viers  Bergerac  et 
tantos  i  furent.  Si  s'arestèrent  devant  la  ville  qui  est  forte 
assés  et  doit  estre  par  raison ,  car  la  rivière  de  la  Dour- 
donne  qui  vient  là  d'amont  de  Roergue,  de  Quersi  et  des 
frontières  d'Agen  et  de  Limosin,  rentre  la  en  la  Gironde. 
Li  gentilhomme,  qui  pour  lors  estoient  en  Bergerac,  orent 
consel  de  \ridier  lor  ville  et  de  euls  rengier  et  ordonner 
devant  les  barrières  et  escarmuchier  et  asayer  la  puissance 
des  Englois,  et  avoient  fait  carpenter  une  bastide  où  il 
pooient  bien  estre  cincq  cens  hommes ,  et  jà  i  estoient-il 
entré  pour  deffendre  le  cemin  et  quidoient  faire  mervelles, 
mais  sitos  que  les  Englois  furent  venus,  chil  de  Bergerac 

ne  tinrent  nuls  conrois  ;  car  les  Englois  vinrent,  lances 
abaisiés,  et  commencièrent  à  asallir  ces  François  et  ces 
Bidaus  '  qui  là  estoient,  et  archiers  à  traire  d'autre  part. 
Tantos  la  bastide  fu  délivrée  et  maint  homme  mort  et  blé- 
chiet  et  reversé  par  terre.  Li  gentilhomme  se  retraïssent 
deviers  les  barrières  qui  estoient  toutes  ouvertes  pour  euls 
requellier ,  mais  au  rentrer  dedens  li  mescief  i  fu  trop 
grans  pour  les  rentrans  ;  car  les  Englois  qui  s'avan- 
chièrent,  s'esforchièrent  tellement  que  il  conquissent  les 
bailles  et  la  porte  dou  pont ,  et  montèrent  sus  avoecques 
euls  et  passèrent  tout  oultre.  Et  là  sus  le  pont  de  Bergerac 
furent  pris  li  viscontes  de  Quarmaing  et  messires  Raim- 
mons,  son  oncle,  et  plus  de  treise  chevaliers,  et  li  aultre 
qui  sauver  se  porent,  widièrent  hors  par  une  porte  qui  lor 
fu  ouverte.  Si  prissent  les  camps  et  le  cemin  de  la  Réole, 
et  pluisseurs  hommes  et  femmes  de  Bergerac  entroient  en 
bâtiaus  et  en  nacelles  sus  la  Dourdonne  et  sauvoient  lors 
vies.  Ensi  fu  Bergerac  prise  2,  et  i  conquissent  les  Englois 
grant  butin  ;  car  pour  ces  jours  elle  estoit  moult  riche,  et 
là  au  souper  ramentut  li  contes  Derbi  à  messire  Gautier  de 
Mauni  les  paroles ,  lesquelles  il  avoit  dit  à  Montquq ,  que 
se  il  estoient  bien  vaillant,  il  aueroient  à  lor  souper  dou 
vin  des  François.  Voirement  en  orent-il,  dont  il  se  tinrent 
tout  aise. 


1  Troupes  légères,  formées  principalement  d'Espagnols  et  de  Navar- 
rais.  Guillaume  Guiart  en  parle  en  ces  termes  : 

En  guerre  par  accoustumance 
Portent  deus  dars  et  une  lance 
Et  un  coutel  à  la  ceinture  : 
D'autres  armeures  n'ont  cure. 

2  La  capitulation  de  Bergerac  eut  lieu  le  24  août  1345. 

CHAPITRE  CLXXVI. 


Comment  li  contes  Derbi  prit  et  destruisit  pluisseurs  villes  et  chastiaus 
de  Gascongne. 


Quant  li  contes  Derbi  ot  pris  la  saisine  et  possession  de 
Bergerac  et  l'ommage  et  féauté  des  hommes  de  la  ville,  et 
il  i  ot  renouvelle  officyers  et  mis  capitainne  de  par  le  roi 
d'Engleterre  (car  il  avoit  poissance  et  commission  de  ce 
faire) ,  il  se  départi  de  là  en  grant  arroi  et  bonne  orde- 
nance.  Tous  li  païs  commença  à  trembler  pour  la  venue 
des  Englois,  car  il  ne  savoient  là  pour  ces  jours  que  c'estoit 
de  guerre,  ne  de  trop  lonch  temps,  point  n'en  avoient  eu. 
Si  en  estoient  les  villes  et  les  chastiaus  plus  légier  à  con- 
quérir. Quant  il  furent  issi  de  Bergerac,  il  vinrent  devant 
un  chastiel  et  une  ville  que  on  apelle  Langon.  La  bataille 
des  marescaus  qui  faisoientl'avant-garde,  laquelle messires 
Gautiers  de  Mauni  et  messires  Franques  de  Halle  gouver- 
noient ,  cevauchièrent  tout  devant  et  s'arestèrent  là  et  se 
missent  en  ordenance  pour  asallir.  Quant  chil  de  Langon 
veirent  que  il  aueroient  l'asaut ,  si  se  doubtèrent  de  tout 
perdre,  et  se  rendirent  salve  le  lor  et  lors  vies.  Ensi  fu 
Langon  englesce,  et  s'i  rafresquirent  li  contes  Derbi  et  ses 
gens ,  et  puis  cevauchièrent  oultre ,  et  ensi  que  il  cevau- 
çoient  et  venoient  devant  une  ville  que  on  appelle  le  Lac, 
il  encontrèrent  les  hommes  de  laditte  ville  qui  se  venoient 
rendre.  Si  furent  recheu ,  et  puis  vinrent  les  Englois  de- 
vant le  chastiel  de  Maudurant,  et  fu  pris  d'asaut  et  tous 
désemparés ,  et  le  laissièrent  derrière  en  cel  estât  et  puis 
vinrent  devant  Lamontgis.  Il  se  rendirent  et  ne  se  vodrent 

point  faire  asallir,  et  puis  chevaucièrent  oultre  et  vinrent 
devant  une  petite  ville  fermée  de  palis  qui  se  nommoit  la 
Lieuve.  Il  la  conquissent  et  i  trouvèrent  grant  fuison  de 
vins ,  car  elle  sciet  en  biaus  vignobles.  Si  en  orent  à  lor 
volonté  et  puis  passèrent  oultre  et  vinrent  à  Fronsac  et  le 
gaignièrent,  et  puis  la  tour  de  Prudaire  et  le  conquissent 
aussi  ;  et  puis  s'en  vinrent  devant  une  bonne  ville  que  on 
apelleBiaumont-en-Laillois  etsetenoitdoucontedeLaille1 , 
un  moult  vaillant  homme,  et  avoit  chils  contes  esté  mes- 
tres  dou  duch  Jehan  de  Normendie  et  l'avoit  instruit  et 
doctrine  en  sa  jonèce.  Pour  ces  jours,  li  contes  de  Laille 
nJestoit  pas  là,  mais  dedens  Auberoce  avoecques  auquns 
barons  et  chevaliers  de  Gascongne  et  dou  pais  et  laissoient 
les  Englois  convenir,  car  il  tenoient  les  camps.  Quant  li 
contes  Derbi  et  ses  gens  furent  venu  devant  Biaumont-en- 
Laillois,  il  s'arestèrent.  Dedens  avoit  un  chevalier  à  cha- 
pitainne,  qui  se  nommoit  messires  Jourdains,  assés  vail- 
lant homme,  et  ne  volt  pas  rendre  la  ville  de  Biaumont 
légièrement,  pour  tant  que  li  contes  estoit  son  cousin  et  li 
avoit  bailliet  en  fiance.  Si  fu  la  ville  assallie  de  grant  ma- 
nière, et  li  chevaliers  et  chil  qui  dedens  estoient  en  gar- 
nison, se  deffendirent  vaillamment,  et  ni  conquissent  riens 
les  assallans,  mais  i  ot  grant  fuisson  des  Englois  bléciés. 
Adonc  se  logièrent-il  et  dissent  que  jamais  de  là  ne  parti- 
roient  si  l'aueroient  à  lor  volonté.  Il  n'en  défallirent  point, 
mais  il  i  furent  trois  jours  avant  que  il  le  peuissent  avoir. 
Toutefois  par  force  d'assaut,  il  le  conquissent  et  i  entrèrent, 
et  fu  li  chevaliers  messires  Jourdains  pris  et  moult  blé 
et  se  rendi  à  messire  Gautier  de  Mauni  qui  tantos  le  receut 

'  Bertrand  de  l'Isle-Jourdain ,  fils  de  Bertrand,  baron  de  l'Ifile- 
Jourdain  et  de  Marguerite  de  Foix.  Ce  fut  en  sa  faveur  que  la  terre  du 
l'Isle-Jourdain  fut  érigée  en  comté  par  Philippe  de  Valois. 

sus  sa  foi,  pour  tant  que  il  estoit  trop  fort  bléciés,  pour- 
tant que  il  voloit  que  il  se  fesist  aidier  de  sa  navreure, 
ensi  que  il  fist  ;  car  li  chevaliers  ala  à  Thoulouse  et  là  se 
fist  médeciner.  La  ville  de  Biaumont-en-Laillois  fu  prise 
et  courue,  et  i  trouvèrent  les  Englois  grans  conques,  car 
tous  li  plas  païs  si  estoit  retrais  sus  la  fiance  dou  lieu,  et  i 
ot  grande  occision  des  hommes  de  la  ville,  et  la  laissièrent 
les  Englois  toute  vague,  et  ensi  fu  bien  la  moitié  arse;  et 
puis  passèrent  outre  et  vinrent  devant  Montagru.  Si  fu 
prise  la  ville  d'assaut  et  toute  destruite,  et  puis  vinrent  de- 
vant Laille,  la  souverainne  ville  dou  conté.  Si  la  trouvèrent 
les  Englois  pourveuede  gens  d'armes  et  de  cheuls  dou  pais 
qui  retrait  i  estoient.  Si  l'environnèrent  et  bien  la  avisè- 
rent, et  lor  fu  avis  que  elle  estoit  prendable.  Si  se  missent 
en  ordenance  pour  le  assallir,  et  fissent  traire  lors  archiers 
avant  et  aprochier  jusques  as  barrières  et  commenchièrent 
l'escarmuce ,  et  tout  ce  fissent  les  Englois  pour  veoir  le 
convenant  de  ceuls  de  la  ville,  et  fu  avis  à  gens  d'armes 
que  il  se  deffendoient  simplement.  Quant  ce  vint  au  second 
assaut,  toutes  gens  d'armes  se  traïssent  avant  et  commen- 
chièrent en  quatre  lieus  à  asallir  là  ville,  et  là  ot  assaut 
moult  dur  et  moult  fort  et  bien  continué,  et  voellent  bien 
li  auqun  dire  que  les  Englois  euissent  conquis  la  ville  se  il 
euissent  persévéret  ;  mais  quant  li  bourgeois  de  Laille  se 
veirent  en  si  dur  parti  et  que  point  à  la  longue,  il  ne  po- 
roient  résister  à  la  puissance  des  Englois,  si  parlèrent 
ensamble  et  disent  que  mieuls  lor  valoit  à  euls  rendre  que 
estre  pris  à  force  et  tout  mort  ou  en  partie  et  destruit ,  et 
lor  -ville  arse.  Si  envoyèrent  tretier  deviers le  conte  Derbi 
et  les  signeurs,  mais  lor  chapitainne,  uns  chevaliers  cou- 
sins au  conte  de  Laille,  ne  volt  onques  estre  à  nuls  de  lors 
trettiés.  Avant  se  parti  à  toutes  ses  gens  par  une  posterne 

que  il  fist  ouvrir,  et  se  mist  sus  les  camps  et  s'en  ala  viers 
Auberoce,  où  li  contes  de  Laille  se  tenoit ,  et  li  compta 
comment  sa  ville  estoit  en  péril  de  estre  perdue  et  que  li 
homme  de  Laille  se  voloient  rendre.  De  ces  nouvelles  fu  li 
contes  tous  courouchiés,  mais  amender  ne  le  pot  et  porta 
ses  anois  assés  bellement.  Si  homme  de  Laille  pour  celle 
saison  se  tournèrent  Englois  et  se  missent  en  l'obéissance 
dou  roi  d'Engleterre,  et  pour  estre  mieuls  à  ségur  de  euls, 
li  contes  Derbi  prist  douse  bourgeois  de  la  ville  tous  les 
plus  notables,  et  les  envoia  comme  ostages  en  la  chité  de 
Bourdiaus  afin  que  point  ils  ne  se  retournaissent.  Ensi  fu- 
rent les  Englois  signeur  de  la  ville  de  Laille-en-Laillois  et 
la  rafresquirent  et  repourveirent  de  gens  d'armes  et  d'ar- 
chiers  et  i  establirent  un  chevalier  d'Engleterre  à  chapi- 
tainne,  qui  se  nommoit  messires  Estievènes  de  Tornbi, 
vaillant  homme  et  sage  durement. 

CHAPITRE  CLXXVII. 


Comment  li  contes  de  Pievegortk  resvillia  les  Englois  et  prist  le  conte 
de  Quenfort. 


Apriès  toutes  ces  ordenances  faites,  li  contes  Derbi  et 
ses  routes  se  départirent  de  Laille,  et  prissent  le  cemin  de 
la  Réolle,  mais  avant  il  vodrent  aler  devant  Pieregorth, 
ensi  que  il  fissent,  et  entrèrent  en  la  terre  le  conte  de  Pie- 
regorth et  là  commenchièrent  à  essillier  et  à  prendre  gens 
et  à  rançonner.  Tant  ceminèrent  que  il  vinrent  devant 
Pieregorth.  Par  dedens  estoientli  contes  de  Pieregorth  et 
messires  Rogiers  de  Pieregorth,  son  oncle,  et  grant  fuis- 
son  de  chevaliers  et  de  esquiers  de  lor  linage,  qui  là  estoient 

retrait  sus  la  fiance  dou  fort  lieu  et  pour  avoir  consel  l'un 
à  l'aultre  comment  il  se  maintenroient.  Quant  li  contes 
Derbi  et  sa  route  furent  venu  jusques  à  là,  il  l'avisèrent  et 
imaginèrent  comment,  ne  par  quelle  manière ,  il  le  po- 
roient  asallir  pour  plustos  avoir,  et  mieuls  à  lor  avantage. 
Tout  considéret,  il  ne  peurent  veoir  que  par  nul  assaut  lé- 
gièrement  il  le  peuissent  conquester,  et  trop  lor  couste- 
roit  de  lors  gens.  Si  passèrent  oultre  sans  riens  faire,  et 
vinrent  devant  Boni  val,  et  là  ot  grant  assaut  et  dur,  et 
pluisseurs  hommes  furent  bléciés.  Finablement  li  Englois 
le  prisent  et  en  fissent  lors  volontés,  et  puis  passèrent 
oultre  et  vinrent  logier  sus  une  petite  rivière,  et  se  tinrent 
là  une  nuit,  et  àl'endemain,  il  vinrent  devant  le  chastiel  de 
Pellagrue,'  mais  la  nuit  devant,  il  lor  estoit  avenu  ce  que 
je  vous  dirai.  Li  contes  de  Pieregorth  et  ses  oncles  et  li 
chevalier  qui  en  Pieregorth  estoient,  sceurent  bien  où  les 
Englois  estoient  aie  logier.  Si  se  avisèrent  de  euls  resvil- 
lier,  car  Gascons  sont  moult  convoitous  et  se  prendent 
priés  de  euls  aventurer  pour  gaegnier.  Sus  le  point  de 
mie-nuit,  il  se  départirent  de  Pieregorth,  environ  deus  cens 
lances,  tous  bien  montés,  et  s'en  vinrent  férir  ou  logeis 
des  Englois  à  cel  endroit  où  li  guait  n'estoit  point,  et  es- 
ceirent  sus  le  logeis  le  conte  de  Quenfort1  et  commenchiè- 
rent  à  abatre  et  à  méhaignier  gens  et  vinrent  sus  le  conte 
et  le  prissent  et  quatre  chevaliers  (aultrement  il  euissent 
esté  mors)  et  auquns  hommes  d'armes  et  les  montèrent  et 
puis  se  missent  au  retour.  Avant  que  toute  l'oost  fust  res- 
villié ,  ne  montet  as  chevaus,  il  furent  moult  lonch  et  ren- 
trèrent en  Pieregorth  à  tout  ce  conques,  dont  les  Englois 
furent  tout  merancolieus  et  ne  le  sceurent  comment  amen- 

1  Kenford. 

der  pour  l'heure,  et  vinrent  devant  la  ville  et  le  cliastiel  de 
Pellagrue  et  le  commencièrent  de  fait  à  asallir  moult  for- 
tement et  ceuls  de  dedens  à  euls  deffendre. 

CHAPITRE  CLXXVIII. 

Comment  les  Englois  entrèrent  dedens  Auberoce. 

La  ville  et  li  chastiaus  de  Pellagrue  estoient  fort  assés. 
Si  i  furent  les  Englois  sys  jours  avant  que  il  en  peuîssent 
estre  signeur  et  conquissent  la  ville  par  assaut  et  fu  toute 
courue'.  Apriès  se  rendi  li  chastiaus,  et  le  veirent  les  En- 
glois fort  assés.  Si  le  retinrent  pour  euls  et  le  rafresqui- 
rent  de  nouvelles  gens  et  de  pourvéances ,  et  puis  passè- 
rent oultre  et  vinrent  devant  Auberoce.  Quant  il  furent 
venu  devant,  il  s'i  logièrent  et  establirent  aussi  faitice- 
ment3  de  tous  poins  que  pour  demorer  une  saison,  car 
c'est  une  ville  séans  sus  la  rivière  de  la  Dourdonne  qui 
porte  la  navie  et  va  férir  en  la  Gironde  qui  court  devant 
Bourdiaus.  Pour  tant  que  la  ville  d'Auberoce  estoit  adont 
à  l'arcevesque  de  Toulouse,  li  chevalier  de  Gascongne 
n'en  faisoient  pas  trop  grant  compte,  et  ni  avoit  dedens 
que  les  hommes  de  la  ville.  A  l'un  des  lés  a  un  biel  chas- 
tiel  et  fort  assés,  et  chils  estoit  gardés  des  gens  de  l'arce- 
vesque. Quant  les  hommes  de  Auberoce  veirent  les  Englois 
venus  devant  euls,  si  se  doubtèrent  grandement  pour  tans 
que,  en  venant  jusques  à  là,  il  avoient  conquis  par  force 
aussi  forte  ville  que  la  lour  estoit,  et  sentoient  bien  que  de 

1  Villas  de  Pelagru,  de  la  Lynde,  deMountagicr,  de  Seint-Lowis,  de 
Seint-Chester  et  de  la  Joie  et  alias  villas  subjecit.  11.  de  Avesbury, 
p.  121. 

:  Faiticciîicnt,  bien,  convenablement,  en  bon  ordre. 


DE  FROISSART.  Ii3 

lor  signour  il  n'aueroient  nul  confort,  car  il  se  tenoit  en 
Avignon  dalés  le  pape  Clément  VIe  qui  resgnoit  pour  ce 
temps,  et  ne  se  veoient  pas  gens  de  deffense  contre  gens 
d'armes  et  archiers  d'Engleterre,  et  ne  votaient  pas  le  lour 
perdre,  là  où  il  le  peuissent  amender,  car  il  estoient  gent 
qui  vi voient  de  labour  et  de  marceandise.  Si  trettièrent 
deviers  le  conte  Derbi,  et  fissent  tant  que  il  demorèrent  en 
paix,  et  jurèrent  foi  et  loiauté  à  tenir  au  roi  d'Engleterre, 
et  entrèrent  les  Englois  dedens  Auberoce  sans  faire ,  ne 
porter  damage,  ne  contraire,  ne  violence  à»homme,  ne  à 
femme  qui  i  fuissent.  Quant  il  furent  dedens,  il  s'en  tin- 
rent à  tout  resjoï  et  envoyèrent  tretier  à  ceuls  qui  ou  chas- 
tiel  estoient,  et  fissent  grant  apparant  de  euls  asallir.  Cliil 
qui  se  veoient  là  dedens  enclos,  n'estoient  point  à  lor  aise  et 
n'atendoient  sequours,  ne  confort  de  nul  costé.  Si  entendi- 
rent as  trettiés  dou  conte  Derbi  et  se  rendirent,  salve  lors 
vies  et  lors  biens,  et  se  départirent.  Ensi  orent  les  Englois 
Auberoce,  ville  et  ebastiel,  et  entendirent  tantos  au  forte- 
fyer  et  au  remparer,  et  le  fissent  trop  plus  forte  que  de- 
vant, et  quant  il  orent  ensi  fait,  li  contes  Derbi  ot  consel 
que  il  se  retrairoient  viers  Bourdiaus.  Si  ordonna  à  demo- 
rer  en  garnison  dedens  Auberoce ,  messire  Franque  de 
Halle,  messire  Alain  de  Sinefrède  et  messire  Jehan  de  Lin- 
dealle,  et  avoecques  ceuls  soissante  lances  et  deus  cens 
archiers,  et  puis  s'en  départirent  li  contes  Derbi  et  ses  gens 
et  retournèrent  en  la  bonne  chité  de  Bourdiaus  pour  euls 
aisier  et  rafresquir.  Nous  parlerons  dou  conte  de  Laille  et 
des  Gascons  qui  se  tenoient  en  la  Réole  et  s'i  estoient  tenu 
tout  le  temps,  entrues  que  li  contes  Derbi  avoit  fait  ses 
cevauchies. 

CHAPITRE  CLXXIX. 


Comment  li  coûtes  de  Laille  et  chil  signeur  de  Gascongne  mirent  leur 
siège  devant  Auberoce. 


Sitos  que  li  contes  de  Laille  et  chil  signeur  de  Gascongne 
sceurent  que  li  contes  Derbi  et  les  Englois  estoient  retrait 
à  Bourdiaus  et  que  il  s'espardoient  par  garnisons,  ce  n'es- 
toit  pas  signes  que  pour  celle  saison  il  en  vosissent  plus 
faire.  Si  escripsirent  li  uns  à  l'aultre  que  il  se  metteroient 
ensamble  à  toute  lor  puissance,  et  venroient  reconquérir  les 
villes  et  les  chastiaus  que  les  Englois  avoient  conquis.  En 
la  fourme  et  manière  que  il  le  proposèrent,  il  le  fissent  et 
se  missent  tout  ensamble  et  se  trouvèrent  trois  mille  hom- 
mes d'armes  et  cinq  mille  hommes  de  piet,  as  lances  et  as 
pavais,  et  s'en  vinrent  mettre  le  siège  devant  Auberoce. 
Quant  chil  de  la  ville  veirent  que  il  avoient  le  siège,  si  fu- 
rent tout  esbahi  et  se  voloient  rendre  et  tourner,  et  l'euis- 
sent  fait  se  li  gentilhomme  ne  fuissent  aie  au  devant  et 
lor  dissent  :  «  De  quoi  estes-vous  esbahi?  vous  n'avés 
«  garde  de  siège  que  vous  ayés  devant  vostre  ville. 
«  Nous  sommes  fort  assés  et  pourveu  contre  euls,  et  si 
«  manderons  le  conte  Derbi  qui  se  tient  à  Liebourne. 
«  Tantos  que  il  en  auera  nouvelles,  il  mettera  ses  gens  en- 
«  samble  etvenra  combatre  ces  François  et  lever  le  siège.  » 
Ces  paroles  retardèrent  les  hommes  d' Auberoce  à  faire  lor 
emprise. 

Chil  signeur,  chevalier  et  esquier,  qui  là  tenoient  le 
siège ,  commenchièrent  à  asallir  ceuls  d'Auberoce  et  euls 
à  deffendre,   car  li  gentilhomme  qui  dedens  se  tenoient, 

estoient  droites  gens  d'armes.  Quant  chil  signeur  gascon 
veirent  que  par  assaus  il  ne  faisoient  riens,  mais  se  travil- 
loient  et  estoient  lors  hommes  bléciés,  si  envoyèrent  qué- 
rir des  enghiens  en  la  Eéole.  Quant  il  furent  amené  et 
drechiet,  il  commenchièrent  à  jetter  pierres  de  fais  en  la 
ville  et  contre  le  castiel,  dont  hommes  et  femmes  furent 
moult  esbahi,  et  toudis  li  gentilhomme  les  reconfortoient, 
et  fissent  couvrir  les  maisons  de  claies  et  d'estrain  '  et 
de  terre  pour  brisier  le  ject  des  pierres  qui  ceoient  sus  les 
tois,  et  s'esmervilloient  moult  de  ce  que  il  n'ooient  nulles 
nouvelles  de  lors  gens,  et  escripsirent  lettres  pour  en- 
voyer au  conte  Derbi,  et  prissent  un  varlet  et  li  baillièrent 
les  lettres  et  le  missent  hors  sus  le  tart.  Li  variés  quida 
passer  parmi  l'oost  sans  estre  aperçus,  mais  non  fist,  car 
il  fu  pris  dou  gait  et  gardés  jusques  à  l'endemain  que  li 
signeur  furent  levet  et  mis  ensamble.  Li  varlet  fu  amenés 
devant  euls  en  la  manière  que  il  l'avoient  pris  et  la  lettre 
leue.  Quant  il  l'orent  entendu,  il  commenchièrent  à  rire 
et  puis  à  avoir  consel  quel  cose  il  en  feroient.  Consilliet 
fu  que  on  le  loia  en  un  moncelet z  et  li  fu  la  lettre  toute 
ouverte  loyé  au  col,  et  en  cel  estât  par  un  enghien  il  fu 
jectés  en  la  ville.  Il  céi  sus  un  toit  couvert  d'estrain  et  de 
terre.  On  i  ala  veoir  ;  on  le  trouva  mort  et  la  lettre  loyé  au 
col.  Si  fu  nonchié  li  affaires  as  chevaliers,  liquel  furent 
moult  courouchiet  et  ne  trouvèrent  oncques  depuis 
homme,  ne  varlet  qui  se  vosist,  ne  osast  mettre  en  mesage. 
Si  lor  convint  atendre  l'aventure. 


1  Estrain,  paille. 

2  On  lui  lia  les  bras  et  les  jambes  de  telle  sorte  que  son  corps  for- 
mait un  monceau. 

CHAPITRE  CLXXX. 

Comment  li  contes  Derbi  et  messîres  Gautiors  do  Matmi  desconflrent 
les  Gascons. 

En  ce  propre  jour  que  ceste  avenue  avint  dou  varlel  et 
de  la  lettre,  passèrent  parmi  l'oost  pèlerins  de  Flandres, 
liquel  retournoient  de  Saint- Jaque  en  G  alise.  On  ne  lor 
fist  nul  mal,  mais  toute  courtoisie  pour  l'amour  dou  pèle- 
rinage, et  orent  à  boire  et  à  mengier  en  la  tente  dou  conte 
de  Laille,  car  ce  fu  uns  moult  vaillans  preudoms  et  qui 
moult  amoit  saint  Jaque.  Cliil  pèlerin  oïrent  parler  dou 
varlet  et  de  la  lettre,  et  comment  par  un  enghien  il  l'a- 
voient  renvo}7et  en  la  ville  :  on  ne  se  donnoit  garde  de 
euls.  Quant  il  orent  beu  et  mengié,  il  passèrent  oultre  et 
vinrent  ce  soir  jésir  à  Pellagrue  qui  estoit  englesce.  On 
ne  lor  demandoit  partout  riens  pour  tant  que  il  estoient 
pèlerin  de  Saint-Jaquème.  Le  chapitainne  de  Pellagrue 
lor  demanda  des  nouvelles  pour  tant  que  il  avoient  passet 
parmi  l'oost  devant  Auberoce.  Cliil  pèlerin  qui  nul  mal  n'i 
pensoient,  li  recordèrent  tout  ce  que  il  avoient  veu  et  oï, 
et  quant  il  li  orent  dit,  il  prist  congiet  à  euls,  et  tantos  au 
matin,  il  monta  à  ceval  et  cevauçatant  celle  journée  que 
il  vint  à  Lieborne  où  li  contes  Derbi  se  tenoit,  qui  fu  moult 
esmervilliés  de  sa  venue,  et  pensoit  bien  que  il  i  avoit 
nouvelles.  Le  capitainne  de  Pellagrue  li  recorda  de  point 
en  point  toutes  les  avenues  et  comment  elles  avoient  aie  et 
des  trois  chevaliers  que  on  avoit  laissiet  en  Auberoce,  qui 
n'estoient  pas  bien  à  lor  aise.  Quant  li  contes  entendi  ce, 
si  appella  messire  Gautier  de  Mauni,  liquels  estoit  li 
plus  proçains  de  son  consel,  et  li  recorda  ces  nouvelles  et 

li  demanda  quel  cose  estoit  bonne  à  faire  :  «  Quel  cose, 
«  sire  ?  respondi  messires  Gautiers,  il  fault,  à  quelle  fin  que 
«  ce  soit,  que  il  soient  conforté.  Aultrement  vous  fériés 
«  vostre  blâme  trop  grandement,  et  ne  trouveriés  cheva- 
«  lier  nul  qui  vosist  demorer  en  garnison  sus  frontière 
«  des  ennemis,  et  aussi  vous  lor  euistes  en  convenant, 
«  quant  vous  partesistes  de  là  et  de  euls.  Se  leur  tenés 
<v  vostres  convenances,  je  le  vous  conselle  pour  vostre 
«  honnour.  »  —  «  En  nom  Dieu,  respondi  li  contes  Derbi, 
«  messire  Gautier,  vous  parlés  bien,  et  ensi  sera  fait.  » 
Adonc  et  tantos,  li  contes  Derbi  mist  clercs  et  variés  en  œvre 
et  envoia  partout  à  ses  gens  qui  estoient  espars  sus  le  païs, 
et  leur  manda  que  tantos  et  sans  délai,  ces  lettres  veues, 
il  venissent  à  Lieborne  et  que  là  les  atenderoit.  Tout  vin- 
rent, et  encores  séjourna-il  un  jour  oultre  son  ordenance 
et  volonté,  atendans  le  conte  de  Pennebruq  qui  point  ne 
venoit,  et  quant  il  vei  ce  que  point  ne  venroit  si  trètos,  il 
ne  le  volt  plus  atendre,  mais  se  départi  avoecques  ce  de 
gens  d'armes  et  d'arcbiers  que  ils  avoit,  et  se  missent  au 
cemin  pour  venir  devant  Auberoce,  et  volt  li  contes  Derbi 
faire  celle  cevauchie  si  secrètement  que  li  Gascon  qui  là. 
estoient  au  siège,  n'en  seuissent  riens,  et  cevauchoient  à  la 
couverte.  Avoecques  le  conte  Derbi  estoient  des  chevaliers 
d'Engleterre  messires  Gautiers  de  Mauni,  messires  Bicliars 
de  Stanfort,  messires  Hugues  de  Hastinghes,  messires 
Estievènes  de  Tornbi,  li  sires  de  Ferrières  et  tout  li  ceva- 
lier  qui  passet  avoient  la  mer  avoecques  li,  réservé  li  conte 
de  Qentfort  et  ceuls  qui  avoient  esté  pris  du  conte  de 
Pieregortb  et  de  son  oncle,  et  li  conte  de  Pennebruq;  mais 
il  le  souratendoient  et  atendirent  encores  sus  les  camps, 
et  fuissent  plus  tos  venu  devant  Auberoce  que  il  ne  vin- 
rent, et  cevauchièrent  tant  que  il  aprocliièrent  Auberoce 

à  deus  petites  lieues,  et  se  boutèrent  dedens  un  bois  et  des- 
cendirent de  lors  cevaus  et  les  aloyèrent  as  arbres  et  as 
chênes  et  les  loyèrent  là  et  se  disnèrent  entre  euls  de  ce 
que  il  avoient  aporté  et  non  d'aultre  cose.  Quant  il  vei- 
rent  que  li  contes  de  Pennebruq  ne  venroit  point,  et   se 
tournoit  li  solaus  sus  l'heure  de  vespres,   et  n' avoient  de 
quoi  passer  la  nuit,  si  se  consillièrent  li  signeur  ensamble, 
et  dissent  :  «  Ou  il  nous  fault  aler  combatre  nos  ennemis 
«  ou  retourner,  car  nous  ne  poons  chi  passer  la  nuit,  nous 
«  et  nostres  cevaus.  »  Là  dist  messires  Gautiers  de  Mauni 
une  parole  qui  fu  bien  oïe  et  entendue  :  «  Quant  nous 
«  sommes  venu  jusques  à   chi,  blâmes  et  reproces  nous 
«  seroit  trop  grans  au  retour.  Cevauçons  avant  ou  nom 
«  de  Dieu  et  de  saint  George.  Se  la  journée  doit  estre  nos- 
«  tre,  nous  ne  la  perderons  jà  pour  le  conte  de  Pennebruq, 
«  (ou  espoir  pora-il  aussi  à  temps  venir)  que  dont  que  ils 
«  fust  présentement  en  nostre  compagnie ,  car  chil  qui 
«  viennent  à  une  bataille  sus  le  tart,  reconfortent  les  las- 
ce  ses.  »   Donc  dist  messires  li  contes  Derbi  :  «  Messires 
«  Gautiers  de  Mauni  parole  bien,  et  nous  ferons  apriès  son 
«  consel.  »  Adonc  reprist  casquns  son  cheval,  et  se  mis- 
sent tout  à  point  tant  d'armeures  que  d'aultres  coses,  et 
montèrent  et  estoient  tous  à  cheval,  archiers  et  aultres, 
et  puis  cevauchièrent  et   tournyèrent   le    bois   dont  li 
une   des  qones  '   dou  bois  est  et  estoit  à  demi-lieue  priés 
d'Auberoce.   Quant    il  furent  là  venu  ,   il   veirent    de- 
vant euls  les  logeis  des  François   et  les  fumières   des 
feus  que  il  faisoient  en  moult  de  lieus,  car  il  apparil- 
loient  le  souper.  Evous  ces  Englois  venans,  et  tout  pre- 
miers les  gens  d'armes ,  et  missent  derrière  euls  tous  lors 

1  Qone,  coin,  extrémité? 

archiers  et  lor  dissent  li  signeur  :  «  Vous  n'avés  que  faire. 
«  de  traire  avant  si  trètos.  Tenés-vous  sus  èle  et  trayés  à 
«  pooir  sus  ceuls  qui  saudront  hors  de  lors  logeis,  car  nous 
«  les  alons  envaïr  et  commencliier  la  bataille.  »  Li  archier 
adonc  se  traïssent  et  laissièrent  passer  les  gens  d'armes , 
liquel,  lances  abaisiés,  s'en  vinrent  frapant  en  ces  logeis, 
boutans  tentes  et  trefs  par  terre ,  mébagnans  et  occians 
hommes  et  mettans  en  grant  meschief;  car  li  François 
gascon  ne  se  donnoient  de  garde  de  celle  embusque.  Li 
signeur  de  l'oost ,  c'est-à-entendre  li  contes  de  Laille  qui 
chief  en  estoit,  li  contes  de  Pieregorth,  messires  Rogiers  de 
Pieregorth,  son  oncle,  li  viscontes  de  Bruniquiel,  li  vis- 
contes  de  Villemur,  li  viscontes  de  Talar,  li  viscontes  de 
Murendon  et  bien  soissante  signeurs  estoient  logiet  entre 
lors  gens.  Si  se  commencliièrent  à  estourmir  '  et  euls  ar- 
mer et  mettre  en  arroi ,  quant  la  noise  et  li  effrois  com- 
mencliièrent; mais  il  furent  soudainement  si  sourpris  que 
li  pluisseur  n'avoient  loisir  de  euls  armer,  mais  montoient 
as  chevaus  et  se  départoient  des  logeis  et  rendoient  grant 
painne  à  euls  sauver.  Or  i  avoit  un  grant  mescief  pour 
euls,  car  il  trouvoient  sus  les  camps  les  archiers  qui  les 
atendoient  et  qui  traioient  sus  euls  et  sus  lors  chevaus  et 
les  enferroient  siques  il  ne  pooient  aler  avant.  Là  furent 
chil  Gascon  tourné  en  grant  mescief,  mort  ou  pris.  Petit 
s'en  sauvèrent,  et  i  furent  pris  neuf  viscontes  et  bien  deus 
cens  chevaliers,  ne  il  n'i  avoit  Englois  qui  n'euist  un  pri- 
sonnier ou  deus  ou  trois ,  et  se  la  vesprée  ne  fust  venue, 
tout  i  fuissent  demoret.  Messires  Franques  de  Halle  et  chil 
de  la  garnison  d'Auberoce  issirent  hors  et  vinrent  aidier  à 
parfurnir  la  bataille.  Quant  ce  vint  sus  le  nuit  et  que  tout 


Estourmir,  se  mettre  en  mouvement,  se  préparer  au  combat. 

TOM.    II.  10 


150  CHRONIQUES 

estoit  retrait  et  apaisiet  et  séoient  au  souper,  et  donnoient 
les  Englois  à  souper  ces  signeurs  et  chevaliers  dou  lour 
meismes  ens  es  logeis,  li*  contes  de  Pennebruq  vint  à  bien 
deus  cens  lances  et  trois  cens  archiers ,  et  avoit  encontre 
biaucop  de  fuians  qui  compté  li  avoient  l'afaire  de  la  be- 
songne  et  comment  elle  s'estoit  portée,  et  pour  ce  s'estoit-il 
moult  hastés.  Quant  il  vint  devant  le  conte  Derbi  qui  séoit 
à  table,  et  biaucop  de  ces  signeurs  gascons  prisonniers 
avoecques  li,  li  contes  Derbi  li  dist  tout  en  riant  :  «  Cou- 
'<  sins  de  Pennebruq,  bien  venant  !  Vous  venés  tout  à  point 
«  pour  espardre  de  la  bénite  iaue  sus  les  mors.  »  Li  contes 
de  Pennebruq  entendi  bien  que  li  contes  Derbi  le  galoit. 
Si  se  hontoia  un  petit,  et  puis  s'escusa.  Ensi  se  passa  ceste 
journée  et  la  nuitée.  Et  quant  ce  vint  à  l'endemain,  cbil 
signeur  d'Engleterre  se  délivrèrent  de  lors  prisonniers, 
je  vous  dirai  comment.  Les  auquns ,  il  missent  à  finance 
courtoise ,  et  les  aultres  il  rec  eurent  simplement  sus  lors 
fois  et  lor  donnèrent  jours  de  retourner  à  Bourdiaus  ou  à 
Bergerac.  Ensi  se  porta  ceste  besongne,  qui  fu  en  l'an  de 
grâce  Nostre-Signeur  MCCC  XLIIII,  l'endemain  dou  jour 
Saint-Laurens  en  auwoust'. 

CHAPITRE  CLXXXI. 


Comment  les  Englois  rentrèrent  à  Bourdiaus,  et  comment  les  cheva- 
liers de  Gascongne  accusoient  l'orgoel  des  François. 


Le  perte  et  le  damage  que  les  Gascons  prissent  devant 
Auberoce,  lor  fu  moult  grande,  et  ne  s'en  porent  passer, 

1  Cette  date  est  fort  inexacte.  Le  combat  que  raconte  Froissart  eut 
lieu  au  mois  d'octobre  1345. 

ne  retourner  en  trop  grant  temps ,  car  de  prisonniers  il  i 
ot  bien  pour  trois  mille  florins,  sans  les  aultres  pertes  et 
damages  qui  montèrent  à  grant  finance.  Quant  tout  fu 
apointyet  et  casquns  sceut  quel  cose  il  devoit  faire,  tout 
se  départirent  li  un  de  l'aultre,  et  demorèrent  messires 
Franques  de  Halle  et  si  compagnon  chapitainne  de  Ber- 
gerac ,  et  puis  se  missent  au  retour  li  signeur  viers  la 
chité  de  Bourdiaus.  Sus  ce  cemin  fu  fais  uns  escanges 
dou  conte  de  Pieregorth  et  de  messire  Eogier  son  oncle  et 
de  auquns  chevaliers  de  lor  pais,  à  l'encontre  dou  conte  de 
Quentfort  et  de  quatre  chevaliers  englois  qui  estoient  pri- 
sonnier audit  conte,  et  encores  avoecques  tous  ces  escanges, 
il  payèrent  dys  mille  esqus  et  les  deubrent  envoyer  en  la 
chité  de  Bourdiaus  dedens  le  jour  dou  Noël.  Point  n'oï 
parler  dou  contraire  que  il  ne  le  fesissent.  Or  retournèrent 
chil  signeur  d'Engleterre  à  grant  joie  et  à  grant  proufit 
en  la  chité  de  Bourdiaus,  et  i  furent  de  toutes  gens  recheu 
et  requelliet  à  grant  joie.  Si  s'en  retourna  cascuns  en  sa 
garnison  ensi  que  il  estoit  ordonné,  et  eurent  consel  que  il 
se  tenroient  là  sus  le  païs,  tout  quois,  et  lor  fu  avis  que  il 
en  avoient  assés  fait  pour  celle  saison  et  que  au  lonc  dou 
temps  il  atenderoient  lors  raençons  et,  tantos  la  Pasque 
passée,  il  se  remeter  oient  sus  les  camps  et  fer  oient  bonne 
guerre. 

Vous  devés  sçavoir  que  grandes  nouvelles  furent  en 
France  de  celle  bataille  d'Auberoce,  et  trop  petite  plainte 
avoient  li  Gascon  des  François,  et  disoient  li  auqun,  l'un  à 
l'aultre  :  «  Ha  Dieus!  laissiés  aler  ces  Gascons.  Il  sont  En- 
te glois  à  moitié,  il  ne  désirent  à  avoir  aultre  signeur  que 
«  li  roi  d'Engleterre.  »  Quant  chil  signeur  de  Gascongne 
qui  à  la  bataille  d'Auberoce  avoient  esté  pris,  vinrent  en 
France  pour  remonstrer  au  roi  et  à  son  consel  comment  les 

besongnes  de  Gascongne  se  portoient  mal  et  porteroient 
(car  les  Englois  tenroient  les  camps,  qui  ne  lor  iroit  au 
devant),  et  voloient  ossi  estre  auqunement  aidiet  de  lors 
raençons,  nuls  ne  voloit  à  euls  entendre,  ne  il  ne  pooient 
avoir  point  d'audiense,  mais  les  faisoit-on  là  croupir  et 
seoir  au  palais  ou  ailleurs,  tant  que  il  estoient  tout  lasset 
et  tout  liodet,  et  encores  avoecques  tous  les  damages  que 
il  avoient  ens  despendre  lors  deniers  et  laissier  lors  gages 
ou  lors  gens  en  crant  '  aval  Paris,  ne  il  ne  pooient  veoir 
le  roi,  ne  parler  à  lui,  ne  il  ne  se  savoient  à  qui  traire  pour 
avoir  responses  de  lors  requestes,  et  se  il  faisoient  auqunes 
supplications  et  il  les  poursievissent  et  ceuls  à  qui  il  les 
avoient  bailliés ,  on  lor  disoit  :  «  Retournés  demain  ou 
«  apriès.  »  Et  chils  demain  ne  venoit  oncques.  Tous  les 
jours  estoit-ce  à  recommenchier.  Dont  ce  venoit  et  tour- 
noit  à  ces  barons  et  chevaliers  de  Gascogne,  à  trop  grande 
desplaisance,  et  maudisoient  l'orgoel  de  France,  et  l'aise  et 
le  séjour  où  li  rois  et  si  consilleur  estoient,  et  se  dépar- 
taient de  Paris  malcontent  et  plus  en  debte  assés  que 
quant  il  i  estoient  venu  pour  esploitier. 


CHAPITRE  CLXXXII. 

Comment  li  contes  Derbi  fist  un  nouvel  mandement  de  toutes  ses 
gens  d'armes. 


Quant  la  douce  saison  d'esté  fu  revenue  et  le  mois  de 
mai  que  les  blés  as  camps  et  les  herbes  commencent  à 
monter,  et  que  il  fait  bon  hostoyer  2,  que  on  compta  en 

1  Crant,  gage,  dépôt,  caution. 

2  Hostoyer,  faire  la  guerre.. 

l'an  de  grâce  mille  CCC  et  XLV,  li  contes  Derbi  qui,  un 
temps,  s'estoit  tenus  à  Lieborne,  s'en  retourna  à  Bour- 
diaus,  et  là  fist  son  mandement  de  toutes  ses  gens,  liquel 
s'estoient  ivernet  et  passet  le  temps  tout  aise  de  ces  radias 
et  raençons  et  dou  conques  qui  lor  estoit  venus  de  la  ba- 
taille d'Auberoce,  et  avoech  tout  ce,  ordonné  et  apparil- 
liet  tant  d'abis,  d'armeures  et  de  monteures  que  grant 
plaisance  estoit  au  veoir  et  considérer.  Tout  vinrent  au 
mandement  dou  conte  Derbi.  Ce  fu  raisons,  car  il  estoit 
lors  souverains  chapitains,  et  charroi  et  sommiers  furent 
tout  mis  à  voiture.  Il  issirent  un  jour  de  Bourdiaus  en 
grande  ordenance  et  se  trouvèrent  douse  cens  lances  et 
vingt-cinq  cens  archiers,  et  les  garnisons  que  conquis 
avoient  la  saison  devant,  assés  pourveues  par  raison,  et 
tout  estoient  as  chevaus,  archiers  et  gens  d'armes,  et 
cevauchièrent.  La  première  ville  que  il  trouvèrent,  ce  fu 
Sainte-Basille  et  n'estoit  fermée  que  de  palis.  Les  hommes 
de  la  ville  n'osèrent  atendre  la  venue  des  Englois,  car  il 
n'estoient  pas  fort  assés,  et  alèrent  au  devant  de  euls  tret- 
tyer  et  se  rendirent  salves  lors  corps  et  lors  biens.  Si  en- 
trèrent auquns  des  signeurs  dedens  et  i  dormirent  pour 
celle  nuit.  Tout  ne  s'i  porent  pas  logier,  mais  il  orent  des 
vins  et  des  biens  de  la  ville  assés  et  largement.  Quant  ce 
vint  à  lendemain,  apriès  messe  et  boire,  les  trompètes  de 
département  sonnèrent.  Si  se  missent  tout  au  cemin  et 
prissent  les  camps  pour  aler  devant  Mont-Ségur,  une 
bonne  ville  fermée  de  murs  et  de  fossés,  et  l'avoit  li  sires 
qui  se  nommoit  Guillaumes,  remparée  et  fortefyé  assés  et 
pourveue  d'arbalestriers,  qui  li  estoient  venu  de  Toulouse 
à  ses  coustages.  Tant  esploitièrent  les  Englois  que  il  vin- 
rent devant  Mont-Ségur,  et  là  s'arestèrent  et  se  logïèrent 
tout  à  l'environ,  et  furent  là  quinse  jours,  et  devés  sça- 

voir  que  tous  les  jours  il  i  avoit  assaut  et  escarmuce,  et 
a  voient  les  Englois  fait  drechier  des  enghiens,  qui  bri- 
soient  et  confroissoient  murs  et  tours.  Ce  fu  la  cause  qui 
plus  esbahi  ceuls  de  la  ville.  Quant  li  chevaliers,  qui  de- 
dens  estoit,  vei  que  li  Englois  ne  se  départiroient  point  de 
là,  ne  se  cesseroient  de  lors  assaus,  et  que  secours  ne  li 
apparoit  de  nulcosté,  si  tretia  deviers  li  conte  Derbi.  Tret- 
tiés  se  porta  que  il  se  mist  et  toute  sa  terre,  en  l'obéissance 
dou  roi  d'Engleterre,  et  jura  à  demorer  hommes  et  féauls 
audit  roi,  et  parmi  tant,  il  vint  à  paix  as  Englois,  et  de- 
mora  en  sa  ville  et  fîst  remparer  ce  que  désemparet 
estoit.  Adonc  se  deslogièrent  li  Englois,  et  cevauchièrent 
viers  la  ville  et  le  chastiel  d'Aguillon. 


CHAPITRE  CLXXXIII. 


Comment  les  Englois  eurent  la  ville  de  la  Réole  et  asségièrent 
le  chastiel. 


Tant  s'esploitièrent  les  hoos  au  conte  Derbi  que  il  vin- 
rent assés  priés  d'Aguillon.  Li  chastiaus  pour  ces  jours 
estoit  en  la  garde  d'un  chastellain  qui  n'estoit  point  trop 
vaillans  hommes  et  bien  le  monstra,  car  si  trètos  comme  il 
senti  que  les  Englois  venoient,  il  lor  vint  au  devant  et  lor 
aporta  les  clefs  de  la  ville  et  dou  chastiel,  et  se  mist  en 
l'obéisance  dou  roi  d'Engleterre.  Li  contes  Derbi  reçut  le- 
dit chastellain  en  paix  et  se  saisi  de  la  garnison  d'Aguil- 
lon et  i  mist  gens  et  gardes  de  par  lui  pour  estre  plus  à 
ségur,  car  il  n'avoitpas  trop  grant  fiance  ou  chastellain, 
qui  le  rendage  en  avoit  fait,  et  puis  passa  oultre  et  s'en 
vint  de  che  voiage  devant  la  Réole  et  le  assiégea  de  tous 

costés.  Dedens  la  Réole  a  voit  un  chevalier  de  Prouvence 
pour  chapitainne,  vaillant  homme,  qui  se  nommoit  mes- 
ures Agos  des  Baus,  et  avoecques  lui  pluisseurs  bons 
compagnons.  Devant  la  Réole  i  furent  pluisseurs  escar- 
muces  et  envaïes  as  portes  et  as  barrières,  etgransassaus, 
car  chil  qui  dedens  estoient,  tant  que  as  deffenses  et  en 
toutes  coses,  se  monstroient  à  estre  droites  gens  d'armes, 
et  quant  les  Englois  veirent  que  pour  assallir  et  escarmu- 
cier,  il  n'aueroient  point  la  ville,  il  fissent  faire  et  ouvrer 
par  carpentiers  deus  bierefrois  '  de  gros  mairiens  à  trois 
estages,  et  séans  casqun  bierefroi  sus  quatre  roes,  et 
estoient  chil  bierefroit,  au  lés  deviers  la  ville,  tout  couvert 
de  quir  boulit,  pour  deffendre  dou  trait  et  dou  feu,  et 
avoit  en  casqun  estage  cent  archiers.  Et  amenèrent  li 
Englois  à  force  d'hommes  ces  deus  bierefrois  jusques  as 
murs;  car  entrues  que  on  les  avoit  ouvrés  et  carpentés,  il 
avoient  fait  emplir  les  fossés  si  avant  que  pour  conduire 
tout  aise  lors  bierefrois  devant  euls,  et  commenchièrent  li 
archierqui  estoient  entré  en  ces  estages,  à  traire  fortement 
à  ceuls  qui  se  tenoient  as  deffenses,  et  traioient  si  roit  et 
si  ouniement  que  à  painnes  ne  se  osoit  nuls  à  monstrer,  se 
il  n'estoit  trop  fort  paveschiés2.  Entre  ces  deus  bierefrois 
qui  estoient  arestés  devant  les  murs  avoit  deus  cens  com- 
pagnons à  tout  hauiaus  et  grans  pels  de  fier  pour  effon- 
drer le  mur  et  jà  en  avoient  des  pierres  assés  ostées  et 
rompues,  car  li  archier  qui  estoient  hault  ens  es  estages , 
les  deffendoient  de  ject  et  de  trèt.  Par  cel  estât  et  assaut 
euist  esté  la  ville  de  la  Réole  prise,  et  de  fait  il  n'i  avoit 
nul  retour,  quant  li  bourgeois  de  la  ville  vinrent  à  messire 
Agoth,  lor  chapitainne,  qui  point  ne  s'effréoit  de  cose  que 

1  Bierefrois,  beffrois,  tours. 

2  Paveschiés,  protégé  par  un  pavais,  espèce  de  grand  bouclier. 

il  veist,  et  li  dissent  :  «  Sire,  ajés  avis  de  nous.  Se  ces 
«  Englois  nous  prendent  de  force ,    nous  sommes  tout 
«  mort  et  nostre  ville  courue.  »  —  «  Et  quel  cose  volés-vous 
«  que  j'en  face?  »  respondi  li  chevaliers.  —  «  Nous  volons 
«  que  vous  faites  cesser  l'assaut  et  que  vous  tretyés  à  euls, 
«  par  quoi  nous  demorons  en  paix,  car  il  ne  nous  apert 
«  confort  de  nul  costé,  et  se  ce  ne  volés  faire,  retrayés- 
«  vous  dedens  le  chastiel  :  il  est  fors  assés,  et  faites  vostre 
«  guerre  à  part  vous,  car  nous  ferons  fin  à  la  nostre.  » 
Quant  messires  Agoth  les  entendi,  si  lor  respondi  et  dist  : 
«  Biaus  signeurs,  grant  merchis,  vous  me  présentés  cour- 
«  toisie,  et  voirement  me  retrairai-je  ou  chastiel.  Je  ne 
«  me  voel  pas  encores  rendre.  »  Adonc  se  départi  li  dis 
messires  Agoth  de  lor  compagnie,  et  retray  tous  les  com- 
pagnons de  sa  carge,  et  li  bourgeois  se  missent  en  trettiet 
deviers  le  conte  Derbi.  Quant  li  contes  Derbi  vei  que  li 
bourgeois  de  la  Réole  trettoient,  et  li  chevaliers  ne  s'en- 
sonnioit  point  de  lors  trettiés,  si  demanda  :  «  Et  où  est 
vostre  capitainne?  Pourquoi  ne  vient-il  avant  en  nom 
Dieu?  »  —  «  Sire,  il  est  retrais  dedens  ce  chastiel  et  ne 
voelt  point  estre  à  nostre  trettiés.  »  —  «  Voires,  res- 
pondi li  contes.  Voelt-il  donc  faire  sa  guerre  à  part  lui? 
Jamais  n'en  auera  si  bon  marchié  que  il  euist  eu  avoec- 
ques  vous,  et  puisque  nous  avons  la  ville,  nous  auerons 
«  le  chastiel,  quoi  que  il  doie  couster.  »  Chils  trettiés  se 
passa,  et  orent  les  Englois  la  ville  de  la  Réole,  et  puis 
aségièrent  le  chastiel,  liquels  est  biaus  et  fort,  et  messire 
Agoth  des   Baus  dedens,    et   tous   ses  compagnons  qui 
estoient  Prouvenciel.  Et  fu  li  sièges  Ions  et  grans,  car  li 
chastiaus  pour  lors  estoit  de  bonne  garde  et  belle  deffense, 
et  si  i    avoit   dedens   chevalier   d'honneur  et    de   vail- 
lance. 

Or  vous  recorderai  de  une  aventure  que  il  avint  là  à 
messire  Gautier  de  Mauni ,  entrues  que  il  séoient  devant 
le  chastiel  de  la  Réole. 

CHAPITRE  CLXXXIV. 

Comment  messires  Gautiers  de  Mauni  retrouva  à  la  Réole  le  tombel 
de  son  père. 

Il  i  eut  jadis  un  évesque  à  Cambrai  qui  fu  Gascons  dou 
linage  de  ceuls  de  Bue  et  de  Mirepois'.  AviDt  que  dou 
temps  cesti  évesque  uns  tant  grans  tournois  se  fist  devant 
Cambrai  et  i  furent  bien  cinq  cens  chevaliers  tournoians, 
et  là  ot  li  dis  évesques  un  sien  neveu,  jone  chevalier  tcur- 
noiant,  ricement  armé  et  monté.  Chils  s'adrèça  à  messire 
le  Borgne  de  Mauni,  père  à  messire  Gautier  et  à  ses 
frères,  liquels  fu  en  son  temps  chevaliers  durs,  fors, 
rades  et  bien  tournoians,  et  fu  li  jones  chevaliers  gascons 
tellement  menés  et  batus  que  onques  depuis  il  n'ot  santé, 
mais  morut.  Li  sires  de  Mauni  qui  riens  ni  pensoit,  ne 
au  penser  apertenoit  selonch  Testât  et  l'ordenance  d'armes 
et  l'usage  des  tournois,  ne  sçai  quans  ans  apriès,  il  li  prist 
dévotion  d'aler  ou  voiage  de  Saint-Jaquème  en  Galise,  et 
i  ala  et  prist  un  aultre  cemin  au  retour  que  il  n'euist  aie, 
et  entendi  que  li  contes  de  Valois,  [de  qui  la  fille],  femme 
fu  au  conte  Guillaume  de  Hainnau,  tenoit  son  siège  de- 
vant la  Réole,  car  pour  ces  jours  elle  estoit  englesce,  et 
faisoit  guerre  li  biaus  rois  Phelippes  as  Anglois  en  Guiane 
pour  auqunes  disentions  de  terres,  lesquelles  estoient  en 


1  Froissart  veut  parler  ici  de  Pierre  de  Lévis-Mirepoix,  évoque  de 
Cambrav. 

débat  des  deus  rois  ensamble.  Chils  sires  de  Mauni  vint 
veoir  le  conte  de  Valois  qui  li  fist  bonne  chière.  Au  dépar- 
tement, il  li  demanda  se  il  voloit  riens  mander,  ne  eserire 
en  Hainnau  à  sa  fille.  Li  contes  de  Valois  dist  :  «  Oïl,  »  et 
escripsi.   Li  sires  de  Mauni,  nommé  le  Bourgne ,  pris! 
congiet  et  se  départi  en  cel  estât  que  il  fu  là,  et  séjourna 
un  jour.  Il  fu  avisés  dou  linage  de  ceuls  de  Mirepois  et 
de  Bue  et  dou  jone  clievalier  qui  mors  avoit  esté,  ensi 
que  on  disoit,  par  sa  coulpe1,  et  l'atendirent  au  dehors  des 
logeis  et  l'assallirent  et  occirent,  dont  li  contes  de  Valois 
fu  trop  durement  courouchiés  et  en  calengea  tout  le  linage 
et  mist  en  termes  que  il  l'avoient  mourdrit,  et  en  furent  en 
grant  dangier  de  lors  corps  tout  cliil  qui  fait  l'avoient,  et 
encores  euissent-il  esté  en  plus  grant,  se  li  enfant  les  euis- 
sent  poursieuvis  par  parlement  de  Paris,  quoique  il  me- 
sissent  en  termes  que  il  l'avoient  fait  de  bonne  guerre  ; 
mais,  pour  lors,  messires  Gautiers  de  Mauni  et  si  frère 
estoient  jone,  et  aussi  vous  savés  que  quant  il  vinrent  en 
congnissance  d'homme,  la  guerre  s'esmeut  entre  France  et 
Hainnau,  et  depuis  entre  France  et  Engleterre,  par  quoi 
li  enfant  dou  dit  Borgne  de  Mauni  n'eurent  nulle  action 
de  procéder  en  plait  à  l'encontre  des  Gascons ,  fors  à  l'es- 
pée,  car  il  tinrent  l'opinion  le  roi  d'Engleterre.  Au  retour- 
ner au  pourpos  de  la  matère  desus  dite,  li  contes  de  Valois, 
pour  l'amour  de  gentillèce,  fist  ensepvelir  ledit  Borgne  de 
Mauni  en  une  église,  au  dehors  de  la  ville  de  la  Réole,  et 
li  fist  faire  son  obsèque.  Trop  bien  savoit  tout  ce,  mes- 
sires Gautiers  de  Mauni,  que  il  estoit  mis  et  ensepvelis 
en  terre  sainte  en  la  Réole  ou  là  priés,  mais  il  convenoit 
que  il  fesist  enqueste  à  ceuls  dou  païs  où  on  l' avoit  mis. 

'  Coulpe,  faute. 

Si  le  fist  et  tant  en  enquist  que  li  ancyen  homme  qui 
avoient  esté  de  ce  temps,  li  ensengnièrent  et  le  menèrent 
droit  sus  le  lieu  où  il  a  voit  esté  ensepvelis.  Se  le  fist  def- 
fouir  et  prendre  les  os  et  mettre  en  un  sarqu  '  et  aporter 
on  l'église  des  Cordeliers  que  on  dist  Saint-François  à  Va- 
lenchiennes,  et  de  rechief  là  ensepvelir  moult  vénérau- 
ment,  et  encores  en  voit-on  les  enseignes. 

CHAPITRE  CLXXXV. 


Comment  li  chastiel  de  la  Réole  fu  rendu  as  Englois,  et  comment 
il  prissent  Blaves  et  retournèrent  à  Bordiaus. 


Tant  tint  li  contes  Derbi  son  siège  devant  le  chastiel  de 
la  Réole,  que  messires  Agoth  des  Baus  falli  à  ses  ententes, 
car  il  quidoit  que  puissance  de  par  le  roi  de  France  deuist 
là  venir  pour  lever  le  siège,  mais  non  fist;  car  ensi  que  je 
vous  ai  jà  dit,  li  orgoels  et  la  négligense  estoient  si 
grandes  en  l'ostel  dou  roi  Phelippe,  pour  ce  temps,  que 
>on  ne  faisoit  compte  de  tels  coses,  ne  del  aler,  ne  del  en- 
voyer, et  pour  le  temps  d'adont,  li  saudoyer  estoient  si 
mal  payet  en  France  que  nuls  estrangiers  ne  s'i  traioit  vo- 
lentiers  pour  demander  saudées,  ne  ossi  parellement  chil 
dou  roiaulme.  Encores  estoient  li  péril  si  grant  pour  les 
nobles  dou  roiaulme  qui  de  la  guerre  se  ensonnioient,  que 
quant  il  avoient  l'aventure  de  perdre  une  journée  à  ren- 
contre de  lors  ennemis,  renommée  publique  parmi  le 
roiaume  de  France  couroit  sus  euls,  que  il  estoient  traître 
et  que  par  traïson,  il  avoient  perdu  la  journée,  et  mieuls 
lor  valoit  à  morir  sus  la  place  que  estre  pris,  ne  retour- 

1  Sarqu,  cercueil. 

ner;  car  quant  il  retournoient,  il  esloient  pendu  comme 
traître,  et  par  tels  violenses  et  amises1  de  traïsons  avinrent 
depuis  moult  de  mesciefs  eus  ou  roiaulme  de  France  et 
par  tous  ses  membres,  ensi  que  vous  orés  recorder  avant 
en  l'istore. 

Quant  messires  Agoth  des  Baus  vei  que  nuls  secours  ne 
li  venroit  de  France  et  si  amenrissoient  grandement  ses 
pourvéances,  il  traitta  deviers  ces  signeurs  d'Engleterre. 
Trettiés  se  porta  que  ils  et  li  sien  se  départirent  sauve- 
ment,  et  en  pooient  porter  ce  qui  lor  estoit,  voires  seulle- 
ment  devant  euls  et  non  autrement.  Si  se  départirent  et 
se  retraïssent  viers  Toulouse,  et  de  là  messires  Agoth  s'en 
retourna  en  Prouvence  et  n'osa  venir  en  France,  tant 
doubta-il  les  crueuses  justices  que  on  i  faisoit  à  petite 
oquison.  Si  se  tint  en  Prouvence  et  sus  le  sien,  et  bien  vei 
et  senti  que  les  envies  dou  roiaulme  de  France  estoient 
trop  grandes  et  que  il  ni  faisoit  nul. ...  *. 

Ensi  eut  li  contes  Derbi  la  ville  et  le  chastiel  de  la  Réole 
et  le  pourvei  et  rafresqui  de  gens  d'armes  et  d'arcbiers  et 
de  pourvéances,  et  i  laissa  messire  Jehan  de  la  Souci ■ 
chapitainne,  et  puis  s'en  départirent  les  Englois  et  cenii- 
nèrent  deviers  Mont-Pesas.  Elle  n'estoit  fermée  que  de 
palis.  Si  considérèrent  chil  qui  dedens  estoient,  la  puis- 
sance des  Englois  et  comment  il  avoient  pris  plus  fortes 
villes  que  la  lour  ne  fust  vint  fois.  Si  envoyèrent  tretier 
deviers  le  conte  Derbi  avant  que  il  parvenist  à  la  ville,  et 
se  rendirent,  salves  lors  corps  et  lors  biens,  et  puis  passè- 
rent oultre  et  vinrent  devant  Ville-France  en  Agenois. 
Elle  se  rendi  tantos,  et  puis  cevauchièrent  oultre  et  vinrent 


1  Amises,  accusations. 
1  Lacune. 

devant  Miremont.  Elle  se  rendi  aussi,  et  puis  s'en  vinrent 
devant  la  ville  de  Blaves,  laquelle  pour  lors  estoit  fran- 
çoise,  et  sciet  priés  de  l'aiguë  de  la  Gironde  à  sept  lieues 
de  la  cité  de  Bourdiaus,  il  ni  a  que  la  rivière  entre  deus. 
Si  bastirent  là  les  Englois  lor  siège  et  dissent  que  point 
ne  s'en  partiroient  si  l'aueroient  à  lor  volenté,  se  puissance 
de  roi  de  France  ne  venoit  si  grande  que  il  ne  peuissent 
contrester  à  rencontre.  Tant  furent  les  Englois  devant 
Blaves  que  cliil  qui  dedens  estoient,  se  tanèrent',  car  il 
estoient  aségiet  par  terre  et  par  la  rivière  de  la  Gironde, 
laquelle  bat  et  siert  as  murs  de  la  ville.  Si  se  tourna  en- 
glesce,  et  se  missent  en  l'obéissance  dou  roi  d'Engleterre  \ 
Ensi  eurent  les  Englois  Blaves ,  dont  il  furent  moult  res- 
joy,  car  elle  leur  avoit  porté  moult  de  contraire  et  portoit 
encores  tous  les  jours,  jusques  à  tant  que  elle  fu  pour 
euls.  Si  i  ordonna  li  contes  Derbi,  avant  que  il  s'en  par- 
tesist,  bon  cliapitainne,  gens  d'armes  et  archiers  pour  le 
garder,  et  puis  ils  et  ses  gens,  petit  à  petit,  repassèrent 
as  barges  et  à  bâtiaus  la  rivière  de  la  Gironde  et  retour- 
nèrent à  Bourdiaus,  et  là  se  tinrent  et  si  rafresquirent,  et 
lor  fu  avis  que  pour  celle  saison  il  avoient  assés  fait  et  se 
tenroient  là  jusques  à  tant  que  il  oroient  aultres  nou- 
velles. Si  envoia  li  contes  Derbi  ses  hommes  par  les 
garnisons,  tant  pour  entendre  as  lieus  remparer  que 
pour  garder  les  frontières  et  que  nuls  mauvais  trettiés  ne 
se  fesist  des  villes  et  castiaus  que  conquis  avoient,  as 
François, 

1  Se  tanèrent,  se  lassèrent. 

2  11  y  a  ici  dans  notre  texte  une  confusion  que  nous  n'expliquerons 
pas.  Le  siège  et  la  prise  d'Angoulême  par  les  Anglais  ne  s'y  trouvent 
point  rapportés,  mais  on  leur  attribue  la  conquête  de  Blajes,  tandis 
qu'on  lit  au  contraire  dans  les  éditions  de  Froissart,  que  le  comte  de 
Derby  échoua  devant  cette  ville. 


10-2  CHRONIQUES 

Nous  nos  soufferons  un  petit  à  parler  de  ceuls  et  par- 
lerons d'aultres  avenues  qui  avinrent  en  France  et  en 
Flandres. 

CHAPITRE  CLXXXVI. 

Comment  messires  Godefrois  de  Harcourt  eschei  en  la  haine  dou  roi 
de  France  et  se  mist  en  l'obéissance  dou  roi  d'Engleterre. 

En  che  temps  et  en  celle  meisme  saison  eschei  en  le  in- 
dignation et  haine  trop  grandement  dou  roi  de  France, 
messire  Godefrois  de  Harcourt,  li  uns  des  grans  barons  de 
toute  la  Normendie,  frères  au  conte  de  Harcourt  et  sires 
de  Saint-Saulveur-le-Visconte  et  de  pluisseurs  villes  en 
Normendie ,  et  ne  vous  sçai  pas  à  dire  la  cause  pour 
quoi  la  haine  vint ,  mais  elle  fut  si  grande  que,  se  li  rois 
de  Franche  l'euist  tenu,  en  son  aïr',  il  l'euist  fait  morir 
honteusement,  et  convint  le  dit  messires  Godefrois  tapir 2 
et  fuir  et  issir  hors  dou  roiaulme  de  France,  et  ala  en  En- 
gleterre  deviers  le  roi  Édouwart  et  se  offri  à  lui  et  mist 
en  obéissance3,  ensi  comme  messires  Eobers  d'Artois  svoit 
fait  jadis,  ne  nuls  ne  li  pot  onques  faire  sa  paix.  Li  rois 
d'Engleterre  le  rechut  et  le  retint  dalés  lui  et  li  donna 
assés  pour  tenir  son  estât. 

1  En  son  aïr,  en  sa  fureur. 

2  Tapir,  se  cacher. 

9  Le  13  juin  1345,  Edouard  III  promit  à  Godefroi  d'Harcourt,  qui  lui 
avait  rendu  hommage,  qu'il  l'indemniserait  de  la  perte  de  ses  terres  en 
Brabant,  s'il  en  était  dépouillé  ;  et  il  s'engagea  de  plus,  dans  le  cas  où 
la  Normandie  serait  conquise,  à  lui  restituer  toutes  les  terres  qu'il  y 
possédait. 

CHAPITRE  CLXXXVII. 


Comment  li  rois  d'Engleterre  ala  à  l'Escluse,  cuidans  que  son  fil  le 
prinche  de  Galles  seroit  fait  duch  de  Flandres,  et  comment  les  con- 
sauls  des  bonnes  villes  demandèrent  quelque  respit. 


En  ce  temps  resgnoit  encores  ou  païs  de  Flandres,  en 
grande  prospérité  et  puissance,  chils  bourgeois  de  Gand, 
Jacquèmes  Dartevelle,  liquel  tenoit  à  amour  le  roi  d'En- 
gleterre, ce  que  il  pooit,  car  tous  jours  se  doubtoit-il  des 
Flamens,  car  il  les  sentoit  muables.  A  considérer  raison, 
il  acquist  le  povre  conclusion  que  il  ot,  ensi  que  je  vous 
dirai.  Il  voloit  de  tous  poins  déshireter  de  la  conté  de 
Flandres ,  le  conte  Lois  l'escacbiet  et  Loïs  de  Maie ,  son 
fil,  et  voloit  le  roi  d'Engleterre  mettre  en  l'iretage  de 
Flandres,  et  disoit  cbils  Jaquèmes  Dartevelle  que  on  fe- 
roit  de  Flandres  une  ducée,  et  en  seroit  dus,  li  princes  de 
Galles,  et  sus  cel  estât  en  ce  temps,  il  fist  venir  le  roi 
d'Engleterre,  son  chier  compère,  à  l'Escluse1,  et  quant  li 
rois  fu  là  venus,  point  n'issi  de  ses  vassiaus.  Les  bonnes 
villes  de  Flandres ,  c'est-à-entendre  les  consauls,  l'alèrent 
veoir  à  l'Escluse  et  conjoïr,  et  li  offrirent  tout  le  païs  ou- 
viert  à  li  et  à  ses  gens  à  son  commandement,  et  li  pryè- 
rent  que  il  vosist  venir  à  Bruges  et  à  Gand  et  que  partout 
on  li  feroit  bonne  chière.  Li  rois,  en  euls  remerchiant, 
respondi  à  ce  moult  doucement  et  dist  que,  pour  l'heure,  il 
n'estoit  point  venus  pour  descendre  à  terre.  A  toutes  ces 
paroles  estoit  chils  Jaquèmes  Dartevelle.  Assés  tos  apriès, 


1  Edouard  III  s'embarqua  à  Sandwicb  le  3  juillet  1345.  Il   arriva 
le  5  à  l'Écluse, 

se  fist  uns  parlemens  ens  ou  vassiel  dou  roi,  qui  estoit 
moult  grans  et  moult  biaus,  que  on  nommoit  Cristofle,  et 
furent  là  tous  les  consauls  des  bonnes  villes  de  Flandres. 
Là  promeut  Jaquèmes  Dartevelle  les  paroles  desus  dittes 
et  remonstra  par  pluisseurs  raisons,  aournées  de  biaus  lan- 
gage, que  cose  utille  estoit  de  recevoir  le  prince  de  Galles 
à  signeur,  et  que  de  Flandres  on  feroit  une  ducée,  et  se 
tenroit  li  dis  dus  et  princes  ou  païs  et  gouverneroit  la 
terre  et  le  païs  de  Flandres  en  tous  bons  usages,  et  tenroit 
justice  et  raison  à  tout  homme  ;  et  prioit  Jaques  Darte- 
velle que  de  ce,  les  bonnes  villes  qui  là  estoient,  se  vosis- 
sent  consillier  et  faire  ent  response.  A  donc  regardèrent-il 
tous  li  uns  l'aultre  et  ne  sceurent  que  dire.  Toutes  fois  il 
demandèrent  consel  de  parler  ensamble.  On  lor  donna. 
Il  parlèrent  tout  à  un  et  fu  la  response  telle  :  «  Jaquèmes, 
«  nous  avons  bien  oï  ce  que  vous  avés  dit,  et  quant  nous 
«  venimes  ichi,  nous  ne  savions  pas  que  vous  nous  deuis- 
«  siés  aparler  de  ceste  matère,  et  nous  est  assés  nouvelle, 
«  et  nous  ne  poons  pas  faire  cechi  de  nous  tant  seulle- 
«  ment  :  il  convient  que  tous  li  païs  de  Flandres  si  asente, 
«  et  quant  là  sera  venu,  que  on  voie  et  congnoisse  les  re- 
«  belles  qui  à  ce  ne  se  vodront  acorder,  et  que  il  soient 
«  banni  publiquement  et  perdent  ce  que  ou  païs  de  Fian- 
ce dres  à  présent  il  i  tiennent,  sans  espérance  de  jamais 
«  ravoir,  ne  i  retourner.  Ensi  se  pora  faire  chils  hiretages 
«  ségurement,  car,  tant  que  avons  qui  chi  sommes,  nous 
«  volons  bien  à  signeur,  puisque  il  est  à  ce  promeus,  le 
«  prinche  de  Galles,  sauf  et  réservé  les  conditions  desus 
«  dittes.  »  Ceste  response  souffi  très-grandement  au  roi  et 
à  son  consel  ;  mais  il  fu  demandé  as  bonnes  villes  de  Flan- 
dres qui  avoient  respondu,  quant  li  rois  se  poroit  certefyer 
de  la  response.  Euls  par  acord  prissent  un  mois  de  jour. 

On  lor  donna,  et  disnèrent  avoecques  le  roi  en  son  vassiel 
meismes,  et  puis  se  départirent  et  retournèrent,  casquns 
sus  son  lieu,  les  auquns  tous  abus  et  courouchiés  de  ces 
nouvelles  que  il  avoient  oï,  quoique  il  euissent  respondu 
à  la  plaisance  dou  roi  et  de  Dartevelle,  et  leur  sambloit 
dure  cose  et  estrange  de  desliireter  lor  signeur,  et  se  il  fai- 
soient  ce,  à  tousjours  mes,  il  seroient  tenu  et  réputé  pour 
traîtres  et  infâmes.  Nequedent  Dartevelle  estoit  tant 
doubtés  et  cremeus  ou  païs  de  Flandres  que,  au  fort,  nuls 
ne  l'euist  osé  courouchier,  ne  desdire  de  ses  volentés.  En- 
cores  demora  Jaques  Dartevelle  dalés  le  roi  sus  sa  navie  à 
l'Escluse  depuis  que  li  aultre  furent  parti. 

CHAPITRE  CLXXXVIII. 
Comment  Jaquèmes  Dartevelle  fu  ocis  à  Gant  en  son  hostel. 

Or  montèrent  grandes  murmurations  parmi  la  conté  de 
Flandres,  quant  les  nouvelles  s'espardirent  que  Jaquèmes 
Dartevelle  avoit  jeté  sa  visée  à  ce  que  li  princes  de  Galles 
seroit  sires  de  Flandres,  et  qu'on  en  feroit  une  ducée.  Li 
auqun  disoient,  qui  amoient  le  roi  d'Engleterre  :  «  Ce  sera 
«  bien  fait.  »  Et  li  aultre  disoient  le  contraire  et  que  ce 
seroit  damages,  blâmes  et  traïson  trop  grande  à  désbireter 
son  signeur ,  et  en  avoient  les  bonnes  gens  pité  et  plus 
pour  la  cause  dou  fil,  le  conte  Lois  de  Maie,  que  il  n'euis- 
sent  pour  le  père,  car  ils  lor  avoit  esté  crueuls,  bausters, 
durs  et  mervilleus ,  et  pour  tels  causes  l'avoient-ils  bouté 
hors  de  Flandres,  mais  il  gardoient  Lois,  le  jone  fils,  et 
disoient  que  il  le  nouriroient  à  lor  manière,  et  seroit  mieuls 
abreuvés  de  conditions  flamenges  que  son  père  n'euist  esté. 
Li  dus  Jehans  de  Braibant,  pour  le  temps  d'adonc,  avoit 

TOX.    II.  1  1 

une  jone  fille  à  marier,  siques  comme  sages  et  imaginatis 
que  il  fu  et  moult  soubtieus ,  il  avoit  jette  sa  visée  à  che 
que  uns  mariages  seroit  trop  bien  pris  et  fais  de  sa  fille  et 
dou  fil  le  conte  de  Flandres,  et  le  concordoit  assés  le  conte 
de  Flandres,  mais  il  n'estoit  pas  sires,  ne  mestres  de  son 
fil  :  ançois  le  tenoient  et  gardoient  li  Flamenc,  et  le  nou- 
rissoient  sus  bonnes  gardes  et  ne  le  laissoient  point  issir 
de  la  ville  de  Gant.  Li  dus  de  Braibant  considéroit  bien 
les  coses  à  venir,  et  comment  Jaquèmes  Dartevelle  pour  ces 
jours  estoit  si  grans  en  Flandres  que  par  lui  estoit  tout 
fait  et  sans  lui  n'estoit  riens  fait,  et  fu  enfourmés  de  ces 
nouvelles  comment  li  rois  d'Engleterre  estoit  à  l'Escluse 
et  gissoit  là  à  l'ancre,  et  procuroit  (et  Jaquèmes  Dartevelle 
pour  lui)  que  ses  fils,  li  princes  de  Galles,  fust  dus  de  Flan- 
dres. Si  se  doubta  li  dis  dus  de  Braibant  que  toutes  ces 
coses  n'avenissent ,  qui  trop  légièrement  povoient  avenir, 
et  avisa  que  il  i  meteroit  un  tel  touel1  que  il  romperoit  et 
briseroit  tout,  et  de  ce  qui  avint  en  la  ville  de  Gant2,  les 
jours  courans  que  li  rois  d'Engleterre  se  tenoit  en  sa  navie 
devant  l'Escluse  et  atendoit  la  response  de  ceuls  dou  pais 
de  Flandres,  une  disension  s'esmut  très-grande  en  la  ville 
de  Gant ,  des  tisserans  de  draps  à  l'encontre  de  Jaquème 
Dartevelle,  et  tout  par  le  promotion  et  esquoel  de  lor  doyen 
qui  se  nommoit  Thomas  Denis,  et  voelt-on  bien  dire  que  li 
dus  de  Braibant  fu  cause  de  ceste  aventure,  car  chil  tisse- 
rant,  par  l'information  de  lor  doyen,  vinrent  un  jour  plus 
de  quatre  cens  devant  l'ostel  Dartevelle  et  l'environnèrent 
devant  et  derrière,  et  monstrèrent  que  de  force  il  voloient 
entrer  dedens.  Quant  les  variés  de  ce  Dartevelle  les  veirent 


1  Touel,  trouble. 

2  Cette  phrase  paraît  incomplète. 

ensi  venus,  si  furent  tout  esmervilliet  que  il  demandoient, 
car  il  n'avoient  point  à  coustume  que  chil  de  Gand ,  ne 
aultres  gens  venissent  ensi  de  fait  et  en  cel  estât  parler  à 
lor  mestre  et  voloir  efforchier  la  maison.  Si  comnienchiè- 
rent  à  parler  rudement  à  euls  et  voloir  mettre  hors  à  force, 
mais  il  ne  peurent,  avant  l'eurent  batu  et  vilené  et  blécié. 
Jaques  Dartevelle  estoit  enclos  en  sa  cambre,  et  avoit  oy 
la  grignour  partie  des  paroles  et  dou  hustin.  Si  vint  à  une 
fenestre  qui  regardoit  sus  une  rue  où  toutes  ces  gens  es- 
toient  asamblé  :  se  lor  demanda  :  «  Bonnes  gens,  quel 
<r  coses  vous  fault?  Pourquoi  estes-vous  si  esmeus?  »  Il 
respondirent  :  «  Nous  volons  parler  à  vous.  Venés  çà  jus.  » 
Donc  respondi  Jaques  et  dist  :  «  Et  se  je  estoie  là,  que 
«  voryés-vous  dire?  »  —  «  Nous  volons  que  tu  nous 
«  rendes  compte  dou  grant  trésor  de  Flandres,  que  tu  as 
«  eu  et  levé,  depuis  sept  ans,  à  ta  volonté,  et  nous  di  quel 
«  cose  tu  en  as  fait,  ne  où  tu  l'as  mis.  »  Donc  respondi 
Jaquèmes  Dartevelle,  qui  bien  considéra  que  les  coses 
aloient  diversement  et  hors  des  rieulles  acoustumés,  aul- 
trement  que  il  ne  soloient  estre,  et  les  quida  apaisier  de 
douces  paroles  et  dist  :  «  Bonnes  gens,  retrayés-vous  cas- 
ce  quns  en  son  hostel,  et  dedens  trois  jours  je  vous  appel- 
ce  lerai  et  serai  pourveus  de  vous  rendre  si  bon  compte , 
«  que  vous  en  serés  tout  content.  »  Il  répondirent  de  une 
vois  :  «  Nous  ne  volons  point  tant  atendre ,  mes  vieng 
«  hors  de  ton  hostel  compter  à  nous.  »  Jaquèmes  Darte- 
velle considéra  bien  tantos  que  les  coses  aloient  mal  et 
que  il  estoit  en  péril  de  sa  vie.  Si  dist  :  «  Signeur,  signeur, 
ce  tenés-vous  là,  je  irai  tantos  parler  à  vous.  »  A  ces  mos 
il  se  tinrent  tout  quoi,  et  il  iss^  hors  de  sa  cambre  et  vint 
viers  son  estable  et  ses  cevaus,  et  quida  monter  sus  et  par- 
tir par  derrière  et  aler  sa  voie ,  mais  il  ne  pot ,  car  l'ostel 

estoit  si  environnés  de  tous  lés  que  tantos  il  fu  aperceus  et 
veus  quel  cose  il  voloit  faire,  et  fu  acusés  de  ceuls  qui  gar- 
doient  l'uis  à  ceuls  qui  estoient  à  la  porte  devant.  Donc 
s'esleva  grans  tumultes  entre  iaus ,  et  rompirent  de  force 
les  huis  et  passèrent  tout  oultre  et  vinrent  en  l'estable  et 
trouvèrent  Jaquemon  Darte  velle  qui  s'ordonnoit  pour  mon- 
ter et  aler  sa  voie.  Tantos  de  fait  il  l'asallirent,  et  li  donna 
chils  Thomas  Denis,  li  doyens  des  tisserans,  le  premier  cop 
de  une  hace,  en  la  teste,  par  quoi  il  l'abati.  Se  li  avoit  Ja- 
ques Dartevelle  fait  pluisseurs  biens  et  l'avoit  mist  en 
l'office  dou  doianné  des  telliers,  et  si  estoit  son  compère. 
Nequedent  toutes  ces  coses  furent  oublyés  et  misses 
arrière,  et  fu  là  ochis  Jaques  Dartevelle  mescamment, 
qui  tant  avoit  eu  d'estat,  d'honnour  et  de  prospérités  en 
Flandres,  ne  on  ne  trouva  onques  en  Gant  homme,  ne  jus- 
tice qui  en  vosist  prendre,  ne  lever  amende1.  Ensi  vont  les 


1  Voici  la  relation  des  mêmes  faits,  telle  que  la  donne  la  chronique 
anonyme  de  Yalenciennes  (Bibliothèque  de  l'Arsenal,  148,  fc  233  r0.): 

«  Tandis  qu'on  tenoit  siège  devant  Utret,  sy  comme  nous  venons  de 
faire  mention,  et  que  monseigneur  Jehan  de  Haynault,  sire  de  Beau- 
mont,  commenchoit  à  parlementer  et  traittier  de  la  paix  pour  ceulx 
de  la  cité  d'Utret,  le  roy  d*Engleterre  arriva  au  port  de  l'Escluse  en 
Flandres,  la  nuit  Saint-Martin  le  Boullant,  l'an  de  grâce  mil  m  c  et  xlvi 
atout  gens  d"armes  et  archiers,  pour  parler  à  Jaques  d'Artevelle  et  aux 
gens  du  pays  de  Flandres,  pour  aucunes  choses  qu'on  luy  avoit  eult 
en  convent,  lesqueles  on  luy  devoit  confermer,  et  nomméement  ceulx 
de  Gand  qui  n'estoient  mye  encore  du  tout  allyés  audit  roy  d'Engle- 
terre,  ainsi  que  ceulx  de  Bruges,  ne  ceulx  d'Yppre  estoient.  Et  manda 
le  roy  d'Engleterre  à  Jaques  d'Artevelle  à  Gand,  qu'il  venist  parler  à 
luy.  Et  quant  Jaques  sceult  que  le  roy  d'Engleterre  le  mandoit,  il  y  ala 
atout  sa  maisnie  et  avec  luy  environ  eulx  cent  tous  armés.  Et  quant 
Jaques  vint  devant  le  roy,  il  se  mist  à  genous  et  le  salua,  et  le  roy  le 
releva  et  luy  fist  grant  feste,  et  fut  bien  rechus  et  luy  conseilla  le  roy 
qu'il  renvoiast  ses  gens  fors  que  sa  privée  maisnie,  car  il  avoit  à  parler 
à  luy  de  pluseurs  choses  et  grans  besongnes.  Adont  renvoia  Jaques  ses 
cent  hommes  qu'il  avoit  amenés  et  demoura  avoec  le  roy  une  espasse. 
Et  quant  ceulx  de  Gand  virent  les  gens  Jaques  d'Artevelle  sans  luy,  et 

fortunes  de  ce  monde,  ne  nuls  ne  se  puet,  ne  doit  confyer, 
se  sages  est,  trop  grandement  ens  es  prospérités  de  ce 
monde, 

qu'ils  sceurent  que  Jaques  estoif  demourés  avoec  le  roy ,  ils  se  tinrent  à 
mal  pavés  et  ala-on  à  sa  maison.  Jà  n'y  trouva-on  ne  femme,  ne 
enffans,  et  trouva-on  qu'il  avoit  fait  widier  son  or  et  son  argent  et  tous 
ses  joyaulx.  Adont  envoia  la  ville  de  Gand  par  devers  Jaques  deus  es- 
chevins  luy  dire  que  par  amour  il  volsist  tantost  revenir  et  qu'on 
avoit  besoing  de  son  conseil.  Et  quant  Jaques  les  eult  bienvegniés  et 
qu'il  eult  oye  leur  parolle,  et  ce  qu'on  luy  mandoit,  il  respondy  aux 
deus  eschevins  qu'ils  desissent  à  messieurs  de  la  ville  qu'il  ne  leur 
anoyast  mye,  car  il  avoit  à  besongnier  au  roy  d'Engleterre  pour  le 
bien  et  l'onneur  de  Flandres,  et  qu'il  seroit  à  Gand  le  dimence  devant 
la  Magdalaine.  Dont  prinrent  congiet  les  eschevins  et  se  râlèrent  àGand. 
et  contèrent  à  messieurs  de  la  ville  la  response  que  ledit  Jaques  leur 
avoit  faite.  Et  adont  s'avisèrent  ceulx  de  Gand  et  disrent  que  ce  n'es- 
toit  mye  pour  bien  qu'il  estoit  là  demourés  avoec  le  roy,  et  qu'il  avoit 
fait  widier  sa  femme  et  ses  enfans  et  tout  le  sien,  et  que,  s'il  revenoit, 
qu'ils  le  meteroient  à  mort,  car  trop  avoit  resgné. 

«  Quant  Jaques  d'Artevelle  eult  assez  consulté,  parlementé  et  dit  au 
lonc  sa  volenté  au  roy  d'Engleterre,  il  print  congiet  pour  s'en  râler  à 
Gand,  et  le  roy  luy  distque,  s'il  le  creoit,  qu'il  demourroit  ou  il  luy 
bailleroitet  chargerait  des  gens  pour  luy  conduire,  et  Jaques  respondy 
qu'il  n'en  avoit  que  faire  et  qu'il  ne  se  doubtoit  de  nulluy,  et  se  party 
atant  du  roy  et  chevaucha  tant  qu'il  entra  en  la  ville  de  Gand.  Sy  re- 
garda et  avisa  que  ceulx  qui  le  soloient  saluer  et  oster  leurs  chappe- 
rons  et  chappeaux  devant  luy,  baissoient  les  testes.  Et  adont  se  com- 
mencha  Jaques  à  esbahir  et  fort  doubter,  et  chevaucha  tant  luy  xne  de 
sa  maisnie  qu'il  vint  à  son  ostel  et  entra  ens.  Et  quant  Gérard  Denis 
le  sceult,  lequel  estoit  maistre  des  telliers  et  avoit  fait  grande  assem- 
blée du  commun  tout  armé,  les  banières  ens  es  mains,  ainsy  qu'ils 
avoient  leur  fait  deviset  et  pourparlet,  ledit  Gérard  et  ses  gens  vinrent 
à  la  porte  de  la  maison  dudit  Jaques,  et  une  partye  et  la  plus  grande 
cantité  du  commun  qui  y  estoit,  environnèrent  le  tour  et  l'entre- 
presure  de  la  maison  qui  avoit  deus  yssues.  Et  commencha  Gérard 
Denis  à  hucquier  Jaques  d'Artevelle  et  luy  dist  :  «  Yssiez  hors,  sy  nous 
«  dites  des  nouvelles  du  roy  d'Engleterre.  »  Et  Jaques  luy  respondy 
que  sy  feroit-il  volentiers  demain  au  matin  pour  tout  le  pays,  à  l'on- 
neur du  seigneur,  «  mais  il  est  meshuy  trop  tart.  »  Dont  s'escria  Gé- 
rard Denis  :  «  A  la  mort  !  seigneurs,  brisiez  tout.  »  Adont  rompirent  et 
brisèrent  la  porte,  et  le  maison  devant  et  derrière,  et  huis  et  fenestres, 
et  entrèrent  en  la  maison  par  force.  Adont  se  deffendy  Jaques  et  sa 
maisnie  ce  qu'ils  peurent.  bien  et  hardiement  ;  mais  la  force  n'estoit 

CHAPITRE  CLXXXIX. 

Comment  li  rois  d'Engleterre  se  départi  fort  courouchiés,  et  comment 
les  bonnes  villes  de  Flandres  s'escusèrent  par  devers  lui. 

Quant  li  rois  d'Engleterre,  qui  se  tenoit  h  l'Escluse  en 
sa  navie et  si  estoit  tenus  tout  le  temps,  attendans  la  res- 
ponse  des  consauls  des  bonnes  villes  de  Flandres,  entendi 
que  chil  de  Gant  avoient  ocis  Jaquemon  Dartevelle,  son 
grant  amis  et  son  chier  compère,  vous  poés  bien  croire 
et  sçavoir  que  il  fu  courouciés  oultre  mesure,  et  fist 
tantos  désancrer  sa  navie  et  tirer  les  voilles  à  mont  et 
se  départi  de  devant  l'Escluse1  et  rentra  en  mer  en 
menaçant  grandement  les  Flamens ,  et  dist  et  jura  que 
jamais  il  n'entenderoit  à  aultre  cose,  si  lor  aueroit  si  re- 
monstré  acertes  que  il  lor  en  souvenroit  à  tousjours  mais, 
et  retourna  arrière  en  Engleterre2.  Quant  les  nouvelles 
furent  esparses  parmi  le  païs  et  les  bonnes  villes  de  Flan- 
dres que  Dartevelle  estoit  mors  et  que  chil  de  Gant Tavoient 

mye  leurs.  En  la  fin,  Jaques  s'enfuy  en  une  estable  où  il  y  avoit  une 
ysue.  S'y  en  cuidoit  yssir  pour  aler  aux  Frères  Mineurs,  mais  il  fut 
aievy  de  sy  près  qu'il  fut  là  abatus  et  tout  décoppés  et  tués  et  toute  sa 
"maisnie  ossy.  Dont  ce  fut  dorcage  de  Jaques,  car  il  ne  l'avoit  point 
déservi,  ains  avoit  ceulx  de  Flandres  maintenus  et  gouvernés  contre 
toutes  personnes,  bien  et  paisiblement  et  sagement,  par  l'espasse  de 
ix  ans,  comme  bon  gardyen,  ou  lieu  du  conte  de  Flandres,  qui  onques 
ne  fist  bien  au  pays.  Ceste  maie  emprinse  et  domageuse  fourfaiture 
fut  faite  l'an  de  grâce  mil  ni  c  et  xlv,  le  dimence  devant  le  jour  de  le 
Magdalaine.  » 

1  Edouard  III  connut-il  avant  son  départ  la  mort  d'Artevelde?  Le 
contraire  paraît  établi  par  sa  déclaration  du  3  août  1345  :  Illuc  transi- 
vimus  et  dictam  terram  Flandrise  stabilivimus  ita  quod  nunquam  fuit 
in  fideatate  nostra  magis  firma. 

:  Edouard  III  aborda  à  Sandwich  le  26  juillet. 

ocis,  si  en  furent  li  pluisseur  moult  troublé  pour  le  proufit 
commun  dou  pais  de  Flandres  et  imaginèrent  que  li  rois 
d'Engleterre,  outre  mesure,  seroit  moult  courouciés  et  que 
li  pais  de  Flandres  le  poroit  bien  trop  cièrement  comparer. 
Si  regardèrent  que  généraument  il  s'envoieroient  escuser, 
ensi  que  il  fissent,  et  passèrent  douse  hommes  notables 
oultre  en  Engleterre  et  fissent  tant,  parmi  un  bon  moyen 
que  il  trouvèrent  ou  consel  dou  roi,  que  li  rois  s'apaisa  et 
mist  en  oubli  Dartevelle,  car  il  fu  ensi  dit  au  roi  :  «  Sire, 
«  vous  n'avés  que  faire  de  guerryer  pour  ce  Dartevelle. 
«  Vous  avés  guerre  assés  ailleurs.  Soufisse  vous ,  quant 
«  les  bonnes  villes  de  Flandres  s'esqusent  et  voellent  de- 
ce  morer  avoecques  vous  en  vostre  guerre ,  car  se  il  vous 
«  clooient  les  pas  en  Flandres  et  les  entrées,  vous  en  sériés 
«  plus  foibles  et  aueriés  plus  d'ennemis,  et  remanderoient 
«  tantos  le  conte  de  Flandres  et  le  remeteroient  ou  païs , 
«  et  ensi  aueriés-vous  perdu  tout  ce  que  vous  avés  mis  en 
«  Flandres  à  conquérir  l'amour  des  Flamens  jusques  à 
«  chi.  Pour  tant  vous  fault  oublyer  Dartevelle  et  refaire 
«  un  nouvel,  et  encores  i  a  un  point  qui  i  fait  grandement 
<<  à  considérer  pour  vous.  Les  Flamens  gardent  et  tien- 
«  nent  dalés  euls  moult  priés  Lois ,  le  fil  dou  conte,  qui 
«  vendra  tout  à  point  au  mariage  de  Issabiel,  vostre  fille. 
«  Ensi  demorra  tousjours  li  païs  de  Flandres  à  vos  enfans. 
«  Si  les  tenés  à  amour  ce  que  vous  poés,  car  il  vous  beson- 
«  gne.  »  Li  rois  d' Engleterre  entendi  bien  à  toutes  ces 
paroles  et  les  considéra  et  persévéra  sus,  et  fist  bonne 
chière  à  ces  douse  bourgeois  que  li  païs  de  Flandres  avoit 
là  envoyés,  et  les  tint  bien  pour  esqusés,  et  retournèrent  à 
joie  en  Flandres,  et  demora  li  païs  en  paix;  Dartevelle  fu 
oublyés ,  li  rois  d'Engleterre  tint  à  amour  les  Flamens  et 
ne  lor  osta  nulles  des  grasces  faites,  ne  données  en  devant, 

mais  les  amplia  tousjours  eu  bien  pour  euls  tant  que  il  ' . . . 
cause  dou  retraire ,  ensi  que  vous  orés  recorder  avant  en 
l'istore. 

CHAPITRE  CXC. 


Comment  li  contes  Guillaumes  de  Hainnau  périt  en  bataille  contre  les 

Frisons. 


En  ce  temps,  en  celle  meisme  saison  que  on  compta  en 
l'an  de  grasce  MCCC  et  XLV,  séoit  li  contes  Guillaumes 
de  Hainnau,  de  Hollandes  et  de  Zellandes  et  sires  de  Frise, 
devant  la  chité  de  Utrec  et  tant  i  sist  que  il  le  mist  à  rai- 
son et  en  ot  en  partie  ses  volontés.  Tantos  apriès ,  li  dis 
contes ,  qui  fu  moult  entreprendans ,  fist  une  asamblée  et 
une  pryère  de  gentils  hommes  assés  grande  pour  aler  en 
Frise,  car  li  Frison,  pour  lors,  ne  voloient,  pour  lor  orguel 
et  présomption ,  obéir  au  conte  de  Hainnau ,  et  pour  euls 
mettre  à  raison  li  dis  contes  fist  sa  carge  à  Dourdresc,  en 
Hollandes ,  de  naves ,  de  barges  et  de  vassiaus ,  et  se  dé- 
parti de  belle  marée  et  de  bon  vent  et  à  grant  chevalerie 
de  Hainnau,  de  Hollandes,  de  Flandres,  de  Braibant,  de 
Guéries,  de  Jullers,  de  Namur  et  de  Hasbaing,  et  s'adrèça 
ceste  navie  viers  Frise  et  une  ville  et  abbéie  que  on  apelle 
Stales2.  Li  Frison  estoient  segnefyet  de  la  venue  dou  conte 
et  de  ses  gens ,  siques  pour  euls  requellier ,  il  s'estoient 
grandement  fortefyet  à  l'encontre  dou  dit  conte  et  de  sa 
venue,  et  mis  ensamble  priesque  tout  li  païs.  Chils  contes 
qui  fu  de" grande  volonté,  hardis  et  entreprendans  oultre 

• 

1  Lacune. 

1  Stales,  Staveren. 

mesure,  et  pour  lors  en  la  flour  de  sa  jonèce,  et  qui  petit 
amiroit  et  prisoit  la  puissance  des  Frisons  contre  la  sienne, 
prist  terre  assés  priés  de  Stales  de  sa  volonté  et  sans 
atendre  messire  Jehan  de  Hainnau,  son  oncle,  liquels 
avoit  bonne  chevalerie  avoecques  lui.  Li  Frison  atendirent 
trop  bien  que  li  contes  et  ses  gens  (  ce  que  pour  lors  en 
avoit  en  sa  compagnie)  euissent  pris  terre,  et  quant  il 
furent  oultre ,  tout  considéré ,  il  n'estoient  que  une  pui- 
gnie  de  gens  ens  ou  regart  des  Frisons.  Nonobstant  tout 
ce,  li  contes  les  ala  assallir  et  aussi  fissent  ses  gens,  et 
là  ot  grant  bataille  et  dure  et  fort  combatue  ;  mais  li 
Frison  estoient ,  à  parler  par  raison ,  vint  contre  ung.  Si 
tourna  li  mescief  sus  le  conte  et  ses  gens,  et  furent  là 
tout  ocis,  mais  moult  lor  cousta  de  lors  hommes.  Petit  s'en 
sauvèrent  en  la  navie,  car  encores  avoit  li  contes  fait  une 
ordenance,  afin  que  ses  gens  ne  pensaissent  au  requler 
et  trouver  la  navie  apparillié,  et  commandé  as  navieurs 
sus  la  teste  que  nuls  ne  traisist  avant ,  mais  rentraissent 
en  la  mer.  Par  ce  point  perdirent  moult  li  Hainnuier,  et 
furent  tout  mort  chil  qui  avoecques  le  dit  conte  avoient 
pris  terre.  Messires  Jehans  de  Hainnau  et  sa  carge  prissent 
terre  d'aultre  part,  et  se  li  contes  euist  creu  son  oncle,  la 
besongne  fust  aultrement  tournée  que  elle  ne  fist,  et  pour 
ce  que  point  ne  le  crei,  ce  fu  damages  et  pités  pour  tous 
ses  pais. 

Les  nouvelles  vinrent  présentement  à  messire  Jehan  de 
Hainnau  (  et  estoit  sus  terre  des  Frisons  )  que  son  cousin 
li  contes  estoit  perdus.  Ils  qui  fu  de  ces  nouvelles  tous 
foursenés  ' ,  parellement  se  voloit  aler  perdre ,  mais  ses 
gens  le  prisent  à  force  et  l'emportèrent  à  sa  navie ,  ensi 

1  Foursenés,  livré  au  désespoir. 

que  tout  maugret  li,  et  l'encargea,  à  force  de  bras,  un  siens 
esqniers,  fors  homs  durement,  qui  se  nommoit  Robers  de 
Ghines' ,  et  le  inist  au  vassiel.  Encores  i  ot  là  grant  pé- 
ril pour  les  Hainnuiers  et  grant  hustin  au  rentrer  ens  es 
vassiaus ,  car  li  Frison ,  ensi  que  tout  foursené ,  entroient 
en  la  nier,  li  pluisseurs  jusques  à  la  boudiné2  et  venoient 
en  cel  estât  combatre  les  Hainnuiers ,  et  en  ocirent  et 
noyèrent  auquns,  et  retinrent  des  barges  et  des  hoquebos  ' 
qui  furent  péri  et  perdu  et  cliil  qui  dedens  estoient,  et  fu 
ceste  bataille  environ  le  Saint-Luch,  l'an  MCCC  XLV\  et 
demorèrent  li  Frison  en  paix  par  celle  desconfiture  jusques 
en  l'an  de  grâce  MCCC  quatre-vins  et  XVI,  que  un  jones 
lioms  qui  se  nomma  Guillaumes,  fils  ainnés  au  duch  Au- 
bert,  conte  de  Hainnau,  de  Hollandes  et  de  Zellandes 
(et  ce  Guillaumes  desus  dit  estoit  nommet  conte  de  Ostre- 
vant ,  vivant  son  père ,  et  gouvernères  de  tout  le  païs  de 
Hainnau),  emprist  le  voiage  à  faire  à  tout  bonne  cheva- 
lerie de  Hainnau  et  de  Hollandes ,  de  France  et  d'Engle- 
terre ,  et  arriva  en  Frise  et  desconfi  les  Frisons  sus  une 
marce  que  on  dist  le  Vies  Clostre5,  et  depuis  i  retournèrent 
li  contes  d'Ostrevant  et  li  Hainnuier  et  Hollandois  par 
pluisseurs  fois  au  damage  et  confusion  des  Frisons  et 
de  lor  païs,  et  contre  vengea  grandement  chils  contes  d'Os- 
trevant ,  nommé  Guillaumes ,  la  mort  de  son  grant  oncle 
le  conte  Guillaume  de  Hainnau,  et  fu  plus  avant  en  Frise 
en  son  temps  que  nuls  sires  en  devant  euist  esté,  ensi  que 
il  vous  sera  compté  et  esclarci  ensievant  en  l'istore,  se  je 


1  On  lit  :  Robert  de  Glimes,  dans  les  éditions  de  Froissart. 
-  Jusques  à  la  boudiné,  jusqu'au  nombril. 

•  Hoquebos,  espèce  de  navires. 

•  La  bataille  de  Staveren  fut  livrée  le  27  septembre  1945. 
Ouden-klooster. 

Froissars,  actères  et  cronisières  de  ces  croniques,  puis 
avoir  le  temps,  l'espasee  et  le  loisir  dou  faire,  et  que  je 
m'en  puisse  veoir  justement  enfourmés  ' . 

CHAPITRE  CXCI. 

i 

Comment  niessires  Jehans  de  Hainnau  devint  homs  au  roi  de  France. 

Quant  messires  Jehans  de  Hainnau  fu  retournés  en 
Hainnau  et  chil  qui  revenu  et  escapé  estoient  de  Frise  en 
sa  compagnie ,  onques  depuis  il  n'orent  parfaite  joie ,  car 
trop  de  priés  lor  touça  la  mort  dou  gentil  conte  le  signeur 
desus  dit  et  par  espécial  à  un  gentil  chevalier  qui  se  nomma 
messires  Henris  de  Huffalise,  et  vosist  bien  estre  demorés 
en  Frise  avoecques  son  signeur,  ce  disoit-il. 

Vous  savés  que  li  contes  Lois  de  Blois ,  sires  d'Avesnes 
et  dou  Louvion,  avoit  à  femme  et  à  espouse  la  fille  à  mes- 
sire  Jehan  de  Hainnau ,  qui  tousjours  s'estoit  armés  pour 
la  partie  dou  roi  d'Engleterre,  et  avoit  de  celle  dame  trois 
fils,  Lois,  Jehan  et  Gui.  Par  le  moyen  de  ce  conte  de  Blois 
et  aultres  chevaliers  qui  s'en  ensormyèrent ,  li  sires  de 
Fagnoelles  et  li  sires  de  Barbençon  et  li  sires  de  Senselles 
et  messires  yallerans  de  Lini  plus  que  nuls ,  li  rois  Phe- 
lippes  de  France  fist  traityer  deviers  messire  Jehan  de 
Hainnau  pour  li  tourner  François.   Envis  relenquisoit2 

1  Ce  passage  est  plein  d'intérêt  pour  la  biographie  de  Froissart.  Il 
faut  le  comparer  au  chapitre  L  du  livre  IV,  où  il  raconte  l'expédition 
qui  se  fit  en  Frise  en  1396  et  où  il  mentionne  une  autre  expédition  de 
1398.  Là  aussi,  il  promet  au  lecteur  un  récit  que  nous  ne  possédons 
pas.  Dans  notre  texte,  le  chroniqueur  parle  de  plusieurs  expéditions 
en  Frise,  postérieures  à  1396. 

-  Relenquisoit,  quittait. 

pour  son  honnour  li  dis  chevaliers  le  roi  d'Engleterre,  car 
il  l'avoit  trouvé  bon  et  courtois  et  paiement  apparilliet. 
D'autre  part,  il  veoit  que  si  hiretier,  les  enfans  dou  conte 
de  Blois,  seroient  de  tous  poins  François,  et  que  lors  pères, 
li  contes  de  Blois,  estoit  neveus  dou  roi  Phelippe  et  dou 
conte  d'Alençon.  Si  considéra  toutes  ces  coses  et  plus  le 
temps  à  venir  que  le  temps  présent,  siques,  par  les  raisons 
desus  dittes,  il  renvoia  son  hommage  au  roi  d'Engleterre 
et  devint  homs  au  roi  de  France ,  et  li  rois  de  France  li 
restitua  et  donna  otretant  et  plus  que  sa  pension  par  an 
montoit,  qui  li  venoit  d'Engleterre,  et  fu  asignés  sus  la 
terre  de  Vollis  et  là  payés  d'an  en  an  tant  que  il  vesqui. 
Nous  nos  soufferons  à  parler  de  ces  coses  et  retournerons 
as  besongnes  de  Gascongne. 


CHAPITRE  CXCII. 


Comment  li  rois  de  France  institua  le  duch  de  Normendie,  son  fil, 
souverain  de  ses  gens  d'armes  contre  les  Englois  qui  se  tenoient  en 
Gascongne  ;  et  comment  les  François  mirent  le  siège  devant  Angou- 
lême. 


Bien  estoit  enfourmés  li  rois  Phelippes  de  France  des 
cevauchies  et  conques  que  li  contes  Derbi ,  ses  cousins , 
avoit  fait  ou  desus  dit  pais  de  Gascongne,  et  des  prises  et 
rendages  de  chités,  villes  et  chastiaus,  et  le  pais  durement 
foulé  et  apovri ,  et  fu  consilliés  à  ce  que  on  i  pourveroit. 
Si  fist  faire  un  très-grant  mandement  de  gens  d'armes  à 
cstre,  les  Normans,  les  François  et  les  Piquars  en  la  chité 
d'Orly ens  et  là  faire  lor  monstre  à  un  jour  qui  nommés  i 
fu,  et  les  Lorrains,  Barrois  et  Bourguignons  à  Lions-sus- 


DE  FROISSART.  177 

le-Rosne,  et  les  Prouvenciaus  et  ceuls  de  la  Langue  d'Oc  à 
estre  à  Montpellier,  et  institua  de  toutes  ces  gens  d'armes 
estre  souverains  son  fil  le  duc  de  Normendie ,  et  mist  li 
dis  rois  Phelippes  en  sa  compagnie  le  duch  de  Bourgon- 
gne  et  messire  Phelippe  de  Bourgongne ,  son  fil ,  le  duch 
de  Bourbon,  messire  Jaquème  de  Bourbon,  le  conte  d'Eu, 
le  conte  daufin  d'Auvergne ,  le  conte  de  Forois ,  le  conte 
de  Vendôme,  le  conte  d'Auçoire ,  le  conte  de  Sansoirre,  le 
signeur  de  Chastillon  et  grant  fuisson  de  barons  et  de  che- 
valiers de  tous  païs.  Et  quant  ces  gens  se  furent  tous  remis 
ensamble ,  il  se  trouvèrent  sys  mille  hommes  d'armes  et 
quarante  mille  d'autres  hommes  as  lances  et  as  pavais , 
lesquels  on  nomme  pour  le  temps  présent  gros  variés ,  et 
furent  tout  environ  le  Noël  l'an  desus  dit  en  la  chité  de 
Toulouse,  et  là  tint  li  dus  de  Normendie  sa  feste,  et  avant 
que  li  dus  de  Normendie  se  départesist  de  Toulouse,  li  re- 
vinrent grans  gens  d'armes  que  li  connestables  de  France, 
li  contes  d'Eu  et  de  Ghines ,  li  amena.  Si  se  départirent 
tantos  apriès  les  festes  dou  Noël ,  et  se  traïssent  tout  pre- 
mièrement devant  le  castiel  de  Miremont  que  les  Englois 
tenoient,  et  estoient  marescal  de  l'oost  le  duc  de  Normen- 
die, li  sires  de  Saint-Venant  et  li  sires  de  Biaugeu,  et  vin- 
rent tout  premiers  mettre  le  siège  devant  Miremont,  car  il 
gouvernoient  l'avant-garde,  et  sorvint  messires  Lois  d'Es- 
pagne en  l'oost  des  marescaus,  en  sa  compagnie  cinq  cens 
arbalestriers  genevois  et  espagnols.  Si  asallirent  le  chas- 
tiel  de  Miremont  ces  gens  d'armes  et  ces  arbalestriers ,  et 
le  prissent  de  force  et  ocirent  tous  ceuls  qui  dedens  estoient, 
horsmis  le  capitainne  et  cinq  ou  sys  gentilshommes  qu'il 
retinrent  pour  prisonniers,  et  puis  passèrent  oultre  et  lais- 
sièrent  le  chastiel  tout  vague  et  se  traïssent  devant  la  chité 
d'Angoulême  et  là  missent  le  siège,  et  là  vinrent  li  dus  de 

Normendie  et  tout  li  signeur  de  France  qui  en  la  compa- 
gnie estoient,  et  l'environnèrent  de  toutes  pars. 


CHAPITRE  CXCIII. 


Comment  li  contes  Derbi  mist  de  fortes  garnisons  à  Ville-France  et  à 

Affuillon. 


Quant  li  contes  Derbi,  qui  tenus  s'estoit  une  espasse  de 
temps  en  Liebourne  et  retournés  à  Bourdiaus,  entendi  que 
li  dus  de  Normendie,  à  si  grant  puissance,  estoit  entrés  en 
la  Langue  d'Och  pour  reconquérir  che  que  conquis  avoient 
sus  deus  ans  à  si  grant  painne  et  si  bonne  diligense,  si  se 
avisa  que  il  esparderoit  ses  chevaliers  et  esquiers  et  ses 
gens  d'armes  et  envoieroit  au-devant  pour  rafresquir  les 
garnisons  et  les  forterèces  qui  obéisoient  à  lui,  et  regarda 
sus  messire  Thomas  Vok  et  li  dist  :  «  Thomas,  quel  cose 
«  faites-vous  chi?  Je  vous  avoie  ordonné  à  estre  chapi- 
«  tainne  de  Ville-France  en  Agenois,  et  je  entens  ensi  que 
«  li  François  l'ont  prise  et  sont  venu  devant  Angoulême  ; 
«  mais  tant  i  a  de  bien  pour  nous  :  il  ont  laissiet  le  chas- 
«  tiel  et  n'en  ont  fait  compte.  Se  voel  que  vous  et  des  vos- 
«  très,  tant  que  il  devera  souffire,  s'en  voisent  bouter 
«  dedens  le  chastiel  et  le  facent  remparer.  Il  sciet  sus 
«  marce  de  païs  :  si  pora  porter  as  François  moult  grant 
«  contraire.  »  Messires  Thomas  Vok  respondi  ensi  et  dist  : 
«  Sire,  je  ferai  vostre  commandement,  et  quant  je  vins 
«  deviers  vous,  je  quidoie  plus  tos  retourner  que  je  n'aie 
«  fait,  car  sus  Testât  que  je  vous  remonstroie,  vous  me 
«  deuissiés  avoir  délivret  plus  tos  que  vous  n'ayés  fait , 
«  car  Ville-France  estoit  mal  pourveue  de  toutes  coses,  et 


DE  FROISSART.  179 

«  pour  ce  a- elle  esté  perdue.  »  Respondi  li  contes  Derbi  : 
«  Il  fault  perdre ,  il  fault  gaegnier.  Nous  avons  tenu  les 
«  camps  deus  saisons,  et  li  François  les  tenront  ceste  sai- 
«  son,  car  il  sont  trop  poissant  contre  nous,  se  li  rois 
«  d'Engleterre ,  nostres  sires,  ne  vient  par  deçà  à  pois- 
«  sance  de  gens  d'armes  et  archiers.  Je  li  segnefierai 
«  proçainnement  nostre  estât,  et  sur  ce  il  auera  consel.  » 
Adonc  se  départi  messires  Thomas  Vok  à  tout  cent  ar- 
meures  de  fier  et  deus  cens  archiers,  et  chevauchièrent  à 
la  couverte  et  s'en  vinrent  de  nuit  bouter  ens  ou  chastiel 
de  Ville-France  en  Agenois ,  et  le  fissent  tantos  remparer 
et  le  pourveirent  de  vins,  de  chars  et  de  grains  et  de  toutes 
coses  nécessaires ,  et  fissent  une  bonne  garnison  et  qui 
depuis  fist  et  porta  moult  de  contraires  as  François,  car  il 
n'osoient  aler  fouragier,  fors  en  grans  routes,  pour  la  gar- 
nison de  Ville-France. 

En  ces  meismes  ordenances ,  institua  li  contes  Derbi  le 
conte  de  Pennebruq  à  estre  chapitainne  de  la  ville  et  chas- 
tiel de  Aguillon  et  ordonna  et  nomma  de  là  aler  avoecques 
li  messire  Gautier  de  Mauni,  messire  Franque  de  Halle, 
messire  Jehan  de  Lille,  messire  Robert  de  Noefville,  mes- 
sire Jehan  de  la  Souce,  messire  Richart  Roclève,  messire 
Phelippe  de  Biauvers  et  pluisseurs  aultres  chevaliers  et 
esquiers,  tant  que  il  furent  trois  cens  armeures  de  fier 
parmi  les  archiers ,  et  s'en  vinrent  bouter  dedens  le  chas- 
tiel d' Aguillon  et  i  trouvèrent  bien  sys-vins  compagnons 
.que  li  contes  Derbi  i  avoit  laissiés  quant  il  s'en  départi  et 
il  l'eut  conquis.  Si  entendirent  ces  gens  d'armes  dou  rem- 
parer et  pourveir  grandement ,  et  coururent  tout  le  païs 
d'autour  et  boutèrent  tout  là  dedens,  et  avoient  les  camps 
et  la  rivière  à  lor  volonté,  et  vinrent  les  Englois  en  Aguil- 
lon ensi  estoféement  pour  la  cause  de  ce  que  bien  pensoieut 

que  il  aueroient  le  siège,  et  par  Testât  dou  siège  qui  se  ten- 
roit  devant  Aguillon  se  romperoient  trop  de  cevauchies 
et  de  pourpos  des  François,  qui  estoient  fort  assés  pour 
tenir  les  camps,  et  entrues  se  poroit  aviser  li  rois  d'Engle- 
terre  et  venir  à  Bourdiaus  à  puissance  de  gens  d'armes 
et  d'archiers ,  et  combatre  le  duch  de  Normendie  et  les 
François. 


CHAPITRE  CXCIV. 


Comment  li  séneschaus  de  Beauquaire  attira  dans  une  enbusque  les 
Englois  qui  estoient  à  Anchenis. 


Les  nouvelles  vinrent  en  l'oost  le  duch  de  Normendie  , 
qui  tenoit  son  siège  devant  la  chité  d'Angoulême,  que  li 
Englès  estoient  venu  à  Ville-France  et  avoient  trouvé  le 
chastiel  tout  vague  et  sans  garde,  et  s'en  estoient  saissi  et 
l'avoient  remparet  et  repourveu  de  toutes  coses,  et  ne  faisoit 
point  à  reprendre  présentement  que  trop  il  ne  deuist  cous- 
ter.  Si  en  furent  grandement  blâmé  li  doi  marescal  de 
l'hoost,  quant  par  lor  négligence  li  chastiaus  estoit  repris, 
qui  lor  poroit  porter  grans  contraires  et  damages,  ensi  que 
il  fist  toute  la  saison  à  lors  fouragiers.  Li  marescal  s'escu- 
soient  au  mieuls  que  il  sceurent,  ne  porent,  et  demora  la 
cose  ensi  et  li  siège  devant  Angoulême.  La  chité  estoit 
bien  pourveue  de  gens  d'armes  et  d'archiers,  par  quoi  elle 
en  estoit  plus  tenable  et  de  milleur  garde ,  car  onques  li 
François  ne  venoient  as  barrières  que  il  ne  fuissent  requel- 
liet,  fust  au  traire  ou  au  lanchier,  et  moult  d'apertisses 
d'armes  i  furent  faites.  Le  siège  estant  devant  Angoulême, 
vint  un  jour  devant  le  duch  de  Normendie  li  séneschaus 

de  Biauquaire,  uns  moult  vaillans  homs,  et  li  dist  :  «  Sire, 
«  je  sçai  bien  toutes  les  marces  de  ce  païs.  Se  il  vous  ve- 
«  noit  à  point  ensi  et  à  vostre  consel ,  que  vous  vosissiés 
«  faire  cevauchier  avoecques  moi  cinq  cens  armeures  de 
«  fier,  je  les  conduiroie  en  tel  lieu  où  vous  aueriés  hon- 
«  nour  et  proufit.  »  —  «  Et  comment  seroit-ce,  sénes- 
«  chaus?  Monstrés-nous-en  la  manière.  »  —  «  Volontiers, 
«  monsigneur,  respondi-il.  Vous  savés  que  vostre  hoost 
«  est  grande  et  que  il  i  fault  grant  bestail  pour  le  pour- 
«  veir,  et,  à  ce  que  j'ai  entendu,  nous  en  auerons  tantos 
«  défaute ,  siques ,  avant  que  li  cas  aviengne  et  que  les 
«  hommes  dou  païs  où  je  menroi  vos  gens,  destournent  la 
«  proie ,  bon  seroit  que  vous  en  soyés  saisis.  Si  en  sera 
«  vostre  hoost  plus  plentiveuse.  »  —  «  Séneschaus ,  res- 
«  pondi  li  dus,  vous  parlés  bien  et  sagement,  et  nous  ferons 
«  apriès  vostre  ordenance.  »  Donc  fist  li  dus  venir  le  con- 
nestable  de  France  et  les  mareschaus ,  et  lor  remonstra 
l'ensengnement  le  séneschal  de  Biauquaire.  Tout  s'i  acor- 
dèrent  et  ordonnèrent  tantos  cinq  cens  armeures  de  fier 
bien  montés  et  plains  de  bonnes  emprises,  et  se  départirent 
un  soir  de  l'oost  ou  conduit  dou  dit  sénescal  et  cevau- 
ehièrent  toute  celle  nuit.  Sus  le  point  dou  jour,  il  vinrent 
assés  priés  de  une  bonne  ville  fermée  qui  se  nomme  An- 
chenis  et  estoit  nouvellement  rendue  as  Englois,  et  là 
dedens  avoit  grant  garnison  de  gens  d'armes  et  d'archiers, 
et  avoient  les  Englois  requelliet  tout  le  païs  autour  de  euls 
et  fait  venir  le  bestail  de  tous  lés  et  assamblé  ens  es  praie- 
ries  desous  Anchenis ,  et  tout  ce  savoit  bien  li  dis  sénes- 
chaus, et  la  poissance  des  Englois  qui  dedens  estoient.  Il  i 
pooit  avoir  environ  cent  armeures  de  fier  et  cent  archiers. 
Si  dist  li  séneschaus  au  duch  de  Bourbon  et  à  messire 
Jaquème  de  Bourbon,  son  frère,  qui  là  estoient,  et  as  ma- 

rescaus  :  «  Signeur,  nous  trouverons  la  proie  jà  sus  l'heure 
«  de  prime,  que  chil  de  la  ville  bouteront  hors  ens  es 
«  praieries,  et  quant  nous  saudrons  avant,  il  n'est  riens  si 
o  vrai  que  les  Englois,  qui  sont  chaut  et  hastieu,  se  bou- 
«  teront  hors  pour  la  rescourre.  Si  nous  fault  avoir  avis 
«  sur  che  et  jouer  de  l'embusque,  par  quoi  il  soient  atrapé 
«  et  la  ville  prise.  Velà  un  petit  bois  :  nous  nos  metterons 
a  dedens,  et  envoierons  deus  cens  des  nostres  lever  la  proie 
«  et  verons  comment  les  Englois  s'en  maintenront.  »  Chil 
signeur  françois  s'ordonnèrent  ensi  que  li  séneschaus  parla, 
qui  fu  uns  moult  vaillans  homs ,  et  envoyèrent  deus  cens 
armeures  de  fier,  tous  bien  montés.  Quant  la  proie  fu  toute 

issue  hors  de  la  ville  et  avallée  ens  es  praieries* 

courir  celle  part,  et  le  demorant  se  missent  en  embusque, 
ensi  que  dit  estoit.  Quant  chil  qui  ces  bestes  gardoient 
ens  es  praieries,  veirent  ces  gens  d'armes  venir  en  une 
brousse2,  si  furent  tout  esbahi  et  tournèrent  en  fuies  les 
auquns  deviers  la  ville,  et  les  aultres  des  fuians  de  paour 
se  boutoient  ens  es  haies  et  buissons.  Li  hus  et  li  cris 
monta  tantos  en  la  ville.  Evous  ces  Englois  courir  as 
armes,  monter  as  chevaus  et  issir  de  la  ville  et  euls 
mettre  en  cace  apriès  ces  François  qui  emmenoient  la 
proie  et  l'avoient  jà  aquelliet.  Quant  chil  qui  estoient 
en  l'embusque  veirent  le  convenant,  si  sallirent  hors 
à  quoité  d'esperons  et  se  missent  entre  la  ville  et  les 
Englois.  Or  furent-il  enclos  devant  et  derrière,  car  quant 
chil  qui  la  proie  avoient  aquelliet,  veirent  lors  gens 
venir ,  il  retournèrent  sus  les  Englois  et  les  envaïrent. 
Quant  les  Englois  se  veirent  en  ce  parti  et  ensi  asalli  de- 
vant et  derrière  et  de  droite  gens  d'armes ,  si  furent  tout 

1  Lacune. 

'-  En  une  brousse,  en  masse. 

esbahi ,  et  toutesfois ,  comme  gens  de  vaillance ,  il  mons- 
trèrent  deffense  très-bonne ,  mais  il  ne  porent  durer  lon- 
guement, car  les  François  entrèrent  tantos  en  euls  et  les 
espardirent.  Là  furent-il  tout  mort  ou  pris.  Petit  s'en  sau- 
vèrent, tant  que  on  les  peuist  veoir,  ne  percevoir,  et  de 
recief  les  François  vinrent  à  Anchenis  et  entrèrent  dedens 
et  le  conquissent  et  prissent  les  hommes  de  la  ville  à  mer- 
chi,  et  i  furent  un  seul  jour  et  i  ordonnèrent  chapitainne 
de  par  euls  et  gens  pour  garder*,  et  puis  s'en  départirent 
et  emmenèrent  lors  prisonniers  et  la  proie  que  conquis 
avoient,  et  vinrent  devant  Angoulême.  De  ceste  emprise 
ensi  achievée  rechut  li  dis  séneschaus  de  Biauquaire  grant 
grâce  et  renommée  de  tous  ceuls  de  l'hoost,  et  feirent  li 
prisonnier  englois  qui  pris  estoient,  au  mieuls  que  il 
porent,  et  i  ot  fait  des  escanges  des  uns  as  aultres. 


CHAPITRE  CXCV. 


Comment,  pendant  une  trieuve,  les  Englois  se  départirent  de  la  chité 
d"  Angoulême. 


Ensi  se  tint  li  sièges  des  signeurs  de  France,  un  grant 
temps,  devant  la  chité  d' Angoulême  et  cevauçoient  ou 
païs  que  li  Englois  avoient  conquis  les  saisons  devant,  et 
le  mettoient  en  grant  tribulation.  Quant  le  chapitainne 
d'Angoulême,  qui  se  nommoit  Jehans  de  Nordvich,  vei 
et  considéra  que  li  dus  de  Normendie  n'avoit  nulle  vo- 
lenté  de  li  deslogier,  et  sentoit  que  les  pourvéances  de  là 
dedens  afloiblissoient  et  que  li  contes  Derbi  ne  faisoit  nul 
apparant  de  lever  le  siège,  et  si  veoit,  d'aultre  part,  que 
chil  de  la  ville  s'enclinoient  trop  fort  à  estre  françois  et 

plaindoient  lors  biens  que  il  avoient  sus  le  plat  païs  que 
il  veoient  perdus  et  ou  dangier  des  François.  Si  se  avisa 
que  à  toutes  ces  coses  il  pourveroit  :  si  se  avisa  de  une 
o-rande  soutillèce,  et  avint  la  nuit  de  la  Purification  Nos- 
tre-Dame.  Il  vint  sus  les  crestiaus  de  la  ville  et  fist  signe 
de  son  caperon  que  il  voloit  parler  et  trettier  de  auqunes 
besongnes.  Sitos  que  on  vei  ce  signe,  on  envoia  deviers 
li  sçavoir  que  il  voloit.  Il  dist  que  il  parleroit  volentiers 
au  duc  de  Normendie,  se'illi  plaisoit.  On  li  demanda  qui 
il  estoit,  qui  voloit  parler  au  duch.  Il  respondi  que  il  estoit 
Jelians  de  Nordvich,  capitainne  de  Angoulême  de  par  le 
conte  Derbi.  «  Bien,  respondirent  chil  qui  là  estoient,  on 
«  le  dira  à  monsigneur.  »  On  le  dist  au  duch.  Li  dus  fu 
consilliés  de  soi-meismes  que  il  monta  à  cheval  et  vint  jus- 
ques  à  là  et  fist  dire  à  ce  Jehan  que  il  venist  parler  à  lui 
as  barrières.  Jehans  descendi  des  murs  et  vint  as  barrières 
et  trouva  le  duch.  Li  dus  li  demanda  :  «  Que  voes-tu 
«  dire?  »  —  «  Sire,  dist-il,  je  vous  demande,  moi  et  les 
«  miens,  trieuves  meshui  et  demain  pour  la  révérense  et 
«  solempnité  dou  jour  Nostre-Dame.  »  —  «  Et  ne  voes-tu 
«  aultre  cose?  »  dist  li  dus. — «  Mes  Dieus !  non.  »  —  «Et 
«  je  te  le  acordes  meshui  et  demain,  et  encores  le  tierch 
«  jour  apriès.  »  Li  dus  retourna;  Jehans  de  Nordvich 
demora. 

Quant  ce  vint  le  jour  de  la  Purification,  Jehans  de 
Nordvich  s'arma  et  fist  armer  tous  ses  compagnons  en- 
glois  qui  en  la  garnison  estoient ,  et  monter  as  chevaus  et 
puis  fist  ouvrir  la  porte.  Il  sallirent  tout  hors,  et  dist  au 
département  à  ceuls  de  Angoulême  :  «  Faites  dou  mieuls 
«  que  vous  poés  et  savés,  car  je  m'en  vois  sans  retourner.  » 
Quant  chils  de  l'oost  veirent  venir  les  Englois  ensi  sus 
euls,  si  quidièrent  de  commencement  que  il  venissent  là 

pour  euls  envaïr.  Si  cryèrent  alarme,  et  s'estourmi  li  hoos, 
et  s'armèrent  et  vinrent  contre  ces  Englois.  Jehans  de 
Nordvich  ne  fu  de  riens  effraés,  mais  vint  contre  euls  et 
dist  tout  quoi  :  «  Signeur,  nous  avons  trieuves  meshui 
«  tout  le  jour,  et  demain  aussi,  de  l'acort  et  parole  vostre 
«  signeur  le  duch  de  Normendie.  »  Li  François  auquns, 
qui  là  estoient,  savoient  bien  que  il  estoit  ensi.  Si  se  as- 
tinrent  et  les  laissièrent  passer  pasieuvlement.  Les  nou- 
velles vinrent  au  duch,  comment  les  Englois  s'en  aloient. 
Dist  li  dus  :  «  Il  ne  pooient  plus  demorer,  et  se  il  m'euissent 
«  requis  :  Nous  en  volons  aler  salve  nostres  cars1  et  le 
«  nostre,  je  lor  euisse  bien  fait  celle  grâce  et  légièrement, 
«  car  ce  sont  cas  d'armes  que  on  doit  faire  l'un  à  l'autre 
«  à  ceuls  qui  tiennent  garnisons  sus  les  frontières.  »  Les 
Englois  partis  et  mis  au  cemin  par  la  manière  que  je  vous 
dis,  li  dus  de  Normendie  envoia  ses  marescaus  parler  et 
tretyer  à  ceuls  d'Angoulême  pour  sçavoir  quel  cose  il  vo- 
loient  dire  et  faire.  Les  bourgeois  de  la  chité  et  toute  la 
communauté,  qui  a  voient  assés  affection  as  François,  se 
rendirent  incontinent,  et  i  entrèrent  li  seigneur  ce  meisme 
jour  et  i  soupèrent  à  grant  joie.  Ensi  orent-il  Angoulême 
et  se  rafresquirent  là,  je  ne  sçai  quans  jours,  et  puis  jet- 
tèrent  lor  visée,  que  il  iroient  devant  le  chastiel  d'Aguil- 
lon  et  metteroient  là  le  siège.  Si  se  ordonnèrent  pour  che 
faire,  et  se  départirent  de  la  chité  d'Angoulême  en  grant 
estât  et  arroi,  et  ceminèrent  viers  Aguillon  et  tant  fissent 
que  il  i  parvinrent. 

1  Cars,  chair,  corps. 

CHAPITRE  CXCVI. 


Comment  li  dus  de  Normendie  et  li  signeur  de  France  mirent  le  siège 
devant  Aguillon. 


Quant  li  signeur  et  li  grant  baron  de  France,  qui  en  la 
compagnie  dou  duch  de  Normendie  estoient,  furent  venu 
devant  Aguillon,  il  regardèrent  premièrement  et  considé- 
rèrent que  il  ne  pooient  parvenir  à  la  forterèce,  se  il 
ne  passoient  la  rivière,  qui  est  large,  longue  et  par- 
fonde,  et  lor  convenoit  faire  un  pont  pour  passer.  Si  or- 
donna et  commanda  li  dus  que  li  pons  fust  fais,  quoi  que 
il  coustast,  et  vinrent  pour  ce  pont  ouvrer  grant  fuisson 
de  carpentiers  et  i  ouvroient  nuit  et  jour.  Quant  li  cheva- 
lier qui  dedens  Aguillon  estoient,  veirent  que  chils  pons 
estoit  fais  et  carpentés  et  movés  jusques  à  la  rivière,  il 
fissent  armer  et  apparillier  trois  naves  et  entrèrent  dedens 
à  fuisson  d'archiers  et  cachièrent  ces  ouvriers  envoies  et 
les  gardes  aussi,  et  desfissent  tantos  et  sans  délai  tout  ce 
que  fait  avoient  et  carpenté  à  grant  painne  et  mis  un 
lonch  temps  à  faire.  Quant  li  signeur  de  France  veirent 
ce,  si  furent  durement  courouchié,  et  fissent  apparillier 
aultres  naves  et  batiaus  et  amener  sus  la  rivière  à  rencon- 
tré de  ceuls  et  missent  dedens  grant  fuisson  de  gens  d'ar- 
mes et  d'arbalestriers,  et  commandèrent  li  signeur,  les 
carpentiers  à  ouvrer  sus  la  fiance  de  lors  gardes.  Quant  li 
ouvrier  i  orent  ouvré  un  jour,  messires  Gantiers  de  Mauni, 
sus  l'heure  de  nonne,  entrèrent  (ils  et  ses  compagnons), 
en  lors  nefs,  et  coururent  sus  ces  ouvriers  et  lors  gardes, 
et  en  i  ot  des  mors  et  des  bléciés  et  convint  de  rechief  les 

ouvriers  laissier  œvre  et  retourner  arrière,  et  fu  adonc 
tout  deffait  quanque  fait  avoient.  Ces  débas  et  ces  rihotes 
recommençoient  casqun  jour. 

Quant  li  signeur  de  France  veirent  ce,  si  en  orent  grant 
vergongne  et  i  vinrent  en  la  parfin  si  estoféement  et  si 
bien  gardèrent  les  ouvriers  que  li  pons  fu  fais,  biaus  et 
fors.  Si  passèrent  adonc  li  signeur  et  toute  l'oost  oultre, 
armé  et  ordonné  par  manière  de  bataille  et  asallirent  le 
chastiel  d'Aguillon,  fortement,  sans  euls  espargnier,  et  i 
ot  ce  jour  maint  homme  blécliet,  car  chil  qui  dedens  es- 
toient,  se  deffendirent  si  vassaument  que  mervelles  seroit 
à  recorder,  et  dura  chils  assauls  un  jour  entier,  mais 
riens  ni  conquissent  que  painne  et  travel,  cops  et  horions, 
et  retournèrent  au  soir  pour  euls  reposer  et  aisier,  car  il 
avoient  bien  de  quoi. 

CHAPITRE  CXCVII. 

Comment  les  asségiés  repoussoient  tous  les  assaus. 

Quant  ce  vint  à  l'endemain,  chil  signeur  de  France  se 
remissent  ensemble  pour  avoir  consel  comment,  ne  par 
quel  art,  ne  manière,  il  poroient  le  mieuls  esploiter  pour 
grever  lors  ennemis,  et  avisèrent  que  il  départiroient  lor 
hoost  en  quatre  parties,  desquelles  la  première  partie  asau- 
droit  dou  matin  jusques  à  prime,  la  seconde  de  prime  jus- 
ques  à  midi,  la  tierce  de  midi  jusques  à  vespres,  et  la 
quarte  de  vespres  jusques  à  la  nuit,  car  il  pensoient  que  li 
deffendant  ne  poroient  porter  si  grant  faix  que  pour 
soustenir  la  painne  toute  jour  ajournée  et  pour  estre  en 
armes  sans  reposer,  boire,  ne  mangier,  ne  euls  rafresquir. 

Au  voir  dire,  l'avis  fu  moult  soubtieus  pour  donner  as 
Englois  moult  à  faire  et  grant  contraire,  et  furent  ordonné 
ou  premier  assaut  dou  matin  jusques  à  prime,  les  Espa- 
gnols et  les  Genevois,  les  Prouvenchiaus  et  les  Savoyens 
et  Bourguignons,  et  estoient  de  celle  route  parmi  les  si- 
gneurs  et  lors  hommes  qui  s'en  ensonnioient  '  et  s'i  bou- 
toient,  bien  buit  mille.  Sitos  que  chil  cessoient,  entroient 
en  l'assaut  chil  de  Narbonne,  de  Montpellier,  de  Bésiers, 
de  Montroial,  de  Fougaus,  de  Limous,  de  Cabestain,  de 
Saint-Ubert,  de  Olimpi  et  de  Carcbasonne.  De  midi  jus- 
ques  à  vespres,  rentraient  en  l'asaut  chil  de  Toulouse,  de 
Roerghe,  de  Quersi,  d'Agenois  et  de  Bigorre.  De  viespres 
jusques  à  la  nuit,  tous  frès  et  tous  nouviaus  entroient  en 
l'asaut  li  Limosin ,  chil  de  Vellai ,  de  Ce vaudan ,  d'Auvergne , 
de  Poito  et  de  Saintonge,  et  s'aquitoient  toutes  gens  très- 
loiaumeht,  et  continuèrent  ces  assaus  par  sys  jours,  mais 
riens  n'i  gaegnièrent  fors  que  de  lors  gens  mors  et  bléciés 
grant  fuisson,  car  chil  dou  chastiel  ne  furent  oncques  si 
las,  quoique  il  fuissent  travilliet  oultre  mesure,  que  il  ne 
s'abandonnassent  au  deffendre  si  vaillamment  que  li  si- 
gneur  de  l'oost  meismement  s'en  esmervilloient  comment 
il  pooient  souffrir  et  porter  celle  painne,  et  les  réputoient 
pour  vaillans  gens,  quoique  ce  fuissent  loi*  ennemi,  ne  il 
ne  porent  onques  pour  tous  ces  assaus  parvenir  jusques  au 
conques  dou  pont  qui  estoit  devant  le  chastiel,  tant  estoit- 
il  bien  gardés ,  deffendus  et  soustenus.  Quant  li  signeur 
de  l'oost  veirent  ce,  il  se  cessèrent  et  entendirent  à  mettre 
à  point  les  navrés  et  les  bléciés. 

*  Qui  s'en  ensonnioient,  qui  étaient  chargés  de  ce  soin,  de  cette  be- 

CHAPITRE  CXCVIII. 

Comment  les  François  missent,  sus  de  grans  enghiens,  et  comment  les 
asségiés  les  rompirent. 

Pardevant  Aguillon  ot  le  plus  biau  siège  qui  oncques, 
les  guerres  durant  de  France  et  d'Engleterre,  euist  esté 
fait,  ne  tenu  ens  ou  roiaulme  de  France,  et  fu  fait  la  gri- 
gnour  plenté  d'apertisses  d'armes  ;  et  dura  moult  longue- 
ment de  l'entrée  de  march  jusques  en  la  fin  dou  mois 
d'aoust  et  furent  devant  bien  soissante  mille  hommes. 
Considérés  le  grant  coustages  qui  en  naquirent.  Il  me  fu 
dit  et  recordé,  et  ce  fait  assés  à  croire,  que  on  euist  fait, 
fondé  et  ordonné  sus  noient l  deus  milleurs  chastiaus  plus 
biaus  et  plus  fors  que  Aguillon  n'est,  des  deniers  qui  des- 
pendu, en  tenant  les  saudoyers,  i  furent.  Quant  li  signeur 
de  l'oost  veirent  que  par  ces  assaus  que  il  faisoient ,  il  ne 
proufittoient  riens,  si  en  furent  tous  abus  et  esmervilliet. 
Bien  savoient  que  par  dedens  estoient  droite  flours  de 
gens  d'armes,  et  bien  le  monstroient,  car  il  ne  s'esbahis- 
soient  de  nulles  nouvelletés  que  on  lor  fesist,  et  orent  li 
signeur  un  aultre  consel,  car  il  envoyèrent  querre  à  Thou- 
louse,  huit  les  plus  grans  enghiens  qui  i  fuissent,  et  en- 
cores  en  fissent-il  faire  et  carpenter  quatre  plus  grans 
assés,  et  fissent,  sans  cesser,  ces  douse  enghiens  jetter 
nuit  et  jour  par  dedens  la  forterèche  ;  mais  chil  dou  chas- 
tiel  estoient  si  bien  guaritté  et  par  si  bonne  ordennance 
que  onques  pierres  d'enghien  ne  les  greva,  fors  à  tois  des 
'manandies.  Et  avoient  chil  dou  chastiel  bons  enghiens 

1  Sus  noient,  c'est-à-dire,  là  où  tout  aurait  été  à  faire. 

qui  débrisoient  tous  ceuls  de  dehors,  et  sus  huit  jours  il 
en  rompirent  et  brisièrent  jusques  à  sys,  dont  chil  de  l'oost 
furent  tous  courouchiet,  et  avisoient  toudis  nouvelles 
soutillèces  par  grant  art  et  avis,  comment  il  les  peuissent 
le  plus  adamagier. 

CHAPITEE  CXCIX. 


Comment  les  François  et  les  Englois  se  encontrèrent  et  se  combatirent 
desous  Aguillon. 


Ensi  que  je  vous  recorde,  estoit  li  chastiaus  d'Aguillon 
et  chil  qui  le  deffendoient,  assalli  par  pluisseurs  manières 
et  ordenances,  car  priés  toutes  les  septmainnes  on  i  trou- 
voit  et  avisoit  auqune  cose  de  nouviel,  et  aussi  chil  dou 
chastiel,  pour  euls  garder  et  deffendre,  contrepensoient  à 
l'encontre  tousjours.  Le  siège  durant  devant  Aguillon,  il 
avint  par  pluisseurs  fois  que  messires  Gantiers  de  Mauni 
s'en  issi  hors  à  tout  cent  ou  sys-vins  compagnons,  et  s'en 
aloientpar  oultre  la  rivière  de  lor  costé  fourer1,  et  rame- 
noient,  voiant  ceuls  de  l'oost,  souvent  grant  proie  dont  li 
François  avoient  grant  anoi.  Et  avint  un  jour  que  messire 
Caries  de  Montmorensi  et  li  sires  de  Saint-Venant  cevau- 
çoient  et  avoient  en  lor  route  bien  cincq  cens  compagnons 
et  ramenoient  garant  proie  en  l'oost,  laquelle  il  avoient  re- 
quelliet  sus  le  païs  pour  avitallier  l'oost.  Si  se  encontrè- 
rent les  François  et  les  Englois  desous  Aguillon.  Messires 
Gautiers  ne  volt  pas  refuser,  comment  que  il  euist  le 
mains  de  gens,  et  se  férirent  ils  et  li  sien  en  ces  Fran- 

?  Fourer,  pour  fourrager. 

cois,  et  li  François  entre  euls.  Là  ot  dur  hustin  et  fort,  et 
maint  homme  reversé,  bléchiet  et  mort,  et  fait  pluisseurs 
grans  apertises  d'armes.  Toutesfois  li  Englois  n'en  avoient 
pas  la  millour  pareçon  et  euissent  perdu,  mais  la  rencon- 
tre avint  si  priés  dou  chastiel  que  li  contes  de  Pennebruq 
et  messires  Jehans  de  Lille  et  si  compagnon  qui  ou  chas- 
tiel estoient,  les  veirent.  Si  salirent  hors  et  vinrent  tout  à 
temps  à  la  meslée,  et  trop  à  point  fu  secourus  messires 
Gautiers  de  Mauni,  car  il  le  trouvèrent  enclos  entre  ses 
ennemis,  et  entendoient  moult  fort  à  lui  prendre,  quant 
chil  Englois,  frès  et  nouviel,  se  boutèrent  dedens  euls  et 
les  requièrent  moult  avant,  en  sus  de  messire  Gautiers  de 
Mauni  et  le  remontèrent.  Entrues  que  ces  François  et  En- 
glois se  combatoient  et  entendoient  à  conquérir  par  armes 
l'un  sus  l'aultre,  la  proie  que  li  François  menoient  fu  tous- 
jours  cachié  de  gros  variés  avant  et  missent  à  sauveté  au 
proufit  des  François.  Les  Englois  n'orent  aultre  cose  que 
l'esbatement  des  armes,  et  se  départirent  les  Englois  et 
les  François  casquns  l'un  de  l'autre.  Messires  Gautiers  de 
Mauni  et  li  compagnon  d'Aguillon  retournèrent  en  la 
garnison  et  li  François  retournèrent  en  l'oost.  Et  ne  sa- 
voient  chil  qui  parloient  de  ce  rencontre  à  qui  donner 
l'honnour  de  la  journée  ou  as  François  ou  as  Englois. 

CHAPITRE  CC. 

Comment  il  i  ot  un  grant  assaut  qui  dura  dou  matin  jusques  à  vespres, 
et  comment  li  pont  fu  avalés  par  force. 

De  tels  rencontres  et  de  tels  hustins  i  avenoient  souvent, 
le  siège  tenant,  sans  les  assauls  et  les  escarmuces  qui  es- 
toient prièsque  tous  les  jours  à  chiauls  dou  chastiel,  et  ce 

estoit  grandement  en  la  plaisance  le  duch  de  Normendie 
et  des  signeurs  de  France,  et  seoient  le  plus  par  erredrie1 
que  pour  cose  que  li  chastiaus  vausist  quatre  fois,  ne 
toutes  les  signouries  qui  au  chastiel  apendoient,  mais  tous 
les  jours  il  le  quidoient  avoir  à  volenté  et  ceuls  qui  dedens 
estoient.  Ce  estoit  la  cause  pour  quoi  tant  il  s'i  tenoient, 
ne  point  il  ne  s'en  voloient  partir,  ne  aler  avant,  non  que 
li  chastiaus  de  Aguillon  demourast  derrière  à  lor  retraire, 
car  avis  lor  estoit,  se  il  le  laissoient  derrière,  et  elle  lor 
fust  ennemie,  elle  lor  tolroit  lors  pourvéances  par  terre  et 
par  aiguë.  Pour  ce  et  pour  lor  honnour,  rendoient-il 
grant  painne  à  l'avoir,  et  de  ce  se  arguoit2  durement  li  dus 
de  Normendie  que  tant  se  tenoient  et  que  si  vaillamment 
lesEnglois  qui  dedens  estoient,  se  portoient.  Et  avoit  juret 
li  dus  de  Normendie  que  le  siège  d'Aguillon  ne  lèveroit 
par  nulle  condition  que  ce  fust,  se  li  rois,  son  père,  ne 
le  remandoit,  si  aueroit  les  Englois  qui  dedens  Aguil- 
lon estoient  enclos,  à  sa  volenté.  Or  avisèrent  li  Fran- 
çois une  autre  manière  d'assaut,  et  fist-on  armer  un 
jour  tous  ceuls  de  l'oost,  et  quant  il  furent  armé,  li  si- 
gneur  ordonnèrent  que  chil  de  Toulouse  fesissent  as- 
saut dou  matin  jusques  à  midi ,  et  chil  de  Bighorre,  de 
Roergue,  de  Quersi  et  d'Agenois,  à  lor  retraitte,  jusques 
à  vespres,  et  chils  qui  premièrement  poroit  conquestre  le 
pont  aueroit  cent  escus.  Li  dus  de  Normendie,  pour  mieuls 
furnir  cel  assaut,  fist  venir  et  asambler*sus  la  rivière 
grant  plenté  de  nefs  et  de  chalans.  Li  pluisseur  entrèrent 
dedens  pour  passer  la  ditte  rivière,  et  li  auqun  passèrent 
au  pont  que  il  avoient  fait.  Quant  chils  dou  chastiel  vei- 
rent  l'ordenance  de  l'assaut,  si  furent  tantos  tout  apparil- 

1  Erredrie,  opiniâtreté. 

2  Se  arguoit,  se  tourmentait.  * 

liet  pour  deffendre.  Lors  commença  un  trop  plus  fiers 
assaus  que  il  ni  euist  encores,  et  qui  veist  là  gens  aban- 
donner vies  et  corps,  et  aprocier  le  pont  pour  la  convoitise 
des  cent  esqus  gaegnier,  et  presser  l'un  sus  l'aultre  ensi 
que  par  envie,  et  qui  veist  aussi  cheuls  dou  chastiel  euls 
deffendre  vassaument  \  de  toutes  ces  coses  il  se  peuist 
grandement  esmervillier.  Finablement,  au  fort  de  la  be- 
songne,  auqun  appert  compagnon  se  missent  en  un  bâtiel 
desus  la  rivière  et  vinrent  desous  le  pont  et  jettèrent  grans 
gros  cros  de  fier  au  dit  pont-leveis,  et  puis  tirèrent  si  fort 
que  de  force  il  rompirent  les  chainnes  qui  le  pont  por- 
toient  et  tenoient,  et  l'avalèrent  jus  par  force.  Et  qui 
adont  veist  gens  lancier  sus  ce  pont  et  tresbuchier  l'un  sus 
l'aultre,  dys  ou  douse  en  un  mont,  et  qui  veist  ceuls  de  la 
porte  d'amont,  'as  deffenses,  jetter  pierres  et  bléchier 
hommes ,  il  peuist  de  toutes  ces  coses  avoir  grant  mer- 
velle,  et  moult  en  i  ot  de  trébusciés  en  l'aiguë.  Toutesfois 
li  pons  fut  conquis  par  force,  mais  il  cousta  grandement 
des  François  plus  que  il  ne  vausist.  Quant  li  pont  fu 
gaegnés,  cbil  de  l'hoost  eurent  plus  à  faire  que  devant, 
car  il  ne  porent  aviser  voie  comment  il  peuissent  gaegner 
la  porte.  Si  se  retraïssent  à  lors  logeis,  car  jà  estoit  tart, 
et  avoient  li  plus,  bien  mestier  de  reposer.  Quant  il  furent 
retrait,  cbil  dou  cbastiel  issirent  hors  et  tantos  il  en- 
tendirent au  pont  refaire .  et  le  refissent  plus  fort  que 
devant. 

1  Vassaument.  Ce  mot  synonyme  de  chevalereusement  signifie  ici  : 
avec  courage. 

CHAPITRE  CCI. 


Comment  li  dus  de  Normendie  fist  construire  quatre  grans  kas, 
et  comment  il  furent  confroissiés  et  débrisiés. 


A  l'endemain  vinrent  doi  mestre  des  enghiens  que  li  dus 
de  Normendie  avoit  mandés  et  fait  venir  de  moult  lonc  à 
grant  coustages,  et  dissent  au  duch  et  as  signeurs  : 
«  Faites-vous  délivrer  bois  et  ouvriers,  et  nous  ferons  et 
«  ordonnerons  quatre  enghiens  que  on  nomme  kas1,  et 
«  les  ferons  hauls  et  fors  et  bien  batilliés  et  sus  quatre 
«  fortes  nefs  que  on  inenra  jusque  sus  murs  dou  chastiel, 
«  et  seront  si  très-hault  que  il  sourmonteront  les  murs,  et 
«  auera,  en  ces  kas,  estages  où  gens  d'armes  se  metteront 
«  et  se  combateront,  main  à  main,  à  ceuls  de  dedens,  et 
«  par  cel  assaut,  se  jamais  il  doient  estre  conquis,  il  le 
«  seront.  »  A  ces  paroles  entendirent  li  dus  de  Normendie 
et  li  signeur  volentiers,  et  leur  sembla  raisonnable,  et 
furent  tantos  ouvriers  mis  en  œvre,  bois  amenés  et  acha- 
ryés,  et  estoient  bien  deus  cens  carpentiers  ouvrans,  et 
furent  fait  chil  enghien,  nommés  kas,  sus  quatre  grosses 
nefs,  à  la  devise  et  ordenance  des  deus  mestres  enghien- 
neours,  qui  menoient  les  ouvriers.  Quant  chils  enghiens 
nommés  kas  furent  parfait,  et  les  gens  d'armes  dedens 
entré  qui  à  ceuls  dou  chastiel  dévoient  combattre,  et  il 
orent  passet  la  moitiet  de  la  rivière,  chil  dou  chastiel  fissent 
descliquier  quatre  martinets  que  il  avoient  nouvellement 


1  Froissart  nous  apprend  qu'on  désignait  par  ce  nom  des  tours 
destinées  à  protéger  les  assiégeants  et  à  leur  permettre  d'assaillir  plus 
aisément  les  remparts. 

fait  faire  pour  remédyer  contre  les  quatre  kas,  que  il  fu- 
rent bientos  tous  confroissiés  et  débrisiés,  que  les  gens 
d'armes  qui  dedens  estoient  et  chil  qui  les  conduisoient  ne 
se  peurent  garandir.  Si  les  convint  retraire  arrière,  avant 
que  il  fuissent  oultre  la  rivière,  et  en  fu  li  uns  effondrés 
au  fons  del  aiguë,  et  la  plus  grant  partie  de  ceuls  qui 
dedens  estoient,  noyet,  dont  ce  fu  pités  et  damages,  car  il 
i  avoit  de  bons  chevaliers  et  esquiers  qui  grant  désir 
avoient  de  lors  corps,  pour  leur  honnour,  avanchier. 

CHAPITRE  CCII. 

Comment  li  contes  de  Ghines  et  li  contes  de  Tanquarville  se  départirent 
pour  remonstrer  au  roi  de  France  Testât  dou  siège  d*Aguillon. 

Quant  li  dus  de  Xormendie  et  li  signeur  de  France  vei- 
rent  le  grant  mescief,  et  que  par  ce  il  ne  pooient  venir  à 
lors  ententes,  il  furent  moult  courouchiet,  et  fissent  les 
aultres  trois  nefs  et  les  kas  cesser  et  retraire  et  issir  hors 
tous  ceuls  qui  dedens  estoient.  Si  ne  pooient  li  signeur 
plus  aviser  voie,  ne  manière,  ne  enghien  comment  il  peuis- 
sent  le  chastiel  de  Aguillon  avoir  et  destruire,  et  se  ni 
avoit  prince,  ne  baron,  tant  fust  grans  sires,  ne  proçains 
de  linage  au  duch  de  Xormendie,  qui  osast  parler  dou  des- 
logier,  ne  aler  d'aultre  part  entendre  :  car  li  dus  en  avoit 
parlé  moult  avant  que  point  de  là  ne  se  départiroit,  si 
aueroit  le  castiel  à  sa  volenté  et  ceuls  qui  dedens  estoient 
si  longuement  que  il  deuist  mettre,  non  se  li  rois  son  père 
ne  le  remandoit.  Si  avisèrent  li  signeur  que  li  contes  de 
Ghines,  connestables  de  France,  et  li  contes  de  Tanquar- 
ville se  départiroient  dou  siège  et  s'en  retourneroient  en 
France  pour  remonstrer  au  roi  Testât  de  son  fils,  le  duch 

de  Normendie,  et  dou  siège  qui  tant  avoit  cousté  et  cous- 
toit  encores  tous  les  jours.  Si  se  départirent  de  l'oost  chil 
doi  conte  desus  nommé,  assés  par  le  gré  et  congiet  dou 
dit  duch,  et  cevauchièrent  tant  par  les  journées  que  il 
vinrent  à  Paris,  et  trouvèrent  le  roi  et  la  roine  et  la  du- 
coise  de  Normendie  et  les  dames.  Si  furent  chil  signeur 
conjoï  et  requelliet  liement  dou  roi  et  de  la  roine,  de  tous 
et  de  toutes,  et  demandèrent  de  Testât  dou  duch  et  dou 
siège.  Il  lor  en  comptèrent  assés.  Si  demora  la  cose  ensi 
et  li  sièges  devant  Aguillon. 

Nous  nos  soufferons  à  parler  dou  duc  de  Normendie,  et 
parlerons  dou  roi  d'Engleterre. 

CHAPITRE  CCIII. 

Comment  li  rois  d'Engleterre  fist  un  grant  mandement  de  gens  d'armes 
pour  sequourir  ceuls  d'Aguillon,  et  comment  messires  Godefrois  de 
Harcourt  l'enhorta  à  débarquer  en  Normendie. 

Bien  avoit  li  rois  d'Engleterre  oï  recorder  que  li  Fran- 
çois tenoient  les  camps  en  Gascongne  et  que  li  dus  de  Nor- 
mendie, à  puissance  de  gens  d'armes,  seoit  devant  Aguil- 
lon ;  et  tout  Testât  dou  païs,  ses  cousins,  li  contes  t)erbi, 
li  avoit  escript  et  que  sur  ce  il  euist  avis  et  consel ,  car 
ensi  que  li  païs  avoit  esté  gaegniés,  il  se  perderoit,  se  on 
ni  pourveoit,  et  se  il  estoit  perdus,  ce  ne  seroit  point  à  re- 
couvrer en  grant  temps  ou  espoir  jamais;  caries  villes  s'i 
fortefieroient  et  garniroient  aultrement  et  plus  fort  que  il 
n'euissent  esté  au  devant,  et  aussi  li  chevalier  dou  païs 
qui  tourné  françois  estoient,  si  par  force  on  les  reconqué- 
roit,  jamais  ne  retourneroient  en  l'obéissance  dou  roi 
d'Engleterre,  et  tout  li  aultre  qui  espoir  poroient  venir  à 


DE  FROISSART.  197 

celle  volenté,  ni  prenderoient  point  bon  exemple.  Toutes 
ces  coses  considéra  bien  li  rois  d'Engleterre.  Si  eut  avis  et 
volenté  que,  à  puissance  de  gens  d'armes  et  d'archiers,  il 
passeroit  la  mer  et  s'en  iroit  prendre  terre  à  Bourdiaus 
sus  la  Gironde  et  lever  le  siège  de  devant  Aguillon  ;  à  tout 
le  mains,  il  en  feroit  son  acquit.  Si  fist  un  mandement  et 
semonse  de  gens  d'armes  à  estre  à  Londres  as  octaves  de 
la  Saint- Jehan- Baptiste.  Tout  i  furent,  chil  qui  mandé  et 
escript  estoient,  et  se  départi  li  dis  rois  dou  chastiel  de 
Windesore,  et  vint  à  Cènes  et  de  là  à  Eltem,  et  toudis 
estoit  la  roine  en  sa  compagnie.  Quant  li  rois  d'Engleterre 
ot  tout  son  estât  ordonné,  et  ses  pourvéances  furent 
prestes,  et  sa  navie  toute  ordonnée,  tant  à  Wesmude,  à 
Pleumude  et  à  Dardemude,  il  fist  traire  ses  gens  petit  à 
petit  de  celle  part  et  cargier  la  navie,  et  puis  prist  congiet 
à  la  roine  et  le  recommanda  en  la  garde  des  Londryens 
et  puis  se  départi  et  emmena  avoecques  lui,  son  fil,  le 
prince  de  Galles,  Édouwart,  l'ainnet  de  tous  ses  enfans, 
et  pooit  avoir  pour  lors  environ  quinse  ans.  Avoecques  le 
roi  et  moult  proçains  de  li,  se  tenoit  messires  Godefrois 
de  Harcourt,  liquel  estoit  banis  et  escaciés  dou  roiaulme 
de  France,  ensi  que  vous  savés  et  que  dist  est  en  l'istore 
ichi-dessus.  Chils  Godefrois  de  Harcourt  fu  uns  chevaliers 
de  grant  corage  et  moult  vaillans  de  consel  et  d'armes, 
selonch  sa  puissance,  car  il  fu  boisteus  moult  fort;  mais 
pour  ce  ne  demora  mie  que  il  ne  fust  hardis  et  entrepren- 
dans,  et  ne  daigna  oncques  fuir  en  bataille,  et  avoit  pris 
ce  que  on  l'avoit  escachiet  hors  de  France  et  banni,  en 
grande  ingratitude  et  dèsplaisance,  et  proposoit  que  par 
fraude  et  mauvesté  on  li  avoit  fait  ce  blâme,  et  que  tout 
estoit  pour  garder  et  tenir  en  droit  et  soustenir  les  cous- 
tumes  et  libertés  normandes,  et  pour  ce  que  trop  avant  il 

TOJf.    II.  13 

en  avoit  parlé  à  l'encontre  de  la  majesté  roiale  ',  on  l'avoit 
pris  en  indignation,  siques  trop  volontiers  il  en  veroit,  ce 
disoit-il  au  roi  d'Engleterre  et  à  auquns  barons  d'Engle- 
terre,  son  coer  esclarchi  et  sa  contrevengeance,  et  rendoit 
grant  painne  à  ce  et  consilloit  que  li  rois  d'Engleterre  et 
sa  navie  presissent  terre  en  Normendie  (et  leur  dissoit  que 
trop  bien  il  les  menroit  et  ou  milleur  païs,  plus  rice,  plus 
cras  et  mieuls  pourveus  de  tous  biens  qui  fust  ou  monde), 
et  disoit  ensi  :  «  Sire,  de  une  marée,  nous  i  serons  et  ne 
«  trouverons  homme  qui  nous  contredie.  »  Li  rois  d'En- 
gleterre entendoit  bien  dalés  li,  qui  li  consilloit  à  faire, 
mais  son  corage  s'enclinoit  à  ce  que  ses  gens  qui  estoient 
enclos  dedens  li  cbastiel  d'Aguillon ,  fuissent  reconforté, 
car  il  gissoient  là  en  péril  et  en  dangier,  et  respondoit  à 
ce  et  disoit  :  «  Godefroi,  je  sçai  assés  que  vous  me  consil- 


1  On  lit  dans  la  chronique  normande  publiée  par  M.  Luce,  que  Go- 
defroi d'Harcourt  avait  assisté  à  une  assemblée  convoquée  pour  main- 
tenir les  libertés  et  les  franchises  du  pays.  Le  roi  avait  promis  de  les 
respecter,  mais  il  ne  tint  pas  cet  engagement,  car  il  envoya  ses 
agents  lever  les  gabelles  en  Normandie.  Ce  fut  alors  que  Godefroi 
d'Harcourt  et  le  sire  de  la  Roche-Tesson  déclarèrent  que  jamais  la 
maltôte  ne  courrait  dans  leurs  domaines.  Raoul  de  la  Roche-Tesson, 
appelé  à  Paris,  y  fut  décapité  :  Godefroi  d'Harcourt  se  déroba  par  la 
fuite  au  même  supplice. 

Lorsque  Godefroi  d'Harcourt,  dominé  par  le  remords  d'avoir  pu  con- 
tribuer à  la  mort  de  son  frère  à  la  bataille  de  Crécy,  fut  rentré  dans  le 
parti  français,  il  donna  un  mémorable  exemple  de  cet  attachement 
aux  libertés  normandes.  Le  duc  de  Normandie  (depuis  Charles  V) 
l'avait  mandé  à  Rouen  pour  qu'il  lui  fît  hommage.  «  Et  lors  vint  à 
«  Rouen  monseigneur  Godefroi  de  Harcourt,  et  apporta  sur  sa  teste 
«  par  devant  le  duc  la  Chartre  aux  Normans,  où  sont  contenus  les 
«  privilèges  de  Normendie,  et  dit,  oyant  tous  :  «  Mon  seigneur  naturel, 
«  vecy  la  Chartre  des  Normans.  En  la  fourme  qu'il  est  contenu  dedens, 
«  s'il  le  vous  plaist  à  jurer  et  tenir,  je  suy  tout  prest  de  vous  faire 
«  hommage.  »  Le  duc  hésita  et  Godefroi  d'Harcourt  se  retira  sans 
avoir  fait  hommage.  Le  chroniqueur  loue  son  très-grand  sens.  (Chro- 
nique des  quatre  premiers  Valois,  pp.  8  et  34.) 

«  liés  loiaument,  mais  il  faut  premièrement  entendre  au 
«  plus  diffetous',  et  quant  nous  auerons  esté  par  de  delà 
«  et  visité  Bourdiaus  et  le  pais,  jamais  en  Engleterre  ne 
«  retournerons,  si  auerés  veu  une  partie  de  vostre  désir.  » 
Ensi  se  devisoient  li  rois  d'Engleterre  et  messires  Gode- 
frois  de  Harcourt  ensamble,  et  tant  vinrent  que  il  se  trou- 
vèrent à  lor  passage,  ens  toutes  les  nefs  estoient  apparilliés 
et  cargiés,  ensi  que  commandé  et  ordonné  estoit ,  et  euls 
venu,  il  ni  séjournèrent  point  longuement,  car  il  avoient 
tout  pourveu  et  vent  à  volentés.  Si  entrèrent  tout  géné- 
raulment  en  lors  vassiaus  et  se  désancrèrent  et  entrèrent 
en  la  mer  et  levèrent  les  voilles  à  mont,  et  estoit  li  inten- 
sion dou  roi  de  prendre  la  mer  pour  aler  en  Gascongne  et 
à  Bourdiaus,  mais  quant  il  furent  en  la  mer  et  il  quidiè- 
rent  esploitier  et  avoir  le  vent  pour  euls,  il  l'orent  à  ren- 
contre des  isles  de  Normendie,  et  tant  que  li  rois  en  estoit 
tous  anoians2.  Adonc  li  dist  messires  Godefrois  de  Har- 
court :  «  Sire,  soyés  tous  certains  que  Dieus  voelt  que  nous 
«  alons  en  Normendie.  Si  vous  pri  que  vous  créés  Dieu 
«  et  le  vent,  et  vous  verres  proçainnement  que  vostres  be- 
«  songnes  en  vaudront  mieuls.  »  —  «  Godefroi,  respondi 
a  li  rois  d'Engleterre,  se  li  chastiaus  d'Aguillon  et  chil 
a  qui  sont  dedens  enclos,  estoient  en  Normendie,  je  seroie 
«  bientos  consilliés  de  traire  celle  part,  mais  il  fault  (et  si 
«  apertient)  que  nous  alons  à  plus  digeteus  devant  et  re- 
«  confortons  ceuls  qui  gissent  en  dangier  et  en  péril.  » 
A  ces  paroles  respondi  messires  Godefrois  de  Harcourt  et 
dist  :  «  Sire,  comment  lor  poés-vous  faire  plus  grande  aïes 
«  que  de  entrer  dedens  le  roiaulme  de  France  et  tantos 

1  Diffetous,  digeteus,  à  quoi  il  y  a  lieu  de  pourvoir  d'abord. 

2  Anoians,  fâché,  contrarié. 
*  Aïe,  aide. 

«  faire  forte  guerre?  Vous  chevaucerés  et  tout  vostre  hoost 
«  jusques  ens  es  portes  de  Paris,  et  jà  ne  trouvères  qui 
«  vous  empêce,  ne  contredie  vostre  cemin,  et  par  le 
«  voiageque  vous  ferés  ensi  parmi  le  roiaulme  de  France, 
«  se  lèvera  li  sièges  de  devant  Aguillon ,  car  toutes  gens 
«  d'armes,  où  que  il  soient,  seront  mandé  pour  venir  à 
«  l'encontre  de  vous  et  vous  combattre,  et  li  dus  de  Nor- 
«  mendie  et  li  grant  baron  de  France  qui  séent  devant 
«  Aguillon  ne  seront  pas  oublyé,  ne  mis  derrière  que  il 
«  ne  soient  remandé.  »  Adonc  regarda  li  rois  d'Engleterre 
sus  le  conte  de  Warvich  et  le  conte  de  Arondiel  qui  estoient 
dalés  li  et  lor  demanda  :  «  Que  vous  en  samble  de  ce  que 
«  Godefrois  de  Harcourt  conselle?  »  Il  respondirent  : 
«  Sire,  nous  ni  veons  que  tout  bien,  et  voirement  dist-il 
«  vérité  de  une  cose  :  li  voiages  est  Ions  de  cbi  en  Gas- 
«  congne,  et  si  avons  li  vent  contraire  pour  nous,  et  vous 
«  ne  poés  aler  avant,  ne  esploitier  fors  que  par  le  vent,  et 
«  se  vous  prendés  terre  en  Normendie  et  cevauchiés  avant 
«  ou  roiaulme  de  France,  de  légier,  ensi  que  il  dist,  se 
a  lèveront  cL.il  qui  tiennent  siège  devant  Aguillon.  » 
Adonc  dist  li  rois  :  «  Or  avant,  faites  retourner  deviers 
«  Normendie,  car  nous  volons  prendre  et  aler  ce  cemin, 
«  et  Dieux  soit  sus  nostre  voiage  !»  En  ce  jour  estoit 
amirauls  de  la  mer  et  institués  de  par  le  roi  et  son 
consel,  li  contes  de  Warvicb,  et  connestables ,  li  sires 
de  Biaucamp ,  et  marescauls ,  messires  Thomas  de  Hol- 
landes, et  mestres  cambrelens  d'Engleterre ,  li  contes  de 
Honstidonne,  et  avoit  li  rois  d'Engleterre  en  celle  flote 
et  route  quatre  mille  hommes  d'armes  et  douse  mille  ar- 
chiers.  Adonc  furent  les  nefs  tournées  au  commandement 
et  ordenance  dou  roi  au  lés  deviers  Normendie,  et  tantos 
il  orent  si  plain  vent  que  à  droit  souhet  il  euissent  àssés 

perdu1  et  prissent  terre  en  Ville  de  Constentin2  en  la  Ho- 
gue-Saint-Vast.  Donc  messires  Godefrois  de  Harcourt 
estoit  si  resjoïs  de  ce  que  il  veoit  que  il  entreroient  en 
Normendie ,  que  de  joie  il  ne  s'en  pooit  ravoir,  et  disoit 
bien  :  «  Nous  entrerons  ou  plus  cras  païs  dou  monde  et 
«  ou  plus  plentivous,  et  si  en  ferons  nostre  volenté,  car  ce 
a  sont  simples  gens,  qui  ne  scèvent  que  c'est  de  guerre'.» 

1  La  phrase  paraît  incomplète. 

2  Côtentin. 

3  Voici  comment  ces  faits  sont  rapportés  par  le  manuscrit  de  l'Ar- 
senal : 

«  Ou  mois  dejulletet  en  celle  saison  environ  le  Saint-Jaques  et 
Saint-Christofle  l'an  mil  ni  c  et  xlvi  que  la  bataille  devant  la  cité  de 
Liège  avoit  esté,  ainsy  comme  nous  avons  dit,  et  que  le  duc  de  Nor- 
mendie, fils  du  roy  Philippe  de  France,  estoit  et  tenoit  siège  devant  la 
ville  et  le  chastel  de  Mont-Aguillon  en  Gascogne,  assez  près  de  la 
Riolle  et  de  Bordeaux  en  Gascongne,  où  le  conte  Derby  et  mon- 
seigneur Gaultier  de  Manny  et  leurs  gens  estoient  de  par  le  roy 
Édouart  d'Engleterre  pour  garder  le  pays  et  la  terre  de  Gascongne,  et 
deffendre  à  leur  pooir  contre  le  dit  duc  de  Normendie  et  ses  gens,  et 
avoit  ledit  roy  d'Engleterre  avoec  luy  le  prinche  de  Galles,  son  fils 
l'évesque  de  Durâmes,  le  conte  de  Wervic,  le  conte  de  Montfort,  mon- 
seigneur Godeffroy  qui  estoit  encachiet  de  France  et  maints  aultres 
chevaliers  et  gens  d'armes,  coustilliers,  picquiers  et  archiers.  Et  quant 
ils  furent  tous  assemblés ,  ils  furent  environ  de  ni  mille  hommes 
armés  de  harnasd'achier  et  xxv  mille  archiers  qui  Gallois  que  aultres. 
Sy  eult  ximc  nefs  parmy  celles  des  pourvéances  et  xxxv  mille  cbe- 
vaulx  et  entrèrent  en  mer,  mais  le  vent  les  mena  en  la  marche  de  Cor- 
nuaille  et  se  reposèrent  là.  Et  entandis  qu'ils  estoient  là,  passoient 
xvi  nefs  de  Bayonne  qui  menoient  v  mille  tonneaux  de  vin  en  Nor- 
mendie, et  ils  faisoient  et  donnoient  à  entendre  qu'ils  les  menoient  à 
l'Escluse  en  Flandres.  Et  ce  fut  bien  prouvé  par  les  lettres  qu'ils  por- 
toient  et  qu'on  trouva  sur  eulx  qu'ils  mentoient  et  qu'ils  les  menoient 
en  Normendie.  Sy  eurent  le  roy  d'Engleterre  et  ses  gens  tous  les  vins 
et  les  départirent  en  l'ost  et  rendirent  aux  mariniers  leurs  nefs  et  na- 
vires, et  l'endemain  eurent  bon  vent  pour  aller  en  Normendie. 

«  Le  xiie  jour  de  jullet,  l'an  mil  uic  et  xlvi,  arriva  le  roy  d'Engleterre 
en  Fille  Constentin,  au  port  qu'on  dist  de  le  Hoghe,  près  de  Harfleur, 
en  Normendie.  Et  y  avoit  en  celuy  Hoghe  grant  plenté  de  gens  d'armes 
à  cheval  et  à  pied.  Sy  les  conduisoit  le  mareschal  Bertrand  qui  gardoit 
ce  pas  et  ce  rivage  de  par  le  roy  Philippe  de  France  pour  deffendre  le 

CHAPITRE  CCIV. 


Comment  li  rois  d'Engleterre  prist  terre  à  la  Hogue-Saint-Vast, 
et  comment  il  ordonna  son  armée. 


Quant  li  rois  Édouwars  d'Engleterre,  qui  pour  lors 
estoit  en  la  flour  de  sa  jonèce,  ot  pris  terre  en  la  Hogue- 
Saint-Vaast,  en  l'ille  de  Constentin,  et  que  tout  la  navie 
fu  aroutée,  et  toutes  gens  issoient  de  lors  vassiaus  et  sal- 
loient1  sus  le  sabellon  (car  la  mer  estoit  retraite),  li  rois 
qui  estoit  de  grant  volenté,  niist  son  piet  sur  le  bort  de  sa 
nef  et  salli  oultre  sus  la  terre2,  et  à  ce  que  il  fist  son  sault, 

pays  contre  les  Englecqs.  Et  quant  le  conte  de  Werwich  vid  che, 
lequel  estoit  mareschal  de  l'ost  du  roy  d'Engleterre,  il  monta  sur 
ung  povre  et  meschant  cheval,  car  il  y  avoit  encore  trop  peu  de  che- 
vaulx  mis  hors  des  nefs,  et  au  pryme  descendoient  et  en  yssoient-ils. 
Et  print  ung  escut  et  une  lanche,  et  férit  le  cheval  des  espérons,  et  le 
sievirent  pluseurs  gentilshommes  et  grant  plenté  d'archiers,  et  se  férit 
en  la  plus  grande  presse  des  gens  du  mareschal  Bertrand,  en  cryant  : 
Saint  Jorge  au  bon  roy  d'Engleterre  !  Et  là  y  eult  grande  bataille  et 
grande  ochision  d'espées,  de  lancbes  et  de  cousteaux  et  de  flesches,  et 
dura  moult  longuement  celuy  estoir.  Et  là  fit  le  roy  d'Engleterre,  le 
prince  de  Galles,  chevalier,  qui  estoit  son  fils,  et  le  seigneur  de  Mon- 
tagut  et  grant  foison  d'aultres,  qui  tous  furent  en  celle  bataille.  Et  en 
la  fin  le  mareschal  Bertrant  et  son  fils  y  furent  desconfis  et  tous  leurs 
gens,  plus  de  mille,  et  le  remanant  s'enfuy.  Et  le  mareschal  Bertrant 
s'en  ala  droit  au  roy  de  France  conter  comment  le  roy  dEngleterre 
estoit  descendus  en  Normendie,  et  ses  gens  tués,  prins  et  navrés,  dont 
le  roy  de  France  fut  moult  courouchiés,  et  sur  ce  il  s'avisa  et  pourveit 
et  assambla  grans  gens. 

«  Après  celle  bataille  dont  dessus  est  faite  mencion,  yssirent  les  En- 
glecqs, eulx,  leurs  chevaulx  et  les  pourvéances  hors  des  nefs  paisible- 
ment, et  séjournèrent  droit  là  environ  vi  jours  pour  eulx  et  leurs 
cbevaulx  mettre  à  point  et  raffreschir.  » 

1  Salloient,  sautaient,  s'élançaient. 

2  Edouard  III  débarqua  à  la  Hogue  le  12  juillet  1346. 

li  pies  li  gliça  et  chéi  li  roit  sus  le  sabelon  que  li  sans  li 
vola  hors  dou  nés  à  grant  randon  ' .  Donc  dissent  li  cheva- 
lier qui  dalés  li  estoient  :  «  Sire,  retrayés-vous  en  vostre 
«  navie.  Vechi  un  povre  et  petit  signe.  »  —  «  Pourquoi? 
«  respondi  li  rois,  mais  est  li  signes  très-bons,  car  la  terre 
«  me  désire.  »  De  ceste  response  se  contentèrent  et  resjoï- 
rent  moult  grandement  tout  chil  qui  l'oïrent.  Et  issirent, 
petit  à  petit,  les  Englois  hors  de  la  navie,  et  se  logièrent 
là  environ  au  mieuls  que  il  porent,  et  quant  toutes  les  nefs 
furent  descargiés,  li  rois  d'Engleterre  eut  consel  que  on 
les  garniroit  de  gens  d'armes  et  d'archiers,  et  poursie- 
vroient  tousjours  la  marine  ;  et  puis  orent  consel  comment 
il  chevauceroient.  Il  ordonnèrent  lors  gens  en  trois  ba- 
tailles, de  quoi  li  une  cemineroit  d'un  lés,  costiant  la  ma- 
rine, et  la  bataille  de  l'avant-garde  chevauceroit  sus  le 
païs  à  destre,  et  li  rois  en  milieu  de  ces  batailles,  et  de  voit 
toutes  les  nuis,  la  bataille  des  marescaus  re traire  ou  logeis 
dou  roi.  Si  commencièrent  à  cevauchier  et  à  aler  ces  ba- 
tailles, ensi  que  ordonné  estoient.  Chil  qui  s'en  aloient  par 
mer,  selonch  la  marine,  prendoient  toutes  les  naves  pe- 
tites et  grandes  que  il  trouvoient,  et  les  emmenoient 
avoecques  euls.  Archiers  et  hommes  de  piet  aloient  cos- 
tiant la  mer,  et  prendoient  et  emportoient  devant  euls 
tout  che  que  il  trouvoient,  et  tant  alèrent  et  chil  de  mer  et 
chil  de  terre,  que  il  vinrent  à  un  bon  port  de  mer  et  une 
forte  ville  que  on  clamme  Barflues2,  et  entrèrent  dedens; 
car  li  bourgeois  se  rendirent  pour  le  doubtance  de  mort, 
mais  li  chastiaus  n'eut  garde,  car  il  est  trop  fors,  et  pour 
ce  ne  demora  pas  que  la  ville  ne  fust  courue  et  roubée  de 
tout  ce  de  bon  que  il  i  trouvèrent  ;  et  i  trouvèrent  or  et 

1  Randon,  force. 
*  Barfleur. 

argent  à  grant  plenté,  et  de  lor  butin  et  pillage,  il  car- 
goient  lors  vassiaus,  et  fissent  entrer  en  lors  vassiaus  tous 
les  hommes  aidables  de  la  ville  et  les  emmenèrent  avoec- 
ques  euls  à  fin  que  il  ne  se  requellaissent  et  mesissent  en- 
samble  et  les  poursievissent. 

CHAPITRE  CCV. 


Comment  les  Englois,  après  avoir  conquis  Barflues,  vinrent 
à  Valongne  et  à  Quarentan. 


Apriès  que  la  ville  de  Barflues  fu  prise  et  robée  sans 
ardoir,  il  s'espardirent  parmi  le  païs  selonch  la  marine,  et 
i  fissent  grant  partie  de  lors  volentés,  car  il  ne  trouvoient 
homme  qui  lor  déniàst,  et  ceminèrent  tant  que  il  vinrent 
jusques  à  une  bonne  ville,  grosse  et  rice  et  port  de  mer, 
qui  se  nomme  Chièrebourch.  Si  en  ardirent  et  roubèrent 
une  partie,  mais  dedens  le  chastiel,  il  ne  peurent  entrer, 
car  il  le  trouvèrent  trop  fort  et  bien  pourveu  de  bonnes 
gens  d'armes  et  arbalestriers,  qui  s'i  estoient  bouté  pour 
le  garder,  de  la  conté  d'Evrues,  qui  pour  lors  estoit  hire- 
tages  au  roi  de  Navarre.  Si  passèrent  oultre  les  Englois 
et  vinrent  à  Montbourch,  et  de  là  à  Valongne.  Si  le  pris- 
sent et  robèrent  toute,  et  puis  l'ardirent  et  parellement 
grant  fuisson  de  villes  et  de  hamiaus  en  celle  contrée,  et 
conquissent  si  fier  et  si  grant  avoir,  que  mervelles  seroit  à  i 
penser,  et  puis  vinrent  à  une  aultre  bonne  ville,  séans  sus 
mer,  que  on  dist  Quarentan,  et  i  a  bon  chastiel  et  tout  au 
roi  de  Navarre,  et  de  la  conté  d'Evrues.  Quant  il  furent 
venu  jusques  à  là,  il  trouvèrent  la  ville  close  et  assés  bien 
fermée  et  pourveue  de  gens  d'armes  et  de  saudoyers  :  si 

se  ordonnèrent  les  Englois  pour  le  asallir  et  i  livrèrent 
très-grant  assaut.  Quant  li  bourgeois  de  Quarentan  vei- 
rent  ce,  il  orent  grant  paour  de  perdre  corps  et  avoir.  Si 
se  rendirent,  salve  lors  corps,  lors  femmes  et  lors  enfans, 
vosissent  ou  non  les  gens  d'armes  et  les  saudoyers  qui  de- 
dens  estoient,  liquel  se  retraïssent  ou  chastiel  et  là  dedens 
s'encloïrent.  Les  Englois  entrèrent  en  la  ville  de  Quaren- 
tan et  s'i  rafresquirent  et  ne  vorrent  pas  laissier  le  chas- 
tiel derrière,  mais  le  alèrent  tantos  asallir  de  grant  volenté, 
et  furent  deus  jours  pardevant.  Quand  li  compagnon  qui 
ou  chastiel  estoient,  veirent  que  point  les  Englois  ne  pas- 
seroient  oultre,  et  mettoient  lor  entente  à  euls  perdre,  il 
tretièrent  as  Englois  et  le  rendirent,  salve  lors  corps  et 
lors  biens.  Quant  li  signeur  se  veirent  au  desus  de  Qua- 
rentan, de  la  ville  et  dou  chastiel,  il  regardèrent  que  il 
ne  le  poroient  tenir.  Si  le  ardirent  et  désemparèrent  tout, 
et  fissent  les  hommes  aidables  et  de  deffense  de  Quarentan 
entrer  en  lor  navie,  ensi  que  ceuls  de  Barflues,  et  les  em- 
menèrent avoecques  euls,  par  quoi  il  ne  se  armassent  sus  le 
païs  et  lor  portaissent  damage.  Et  ensi  avoient-il  pris  les 
hommes  de  Chièrebourc,  de  Montebourc  et  des  aultres 
villes  voisines,  et  fu  tous  li  païs  pilliés,  courus  et  robes, 
selonc  la  marine,  et  avoient  cargiet  lor  navie  de  si  grant 
avoir  de  draps,  de  pennes,  de  lainnes,  de  filles l  et  de  vas- 
sielle  que  mervelles  estoit  à  penser. 

Or  parlerons-nous  otretant  bien  de  la  cevauchie  le  roi 
d'Engleterre,  que  nous  avons  parlé  de  ceste. 

"  Filles,  fil,  lin. 

CHAPITEE  CCVI. 

Comment  li  rois  d'Engleterre  fist  Godefroi  de  Harcourt  conduiseur  de 
son  hoost,  et  comment  il  s'avancha  deviers  Saint-Lo. 

Quant  li  rois  d'Engleterre  ot  envoyet  ses  gens  costiant 
la  marine,  par  le  consel  de  messire  Godefroi  de  Harcourt, 
et  chil  se  furent  mis  au  cemin  assés  tos  apriès,  il  se  dé- 
parti de  la  Hogue-Saint-Vast,  là  où  il  avoit  pris  terre,  et 
fist  monsigneur  Godefroi  de  Harcourt  conduiseur  de  toute 
son  hoost,  pour  tant  que  il  savoit  les  entrées  et  les  issues 
de  la  ducée  de  Normendie.  Liquel  messires  Godefrois, 
comme  un  des  marescaus,  se  départi  dou  roi,  à  cinq  cens 
armeures  de  fier  et  deus  mille  archiers,  et  chevauça  bien 
sys  ou  sept  lieues  en  sus  del  hoost  le  roi,  ardant  et  essil- 
lant  le  païs.  Se  le  trouvèrent  cras,  et  plentiveuse  la  con- 
trée de  toutes  coses,  les  granges  plainnes  de  bleds,  les 
hostels  raemplis  de  toutes  ricoises,  buefs  et  vaces  les  plus 
cras  et  mieuls  nourris  dou  monde,  brebis,  moutons  et 
pors.  Aussi  tant  trouvoient  à  fourager  que  il  n'en  sa  voient 
que  faire.  Si  prendoient  les  Englois  de  tous  ces  biens  à 
lor  volenté  et  le  demorant  laissoient,  et  s'esmervilloient  des 
grans  ricoises  et  des  biens  que  il  trouvoient  près,  et  de  ce 
bestial  il  en  avoient  assés  tant  que  il  voloient,  et  en  en- 
voioient  encores  à  grand  fuisson  en  l'oost  le  roi,  dont  il 
estoient  servi.  Ensi  cevauçoit  messires  Godefrois  de  Har- 
court, casqun  jour,  dou  costé  le  grant  hoost  le  roi  au 
destre  costé,  et  revenoit  le  soir  et  toute  sa  compagnie,  là 
où  il  sçavoit  que  li  rois  de  voit  logier,  et  celé  fois  estoit 
que  il  demoroit  deus  jours  quant  il  trouvoit  bien  à  fourér, 
et  priât  li  rois  son  charoi  et  son  cemin  deviers  Saint-Lo-le- 

Constentin,  mais  ançois  que1  il  parvenist  jusques  à  là,  il 
se  logea  trois  jours  sus  une  rivière,  atendans  ses  gens  qui 
avoient  fait  la  cevauchie  sus  la  marine,  ensi  que  vous 
avés  oy.  Quant  il  furent  revenu  et  il  orent  tout  lor  avoir 
mis  à  voiture,  li  contes  de  Suffort,  li  contes  de  Warvich, 
messires  Renauls  de  Gobehem  et  messires  Thomas  de 
Hollande  reprissent  le  cemin  à  senestre,  ardans  et  essillans 
le  pais,  ensi  que  messires  Godefrois  de  Harcourt  faisoit  à 
destre,  et  li  rois  chevauçoit  entre  ces  deus  èles,  et  tous 
les  soirs  se  trouvoient  ensamble,  et  ceminoient  à  si  grant 
loisir  que  il  n'aloient  le  jour  que  deus  ou  trois  lieues  dou 
plus. 

CHAPITRE  CCVII. 


Comment  li  rois  de  France  fîst  asambler  à  Caen  puissance  de  gens 
d'armes  pour  combatre  les  Englois. 


Ensi  en  ce  temps  dont  je  parole,  que  on  compta  en  l'an 
de  grasce  mil  CCC  et  quarante-sys,  fu  gastés  et  essilliés  li 
bons  et  li  cras  païs  de  Normendie,  de  quoi  les  plaintes 
grandes  et  doloreuses  en  vinrent  au  roiPhelippe  de  Valois, 
qui  se  tenoit  ens  ou  palais  à  Paris,  et  li  fu  dit  :  «  Sire ,  li 
«  rois  d'Engleterre  est  arivés  en  Constentin  à  puissance 
«  de  gens  d'armes  et  d'archiers,  et  vient  tout  essilliant  et 
«  ardant  le  pais,  et  sera  temprement  à  Caen,  et  tout  ce 
«  cemin  li  fait  faire  messires  Godefrois  de  Harcourt.  Il 
«  fault  que  vous  i  pourveés.  »  —  «  Par  m'âme  et  par  mon 
«  corps,  respondi  li  rois,  voirementi  serapourveu.  »  Lors 
furent  mis  clers  en  œvre  pour  lettres  escrire  à  pooir  et 

1  Ançois  que,  avant  que. 

sergeans  d'armes  et  messagiers  envoyés  partout  deviers 
signeurs  et  tenavles'  de  la  couronne  de  France.  Li  bons 
rois  de  Boesme  ne  fu  pas  oubliés  à  mander,  ne  messires 
Caries  ses  fils  qui  jà  s'escripsoit  rois  d'Alemagne,  quoique 
Lois  de  Baivière  fust  encores  en  vie,  mais  par  la  promo- 
tion de  l'Église  et  auquns  esliseurs  de  l'empire  de  Rome, 
on  avoit  esleu  Carie  de  Boesme  à  estre  rois  d'Alemagne  et 
emperères  de  Rome;  car  li  Baiviers  estoit  jà  tous  viels,  et 
aussi  il  n'avoit  pas  fait  à  la  plaisance  des  Romains,  ensi 
que  il  est  escript  et  contenu  ichi  desus  en  l'istore.  Si  furent 
mandé  li  dus  de  Lorraine,  li  contes  de  Salebruce,  li  contes 
de  Namur,  li  contes  de  Savoie  et  messires  Loïs  de  Savoie, 
son  frère,  le  conte  de  Genève  et  tous  les  hauls  barons,  dont 
li  roisdevoitou  pensoit  à  estre  servis,  et  aussi  [fu  escript]  as 
hommes  des  chités,  des  bonnes  villes,  des  prévostés,  bail- 
liages, cbastellenies  et  mairies  dou  roiaulme  de  France, 
que  tout  bomme  fuissent  prest,  et  lor  estoient  jour  asi- 
g-net,  là  où  casquns  se  deveroit  traire  et  faire  sa  monstre; 
car  il  voloit  aler  combatre  lesEnglois,  liquel  estoient  entré 
en  son  roiaulme.  Tout  cbil  qui  mandé  et  escript  furent,  se 
pourveirent  et  s'estofèrent  de  tout  ce  que  à  euls  aparte- 
noit,  et  ne  fu  pas  sitos  fait.  Avant  eurent  les  Englois  ce- 
vauchiet,  arset  essilliet  moult  dou  roiaulme  de  France.  Si 
furent  ordonné  de  par  le  roi  et  son  consel,  sitos  que  les 
nouvelles  furent  venues,  que  li  rois  d'Engleterre  estoit 
arivés  en  Constentin,  messires  Raouls,  contes  d'Eu  et  de 
Ghines  et  connestables  de  France,   et  li  contes  de  Tan- 
quarville,  cambrelenc  de  France,  à  cevauchier  quoitou- 
sement2  en  Normendie  et  li  traire  en  la  bonne  ville  de 
Caen  et  là  asambler  sa  puissance  de  gens  d'armes  et  faire 

1  Tenavles,  feudataires. 

2  Quoifottsemenf,  en  hâte,  immédiatement. 

frontière  contre  les  Englois ,  et  lor  fu  di  et  commandé, 
tant  que  il  aroient  lors  hommes,  que  il  se  pourvussent  tel- 
lement que  les  Englois  ne  peuissent  passer  la  rivière 
d'Ourne  qui  court  à  Caen  et  s'en  va  férir  en  la  mer.  Cliil 
signeur  obéirent  et  dissent  que  il  en  feroient  lor  pooir  et 
lor  devoir,  et  se  départirent  en  grant  arroi  de  Paris  et  s'en 
vinrent  à  Eoen,  et  là  séjournèrent  quatre  jours,  en  aten- 
dant  gens  d'armes  qui  venoient  de  tous  lés,  et  puis  s'en 
départirent;  car  il  entendirent  que  li  rois  d'Engleterre 
estoit  venus  jusques  à  Saint-Lo-le-Constentin,  et  cevau- 
chièrent  oultre  et  vinrent  à  Caen,  et  là  s'arestèrent  et  fis- 
sent lors  pourvéances  telles  que  elles  apertiennent  à  faire 
à  gens  d'armes  qui  se  voellent  acquitter  et  combatre  lors 
ennemis.  Encores  fu  escrips  et  mandés  do  a  roi  Pbelippe 
messires  Jebans  de  Hainnau  qui  s'estoit  tournés  François, 
ensi  que  vous  savés.  Si  vint  servir  le  roi  moult  estofée- 
ment,  et  bien  accompagniés  de  chevaliers  et  d'esquiers  de 
Hainnau  et  de  Braibant  et  de.  Hasbain,  et  se  contenta 
grandement  li  rois  Phelippes  de  sa  venue.  Si  venoient  et 
aplouvoient1  gens  d'armes,  de  toutes  pars,  pour  servir  le 
roi  de  France  et  le  roiaulme,  les  auquns  qui  i  estoient 
tenu  par  hommage  et  les  aultres  pour  gaegnier  lors  sau- 
dées  et  deniers.  Si  ne  porent  pas  sitos  chil  des  lointainnes 
marces  venir  que  fissent  li  proçain,  et  les  Englois  cemi- 
noient  toudis  avant. 

1  Se  pressaient  en  grand  nombre. 

CHAPITRE  CCVIII. 

Comment  la  ville  de  Saint-Lo  fu  conquise  par  les  Englois. 

Vous  avés  ichi  desus  bien  oï  recorder  l'ordenance  des 
Englois  et  comment  il  chevauçoient  en  trois  batailles,  li 
marescal  à  destre  et  à  senestre  en  deus  èles,  et  li  rois  et 
li  princes  de  Galles,  ses  fils,  en  la  moyenne,  et  vous  di 
que  li  rois  cevauçoit  à  petites  journées,  et  aussi  faisoient 
toutes  ses  batailles,  et  estoient  logiet  toudis  entre  tierce 
et  midi,  car  il  trouvoient  tant  à  fourer  et  si  plentiveus  pais 
et  raempli  de  tons  biens,  les  plus  cras  buefs  dou  monde, 
vaces,  pors  et  oilles1  et  tant  que  il  n'en  savoient  que  faire, 
et  estoient  tout  esmervilliet  des  biens  que  il  trouvoient. 
Il  prendoient  desquels  que  il  voloient,  et  le  demorant  lais- 
soient  aler,  et  ne  brisoient  point  les  Englois  lor  orde- 
nance  et  ne  tournèrent  point  adonc  viers  Coustanses,  mais 
prissent  le  cemin  de  Saint-Lo-le-Constentin,  une  grose 
ville,  qui  pour  lors  estoit  durement  rice  et  pourveue  de 
draperie,  et  bien  i  avoit  neuf  ou  dis  mille  bourgeois,  gens 
de  tous  mestiers,  mais  la  grignour  partie  s'estofoient  tout 
de  la  draperie.  Quant  li  rois  d'Engleterre  fu  venus  assés 
priés,  il  se  logea  dehors  et  envoia  ses  marescaus  et  ses 
gens  d'armes  et  archiers  devant,  pour  escarmucier  et  veoir 
quel  cose  chil  de  la  ville  voloient  dire  et  faire,  tant  que 
au  deffendre  lor  ville.  Il  furent  tantos  conquis  et  desconfi 
et  caciet  en  fuies,  et  entrèrent  les  Englois  dedens  et  en  fis- 
sent toutes  lor  volentés  et  orent  li  pluisseur  pité  des  hom- 
mes, femmes  et  enfans  qui  ploroient  et  crioient  à  haus  cris. 

1  Oilles,  brebis. 

et  les  laissoient  passer  et  widier  la  ville  légièrement,  mais 
il  widoient  les  maisons  des  riches  biens  que  il  i  trouvoient 
et  ne  faisoient  compte  que  d'or  et  d'argent,  et  n'avoit  si  pe- 
tit varlet  en  la  compagnie,  qui  ne  fust  tous  ensonniet  d'en- 
tendre au  grant  proufit  que  il  veoient. 

CHAPITRE  CCIX. 

Comment  li  rois  d'Engleterre  se  logea  priés  de  Caen. 

Quant  li  rois  d'Engleterre  et  ses  gens  orent  fait  lors 
volentés  de  la  ville  de  Saint-Lo-le-Constentin.  il  s'en  dé- 
partirent et  prissent  lor  cemin  pour  venir  deviers  une  plus 
grose  ville  trois  fois  que  Saint-Lo  ne  soit,  qui  se  nomme 
Caen  en  Normendie,  et  priés  aussi  grose  et  aussi  rice  es- 
toit  pour  lors  que  la  chité  de  Roen,  plainne  de  draperie 
et  de  toutes  marceandises ,  rices  bourgeois  et  bourgeoises 
et  de  bon  estât,  aournée  de  belles  églises  et  par  espécial 
de  deus  nobles  abbéies  durement  belles  et  riches ,  séans 
l'une  à  l'un  des  bouts  de  la  ville  et  l'aultre  à  l'aultre  '  et  est 
appellée  li  une  de  Saint-Estievène,  et  l'aultre  de  la  Trinité, 
le  une  de  monnes,  celle  de  Saint-Estievène,  et  en  celle  de 
la  Trinité  dames,  et  doient  estresys-vins  dames  à  plainne 
prouvende2.  D'aultre  part  à  l'un  des  bouts  de  la  ville,  sciet 

1  Al  une  bout  de  la  ville  est  une  abbeye  si  noble  come  il  poetestre, 
où  "William  le  Conqueror  gist,  et  est  fermée  de  murs  et  tours,  graunts 
et  forts,  en  quelle  abbeye  nul  homme  n'estoit;  et  al  aultre  bout  de  la 
ville,  une  aultre  noble  abbeye  de  dames. . .  et  est  la  ville  plus  grosse  que 
nulle  ville  d"Engleterre,  liorspris  Londres.  (Lettre  de  Michel  de  North- 
burgh.) 

2  Le  pape  Victor  II  imposa  au  xie  siècle  à  Guillaume  le  Conquérant 
et  à  Matilde  de  Flandre,  qui  n'avaient  pas  eu  recours  aux  dispenses 
pontificales  avant  de  faire  célébrer  leur  mariage,  la  construction  de 

li  chastiaus  qui  est  uns  des  biaus  castiaus  et  des  fors  de 
Normendie  et  en  estoit  pour  lors  chapitainne,  uns  bons 
chevaliers,  preus,  sages  et  hardis  qui  se  nommoit  mes- 
sires  Bobers  de  Wargni,  et  avoit  avoecques  lui  dedens  le 
chastiel  en  garnison  bien  trois  cens  Genevois.  Dedens  la 
ville  estoient  logiet  li  connestables  de  France,  li  contes 
de  Tanquarville  et  plus  de  deus  cens  chevaliers,  tout  au 
large  et  à  leur  aise,  et  estoient  là  venu  et  envoyet  pour 
garder  et  deffendre  Caen  et  faire  frontière  contre  les  En- 
glois.  Li  rois  d'Engleterre  estoit  tous  enfourmés  de  mes- 
sire  Godefroi  de  Harcourt  que  la  ville  de  Caen  estoit 
durement  rice  et  grosse  et  bien  pourveue  de  bonnes  gens 
d'armes.  Si  chevauça  celle  part  et  tout  sagement,  et  re- 
mist  ses  batailles  ensamble  et  se  logea  celle  nuit  sus  les 
camps  à  deus  petites  lieues  priés  de  Caen,  sus  la  rivière  de 
Oton  qui  se  rentre  en  la  mer  et  sus  un  havène  que  on 
nomme  Austrehem  et  la  rivière  Ourne...  et  court  à  Caen, 
et  estoit  de  la  ditte  navie  conduisières  et  patrons  li  contes 
de  Honstidonne'.  Li  connestables  de  France  et  li  aultre 
signeur,  qui  là  estoient,  fissent  celle  nuit  grant  gait,  car 
il  sentoient  les  Englois  moult  priés  de  euls.  Quant  ce  vint 
au  matin ,  li  connestables  de  France  et  li  contes  de  Tan- 
quarville oïrent  messe,  et  aussi  fissent  tout  li  signeur  qui 
là  estoient ,  où  grant  fuisson  de  chevalerie  avoit,  et 
avoient  consilliet  le  soir  que  de  issir  hors  et  de  combatre 

deux  abbayes  dans  la  ville  de  Caen.  L'une  fut  celle  de  Saint-Etienne, 
dont  Lanfranc  fut  abbé  et  qui  reçut  plus  tard  la  sépulture  de  Guil- 
laume; l'autre  fut  celle  delà  Trinité  où  l'une  de  ses  filles  prit  le  voile. 
Matilde  y  fut  inhumée.  On  appelait  la  première  l'abbaye  aux  hommes, 
la  seconde,  l'abbaye  aux  dames. 

1  Phrase  incomplète.  On  lit  dans  l'édition  de  M.  Buchon  :  «  Et  tous- 
jours  le  suivoit  et  costioit  sa  navie,  et  vint  jusques  à  deux  lieues  près 
de  Caen,  en  une  ville  et  sur  un  havre  que  on  appelle  Austrehan  et  sur 
la  rivière  de  Orne,  quiqueurt  parmi  Caen.  » 

les  Englois.  Si  sonnèrent  les  trompètes  dou  connestable 
moult  matin,  et  s'armèrent  toutes  manières  de  gens  d'ar- 
mes, et  les  bourgeois  meismement  de  la  ville,  et  widèrent 
hors  de  la  ville  et  se  traïssent  sus  les  camps  et  se  missent 
tout  en  ordenance  de  bataille  et  monstrèrent  tout  par  sam- 
blant  et  par  parole  que  il  avoient  grant  volenté  de  com- 
batre  les  Englois,  dont  li  connestables  de  France  estoit 
moult  resjoïs. 

CHAPITRE  CCX. 

Comment  li  bourgeois  de  Caen  furent  légièrement  desconfis,  et  com- 
ment les  Englois  entrèrent  à  Caen  et  prissent  le  connestable  de 
France  et  le  conte  de  Tanquarville. 

En  ce  jour  se  levèrent  aussi  les  Englois  moult  matin  et 
oïrent  li  rois  messe  et  tout  li  signeur,  et  puis  se  apparil- 
lièrent  et  missent  en  ordenance  et  au  cemin  pour  aler  à 
Caen.  Si  se  traïssent  tout  souef  lors  batailles  rengiés,  les 
banières  des  marescaus  tout  premiers,  et  aprochièrent  la 
ville  de  Caen.  Ces  gens  d'armes  de  France,  chevaliers  et 
esquiers  estoient  tout  tret  sus  les  camps,  et  mis  en  bonne 
ordenance  de  bataille,  et  d'aultre  part  aussi  tout  li  homme 
bourgeois  de  Caen,  et  monstroient  par  samblant  que  il 
attenderoient  les  Englois  et  les  combateroient  ;  mais  quant 
il  les  veirent  venir  cevauchant  en  ordenance  de  bataille , 
et  tout  en  une  brousse1,  banières  et  pennons  ventillans, 
ce  que  acoustumé  il  n'avoient  pas  de  veoir,  si  se  commen- 
cièrent  à  esfraer,  et  encores  plus  quant  ces  archiers  com- 
menchièrent  à  traire  et  il  sentirent  ces  saïetes ,  et  se  des- 
confirent si  de  euls-meismes  que  tout  chil  dou  monde  ne 

1  En  une  brousse,  en  masse,  en  un  seul  corps. 

TOU.    H.  <4 

les  euist  mie  retenus  qu'il  ne  se  fuissent  mis  à  la  fuite. 
Adonc  peuist-on  veoir  gens  frémir  et  esbahir,  et  celle  La- 
taille  rengié  desconfire  à  peu  de  fait,  car  casquns  se  pena 
de  rentrer  dedens  la  Tille  à  sauveté.  Là  ot  grant  en- 
cauch1  et  maint  homme  reversé  et  bouté  jus  à  terre,  et 
ceoient  à  mous  l'un  sus  l'aultre,  tant  estoient-il  fort  eshidé. 
Li  connestables  de  France  et  li  contes  de  Tanquarville,  li 
sires  de  Gra ville,  li  sires  d'Estouteville,  li  sires  de  Saque- 
ville,  li  sires  de  Coursi,  li  sires  d'Iveri,  qui  veirent  ce  grant 
mescliief  apparant  et  ces  hommes  et  bourgeois  de  Caen 
ensi  fuir  et  ceoir  l'un  sus  l'aultre,  s'en  retournèrent,  cas- 
quns que  mieuls  mieuls,  sans  arroi  et  orderance,  et  mon- 
tèrent à  mont  en  une  porte  sus  l'entrée  dou  pont  et  se 
quidièrent  là  sauver,  et  estoient  (n'i  avoit  baron,  ne  cheva- 
lier2) tout  esbahi  dou  mescief  que  il  veoient,  car  les  Englois 
estoient  jà  entré  dedens  la  ville  bien  avant,  et  ensi  que  il 
entroient,  il  se  rengeoient  et  ordonnoient  sus  les  caucies, 
ne  nuls  n'entendoit  à  lui  deffendre,  mes  au  fuir  et  à  lui 
sauver,  et  gissoient  li  mors  et  les  ocis  sus  les  caucies  à 
mons.  Auqun  chevalier  et  esquier  qui  savoient  le  cemin 
viers  le  castel  et  meismement  des  hommes  de  la  ville  se 
destournèrent  et  se  missent  hors  dou  foulois s  et  de  la  voie 
des  Englois  et  se  retraïssent  et  boutèrent  ou  chastiel.  Tout 
chil  et  celles  qui  peurent  avoir  celle  aventure  d'entrer  eus 
ou  chastiel,  furent  sauvé.  Moult  de  hommes,  de  femmes, 
et  d'enfans  widoient  aussi  par  les  portes  qui  estoient  ou- 
vertes et  prendoient  les  camps  et  eslongeoient*  ce  mescief, 


1  Encauch,  chasse. 

1  Froissart  veut  dire  que,  s'il  y  avait  eu  là  des  chevaliers  anglais,  ils 
eussent  pu  modérer  la  fureur  des  vainqueurs. 

*  Foulois,  mêlée,  presse. 

*  Eslongeoient,  fuyaient. 

et  ne  faisoient  compte  de  cose  qui  deniorast  derrière.  Bien 
sçavoient  que  tout  estoit  perdu  :  encores  euireus  '  qui  se 
pooit  sauver  par  ce  parti.  Englois,  gens  d'armes  et  ar- 
chiers  qui  encauçoient  les  fuians,  faisoient  grans  occasions, 
car  homme  n'estoit  espargniés,  qui  ceoit  en  lors  mains. 
Et  avint  que  li  connestables  de  France  et  li  contes  de  Tan- 
quarville  qui  monté  estoient  en  celle  porte  au  pont,  regar- 
dèrent au  lonc,  tant  en  la  ville  que  dehors  la  ville  (car 
tous  jours  entroient  Englois),  et  veirent  devant  euls  sus 
les  rues  si  grans  oribletés  et  pestilenses  que  grans  his- 
deurs  seroit  et  estoit  de  le  oser  regarder.  Si  se  doubtèrent 
de  euls-meismes  de  esceoir  en  ce  dangier  et  entre  mains 
darchiers  qui  point  ne  les  congneuissent.  Ensi  que  il  re- 
gardoient  aval,  en  grant  doubte,  ces  gens  ocire  et  abatre, 
il  perchurent  un  gentil  chevalier  englois  qui  n'avoit  qu'un 
oel,  lequel  on  nommoit  messire  Thomas  de  Hollandes,  et 
cincq  ou  sys  chevaliers  avoecques  lui,  et  desous  banière, 
et  par  la  banière  que  uns  chevalier  portoit  toute  droite,  il 
le  ravisèrent,  car  bien  l'avoient  veu  aultrefois  et  boutèrent 
hors  deus  de  lors  pennons  par  les  fenestres  de  la  porte,  et 
commenchièrent  à  cryer  et  à  faire  signe  que  on  parlast  à 
euls2.  Tantos  chil  gentilhomme  englois,  qui  estoient  avoec- 
ques messire  Thomas  de  Hollandes,  entendirent  ce  signe, 
et  li  dissent  :  «  Monsigneur,  arestés-vous.  Là  sus  sont  re- 
«  trait  grant  fuisson  des  barons  de  France  qui  ne  sont  pas 
«  bien  à  ségur  de  lors  vies.  Montons  à  mont,  car  il  vous 
«  demandent  et  se  voellent  rendre.  Vous  poriés  par  ce 
«  parti  moult  tos  avoir  une  bonne  journée.  »  Messires 
Thomas  et  sa  banière  s'aresta,  et  descendirent  de  lors 

1  Euireus,  heureux. 

2  Selon  d'autres  récits,  le  connétable  ne  se  rendit  qu'après  une 
longue  et  honorable  résistance. 

chevaus  et  montèrent  les  degrés  de  la  porte.  Ensi  que 
il  montoient,  li  doi  conte  de  France  lor  vinrent  au  de- 
vant et  li  dissent  :  «  Messire  Thomas  de  Hollandes,  en- 
«  tendes  à  nous  et  nous  prendés  à  prisonniers,  et  nous 
«  sauvés  les  vies  de  ces  archiers.  »  —  «  Qui  estes-vous?  » 
dist  messires  Thomas.  «  Nous  sommes  Raouls,  contes 
«  d'Eu  et  de  Ghines,  connestahles  de  France,  et  je  Jehans 
a  de  Melun,  contes  de  Tanquarville  et  cambrelens  de 
«  France.  »  Quant  messires  Thomas  de  Hollandes  les 
entendi,  si  senti  et  congneut  tantos  que  il  avoit  bien  volé 
et  fu  tous  resjoïs  pour  deus  raisons  :  li  une  estoit  pour 
tant  que  il  avoit  bons  prisonniers  dont  il  poroit  avoir  cent 
mille  moutons;  l'aultre  pareçon  pour  tant  que  il  lor  sau- 
veroit  les  vies,  car  il  gissoient  là  et  avoient  esté  en  grant 
péril  pour  les  archiers  et  les  Gallois,  car  ils  sont  si  divers 
que  il  ne  voellent  nului  congnoistre.  Tantos  chil  doi  conte 
fiancèrent  lors  fois  à  messire  Thomas  de  Hollandes,  et 
aussi  fissent  tout  li  aultre  baron  et  chevaliers  qui  dedens 
la  porte  estoient.  Considérés  la  bonne  aventure  que  mes- 
sires Thomas  de  Hollandes  ot  d'avoir  si  bons  prisonniers 
qui  li  céirent  ens  es  mains.  Tantos,  il  ordonna  trois  de  ses 
chevaliers  et  de  ses  hommes  à  demorer  là  d'encoste  ses 
prisonniers,  et  mist  son  pennon  en  la  porte.  Ce  estoit 
segnefiance  que  la  porte  estoit  à  lui,  et  tout  chil  qui  de- 
dens estoient  ;  et  puis  descendi  aval  et  monta  à  ceval  et  se 
remist  en  ordenance  avoecques  les  aultres  au  cevauchier 
et  à  aler  toudis  avant  ;  mais  toutes  gens  fuioient  devant 
les  Englois.  Si  est  la  ville  de  Caen  grande  et  poissans  et 
estendue  durement  et  fort  peuplée,  et  céi  adonc  si  bien  as 
Englois  que  sans  le  dangier  de  passer  au  pont,  il  passoient 
et  repassoient,  ensi  que  il  vouloient,  la  rivière  de  Ourne, 
car  la  mer  estoit  si  basse  pour  celle  heure  que  il  n'i 


DE  FROISSART.  217 

avoit  nul  empêcement  de  passer,  et  par  ce  point  fu  la 
ville  plus  tos  conquise. 

CHAPITRE  CCXI. 


Comment  li  rois  <f  Engleterre  commanda  que  tout  fust  mis  à  l'espée, 
et  comment  messires  Godefrois  de  Harcourt  refréna  son  corage. 


Ensi  ot  et  conquist  li  rois  d'Engleterre  la  bonne  ville  de 
Caen,  et  en  fu  sires  ;  mais  aussi  il  li  cousta  moult  de  ses 
hommes,  car  chil  qui  estoient  montés  ens  es  loges  et  sus 
les  tois,  par  jetter  pierres  et  baus  et  autres  coses,  en  mé- 
hagnièrent  et  ocirent  assés,  et  fu  dit  au  roi  d'Engleterre 
au  soir  et  raporté  de  vérité  que  il  avoit  perdu  bien  cincq 
cens  hommes,  donc  li  rois  fu  si  courouchiés  que  il  ordonna 
et  commanda  que  à  l'endemain  tout  fust  mis  à  l'espée,  et 
la  ville  contournée  en  feu  et  en  flammes.  A  ces  paroles  dire, 
estoit  messires  Godefrois  de  Harcourt  présens,  qui  amoit  la 
ville  de  Caen,  quoique  il  fust  là  en  la  compagnie  des  Englois, 
et  ala  au  devant  et  refréna  le  corage  dou  roi,  et  li  remonstra 
ensi,  en  disant  :  «  Chiers  sires,  soufisse  vous,  se  vous  avés 
«  les  biens  de  la  ville  sans  essillier.  Encores  est  la  ville, 
«  moult  peuplée,  et  se  sont  repus  et  muchiés  moult  de 
«  gens  en  cambres,  en  soliers,  en  tours  et  en  celiers,  qui 
«  se  metteront  à  deffense,  se  il  voient  que  on  les  voelle 
«  tout  mettre  à  l'espée,  et  ce  vous  poroit  grandement 
«  couster  de  vos  hommes ,  et  vous  en  avés  bien  à  faire, 
«  avant  que  vous  soyés  au  cor'  de  vostre  voiage;  et  auerés 
«  des  rencontres  et  des  batailles  assés,  avant  que  vous 
s  soyés  venus  devant  Calais,  où  vous  tendes  à  venir  ;  mais 

1  Au  coron?  au  bout  de  votre  voyage  ? 

«  faites  asavoir  et  cryer  par  toute  la  ville  que  casquns  se 
«  loge  et  se  tiengne  en  sa  paix,  car  jà  ont  vostres  gens 
«  tant  conquesté  que  tout  li  plus  povre  sont  rice.  »  Li  rois 
se  refréna  et  se  ordonna  par  le  consel  Godefroi  de  Har- 
court. 

CHAPITRE  CCXII. 


Comment  li  rois  Édouwars  prist  le  cemin  de  Louviers,  et  comment  il 
envoya  les  prisonniers  en  Engleterre. 


Li  rois  d'Engleterre  et  ses  gens  furent  signeur  de  la 
ville  de  Caen  trois  jours,  et  ne  fissent  à  homme,  ne  à  femme 
mal,  depuis  que  messires  Godefrois  de  Harcourt  en  eut 
pryet  et  parlet;  mais  jà  avoient  les  Englois  pris  et  levés 
tant  de  biens  et  de  bons  meubles,  que  bien  lor  devoit 
soufiîre,  et  tant  en  avoient  amené  des  aultres  villes  con- 
quises et  dou  plat  pais  que  tout  en  estoient  cargiet,  et 
orent  avis,  en  ces  trois  jours,  que  tout  lor  butin  et  lor 
conques  et  les  prisonniers  que  pris  avoient,  il  les  envoie- 
roient  en  Engleterre  par  la  mer,  et  en  lors  vaissiaus  qui 
gissoient  à  l'ancre,  assés  priés  de  Caen,  en  la  rivière  de 
Ourne.  Se  ne  fissent  li  plus  de  ces  Englois  que  porter, 
mener  et  charryer  et  toutes  bonnes  coses,  draj>s,  toilles, 
pennes,  lis,  cambres  ordonnées1,  et  tous  bons  meubles. 
De  menues  coses  et  petites,  il  ne  faisoient  compte,  et  ven- 
doient  bien  li  un  à  l'autre  lor  pillage  et  lor  conques,  et 
en  donnoient  très-grant  marchiet,  et  lors  prisonniers 
aussi,  et  tout  estoit  remis  à  cariage  et  voiture  et  porté  en 

1  Chambres,  tentures  et  tapisseries  qui  faisaient  partie  de  l'ameuble- 
ment des  chambres  à  couclier.  Le  plus  souvent,  elles  étaient  en  velours 
et  ornées  de  broderies. 

la  navie.  Li  connestables  de  France  et  li  contes  de  Tan- 
quarville  furent  rendu  et  livré  de  messire  Thomas  de 
Hollandes  au  roi  d'Engleterre,  et  feirent  tant  que  dou 
rendage  et  de  la  prise,  [il  furent]  bien  d'acort  ensamble  et 
des  aultres  chevaliers  qui  pris  avoient  esté  en  la  ville  de 
Caen  prisonniers,  et  toutes  coses  furent  tout  mis  ens  la 
navie,  et  li  contes  de  Honstidonne,  à  tout  deus  cens  hommes 
et  quatre  cens  archiers,  ordonnés  à  estre  capitains  et  con- 
duisières  de  la  navie  pour  mener  en  Engleterre,  et  fissent 
ce  les  Englois  à  celle  intension  et  ordenance  que  il  ne 
voloient  point  estre  cargiet  sus  le  grant  cemin  que  il 
avoient  à  faire,  de  nulle  cose  qui  lor  donnast  empêce- 
ment. 

Au  quatrième  jour,  li  rois  d'Engleterre  et  les  Englois 
issirent  de  Caen,  et  quant  il  monta  à  ceval,  il  i  avoit  au- 
tour de  li  grant  fuisson  de  hommes  et  de  femmes,  qui 
venu  Festoient  veoir.  Se  lor  dist  li  rois  tout  hault  :  «  Entre 
«  vous  qui  chi  estes,  de  la  courtoisie  que  je  vous  fai,  re- 
<t  mercyés  vostre  bon  ami  Godefroi  de  Harcourt,  car  par 
«  li  estes- vous  déporté  de  non  estre  ars.  »  Tout  et  toutes 
s'engenoullièrent  adonc  devant  le  roi  et  dissent  de  une 
vois  :  «  Très-chiers  sires,  Dieus  le  vous  puist  mérir1  et  à 
«  li  ossi.  »  Adonc  cevauca  li  rois  oultre,  et  li  princes  de 
Galles,  ses  fils,  et  grant  fuisson  de  claronchiaus  et  de 
trompètes  et  de  ménestrels  cevauçoient  devant  et  faisoient 
lor  mestier;  et  cevauchièrent  en  cel  estât  tout  au  lonch 
de  la  ville  de  Caen  et  missent  priés  d'un  jour  au  widier, 
avant  que  li  arrière-garde  fust  hors,  et  prissent  tout  le 
cemin  de  Louviers  et  se  logièrent  oultre  Caen,  celle  pre- 
mière journée  puis  lor  département,  une  lieue  ou  cemin 

1  Dieus  le  vous  puist  mérir!  Dieu  vous  en  récompense  ! 

de  Louviers,  et  li  contes  de  Honstidonne  à  toute  sa  carge 
à  fl un  '  de  la  mer  se  désancra  et  vint  celle  première  marée 
jessir  à  l'ancre  en  la  bouqure  de  la  mer,  et  emmenoit  si 
grant  avoir  jà  conquis  en  Normendie  que  mervelles  seroit 
à  penser,  et  bien  cinq  cens  prisonniers,  tous  rices  hommes 
des  villes  où  il  avoient  passet,  et  le  conte  d'Eu  et  de 
Ghines,  connestable  de  France,  et  le  conte  de  Tanquar- 
ville  et  bien  soissante  chevaliers  et  esquiers,  et  esploitiè- 
rent  tant  depuis  à  l'aide  de  Dieu  et  dou  vent,  que  il  pris- 
sent terre  en  Engleterre.  Si  fu  tous  li  pais  resjoïs  de  lor 
venue,  et  par  espécial  la  roine  Phelippe  d'Engleterre,  et 
conjoï  ces  chevaliers  prisonniers,  et  furent  envoyet  et  mis 
ens  ou  chastiel  de  Londres,  tout  au  large  et  à  lor  aise,  car 
li  rois  en  avoit  ensi  escript  et  segnefyet  à  la  roine.  Si 
tint  la  bonne  roine  Tordenance  dou  roi,  ne  jamais  ne  l'euist 
brissiet. 

CHAPITRE  CCXIII. 

Comment  li  rois  d'Engleterre  cevauea  si  avant  que  il  vint  à  Poissi. 

Tant  cevauchièrent  li  rois  d'Engleterre  et  ses  gens,  de- 
puis que  il  se  furent  départi  de  la  bonne  ville  de  Caen,  que 
il  approchièrent  Louviers,  une  bonne  ville,  et  où  on  fai- 
soit  grant  fuisson  de  draperie,  et  estoit  pour  lors  rice  et 
plentiveuse  de  tous  biens.  Les-Englois  entrèrent  dedens  à 
peu  de  fait,  car  pour  lors  et  en  devant,  elle  n'estoit  noient 
fermée.  Si  fu  la  ville  courue  et  reubée,  mais  il  ne  pren- 
doient  que  toutes  bonnes  coses  et  ne  se  voloient  mais  c-cir- 
p-ier  de  si  grant  meuble  que  il  avoient  fait  en  devant,  pour 

1  Flun,  flux,  marée. 

tant  que  lor  navie  ne  les  sievoit  plus.  Nequedent  ne  se 
pooient-il  tenir  de  pillier  et  de  rompre  huges l  et  escrins 
et  de  prendre  or  et  argent,  quant  il  le  trouvoient,  et  quant 
il  a  voient  assamblé  des  draps,  des  lainnes  et  des  biaus 
jeuiauls  à  grant  fuisson,  il  apactisoient2  les  hommes  dou 
païs  qui  se  boutoient  ens  es  fors,  et  tenoient  trop  bien  lors 
pactis,  et  lor  vendoient  tout  ce  de  gros  que  pris  et  pilliet 
avoient,  et  donnoient  pour  cent  florins  ce  qui  en  valloit 
mille  et  ensi  orent-il  moult  de  finance  sus  le  cemin.  Quant 
il  orent  fait  lors  bons  et  lors  volentés  de  ^ouviers  et  il 
s'en  départirent,  li  darrainnier  boutèrent  le  feu  dedens,  et 
puis  entrèrent  en  la  conté  d'Évrues  et  l'ardirent  toute,  ré- 
servé les  forterèces,  et  passèrent  Pasci  et  au  Pont-à-1'Arce 
et  aprocièrent  de  la  chitë  de  Roen,  qui  pour  lors  estoit 
moult  bien  garnie  de  gens  d'armes  et  de  signeurs  ;  mais 
chil  qui  dedens  estoient,  n'avoient  nulle  volenté  de  issir, 
car  il  avoient  bien  oï  dire  que  la  ville  de  Caen  estoit  perdue 
par  l'orguel  des  bourgeois  de  la  ville,  qui  vorrent  issir  ;  et 
là  estoient  en  garnison  li  contes  de  Harcourt,  frères  à 
messire  Godefroi,  et  li  contes  de  Dreus,  mais  sa  ville  fu 
arse.  Li  avant-garde  ne  se  peurent  tenir  (c'est-à-entendre 
chil  qui  la  gouvernoient)  que  il  n'aproçassent  Eoen  et  en 
ardirent  les  fourbours.  Li  rois  d'Engleterre  et  sa  bataille 
passèrent  ensi  que  à  une  lieue  priés  et  se  rengièrent  et 
ordonnèrent  à  la  veue  et  monstre  de  ceuls  qui  en  Roen 
estoient,  et  lor  mandèrent  la  bataille  par  un  hiraut,  mais 
point  ne  s'i  acordèrent.  Si  tournèrent  les  Englois  deviers 
Vernon,  où  il  i  a  bon  chastiel  et  fort,  auquel  il  ne  fissent 
nul  samblant  de  l'asallir,  mais  il  ardirent  la  ville  et  puis 
Vernuel  et  tout  le  païs  à  destre  et  à  senestre,  et  devant 

',  Huges,  huches,  coffres. 

2  Apactisoient,  concluaient  des  marchés. 

euls  jusque*  à  Mantes  et  Meulent,  et  passèrent  assés  priés 
don  fort  chastiel  de  Roleboise,  mais  point  n'i  assallirent, 
et  partout  sas  la  rivière  de  Sainne  trouvoient-il  les  pons 
deffais,  et  tant  ceminèrent  que  il  vinrent  à  Poissi  et  trou- 
vèrent le  pont  deffait;  mais  encores  estoient  les  estaces' 
dou  pont  et  les  gistes  en  la  rivière.  Si  se  aresta  là  li  rois  et 
toute  li  hoos,  et  i  séjournèrent  cincq  jours,  et  entrues  en- 
tendirent les  englois  carpentiers  que  il  avoient  amené  en 
lor  compagnie,  au  pont  refaire,  et  couroient  li  fourageur 
tout  le  païs  environ,  tant  que  des  feus  que  il  faisoient 
ou  plat  païs,  les  fumières  en  estoient  veues  de  Paris. 


CHAPITRE  CCXIV. 

Comment  li  rois  Phelippes  se  départi  de  Paris  pour  aler  à  Saint-Denis. 

Li  rois  Phelippes  et  li  signeur  de  France  qui  se  amas- 
soient  à  Paris  et  venoient  de  tous  costés,  avoient  grant 
mervelle  de  ce  que  les  Englois  faisoient,  et  disoient  en- 
samble  li  auqun  :  «  Mervelles  est  dou  voiage  des  Englois. 
«  Que  pensent-il  à  devenir,  ne  où  quident-il  passer  la  ri- 
«  vière  de  Sainne?»  Disoient  li  aultre  qui  respondoient  à 
ce  pourpos  :  «  Il  iront  passer  en  Bourgongne,  qui  ne  lor 
«  ira  aultrement  au-devant.  »  —  «  Que  on  commence  donc  ! 
«  respondoient  li  aultre  ;  il  n'est  point  en  lor  puissance  de 
«  faire  ce  voiage  :  il  seront  avant  combatu  quatre  fois.  » 
Or  fu-on  moult  esmervilliet  à  Paris ,  quant  les  nouvelles 
i  vinrent  que  les  Englois  avoient  refait  le  pont  à  Poissi  et 
estoient  tout  passé  la  rivière  de  Sainne.  Donc  fu  commune 

1  Estaces,  pieux,  poteaux,  piliers. 

renommée  que  les  Englois  venroient  devant  Paris.  Donc 
se  départi  li  rois  Phelippes  à  toute  sa  chevallerie  que  il 
avoit  très-grande,  et  s'en  vint  à  Saint-Denis,  de  quoi  li 
bourgeois  de  Paris  furent  tout  esbahi',  mais  il  leur  fist 
dire  et  semer  paroles  que  il  se  départoit  pour  aler  au-de- 
vant des  Englois  et  euls  combatre,  et  parmi  tant,  li 
peuples  de  Paris  s'apaissa,  et  li  rois  d'Engleterre  se  tint  à 
Poissi  cincq  jours,  et  fu  là  le  jour  de  la  Nostre-Dame  mi- 
aoust ,  et  tint  court  solempnèle  en  l'abéie  des  Dames  de 
Poissi  et  seist  à  table  en  draps  vermauls  d'escarlate  fourrés 
d'hermine  et  en  sourcot  sans  mances,  et  tint  son  estât  roial 
de  toutes  coses  aussi  bien  ou  mieuls  que  il  fust  en  Engle- 
terre. 

CHAPITRE  CCXV. 


Comment  les  Englois  essillièrent  le  païs  entour  Paris  et  cevaucièrent 
oultre  deviers  le  païs  de  Vexsin. 


Quant  li  rois  d'Engleterre  ot  esté  à  Poissi-les-Dames, 
cinq  jours,  et  ils  et  ses  gens  s'i  furent  rafresqui,  il  s'en  dé- 
partirent et  cevauchièrent  oultre  en  aproçant  Paris.  Mes- 
sires  Godefrois  de  Harcourt,  li  contes  de  Warvich,  mes- 
siresRenauls  deGobehem  et  messires  Thomas  de  Hollandes 
menoient  l'avant-garde  et  cevaucoient  à  tout  cincq  cens 
lances  et  douse  cens  archiers,  et  ardoient  et  essilloient  tout 
le  païs  devant  euls,  et  avoient  ars  les  Englois,  estans  euls 
à  Poissi-les-Dames,  Saint-Germain-en-Laie,  la  Montjoie, 

•  Le  roy  Philippe  estoit  bien  hastif  homs.  Et  pour  ce  que  la  roy  ne 
ne  vouloit  que  le  roy  issist,  ne  qu'il  se  combatist,  le  roy  ala  trois  fois 
parmi  Paris,  disant  et  criant  qu'il  estoit  trahi,  puis  parti  de  Paris. 
(Chronique  publiée  par  M.  Luce,  p.  16.) 

Saint-Clo  et  Boulongne,  et  courut  jusques  ens  es  four- 
bours  de  Paris,  et  pour  ce  avoient  esté  li  Parisien  si  es- 
bahi  ;  car  adonc  Paris  n'estoit  noient  fermée  fors  de  bar- 
rières, et  furent  adonc  toutes  levées  et  serrées,  quant  li  rois 
fu  partis  et  venus  à  Saint-Denis. 

Or  cevauchièrent  les  Englois  et  entrèrent  ou  païs  de 
Vexsin,  et  ardirent  chil  de  l'avant-garde  les  fourbours  de 
Pontoise  et  de  Biaumont-sur-Oise  et  Cernelles-en-Vexsin 
et  Sas-en- Vexsin  et  tout  le  païs  sans  nul  déport ,  et  pris- 
sent le  cemin  de  Ghisours l  et  de  Gournai,  et  ardirent  les 
Englois  Gamaces  et  tous  les  fourbours  de  Ghisors  et  de 
Gournai  et  tout  le  païs  de  Vexsin,  et  entrèrent  en  Biauvoi- 
sin,  et  trouvèrent  chil  de  l'avant-garde  les  bourgeois  d'A- 
miens assés  priés  de  Saint- Vist-en-Biauvesins,  que  li  rois 
de  France  avoit  mandés  et  aloient  passer  la  rivière  au 
pont  à  Crai.  Il  furent  courut  sus  de  ceuls  de  la  bataille  des 
marescaus  et  se  deffendirent  ;  car  il  estoient  bien  quatre 
mille  et  les  conduisoient  li  viscontes  des  Quesnes,  li  sires 
de  Biausaut,  li  sires  de  Saucourt  et  messires  Pierres  de 
Mellincourt,  et  furent  en  bon  convenant  et  se  combatirent 
assés  vaillamment  ;  mais  finablement,  il  furent  desconfi 
et  i  ot  biaucop  de  mors  et  de  pris.  Li  demorans  tournèrent 
en  fuites  et  se  boutèrent  en  la  Horiolle  et  ens  es  villes  voi- 
sines fermées  de  là  priés.  Li  quatre  chevalier  demorèrent 
prisonnier  et  plus  de  deus  cens  autres  hommes,  qui  tout 
payèrent  depuis  raençon.  Ce  soir  retournèrent  chil  de 
lavant-garde  deviers le  roi  d'Engleterre,  là  où  il  estoit lo- 
giés.  A  l'endemain,  toute  li  hoos  passa  assés  priés  de  Biau- 
vais  et  furent  li  fourbours  ars  et  une  moult  rice  abbéie  qui 
est  asisse  assés  priés  de  Biauvais,  que  on  nomme  Saint- 

1  Gisors. 

Lucyen  et  s'en  vinrent  logier  ce  jour  à  Grant-Villers  et 
passèrent  la  rivière  de  Tiérain  et  puis  vinrent  à  Dargies, 
ardant  et  essilliant  tout  le  pais.  Si  ne  trouvèrent  chil  de 
l'avant-garde,  qui  deffendissent,  ne  gardaissent  le  chastiel 
de  Dargies.  Si  le  prissent  à  petit  de  fait  et  le  désemparè- 
rent et  le  ardirent  ce  que  ardoir  en  porent  ;  et  puis  passè- 
rent oultre,  ardant  et  essillant  le  païs  à  tous  lés,  et  vinrent 
ensi  jusques  à  Pois,  là  où  il  trouvèrent  bonne  ville  et  deus 
chastiaus,  mais  nuls  des  signeurs  ni  estoient,  ne  nulles 
gardes  n'i  avoit ,  fors  deus  belles  jones  damoiselles  , 
filles  au  signeur  de  Pois,  Jebane  et  Marie,  qui  tantos  euis- 
sent  esté  violées,  se  ne  fuissent  doi  gentil  cevalier  d'En- 
gleterre,  asquels  la  congnissance  vint  de  la  prise,  messire 
Jehan  Candos  et  messire  Renault  de  Basset,  qui  tantos 
les  délivrèrent,  pour  la  cause  de  gentillèce,  des  mains 
d'archiers  qui  les  avoient,  et  les  amenèrent  au  roi,  li quels 
rois  en  ot  pité  et  lor  demanda  où  elles  vodroient  estre,  et 
elles  respondirent  :  «  A  Corbie.  »  Là  les  fîst  li  rois  mener 
et  conduire  sans  péril.  Et  se  logea  li  rois  celle  nuit  en 
laditte  ville  de  Pois  et  toutes  ses  gens,  là  ou  environ,  au 
mieuls  qu'il  peurent.  Et  orent  celle  nuit  parlement  li 
homme  de  Pois  et  ceuls  des  deus  chastiaus,  à  messire  Go- 
defroi  de  Harcourt  et  au  conte  de  Warvich  qui  gouver- 
noient  l'avant-garde,  pour  euls  sauver  de  non  estre  ars  à 
l'endemain,  car  il  doubtoient  ce  grandement  au  desloge- 
ment dou  roi,  et  se  porta  trettiés  que  parmi  une  somme  de 
florins  que  il  paieroient  à  l'endemain  et  trop  bon  marchiet, 
il  seroient  respité.  A  l'endemain  li  rois  et  toute  li  hoos  se 
deslogièrent  et  se  missent  au  cemin,  et  demorèrent  der- 
rière auquns  hommes  d'armes  et  archiers  pour  recevoir  cel 
argent,  mais  quant  li  hoos  fu  eslongié  environ  une  lieue, 
ces  hommes  de  Pois  ne  vorent  point  paier,  ne  nulle  pac- 

tion  tenir,  mais  coururent  sus  ceuls  qui  demoret  estoient 
et  en  ocirent  et  méhagnièrent  auquns.  Les  nouvelles  vin- 
rent à  ceuls  de  Tarière-garde  qui  cevauçoient  tout  derrière 
comment  li  "bonhomme  de  Pois  estoient  faussaire.  On  le 
segnefia  au  roi  pour  sçavoir  quel  cose  il  en  voloit  faire. 
Li  rois  fist  arester  tout  l'oost  et  là  logier  pour  ce  jour,  et 
envoia  ses  marescaus  de  rechief  à  Pois.  Quant  les  Englois 
furent  retourné  jusques  à  là,  il  trouvèrent  ces  bonshommes 
qui  estoient  rebelles,  qui  tantos  furent  en  voies,  quant  il 
veirent  ces  Englois  venus,  mais  il  en  i  ot  des  atrapés 
biaucop,  qui  furent  mors  et  méhagniet,  et  fu  la  ville  de 
Pois  toute  arse,  et  li  doi  chastiel  ars  et  abatu;  et  puis  re- 
tournèrent li  marescal,  là  où  li  rois  d'Engleterre  estoit 
logiés. 

CHAPITRE  CCXVI. 

Comment  li  rois  Édoivwars,  sachant  que  li  rois  Phelippes  le  poursicvoit 
à  toute  sa  puissance,  quéroit  à  passer  la  rivière  de  Somme. 

Quant  ce  vint  à  l'endemain,  li  rois  et  toute  li  hoos  se 
deslogèrent  et  cevauchièrent  viers  Arainnes,  ardant  et  es- 
sillant  le  pais  à  destre  et  à  senestre,  et  vinrent  à  Arainnes 
environ  tierce,  et  là  s'arestèrent,  car  il  ne  savoient  là,  ne 
où,  ne  quant,  il  passeraient  la  rivière  de  Somme.  Bien  lor 
avoit  dit  messires  Godefrois  de  Harcourt  que  desus  Abbe- 
ville  devoit  avoir  un  passage,  mais  que  on  seuist  ou  peuist 
prendre  la  mer  à  point.  On  li  demanda  quels  li  passages 
estoit  et  se  point  il  l'avoit  passet.  Il  respondi  :  «  Onques 
«  ne  le  passai.  Je  ne  le  sçai  fors  par  oïr  dire,  et  toutes- 
«  fois  entre  Amiens  et  Abbeville,  il  i  a  pluisseurs  passages 
«  sus  la  rivière  de  Somme.  On  deveroit  envoyer  taster  se 

«  li  pont  sont  deffait  ou  bien  gardé.  »  Li  rois  i  envoia,  et 
en  furent  esleu  et  ordonné  pour  aler  li  contes  de  Warvich 
et  messires  Godefrois  de  Harcourt,  à  tout  mille  hommes 
d'armes  et  deus  mille  archiers,  tous  bien  montés.  Si  se 
départirent  de  Arainnes  et  cevauchièrent  parmi  Lonch- 
pret,  et  vinrent  au  Pont-à-Remi  et  le  trouvèrent  bien 
garni  et  pourveu  de  grant  fuisson  de  chevaliers  et  d'es- 
quiers  et  des  hommes  dou  pais  qui  là  estoient  assamblé,  et 
en  estoient  chapitainne  li  sires  de  Douwast,  li  sires  de 
Havesquerque ,  li  sires  de  Brimeu,  li  sires  de  Boubert  et 
li  sires  de  Saint-Pi,  et  avoient  mallement  fortefyet  le  pont, 
et  euls  aussi.  Quant  les  Englois  veirent  ce,  il  passèrent 
oultre  et  vinrent  à  Fontainnes-sus-Somme ,  une  grosse 
ville,  et  l'ardirent  toute,  car  elle  n'estoit  point  fermée,  et 
puis  vinrent  à  Lonch-en-Pontieu  et  trouvèrent  le  pont  bien 
garni  et  pourveu  de  gens  d'armes  et  d'archiers  et  estoit 
cose  impossible  de  euls  conquerre  et  là  passer.  Quant  il 
veirent  que  tout  li  passage  estoient  si  bien  pourveu  et  def- 
fendu,  il  retournèrent  viers  le  roi  et  toute  l'oost  qui  les 
atendoient  à  Arrainnes  et  li  recordèrent  ce  que  il  avoient 
trouvé. 

Bien  avoient  entendu  li  rois  d'Engleterre  et  ses  con- 
sauls,  que  li  rois  Phelippes,  à  toute  sa  puissance,  le  pour- 
sievoit  moult  fort  et  estoit  jà  venus  à  Amiens,  et  que  sur 
ce  il  euissent  avis  et  consel.  Si  fu  li  dis  rois  d'Engleterre 
consilliés  de  départir  d'Arraines  et  de  aprocier  Abbeville 
et  le  passage  de  la  Blance-Taque,  où  il  espéroient  à  passer, 
car  trop  mieuls  lor  valoit  que  il  atendissent  apriès  le  pas- 
sage, que  li  passages  atendesist  apriès  euls.  Si  se  dépar- 
tirent au  matin  de  la  ville  d'Arraines  et  chevauchièrent 
viers  Abbeville,  ardans  et  essillans  le  pais,  et  coururent 
chil  de  l'avant-garde  jusques  à  Aumale,  et  fu  la  ville 

arse  ;  et  puis  s'en  retournèrent  viers  Oisemont,  où  li  rois 
d'Engleterre  et  les  Englois,  pour  ce  jour,  avoient  pris  lor 
logeis  et  trouvèrent  sus  lor  cemin  une  grosse  ville  non 
fermée  qui  s'apelle  Sénarpont  et  se  gouverne  toute  de  la 
draperie.  Si  fu  de  l'avant-garde  toute  courue  et  arse,  et 
puis  passèrent  oultre  et  vinrent  à  Oisemont.  Là  trouvè- 
rent-il  le  roi  et  toute  l'oost.  Si  se  logièrent  pour  ce 
jour'. 

*  Voici  comment  le  chroniqueur  anonyme  de  Valenchiennes  raconte 
]a  marclie  du  roi  d'Angleterre  après  son  départ  de  Poissy  : 

o  Quant  le  roy  Édouart  d'Engleterre  eult  séjourné  à  Poissy  environ 
sys  jours  et  qu'il  vid  et  sceult  qu'il  estoit  enclos  de  l'eawe  de  Somme 
et  que  le  roy  ne  venoit  point  vers  luy  pour  le  combatre  ou  aultrement, 
il  eult  en  conseil  qu'il  se  départiroit  de  Poissy,  et  adont  se  partirent  le 
comte  de  Werwic  et  monseigneur  Godeffroy  de  Harcourt  et  leur  ba- 
taille devant  et  chevauchèrent,  et  le  roy  d'Engleterre  et  son  ost  après, 
et  l'arrière-garde  derrière,  par  batailles  ordonnées.  Et  ardirent  et  buti- 
nèrent la  ville  de  Poissy  au  départir,  mais  l'abaye  n'eult  garde.  Et 
chevauchèrent  les  ost  par  Beauvoisis  où  il  firent  du  grant  dommage, 
et  ardirent  les  fourbours  de  Beauvais  et  bien  la  moitié  du  Beauvoisis , 
et  s'en  revinrent  à  la  ville  de  Beaupré  et  le  ardirent  et  Marsailles  et 
toutes  les  villes  jusques  à  Pois.  Sy  ardirent  la  ville,  et  le  chastiel  ne 
se  veult  rendre.  Sy  assally  monseigneur  Olifars  de  Ghistelle  le  cbas- 
tel  de  Pois  a  tout  grant  plenté  d'archiers ,  et  ceulx  du  chastel  se  def- 
fendirent  vigoreusement;  sy  y  eult  grant  assault  et  pluseurs  hommes 
navrés  et  tués  ;  en  la  fin  le  chastel  fat  prins  par  force  et  puis  abatus  et 
ars,  et  tous  les  gens  qui  estoient  dedens,  furent  tués,  et  puis  s'en  parti- 
rent les  Englecqs,  sy  fut  le  gaing  leur  et  les  prisonniers  qu'ils  avoient 
prius  en  la  ville.  Et  fut  toute  la  terre  de  Pois  destruite  jusques  à 
Amiens  et  jusques  à  Abeville.  Et  puis  vinrent  à  Araines.  Et  le  roy  de 
France  et  tout  son  ost  sievoientle  roy  d'Engleterre  moult  fort.  Et  mon- 
seigneur Jehan  de  Haynault  conduisoit  le  roy  et  luy  conseilloit  de  le 
sievir  vistement  pour  le  prendre  et  trouver  ses  gens  en  désaroy  quel- 
que part, ,  s'il  pooit,  et  avoit  bien  le  roy  de  France  en  son  ost  deus  cens 
mil  hommes,  que  à  piet,  que  à  cheval.  Et  ainsy  que  le  roy  d'Engleterre 
s'estoit  party  d'Araines,  ses  gens  chevauchoient,  pensant  et  mélanco- 
liant  et  en  parlant  les  ungs  aux  aultres  comment,  no  par  où  ils  poroient 
passer  Somme,  car  moult  bien  sçavoient  que  le  roy  de  France  et  ses 
gens  les  sievoient  moult  de  près  à  tout  grant  plenté  de  gens  d'armes. 
Et  quant  le  roy  les  eult  oy  ainsy  parler,  sy  leur  dit  en  eulxresconfor- 
tant  :  «  Seigneurs,  ne  vous  esbahissez,  ne  esmayez  point  ;  nous  avons 

CHAPITRE  CCXVII. 


Comment  li  rois  Plielippes  sievoit  de  priés  les  Englois,  et  comment 
li  rois  Édouwars  ariva  à  la  Blanque-Taque. 


Ce  jour  que  li  rois  d'Engleterre  se  départi  d'Arainnes  et 
que  il  vint  à  Oisemont,  li  rois  Plielippes  de  France  se  dé- 
parti de  la  chité  d'Amiens  et  prist  le  cemin  de  Arainnes, 
et  estoit  li  intension  de  li,  quel  part  que  il  trouveroit  le 
roi  d'Engleterre  et  les  Englois,  il  les  combateroit,  et  avoit 
envoyet  devant  pour  garder  le  pas  à  la  Blance-Taque 
grant  fuisson  de  gens  d'armes,  desquels  messires  Gode- 
mars  dou  Fai  estoit  chapitains  ;  car  on  avoit  enfourmé 
le  dit  roi  que  les  Englois  ne  pooient  avoir  autre  passage 
que  par  là.  Quant  li  rois  de  France  vint  à  Arainnes,  les 
Englois  en  estoient  parti  dou  matin.  Encores  trouvèrent 
les  François  biaucop  de  lors  pourvéances,  les  pains  ou 
four  et  les  chars  ens  es  hastiers',  de  quoi  les  pluisseurs  se 
disnèrent.  Li  rois  de  France  se  tint  à  Arainnes.  Gens 
d'armes  et  arbalestiïers  genevois  le  sievoient  de  toutes 
costés.  Encores  estoient  à  venir  li  contes  Amé  de  Savoie 


«  tant  de  périlleux  pas  passés  avoec  l'ayde  Dieu.  Et  encore  suis-je 
«  certain  que  Dieu  et  la  mère  de  Dieu  et  monseigneur  saint  Jorge  nous 
«  ont  pourveu  d'ung  passage,  je  ne  sçay  où.  »  Et  à  ce  mot  vint  ung 
escuier,  qui  estoit  à  monseigneur  Olifart  de  Ghistelle,  et  dit  au  roy, 
oyans  tous  :  «  Sire,  se  vous  me  volez  croire,  j'ay  trouvé  bon  passage 
«  et  sy  a  bon  fons,  car  j'y  ay  passé  pluseurs  fois  à  cheval,  mais  que 
«  l'eawe  soit  ung  peu  plus  retraitte,  et  est  ce  gués  et  passage  à  le  Blanc- 
«  que-Tacque  d'en  costé  Noielle  qui  est  à  la  comtesse  d'Aumarle,  dont 
«  monseigneur  Godeffroy  de  Harcourt  est  son  oncle.  »  (MS.  de  l'Ar- 
senal, f.  194,  v°.) 
2  Les  chars  ens  es  hastiers,  les  viandes  à  la  broche. 

et  messires  Lois  de  Savoie,  ses  frères,  et  amenoient  bien 

cincq  cens  hommes  d'armes.  Li  bons  rois  de  Boesme  et 

messires  Caries,  ses  fils,  et  leurs  routes  sievoient  le  roi  de 

France,  et  se  logeoient  au  plus  priés  de  li  que  il  pooient. 

Tant  de  peuple  venoient  de  tous  lés  que  mervelles  seroit  à 

penser;   tous  les  camps  estoient  couvers  de  gens  et  de 

charoi,  qui  poursievoient  le  roi.  On  disoit  au  roi  :  «  Sire, 

«  cevauchiés  par  ordenance.  Les  Englois  sont  enclos,  il 

«  ne  pueent  avoir  nullement  le  passage  de  la  Blanque- 

«  Taque  si  apparilliet ,  avoecques  ce  que  messires  Gode- 

«  mars  dou  Fai  et  grant  gens  d'armes  sont  par  de  delà  la 

«  rivière  de  Somme,  qui  le  garderont  et  deffenderont,  et 

«  vous  et  li  vostre,  lor  venrés  d'autre  part  au  dos.  Comp- 

«  tés  ensi  :  il  sont  vostre,  car  il  ne  sont  que  une  puignie 

«  de  gens  ou  regart  des  vostres.  A  celle  fois  chi,  en  aue- 

«  rés-vous  raison  :  il  ne  vous  pueent  fuir,  ne  escaper,  se 

«  il  ne  se  mucent'  en  terre.  » 

Or  retournons  au  roi  d'Engleterre,  qui  estoit  en  la  ville 
d'Oisemont,  à  quatre  lieues  priés  d'Abbeville,  et  avoit  en- 
tendu par  auquns  prisonniers,  que  ses  gens  avoient  pris, 
que  li  rois  de  France,  à  grant  puissance,  estoit  venus  à 
Arainnes  et  le  sievoit  fortement.  Li  rois  d'Engleterre  dé- 
siroit  à  avoir  passet  la  rivière  de  Somme,  avant  que  li 
François  venissent  sur  lui,  et  fu  ordonné,  la  nuit  que  il 
se  logea  à  Oisemont,  que  tantos  apriès  mienuit ,  on  se 
deslogeroit,  et  fu  commandé  que  on  sievist  les  bannières 
des  marescaus.  Tout  ensi  que  il  fu  ordonné,  il  fu  fait,  et 
sonnèrent  les  trompètes  des  mareschaus  tantos  apriès  mie- 
nuit. Toutes  manières  de  gens,  au  son  des  trompètes,  sal- 
lirent  sus  et  se  resvillièrent  et  armèrent;  au  second  son 

1  Se  il  ne  se  mucent,  s'ils  ne  se  cachent. 

des  tronipètes,  on  troussa  et  apparilla,  et  se  missent  toutes 
gens  en  ordenances  des  batailles,  ensi  que  il  dévoient  estre 
et  aler.  Au  tiers  son,  tout  montèrent  à  ceval  et  se  dépar- 
tirent et  prissent  le  cemin,  et  jà  estoit  l'aube  dou  jour  ap- 
parant,  et  se  missent  sus  les  camps,  et  ne  laissièrent  nulle 
cose  derrière  et  esquievèrent  le  cemin  pour  aller  à  Abbe- 
ville  et  prissent  celi  de  la  Blanque-Taque.  Si  bien  se 
esploitièrent  que  sus  le  point  de  solel  levant,  le  flun  estoit 
tous  plains,  et  quant  il  vinrent  au  pas,  il  trouvèrent  que 
la  mer  weboit  *  et  se  mettoit  au  retour.  Donc  dissent-il  : 
«  Vecbi  bonnes  nouvelles  :  avant  que  l'arrière-garde  soit 
«  venue,  li  avant-garde  passera.  »  Messires  Godemars 
dou  Fai  et  sa  carge  estoient  d'aultre  part  la  rivière  de 
Somme,  et  avoient  les  gens  d'armes  requelliet  et  assemblet 
parmi  tout  le  païs  et  fait  venir  avoecques  euls,  et  avoient 
les  arbalestriers  d'Amiens,  d'Abbeville,  de  Saint-Riquier 
et  tous  les  arbalestriers  des  villes  là  environ  et  les  hommes 
de  deffense  aussi,  et  estoient  bien  douse  mille,  et  qui- 
doient  bien  garder  le  passage,  mais  non  fissent,  ensi  que 
je  vous  recorderai  ;  mais  avant  je  vous  parlerai  un  petit 
dou  roi  de  France. 

CHAPITRE  CCXVIII. 

Comment  li  François  se  missent  en  cemin  vers  la  Blanque-Taque 
et  estoient  en  grantvolenté  de  trouver  les  Englois. 

Quant  ce  vint  le  joedi  au  matin,  li  rois  de  France,  qui 
logiés  estoit  à  Arainnes,  se  deslogea  et  envoia  ses  coureurs 
devant  pour  descouvrir  le  païs,  et  pour  avoir  nouvelles 

1  Weboit.  Ce  verbe  s'est  conservé  en  anglais  pour  indiquer  le  flux  et 
le  reflux  de  la  mer. 

des  Englois ,  et  vinrent  à  Oisemont  et  trouvèrent  encores 
grant  apparel  de  chars  en  hastiers,  à  moitié  quites,  là 
laissiés,  et  des  pastés  grant  plenté  ens  es  fours,  et  des  chars 
en  caudrons  et  en  caudières  sus  le  feu ,  qui  n'estoient 
point  quites.  Et  disoient  li  auqun  François  :  «  Les  Englois 
«  sont  malicieus.  Il  ont  tout  volentiers  laissiet  ces  ponr- 
«  véances  en  cel  estât  à  la  fin  que  nous  i  ataquons.  Il  ni 
«  a  gaires  que  il  se  départirent  de  chi.  »  Les  nouvelles 
vinrent  au  roi  de  France,  là  où  il  cevauçoit  entre  Arainnes 
et  Oisemont,  et  messire  Jehan  de  Hainnau  en  sa  compa- 
gnie, et  li  fut  dit  et  nonchiet  le  convenant  des  Englois. 
Adonc  fist  li  rois  haster  ses  gens  et  vint  à  Oisemont  ensi 
que  à  heure  de  tierce,  et  entra  en  la  ville  et  descendi  à 
l'ostel  des  Templiers,  et  là  s'aresta,  et  toute  li  hoos  aussi, 
et  destrousèrent  les  sommiers  et  les  pourvéances,  et  hurent 
et  mengièrent  un  petit,  et  puis  tantos  retrousèrent  et  mis- 
sent à  voiture,  et  fu  adonc  commandé  que  tout  voiturier 
et  charoi  et  sommiers  presissent  le  cemin  de  Ahheville  et 
tournaissent  celle  part,  et  toutes  gens  d'armes  et  de  piet 
sievissent  les  bannières  des  marescaus.  Ensi  comme  il  fu 
ordonné,  il  fu  fait.  Tout  se  départirent  de  Oisemont,  et  ni 
arestèrent  li  François,  depuis  que  il  furent  venu,  que  une 
heure,  et  se  missent  tout  au  cemin  en  ordenance  de  ba- 
taille et  en  grand  volonté  de  trouver  les  Englois,  à  ce  que 
il  monstroient.  Les  Englois,  qui  estoient  venu  sus  le  pas 
de  Blanque-Taque  pour  passer  oultre,  n'eurent  aultre  es- 
pace de  loisir  que  ce  que  li  François  missent  à  venir  de 
Oisemont  à  la  Blanque-Taque,  où  il  puet  avoir  de  cemin 
environ  cinq  lieues. 

Or  vous  recorderai  comment  la  besongne  se  porta  celle 
journée  que  les  Englois  vinrent  pour  passer  la  rivière  de 
Somme. 

CHAPITRE  CCXIX. 

Comment  les  Englois  passèrent  la  rivière  de  Somme,  et  comment 
messires  Godemars  dou  Fai  fu  desconfis. 


Messires  Godemars  dou  Fai  et  sa  puissance  estoit  d'aul- 
tre  part  l'aiguë ,  ens  ou  païs  de  Pontieu ,  et  les  François 
estoient  avoecques  lui,  tout  rengiet  et  ordonné  en  bataille 
sus  le  rivage.  Li  rois  d'Engleterre  et  ses  gens  estoient  en 
Vismeu  (ensi  se  nomme  le  païs  où  il  se  tenoient),  et  bien 
veoient  François  et  Englois  l'un  l'aultre,  et  atendirent  là 
les  Englois  tant  que  la  rivière  fu  bien  ravalée  ;  mais  les 
Englois,  qui  désiroient  à  passer,  le  prissent  moult  vert,  car 
bien  sçavoient  que  les  François  les  poursievoient ,  et  si 
veoient  lors  ennemis  d'aultre  part  la  rivière ,  et  avint  que 
pluisseurs  chevaliers  et  esquiers,  qui  se  désiroient  à  avan- 
cier  et  à  faire  armes,  brocbièrent  cevaus  des  espérons,  les 
lances  ens  es  poins  et  les  targes  au  col,  et  entrèrent  en  la 
rivière.  D'aultre  part,  chevaliers  et  esquiers  françois,  qui 
veoient  les  Englois  venir,  se  vorrent  aussi  avancbier  et  se 
boutèrent  contre  euls  en  la  rivière,  et  i  ot  fait  des  joustes 
au  plat  de  la  rivière'...  abatuset  bien  moulliés  et  noyés, 
qui  ne  les  euist  rescous.  Finablement  toutes  manières  de 
gens  se  missent  au  passage  et  en  baste  de  passer.  Là  con- 
vint que  Englois  fuissent  bonnes  gens  d'armes  et  de  grande 
ordenance  ;  car  les  François,  qui  estoient  d'aultre  part,  les 
empêçoient  et  ensonnioient  ce  qu'il  pooient,  et  avant  que 
les  Englois  fuissent  tout  passet,  il  i  ot  grande  escarmuce 

1  Lacune. 

et  maint  homme  reversé'.  Toutes  fois,  li  Englois  passèrent 
oultre,  à  quel  mescief  que  ce  fust,  et  ensi  que  il  passoient, 
il  prendoient  terre  et  s'ordonnoient  sus  les  camps.  Sitos 
que  ces  bonhommes  dou  païs,  que  messires  Godemars  avoit 
amené  pour  li  aidier  à  garder  et  à  deffendre  le  passage, 
sentirent  les  saïettes  de  ces  archiers,  et  que  il  en  furent  en- 
fillé ,  il  se  desroutèrent  tout ,  et  ne  tinrent  point  de  orde- 
nance  et  de  conroi ,  mais  tournèrent  les  dos  et  laissièrent 
les  gentils  hommes  combatre  et  faire  ce  que  il  pooient.  Se 
les  Englois  euissent  aussi  bien  entendu  au  cachier  et  au 
prendre  prisonniers,  que  il  entendirent  à  lor  charoi  et  som- 
miers à  mètre  hors  de  la  rivière ,  il  euissent  porté  plus  de 
damage  assés  as  François  que  il  ne  fissent.  Quant  messires 
Godemars  dou  Fai  vei  le  grant  mescief  qui  tournoit  sus 
euls  et  que  tout  li  Englois  estoient  oultre,  et  que,  de  sa 
poissance,  ce  n'estoit  riens  (car  moult  de  ses  hommes 
fuioient  et  se  sauvoient),  si  s'apensa  que  il  se  sauveroit 
aussi,  car  point  ni  avoit  de  recouvrier.  Si  prist  les  camps 
et  fist  retourner  sa  banière  avoecques  lui,  et  me  fu  dit  que 
chils  qui  le  portoit,  le  bouta  en  un  buisson,  car  elle  l'en- 
sonnioit  au  brocier  son  ceval,  et  que  là  elle  fu  trouvée  en 
ce  jour  meismes  des  Englois.  Messires  Godemars,  tous  des- 
confis et  desbaretés,  et  auquns  chevaliers  de  sa  route,  s'en 
vinrent  à  Saint-Riquier  en  Pontieu  et  là  se  tinrent  pour 
aprendre  des  nouvelles  et  où  li  rois  de  France  estoit 2. 

1  Michel  de  Northburgh  dit  que  le  passage  était  gardé  par  cinq  cents 
hommes  d'armes  et  trois  mille  hommes  de  milices  communales. 

2  Toute  cette  partie  de  la  chronique  anonyme  de  Yalenchiennes 
paraît  rédigée  d'après  le  récit  d'un  témoin  oculaire  : 

«  Quant  le  roy  d'Engleterre  eult  entendu  les  parolles  que  l'escuier 
luv  disoit  du  passage,  sachiez  que  luy  et  tous  ses  gens  en  furent  moult 
joyeulx.  et  fist  tantost  ses  gens  aroutter  celle  part,  et  l'escuier  aloit  de- 
vant en  l'onneur  de  Dieu  et  de  monseigneur  saint  Jorge,  et  chevaucha 
tant  le  roy  et  tous  ses  gens  qu'ils  vinrent  sur  la  rivière  ou  passage  de 

Or  vous  parlerons  dou  roi  d'Engleterre,  comment  il  per- 
sévéra depuis  que  il  ot  conquis  le  passage. 

le  Bïancque-Tacque.  Et  delà  la  rivière  estoit  monseigneur  Godemars 
du  Fay  atout  bien  dix  mil  hommes,  sans  ceulx  du  pays,  quigardoient 
que  nuls  des  ennemis  du  roy  de  France  n'y  passassent,  et  sy  y  estoit  la 
dame  d'Aumarle  et  ses  gens.  Et  quant  l'escuier  vint  sur  la  rive  et 
qu'il  vid  que  Dieu  leur  avoit  tant  aidiet  que  l'eawe  estoit  retraitte, 
il  en  fat  moult  joyeulx  et  férit  son  cheval  des  espérons  et  entra  en 
l'eawe,  et  chevaucha  aval  et  amont  en  la  présence  du  roy  et  de  ses 
gens.  Et  quant  il  eult  assez  tasté  le  fons  aval  et  amont,  il  issy  et  dist 
au  roy  :  «  Sire,  vous  disoy-je  voir?  »  Et  le  roy  respondi que  oy.  Ettan- 
tost  luy  fist  baillier  cent  flourins  à  l'escut.  Donc  s'apparilla  le  roy  d'En- 
gleterre  et  ses  gens  pour  passer  ainsy  que  pour  eulx  deffendre  et  en- 
trèrent en  l'eawe  en  eulx  commmandant  à  Dieu  et  à  monseigneur  saint 
Jorge,  les  archiers  devant  eulx  et  les  Gallois  après  à  grant  plenté  de 
gens  d'armes,  et  le  conte  de  Werwich  et  monseigneur  Godeffroy  de 
Harcourt  devant ,  et  adont  les  vivres  et  pourvéances  après ,  et  puis  le 
roy  et  le  prince  de  Galles,  son  fils,  et  1  evesque  de  Durâmes  et  tous  les 
aultres  princes  et  les  gens  d'armes  après.  Et  quant  ils  vinrent  à  l'aultre 
rive,  Franchois  leur  coururent  sus  vistement  et  les  Englecqs  à  eulx 
deffendre  et  archiers  à  traire  et  à  bersser  espées  et  drut  et  à  reculler 
les  Franchois,  tantque  les  Englecqs  eurent  bon  loisir  de  passer  et  tout 
hors  de  l'eawe  yssir.  Et  quant  les  gens  d'armes  y  sourvindrent ,  adonc 
y  eult  fière  bataille  et  cruelle  et  grande  ochision  d'une  partie  et  de  l'aultre 
et  longuement  dura.  En  la  fin  monseigneur  Godemars  du  Fay  s'enfuy 
et  furent  ses  gens  desconfis  ,  prins  et  tués  la  plus  grande  partie,  bien 
trois  mille,  et  madame  d'Aumarle  prise  et  rendue  à  monseigneur  Gode- 
froy  de  Harcourt,  qui  estoit  son  oncle.  Mais  tost  fut  délivrée  par  le  con- 
seil du  roy  d'Engleterre,  et  sa  ville  de  Noielle  respitée  d'ardoir  ;  et  soj'ez 
certains  que  le  roy  d'Engleterre  et  ses  gens  avoient  bien  besoing  qu'ils 
se  hastassent  de  passer.  Car  le  roy  de  France  et  ses  gens  les  sievoient 
moult  de  près  et  avoient  bien  chevauchiet  celle  journée  plus  de  trieze 
lieues  tous  armés  pour  les  Englecqs  enclore,  et  vinrent  assez  tost  à  le 
Blancque-Tacque  après  ce  que  le  roy  d'Engleterre  s'en  fut  partis.  Et 
encore  passoit  le  queue  à  grant  meschief ,  car  l'eawe  commenchoit  à 
engroissier,  sy  en  eult  de  navrés  et  de  tués  et  de  noyés,  et  fut  par  le  jour 
du  joeudy  la  nuit  de  Saint-Bartolomée  l'an  de  grâce  mil  CCC  XLVI.  » 
(MS.de  l'Arsenal,  f.  95.) 

CHAPITRE  CCXX, 

Comment  les  Englois  s'arestèrentàCréci-en-Pontieu. 

Quant  li  rois  d'Engleterre  et  ses  gens  furent  oultre,  et 
que  il  eurent  mis  en  cace  et  desconfi  lors  ennemis  et  déli- 
vré la  place,  et  que  il  ne  veoient,  ne  trouvoient  mais  qui 
lor  véast1  le  cemin,  il  se  traïssent  bellement  et  ordonnée- 
ment  ensamble  et  aroutèrent  tout  lor  charroi,  et  cevauchiè- 
rent,  banières  desployés,  li  avant-garde  des  marescaus 
premiers ,  le  roi  et  son  fil  le  prince  apriès ,  et  l'arrière- 
garde  tout  derrière,  et  cevauçoient  ensi,  par  ordenance  que 
il  avoient  fait  ou  pais  de  Vexin  et  de  Vismeu,  et  ne  se  es- 
fréoient  de  riens,  puisque  il  sentoient  la  rivière  de  Somme 
derrière  euls.  Il  n'avoient  mais  que  la  rivière  de  Quance 3 
à  passer,  qui  court  dessous  la  ville  de  Monstruel,  et  orent 
intension  d'aler  veoir  Noielle  et  asallir  le  chastiel  et  logier 
dedens  la  ville  ;  mais  quant  il  sceurent  que  elle  estoit  à 
madame  d'Aumale,  serour  à  messire  Robert  d'Artois  s,  qui 
trèspassés  estoit,  il  tournèrent  d'aultre  part  et  aségurè- 
rent  le  chastiel  et  la  ville ,  mais  li  marescal  cevauchièrent 
jusques  au  Crotoi  et  prissent  la  ville  et  le  ardirent,  mais 
il  ne  fissent  riens  au  chastiel,  car  il  est  trop  fort  ;  et  che- 
vauchièrent  viers  Saint-Esperit-de-Rue  et  prissent  la  ville 
et  le  ardirent,  et  se  logièrent  les  Englois  là  environ  la 

1  Véast,  contestât,  disputât. 

2  La  Canche. 

5  Le  P.  Anselme  dit  que  la  dame  d'Aumale  était  fille  de  Robert 
d'Artois;  mais,  s'il  est  vrai  qu'elle  était  déjà  mariée  en  1320,  elle  ne 
peut  avoir  été  que  sa  sœur.  La  fille  de  la  dame  d'Aumale  avait  épousé 
un  neveu  de  Godefroi  d'Harcourt. 

Broie ,  et  orent  grant  fuisson  de  bons  vins ,  qui  furent 
trouvé  au  Crotoi  des  marcéans  de  Saintonge  et  de  la 
Eocelle,  qui  là  gissoient  à  l'ancre,  et  le  venredi  il  ceminè- 
rent  tant  que  il  vinrent  à  Créci-en-Pontieu  et  là  s'arestè- 
rent,  et  se  requellièrent  toutes  les  trois  batailles  des  En- 
glois  ensamble. 

CHAPITRE  CCXXI. 

Comment  li  rois  Édouwars  fist  aviser  place  pour  ordonner  ses  batailles 
et  comment  li  rois  Phelippes  se  logea  à  toute  sa  puissance  à  Abbe- 
ville. 

Bien  estoit  enfourmés  li  rois  d'Engieterre  que  son  adver- 
saire, li  rois  de  France,  le  sievoit  à  tout  son  grant  effort, 
siques,  quant  li  rois  d'Engieterre  se  vei  à  Créci-en-Pon- 
tieu ,  il  dist  à  ses  gens  :  «  Prenons  chi  place  de  terre  et 
«  attendons  nostres  ennemis  qui  nous  poursievent.  Je  sui 
«  sus  mon  droit  hiretage  qui  me  vient  de  par  ma  dame  de 
«  mère.  Si  le  voudrai  deffendre  et  calengier  contre  ceuls 
«  qui  le  me  vodront  débatre.  »  Donc  se  logièrent  les  En- 
glois  sus  les  camps  et  missent  en  bonne  ordenance  et 
avoient  vivres  et  pourvéances  assés,  qui  les  poursievoient, 
et  aussi  li  fourageur  en  trouvèrent  assés ,  quant  il  orent 
passet  la  rivière  de  Somme  ;  et  fist  li  dis  rois  aviser  et  re- 
garder par  ses  chevaliers  les  plus  usés  d'armes  le  lieu  et 
la  place  de  terre,  où  il  ordonneroit  ses  batailles  et  atende- 
roit  ses  ennemis.  Ce  furent  li  contes  de  Warvieh,  messires 
Eenauls  de  Gobehem,  messires  Godefroi  de  Harcourt  et  le 
conte  de  Suffort.  Cb.il  quatre  baron,  le  samedi  au  matin, 
avisèrent  et  considérèrent  bien  la  place  de  terre  et  raportè- 
rent  au  roi  :  «  Sire,  à  nostre  avantage,  nous  amenderons 

«  chi  nostres  ennemis.  »  Et  li  rois  respondi  :  «  Ce  soit  on 
«  nom  de  Dieu  et  de  saint  George  !  »  Ensi  se  portèrent  les 
ordenances. 

Or  parlons  un  petit  dou  roi  Phelippe  de  France,  liquels 
poursievi  le  joedi,  quant  il  se  départi  de  Oisemont,  les 
Englois  jusques  moult  priés  de  la  Blanque-Taque.  On  li 
dist  sus  le  cemin  :  «  Sire ,  les  Englois  sont  oultre ,  et  li 
«  nos  de  la  mer  commence  à  retourner.  Vous  ne  poés 
«  passer  par  là  :  il  vous  fault  revenir  à  Abbeville ,  et  là 
«  passerés-vous  la  rivière  de  Somme  à  pont  et  tout  1<  - 
«  vostres  aussi.  »  Li  rois  crei  ce  consel  et  retourna  à 
Abbeville,  et  toutes  ses  gens,  et  se  logièrent.  Ce  fu  le  joedi, 
et  le  venredi  aussi,  il  se  tint  là  tout  le  jour,  attendans  ses 
gens,  car  il  en  avoit  grant  fuisson  derrière. 

Ce  venredi  envoia  li  rois  descouvrir  sus  les  camps,  pour 
aprendre  le  convenant  des  Englois,  et  raportèrent  chil  qui 
envoyeti  furent,  que  les  Englois  avoient  pris  place  et  pièce 
de  terre  au  dehors  de  la  ville  de  Créci-en-Pontieu  ;  et  fu 
dit  ensi  au  roi  :  «  Sire ,  à  ce  que  il  monstrent  et  sont  or- 
«  donné,  il  vous  atenderont,  et  auerés  la  bataille.  »  De  ces 
nouvelles  fu  li  rois  Phelippes  tous  resjoïs  et  commanda  à 
ses  marescaus  et  au  mestre  des  arbalestriers  que  il  regar- 
daissent  que  toutes  gens  fuissent  prest  et  ordonné;  car  le 
samedi  on  iroit  combatre  les  Englois.  Chil  obéirent  au 
commandement  dou  roi,  et  se  apparillièrent  li  signeur  de 
France  et  lors  gens  de  tous  poins.  Là  estoient  logiet  dedens 
Abbeville  et  venu  pour  servir  le  roi,  premièrement  li  rois 
de  Boesme,  messires  Caries  de  Boesme,  son  fils,  rois  d'Ale- 
magne ,  li  contes  de  Alençon ,  li  contes  de  Flandres ,  li 
contes  de  Blois,  li  dus  de  Lorainne,  li  contes  de  Harcourt, 
li  contes  de  Namur,  li  contes  d'Aumale,  li  contes  de  Forois, 
li  contes  d'Auçoire,  li  contes  de  Sansoire,  le  daufin  d'An- 

vergne ,  le  conte  de  Boulongne  et  tant  de  nobles  et  hauls 
signeurs  que  la  matère  en  seroit  trop  longue  au  pronon- 
chier  et  au  nommer,  et  estoit  la  ville  de  Abbeville,  qui  est 
unr  ville  grande  et  estendue  et  bien  logeans,  si  raemplie 
de  gens  d'armes  que  tout  estoit  plein  et  pris,  et  encores 
tous  les  villages  de  là  environ.  Messires  Godemars  dou  Fai 
se  tenoit  en  la  ville  de  Saint-Riquier  et  n'osoit  venir  à  Ab- 
beville  deviers  le  roi  Phelippe,  car  il  le  sentoit  trop  crueuls 
pour  tant  que,  sus  sa  garde  et  carge,  li  rois  d'Engleterre  et 
les  Englois  estoient  passet  oultre  à  la  Blanque-Taque ,  et 
de  ce  il  estoit  bien  consilliés,  car  voirement  se  il  fust 
venus  avant  deviers  le  roi,  entrues  que  il  estoit  en  son  aïr, 
il  euist  fait  le  dit  messire  Godemar  dou  Fai  pendre,  jà  ne 
l'en  euist  respité,  ne  déporté,  et  en  a  voit  parlé  moult  hault 
li  dis  rois  sus  celle  fourme,  là  où  messires  Jehans  de  Hain- 
nau  estoit  présens.  Encores  atendoit  li  rois  de  France,  le 
conte  de  Savoie  et  messire  Lois  de  Savoie,  son  frère,  qui 
venoient  à  bien  mille  lances  de  Savoyens  et  de  Genevois. 
Par  espécial ,  la  puissance  dou  roi  de  France  estoit  trop 
grande,  car  li  rois  de  France  a  voit  bien  vint  mille  hommes 
d'armes  et  bien  vint  mille  genevois  arbalestriers,  e^li  rois 
d'Engleterre  quatre  mille  hommes  d'armes  et  douse  mille 
archiers. 

Nous  retournerons  au  roi  d'Engleterre  et  parlerons  de 
son  convenant. 

CHAPITRE  CCXXII. 

Comment  li  rois  d'Engleterre  ordonna  tout  pour  combatre. 

Ce  venredi,  ensi  que  je  vous  ai  dit,  se  logea  li  rois  d'En- 
gleterre à  plains  camps  à  toute  son  lioost ,  et  se  aisièrent 

de  ce  que  il  orent.  Il  avoient  bien  de  quoi ,  car  il  trouvè- 
rent le  païs  cras^t  plentiveus  de  tous  vivres,  de  vins  et  de 
viandes,  et  estoient  bien  pourveu  sus  lors  sommiers,  car 
il  en  avoient  grant  fuisson  trouvé  en  Normendie,  ou  Vexin 
et  en  Vismeu.  Ce  venredi  donna  li  rois  d'Engleterre  à  sou- 
per tous  les  barons  et  les  capitainnes  de  son  hoost ,  et  loi* 
fist  bonne  chière  et  puis  loi*  donna  congiet  d'aler  reposer, 
sicom  il  le  fissent.  Cestë  meismes  nuit ,  quant  toutes  ses 
gens  furent  départi  de  li  et  que  il  fu  demorés  avoecques 
les  chevaliers  de  sa  cambre,  il  entra  en  son  oratore,  et  fu 
là  en  genouls  et  en  orisons  devant  un  autel  que  ses  cam- 
brelens  avoient  fait,  ensi  que  on  fait  et  ordonne  pour  un 
roi,  quant  il  est  logiés  as  camps,  et  recommenda  à  Dieu 
toutes  ses  besongnes,  et  li  pria  affectuesement  queilpeuist, 
à  son  honnour,  retourner  en  Engleterre,  et  puis  ala  cou- 
cher. Le  samedi-  au  matin  il  se  leva  et  apparilla ,  et  li 
princes  de  Galles ,  son  fils ,  et  aussi  fissent  tout  chil  del 
hoost,  et  oïrent  messe  et  se  confessèrent  li  rois  et  ses  fils, 
et  la  grignour  partie  de  ceuls  del  hoost ,  et  se  aqumenvè- 
rent  et  missent  tout  en  bon  estât  ;  car  bien  sçavoient  que 
point  ne  partiroient  dou  jour  sans  bataille.  Quant  tout  ce 
fu  fait,  il  fu  heure  de  mangier  et  boire  un  cop,  et  puis  en- 
tendre à  li  ordonner  et  à  mettre  en  ordenance  de  bataille. 
Quant  il  eurent  mengiet  et  beu  à  lor  aise ,  et  il  se  furent 
armé  et  mis  en  ordenance,  il  se  traïssent  tout  sus  les  camps 
en  la  propre  place,  et  fist  faire  li  rois  un  grant  parc  priés 
d'un  bois  derrière  son  hoost  et  là  mettre  et  retraire  tous 
chars,  carettes  et  sommages,  et  fist  encores  tous  les  cevaus 
entrer  dedens  ce  parc ,  et  demorèrent  tout  homme  à  piet , 
et  n'avoit  en  ce  parc  que  une  seulle  entrée.  Encores  là 
présentement  il  fist  faire  et  ordonner  par  son  connestable 
le  conte  de  Herfort  et  de  Norhanton  et  ses  marescaus, 

trois  batailles,  et  fu  mis  et  ordonnés  en  la  première  Edou- 
wars,  son  fil,  li  princes  de  Galles,  et  dalés  le  prince  furent 
esleu  à  demorer  pour  li  garder  et  consillier  li  contes  de 
Warvich,  li  contes  de  Kentfort,  messires  Godefrois  de  Har- 
court,  messires  Eenauls  de  Gobehem,  messires  Thomas 
de  Hollandes,  messires  Eichars  de  Stanfort,  li  sires  de 
Manne,  de  le  Ware,  de  Felleton,  messires  Thomas  Clifors, 
Guillaumes  Penniel  et  pluisseurs  aultres,  lesquels  je  ne 
puis  pas  tous  nommer,  et  pooient  estre  en  la  bataille  dou 
prince  environ  douse  cens  hommes  d'armes  et  quatre  mille 
archiers  et  mille  Gallois,  trop  apertes  gens.  Si  se  mist  la 
bataille  dou  prince  en  ordenance  moult  proprement ,  tout 
signeur  desous  sa  banière  ou  son  pennon.  En  la  seconde 
bataille  furent  li  contes  de  Herfort  et  de  Norhantonne,  li 
contes  d'Arondiel ,  li  sires  de  Eoos ,  li  sires  de  Lussi ,  de 
Persi ,  de  Noefville  et  pluisseurs  aultres  et  tant  que  il 
furent  douse  cens  hommes  d'armes  et  quatre  mille  ar- 
chiers. La  tierce  bataille  ot  li  rois  pour  son  corps  et  pluis- 
seurs bons  chevaliers  et  esquiers,  et  estoient  en  sa  bataille 
environ  quinse  cens  hommes  d'armes  et  sys  mille  autres 
hommes  parmi  les  archiers.  Quant  ces  batailles  furent  or- 
données et  que  casquns  sçavoit  quel  cose  il  devoit  faire,  on 
amena  au  roi  une  petite  blance  haquenée  :  il  monta  sus , 
et  puis  cevauça  autour  des  batailles  en  priant  et  en  amo- 
nestant  ses  hommes  que  casquns  vosist  entendre  à  bien 
faire  son  devoir,  et  que  tout  i  estoient  tenu,  et  retenoit  sus 
son  corps  et  se  âme  que  pour  son  hiretage  et  son  bon  droit, 
que  Phelippes  de  Valois  li  ostoit  et  perséveroit  en  ce ,  il 
avoit  passet  la  mer  et  atendoit  l'aventure  de  la  bataille. 
Tout  respondirent  à  lui  (chil  qui  ses  paroles  entendirent), 
que  loiaument  il  s'aquiteroient  tant  que  tout  i  aueroient 
honnour,  et  il  lor  en  saueroit  gré.  De  ces  responses  les  re- 

mercia  li  rois,  et  puis  revint  à  sa  bataille  et  descendi  de 
sa  haquenée  et  se  niist  à  piet  avoecques  ses  gens  et  manda 
son  fil,  le  prinche.  On  li  amena  et  fu  adestrés  de  quatre 
chevaliers  de  son  corps  qui  sont  nommé  ensi  :  messires 
Jelians  Candos,  messires  Bietremieus  de  Bruhes,  messires 
James  d'Audelée  et  messires  Guillaumes  Penniel.  Li  enfès 
se  engenoulla  devant  son  père  :  li  rois  le  prist  par  la  main 
et  le  baisa  et  le  fist  chevalier  ' ,  et  puis  le  ren voia  en  l'or- 
denance  de  sa  bataille,  et  pria  et  enjoindi  as  quatre  cheva- 
liers desus  nommés  que  il  en  fesissent  bonne  garde ,  et  il 
respondirent,  en  inclinant  le  roi ,  que  tout  en  feroient  lor 
devoir.  Quant  ces  batailles  furent  toutes  apaisiés  et  mises 
en  pas  et  en  ordenance,  ensi  que  vous  avés  oï,  on  ordonna 
de  par  les  marescaus  que  casquns  s'aseist  à  terre  et  mesist 
son  arc  ou  son  bacinet  devant  lui ,  pour  estre  plus  frès , 
quant  on  assambleroit2.  Tout  ensi  que  il  fu  ordonné,  il  fu 
fait,  et  se  reposèrent  et  rafresquirent  les  Englois  par  la 
fourme  et  manière  que  dit  vous  ai 3. 

Or  retournons  à  l'ordenance  dou  roi  de  France  et  des 
François  qui  estoient  logiet  dedens  Abbeville. 

1  Ce  ne  fut  pas  à  Crécy,  mais  dès  son  débarquement  à.  la  Hogue 
qu'Edouard  III  arma  son  fils  chevalier.  Voyez  la  lettre  de  l'évêque  de 
Durham  (Rymer,  II,  4,  p.  205). 

2  Quant  on  assambleroit,  quand  on.  combattrai  t. 

s  II  est  intéressant  de  comparer,  en  tout  ce  qui  se  rapporte  à  la  ba- 
taille de  Crécy,  les  -récits  de  Froissart  et  de  Villani.  L'historien  italien 
compare  cette  sanglante  journée  à  celle  de  Courtray,  où  l'orgueil  et  la 
présomption  des  chefs  de  l'armée  française  ne  furent  pas  moins  fu- 
nestes. Villani  put  recueillir  les  témoignages  de  quelques-uns  de  ces 
arbalétriers  génois  dont  Philippe  de  Valois  méconnut  si  imprudem- 
ment les  longs  et  utiles  services. 

CHAPITRE  CCXXIII. 


Comment  li  rois  de  France  issit  de  Abbeville,  et  comment  il  envoia 
quatre  chevaliers  veoir  le  convenant  des  Englois. 


Ce  samedi  au  matin',  quant  li  rois  de  France  ot  oï  messe 
en  l'abéie  de  Saint-Pierre,  dedens  Abbeville,  où  il  estoit 
logiés,  on  fist  sonner  se*  tronrpètes,  liquel  ehevauchièrent 
en  toutes  les  rues  d' Abbeville  pour  resvillier  gens  d'ar- 
mes, armer  et  traire  sus  les  camps.  Au  son  des  trompètes 
dou  roi,   se  armèrent  et  apparillièrent  tous  signeurs  et 
toutes  aultres  gens,  et  tant  en  i  avoit  grant  fuisson,  que 
il  missent  plus  de  demi  jour  à  widier  hors  d' Abbeville.  Li 
rois  issi  de  Abbeville,  messire  Jehan  de  Hainnau  et  li  si- 
gneur  de  Montmorensi  en  sa  compagnie,  et  se  traïst  sus 
les  camps.  Li  rois  de  Boesme  et  messires  Caries,  ses  fils, 
issirent  assés  tos  apriès  li,  et  tout  issoient  sans  ordenance, 
ne  point  n'atendoient  l'un  l'aultre.  Quant  on  ot  un  petit 
eslongiet  Abbeville,  il  fu  dit  au  roi  :  «  Sire,  ce  seroit  bon 
«  que  vous  envoyssiés  chevauceurs  devant,  pour  aviser 
«  le  convenant  de  vostres  ennemis.  »  Li  rois  respondi  et 
dist  :  «  On  i  envoie  !  »  Donc  furent  esleu  quatre  chevaliers 
usés  d'armes,  lesquels  je  vous  nommerai  :  premiers,  le. 
monne  de  Basele,  le  signeur  de  Biaugeu,  messire   de 
Noyers  et  messire  Lois  d'Espagne.  Chil  quatre  chevalier 
se  départirent  dou  convenant  des  François  et  cevaucièrent 
ans  les  camps  et  si  avant  aprocièrent  les  Englois  que  les 
Englois  euissent  bien  trait  jusques  à  euls,  se  il  vosissent, 

»  26  août  1346. 

mais  nennil.  Onques  ne  se  desrieulèrent  ' ,  mais  se  tinrent 
tout  quoi  et  les  regardèrent  en  séant,  et  quant  li  quatre 
chevaliers  les  orent  avisés  et  considérés,  il  se  missent  au 
retour,  et  ensi  que  il  retournoient,  il  encontroient  lors 
gens  qui  ceminoient,  les  auquns  à  cheval,  les  aultres  à 
piet  et  sans  ordenance,  de  quoi  il  en  fissent  pluisseurs 
arester  et  demorer  tous  quois  sus  les  camps;  car  il  lor 
disoient  :  «  Pourquoi  alés-vous  avant,  folle  gent,  sans  les 
«  bannières  des  marescaus?  Vous  vos  aies  perdre  :  vechi 
«  les  ennemis  devant  vous.  »  Quant  chil  quatre  chevalier 
furent  venu  deviers  le  roi,  il  s'arestèrént  et  trouvèrent  le 
roi  sus  les  camps,  le  comte  d'Alençon,  le  conte  de  Flan- 
dres, le  conte  de  Blois,  le  duc  de  Lorraine,  messire  Jehan 
de  Hainnau,  le  signeur  de  Montmorensi  et  grant  fuisson 
de  nobles  signeurs  autour  de  li,  car  tout  s'arestoient  pour 
tant  que  il  estoit  arestés.  Quant  li  rois  vei  les  chevaliers 
ens  sa  présence,  il  volt  sçavoir  quel  cose  il  avoient  veu  et 
trouvé  :  ce  fu  raison.  Li  chevalier  regardoient  l'un  l'aul- 
tre,  et  ne  voloit  nuls  parler  premiers.  Donc  regarda  li  rois 
sus  le  monne  de  Basele  et  li  dist  :  «  Monnes,  parlés  :  je 
«  vous  voel  oïr.  »  Li  monnes  enclina  le  roi  et  dist  :  a  Sire, 
«  volontiers  puisque  vous  le  commandés,  et  ce  sera  par 
«  l'amendement  et  correction  de  mes  signeurs  et  compa- 
«  gnons.  Nous  avons  cevauchiet  si  avant  que  nous  avons 
«  veu  et  considéré  le  convenant  des  Englois.  Il  sont  mis  et 
«  ordonné  en  trois  batailles,  bien  et  faiticement,  et  ne 
«  font  nul  samblant  que  il  doient  fuir,  mais  vous  atten- 
«  deront  à  ce  qu'il  monstrent.  Si  conselle  de  ma  partie, 
«  salve  tousjours  le  millour  consel,  que  vous  faites  toutes 
«  vos  gens  chi  arester  sus  les  camps,  et  logier  pour  celle 

1  Ne  sedesrieuttrent,  ne  rompirent  leurs  rangs. 

«  journée,  car  avant  que  li  darrainnier  puissent  estre  là 
«  où  li  premier  sont,  et  vos  batailles  ordonnées  et  mis  en 
«  pas,  ensi  que  il  apertient,  il  sera  tart  et  hors  d'heure 
«  pour  courir  sus  et  combatre  vos  ennemis,  et  seront  vos 
«  gens  tous  las,  et  vous  trouvères  vos  ennemis  frès  et  nou- 
ât viaus  et  tous  avisés  à  savoir  quel  cose  il  deveront  faire  ; 
«  et  ce  consel,  je  le  donne  et  nul  autre,  et  qui  mieuls 
«  scet,  se  le  die.  »  Donc  regarda  li  rois  sus  son  frère,  le 
conte  d'Alençon,  et  sus  messire  Jehan  de  Hainnau,  et  dist  : 
«  Il  nous  samble  que  chils  chevaliers  a  bien  parlé,  et  nous 
«  volons  que  sa  parole  soit  oïe  et  tenue.  »  —  «  Monsi- 
«  gneur,  »  respondirent  li  doi  desus  nommé,  «  il  a  parlé 
«  bien  et  sagement,  ensi  que  il  apertient,  selonch  l'usage 
«  d'armes  :  si  faites  apriès  son  consel.  »  Donc  s'arestèrent 
li  signeur  tous  sus  l'opinion  dou  monne  de  Basele,  qui  fu 
ung  moult  vaillans  chevaliers  et  usés  d'armes  et  le  plus 
proçain  dou  corps  le  bon  roi  de  Boesme,  et  fu  commandé 
à  deus  marescaus  de  France  de  faire  ordenance  sus  ces 
paroles  et  tantos.  Li  doi  marescal  obéirent,  ce  fu  raison, 
et  cevauchièrent  li  uns  devant,  et  li  aultres  derrière,  en 
disant  et  commandant  as  bannières  :  «  Arrestés,  bannières 
«  de  par  1$  roi,  ou  nom  de  Dieu  et  de  monsigneur  saint 
«  Denis.  »  Chil  qui  estoient  premiers,  à  ceste  ordenance 
arestèrent,  et  li  darrainnier,  point,  mais  cevauçoient  tou- 
dis  avant  et  disoient  que  point  il  ne  se  aresteroient  jus- 
ques  à  tant  que  il  seroient  ensi  avant  que  li  premier 
estoient.  Et  quant  li  premier  veoient  que  li  darrainnier  les 
aproçoient,  il  cevauçoient  avant  et  voloient  monstrer  : 
«  Je  sui  premiers,  et  premiers  demorrai.  «Ensi  par  grant 
orguel  et  beubant1  fu  démenée  ceste  cose,  car  casquns  vo- 

1  Beubant,  vanité. 

TOX.    II.  16 

loit  sourpasser  son  compagnon,  et  ne  pot  estre  creue,  en 
tenue  la  parole  dou  vaillant  chevalier,  de  quoi  il  lor  mes- 
vint  si  grandement  comme  vous  orés  recorder  assés  brief- 
ment;  ne  aussi  li  rois  de  France,  ne  si  marescal  ne  porent 
estre  mestre  de  lors  gens,  car  il  i  avoit  si  grant  multitude 
de  peuple,  et  par  espécial  de  grans  signeurs,  que  casquns 
par  envie  voloit  là  monstrer  sa  puissance,  et  trop  grant 
temps  avoit  que  point  il  ne  s'estoient  veu  en  parti  de  ba- 
taille avoir,  si  apparans  comme  ceste  estoit,  et  cose  si  no- 
table que  la  puissance  d'Engleterre  et  la  puissance  de 
France  ensamble  l'un  contre  l'aultre  :  car  tout  estoit  là  des 
deus  roiaulmes,  ou  dedens  Aguillon  et  en  Gascongne 
avoecques  le  conte  Derbi,  ou  devant  Aguillon  en  siège 
avoecques  le  duch  de  Normendie.  Si  se  voloient  l'un  pour 
l'aultre  avancier  et  non  estre  nommé  à  demorer  derrière, 
et  cevauchièrent-en  cel  estât  sans  arroi  et  sans  ordenance 
si  avant  que  il  aprocbièrent  les  ennemis  et  que  il  les 
veirent  en  lor  présence.  Or  fu  moult  grans  blâmes  pour 
les  premiers,  et  mieuls  lor  vausist  à  estre  arresté  à  l'orde- 
nance  dou  vaillant  chevalier  desus  nommé,  que  ce  que  il 
fissent;  car  si  trètos  que  il  veirent  lors  ennemis,  il  recu- 
lèrent tout  à  un  faix  si  désordonnéement  que  chil  qui  der- 
rière estoient  et  qui  venoient,  s'en  esbahirent,  et  quidièrent 
li  pluisseur  que  la  bataille  fut  commenchié  et  li  premier 
desconfi,  et  orent  adonc  bien  espasce  de  aler.  devant  se  il 
vodrent,  de  quoi  li  auqun  i  alèrent,  et  li  aultre  se  tinrent 
tout  quoi  et  ne  monstrèrent  point  adonc  de  haste,  mais 
laissièrent  passer  ceuls  qui  passer  voloient,  et  disoient  : 
«  Nous  demorrons  chi,  atendans  le  roi  et  ses  arrois,  car  il 
«  nous  est  dit  de  ses  marescaus  ensi.  »Là  ot  sus  les  camps 
si  grant  peuple  de  communauté  des  chités  et  bonnes 
villes  de  France  que  tout  estoit  là  reversé  et  les  cemins 

tous  couvers  entre  Abeville  et  Créchi,  et  plus  de  euls  vint 
mille  de  ces  bons  hommes,  quant  ils  se  veirent  sus  les 
camps,  traïssent  lors  espées  et  escryèrent  :  «  A  la  mort, 
«  ces  traitours  Englois  !  Jamais  pies l  n'en  retournera  en 
«  Engleterre.  » 


CHAPITRE  CCXXIV. 


Comment  li  rois  de  France  fist  traire  avant  li  Genevois,  et  comment  il 
furent  tantos  desconfis. 


Vous  devés  sçavoir,  et  c'est  cose  possible  et  légière  assés 
à  croire  que  il  n'est  homme,  tant  fust  présens  à  celle  jour- 
née, ne  euist  bon  loisir  de  aviser  et  imaginer  toute  la  be- 
songne  ensi  que  elle  ala,  qui  en  sceuist,  ne'peuist  recor- 
der, de  la  partie  des  François,  bien  justement  la  vérité;  et 
ce  que  je  en  ai  escript,  je  en  fui  enfourmés  de  vaillans 
hommes,  chevaliers  d'Engleterre  qui  là  furent  et  liquel 
missent  grande  entente  à  veoir  le  convenant  des  François. 
Ce  furent  depuis  messires  Jehan  Candos  et  messires  Bie- 
tremieus  de  Brouhes2,  et  de  la  partie  des  François  li  sires 
de  Montmorensi,  et  des  chevaliers  messire  Jehan  de  Hain- 
nau,  car  chil  doi  hault  baron  estoient  et  furent  ce  jour  au 
frain  dou  roi  Phelippe  de  France  ;  mais  sitos  que  les  che- 
valiers usés  d'armes  qui  estoient  de  la  partie  des  Englois, 
veirent  le  povre  convenant  des  François,  il  dissent  :  «  Ces 
«  gens  sont  nostre.  »  Et  aussi  li  sage  chevalier  de  France 
et  usé  d'armes,  parellement  dissent  :  «  Nous  sommes  en 

1  Jamais  pies,  jamais  personne. 
1  Barthélemi  de  Burghersh. 

«  parti  de  tout  perdre,  car  il  n'i  a  point  de  bonne  orden- 
«  nance  en  nous.  » 

Les  Englois  qui  ordonné  estoient  en  trois  batailles  et 
qui  séoient  jus  à  terre  tout  bellement,  sitos  que  il  veirent 
les  François  approchier,  il  se  levèrent  sus,  moult  ordon- 
néement  sans  nul  effroi,  et  se  rengièrent  en  lors  batailles, 
et  se  mist  en  grande  ordenance  ceste  dou  prince,  car  elle 
pensoit  bien  à  avoir  le  grignour  faix  de  la  journée,  et 
missent  les  arcbiers  tout  devant  en  fourme  de  une  herce, 
et  les  gens  d'armes  ou  fons,  et  la  bataille  seconde  sus  une 
aultre  èle  pour  reconforter  la  première,  se  besoings  estoit, 
et  le  roi  d'Engleterre  et  sa  bataille,  encores  plus  en  sus, 
liquel  avoient  pris  la  mote  d'un  moulin  à  vent,  et  là  se 
tenoit  li  rois  au  plus  bault  pour  veoir  plus  lonc  et  autour 
de  li,  et  pooit  estre  li  rois  adonc  en  l'eage  de  trente-sis  ans, 
en  la  flour  de  sa  jonèce,  et  conforté  grandement  en  ses 
besongnes. 

Quant  li  rois  Pbelippes  de  France  vint  auques  '  priés  de 
la  place  où  les  Englois  estoient  aresté  et  ordonné  et  il  les 
vei,  se  li  mua  li  sans2,  car  moult  les  avoit  encargiet  en 
grant  haine,  et  perdi  tous  pourpos  et  arrois  sus  Testât  que 
li  monnes  de  Basele  avoit  dit  et  ordonné,  et  dist  tout  en 
hault  :  «  Par  m' âme  et  par  mon  corps,  je  voi  mes  enne- 
«  mis,  mais  je  les  voel  aler  combattre.  Faites  traire  avant 
«  ces  Genevois  et  cornmenchier  la  bataille,  ou  nom  de 
«  Dieu  et  de  monsigneur  saint  Denis.  »  Donc  fu  faite 
voie  as  arbalestriers,  et  monstroient  les  auquns  que  point 
il  n'i  aloient  de  bonne  volenté,  car  jà  il  estoient  tous  las 
de  venir  à  piet  de  Abbeville  jusques  à  là,  où  il  i  a  sys 

1  Auques,  aussi. 

*  Li  sans  li  mua,  son  sang  s'échauffa.  En  d'autres  termes,  il  perdit 
tout  sang-froid  et  toute  prudence. 

lieues,  et  de  porter  lors  arcs.  Ces  Genevois  pooient  estre 
environ  quinse  mille.  Li  mestres  des  arbalestriers  des  Ge- 
nevois dist  tout  en  hault  :  «  On  nous  fait  issir  hors  de 
«  l'ordenance  des  marescaus.  On  nous  avoit  dit  que  nous 
«  reposerions  meshui  ichi,  et  entenderions  à  mettre  nostre 
«  artellerie  à  point ,  et  on  voelt,  tous  lassés  que  nous 
«  sommes,  que  nous  alons  tantos  combatre.  »  Ces  paroles 
furent  dittes  et  reprises  au  conte  d'Alençon,  qui  durement 
en  fu  courouchiés  et  dist  à  ceuls  qui  estoient  dalés  li  : 
«  Regardés  :  on  se  doit  bien  cargier  de  telle  ribaudaille. 
«  Il  ne  sont  bon,  fors  à  la  table,  et  il  nous  porteront  plus 
«  d'empêcement  que  de  avancement.  »  Entrues  que  ces 
paroles  et  détriances  couroient  et  que  chil  Genevois  se  re- 
quelloient,  descendi  dou  chiel  une  pleueve  si  grosse  et  si 
espesse  que  mervelles  fu  à  considérer,  et  commença  à  es- 
clitrer1  et  à  tonner,  et  sembla  proprement  que  li  mondes 
deuist  finir.  Avoecques  tout  ce,  il  vint  une  voilée  de  cor- 
baus,  si  grande  et  si  espesse,  en  voilant  par-desus  les  deus 
hoos  et  en  démenant  très-grant  noise.  Adonc  dissent  au- 
quns  chevaliers,  et  de  l'une  part  et  de  l'autre  :  «  Il  auera, 
«  avant  que  il  soit  nuit,  ichi  très-grande  bataille  et  effu- 
«  sion  de  sanc  et  mortalité  de  hommes,  sur  qui  que  li 
«  affaires  tourne.  »  Apriès  toutes  ces  coses,  li  temps  se 
paisa  et  li  solaus  commença  à  luire  sus  l'heure  de  basses 
vespres,  biaus  et  clers.  Li  François  l'avoient  en  l'oel  et  li 
Englois  au  dos.  Quant  chil  Genevois  furent  tout  requel- 
liet  et  mis  ensamble,  et  il  deubrent  approchier  les  Englois, 
il  commenchièrent  tout  de  pluisseurs  vois  à  juper  si  hault 
que  ce  fut  mervelles  (et  fissent  ceste  ordenance  pour  les 

1  Esclitrer,  verbe  dérivé  du  substantif  :  esclitre,  éclair.  Ce  passage 
de  Froissart,  qui  est  à  peu  près  le  même  dans  les  anciennes  éditions,  a 
été  mal  compris  par  plusieurs  historiens. 

Englois  esbahir,  mais  les  Englois  n'en  fissent  compte),  et 
assés  tos  apriès  la  seconde  fois  en  tele  manière  et  la  tierce 
ensi,  et  il  l'ont  de  usage,  et  puis  passèrent  avant  et  ten- 
dirent lors  arbalestres,  et  commenchièrent  à  traire.  Et 
quant  chil  archier  d'Engleterre  veirent  ceste  ordenance,  il 
passèrent  un  pas  avant  et  puis  fissent  voler  ces  saïetes, 
lesquelles  entrèrent  et  descendirent  si  ouniement  sus  ces 
Genevois  que  ce  sembloit  nège.  Li  Genevois  qui  point 
n'avoient  apris  à  trouver  tels  archiers  que  chil  d'Engle- 
terre sont,  quant  il  sentirent  ces  saïetes  qui  lor  perchiè- 
rent  bras  et  poitrines,  et  lors  céoient  sus  lors  visages  et 
de  plus  lonc  que  il  ne  pooient  traire,  se  commenchièrent 
à  esbahir  et  furent  tantos  desconfi  et  coppèrent  li  pluis- 
seur  les  cordes  de  lors  arbalestres,  et  les  aultres  les  ruè- 
rent jus  et  commenchièrent  à  tourner  le  dos  et  monstrèrent 
samblant  que  il  voloient  fuir,  mais  il  ne  peurent;  car  il 
furent  enclos  des  gens  d'armes,  et  li  rois  de  France  et  son 
frère,  le  conte  d'Alençon,  quant  il  veireDt  le  mauvais  con- 
venant de  euls,  dissent  :  «  Tués  la  piétaille  !  Tués  la  pié- 
«  taille  !  Il  nous  ensonnient  et  tiennent  le  cemin  sans 
«  raison.  »  Là  veissiés  gens  d'armes  entouelliés  entre  euls 
férir  et  frapper  sus  euls  et  ocire,  et  moult  de  vaillans 
hommes,  euls  et  lors  cevaus,  ceoir  parmi  euls,  que  on  ne 
pooit  aidier,  ne  relever,  et  toudis  traioient  archier  englois 
esforciement  ou  mont,  et  ne  perdoient  nuls  de  lors  trais, 
car  il  enfierroient  et  enpalloient  parmi  les  corps,  ou  parmi 
chevaus,  ou  testes  ou  bras  ou  jambes  de  gens  d'armes,  par 
telle  manière  que  on  estoit  méhagniet  trop  durement  ou 
bléciet  ou  mort,  et  si  ne  savoit-on  d'où  les  saïetes  venoient. 
Ensi  se  commença  la  bataille,  ce  samedi,  à  heure  de 
basses  vespres,  tout  oultre  l'ordenance  et  la  volenté  des 
vaillans  hommes  qui  avoient  consilliet  que  on  se  logeast 

là  ce  samedi  devant  les  Englois,  et  que  le  dimence  on 
aueroit  avis  comment  on  se  poroit  ordonner. 

CHAPITRE  CCXXV. 

Comment  li  nobles  rois  de  Boesme  entra  en  la  bataille  et  fu  ocis. 

Li  vaillans  et  nobles  rois  de  Boesme  et  contes  de  Lucem- 
bourc ,  sires  de  Ammeries  et  de  Raisinés ,  qui  se  nomma 
Jehans  (et  li  auqun  dient  que  il  fu  rebaptisiés  à  avoir  nom 
Caries),  et  qui  fils  fu  à  l'empereour  Henri,  entendi  par  ses 
gens  que  la  bataille  estoit  commenchié  :  «  Ha!  dist  li 
«  monnes  de  Basele,  liquels  estoit  dalés  li  et  à  son  frain, 
«  on  n'a  point  tenu,  ne  creu  mon  ordenance.  Si  sommes 
«  sus  un  parti  que  de  tout  perdre.  »  Li  gentils  rois  en- 
tendi la  parole  dou  chevalier;  se  li  demanda  :  «  Monnes, 
«  quel  heure  est-il  et  comment  sont  nostre  ennemi  ?»  — 
«  Sire,  respondi  li  chevaliers,  il  est  tous  bas  vespres,  et  si 
«  avons  le  solel  en  l'oel ,  et  sont  li  nostre  de  povre  arroi , 
«  car  il  entrèrent  ou  tret  des  archiers  et  s'en  vont  perdre 
«  sans  raisons,  et,  puisque  la  cose  est  commencié,  on  ni 
«  puet  remédyer.  »  Adonc  dist  li  gentils  rois ,  qui  tous 
aveugles  estoit,  au  monne  de  Basele  et  as  ses  aultres  che- 
valiers :  «  Biau  signeur,  je  vous  pri  chièrement  et  par  la 
«  foi  que  vous  me  devés,  que  vous  me  menés  si  avant  en  la 
«  bataille  que  je  puisse  férir  un  coup  d'espée.  »  Et  il  res- 
pondirent  tout  :  «  Monsigneur,  volontiers.  »  Là  se  aloyè- 
rent  tout  li  chevalier  dou  roi  par  les  resnes  de  lors  cevaus 
ensamble,  à  la  fin  que  il  ne  se  peuissent  départir  l'un  de 
l'autre,  ne  perdre  la  veue  de  lor  signeur  le  roi,  ne  retour- 
ner l'un  sans  l'autre,  et  quant  il  se  furent  mis  en  celle  or- 

denance,  li  monnes  de  Basele ,  qui  estoit  le  plus  usés  d'armes, 
et  qui  dou  matin  avoit  cevauchiet  pour  aviser  le  convenant 
des  ennemis,  fist  tourner  les  banières  dou  roi  sus  costé,  et 
regarda  là  où  les  gens  d'armes  englois  se  tenoient,  qui  en- 
cores  se  tenoient  en  lors  pas,  ensi  que  ordonné  on  les  avoit. 
Les  banières  dou  roi  de  Boesme ,  li  rois  et  ses  gens  tour- 
nyèrent  tant  que  il  vinrent  là  où  les  gens  d'armes  estoient 
et  commenchièrent  la  bataille  à  euls,  et  quant  il  i  entrèrent, 
il  estoit  jà  tart.  Là  furent  chil  Behagnon  et  Alemant  re- 
quelliet  de  la  bataille  dou  prince  et  des  vaillans  hommes 
qui  là  estoient.  Là  fu  la  bataille  forte  et  dure  et  bien  pour- 
sievoite ,  et  ot  li  rois  de  Boesme  son  désirier  acompli  ;  car 
on  le  mist  tout  devant,  et  se  il  euist  esté  congneus  que  ce 
'euist  esté  li  rois  de  Boesme,  on  ne  l'euist  pas  tretyet  jus- 
ques  à  mort.  Mais  li  vaillans  homs  fu  là  ocis,  et  tout  cliil 
qui  avoecques  le  gentil  roi  estoient,  réservé  deus  esquiers, 
Lambequins  dou  Pé  et  Pierres  d'Amulers.  La  manière  com- 
ment il  se  sauvèrent,  je  ne  le  sçai  pas,  mais  par  euls  fu 
sceu  l'ordenance  dou  roi  et  des  gens  et  comment  il  entrè- 
rent dedens  la  bataille  et  asamblèrent  à  lors  ennemis. 

Bien  est  vérité  que  de  si  grans  gens  d'armes  et  de  si 
noble  chevalerie  et  si  grant  fuisson  que  li  rois  de  France 
avoit  là,  il  en  issirent  trop  petit  de  grant  fais  d'armes,  car 
la  bataille  commença  tart,  et  si  estoient  li  François  trop 
fort  lassé  et  travilliet.  Toutesfois,  ensi  que  il  venoient,  li 
vaillant  homme ,  pour  lor  honnour  et  pour  euls  acquiter, 
cevauçoient  toudis  avant  et  ne  savoient  où  il  aloient,  fors 
morir.  Considérés  cel  afaire  et  comment  une  dure  fortune 
et  perverse  tourna  sus  les  François  '. 

1  Le  récit  de  la  chronique  anonyme  de  Valenchiennes  continue  à 
présenter  un  grand  intérêt  : 

«  Quant  le  roy  Philippe  de  France  fut  venus  à  le  Blancque-Tacque 

CHAPITRE  CCXXVI. 

Comment  messires  Jehans  de  Hainnau  donna  au  roi  de  France  le  consel 
dou  retraire. 

Vous  devés  sçavoir  que  li  rois  de  France  avoit  grant 
angousse  au  coer,  quant  il  veoit  ses  gens  ensi  desconfire 
et  fondre  l'un  sus  l'autre  par  une  puignie  de  gens  que  li 
Englois  estoient,  et  en  demanda  consel  à  messire  Jehan  de 


et  qu'il  eult  passé  Araines  et  qu'on  luy  dist  que  le  roy  d'Engleterre 
estoit  passés  ,  il  en  fut  moult  courouchiés  ,  et  eult  moult  grant  mer- 
veille qui  luy  avoit  ensaingniet  ce  passage,  et  s'en  ala  au  giste  à 
Abeville  qui  estoit  assez  près  entre  luy  et  monseigneur  Jehan  de  Hay- 
nault  et  aucuns  de  ses  privés  amis,  et  se  reposa  là  deus  jours  ou  envi- 
ron et  ses  aultres  gens  se  logèrent  environ  le  pays.  Et  entandis  que  le 
roy  Édouart  d  Engleterre  s'estoit  assez  reposés  à  Xoielle,  et  avoit  rendu 
à  la  dame  d'Aumarle  sa  terre,  sy  se  parti  de  Koielle  et  tous  ses  gens  et 
chevauchèrent  vers  Cressy  et  arrivèrent  et  pillèrent  en  leur  voye  le 
Crotoy,  Rue,  "Waben.  Adont  vint  le  roy  à  Cressy  où  il  y  avoit  ung 
bosquet  entre  Cressy  et  la  Broie,  et  entrèrent  en  ce  bosquet.  Entre 
Cressy  et  la  Broyé  y  avoit  une  belle  plaine.  Et  là  et  à  Cressy  se  logè- 
rent le  roy  d'Engleterre  et  ses  gens  et  avoient  volenté  d'aler  devant 
Calais  pour  assiégier  la  ville  et  le  chastel  et  pour  reposer  eulx  et  leurs 
chevaulx  qui  n'avoient  eu  repos,  passé  avoit  six  sepmaines,  se  petit 
non.  Se  eussent  volentiers  prins  le  repos. 

«  Endementiers  que  le  roy  d'Engleterre  s'en  venoit  vers  la  Broyé  et 
vers  Cressy,  Philippe,  roy  de  France,  le  sievoit  tout  ainsy  qu'il  avoit 
ars,tant  qu'il  vint  à  la  Broyé  par  une  matinée  ung  samedy,et  se  com- 
menchèrent  à  logier  jusque  à  près  du  roy  d'Engleterre  qu'il  n'y  avoit 
que  le  bosquet  entre  deux  à  l'ung  des  lés ,  et  sy  avoit  bien  le  roy  de 
France  deux  cens  mil  hommes. 

«  Quant  le  roy  de  France  se  fut  logiés  et  qu'il  perchut  l'ost  du  roy 
d'Engleterre,  il  s'avisa  que  jamais  le  roy  d'Engleterre  ne  luy  manderoit 
à  avoir  bataille,  puisqu'il  estoit  sy  près  de  luy.  Et  dit  à  monseigneur 
Jehan  de  Haynault  et  à  ses  gens  qu'il  se  voloit  combatre ,  puisqu'il 
veoit  ses  ennemis.  Aucuns  luy  loèrent  et  aucuns  non,  pour  ce  qu'il  es- 
toit samedy,  et  non  pour  quant,  monseigneur  Jehan  et  les  aultres  ba- 
rons luy  dirent  :  «  Sire,  faites  vostre  volenté,  nous  vous  sievrons.  »  Sy 
ordonna  ses  batailles  et  chargea  le  roy  à  monseigneur  Othon  d'Aire  la 

Haiunau  qui  dalés  lui  estoit.  Li  dis  messire  Jehan  respondi 
et  dist  :  «  Monsigneur,  je  ne  vous  saueroie  aultre  cose 
«  consillier  :  le  millour  pour  vous  est  que  vous  vos  retrayés 
«  et  tenés  arrière  de  la  bataille.  Il  en  est  avenu  par  le 
«  dèsroi  et  le  mauvaise  ordenance  des  vostres,  ce  que  chils 
«  vaillans  chevaliers  li  monnes  de  Basele  en  dist  et  pro- 
»  posa  ce  matin.  Vous  perderés  celle  fois  et  vous  gagne- 
«  rés  une  aultre.  Ensi  vont  les  pareçons  d'armes  et  les 

première  bataille,  qui  estoit  capitaine  de  quatre-vingt  et  dix  hommes 
d'armes  et  de  six-vingt  arbalestriers,  tous  Genevois  et  bonnes  gens. 
La  deuxième  bataille  eurent  ceulx  de  Rains  et  les  aultres  communes 
à  milliers  et  à  cens.  La  troisième  bataille  de  gens  d'armes  mena  le  roy 
de  Bohengne,  Charles,  son  fils,  le  conte  d'Alenchon,  le  conte  de  Flan- 
dres et  le  conte  de  Blois.  La  quatrième  bataille  eult  le  duc  de  Loraine, 
le  conte  de  Blansmons ,  le  conte  de  Saumes ,  le  conte  de  Sansoirre  ,  le 
visconte  de  Thouart,  le  grant  pryeur  de  France  et  le  visconte  de  Ven- 
tadour.  La  cinquième  bataille  avoit  le  roy  de  France,  monseigneur 
Jehan  de  Haynault  et  pluseurs  barons,  contes  et  ducqs  et  chevaliers  de 
son  conseil  que  je  ne  sçay  point  tous  nommer,  mais  tant  y  avoit  de  gen- 
tils hommes  sans  les  aultres  que  c'estoit  une  merveille  et  leurs  riches 
adornemens  à  veyr  et  regarder,  s'il  y  eult  fait  beau  tamps  etcler.  mais 
il  plouvinoit. 

«  Entandis  que  le  roy  de  France  ordonnoit  ses  batailles,  qui  bien  les 
sçavoit  faire,  le  roy  Édouart  d'Engleterre  fist  et  ordonna  ossy  briefment 
les  siennes,  et  ne  fist  que  deux  batailles  d'archiers  à  deux  costés  en  la 
manière  d'un  escut.  Et  au  milieu  de  eulx  se  tenoit  le  prince  de  Galles 
et  le  conte  de  Wervich,  le  conte  de  Noranstonne,  le  conte  d'Arondel,  le 
conte  de  Sulforch  et  grant  plenté  de  grans  chevaliers  et  de  gens  d'armes 
à  l'eslitte  tous  à  pied.  Et  portoit  la  banière  du  prince,  monseigneur 
Richart  Fils-de-Symon,  ung  hardit  et  moult  preu  chevalier.  Et  estoit 
la  banière  esquartelée  des  armes  de  France  et  d'Engleterre  aux  lam- 
beaux d'argent.  Et  son  père  le  roy  Édouart  d'Engleterre  se  tenoit  tout 
quoy  derrière ,  et  l'évesque  de  Durâmes  et  monseigneur  Godeffroy  de 
Harcourt  et  pluseurs  aultres  grans  seigneurs  et  chevaliers  et  escuiers 
et  archiers  et  gens  d'armes,  leurs  harnas  et  leurs  chevaulx  derrière 
eulx,  séans  sur  leurs  escus  en  atendant  la  grâce  de  Notre-Seigneur  et  la 
victoire  de  la  bataille.  Et  quant  tous  furent  apparilliés  d'une  part  et 
d'aultre,  les  deus  osts  se  commenchèrent  à  approchier.  Il  commanda  le 
prince  de  Galles,  son  fils,  à  Dieu  et  à  la  mère  de  Dieu  et  à  monseigneur 
saint  Jorge  qu'ils  le  laissassent  revenir  de  sa  bataille  en  vie  et  le  signa 
et  béney.  »  (MS.  de  l'Arsenal,  f.  196.) 

«  fortunes  en  ce  monde,  et  encores  est  li  périls  trop  grans 
«  pour  vous,  car  il  sera  tantos  tart  et  fera  brun  de  la  nuit. 
«  Si  vous  poriés,  qui  estes  rois  de  France,  aussi  bien  four- 
«  voyer  que  avoyer  et  mettre  sus  vostres  ennemis  que  entre 
«  vostres  amis,  et  vous  tous  seuls,  ne  poés  faire  la  beson- 
«  gne.  »  Li  rois  de  France,  qui  tout  frémissoit  d'aïr  et  de 
mérancolie,  ne  respondi  point  adonc,  mais  cevauça  encores 
un  petit  plus  avant ,  et  li  sambla  que  il  se  voloit  adrecier 
deviers  le  conte  d'Alençon,  son  frère,  dont  il  veoit  les  ba- 
nières  sus  un  petit  tertre ,  liquel  contes  d'Alençon  estoit 
descendus  et  avoit  là  requelliet  ses  gens  moult  ordonnée- 
ment ,  et  en  cel  estât ,  sans  requler ,  il  vint  combatre  les 
Englois,  et  aussi  li  contes  de  Flandres  en  telle  manière. 
Vous  devés  savoir  que  li  grant  signeur  et  moult  de  vail- 
lans  gens  s'aquitèrent  vaillamment  et  monstrèrent  tout 
estât  et  fait  de  proèce ,  et  ne  furent  pas  trouvet  mort  à 
l'endemain  en  fuiant,  mais  l'espée  en  la  main  et  le  viaire  ' 
viers  lors  ennemis. 

Che  samedi  au  matin  avoit  li  rois  de  France  donné  à 
messire  Jehan  de  Hainnau  un  noir  coursier  durement  biel 
et  grant,  et  portoit  sus  le  dit  coursier  uns  chevaliers  de 
Hainnau ,  qui  se  nommoit  Tiéiïs  de  Senselles ,  la  banière 
doudit  messire  Jehan  de  Hainnau,  et  avilit  que  li  chevaus 
et  le  chevalier  suspassa  de  force ,  tout  parmi  les  conrois 
des  Englois,  ne  onques  la  banière  ne  li  vola  hors  des  bu- 
hos 2  où  li  hauste3  estoit  boutée.  Quant  li  chevaliers  se  vei 
hors  de  la  bataille  et  sus  les  camps,  il  n'ot  nul  talent4  de 


1  Viaire,  visage. 

2  Bukots,  fourreau  de  cuir,  attaché  à  l'étrier,  où  reposait  la  hampe 
de  l'étendard. 

*  Hauste,  haulte,  hampe. 

♦  Talent,  désir. 

retourner  arrière ,  car  riens  n'euist  fait  et  si  ne  pooit  sça- 
voir  que  son  mestre  estoit  devenu.  Si  prist  le  cemin  pour 
venir  viers  Arras  et  fu  le  dimence  à  Cambrai  et  là  aporta 
labanière. 

Messire  Jehans  de  Hainnau  et  messires  Caries  de  Mont- 
morensi  estoient  au  frain  dou  roi  de  France  et  li  plus  pro- 
çain  de  li,  et  avoient  cause  de  li  garder  et  consillier.  Si  le 
fissent  partir  et  issir  hors  dou  péril,  ensi  que  à  force.  Là 
avoit  un  chevalier  de  Hainnau,  qui  se  nommoit  sires  Hen- 
ris  d'Uffalise,  sires  dou  Petit  Wargni,  moult  vaillant  et 
appert  chevalier ,  et  estoit  retenus  au  capiel  et  au  frain  le 
signeur  de  Montmorensi.  Quant  il  vei  que  son  signeur  s'en 
retournoit ,  il  n'ot  nulle  volonté  dou  retourner ,  mais  féri 
cheval  des  espérons  et  entra  dedens  la  bataille  et  i  fist 
d'armes  ce  que  il  peut,  mais  il  i  demora.  Dieus  ait  lame 
de  li  et  de  tous  les  aultres ,  car  ce  samedi  il  en  i  ot  mors 
grant  fuisson. 

CHAPITRE  CCXXVII. 

Comment  pluisseurs  hauls  signeurs  de  France  furent  mors,  et  comment 
li  jones  prinches  de  Galles  se  trouva  en  grant  péril. 

Ceste  bataille,  ce  samedi,  entre  la  Broie  et  Créci ,  fu 
moult  orible,  et  i  avilirent  pluisseurs  grans  fais  d'armes , 
liquel  ne  vinrent  pas  tout  à  congnissance  ;  car  quant  la 
bataille  commença,  il  estoit  jà  moult  tart,  et  ce  greva  plus 
les  François  que  aultre  cose,  car  pluisseurs  gens  d'armes, 
chevaliers  et  esquiers,  sus  la  nuit,  perdirent  lors  signeurs 
et  lors  mestres.  Si  vaucroient1  par  les  camps  et  ne  savoien.t 

1  Vaucroie.tt,  erraient. 


DE  FROISSART.  257 

où  il  aloient,  et  souvent  il  s'embatoient  entre  les  Englois, 
où  il  estoient  mal  logiet. 

Vous  devés  sçavoir  que ,  se  les  trois  batailles  dou  roi 
d'Engleterre  se  fuissent  toutes  misses  ensamble  et  euissent 
poursievi  les  François,  tout  i  fuissent  demoret  ou  mort  ou 
pris,  quoique  il  en  i  demorast  assés  et  trop.  Mauvaisement 
on  puet  sçavoir  comment  chil  se  combatirent,  qui  là  furent 
mort ,  tels  que  le  conte  Carie  d'Alençon ,  frère  au  roi  de 
France,  le  conte  Lois  de  Blois,  lor  neveu,  le  conte  Lois  de 
Flandres,  le  duc  de  Lorrainne,  le  conte  de  Harcourt,  frère 
à  messire  Godefroi  de  Harcourt,  qui  là  estoit,  le  conte 
d'Aumale,  le  grant  prieurs  de  France  et  pluisseurs  aultres; 
mais  on  doit  croire  et  supposer  que  si  grans  signeurs  que 
chil  estoient ,  ne  furent  pas  mort ,  ne  ocis  à  petit  de  fait  ; 
mais  convint  que  des  grans  fais  d'armes  par  euls  et  par 
lors  gens  i  avenissent,  liquel  ne  vinrent  pas  tout  à  la  con- 
gnisance  de  ceuls  qui  m'en  enfourmèrent ,  mais  en  tels 
coses  on  en  puet  mieuls  sçavoir  la  vérité  par  les  victorieus 
que  par  les  desconfis,  car  il  ont  plus  grant  loisir  et  l'avis 
plus  atempré,  et  plus  grant  entente  il  i  mettent  au  regar- 
der que  ne  font  li  fuiant  ou  li  cheu  ou  chil  qui  tirent  à 
euls  sauver.  Chil  grant  signeur  de  France  desus  nommé, 
liquel  pour  lor  honnour  et  pour  euls  acquiter,  quant  il  en- 
trèrent en  la  bataille1,  moult  de  vaillans  hommes,  cheva- 
liers et  esquiers  qui  les  servoient  et  qui  offisce  avoient,  les 
uns  de  estre  au  frain  dou  signeur,  et  les  aultres  à  porter 
les  banières  ou  à  estre  dalés  pour  aidier  à  deffendre  et  à 
garder,  ne  puet  estre  que  il  ne  fuissent  grant  fuisson, 
et  que  la  venue  d'euls  et  la  monstre  ne  fesist  à  cremir 2  ; 
et  avint  que  chil  qui  avoient  à  garder  le  corps  le  prince  de 

1  Cette  phrase  paraît  incomplète. 
*  Cremir,  craindre. 

Galles,  quant  il  veirent  si  grant  peuple  venir  à  l'encontre 
d'euls,  resongnièrent  le  faix,  quoique  la  seconde  bataille  et 
la  première  fussent  remises  tout  en  une,  et  orent  consel  de 
envoyer  deviers  le  roi,  son  père,  qui  estoit  en  sus  de  la  ba- 
taille dou  prinche  et  sus  la  mote  d'un  moulin  à  vent  (et 
estoient  chil  de  la  bataille  dou  roi  à  costé  par  derrière  de 
une  grosse  haie,  et  ne  pooit-on  venir,  ne  entrer  sus  euls 
fors  que  par  devant),  à  la  fin  que  il  vosist  descendre  et 
venist  aidier  son  fil  ;  et  i  envoyèrent  et  i  vint  un  chevaliers* 
de  par  le  conte  de  Warvich.  On  li  fist  voie,  et  parla  au  roi 
et  dist  :  «  Chiers  sires,  je  sui  chi  envoyés  de  par  ceuls  qui 
«  ont  le  corps  de  vostre  fil ,  le  prince ,  en  garde ,  et  vous 
«  segnefyent  que  il  font  doubte  que  la  puissance  des  Fran- 
ce çois  ne  les  esforce,  car  elle  est  trop  grande.  »  Donc  res- 
pondi  li  rois  :  «  Et  mon  fil ,  en  quel  estât  est-il ,  ou  nom 
«  Dieu?  »  —  «  Sire,  respondi  li  chevaliers,  il  est  encores 
«  fors  et  en  bon  point.  »  Donc  dist  li  rois  :  «  Or  aies,  aies 
«  et  retournés  deviers  ceuls  qui  chi  vous  envoient,  et  lor 
«  dites  de  par  moi  que  il  est  heure  que  li  enfès  gagne  ses 
«  espérons,  et  ne  me  venés  plus  querre,  tant  que  il  ait  pois- 
«  sance  de  tenir  en  main  glave,  ne  espée,  car  se  il  plaist  à 
a  Dieu  et  à  monsigneur  saint  George,  la  journée  sera  pour 
«  li.  »  Li  chevalier  retourna  sus  ceste  parole. 

Or  avoit  li  rois  ensi  parlé,  je  vous  dirai  pourquoi.  De  là 
où  il  estoit,  il  pooit  veoir  en  partie  le  convenant  des  Fran- 
çois, siques  ils  et  ses  gens  l'avoient  veu  et  veoient  encores 
si  très-povre  et  mauvais  que  pires  ne  pooit  estre  ;  car  ensi 
que  il  venoient  et  entroient  en  la  bataille ,  il  s'abandon- 
noient  follement  et  se  perdoient1 


1  Un  feuillet  a  été  arraché  en  cet  endroit  du  MS.  du  Vatican.  On  ne 

CHAPITRE  CCXXVIII. 

Comment  li  rois  de  France  se  départit,  tout  déconforté,  de  la  bataille. 


CHAPITRE  CCXXIX 

Comment  messires  Jehans  de  Hainnau  emmena  le  roi  de  France  comme 

par  force. 


CHAPITRE  CCXXX. 

Comment  les  Englois  allumèrent  grand  fuison  de  tortis,  et  comment 
li  rois  Édouars  ala  acoler  le  prince,  son  fils. 


li  princes,  li',  et  là  li  dist  li  rois  :  «  Biaus  fils,  Dieus  vous 
«  doinst  bonne  persévérance  !  Vous  estes  mon  hiretier,  car 
«  vous  vos  estes  hui  vaillamment  portés  et  acquités.  » 

saurait  trop  le  regretter.  Afin  qu'il  soit  plus  aisé  de  suivre  la  marche 
du  récit,  j'ajoute  dans  le  texte  l'indication  des  chapitres  qui  me  pa- 
raissent avoir  été  détruits. 

1  On  peut  compléter  ainsi  cette  phrase  :  Li  rois  acola  le  prince,  et  li 
princes,  li. 

Li  princes,  à  ceste  parole,  s'enclina  tout  bas  et  se  humelia 
en  honnourant  le  roi  son  père  :  ce  fu  raison. 

Vous  devés  sçavoir  que  grant  joie  de  coer  fu  là  entre  les 
Englois,  quant  il  sentirent  et  congneurent  de  fait  que  la 
place  lor  estoit  demorée  et  que  la  nuit1  avoit  esté  pour 
euls.  Si  tinrent  ceste  aventure  à  belle  et  en  regrâtyèrent 
Dieu  qui  lor  avoit  envoyet,  et  passèrent  la  nuit  jusques  à 
l'endemain2. 

1  La  bataille  s 'étant  livrée  à  une  heure  assez  avancée  de  la  soirée,  il 
eût  ^té  inexact  de  dire  que  la  journée  avait  été  pour  les  Anglais. 

2  Voici  comment  le  chroniqueur  de  Valenchiennes  raconte  «  la 
grande,  mervilleuse  et  mortelle  bataille  qui  fut  entre  Cressi  et  la 
Broyé  »  : 

«  Quant  les  osts  des  deux  rois  se  furent  s}7  approchiés  que  pour  férir 
ensamble,  monseigneur  Othes  d'Aire  (Doria)  et  ses  Genevois  commen- 
chèrent  à  tromper,  corner  et  à  si  grande  noise  faire  de  tous  instru- 
mens  tout  avant  l'ost  du  roy  de  France  que  à  paines  y  ooit-on  goutte. 
Etavoec  ce  plouvinoit,  tonnoit  et  esclipstroit  moult  fort  et  creteloit  et 
faisoit  moult  orrible  tamps.  Et  en  ce  point  commenchèrent  à  combatre 
les  ungs  contre  les  aultres,  et  dura  la  bataille  moult  périlleuse,  mur- 
drière,  sans  pité,  crueuse  et  très-orrible  de  basse  nonne  tout  jusques 
après  de  la  nuit.  Et  là  eult  le  prince  de  Galles  tant  à  faire  qu'il  fut  mis 
à  genous  par  deux  fois,  et  que  monseigneur  Richart  Fils-de-Symon, 
qui  portoit  sa  bannière,  print  sa  bannière  et  le  mist  dessoubs  ses  pieds 
et  passa  sus  pour  garandir  et  pour  son  maistre  rescourre,  et  print  son 
espée  à  deux  mains  et  commencha  le  prinche  à  deffendre  et  à  cryer  : 
«  Edouard  à  saint  Jorge  ,  au  fils  du  roy  !»  Et  à  celle  rescousse  vint 
l'évesque  de  Durâmes  et  maints  vaillans  chevaliers  qui  rescouyrent  le 
prince,  et  là  releva  monseigneur  Richart  sa  banière.  Et  à  celle  rassam- 
blée  fut  la  grant  et  mortelle  desconfiture  et  la  grande  bataille  sy  caulde 
et  si  orrible  que  jusques  au  roy  de  France  en  volloient  les  flesches  des 
archiers,  et  le  cheval  monseigneur  Jehan  de  Haynault  fut  tués  des- 
soubs luy  et  pluseurs  aultres  de  sa  bataille  navrés,  bléchiés,  tués,  pes- 
telés,  affollés  et  esgeullés.  En  la  fin  furent  les  François  vaincqus  et 
desconfis ,  et  là  fut  ocbis  le  roy  de  Eehengue,  le  conte  d'Alenchon ,  le 
conte  de  Flandres,  le  duc  de  Loraine,  le  conte  de  Blois,  le  conte  de 
Harcourt,  le  visconte  de  Ventadour,  le  conte  de  Saume,  le  conte  d Au- 
marle,  le  conte  de  Monbliart,  le  visconte  de  Thouars,  le  conte  de  Forest, 
le  conte  des  Blanmons  ,  monseigneur  Tbiebault  de  Bar,  garde  de  Bar, 
et  de  chevaliers  banerets  bien  cinq  cens  et  S3ize  cens  bacelers  et  bien 
trente-cinq  mille  hommes  de  pied  de  pluseurs  pays,  sans  les  Englecqs. 

CHAPITRE  CCXXXI. 

Comment  les  Englois  desconfirent-  les  communautés  de  Roen ,  de 
Beauvais  et  de  Amiens,  et  puis  une  autre  route  de  François  où  estoient 
li  archevesques  de  Roen  et  li  grans  prieurs  de  France. 

Quant  ce  vint  le  dimance  au  matin,  il  fist  grant  brume, 
et  telle  que  à  painnes  pooient  veoir  lonch  un  arpent  de 
terre.  Adonc  se  départirent  de  l'oost  par  l'ordenance  dou 
roi  et  des  marescaus,  cincq  cens  hommes  d'armes  et  doi 
mille  archiers  pour  descouvrir  et  savoir  se  il  trouveroient, 
ne  verroient  auquns  François  qui  se  vosissent  requellier. 
Che  dimence  au  matin ,  estoient  parti  de  la  ville  d'Abbe- 
ville  et  de  Saint-Riquier-en-Pontieu  les  communautés  de 
Roen,  de  Beauvais  et  de  Amiens,  qui  riens  ne  savoient  de 
la  desconfiture  qui  estoit  avenue  le  samedi ,  et  trouvèrent 
ces  gens ,  à  maie  estrine  '  pour  euls ,  ces  Englois  qui  ce- 
vauçoient.  Si  se  boutèrent  entre  euls  et  quidièrent  de  pre- 
miers que  ce  fuissent  de  lors  gens.  Et  lorsque  les  Englois 
les  avisèrent,  il  les  coururent  sus  moult  vistement,  et 
furent  tantos  ces  François  desconfis  et  mis  en  cace.  Si  en  i 


Et  tout  le  remanant  des  François  s'enfuy  où  ils  peurent  mieulx,  car  il 
estoit  tard.  Sy  emmena  monseigneur  Jehan  de  Haynault  tout  belle- 
ment couchier  le  roy  de  France  à  Dourlens  celle  nuitye.  Et  l'endemain 
au  matin  s'en  ala  le  roy  et  monseigneur  Jehan  et  tout  ce  qu'ils  eurent 
de  gens  en  la  ville  d'Amiens.  Et  les  Euglecqs  demourèrent  toute  nuit 
au  champ  de  la  bataille.  Sy  y  venoient  toute  celle  nuit  gens  d'armes  par 
moncheaux  chy  quarante,  chy  soixante,  chy  cent,  qui  revenoient 
querre  et  recongnoistre  leurs  seigneurs,  s'ils  peussent,  avant  qu'ils 
fussent  désarmés.  Mais  soyez  certains  que  les  Englecqs  qui  gardoient 
et  veilloient  le  champ,  les  tuoientà  fait  qu'ils  venaient.  Si  en  tuèrent, 
puis  la  bataille  partye,  grant  plenté  celle  nuit.  »  (MS.  de  l'Arsenal, 
f.  197.) 
1  .1  maie  estrine,  par  une  mauvaise  chance. 

TOM.    11.  17 

ot  mors  sus  les  camps,  que  par  haies,  que  par  buissons, 
ensi  que  il  fuioient  pour  euls  sauver,  environ  huit  mille,  et 
se  il  euist  fait  cler  sans  brume,  il  n'en  fust  jà  pies  escapés. 
Assés  tos  apriès  furent  rencontré  de  ces  Englois  meis- 
mes ,  une  aultre  route  de  François  où  li  archevesques  de 
Roen  et  li  grans  prieurs  de  France  estoient,  qui  riens  aussi 
ne  savoient  de  la  desconfiture1,  car  on  lor  avoit  dit  que  li 
rois  de  France  ne  se  combateroit  jusques  au  dimence,  et 
sus  cel  estât  avoient-il  le  samedi  logiet  sus  les  camps  entre 
lors  gens  et  lor  charroi,  Quant  les  Englois  les  perchurent, 
il  en  orent  grant  joie  et  lor  coururent  sus,  et  furent  aussi 
tantos  desconfi ,  et  là  furent  mort  li  doi  chief  qui  les  me- 
noient  et  uns  aultres  homs ,  moult  vaillans ,  qui  se  nom- 
moit  li  chastelains  d'Amposte ,  et  qui  nouvellement  estoit 
venus  de  Rodes  et  s'estoit  trouvés  par  pluisseurs  fois  en 
batailles  mortels  sus  les  Turs,  mais  toudis  à  son  honnour 
il  en  estoit  issus,  et  morut  là  li  chevaliers,  avoecques  le 
dit  grant  prieur  de  France.  Ensi  chevauchièrent ,  ce 
dimence  au  matin,  ces  Englois  à  destre  et  à  senestre,  qué- 
rans  les  aventures  et  ruèrent  jus  par  fous 2  et  par  compa- 
gnies moult  de  François,  et  fui  enfourmés  que,  le  dimence 
au  matin,  la  grant  desconfiture  fu  des  communautés,  et  le 
samedi  au  soir  et  par  nuit  des  barons  et  chevaliers  de 
France*. 

1  Edouard  III,  dans  son  récit  de  la  bataille,  nomme  aussi  le  haut 
prieur  de  l'Hôpital  de  France. 

*  Fous,  fouqs,  troupes. 

*  D'après  la  lettre  écrite  le  4  septembre  1346  par  Michel  de  North- 
burgh,  le  combat  avait  été  long  et  acharné,  et  les  Français  montrèrent 
un  grand  courage.  «  L'endeniain  matin,  devant  le  soleil  levé,  ajouté- 
es t-il,  vint  devant  nous  une  autre  bataille,  graunt  et  fort  ;  et  monsei- 
«  gneur  le  counte  de  Northampton  et  les  countes  de  Northfolk  et  de 
><  Warewik  les  désconfirent  et  tuèrent  doi  mil  et  plus.  » 

CHAPITRE  CCXXXII. 

Comment  li  rois  d'Engleterre  fist  chercier  et  ensepvelir  les  mors ,  et 
comment  il  asista,  vesti  de  noir,  à  leur  obsèque. 

Le  dimence  au  matin,  ensi  que  li  rois  d'Engleterre  issoit 
de  messe ,  retournèrent  li  chevauceour  et  les  archiers , 
liquel  avoient  parfurni  la  desconfiture.  Si  recordèrent  au 
roi ,  les  capitainnes  messires  Richars  de  Stanfort  et  mes- 
sires  Renauls  de  Gobeliem,  tout  ce  que  il  avoient  veu  et 
trouvé,  et  dissent  ensi  en  oultre  que  nuls  apparans  n'estoit 
de  nulle  requelloite.  Adonc  eut  consel  li  rois  que  il  envoie- 
roit  cercier  les  mors  à  sçavoir  quel  signeur  estoient  là  de- 
moret,  et  en  furent  ordonné  de  l'aler  (et  fu  dit  de  la  bouce 
dou  roi),  messires  Thomas  de  Hollandes,  messires  Renauls 
de  Gobehem,  li  sires  de  Persi,  messires  Guis  de  Briane  et 
messires  Oulfars  de  Ghistelle,  et  lor  furent  délivret  tout  li 
hiraut  de  l'oost  et  quatre  clers  pour  écrire  les  noms  des 
nobles.  Si  se  départirent  li  desus  nommé  et  plus  de  quatre 
cens  hommes  en  lor  compagnie  pour  aidier  à  tourner  et  à 
retourner  les  mors.  Quant  il  furent  venu  sus  la  campagne 
où  la  bataille  a  voit  esté,  li  hiraut  dou  roi  d'Engleterre 
trouvèrent  biaucop  des  hiraus  les  signeurs  de  France,  qui  là 
estoient  venu  pour  cerchier  lors  mestres  et  lors  signeurs 
mors.  De  quoi  li  signeur  d'Engleterre  furent  moult  resjoï 
et  lor  fissent  bonne  chière  ;  et  cercièrent  chil  hiraut  en- 
glois  et  françois  tous  les  camps,  et  trouvèrent  les  signeurs 
mors  en  pluisseurs  places ,  et  estoient  recongneu  le  plus 
par  lors  armoieries,  et  tantos  que  il  estoient  avisé  et  recon- 
gneu, les  clers  dou  roi  les  mettoient  en  escript.  Si  furent 
trouvet  onse  chiefs  de  hauls  signeurs,  quatre-vins-et-trois 

banières  et  douse  cens  et  douse  chevaliers  d'un  esqut, 
sans  le  menu  peuple ,  dont  il  i  eut  plus  de  trente  mille. 
Sus  l'heure  de  vespres  retournèrent  deviers  le  roi  d'En- 
gleterre li  baron  qui  envoyet  avoient  esté  cerchier  les 
mors,  et  amenèrent  avoecques  euls  les  hiraus  françois 
pour  mieuls  certefyer  la  besongne ,  et  estoient  cincq.  Je 
les  vous  nommerai  :  premièrement  Valois,  Alençon,  Har- 
court,  Dampierre  et  Biaugeu.  Li  rois  d'Engleterre  les  vei 
volontiers ,  et  aussi  fissent  tout  li  signeur ,  et  là  furent 
nommé  tout  li  signeur  qui  mort  estoient  :  le  roi  de  Boesme 
premièrement ,  le  conte  d' Alençon ,  le  conte  de  Blois ,  le 
conte  de  Flandres ,  le  duch  de  Lorrainne ,  le  conte  d'Au- 
çoirre,  le  conte  de  Harcourt,  le  conte  de  Saint-Pol,  le  conte 
d'Aumale,  l'arcevesque  de  Roen'  et  le  grant  priours  de 
France.  Des  barons  et  des  chevaliers,  la  décriance  seroit 
trop  grande  à  nommer,  mais  dalés  le  conte  de  Namur,  qui 
fu  à  la  besongne  et  s'en  parti,  quant  il  vei  l'heure,  morut 
messires  Phelippes  de  Jupeleu.  De  la  relation  faite  par  les 
barons  et  chevaliers  desus  nommés  et  les  hiraus  avoec- 
ques euls  appelles,  furent  moult  esmervilliet  li  rois  d'En- 
gleterre et  li  signeur  de  son  costé,  et  plaindirent  par  espé- 
cial  moult  grandement  la  mort  dou  bon  roi  de  Boesme  et 
tinrent  son  fait  à  grant  vaillance,  et  s'en  vestirent  li  rois 
et  ses  fils,  li  princes  de  Galles,  de  noir  pour  l'amour  de  li, 
et  aussi  pour  les  aultres  qui  li  estoient  de  linage,  et  mes- 
sires Godefrois  de  Harcourt ,  pour  la  mort  de  son  frère  et 
de  son  neveu  le  conte  d'Aumale. 

Che  soir  donna  à  souper  li  rois  en  son  logeis  tous  les 
barons  et  chevaliers  d'Engleterre  qui  là  estoient,  et  qui 
aler  i  vorrent,  et  menèrent  grant  joie  et  grand  reviel  toute 

'  L'archevêque  de  Rouen  est  cité  ici  par  erreur  parmi  les  victimes 
du  désastre  de  Crécy. 

la  nuit,  et  fissent  bon  gait  et  gardèrent  les  mors;  et  à 
lendemain  on  se  ordonna  au  départir  de  là  et  de  traire 
plus  avant  viers  Monstruel-sus-la-Mer  ;  mais  avant  le  dé- 
partement dou  roi,  il  fu  ordonné  et  prononchiet  par  les 
hiraus  françois,  que  li  rois  donnoit  trieuves  quatre  jours 
à  tous  ceuls  qui  vodroient  travillier  à  aidier  ensepvelir 
les  mors,  et  furent  les  corps  des  hauls  signeurs  présente- 
ment levés  et  portés  en  une  abbéie  séans  assés  priés  de  là, 
que  on  nomme  Montenai  ' ,  et  furent  là  à  un  obsèque  que 
on  fist  pour  les  signeurs,  li  rois  d'Engleterre  présens  et 
ses  fils,  et  vesti  de  noir,  et  la  grignour  partie  des  barons 
d'Engleterre  qui  en  la  compagnie  dou  roi  estoient.  Et 
devés  sçavoir  que  li  hiraut  françois  furent  très-largue- 
ment  bien  payet  tant  dou  roi,  de  son  fil  et  des  barons 
d'Engleterre ,  et  emportèrent  avoecques  euls ,  sans  les 
jeuiauls  ,  en  deniers  apparilliés ,  plus  de  deus  mille 
livres. 

Nous  laisserons  un  petit  à  parler  dou  roi  d'Engleterre 
et  des  Englois,  et  parlerons  dou  roi  de  France. 


CHAPITRE  CCXXXIII. 

Comment  li  rois  de  France  fist  faire  à  Amiens  un  solempnel  service,  et 
comment  messires  Jehans  de  Hainnau  escusa  Godemar  dou  Fai. 


Quant  li  rois  Phelippes  fu  partis  dou  chastiel  de  La 
Broie,  ensi  que  chi-desus  est  dit,  à  moult  seule  gent,  ils  et 
sa  route  qui  n'estoit  pas  grans,  cevaucièrent  celle  nuit  tant 

1  Maintenay  est  un  petit  village  situé  près  de  TAuthie,  à  10  kilo- 
mètres de  Montreuil.  Il  ne  paraît  point  qu'il  y  ait  jamais  existé  une 
abbaye. 

et  le  dimence  au  matin,  que  il  vinrent  en  la  chité d'Amiens, 
et  fu  li  rois  logiés  en  l'abéie  dou  Gart,  qui  sciet  au  dehors 
d'Amiens.  Petit  à  petit  gens  venoient,  qui  escapé  de  la 
bataille  estoient,  apriès  lors  signeurs  et  lors  mestres.  En- 
cores  ne  savoit  point  li  rois  la  vérité  de  la  perte  des  nobles 
de  son  sanc  que  il  avoit  perdus  et  qui  demoret  estoient 
derrière.  Le  dimence  au  soir,  il  en  fu  enfourmés  de  une 
grant  partie,  et  encores  mieuls  le  mardi  au  matin,  quant 
li  hiraut  françois  retournèrent,  liquel  avoient  esté  présens 
à  cerchier  tous  les  mors.  Li  rois  les  plaindi  et  regreta 
grandement  et  longuement  l'un  apriès  l'autre,  et  lor  fist 
faire  en  l'église  d'Amiens,  avant  que  il  partesist,  un  moult 
solempnel  office  et  service.  Il  n'est  doels  qui  ne  se  passe  et 
ne  se  mette  en  oubli  :  li  rois  de  France  passa  cel  anoi  au 
plus  biel  que  il  pot,  et  entendi  à  ses  besongnes.  Toutesfois, 
messires  Jehans  de  Hainnau  fu  là  un  très-bons  moyens 
pour  messire  Godemar  dou  Fai,  car  li  rois  le  voloit  faire 
prendre  et  pendre;  maisli  gentils  chevaliers  dessusnom- 
més refréna  le  roi  et  li  brisa  son  aïr,  et  l'escusa  par  tant 
de  raisons  et  si  bonnes,  que  li  rois,  pour  celle  fois,  s'apaisa 
et  entendi  à  toutes  ses  besongnes  et  donna  toutes  gens 
d'armes  congiet.  Messires  Jehans  de  Hainnau  prist  congiet 
au  roi,  et  puis  s'en  retourna  arrière  en  Hainnau,  ensi  que 
chils  qui  grossement  avoit  perdu  en  ceste  cevauchie,  et 
aussi  avoient  fuisson  d'aultres.  Nuls  n'en  retournoit  con- 
tens. 

Les  nouvelles  s'espardirent  en  moult  de  lieus  et  vo- 
lèrent moult  lonc,  comment  [par]  li  roi  d'Engleterre,  de 
une  puignie  de  gens  que  il  avoit,  estoit  ruée  jus  la  puis- 
sance dou  roi  de  France,  et  avoient  esté  li  François  bien 
dys  contre  un.  Si  acquist  li  rois  d'Engleterre  grant  grasce, 
et  li  rois  de  France  et  li  François  grant  blâme,  et  moult 

fu  eslevés  li  noms  le  roi  d'Engieterre,  douquel  nous  par- 
lerons et  compterons  comment  il  persévéra. 


CHAPITRE  CCXXXIV. 

Comment  li  rois  d'Engieterre  se  logea  faiticement  devant  Calais. 

Vous  avés  ichi  desus  oï  recorder  comment  le  lundi,  li 
rois  fist  faire  une  ordenance  sus  le  païs  et  donna  trieuves 
quatre  jours  pour  ensepvelir  les  mors,  quant  il  et  ses  gens 
se  départirent  de  Créci-en-Pontieu,  apriès  ce  que  il  ot  fait 
faire  en  l'église  dou  monastère  de  Montenai  un  moult  biel 
service  pour  l'amour  de  son  cousin  le  roi  de  Boesme,  qui 
là  i  fu  aportés,  "et  de  tous  les  aultres  hauls  et  grans  si- 
gneurs.  Li  Englois  cevauchièrent  et  s'aroutèrent  et  pris- 
sent le  cemin  de  Monstruel-sus-Mer.  Le  dimence  au  soir, 
estoient  venu  en  la  ville  de  Monstruel,  li  contes  de  Savoie, 
et  Lois  son  frère,  etli  contes  de  Genève,  et  bien  cinq  cens 
lances  de  Savoy ens,  et  n'avoient  peu  venir  à  temps  à  la 
bataille  ;  mais  pour  tant  que  il  avoient  entendu  que  la 
desconfiture  estoit  sus  les  François  et  que  la  ville  de 
Monstruel  seoit  ou  voiage  des  Englois,  il  se  boutèrent  de- 
dens.  Les  Englois  coururent  devant  Monstruel  et  ardirent 
Wauben  et  Estaples  et  Saint-Josse,  et  passèrent  la  rivière 
de  Cance  et  ardirent  tout  le  païs  autour  de  Boulongne  et 
ne  cessèrent  de  ceminer,  si  furent  venu  devant  Calais  et 
le  aségièrent.  Quant  li  rois  d'Engieterre  et  toutes  ses  gens 
furent  là  venus,  il  se  boutèrent  et  amanagièrent l  en  une 
grande  place  wide,  qui  sciet  au  dehors  de  Calais,  et  com- 
mencliièrent  là  à  faire  et  à  carpenter  maisons  et  logis 

1  Amanagièrent,  bâtirent. 

petit  à  petit,  et  estaient  les  Englois  signeur  dou  havène 
et  envoioient  lornavie,  quant  il  lor  plaisoit,  en  Engleterre, 
dont  vivres  et  pourvéances  lor  venoient  par  mer  ;  et  aussi 
li  coureur  englois  coururent  toute  la  conté  de  Boulogne 
et  de  Ghines,  et  le  païs  jusques  à  Saint-Omer  et  Aire  et 
Tiéruane,  ne  il  trouvaient  qui  lor  alast  au  devant.  Si  fu 
envoyés  messires  Jehans  de  Vienne',  uns  chevaliers  de 
Champagne  et  de  Bourgogne,  à  estre  chapitainne  de  Calais 
et  s'i  bouta  de  nuit  à  toute  sa  carge  par  le  sabelon,  et  ce- 
v'auça  de  Wisan  jusques  à  là.  Si  le  requellièrent  tout  li 
homme  de  la  ville  et  furent  moult  resjoï  de  sa  venue,  et 
s'i  porta  li  dis  chevaliers  vaillamment  et  sagement.  Par  la 
voie  de  la  marine  fut  la  ville  de  Calais  plus  confortée  et 
rafresquie  de  vivres,  et  s'i  vinrent  bouter  par  ce  cemin 
meismes,  messires  Arnouls  d'Audrehem,  messires  Jehans 
de  Surie,  messires  Joffrois  de  la  Mote,  messire  Pépins  de 
Were,  messires  Gérars  de  Wasières,  qui  adonc  estoit 
jones  esquiers,  et  pluisseurs  aultres  chevaliers  et  esquiers 
qui  tout  i  furent  très-honnourablement. 

Quant  li  rois  d'Engleterre  fu  venus  premièrement  de- 
vant la  ville  de  Calais,  ensi  que  chils  qui  moult  le  désiroit 
à  conquérir,  il  le  aségea  par  grant  manière  et  par  bonne 
ordenance,  et  fist  bastir  et  ordonner  entre  la  ville  et  la 
rivière  et  le  pont  de  Nieulais  hostels  et  maisons,  ouvrer  et 
carpenter  de  grans  mairyens  et  couvrir  les  dittes  maisons 
qui  estoient  asisses  et  ordonnées  par  rues,  bien  et  faitice- 
ment,  de  tois  d'estrain  et  de  genestres2  et  de  ce  dont  on 


1  Jean  de  Vienne,  fais  de  Philippe  de  Vienne,  seigneur  de  Pagny. 
Il  épousa  Catherine  de  Jonvelle.  Philippe  de  Valois  lui  donna  trois 
cents  livres  pour  sa  belle  défense  de  Calais.  Il  mourut  à  Paris  le  4  août 
1351.  (P.  Anselme,  VII,  p.  806.) 

2  Genesire,  genêt. 

puet  recouvrer  là  ou  païs,  ensi  que  il  vosist  là  demorer 
dys  ou  douse  ans  ;  car  li  intension  de  li  estoit  telle  que  de 
là  il  ne  s'en  partirait,  si  l'aueroit  conquis  par  force  ou  par 
tretié.  Et  avoit  en  ceste  nove  ville  dou  roi,  toutes  coses 
nécessaires,  apertenans  à  unhoost. 

Quant  messires  Jehans  de  Vienne  fu  venus  en  Calais, 
et  ilôt  veule  siège  et  comment  les  Englois  est  oient  amasé1, 
ensi  que  pour  demorer  vint  ou  trente  ans  là  devant  au 
siège,  et  il  ot  fait  visiter  la  poissance  des  vivres  qui 
estoient  en  la  ville,  il  en  fist  un  jour  widier  et  partir  plus 
de  vint-sept  cens  hommes,  femmes  et  enfans,  pour  alége- 
rir  la  ville.  Qur.nt  chil  peuples  issi  hors  premièrement  de 
Calais,  auquns  Englois  quidièrent,  quant  il  les  veirent 
issir,  que  il  les  venissent  courir  sus.  Si  se  assamblèrent  à 
l'encontre  de  euls  les  archiers  et  les  fissent  requler  jusques 
ens  es  fossés  de  la  ville.  Là  i  ot  entre  ces  Englois,  auquns 
preudommes  piteus,  qui  congneurent  tantos  que  ce  n'es- 
toient  pas  gens  pour  faire  nul  contraire.  Si  fissent  cesser 
les  aultres  de  euls  courir  sus,  et  lor  demandèrent  où  il 
aloient.  Il  respondirent  que  on  les  avoit  bouté  hors  de 
Calais  pour  tant  que  il  cargièrent  trop  la  ville,  et  aloient 
ailleurs  à  l'aventure  quérir  lor  mieuls.  Ces  nouvelles 
vinrent  au  roi  d'Engleterre  qui,  meus  en  pité,  les  fist  en- 
trer en  l'oost,  et  commanda  que  tout  et  toutes  fuissent 
bien  disné.  Il  le  furent.  Avoecques  tout  ce,  au  départir  et 
issir  del  hoost,  il  fist  à  casqun  grant  et  petit  donner  et 
délivrer  un  estrelin  d'Engleterre,  et  depuis  ces  povres 
gens  se  départirent  et  s'espardirent  pour  avoir  lor  vivre  et 
lor  cavance.  Par  ces  gens  orent  la  congnissance  li  rois 
d'Engleterre  et  ses  consauls,  que  li  vivres  afoiblissoient 

1  Amasé,  logé. 

grandement  en  la  ville  de  Calais  :  si  n'en  furent  pas  cou- 
rouchiet. 

Or  retournons  au  duch  de  Normendie  et  au  siège  qui  se 
tenoit  devant  Aguillon. 

CHAPITRE  CCXXXV. 

Comment  messircs  Phelippes  de  Bourgogne  morut  par  aventure,  et 
comment  les  François  deffirent  leur  siège  devant  Aguillon. 

Li  dus  Jehans  de  Normendie  qui,  toute  la  saison,  a  voit 
tenu  son  siège  devant  Aguillon  et  là  dedens  enclos  les  bons 
chevaliers  d'Engleterre,  messire  Gautier  de  Mauni  et  les 
aultres  qui  si  vaillamment  s'i  estoient  tenu  et  porté  et  te- 
noientencores  que  pour  assautonques  nes'esbahirent,  mais 
furent  tousjours  gens  tous  reconfortés,  non  que  li  dus  de 
Normendie  se  tenist  là  pour  cose  que  li  castiaus  de  Aguil- 
lon vausist,  fors  que  par  droite  herredrie  '  et  mérancolie, 
car  on  euist  fait  quatre  tels  castiaus  que  Aguillon  est,  pour 
ce  que  li  sièges  cousta  au  roiaulme  de  France,  et  encores 
i  avint  uns  grans  mescief  entre  les  François,  ensi  que  je 
vous  recorderai  et  environ  la  moyenne  d'aoust  que  li  rois 
d'Engleterre  passoit  parmi  le  roiaulme  de  France.  Il  avint 
que  une  escarmuce  se  fîst  devant  le  chastiel  d'Aguillon, 
des  chevaliers  et  esquiers  del  hoost  à  rencontre  de  eeuls 
de  dedens  qui  vaillamment  les  requilloient,  toutesfois 
quantes  fois  que  il  estoient  requis  et  asalli.  Àssés  nouvel- 
lement estoit  venus  en  l'oost  messires  Phelippes  de  Bour- 
gongne,  fils  au  duchOededeBourgongne,  pour  ce  temps, 
contes  d'Artois  et  de  Boulogne,  et  cousins  germains  audit 

1  Herredrie ,  opiniâtreté. 

dueh  de  Normendie.  Chil  messires  Phelippes  estoit  un 
moult  jones  chevaliers,  ensi  que  là  le  monstra;  car  si  trè- 
tos  que  li  escarmuce  fu  commenchié,  il  ne  volt  pas  estre 
des  darrains,  mais  se  fist  armer  et  monta  sus  un  coursier 
fort  et  rade  durement  et  de  grant  haste  pour  plus  tos  venir 
à  l'escarmuce.  Li  dis  messires  Phelippes  prist  une  adrèce 
parmi  les  camps  et  broça  coursier  des  espérons,  liquels 
estoit  grans  et  fors,  et  qui  se  esquilla  au  cours  et  emporta 
li  chevalier,  tout  maugré  lui,  siques,  en  traversant  et  sal- 
laut  un  fosset,  li  coursiers  tresbuça  et  céi  et  jetta  li  dit 
messire  Phelippe  desous  lui.  Onques  il  ne  pot  estre  aidiés, 
ne  sequourus,  mais  fu  si  confroissiés  que  onques  depuis 
n'ot  santé,  et  morut  dedens  trois  jours  apriès,  dont  li  dus 
de  Normendie  fu  moult  courouchiet  et  à  bonne  cause. 

Assés  tos  apriès  ceste  aventure  et  la  mort  dou  dit  mes- 
sire Phelippe,  vinrent  les  nouvelles  en  l'oost  de  la  descon- 
fiture de  la  bataille  de  Créchi,  et  remandoient  li  rois  de 
France  et  la  roine ,  lor  fil,  le  duch  de  Normendie,  et  li  en- 
joindoient  expresséement  et  espécialment,  toutes  paroles 
et  ensongnes  misses  arrière,  il  se  partist  et  deffesist  son 
siège  et  retournast  en  France  pour  aidier  à  deffendre  et 
garder  son  hiretage,  et  li  segnefioient  encores  le  grant 
damage  que  li  noble  dou  roiaulme  de  France  avoient  pris 
et  eu  par  celle  bataille  de  Créci.  Quant  li  dus  de  Nor- 
mendie otleu  tout  au  lonc  ces  lettres,  demanda  consel  as 
contes  et  as  barons,  qui  dalés  lui  estoient,  car  moult  à 
envis  se  départoit  pour  la  cause  de  ce  que  il  en  avoit  parlé 
si  avant.  Li  signeurli  dissent  que  tout  estoit  réservé,  puis- 
que père  et  mère  le  mandoient.  et  que  bien  et  par  son  hon- 
nour  il  se  pooit  départir'.  Si  fu  adonc  ordonné  que,  'à 

1  Le  siège  d'Aiguillon  dura  depuis  la  mi-avril  jusqu'au  23  août  1346, 

l'endemain,  on  se  deslogeroit  et  retourneroient  toutes  gens 
en  France,  desquelles  nouvelles  lagrignour  partie  de  ceuls 
de  l'oost  furent  moult  resjoï,  car  chils  sièges  lor  avoit  esté 
trop  lontains  et  moult  pesans. 

La  nuit  passa.  Quant  ce  vint  au  point  dou  jour,  [on]  se 
commença  à  deslogier  et  à  trouser  tentes  et  très  et  tout 
mettre  à  voiture,  et  se  hastoit  et  délivroit  casquns  dou  plus 
tos  comme  il  pooit,  et  se  missent  tout  au  cemin  environ 
solel  levant.  Li  compagnon  qui  dedens  Aguillon  estoient, 
percliurent  cel  affaire  que  on  se  deslogeoit.  Si  en  furent 
tout  esmervilliet.  Les  nouvelles  en  vinrent  à  messire  Gau- 
tier de  Mauni,  qui  tousjours  estoit  des  premiers  levés  et  des 
darrains  couchés.  Sitos  que  il  le  sceut,  il  fu armés  etappa- 
rilliés,  et  aussi  furent  tout  li  compagnon  et  montèrent  as 
chevaus  :  «  Or  tos,  dist-il,  li  François  s'en  vont  sans  dire 
«  adieu.  Il  fault  que  il  paient  lor  bien-allée  en  auqune 
«  manière,  et  fault  que  il  aient  auqunes  nouvelles  qui  lor 
«  soient  venues  de  France,  car  li  rois,  nostres  sires,  est 
«  deçà  la  mer,  etporoit  avenir  que  ils  et  ses  gens  aueroient 
«  coinbatu  les  François  ,  et  i  poroit  avoir  une  grande 
«  desconfiture.  Il  nous  en  fault  sçavoir,  comment  que  ce 
«  soit,  la  vérité  ;  car  c'est  tout  acertes  que  il  se  deslogent 
«  pour  celle  saison.  »  Adonc  se  départirent  euls  de  la 
forterèce  de  Aguillon  en  grant  vol  enté  et  estoient  bien 
trois  cens,  messires  Gautiers  de  Mauni  devant,  et  s'en 
vinrent  férir  et  frapper  en  la  queue  de  ces  François  qui 
s'en  aloient,  et  trouvèrent  d'aventure  un  chevalier  de  Nor- 
mendie,  mestre  d'ostel  dou  duch,  et  de  son  consel,  et  estoit 
demorés  derrière  pour  faire  liaster  le  charroi  et  le  som- 
mage.  Ils  et  tout  chil  qui  avoecques  lui  estoient,  furent 
pris,  et  biaucop  encores  d'aultres,  et  retournèrent  messires 
(  iautiers  de  Mauni  et  les  Englois  dedens  Aguillon,  et  i  ra- 

menèrent  tout  le  butin  et  les  prisonniers.  Par  ce  chevalier 
de  Normendie  sceut  li  dis  messires  Gautiers  de  Mauni 
tout  ce  qui  avenu  estoit  en  France,  et  comment  li  rois 
d'Engleterre  avoit  pris  terre  en  Normendie  et  estoit  venus 
tout  son  cemin,  ardant  et  essillant  le  païs,  et  arestés  à 
Créchi-en-Pontieu,  et  là  atendideus  jours  le  roi  de  France 
et  sa  puissance  et  [l'ot]  combatu  et  desconfi  et  cachiet  en 
voyes,  et  i  estoient  mort  et  demoret  sus  la  place  onse  chiefs 
de  païs,  quatre-vins  banerès  et  douse  cens  chevaliers,  et 
plus  de  trente  mille  hommes  d'aultres  gens,  et  apriès  tout 
ce,  il  estoit  aies  mettre  le  siège  devant  la  forte  ville  de  Ca- 
lais. De  ces  nouvelles  fu  li  dis  messires  Gautiers  de  Mauni 
si  resjoïs  que  il  n'en  vosist  pas  tenir  cent  mille  frans ,  et 
dist  au  chevalier,  liquel  on  nommoit  messire  Mouton  de 
Cambeli  :  «  Cambeli,  des  rices  et  bonnes  nouvelles  que 
«  vous  avés  dites,  vous  en  vaudrés  grandement  mieuls.  » 

CHAPITRE  CCXXXVI. 

Comment  messires  Gautiers  de  Mauni  eut  un  sauf-conduit  du  duc  de 
Normendie  pour  passer  parmi  le  roiaulme  de  France. 

Depuis  ne  demora  gaires  de  temps  que  li  dis  messires 
Gautiers  de  Mauni,  qui  tant  grant  désir  avoit  de  venir 
devant  Calais  et  de  voir  son  signeur  le  roi  d'Engleterre, 
mist  en  parole  le  chevalier  et  li  dist  :  «  Cambeli ,  je  sçai 
«  bien  que  vous  estes  moult  proçains  dou  duch  de  Nor- 
«  mendie,  et  je  désire  à  aler  devant  Calais  et  veoir  mon 
«  naturel  signeur  le  roi  d'Engleterre.  Se  vous  poés  tant 
«  faire  et  esploitier ,  sus  une  relaxion  que  je  vous  ferai, 
«  qui  sera  telle  :  je  meterai  en  souffrance  vostre  prise  et 
«  vous  recrerai  courtoisement  sus  vostre  foi,  tant  que  vous 

«  serés  aies  deviers  le  dit  vostre  signeur  et  impieterés  ' , 
«  ou  nom  de  moi,  un  bon  sauf-conduit,  que  je  puisse  pas- 
«  ser  et  cevauchier  parmi  le  roiaulme  de  France,  et  aler 
«  devant  Calais ,  moi  vintisme  tant  seullement,  et  point 
«  dormir  en  une  ville,  non  plus  de  une  nuit,  se  trop 
«  grande  nécessité  ne  le  fait,  et  bien  payer  partout,  et  en- 
«  tendes  li  sauf-conduis  soit  tels  que  je  m'i  puisse  bon- 
ce  nement  aségurer,  et  vous  retourné  deviers  moi,  ou  cas 
«  que  vous  le  m'aporterés,  je  vous  ferai  de  vostre  raençon 
«  si  bonne  compagnie  que  vous  vodrés.  »  Li  chevaliers  ot 
grande  joie  de  ceste  parole  et  respondi  :  «  Chiers  sire, 
«  vous  devés  sçavoir  que  maligance2  verai-je  volentiers, 
«  et  je  m'en  meterai  en  painne.  Vous  ferés  un  ject3  sus 
«  quel  fourme  vous  vodrés  avoir  le  sauf-conduit,  et  nom- 
ce  merés  tous  ceuls  que  vous  vodrés  avoir  en  vostre  coin- 
ce pagnie,  et  sus  l'escript  que  vous  me  baillerés,  je  ordon- 
«  nerai  ma  requeste  et  pryère.  »  Messires  Gautiers 
respondi  :  «  Vous  dites  bien.  »  Il  fist  escrire  tantos  une 
lettre  qui  contenoit  auques  la  manière  dou  sauf-conduit, 
et  puis  le  bailla  au  chevalier,  et  li  dist  :  «  Cambeli,  tenés, 
«  quant  vous  venés  par  de  delà,  si  le  faites,  par  un  clerc 
«  qui  s'i  congnoise ,  grosser  sus  la  fourme  et  ordenance 
«  que  on  a  en  France,  et  le  faites  faire  si  bien,  se  li  dus  le 
«  vous  voelt  acorder,  que  il  me  puist  partout  sus  mon  ce- 
ci min  valoir.  »  —  «  Certes,  sire,  respondi  li  chevaliers, 
«  je  en  ferai  en  toutes  manières  bien  mon  acquit.  »  Li 
chevaliers  se  départi  de  Aguillon  et  cevauça  tant  par  ses 
journées  que  il  vint  à  Paris  et  trouva  le  duch  de  Xor- 
mendie,  son  signeur,  qui  fu  moult  resjoïs  de  sa  venue,  et 

1  Impieterés,  vous  impétrerez,  vous  obtiendrez. 

2  Ma  ligance,  mon  seigneur  lige. 
»  Ject,  projet. 

li  demanda  tantos  comment  il  avoit  finet.  Li  chevaliers 
li  compta  la  fourme  et  matère,  ensi  que  chi  desus  est  con- 
tenu. Li  dus  tantos  li  acorda  et  li  dist  :  «  Faites  le  escript 
«  dou  mieuls  que  vous  poés;  nous  le  saiellerons.  Ce  nous 
«  monte  petite  cose,  quant  ils,  li  vintime  tant  seullement, 
«  voelt  courtoisement  passer  parmi  le  roiaulme  de  France, 
«  et  se  de  vous  riens  n'estoit,  il  est  bien  si  gentils  cheva- 
«  liers  et  si  loiaus,  que  là  où  il  m'en  prieroit,  je  li  acor- 
«  deroie,  car  ce  ne  nous  touce  à  nul  préjudice.  »  Li  che- 
valiers fu  tous  resjoïs  de  ceste  response,  car  il  en  pensoit 
grandement  mieuls  valoir  ensi  que  il  fist,  et  fuli  sauf-con- 
duis  escrips  et  grosses  dou  mieuls  que  on  le  pot,  ne  sceut 
faire  à  l'usage  et  stille  de  France,  ne  riens  ni  ot  oublyet, 
qui  i  fesist  à  mettre.  Li  dus  de  Normendie  le  fist  séeller  et 
le  bailla  au  chevalier,  qui  tantos  se  mist  au  retour,  et  ce- 
vauça  tant  par  ses  journées  que  il  retourna  en  Aguillon. 
De  sa  venue  et  dou  sauf-conduit  que  il  aportoit,  fu  mes- 
sires  Gantiers  de  Mauni  tous  resjoïs,  et  le  fist  lire,  et  li 
sambla  très-bons  et  très-bien  fais,  ensi  que  il  estoit,  et 
aussi  fust-il  à  tout  son  consel.  Si  dist  ensi  au  chevalier  : 
«  Cambeli ,  vous  avés  bien  esploitié  à  ma  plaisance,  et 
«  je  vous  tenrai  vostre  prommesse.  Je  vous  quite  vostre 
«  prise  et  vostre  foi,  et  poés  partir  toutes  fois  que  vous 
«  volés.  »  —  «  Sire,  dist  li  chevaliers,  grant  merchis; 
«  je  n'euisse  osé  avoir  demandé  si  avant.  »  Depuis  ne 
séjourna  li  chevaliers  que  un  jour.  Il  se  mist  au  retour 
en  France,  quites  et  délivrés  de  sa  prison.  Considérés,  je 
vous  pri,  la  vaillance  et  bonté  de  messire  Gautier  de 
Mauni  et  la  grande  affection  que  il  avoit  à  veoir  son 
signeur  le  roi  d'Engleterre,  car  il  euist  eu  dou  chevalier 
que  il  quitta,  cinq  ou  sys  mille  florins,  se  il  vosist,  et  il  le 
laissa  aler  légièrement,  par  la  manière  que  dit  vous  ay, 

CHAPITRE  CCXXXVII. 

Comment  messires  Gautiers  de  Mauni  fu  aresté  à  Orliens  et  enfermé 
en  la  prison  dou  Chastellet  ù  Paris. 

Messires  Gautiers  de  Mauui  ordonna  ses  besongnes  et 
s'en  vint  à  Liebourne,  où  li  contes  Derbi  se  tenoit,  et  li 
remonstra  comment  il  voloit  cevauchier  parmi  France  et 
aler  devant  Calais  veoir  le  roi  son  signeur  et  le  prince  de 
Galles,  son  fil,  et  les  signeurs  et  chevaliers  d'Engleterre. 
A  tout  ce's'acorda  assés  li  contes  Derbi  et  escripsi  lettres, 
qui  dévoient  venir  au  roi,  et  les  bailla  à  messires  Gautier 
de  Mauni,  liquels  s'encargea  de  les  porter.  Assés  tos  apriès, 
toutes  ses  besongnes  furent  prestes ,  et  se  départi  d'Aqui- 
tanne,  lui  vintime,  ensi  que  son  sauf-conduit  parloit,  et 
se  mist  au  cemin  et  passa. Agen  et  Agenenois  et  Limosin, 
et  partout  les  chités  et  bonnes  villes  où  il  venoit,  il  mons- 
troit  son  sauf-conduit  pour  l'honnour  dou  duch  de  Nor- 
mendie.  Il  estoit  partout  délivrés  et  passa  ensi  sans  nul 
empêcement,  tant  que  il  vint  en  la  chité  d'Orlyens.  Quant 
il  fu  là  venus,  il  se  traïst  à  ostel  et  se  ordonna  là  à  demo- 
rer  dou  disner  et  dou  souper,  pour  lui  rafresquir  et  ses 
g*ens  et  faire  refierer  ses  cevaus ,  et  pour  partir  à  lende- 
main. On  li  souffri  à  prendre  toutes  ses  aises.  Au  matin, 
quant  il  ot  oy  messe ,  li  ballieus  d'Orlyens  vint  deviers  li 
et  mist  un  arest  sus  lui  de  par  le  roi  de  France.  Tantos 
messires  Gautiers  de  Mauni  monstra  son  sauf-conduit  et 
se  quida  délivrer  par  anclii,  mais  non  peut,  et  dist  li  bail- 
lieus  que  il  li  estoit  commandé  que  il  l'emmenast  à  Paris. 
Force,  ne  esqusance,  ne  sauf-conduit,  ne  aultre  cose  ne 
vallu  riens  à  messire  Gautier  de  Mauni,  et  fu  li  baillieus 

fors  de  li  et  amena  à  grant  cevauchie  de  gens  d'armes  le 
dit  messire  Gautier  tout  courtoisement,  et  ses  gens,  à  Pa- 
ris. Euls  là  venu,  on  mist  les  gens  et  les  chevaus  de  mes- 
sire Gautier  à  hostel,  et  le  chevalier,  on  le  bouta  en  la 
prison  du  Chastellet,  en  une  cambre  assés  honneste,  et 
avoit  de  ses  variés  deus  ou  trois  avecques  li ,  qui  li  aminis- 
troient  tout  ce  que  à  lui  apertenoit. 

Quant  la  congnissance  en  fu  venue  au  duch  de  Nor- 
mendie  comment  messires  Gautiers  de  Mauni  estoit  pris 
et  mis  en  prison,  si  en  fu  durement  courouchiés,  et  s'en 
vint  deviers  le  roi,  son  père,  et  li  demanda  pourquoi  il 
l'avoit  fait  prendre,  quant  il  li  avoit  donné,  sous  son 
séelé,  sauf-conduit  pour  li  vintime  seullement,  et  il  pas- 
soit  courtoisement  et  païoit  partout  bien,  ne  nuls  ne  se 
plaindoit  de  li.  Li  rois  de  France  qui  haïoit  mortelment 
le  chevalier  pour  ses  grandes  vaillances,  respondi  à  son  fil 
et  dist  :  «  Jehan,  je  l'ai  fait  prendre  voirement.  Vous  n'a- 
it vés  pas  ens  ou  roiaulme  de  France,  encores  tant  que  je 
«  vive,  si  grande  puissance  que  pour  donner,  ne  séeler 
«  sauf-conduit  à  mes  adversaires,  et  pour  ce  que  vous  vos 
«  en  estes  avanciés,  je  le  ferai  pendre  par  le  col.  Se  s'i 
«  exemplieront  li  aultre.  »  —  «  Monsigneur ,  respondi  li 
«  dus,  se  vous  faisiés  ce  faire,  jamais  en  toute  ma  vie,  je 
«  ne  m'armeroie  pour  la  guerre  de  France  à  l'encontre  des 
«  Englois,  ne  tout  chil  que  destourner  je  poroie,  et  en  fe- 
«  roie  pendre  tant  de  ceuls  qui  ce  consel  vous  donnent.  » 
Et  se  départi  adonc  li  duc  de  Normendie,  par  grant  mau- 
talent,  de  la  cambre  dou  roi  son  père,  et  se  tint  bien 
quinse  jours  que  point  n'aloit  deviers  le  roi.  Li  rois  disoit 
à  le  fois  que  il  le  feroit  pendre,  et  en  estoit  grant  nouvelle 
dedens  Paris,  et  par  trois  ou  quatre  samedi,  moult  grant 
peuple  s'asambloit  devant  le  Chastellet,  et  couroient  vois 

et  renommée  :  «  On  pendera  Gautier  de  Mauni  :  alons  le 
«  veoir.  » 

Li  gentils  chevaliers  estoit  en  prison  en  Chastellet  et 
non  à  sa  plaisance,  car  il  sentoit  le  roi  de  France  durement 
crueuls  et  hauster ,  et  son  consel  desraisonnable ,  siques, 
quant  telles  imaginations  li  venoient  devant,  il  avoit  grande 
angousse  de  coer,  et  faisoit  chanter  messe  dedens  Chas- 
tellet tous  les  jours  devant  lui  et  donner  tous  les  jours  l'au- 
mône de  l'argent  de  sys  esqus  de  Phelippe,  et  prioient  les 
povres  gens  pour  lui,  et  vosissent  bien,  pour  la  convoitise 
de  l'argent  et  avoir  l'aumonne,  que  il  demorast  un  grant 
tempore  en  prison. 

Uns  chevaliers  de  Hainnau  et  de  Cambrésis,  qui  se  nomma 
messires  d'Esne,  et  son  cousin,  sitos  que  il  sceut  la  prise 
de  messire  Gautier,  il  vint  à  Paris  et  poursievi  le  duch  de 
Normendie  chaudement,  et  bien  voloit  li  dus  que  il  fust 
poursieuvis,  car  ce  estoit  la  cose  dou  monde  qui  pour  ces 
jours  li  aloit  plus  priés  dou  coer,  et  disoit  bien  à  ceuls  qui 
le  dit  chevalier  pourcaçoient  :  «  Ne  vous  esbahissiés  en 
«  riens  de  Gautier  de  Mauni,  car  il  ni  a  si  osé  en  France, 
«  réservé  monsigneur  mon  père,  qui  l'ose  jugier  à  mort, 
«  ne  mettre;  et  monsigneur  brisera  un  de  ces  jours  son 
«  aïr,  et  le  rauerés  quite  et  délivré.  »  En  ce  dangier,  péril 
et  aventure  fu  messires  Gautiers  de  Mauni  bien  sept  se- 
mainnes,  et  aussi  li  dus  de  Normendie  n'eslongeoit  point 
Paris ,  mais  petit  hantoit  l'ostel  dou  roi ,  et  tant  que  chil 
qui  le  plus  avoient  apressé  le  chevalier,  furent  chil  qui 
dissent  au  roi  :  «  Sire,  il  vous  fault  brisier  de  ce  Englois 
«  que  vous  tenés  en  prison,  car  monsigneur  de  Normendie, 
«  vostres  fils,  l'a  encargiet,  et  au  voir  dire  et  à  considérer 
«  raison,  petit  puet-il  faire,  ne  avoir  en  Franche,  se  il  ne 
«  puet  donner  un  sauf-conduit,  et  se  vous  aueriez  fait 

«  morir  le  chevalier,  pour  ce  ne  seroit  pas  vostre  guerre 
«  achiévée  deviers  les  Englois ,  ne  pour  un  cent  de  tels  ; 
«  et  se  i  prenderoit  vostre  fils  si  grant  desplaisance  que 
«  il  le  monstreroit  de  fait,  et  jà  en  veons-nous  les  appa- 
«  rans.  »  Li  rois  conduit  et  entendi  ces  paroles  bien  par- 
faitement et  senti  assés  que  on  li  disoit  vérité,  et  que  il 
n'avoit  que  faire  de  nourir  nulle  haine  deviers  son  hiretier, 
pour  un  chevalier.  Si  fist  li  rois  mettre  hors  de  Castellet 
messire  Gautier  de  Mauni  et  mener  par  messire  Bouchicau 
et  par  messire  Guichart  d'Angle,  qui  lors  estoient  jone 
chevalier,  che  messire  Gautier  de  Mauni  à  son  hostel  où 
ses  gens  estoient  logiet,  et  avoient  toudis  esté  depuis  que 
il  fu  mis  en  prison,  au  Chastiel-Festu  à  le  Crois-en-Tiroi, 
et  fu  là  laissiés  des  chevaliers,  et  sus  le  soir  on  li  vint  dire 
de  par  le  roi  que  à  l'endemain  li  rois  voloit  que  il  venist 
disner  à  l'ostel  de  Xéelle,  où  il  se  tenoit  communément,  et 
messires  Gautiers  l'acorda.  Quant  ce  vint  à  l'endemain,  li 
rois  l'envoia  à  quérir  moult  honnourablement  par  ses  che- 
valiers, qui  l'amenèrent  tout  au  lonc  des  rues  de  Paris  et 
montés  sus  cevaus  et  passèrent  Grant  Pont  et  Petit  Pont 
et  venirent  à  Néelle  dalés  les  Augustins,  et  là  fu-il  receus 
de  tous  les  chevaliers  dou  roi.  Et  fu  li  asisse'  adonc  de  la 
table  dou  roi,  li  arcevesques  de  Sens,  premiers,  et  puis  le 
roi,  et  desous,  messire  Jaquèmes  de  Bourbon  et  messire 
Gautier  de  Mauni.  Plus  n'en  i  ot  à  celle  table,  et  là  sus  la  fin 
dou  disner,  [on]  présenta  à  messire  Gautier  de  Mauni  de  par 
le  roi  moult  rices  jeuiauls  d'or  et  d'argent,  et  furent  mis 
devant  lui  sus  la  table,  et  qui  les  avoient  aportés,  ce  fu  li 
sire  de  Biaujeu  et  messire  Carie  de  Montmorensi.  Apriès 


1  Li  asisse,  l'ordre  dans  lequel  étaient  assis  ceux  qui  se  trouvaient  à 
lu  table  du  roi. 

la  table',  encores  estoient  li  jeuiel  sus  la  table.  On  dist  à 
rnessire  Gautier  :  «  Sire,  faites  lever  ces  jeuiaulspar  vos- 
a  très  gens,  car  il  sont  vostre.  »  Messire  Gautier  respondi 
et  dist  :  <*  Je  n'ai  pas  déservi  à  recevoir  dou  roi  de  France 
«  si  grans  dons,  et  quant  je  li  auerai  fait  service  qui  le 
«  vaille,  je  prenderai  bien  ce  don  ou  aultres.  »  Li  rois 
volt  sçavoir  quel  cose  il  avoit  respondu.  On  li  dist;  li  rois 
pensa  sus  et  puis  dist  :  «  Il  est  frans  lioms  et  loiaus.  Or  li 
«r  demandés  de  par  nous  comment  il  les  voelt  prendre,  car 
«  nous  volons  que  il  li  demeurent.  »  On  retourna  à  mes- 
sire Gautier  de  Mauni,  et  li  fu  dite  la  parole  dou  roi.  Il 
respondi  à  ce,  moult  prudentement,  et  dist  :  «  Je  les  pren- 
«  derai  par  condition  telle  que  je  les  ferai  porter  avoec- 
«  ques  moi  devant  Calais,  et  en  parlerai  au  roi  mon  si- 
«  gneur,  et  se  il  li  plaist  que  je  les  retiengne,  je  les 
«  retenrai,  et  aultrement  non.  »  Ceste  parole  fu  recordée 
au  roi.  Li  rois  l'en  sceut  bon  gré  et  dist  :  «  Faites-li  lever 
«  sus.  Nous  le  volons.  »  Donc  fîst  lever  sus  les  jeuiauls 
messire  Gautier  de  Mauni,  par  messire  Mansart  d'Esne, 
son  cousin ,  et  valoient  bien  mille  florins.  Ce  disner  fait, 
messires  Gautiers  prist  congiet  au  roi.  Li  rois  li  donna,  et 
se  départi  de  Néelle  et  fu  raconvoyés  de  ces  chevaliers 
dou  roi  à  son  hostel  et  là  laissiés  ;  mais  au  souper,  li  dus  de 
Normendie  l'eut  avoecques  toutes  ses  gens  et  lor  fîst  très- 
bonne  chière  et  donna  à  casqun  ou  coupe  ou  banap  d'ar- 
gent, et  fu  raconduis  à  son  hostel  des  chevaliers  dou  duch; 
et  fîst  li  rois  de  France  compter  et  payer  tout  ce  que  il  avoit 
frayet  à  Paris,  tant  en  prison  comme  aillouTs,  là  où  on  le 
pot  sçavoir.  Et  quant,  au  matin,  messires  Gautiers  de 
Mauni  deubt  monter  à  cheval,  li  dus  de  Normendie  li  en- 

1  Après  le  dîner. 

voia  une  haquenée  amblans  et  un  bon  coursier  ou  pris  de 
mille  livres.  Ensi  se  départi  messires  Gautiers  de  Mauni 
de  Paris  et  cevauça  depuis  toute  la  frontière  de  France  en 
ségur  estât,  tant  que  il  vint  devant  Calais  et  en  la  ville 
nove  dou  roi  ' . 

CHAPITRE  CCXXXVIII. 

Comment  messires  Gautiers  de  Mauni,  étant  venu  devant  Calais,  ren- 
voya les  dons  dou  roi  de  France. 

De  la  venue  messire  Gautier  de  Mauni  furent  H  rois  et 
li  princes  son  fil  et  tout  li  signeur  de  l'oost  moult  resjoï. 
Assés  tos  apriès  ce  que  il  fu  là  venus,  et  que  il  ot  parlé  au 
roi  de  pluisseurs  coses,  il  li  remonstra  par  paroles  moult 
sagement,  comment,  sa  délivrance  faite,  on  l'avoit  hon- 
nouré  à  Paris,  et  que  li  rois  de  France  li  avoit,  séans  à  ta- 
ble, fait  présenter  moult  riches  dons  et  jeuiauls;  mais  nuls 
n'en  avoit  retenus,  fors  par  condition  se  il  li  plaisoit  et 
non  aultrement.  Li  rois  d'Engleterre  respondi  à  ce  et 
dist  :  «  Gautier,  nous  avons  assés  pour  vous  donner  :  ren- 
a  voyés-li.  Nous  ne  volons  que  vous  en  retenés  nuls.  » 
Sus  ceste  parole  messires  Gautiers  prist  tantos  les  jeuiauls 
(ceuls  que  li  rois  li  avoit  fait  présenter),  et  dist  à  son  cou- 
sin, messire  Mansart  d'Esne  :  «  Il  vous  fault  cevauchier 
«  viers  Paris  et  rendre  au  roi  ou  à  ses  commis  ces  jeuiauls  ; 
«  car  li  rois  mon  signeur  ne  voelt  point  que  je  enretiengne 
«  nuls.  »  Messires  Mansars  fu  tous  apariliés  de  faire  ce 
message  et  se  ordonna  sur  ce,  et  se  départi  dou  siège  de 
Calais  et  esploita  tant  par  ses  journées  que  il  vint  à  Paris. 

1  Edouard  III  avait  donné  à  la  ville  qu'il  avait  construite  devant 
Calais  pour  son  armée,  le  nom  de  Ville-veuve-la-hardie. 

Quant  il  fu  là  venus,  ils  qui  estoit  assés  congneus  en  l'os- 
tel  dou  roi,  car  on  li  avoit  veu  pluisseurs  fois,  se  traïst 
avant  et  fist  tant  que  il  fu  menés  devant  le  roi  pour  faire 
son  message,  et  le  fist  bien  et  sagement,  et  remercia  gran- 
dement le  roi  de  par  messire  Gautier  de  Mauni  ;  mais, 
tant  que  des  jeuiauls,  il  les  avoit  raportés.  Donc  demanda 
li  rois  où  li  jeuiel  estoient.  Il  dist  :  «  Sire,  il  sont  céens 
«  et  tous  près  de  mettre  là  où  vous  le  commanderés.  »  Li 
rois  regarda  sus  le  chevalier  et  dist  :  «  Va,  va;  je  te  les 
«  donne.  Nous  en  avons  encores  des  aultres  assés.  »  Ensi 
fu  enrichis  messires  Mansars  d'Esne,  des  jeuiauls  dou  roi. 
Nous  lairons  un  petit  à  parler  de  ces  besongnes  ichi,  et 
retournerons  à  celles  de  Gascongne. 

CHAPITRE  CCXXXIX. 

Comment  li  contes  Derbi  fist  son  mandement  et  tant  esploita  que  il 
conquist  la  cité  de  Poitiers. 

Vous  avés  bien  oï  recorder  comment  li  contes  Derbi,  les 
François  séant  devant  Aguillon,  s'estoit  tenus  à  Bour- 
diaus-sus-Gironde  ou  à  Liebourne.  Assés  tos  apriès  que 
messires  Gautiers  de  Mauni  se  fu  départis  de  li  et  dou 
païs,  sus  la  fourme  que  vous  avés  oï,  li  dis  contes  s'avisa 
et  dist  que  trop  avoit  séjourné,  et  que  il  voloit  faire  une 
cevauchie  en  Poito  et  en  Saintonge.  Si  fist  son  mandement 
sus  tous  ceuls  desquels  il  pensoit  à  estre  aidiés,  et  asignu 
journée  à  estre  à  Bourdiaus.  A  ce  mandement  vinrent  de 
Gascongne  li  sires  de  Labret,  li  sires  de  Mouchident ,  li 
sires  de  Copane,  li  sires  de  Pommiers  et  messires  Huhes, 
son  frère,  li  sires  de  Lespare,  li  sires  de  Eosem,li  .sires  de 
Duras,  li  sires  de  Landuras,  li  sires  de  Tourton,  li  sires 

de  Labarte,  li  sires  de  Taride,  li  sires  de  Cervols  et  de 
Carlet,  li  sires  de  Longeren  et  pluisseurs  chevaliers  et 
esquiers,  et  tant  que  il  furent  bien  douse  cens  lances  et 
deus  mille  gros  variés  à  lances  et  as  pavais.  Si  passèrent 
toutes  gens  d'armes  et  aultres  la  grosse  rivière  de  la  Gi- 
ronde et  prissent  le  cemin  de  Mirabiel.  Quant  il  furent 
venus  jusques  à  là,  il  asallirent  la  ville  et  le  prisent  d'a- 
saut,  mais  au  chastiel  ne  porent-il  riens  faire,  et  vinrent 
devant  Marant,  à  quatre  lieues  de  la  Rocelle,  mais  il  le 
trouvèrent  si  fort  que  point  n'i  tournèrent  pour  le  asallir, 
et  passèrent  oultre,  et  puis  vinrent  à  Lusignen  et  ardirent 
la  ville,  mais  au  chastiel  il  ne  fourfissent  riens  et  laissiè- 
rent  derrière  euls  Pons-en-Poito  et  Saintes;  mais  pour- 
tant que  elles  estoient  fortes  et  bien  pourveues,  il  n'i 
livrèrent  nuls  assaus  et  vinrent  à  Taillebourc-sus-la-Cha- 
rente.  Si  conquissent  la  ville  et  le  castiel,  et  prissent  tout 
et  ardirent  et  désemparèrent,  et  passèrent  la  rivière  et 
vinrent  devant  la  ville  de  Saint- Jehan-l'i^ngelier,  et  se 
ordonnèrent  pour  le  asségier.  A  ce  jour  que  les  Englois 
vinrent  là,  il  n'i  avoit  dedens  nulles  gens  d'armes,  et  tout 
li  chevalier  et  esquier  de  Poito  et  de  Saintonge  estoient 
retrait  en  lors  forterèces  et  les  gardoient  au  mieuls  que  il 
pooient,  ne  nulle  asamblée  il  ne  faisoient,  mais  estoit  li 
pais  ensi  que  tous  desconfis.  Quant  chil  de  Saint-Jehan 
veirent  que  il  aueroient  le  siège,  si  doubtèrent  le  lour  à 
perdre,  femmes  et  enfans,  et  lor  ville  arse,  et  lour  appa- 
roit  confors  de  nul  costé.  Si  tretyèrent  deviers  les  Englois 
à  euls  rendre  et  mettre  en  lor  obéissance,  salve  lors  corps 
et  lors  biens.  Li  Englois  entendirent  as  lors  trettiés  et  en- 
trèrent en  la  ville  de  Saint- Jehan,  et  en  furent  signeur  et 
prissent  les  fois  et  la  ségureté  des  hommes  de  la  ville,  et  s'i 
nifresquirent  trois  jours  et  puis  passèrent  oultre,  et  prissent 

le  ceniin  de  Poitiers  et  tant  esploitièrent  que  il  i  parvin- 
rent. Quant  chil  de  la  chité  de  Poitiers  entendirent  que  les 
Englois  venoient  ensi  sus  euls,  si  furent  tout  esbahi.  Li 
contes  Derbi  et  les  Gascons  et  Englois  qui  en  sa  compa- 
gnie estoient,  avant  que  il  parvenissent  à  Poitiers,  vinrent 
devant  Monstruel-Bonnin,  où  il  avoit  pour  ce  temps  plus 
de  deus  cens  monnoiers,  qui  là  forgeoient  et  faisoient  la 
monnoie  dou  roi,  et  estoient  chil  monnoieur  de  pluisseurs 
nations  et  dissent  :  «  Entre  nous  sommes  en  forte  place 
«  assés  :  trop  bien  nous  nos  demanderons.  »  Quant  les 
Englois  et  Gascons  furent  là  venu,  il  envoyèrent  dire  à 
ces  ouvriers  de  monnoie  que  il  se  vosissent  rendre  ou  il 
aueroient  l'asaut.  Il  respondirent  orguilleusement  que  il 
ne  faisoient  compte  de  lors  manaces.  Quant  les  Englois 
entendirent  ce,  si  furent  tout  courechiet  et  dissent  que  il 
ne  se  départiroient  point  ensi.  Si  commencliièrent  à  asal- 
lir  la  forterèce  de  Monstruel-Bonnin,  moult  asprement, 
pour  le  convoitise  de  gaegnier  ;  car  il  i  espéroient  à  trou- 
ver grant  argent  pour  tant  que  li  monnoyer  i  estoient  et 
le  tenoient.  Ce  premier  jour,  il  ne  le  porent  conquérir, 
mais  au  secont  jour,  toutes  gens  alèrent  à  l'asaut  de  si 
grande  volenté  que  de  force  il  le  prissent,  et  entrèrent  de- 
dens  Englois  et  Gascons  et  ocirent  tous  ceuls  que  il  i  trou- 
vèrent, et  i  conquissent  grant  finance  en  monnoie  appa- 
rillié,  et  encores  ne  vint  pas  tout  à  congnissance.  Quant 
il  se  deubrent  départir  de  Monstruel,  il  ardirent  la  ville, 
mais  i  retinrent  le  castiel  pour  euls  et  laissièrent  quarante 
arcbiers  pour  le  garder  et  lor  baillièrent  un  capitaine  qui 
se  nommoit  Ricbart  Fouque,  et  puis  passèrent  oultre  et 
cbevaucbièrent  viers  Poitiers. 

Les  hommes  de  Poitiers  estoient  tout  segnefyet  de  la 
venue  des  Englois  et  comment  sus  lor  cemin  il  avoient 

pris  villes  et  castiaus.  Si  en  estoient  tant  plus  esbahi,  et 
ne  sentoient  pas  lor  ville  forte  assés,  mes  sus  la  fiance  de 
auquns  chevaliers  et  esquiers  dou  pais  qui  dedens  s'estoient 
boutet  et  requelliet,  tels  que  li  sires  de  Tannai-boucon,  li 
sires  de  Puissances  et  li  sires  de  Cors  et  lors  gens,  il  se, 
confortoient.  Nequedent,  li  plus  rice  avoient  widiet  lors 
coses  les  millours  et  envoyet  oultre  à  Chasteleraut  et 
d'aultre  part,  et  lors  femmes  et  lors  enfans  pour  estre  à 
sauveté.  Vous  devés  sçavoir  que  Poitiers  est  une  très- 
grande  chité  et  de  forte  garde  et  moult  raemplie  d'églises 
et  de  moustiers,  et  très  que  les  Englois  se  départirent  de 
Bourdiaus,  avoient-il  jette  lor  visée  de  venir  à  Poitiers  et 
de  euls  mettre  en  painne  dou  prendre,  sus  la  fiance  de  i 
avoir  un  très-grant  proufit.  Quant  il  furent  venu  par  de- 
vant, et  li  signeur  l'orent  avisée,  et  comment  elle  estoit  de 
grande  garde,  si  dissent  que  elle  estoit  trop  bien  prenda- 
ble.  Si  se  logièrent  ce  premier  jour  devant,  sans  faire  nul 
samblant  de  l'asalir,  et  envoyèrent  lors  coureurs  tout  au- 
tour sus  le  pais  et  trouvèrent  assés  à  fourer  ;  car  li  pais 
estoit  raemplis  de  vivres,  et  les  granges  plainnes  de  tous 
biens,  de  bleds,  de  foins  et  d'avainnes,  et  les  celiers  plains 
de  bons  vins.  Si  prendoient  les  Englois  desquels  que  il 
voloient,  et  le  demorant  laissoient.  Quant  ce  vint  à  l'ende- 
main,  il  se  départirent  en  sys  pars,  et  envoya  li  contes 
Derbi  asallir  en  sys  lieus  les  Englois  et  les  Gascons,  et 
estoient  en  casqune  de  ces  batailles,  les  archiers  partis 
ouniement,  et  tout  à  une  fois  les  sys  assaus  commenchiè- 
rent,  dont  chil  de  la  ville  furent  tout  esbahi,  car  il  ne 
sceurent  auquel  lés  entendre.  Li  gentilhomme  qui  dedens 
Poitiers  estoient,  se  missent  au  deffendre  vaillamment, 
mais  il  ne  porent  pas  partout  entendre,  et  ces  archiers 
traïoient  si  ouniement  que  nuls  ne  s'osoient  bouter  en  lor 

trait,  et  entrèrent  de  deus  assauls  la  première  fois  dedens 
Poitiers.  Ce  furent  li  sires  de  Copane  et  sa  banière,  et  li 
sires  de  Pommiers  et  sa  banière.  Quant  li  chevalier  et 
esquier  veirent  que  on  les  avoit  efforciés  et  que  lors  en- 
nemis entroient  ens,  si  se  retraïssent  au  plus  tos  que  il 
porent  deviers  le  chastiel,  et  se  boutèrent  dedens,  et  aussi 
se  requellièrent  grant  fuisson  de  ceuls  de  Poitiers,  et 
moult  de  hommes,  de  femmes  et  de  en  fans  prissent  les 
camps  par  deus  portes  qui  furent  ouvertes,  et  se  sauvè- 
rent, et  chil  qui  demorèrent  furent  ens  ou  dangier  de  lors 
ennemis  qui  n'en  avoient  nulle  pité,  mais  i  ot  ce  jour 
grande  ocision.  Ensi  orent  en  ce  temps  les  Englois  et  les 
Gascons  la  chité  de  Poitiers  '  et  i  furent  quatre  jour,  et 
quant  il  se  départirent,  tout  cargiet  d'or  et  d'argent,  de 
draps,  de  pennes  et  de  jeuiauls,  il  boutèrent  le  feu  deden?  ; 
(car  il  n'orent  pas  consel  de  le  tenir),  liquels  feus  fu  si 
grans  et  tant  mouteplia  que  pluisseurs  églises  furent  arses 
et  péries,  dont  ce  fu  pités  et  damages.  Et  s'en  retournèrent 
les  Englois  viers  Bourdiaus  par  un  aultre  cemin  que  il 
n'estoient  venu  et  rentrèrent  en  Bourdiaus  tout  rice  et 
trousé  de  bonnes  coses,  et  orent  sus  ce  voiage  les  Englois 
et  les  Gascons  plus  de  quatre  cens  prisonniers,  lesquels  ils 
rançonnèrent,  quant  il  furent  venu  à  Bourdiaus,  tout  à 
lor  plaisance,  et  en  recrurent  courtoisement  les  auquns 
sus  lors  fois,  qui  depuis  payèrent  à  lor  aise,  car  en  tels 
coses  Englois  et  Gascons  ont  esté  moult  courtois.  Quant  li 
contes  Derbi  fu  retournés  à  Bourdiaus,  il  donna  à  toutes 
gens  d'armes  congiet,  et  se  ordonna  de  monter  sus  mer  et 
de  venir  devant  Calais  veoir  le  roi  d'Engleterre  et  tist  ses 


1  La  ville  de  Poitiers  fut  conquise,  comme  nous  l'apprend  une  lettre 
du  comte  de  Derby,  le  mercredi  après  la  Saint-Michel  1346. 

pourvéances  de  nefs,  de  vassiaus  et  de  baleDghiers  sus  la 
rivière  de  Gironde  devant  la  bonne  cliité  de  Bourdiaus. 

Noue  retournerons  as  besongnes  d'Engieterre  et  parle- 
rons dou  roi  David  d'Escoce  et  des  Escoçois,  qui  fissent  en 
celle  saison  une  grant  asamblée  en  Escoce  pour  entrer  en 
Engleterre  et  destruire  le  païs. 


CHAPITRE  CCXL. 


Comment  li  rois  de  France  enhorta  les  Escoçois  à  entrer 
en  Engleterre. 


Quant  li  rois  de  France  et  ses  consauls  veirent  que  li 
rois  d'Engieterre  et  les  Englois  estoient  aresté  devant  Ca- 
lais, si  en  furent  moult  couroucbié.  Si  jetèrent  loi*  visée  li 
François  que  il  feroient  le  roi  d'Escoce  et  les  Escoçois 
resvillier  et  entrer  à  puissance  au  lés  deviers  euls,  ou 
roiaulme  d'Engieterre,  et  ardoir  et  essillier  tout  devant 
euls.  Il  ni  veoient  aultre  remède,  car  quant  les  Englois 
aueroient  ces  nouvelles,  pour  obvyer  à  rencontre,  il  se 
départiroient  dou  siège  devant  Calais  et  s'en  retourne- 
roient  en  Engleterre.  Li  rois  d'Engieterre  qui  séoit  devant 
Calais,  a  voit  bien  imaginet  et  considéret,  et  son  consel 
aussi,  toutes  ces  besongnes,  et  que  voirement  les  Escoçois 
qui  désiroient  à  contrevengier  les  damages  et  despis  que 
les  Englois  lor  avoient  fais,  poroient  entrer  en  Engleterre 
et  i  faire  un  grant  damage,  et  si  n'estoit  pas  li  païs  bien  pour- 
veus  pour  le  deffendre  et  garder  à  l'encontre  des  Esco- 
çois ;  car  il  tenoit  là  au  siège  devant  Calais  toute  la  flour 
de  la  bonne  chevalerie  d'Engieterre,  et  aussi  son  cousin  li 
contes  Derbi  en  avoit  grant  fuisson  en  sa  compagnie  en 

Gascongne ,  siques  pour  toutes  ces  doubtes  et  inconvé- 
niens  qui  pooient  avenir,  le  roi  d'Engleterre,  venu  devant 
Calais  et  basti  son  siège  en  la  fourme  et  manière  que  vous 
avés  oï  recorder,  il  ordonna  que  li  sires  de  Persi,  li  sires 
de  Noef ville,  li  sires  de  Roos  et  li  sires  de  Lussi  retourne- 
roient  en  Engleterre,  à  tout  deus  cens  lances  et  cinq  cens 
•archiers,  et  iroient  en  Norhombrelande  garder  la  frontière 
contre  les  Escoçois.  Encores  demoroient  gens  assés  au  roi 
d'Engleterre  pour  furnir  et  tenir  son  siège,  parmi  le 
moyen  de  ce  que  nuls  ne  pooit  venir  sus  euls,  tant 
estoient-il  bien  fortefyet,  et  aussi  les  Flamens  de  Flandres 
escripsoient  (et  envoioient  souvent  deviers  le  roi  d'Engle- 
terre), en  li  remonstrant  comme  si  soubject,  amit  et  aloyet, 
que  quant  il  les  vodroit  avoir  et  ils  leur  segnefieroit,  il  le 
venroient  dou  jour  à  l'endemain  servir  à  soissante  mille 
hommes.  Li  rois  d'Engleterre  ne  renonçoit  pas  à  ce  con- 
fort, mais  les  tenoit  à  amour  moult  grandement,  siques 
sus  lor  fiance  et  confort,  ils  s'estoit  priés  pris1  de  renvoyer 
ces  quatre  barons  desus  nommés  en  Engleterre  ;  et  quant 
il  i  furent  venu,  il  trouvèrent  la  roine  Phelippe  d'Engle- 
terre, qui  n'estoit  pas  esbabie,  mais  comme  vaillans 
dame,  requelloit  et  asambloit  gens  de  toutes  pars,  et  estoit 
la  bonne  dame  traite  en  la  cbité  de  Ebruich  que  on  dist 
Iorcb. 

Si  fu  la  dame  moult  resjoïe  de  la  venue  des  quatre  che- 
valiers desus  dit  et  des  bonnes  nouvelles  que  elle  ot  de  son 
signeur  et  mari,  le  roi  d'Engleterre,  et  se  ordonnèrent  tout 
l'un  parmi  l'aultre,  atendans  le  roi  d'Escoce  et  les  Escoçois 
qui  estoient  issu  d'Escoce  et  jà  entré  ens  es  frontières  de 
Norhombrelande,   et   ardoient  et  essilloient  à  lor  pooir 

1  Ils  s'estoit  priés  pris,  il  avait  oBé.  L'adjectif:  présomptueux  a  la 
même  étyuiolog-ie. 

tout  le  païs,  et  estoient  plus  de  quarante  mille,  ne  nuls 
n'estoit  demorés  derrière,  de  qui  on  se  peuist  aidier. 

CHAPITRE  CCXLI. 

Comment  les  Escoçois  vinrent  devant  le  Noef-Chastiel-sur-Thin,  et 
comment  la  roine  d'Engleterre  ordonna  son  hoost  pour  les  com- 
batre. 

Entrues  que  la  roine  d'Engleterre  avoit  fait  son  asam- 
blée  et  faisoit  encores  en  la  marce  et  la  frontière  d'Iorch, 
li  rois  David  d'Escoce  et  les  Escoçois,  à  trois  mille  armeures 
de  fier,  chevaliers  et  esquiers,  et  bien  trente  mille  d'aul- 
tres  gens,  tout  homme  de  guerre  et  en  pourpos  de  courir 
toute  Engleterre  (car  il  le  sentoient  desnuée  de  gens  d'ar- 
mes et  d'archiers),  entrèrent  au  lés  deviers  Rosebourch, 
en  la  terre  li  signeur  de  Persi,  et  vinrent  un  jour  à  An- 
vuich  et  ardirent  la  ville,  mais  au  chastiel,  il  ne  peurent 
riens  fourfaire,  et  passèrent  oultre  pour  passer  à  gué  la 
rivière  de  Thin  pour  venir  devant  Durâmes  et  Iorch  et 
entrer  en  la  plainne  Engleterre.  Sur  celle  entente  le  fai- 
soient-il  et  ne  quidoient  pas  que  nuls  lor  deuist  aler  au-de- 
vant, ne  résister  lor  cemin,  tant  estoient-il  orguilleus; 
mais  si  fissent,  car  si  trètos  que  les  nouvelles  vinrent  à  la 
roine  d'Engleterre,  qui  se  tenoit  à  Iorch  et  qui  là  avoit 
asamblé  ce  que  elle  pooit  avoir  de  gens,  [et  que  elle]  sceut 
que  li  rois  d'Escoce  et  les  Escoçois  estoient  entré  en  Nor- 
hombrelande  et  ardoient  et  essilloient  le  païs,  pour  mieuls 
monstrer  que  la  besongne  estoit  sienne,  elle  se  départi,  à 
ce  que  elle  avoit  de  gens,  le  conte  de  Honstidonne  que  elle 
avoit  fait  connestable  de  toute  son  hoost  et  le  signeur  de 
Moutbrai,  marescal,  en  sa  compagnie;  et  là  estoient.  li 

archevesques  de  Cantorbie,  li  archevesques  d'Iorcb,  li  évo- 
ques de  Londres ,  li  évesques  de  Harfort,  li  évesques  de 
Nordvich,  li  évesques  de  Lincole  et  li  évesques  de  Du- 
râmes, car  en  Engleterre,  quant  li  besoins  est,  tout  li  pré- 
lat et  li  clergiés  .s'arment  pour  aidier  à  deffendre  et  garder 
leur  pais.  Li  rois  d'Escoce  et  les  Escoçois  esploitièrent  tant 
que  il  vinrent  logier  à  trois  petites  lieues  dou  Noef-Chas- 
tiel-sur-Thin,  où  la  roine  d'Engleterre  estoit  venue,  et  pas 
ne  savoient  les  Escoçois  que  elle  fust  là  en  celle  assamblée 
des  Englois,  et  ne  le  tenoient  pas  à  si  vaillant  femme  que 
elle  estoit  et  que  il  le  trouvèrent.  Bien  sçavoient  les  Es- 
coçois que  les  Englois  estoient  requelliet  en  la  ville  dou 
Noef-Chastiel-sur-Tbin,  siques,  quant  il  furent  venu  et 
aresté  à  trois  petites  lieues  englesces  priés  de  là,  il  leur 
mandèrent  par  un  hiraut  que,  se  il  voloient  traire  hors  et 
venir  sus  les  camps,  il  trouveroient  les  Escoçois  tous  priés, 
qui  les  combateroient,  et,  se  il  ne  venoient,  il  fuissent 
tout  conforté  que  il  les  venroient  requerre  dedens  le  Noef- 
Chastiel.  Li  baron  de  Northombrelande  et  li  contes  de 
Honstidonne,  asquels  les  paroles  et  requestes  adrechiè- 
rent,  respondirent  que  il  isseroient  bien,  quant  bon  lor 
sambleroit,  non  à  la  volenté  de  lors  ennemis.  Quant  ceste 
response  fu  oïe,  li  Escoçois  dissent  ensi  ensamble  :  «  Ces 
«  Englois  nous  doubtent.  Il  ne  sont  que  un  petit  de  gens  : 
«  il  n'oseront  issir  hors  dou  Noef-Chastiel.  Se  nous  les 
«  volons  avoir,  il  les  nous  convient  là  aler  querre.  Nous 
«  les  assiégerons  :  il  seront  nostre.  Nous  tenons  les  camps 
«  en  Engleterre.  Avant  que  li  rois  d'Engleterre  et  sa 
«  puissance  qui  sont  à  siège  devant  Calais,  soient  chi 
«  venus,  nous  auerons  fait  nostre  fait  et  desconfi  tout  le 
«  pais.  Nous  sçavons  bien,  hommes  pour  hommes,  que 
«  nous  sommes  sys  contre  un,  car  li  païs  d'Engleterre  est 

«  à  présent  tous  wis',  et  ont  encores  avoecques  euls 
«  grant  fuisson  de  clergiet,  liquel  n'aueront  nulle  durée 
«  contre  nous,  car  il  ne  sont  point  fait  de  la  guerre.  » 
Ensi  se  devisoient  li  Escoçois  et  comptoient  les  Englois 
pour  tous  desconfis  ;  mais  li  Englois  ne  l'entendoient  pas 
ensi.  Ançois  missent-il  en  lors  arrois  sous  ordenance  avis 
et  monstrèrent  corage  de  vaillance,  et  furent  consilliet, 
sus  la  response  que  il  avoient  faite  asliirausquilor  avoient 
aporté  la  bataille,  que  il  n'atenderoient  pas  que  les  Esco- 
çois les  venissent  requerre,  ne  enclore  dedens  la  ville  dou 
Noef-Chastiel-sur-Thin,  mais  se  départiroient,  le  bon  ma- 
tin, tout  apresté  pour  tantos  combatre,  se  il  besongnoit, 
et  se  meteroient  sus  les  camps  et  prenderoient  cel  avan- 
tage, et  ensi  esbahiroient-il  lors  ennemis.  Sus  la  fourme 
et  manière  que  il  proposèrent,  ensi  le  fissent-il.  Ce  propre 
soir,  li  contes  de  Honstidonne,  connestables  de  l'oost,  et 
li  sires  de  Moutbrai,  marescaus,  envoyèrent  nonchier, 
d'bostel  en  bostel,  parmi  la  ville  dou  Noef-Chastiel-sus- 
Tbin  que  au  point  dou  jour,  au  son  de  la  trompette,  cas- 
quns  fust  près  pour  monter  à  cheval  et  pour  sievir  l'oost 
là  où  les  banières  cbevauceroient.  Tout  l'acordèrent. 

Quant  ce  vint  au  point  dou  jour,  les  trompettes  sonnè- 
rent ;  toutes  manières  de  gens  se  resvillièrent.  Au  second 
cop  de  la  trompette,  tout  s'armèrent,  et  au  tierch  son  de  la 
trompette,  tout  montèrent  as  chevaus,  voires  cbilqui  cheval 
avoient;  et  childe  piet  furent  tous  près  aussi  pour  partir 
et  euls  poursievir,  et  issirent  tout  dou  Noef-Chastiel  et  se 
traïssent  sus  les  camps  et  ceminèrent  tout  droit  deviers  les 
Escoçois,  et  là  estoit  la  bonne  roine  d'Engleterre,  la  très- 


1  Wis,  vide,  abandonné  des  hommes  d'armes  qui  combattaient  en 
France. 

vaillans  dame,  de  quoi  tout  estoient  plus  rencoragiet 
assés,  de  ce  que  il  le  sentoient  avoecques  euls.  Les  Escos 
ne  se  donnèrent  de  garde  au  matin,  quant  les  nouvelles  lor 
vinrent,  et  leur  fu  dit  ensi  :  «  Vechi  les  Englois  :  il  nous 
«  viennent  courir  sus  et  combatre.  »De  ces  paroles  furent 
moult  esmervilliet,  et  ne  voloient  li  auqun  croire  et  i  en- 
voyèrent lors  coureurs  pour  descouvrir  et  sçavoir  se  ces 
nouvelles  estoient  vraies.  Li  coureurs  raportèrent  que  il 
avoient  veu  les  Englois  ordonné  en  bataille,  et  les  archiers 
sus  deus  èles,  et  demandèrent  li  contes  Douglas  et  de 
Moret,  en  la  présence  dou  roi  d'Escoce,  se  il  estoient  grant 
fuisson.  Chil  respondirent  sagement  et  dissent  :  «  Nous 
«  ne  les  poons  avoir  tous  nombres,  car  il  se  sont  couvert 
«  et  fortefyet  de  la  haie.  Se  ne  savons  se  il  en  i  a  otretant 
«  delà  la  baie  que  nous  en  avons  veu  dechà.  »  Donc  fu 
dit  et  devisé  entre  les  Escos  :  «  Or  les  laissons  en  ce  parti 
«  où  il  sont.  Il  n'osent  traire  avant,  car  il  ne  se  sentent 
«  pas  fort  assés.  Il  se  taneront  et  boderont,  et  jà  sus  le 
«  soir,  nous  les  irons  combatre,  se  il  nous  vient  bien  à 
«  point.  »  Cbils  consauls  fu  tenus,  et  se  tinrent  les  Es- 
coçois  tout  quoi,  et  n'estoit  nulles  nouvelles  de  euls,  ne  fu 
jusques  à  haute  nonne,  dont  les  Englois  furent  tout  esmer- 
villiet de  ce  que  il  ne  traioient  avant. 


CHAPITRE  CCXLII. 

Comment  la  bataille  commença  entre  les  Englois  et  les  Escoçois. 

En  celle  détriance  se  conseillèrent  li  baron  et  li  prélat 
d'Engleterre  et  regardèrent  pour  le  millour  et  le  plus 
ségur  que  la  roine,  lor  dame,  retourneroit  au  Noef-Chas- 

tiel,  si  aueroient  mains'  de  carge  et  de  songne  !,  et  re- 
monsfrèrent  cel  avis  et  lor  consel  à  la  roine  et  le  péril 
aussi  que  ce  pooit  estre  de  li,  car  pnur  le  milleur  on  l'avoit 
consilliet.  La  bonne  dame  ne  volt  pas  brisier  lor  consel, 
quoique  volentiers  elle  fust  demorée  dalés  ses  gens.  Quant 
ce  vint  au  départir,  elle  lor  pria  de  bon  coer  et  par  grande 
affection  que  tout  vosissent  entendre  au  bien  combatre, 
se  la  bataille  avoient,  et  tout  li  flanchèrent  par  la  foi  de 
lor  coer  que  jà  ne  se  fainderoient,  mais  feroient  tant  que  il 
aueroient  honnour  et  proufit.  Adonc  se  départi  la  roine  de 
la  place  et  retourna  deviers  Noef-Chastiel  et  laissa  ses 
gens  convenir.  Quant  la  roine  fu  départie,  li  signeur  et  li 
prélat  se  remissent  ensamble  en  consel  et  dissent  chil 
liquel  estoient  le  plus  usé  d'armes  :  «  Se  nous  atendons 
«  jusques  à  la  nuit,  ces  Escoçois,  qui  sont  grans  gens, 
«  nous  poront  venir  courir  sus  et  porter  trop  grant  da- 
«  mage.  Si  seroit  bon  que  nous  envoions  viers  euls  jus- 
«  ques  à  cinq  cens  lances  pour  "euls  atraire  hors  de  lors 
«  logeis  et  que  li  nostre  se  facent  cachier,  tout  au  lonch 
«  de  celle  haie,  là  où  nostre  archier  seront  mis  et  aresté, 
«  et  se  les  Escos  viennent  soudainement  après  nos  gens, 
«  ensi  que  il  sont  bien  taillet  de  ce  faire  (car  il  sont  chaut, 
«  boullant  et  orguilleus,  et  tant  que  pour  l'heure  il  pri- 
«  sent  moult  petit  nostre  affaire),  nostres  archiers  qui 
«  sont  frès  et  nouveauls,  trairont  sus  euls  et  entre  euls,  et 
«  nous  aussi,  gens  d'armes,  les  requellerons  ensi  comme 
«  il  apertient  à  faire.  Par  ce  parti  porons-nous  bien  avoir 
«  bonne  aventure,  et  se  il  se  voellent  tenir  là  où  il  sont, 
«  il  donront  à  entendre  que  il  nous  vodront  venir  courir 
«  sus  de  nuit,  mais  nous  nos  départirons  avant  et  nous 

1  Mains,  moins. 

2  Songne,  soin,  responsabilité. 

TOI.    II.  19 

«  retrairons  dedens  le  Noef-Chastiel,  car  pas  ne  nous  se- 
«  roit  proufitable  à  chi  atendre  et  logier  le  nuit.  »  .Cliils 
consauls  fu  tenus,  et  cliil  ordonné,  liquel  iroient  veoir  les 
Escos,  et  se  départirent  tout  en  une  brouse,  bien  cinq 
cens  lances,  tous  as  ehevaus,  et  cevauchièrent  tant  que  il 
vinrent  sus  le  logeis  des  Escoçois,  liquel  avoient  aussi  de 
lors  gens  sus  les  camps,  pour  savoir  le  convenant  des  En- 
glois. Si  trètos  que  ces  chevauceours  d'Escoce  les  veirent 
cevauchier,  il  se  hastèrent  de  retourner  viers  lors  gens  et 
de  euls  noncier  les  nouvelles.  Les  Escoçois  se  commen- 
cliièrent  à  estourmir  et  à  armer,  chil  qui  désarmé  estoient 
et  avoient  lors  ehevaus  tous  près,  et  les  Englois  vinrent 
faire  une  course  devant  les  Escos.  Quant  les  Escoçois  les 
veirent  venus,  tantos  il  furent  prest  de  monter  à  ehevaus 
et  de  prendre  lors  glaives  et  de  venir  sus  ces  Englois,  li- 
quel n'atendirent  point,  mais  se  missent  au  retour  tout  sa- 
gement. Quant  les  Escos  les  veirent  fuir,  si  commenchiè- 
rent  à  cryer  et  à  brochier  de  l'esperon  apriès  euls.  Les 
Englois,  qui  estoient  aviset  de  ce  que  il  dévoient  faire, 
passèrent  tout  au  lonch  de  la  haie  où  lor  archier  estoient, 
et  quant  les  Escos  furent  venu  jusques  à  celle  haie,  les 
archiers  englois  commenchièrent  à  traire  moult  fort  et 
moult  roit  et  à  enpaller  hommes  et  cevaus  et  à  mettre  à 
grant  meschief .  Ces  cinq  cens  lances  d'Englès  retournèrent 
tout  à  une  fois  et  monstrèrent  visage,  et  encore  plus  de 
mille  lances  qui  estoient  tout  pourveu  et  aviset  de  lor  fait. 
Ensi  se  commença  la  bataille  qui  fu  grande  et  grosse l  et 
issirent  tous  les  Escoçois  de  lors  logeis,  et  les  archiers 
d'Engleterre  sestendirent  au  lonc  et  donnèrent  moult  grant 
confort  as  gens  d'armes  de  lor  costé  et  grant  painne  as 

1  Cette  bataille  eut  lieu  à  Nevil-Cross,  près  de  Durham  (juxta  Dunel- 
mum)  la  veille  de  la  Saint-Luc  (octobre  1346.) 

Escoçois,  liquels  se  confioient  grandement  en  lor  puis- 
sance ;  et  pour  ce  que  les  Englois  sentoient  bien  que  il 
estoient  grans  gens,  et  que,  se  la  journée  estoit  contre 
euls,  il  i  prenderoient  si  grant  damage  que  jamais  ne  se- 
roit  recouvré,  car  toute  Engleterre  seroit  courue  tant  que 
dou  plat  pais,  ne  jà  li  rois  d'Engleterre  qui  tenoit  son  siège 
devant  Calais,  ni  poroit  venir  à  temps,  et  tout  ce  lor  avoit 
bien  et  sagement  la  ditte  roine  remonstré  avant  que  elle 
se  départesist  de  euls  et  que  toute  l'onnour  dou  roiaulme 
d'Engleterre  gisoit  en  celle  journée,  et,  au  voir  dire,  En- 
glois monstrèrent  bien  là,  et  aussi  ont-il  fait  aillours  en 
toutes  places  où  il  se  sont  trouvé,  que  ce  sont  vaillans  gens 
et  de  grant  corage  et  conforté  en  lors  besongnes,  et  tant 
plus  voient  de  sanch  espars  et  espandu,  et  tant  sont-il  plus 
hardi  et  outrageus.  Che  jour,  ensi  que  de  la  belle  aven- 
ture que  li  rois  d'Engleterre  et  ses  gens  orent  de  la  ba- 
taille de  Créchi  et  que  euls  quinze  mille  hommes  en  tout 
en  desconfirent  cent  mille,  parellement  en  la  bataille  dont 
je  vous  parole  présentement,  un  petit  de  gens  que  les  En- 
glois estoient  ou  regart  des  Escos,  desconfirent  lors  enne- 
mis, et  fu  pris  li  rois  qui  moult  vaillamment  se  combati  et 
fu  navrés  en  venant  en  la  bataille,  ou  chief1,  de  deus 
saïettes,  de  quoi  au  traire  hors,  les  fiers  li  demorèrent 
entre  les  tes2  et  le  quir,  et  depuis  par  puissons3  on  li  en 
fist  l'une  des  saïettes  issir  hors  par  le  nés,  et  li  aultre  li  de- 
mora  tant  que  il  vesqui.  Si  le  porta-il  moult  lonc  temps, 
car  il  fu  pris  l'an  de  grasce  mil  CCC  XL VI,  et  je  Jehans 
Froissars,  actères  de  ces  croniques  et  histores,  fui  eus  ou 
roiaulme  d'Escoce  l'an  de  grasce  mil  CCC  et  LXV  et  de 

1  Ou  chief,  à  la  tête. 

2  Les  tes,  les  nerfs. 

3  Puissons,  remèdes, 

l'ostel  ledit  roi  quinse  sepmainnes,  car  ma  très-honnourée 
dame,  madame  la  roine  Phelippe  d'Engleterre,  ni'escripsi 
deviers  li  et  deviers  les  barons  d'Escoce,  qui  pour  l'amour 
de  ma  dame  me  fissent  tout  bonne  cbière,  et  espéciaulment 
li  rois  et  sçavoit  parler  moult  bien  françois,  car  il  fu  de 
sa  jonèce  nouris  en  France,  ensi  que  il  est  contenu  ichi 
desus  en  nostre  histore,  et  euch  l'aventure,  de  tant  que  je 
fui  avoecques  lui  et  de  son  hostel,  que  il  visita  la  grignour 
partie  de  son  roiaulme.  Si  le  vei  tout  et  considérai  par 
estre  en  ses  cevauchies,  et  moult  de  fois  li  oï  parler  et  de- 
viser à  ses  gens  qui  là  estoient  [et]  à  auquns  chevaliers, 
de  la  bataille  et  de  sa  prise,  et  là  i  estoient  qui  furent  à 
la  bataille ,  messires  Robers  de  Versi  (et  i  fu  pris  dou  si- 
gneur  de  Sées  en  Northombrelant)  et  messires  Guillaumes 
de  Glandigewin  et  messires  Robert  Bourme  et  messires 
Alixandres  de  Rarnesai  ;  mais  li  contes  de  Douglas  et  le 
conte  de  Moret  que  je  trouvai  en  Escoce,  ce  fu  lors  pères 
qui  avoient  esté  à  celle  besongne,  et  le  di  pour  tant  que  li 
rois  d'Escoce  avoit  encores  le  fier  de  la  saïette  ou  chief,  et 
quant  la  lune  se  renouvelloit,  il  avoit  par  usage  le  cliief 
moult  doloreus,  et  vesqui  depuis  que  je  aj  esté  en  Escoce, 
plus  de  douse  ans.  Ensi  apert-il  que  il  porta  ce  fier  enfie- 
ret,  bien  trente-deus  ans. 

Or  retournons  à  la  bataille  dont  je  parloie  présentement, 
et  recorderons  comment  elle  se  persévéra  et  la  grâce  que 
Dieus  fist  ce  jour  as  Englois,  car  vous  devés  sçavoir  que 
Escoçois  en  bataille  sont  mallement  fort,  appert,  dur  et 
hardi. 

CHAPITRE  CCXLIII. 

Comment  Jehans  de  Quopelant  prist  le  roi  d'Escoce  et  déclara  que  il 
ne  le  délivreroit  à  homme,  fors  au  roi. 

Afaireune  telle  bataille  etlàoùli  rois  est  navrés  et  pris, 
il  convient  que  il  ait  des  grans  apertisses  d'armes  faites.  Ces 
Escos  portent  haces  par  usage,  dont  il  donnent  et  frapent 
trop  biaus  horions,  et  n'est  homs,  tant  soit  bien  armés  se  il 
est  atains  de  bon  brac,  qui  ne  soit  couchiés  par  terre.  La 
bataille  des  Englois  branla  deus  ou  trois  fois,  et  furent  les 
Englois  sus  le  point  de  estre  tout  desconfi  et  l'euissent  esté 
se  Dieus  et  fortune  et  bonne  aventure  ne  les  euist  aidiés. 
Li  évesques  de  Durâmes,  oncles  au  signeur  de  Persi,  qui 
là  estoit,  uns  moult  vaillans  homs,  tenoit  une  bataille  sus 
èle,  qui  reconfortoit  les  branlans,  et  ce  leur  fist  trop  de 
biens,  et  li  trais  des  archiers.  Finablement  les  Escoçois  fu- 
rent là  desconfis,  mort  et  pris  et  tournés  en  voies,  et  tan- 
tos  fu  tart.  Se  ne  dura  point  la  cace  longuement,  et  escei 
li  rois  ens  es  mains  d'un  esquier  de  Norhombrelande  li- 
quels  se  nommoit  Jehans  de  Quopelant.  Chils  prist  li  roi 
d'Escoce  par  vaillance  de  corps  et  d'armes  et  ot  son  gant 
et  le  fist  fiancier  à  lui.  Chils  Jehans  de  Quopelant,  quant 
il  congneut  que  il  avoit  si  grande  aventure  et  si  belle  que 
il  ne  fust,  et  que  les  envies  en  ce  monde  sont  grandes  et 
les  convoitises,  si  destourna  le  roi  d'Escoce  et  ne  le  mena 
pas  deviers  la  roine  d'Engleterre  au  Noef-Chastiel,  mais 
aillours  en  un  chastiel  assés  fort  et  d'un  sien  grant  amit, 
et  dist  bien  Jehans  de  Quopelant  que  il  ne  le  renderoit  à  nul 
homme  dou  monde,  fors  au  roi  qui  estoit  son  signeur  et  de 
qui  il  tenoit  son  hiretage.  Quant  la  roine  d'Engleterre  qui 

se  tenoit.  au  Noef-Chastiel,  entendi  que  la  journée  estoit 
pour  li  et  pour  ses  gens,  si  en  fu  grandement  resjoïe,  et 
ce  fu  raisons.  Or  vinrent  ses  gens,  les  uns  apriès  les  aul- 
tres,  ensi  que  on  se  départ  de  celles  besongnes,  le  conte  de 
Honstidonne,  connestable  de  l'oost,  le  signeur  de  Mout- 
brai,  marescal,  le  signeur  dePersi,le  signeur  de  Noefville, 
les  prélas,  les  barons  et  les  chevaliers,  et  ensi  que  il  ren- 
troientenlaville,  la  bonne  roine  lor  estoit  au  devant,  et  les 
requelloit  doucement  et  liement  et  les  prioit  et  disoit  :  «  Vous 
«  venrés  souper  avoecques  moi  ;  vous  lavés  bien  gae- 
o  gniet.  »  Cliil  signeur  li  acordoient,  et  tant  fu  la  bonne 
dame  là  sus  son  palefroi  avoecques  ses  damoiselles,  que 
tout  li  signeur  ou  auques  priés  furent  rentret.  Or  avoit-on 
dit  à  la  roine  que  li  rois  d'Escoce  estoit  pris,  siques  la 
bonne  dame  demandoit  :  «  Et  quant  verai-je  mon  prison- 
a  nier,  le  roi  d'Escoce,  et  celi  qui  l'a  pris  aussi?  »  Quant 
elle  vei  que  point  on  ne  l'amenoit,  si  dist  as  chevaliers  qui 
estoient  dalés  li  :  «  Et  pourquoi  ne  me  amainne  chilfl  qui 
«  a  pris  le  roi  d'Escoce  mon  adversaire,  son  prisonnier, 
«  et  je  le  veroie  jà  moult  volentiers.  »  —  «  Madame,  res- 
«  pondirent  li  chevalier,  où  que  il  soit,  il  est  vostres  et 
«  est  bien.  N'en  aies  nulle   soupeçon.   Espoir   le  vous 
a  amenra-il  jà  au  souper,  pour  vous  plus  honnourer.  » 
La  roine  s'apaisa  à  tant  et  vint  à  son  hostel,  et  fu  li  sou- 
pers apparilliés  très-grans  et  très-biaus,  et  i  furent  tout 
li  chevalier,  voires  chil  qui  i  vodrent  estre,  auquns  en  i 
avoit  des  bléciés  et  des  navrés  et  des  lassés  qui  demorè- 
rent  à  lors  hostels  pour  euls  aisier.  Quant  la  roine  vei  que 
Jehans  de  Quopelant  n'amenoit  point  le  roi  d'Escoce,  si 
fu  toute  merancolieuse  et  se  contenta  mal  de  li;  mais  li 
chevalier  le  repaisièrent  et  li  dissent  :  «  Madame,  où  que 
a  li  rois  d'Escoce  soit,  c'est  vostres  prisonniers.  Jehans 

«  en  fera  bonne  garde.  »  Ensi  se  passa  la  nuit.  Quant 
ce  vint  à  lendemain,  nouvelles  vinrent  à  la  roine  (car 
on  en  avoit  fait  bonne  enqueste),  que  Jehans  de  Quopelant 
en  avoit  menet  le  roi  d'Escoce  en  un  chastiel  assés'... 
pour  li  et  que  ce  estoit  se  intension  que  là  le  tenroit-il  et 
garderoit  tant  que  li  rois  d'Engleterre,  ses  sires,  retour- 
neroit  ou  païs,  et  ne  le  délivreroit  à  homme,  ne  à  femme, 
fors  au  roi  meismes  ou  à  son  commant.  La  roine  d'Engle- 
terre,  pour  savoir  mieuls  le  intension  de  ce  Jehan  de  Quo- 
pelant, envoia  le  conte  de  Honstidonne  et  de  ses  chevaliers 
parler  à  lui,  et  cevauchièrent  tant  que  il  vinrent  au  chas- 
tiel où  Jehans  estoit,  et  aussi  li  rois  d'Escoce  son  prisonnier, 
et  parlèrent  à  lui  et  li  remonstrèrent  comment  sa  dame,  la 
roine  d'Engleterre  les  envoioit  là,  et  li  remonstrèrent  tout 
au  lonc,  ensi  que  la  matère  requéroit.  Jehans  de  Quope- 
lant ne  fu  pas  esbahis  de  respondre  et  dist  :  «  Mi  chiers 
«  signeur,  je  congnois  assés  que  ce  que  vous  me  remons- 
«  très,  vous  le  me  dittes  pour  mon  bien  et  le  deveroie 
«  faire;  mais  dittes  ensi  à  ma  très-redoubtée  dame,  ma- 
«  dame  d'Engleterre,  que  mon  prisonnier  le  roi  d'Escoce,  je 
«  l'ai  encores  peu  gardé,  et  quant  la  congnissance  en  sera 
«  venue  à  mon  très-redoubté  signeur,  monsigneur  le  roi 
«  d'Engleterre ,  que  je  l'aie  assés  gardé  et  que  je  le  rende 
«  et  mette  là  où  il  lui  plaira  à  ordonner ,  je  le  ferai ,  et 
«  non,  de  ma  volonté  oultre,  se  on  ne  le  m'esforce;  mais 
«  je  prench  si  très-grande  plaisance  à  lui  veoir  que  je  m'i 
«  console  tous ,  et  m'est  avis  que  j'en  doi  rendre  trop 
a  grans  grâces  à  Nostre-Signeur,  quant  à  moi  qui  sui  uns 
«  povres  bacelers,  entre  tant  de  vaillans  hommes,  che- 
«  valiers  et  esquiers  dou  roiaulme  d'Engleterre  qui  ont 

1  Lacune  d'un  mot. 

«  esté  à  celle  journée,  Dieus  le  m'a  envoyet  ;  et  m'est  avis 
«  que  nuls  n'en  doit  estre  courouciés,  ne  n'en  doit  avoir 
«  envie,  et,  mi  signeur,  ensi  que  vous  pores  dire  à  ma- 
«  dame  la  roine,  j'en  ferai  bonne  garde  et  renderai  bon 
«  compte,  et  de  ce  elle  ne  soit,  ne  nuls,  en  doubte,  ne  en 
«  soupeçon.  Avoecques  tout  ce,  il  est  bléciés  et  ne  poroit 
«  soufrir  le  cevauchier,  ne  le  caryer,  ne  prendre  nul  air, 
«  et  dient  chil  qui  l'ont  en  garde,  tant  que  pour  le  inéde- 
«  ciner  et  purgier  dou  mal  dou  cbief,  il  seront  plus  de 
«  trois  mois,  avant  que  il  puisse  issir  de  la  cambre,  et  se 
«  il  moroit  par  ma  coulpe,  otant  que  je  sui  resjoïs  de  sa 
«  prise,  seroi-je  courouchiés  de  sa  mort,  et  à  bonne  cause; 
«  et  toutes  ces  raisons  qne  je  vous  remonstre  en  ospice  ' 
«  de  bien,  voelliés  dire  et  monstrer  sus  bonne  fourme  à 
«  madame  la  roine  et  je  vous  en  prie;  car,  se  vous  ne 
«.  fuissiés  ichi  venus,  si  euissé-je  envoyé  deviersli,  ou 
«  je  i  fuisse  aies  en  propre  personne  pour  moi  escuser, 
«  car  je  me  vodroie  acquiter  deviers  madame  et  deviers 
«  le  roiaulme  d'Eng'leterre ,  loiaument,  et  on  n'a  point 
«  veu  le  contraire  en  moi,  ne  ne  vera-on  jà  tant  que  je 
«  vive,  et  Dieus,  qui  a  bien  coninienchiet2,  dont  je  l'en 
«  regrâtie,  me  donist  tousjours  bonne  persévérance.  »  — 
«  Ce  face!  Jeban,  »  respondi  li  contes  de  Honstidonne 
qui  avoit  proposé  toutes  les  paroles  :  «  Et  je  vous  escu- 
«  serai,  dist  li  contes,  tant  que  madame  et  son  consel  se 
«  contenteront  de  vous,  mais  je  vous  pri ,  se  on  puet 
«  veoir  ce  roi  d'Escoce,  que  je  le  voie.  »  —  «  Oïl,  »  res- 
pondi Jehans  de  Quopelant.  Il  li  fist  veoir,  quant  il  fu 
heure,  et  le  mena  dedens  la  cambre  où  il  se  gissoit  sus 
une  couce,  et  parla  li  rois  au  dit  conte,  et  li  contes  à 

1  Ospice,  pour  auspices.  En  ospice  de  bien,  avec  une  bonne  intention. 
1  Cette  phrase  n'est  pas  correcte,  mais  elle  est  facile  à  comprendre. 

lui  et  li  dist  que  madame  d'Engleterre  l'avoit  là  envoyet 
pour  li  veoir  et  visiter.  Li  rois  s'en  contenta  et  li  dist  : 
«  Salués-moi  la  roine  d'Engleterre.  Quoique  je  me  tien- 
«  gne  ichi  et  en  la  garde  de  l'esquier  qui  m'a  créance, 
«  je  me  tieng  à  son  prisonnier.  »  —  «  Sire,  dist  li  contes, 
«  pensés  de  vostre  santé  et  ne  tous  merancolyés  point, 
«  tant  que  vous  en  valés  mains;  car  tousjours  finerés-vous 
«  Lien,  et  considérés  le  bon  moyen  que  vous  avés  en  vos- 
«  tre  querelle,  c'est  que  madame  la  roine  d'Escoce  est  se- 
«  rour  germainne  de  nostre  signeur  le  roi  d'Engleterre.  » 
Donc  respondi  li  rois  d'Escoce  et  dist  :  «  Contes  de  Honsti- 
«  donne,  je  vosisse  bien  aultrement  se  il  deuist  estre,  et 
«  tant  que  ma  santé,  j'en  passerai  ;  mais  je  vous  pri  :  dites 
«  à  la  roine  qui  chi  vous  envoie,  que  elle  me  face  visiter 
a  par  bons  fusisyens  l  et  médecins,  car  se  je  moroie  à 
«  nuit2,  les  Escocois  feroient  demain  un  roi  en  Escoce.  » 

CHAPITRE  CCXLIV. 

Comment  la  roine  annonça  au  roi  la  prise  du  roi  d'Escoce. 

A  toutes  ces  paroles  respondi  li  contes  de  Honstidonne 
moult  doucement  au  roi  d'Escoce  et  dist  que  il  le  feroit 
volentiers  et  prist  congiet  à  lui,  et  li  rois  li  donna,  et  prist 
congiet  li  dis  contes  à  Jehan  de  Quopelant  et  à  ceuls  dou 
chastiel,  et  puis  se  départi  et  retourna  au  Neuf-Ckastiel- 
sus-Thin,  où  la  roine  d'Engleterre  estoit,  et  fistla  response 
de  toutes  ces  coses  desus  dittes,  que  la  roiue  et  tout  li  si- 
gneur se  contentèrent,  et  fu  la  roine  consillié  que  d'escrire 

1  Le  mot  :  physiciens  pour  médecins  s'est  conservé  en  anglais. 
-  -1  nuit,  ce  soir. 

tout  Testât  de  la  besongne  et  la  prise  dou  roi,  et  de  tantos 
ces  nouvelles  envoyer  deviers  son  signeur  et  mari,  le  roi 
d'Engleterre.  Clerc  furent  mis  en  besongne;  la  roine 
escripsi  au  roi,  à  son  fil  et  as  barons  d'Engleterre  qui  de- 
vant Calais  se  tenoient.  Le  lettres  vinrent,  et  messires  Go- 
defrois1,  qui  estoit  dalés  le  roi  d'Engleterre,  fu  moult  res- 
joïs  et  dist  :  «  Sire,  madame  la  roine  d'Engleterre  est  une 
«  vaillans  femme  :  c'est  une  noble  paire  de. vous  deus. 
«  Dieus  est  en  vostres  oevres  et  mains.  Persévères  tous- 
«  jours  avant  :  vous  venrés  à  chief  ou  en  partie  de  vostre 
«  entente  et  calenge,  et  se  vous  avés,  ensi  que  vous  auerés, 
«  celle  ville  de  Calais,  vous  auerés  un  grant  avantage  et 
«  porterés  les  clefs  dou  roiaulme  de  France  à  vostre  cain- 
«  ture2,  et  à  bonne  heure  passai  la  mer  pour  vous;  car 
a  considérés  le  biau  voiage  que  vous  avés  fait,  et  desconfî 
«  vostre  ennemi.  »  —  «  Godefroi,  dist  li  rois,  vous  dittes 
«  vérité,  et  je  sui  grandement  tenus,  et  aussi  est  tous  mes 
«  roiaulmes,  de  rendre  grâces  à  Dieu  qui  ce  nous  a  en- 
«  voyet.  » 

CHAPITRE  CCXLV. 

Comment  la  roine  d'Engleterre  fu  moult  exauciée,  et  comment  li  rois 
lui  escripsi,  ensi  que  à  Jehan  de  Quopelant. 

Quant  ces  nouvelles  furent  esparsesen  l'oost  devant  Ca- 
lais, de  la  prise  le  roi  d'Escoce,  et  que  la  poissance  des 
Escoçois  avoit  esté  ruée  jus  par  fait  de  la  bataille  assés 
priés  dou  Noef-Chastiel-sur-Tin,  toutes  manières  de  gens 

1  Godefroi  d'Harcourt. 

'  Cette  phrase  resta  longtemps  une  locution  proverbiale. 

furent  très-resjoï  et  à  bonne  cause,  et  mieuls  améedes  En- 
glois  la  roine  assés  que  devant,  et  dissoient  en  l'oost  géné- 
raument  :  «  Vive  la  bonne  Pbelippe  de  Hainnau,  la  roine 
«  d'Engleterre,  nostre  cliière  et  redoubtée  dame,  car  elle 
«  amena  et  aporta  entre  nous  et  en  Engleterre,  honnour, 
«  proufit,  grâce  et  transquillité,  et  tant  comme  elle  vi- 
«  vera,  biens,  lionnours,  larguèces  et  proufis  nous  habon- 
«  deront,  et  elle  est  de  un  si  bon  pàïs,  si  douls,  si  courtois 
«  et  si  amiable  et  raempli  de  bonnes  gens  et  qui  dou  tout 
«  s'enclinent  à  nous  amer  et  bonnourer,  et  fu  fille  de  si 
«  bon  signeur  et  si  sage  et  si  vaillant,  que  elle  ne  poroit 
«  que  tous  biens  faire.  »  Ensi  couroit  vois  et  renommée 
communément  entre  les  Englois  devant  Calais,  et  non 
pas  là  tant  seullement,  mais  parmi  tout  le  roiaulme  d'En- 
gleterre. 

Li  rois  d'Engleterre  fu  consilliés  d'escrire  à  Jeiian  de 
Quopelant  et  de  li  mander  que  il  venist  parler  à  lui  devant 
Calais.  Si  escripsi  li  rois  à  la  roine  sa  femme  et  à  Jeban 
de  Quopelant,  et  li  manda  que  ces  lettres  veues,  sans  qué- 
rir nulle  esqusance,  il  venist  devant  Calais,  car  il  le  voloit 
veoir.  Ces  lettres  escriptes  et  séelées,  li  rois  les  fist  déli- 
vrer à  ceuls-meismes  qui  là  estoient  venu  de  par  la  roine, 
liquel  se  missent  au  retour  dou  plus  tos  que  il  porent  et 
repassèrent  la  mer,  de  Calais  à  Douvres,  et  puis  cevaucliiè- 
rent  tant  que  il  vinrent  deviers  la  roine  qui  se  tenoit  en- 
cores  es  parties  de  Northombrelande.  Se  li  baillièrent  les 
lettres  que  à  lui  apertenoit ,  et  puis  cevaucbièrent  deviers 
Jehan  de  Quopelant,  et  tant  fissent  que  il  le  trouvèrent  et 
parlèrent  à  lui  et  fissent  lor  message  de  par  le  roi  et  li  dé- 
livrèrent les  lettres  que  li  rois  li  envoioit.  Jebans  les  lissi 
tout  au  lonch  et  respondi  à  celles  et  dist  que  il  obéiroit 
volentiers  au  mandement  dou  roi,  car  il  i  estoit  tenus,  et 

fist  les  messagiers  dou  roi  très-bonne  chière,  et  puis  ordonna 
ses  besongnes  dou  plus  tos  que  il  pot  et  recommanda  le 
roi  d'Escoce  son  prisonnier  en  bonnes  gardes ,  et  puis  se 
départi  et  cevauça  tant  par  ses  journées  que  il  vint  à  Dou- 
vres et  là  monta  en  mer  en  un  vassiel  passagier,  et  fist 
tant  que  il  vint  devant  Calais.  Siissi  dou  vassiel  et  se  mist 
sus  terre,  et  ala  deviers  le  roi. 


CHAPITRE  CCXLVI. 


Comment  li  rois  d'Engleterre  accueillit  Jehan  de  Quopelant,  et  com- 
ment li  rois  d'Escoce  fu  amenés  à  Londres. 


Vous  devés  sçavoir  que,  quant  les  Englois  sceurent  que 
Jehans  de  Quopelant  estoit  venus,  il  i  ot  grant  priesse  à  lui 
veoir,  car  moult  en  i  avoit  en  liost  qui  onques  ne  l'avoient  veu 
et  moult  le  désiroient  à  veoir  pour  la  renommée  de  ce  que 
il  estoit  si  vaillans  homs,  que  il  avoit  pris  le  roi  d'Escoce. 
Quant  il  fu  venus  jusques  au  logeis  dou  roi  d'Engleterre, 
moult  grant  fuisson  des  signeurs  d'Engleterre  estoient  là 
venu  et  assamblé  pour  li  veoir.  Li  rois  meismes  les  avoit 
mandés  et  le  désiroit  à  veoir.  Quant  Jehans  de  Quopelant 
fu  devant  le  roi,  il  se  mist  en  un  genoul  et  dist  :  «  Très- 
«  chiers  sires,  vous  doi  toute  obéisance.  Très-chiers  sires 
«  et  redoubtés,  si  Dieus  m'a  volut  consentir  si  grant  grâce 
«  que  il  m'a^volut  envoyer  et  mis  entre  mes  mains  le  roi 
«  d'Escoce,  et  je  l'ai  conquis  en  bataille  par  fait  d'armes, 
«  on  n'en  doit  point  avoir  envie ,  ne  ranqune  sus  moi. 
«  Aussi  puet  bien  Dieus  envoyer  sa  grâce  sus  un  povre 
«  baceler  de  bonne  volenté,  que  il  fait  sus  un  grant  si- 
«  gnour.  »  —  «  Vous  dites  vérité,  respondi  li  rois,  je  vo- 

«  droie  bien  en  mon  roiaulme  avoir  assés  de  tels  bacelers 
«  que  vous  estes.  Vous  m'avés  fait  service  moult  agréable, 
«  je  vous  ai  mandé,  non  pour  mal  que  je  vous  voelle,  mais 
«  tout  proufit  et  avancement ,  et  onques  mes  ne  vous 
«  avoie  veu  que  je  vous  convinsse.  Se  suis  resjoïsde  vos- 
«  tre  venue,  et  en  vaudrés  mieuls.  »  Adonc  le  prist  li  rois 
par  le  main  et  le  fist  lever.  Tantos  li  contes  de  Warvich  et 
messires  Renauls  de  Gobebem  et  messires  Richars  de 
Stanfort  et  messires  Jehans  Candos  et  li  chevalier  d'En- 
gleterre  s'aquointièrent  de  lui  et  le  missent  en  paroles. 
A  painnes  pooit  li  rois  oster  ses  ieuls  de  li,  et  en  parloit  à 
messire  Godefroi  de  Harcourt  et  à  messire  Gautier  de 
Mauni  et  disoit  :  «  Regardés  les  aventures  d'armes,  com- 
«  ment  uns  povres  bacelers  a  pris  en  bataille  et  conquis 
«  par  armes  le  roi  d'Escoce.  »  —  «  Sire,  respondirent  à 
«  ceste  parole  li  doi  chevalier,  Dieus  li  a  envoyet  celle 
«  grâce  et  cel  heur.  Se  l'en  devés  bien  rémunérer,  et  tel- 
«  lement  que  tout  aultre  bacelers,  chevaliers  et  esquiers 
«  qui  vous  servent,  s'i  puissent  exemplyer.  »  —  «  C'est 
«  moult  bien  nostre  intension,  »  respondi  li  rois.  Ensi  fu 
Jehans  de  Quopelant  requelliés  dou  roi  et  des  signeurs,  et 
eslevés  de  grâce  et  de  renommée  et  honnourés  de  tous. 
Quant  Jehans  de  Quopelant  eut  esté  dalés  le  roi,  tant  que 
bon  li  fu  et  au  roi,  ensi  li  rois  li  dist  :  «  Jehan,  vous  re- 
«  tournerés  en  Engleterre  et,  vous  venu  chiés  vous,  vos- 
«  tre  prisonnier,  le  roi  d'Escoce,  vous  le  présenterés  à  ma 
«  femme  et  l'en  ferés  don.  Vous  estes  tous  esqusés  de  ce 
«  que  vous  l'avés  tenu  et  gardé,  et  pour  vostre  service 
«  que  nous  tenons  à  grant  et  à  agréable,  nous  vous  rete- 
«  nons  pour  nostre  corps  et  de  nostre  cambre,  parmi  cinq 
a  cens  livres  à  l'estrelin  de  revenue,  par  an,  que  vous 
«  auerés ,  et,  nous  retourné  en  Engleterre,  nous  vous  en 

«  ferons  asignation,  telle  que  bien  vous  devera  souffire.  » 
De  ce  don  remercia  Jehans  de  Quopelant,  le  roi  d'Engle- 
terre.  Encores  avoecques  tout  ce  et  ces  lettres ,  quant 
Jehans  se  départi  dou  roi  et  des  signeurs,  on  li  donna 
une  lettre  de  par  le  roi  à  prendre  deus  mille  marcs  en 
deniers  apparilliés  sus  l'estaple  des  lainnes.  Ensi  se  dé- 
parti Jehans  .de  Quopelant  dou  roi  et  retourna  en  Engle- 
terre,  et  quant  il  fu  venus  chiés  soi,  et  que  li  rois  d'Escoce 
peut  souffrir  le  cevauchier,  il  le  prist,  et  bien  acompa- 
gniés,  il  l'amena  à  la  roine  d'Engleterre,  ensi  que  dit  et 
cargiet  li  estoit  dou  roi.  La  roine  qui  fu  dame  pourveue 
de  sens  et  d'honnour,  rechut  Jehan  de  Quopelant  douce- 
ment et  bellement,  ne  onques  ne  li  monstra  parole  nulle  de 
dureté,  ne  que  elle  euist  eu  merancolie  sus  li,  et  avoec- 
ques tout  ce,  elle  conjoï  le  roi  d'Escoce,  ensi  que  à  faire 
apertenoit. 

Depuis  que  Jehans  de  Quopelant  ot  rendu  le  roi  d'Escoce 
à  la  roine  d'Engleterre,  et  que  elle  s'en  tint  saisie,  ne  de- 
mora-elle  gaires  ou  pais  de  Northombrelant ,  mais  ordonna 
ses  besongnes  et  recargea  toute  la  terre  à  quatre  barons 
desus  nommés,  et  puis  retourna  avoecques  le  roi  d'Escoce 
à  Londres.  Quant  li  Londryen  sceurent  la  venue  de  la 
roine,  et  que  elle  amenoit  le  roi  d'Escoce,  si  esforcièrent 
tout  généraulment  de  li  requellier  honnourablement,  ensi 
que  à  lui  apertenoit,  et  widièrent  un  jour,  quant  elle 
deubt  entrer  en  Londres,  plus  de  deus  mille  chevaus  à 
l'encontre  de  li,  et  fu  amenée  la  roine  tout  au  lonc  de  Lon- 
dres, et  le  roi  d'Escoce  en  sa  compagnie,  à  grant  fuisson 
de  ménestrandies,  jusques  au  palais  de  Wesmoustier,  et  là 
descendirent  la  roine  et  li  rois  d'Escoce.  Depuis  ceste  or- 
denance,  li  rois  d'Escoce  fu  amenés  par  une  barge  sus  la 
Tamise  ens  ou  fort  chastiel  de  Londres,  et  là  enclos  sus 

bonnes  gardes,  que  on  mist  dalés  lui';  car  laditte  roine 
avoit  intension  de  passer  proçainnement  la  mer  et  venir 
devant  Calais  veoir  son  signeur,  le  roi  d'Engleterre,  et  se 
ordonna  à  ce  et  à  grant  fuisson  des  dames  d'Engleterre 
Bossa,  qui  toutes  avoient  grant  désir  de  veoir  lors  maris, 
qui  estoient  avoecques  le  roi  devant  Calais.  Si  se  ordon- 
nèrent à  ce  et  pour  passer,  la  roine  et  les  dames  et  en- 
voyèrent lors  pourvéances  devant  par  la  rivière  de  la  Ta- 
mise, qui  rentre  dedens  la  mer  à  Mergate,  et  depuis 
laditte  roine  et  les  dames  montées  sus  liaquenées  amblans, 
cevauchièrent  par  terre  jusques  en  la  cité  de  Cantorbie, 
et  fissent  lors  offrandes  au  benoît  corps  saint  Thomas,  et 
puis  vinrent  devant  Calais,  de  quoi  toute  li  hoos  fu  gran- 
dement resjoïe  de  lor  venue,  et  vint  là  la  roine  environ  la 
Toussains,  et  tint  court  ouverte,  le  jour  de  la  Toussains, 
de  tous  signeurs  et  de  toutes  dames. 

CHAPITRE  CCXLVII. 


Comment,  le  siège  durant  devant  Calais,  il  i  ot  maintes  escarmuces, 
et  comment  li  Flamans  aségièrent  Biétune. 


Chils  sièges  se  tint  longuement  devant  Calais,  et  si  i 
avinrent  des  grandes  aventures  et  des  belles  proèces  de 
l'un  costé  et  de  l'aultre,  par  terre  et  par  mer,  lesquelles  je 
ne  puis  pas  toutes,  non  la  moitié,  escripre,  ne  recorder; 
car  li  rois  de  France  avoit  fait  establir  si  bonnes  gens 
d'armes  sus  les  frontières  d'Artois,  de  Boulenois  et  en  la 

1  On  trouve  dans  les  actes  de  Rymer,  II,  4,  p.  208,  la  liste  des  pri- 
sonniers écossais  qui  furent  enfermés  à  la  Tour  de  Londres.  Parmi 
ceux-ci  se  trouvaient  les  comtes  de  Fife  et  de  Menteth,  Jean  et  Guil- 
laume Douglas,  Henri  et  Alexandre  de  Ramsay,  etc. 

conté  de  Gliines  qui  pour  ce  temps  se  tenoit  toute  fran- 
çaise, et  aussi  mis  et  establi  sur  la  mer,  Genevois,  Nor- 
mans  et  Espagnols,  que,  quant  les  Englois  voloient  issir 
hors  de  lor  siège,  il  convenoit  que  il  fuissent  trop  bien 
acompagniet,  se  il  n'estoient  rebouté,  et  quant  il  estoient 
plus  fors  de  lors  ennemis,  il  les  reboutoient  ens  es  forterè- 
ces  en  Ghines,  en  Hames,  en  Moles,  en  Oie,  en  Fiennes,  en 
la  Montoire,  en  Saint-Omer,  en  Tiéruane  et  en  Boulongne; 
car  li  Englois,  séans  devant  Calais,  couroient  bien,  pour 
fouragier,  jusques  à  là.  Et  vint  adonc  devant  Calais  li 
sires  d'Augliimont,  sires  dou  Rues  en  Hainnau,  voires  son 
temps  durant,  veoir  le  roi  d'Engleterre  et  devint  son 
home  parmi  deus  cens  livres  à  l'estrelin,  que  li  rois  d'En- 
gleterre li  donna  de  revenue  par  an,  a  signés  sus  ses  cof- 
fres, et  en  fu  li  sires  d'Aughimont  bien  payés,  tant  que  il 
volt  estre  et  demorer  en  service  des  Englois,  et  pour  le 
temps  il  estoit  fors  et  joues,  hardis  et  entreprendans  che- 
valiers, et  fu  nommés  Ernouls,  et  fîst  de  belles  cevauchies 
avoecques  les  Englois  et  des  grans  apertises  d'armes  par 
lesquelles  il  i  acquist  grant  grâce  et  l'amour  des  Englois. 
Et  estoient  à  compagnie  li  et  messires  Renauls  de  Gobe- 
hem,  et  ne  chevauçoient  point  l'un  sans  l'aultre.  Tout  cel 
ivier,  demora  li  rois  d'Engleterre  à  siège  devant  Calais, 
et  estudioient  ils  et  ses  gens,  comment  il  peuissent  avan- 
chier  lor  besongne  et  constraindre  le  plus  ceuls  de  Calais. 
Et  rendoit  li  rois  d'Engleterre  grant  painne  pour  tenir  à 
amour  la  communauté  dou  païs  de  Flandres,  car  avis  li 
estoit  que  parmi  euls  le  plus  aise,  il  poroit  venir  à  ses  en- 
tentes. Et  envoioit  souvent  deviers  euls  grans  proumesses, 
et  leur  faisoit  dire  et  leur  dissoit  aussi,  quant  il  le  venoient 
veoir  au  siège,  que,  se  il  le  voloient  aidier  tant  que  il 
peuist  venir  à  son  entente  de  la  ville  de  Calais,  il  lor  re- 

couvreroit  sans  doubte  Lille,  Douai  et  Biétune  et  toutes 
les  apendauces  qui  anciennement  s'estoient  tenues  des 
resors  de  Flandres',  siques  par  tels  prommesses  li  Flamenc 
s'esmurent  en  ce  temps  et  vinrent  mettre  le  siège  devant 
Biétune,  et  avoient  à  chapitainne  un  chevalier  d'Artois 
qui  se  nomma  messires  Oudars  de  Renti,  liquels  estoit 
banis  de  France  et  ne  s'i  osoit  tenir,  car  se  on  le  euist  tenu, 
on  l'euist  pendu.  Si  s'en  vint  en  Flandres,  et  le  requel  - 
lièrent  li  Flamenc  et  en  fissent  lor  chapitainne  ;  car  Ja- 
quèmes  Dartevelle,  ensi  que  vous  savés,  estoit  mors  ;  et 
estoient  li  Flamenc  devant  Biétune  bien  soissante  mille. 
Si  estoient  par  dedens  la  ville,  pour  le  garder  et  deffendre, 
quatre  vaillant  chevalier,  messires  Joffrois  de  Chargni, 
messires  listasses  de  Eibaumont,  messires  Jehans  de  Lan- 
das  et  messires  Bauduins  Dennequins,  et  avoient  bien  deus 
cens  lances  desous  euls,  chevaliers  et  esquiers,  et  bien  be- 
songna  à  Biétune  que  droite  gens  d'armes  i  fuissent  et 
entendesissent  à  euls  ;  car  par  trop  de  fois,  la  ville  euist 
esté  prise,  se  lor  bonne  pourvéance  et  diligense  n'euist 
esté,  car  les  Flamens  i  fissent  moult  de  grans  et  oribles 
assaus,  et  i  furent  les  Flamens  sys  sepmainnes  que  riens 
n'i  conquissent.  Quant  il  veirent  que  la  ville  estoit  si  bien 
gardée  et  deffendue,  il  rompirent  lor  siège  et  retournè- 
rent en  Flandres  et  casquns  en  son  lieu.  Li  quatre  cheva- 
lier desus  nommé  acquissent  grant  grasce  de  ce  que  si 
bien  il  avoient  gardé  et  deffendu  Biétune  à  l'encontre  des 
Flamens. 


1  D'après  Robert  d'Avesbury ,  les  mêmes  promesses  avaient  été 
adressées  aux  communes  flamandes  par  Philippe  de  Valois  ;  mais  on 
n'y  avait  pas  ajouté  foi. 


tôt.  11.  20 

CHAPITRE  CCXLVIII. 


Comment  il  fu  trettié  dou  mariage  dou  joue  conte  de  Flandres 
et  de  la  fille  dou  roi  Édouwart. 


Moult  volentiers  euist  veu  li  rois  d'Engleterre  que  li 
jones  Lois  de  Maie'...  et  hiretiers  de  Flandres  euist  pris 
à  femme  sa  fille  Issabiel,  et  pour  ce  et  pour  aultres  coses, 
tenoit-il  moult  à  amour  tout  le  païs  de  Flandres,  et  tant 
fist  et  tant  procura  par  dons,  par  prouraesses  et  par  bons 
moyens,  que  li  pais  de  Flandres  s'i  acorda  entièrement, 
dont  li  rois  d'Engleterre  fut  moult  resjoï,  car  il  li  sambloit 
que  parmi  ce  mariage  et  ce  moyen,  il  s'aideroit  des  Fla- 
mens  plus  plainnement.  Et  aussi  il  sambloit  as  Flamens 
que  se  il  avoient  le  roi  d'Engleterre  et  les  Englois  de  lor 
acort,  il  poroient  bien  résister  as  François,  et  plus  lor 
estoit  nécessaire  et  proufitable  li  amour  dou  roi  d'Engle- 
terre que  dou  roi  de  France  ;  mais  lors  jones  sires,  Lois  de 
Maie,  qui  avoit  esté  nouris  entre  les  roiauls  de  France  et 
encores  i  estoit-il,  ne  s'i  voloit  point  accorder  et  disoit 
francement  que  jà  n'aueroit  à  femme  la  fille  de  celi  qui  li 
avoit  mort  son  père.  D'aultre  part,  li  dus  Jehans  de  Brai- 
bant,  quoique  il  fust  cousins  germains  au  roi  d'Engleterre, 
rendoit  grant  diligense  que  chils  jones  contes  de  Flandres 
vosist  prendre  par  mariage  Marguerite,  sa  fille,  et  li 
proumettoit  que,  se  il  l'espousoit,  il  le  feroit  joïr  plainne- 
ment et  paisivlement,  fust  par  force  ou  autrement,  de  la 
conté  de  Flandres,  et  faisoit  li  dus  de  Braibant  entendant 
au  roi  de  France  que,  se  chils  mariages  se  faisoit  de  sa 

1  Lacune  d'un  mot  ? 

fille  au  jone  conte  de  Flandres,  il  feroit  tant  que  tout  li 
Flamens  seroient  de  son  acord  et  contraires  au  roi  d'En- 
gleterre, de  quoi  par  ces  proumesses,  li  rois  de  France 
s'acorda  au  dit  mariage  de  Braibant.  Quant  li  dus  de  Brai- 
bant  eut  l'acort  dou  roi  de  France,  il  envoya  tantos  grans 
messages  en  Flandres  deviers  les  plus  soufissans  bour- 
geois des  bonnes  villes  de  Flandres,  et  leur  fist  dire  et 
remonstrer  tant  de  belles  paroles  coulourées  que  li  consauls 
des  bonnes  villes  mandèrent  le  jone  conte,  lor  signeur, 
et  li  fissent  asavoir  que  [se]  il  vosist  venir  en  Flandres 
et  user  par  lor  consel,  il  seroient  si  bon  amit  et  subject,  et 
li  renderoient  et  délivreroient  toutes  ses  justicbes  et  juri- 
dictions et  les  droitures  de  Flandres,  ensi  ou  plus  avant 
que  nuls  contes  de  Flandres  euist  onque  eu.  Li  jones 
contes  fu  consilliés  par  ceuls  qui  le  gouvernoient  et  par 
madame  sa  mère,  que  il  venist  en  Flandres  et  créist  ses 
hommes  puisque  il  li  présentoient  amour  et  subjection,  et 
vint  sus  cel  estât  en  Flandres  et  i  fu  receus  à  grant  joie 
et  ala  et  cbevauça  de  bonne  ville  en  bonne  ville,  et  li 
furent  donné  et  présenté  grans  dons  et  biaus  présens.  Si 
trètos  que  li  rois  d'Engleterre  qui  se  tenoit  devant  Calais, 
sceut  ces  nouvelles,  il  envoia  en  Flandres  le  conte  de  Nor- 
hantonne,  le  conte  d'Arondiel  et  messire  Jehan  Candos  et 
messire  Renault  de  Gobehem,  liquel  parlementèrent  tant 
et  pourcachièrent  as  communautés  de  Flandres  que  il 
eurent  plus  chier  que  leurs  sires  presist  à  femme  la  fille 
dou  roi  d'Engleterre  que  la  fille  au  duch  de  Braibant,  et 
en  requissent  et  prièrent  leur  jone  signeur  et  li  remonstrè- 
rent  pluisseurs  belles  raisons  pour  lui  atraire,  et  tant  que 
li  bourgeois  qui  avoient  mis  avant  le  fait  le  duch  de  Brai- 
bant n'osoient  parler,  ne  contredire  à  ceuls  qui  proposoient 
le  fait' le  roi  d'Engleterre,  mais  Lois,  li  jones  contes,  ne 

s'i  voloit  nullement  acorder  et  disoit  que  jà  n'aueroit  à 
femme  la  fille  de  celi  qui  avoit  son  père  mort,  et  li  deuist 
li  rois  d'Engleterre  donner  la  moitié  de  son  roiaulme. 
Quant  li  Flamens  oïrent  ce  et  le  veirent  en  cel  estât,  si 
furent  tout  courouchié  et  dissent  que  chils  sires  estoit  trop 
François  et  que  jà  il  ne  lor  feroit  bien  et  que  trop  priés  il 
s'enclinoit  as  opinions  de  son  père,  et  que  jà  il  ne  crèroit 
consel  qui  bien  li  vosist.  Si  le  prissent  chil  de  Gant  et  le 
missent  en  prison  courtoise,  et  bien  li  dissent  que  jamais 
n'en  isseroit  se  il  ne  creoit  lor  consel,  et  bien  disoient  : 
«  Si  messires  ses  pères  n'euist  tant  amet  les  François  et 
«  euist  ouvré  par  lor  consel,  il  l'euissent  fait  un  des  grans 
«  signeurs  des  crestyens  et  euist  recouvré  Lille,  Douai  et 
«  Biétune.  » 

CHAPITEE  CCXLIX. 


Comment  li  contes  Derbi  vint  devant  Calais,  et  comment  li  contes  de 
Flandres  se  dissimuloit. 


Ce  demora  une  espace  de  temps,  et  li  rois  d'Engleterre 
tint  toudis  son  siège  devant  Calais  et  tint  grant  court  et 
noble,  le  jour  dou  Noël.  Le  quaresme  ensievant,  retour- 
nèrent de  Gascogne  li  contes  Derbi,  li  contes  de  Penne- 
bruq  et  li  contes  de  Quenfort  et  grant  fuisson  de  cheva- 
liers et  d'esquiers  en  lor  compagnie,  et  ancrèrent  devant 
Calais.  Si  furent  li  rois  et  li  signeur  et  toutes  gens  resjoï 
de  lor  venue,  et  se  restraindirent  auquns  signeurs  pour 
euls  logier,  et  de  tant  fu  li  boos  renforcié. 

Or  retournons  à  la  matère  dont  je  parloie  présentement 
dou  jone  conte  Lois  de  Flandres,  que  ses  gens  tenoient  en 
prison  courtoise.  Nonobstant  ce,  il  ne  prendoit  point  la 

prison  à  agréable,  mais  à  grant  desplaisance,  et  point  ne 
le  pooit  amender.  Si  estoit-il  soubtils  et  moult  imaginatif, 
et  considéroit  à  la  fois  son  estât  et  son  afaire,  et  disoit  en 
soi-meismes  :  «  Je  sui  uns  grans  sires  assés,  et  se  n'ai  point 
«  de  puissance,  semés  gens  ne  le  me  donnent.  Il  me  fault, 
«  voelle  ou  non,  brisier  mon  coer  et  dissimuler;  car  je  ai 
«  bien  tant  de  congnissance  que  mon  peuple  m'aime  et 
«  m'amera,  se  je  les  sçai  tenir,  et  me  accompliront  toutes 
«  mes  volentés.  Encores  vault-il  trop  mieuls  que  je  me 
«  brise  et  dissimule  un  temps  que  je  soie  icbi  tenus  en 
«  prison,  quoique  je  m'encline  assés  plus  à  la  fille  de  Brai- 
«  bant  que  d'Engleterre  ;  car  par  Braibant,  en  temps  à  ve- 
«  nir,  puent  avenir  très-grandes  aliances  à  Flandres,  et 
o  se  je  avoie  fait  ce  mariage  en  Braibant,  oultre  la  volenté 
«  de  auquns  de  mes  hommes,  qui  me  remonstrent  que  li 
«  mariages  en  Engleterre  m'est  plus  proufitables  et  né- 
«  cessaires  que  il  ne  soit  en  Braibant  et  je  fuisse  en  Brai- 
«  bant  ou  en  la  conté  de  Nevers  et  de  Rétels  et  li  rois 
«  d'Engleterre  fust  retournés  en  son  païs ,  li  dois  païs 
«  Flandres  et  Braibant  se  racorderoient  ensamble,  et  li 
«  rois  d'Engleterre  marieroit  sa  fille  ailleurs,  et  je  retour- 
«  neroie  en  paix  entre  mes  gens,  siques  je  me  laisserai 
«  consillier  et  leur  dirai  par  couverture  que  je  les  voel 
«  croire  et  entendre  à  lors  volentés.  »  Et  trouva  li  jones 
contes  celle  cautelle,  et  manda  cheuls  qui  la  plus  grande 
domination  avoient  sur  li,  tant  que  de  sa  garde,  et  par 
lesquels  on  usoit  le  plus  en  Flandres,  et  leur  dist  :  «  Je  qui 
«  sui  vostres  sires,  vous  me  tenés  en  dangier,  lequel  je 
«  n'ai  point  apris,  car  à  painnes  puis-je  aler  pissier  que 
«  trois  ou  quatre  gardes  ne  soient  sur  mi.  Je  considère 
«  mon  estât  et  l'ai  considéré  à  grant  loisir,  ce  temps 
<i  que  je  ai  cbi  séjourné.  Dur  me  seroit  d'estriver  contre 

«  l'aguillon.  Il  m'est  avis  que  vous  m'amés  et  amés  l'hon- 
«  nour  de  mon  païs  de  Flandres,  qui  me  volés  marier  à  la 
«  fille  le  roi  d'Engleterre.  Je  voel  bien  procéder  avant  en 
«  ce  mariage,  mais  que  Sainte-Église  s'i  asente.  »  Quant 
ses  gens  l'oïrent  parler  sus  celle  fourme,  laquelle  il  dési- 
roient  à  oïr,  si  furent  tout  resjoï,  et  le  missent  tantos  hors 
de  prison,  et  li  acordèrent  une  partie  de  ses  déduis,  tant 
que  d'aler'...  des  oissiaus  en  rivière.  A  ce  estoit-il  moult 
enclins,  mais  il  i  avoit  toudis  sur  li  bonnes  gardes  à  la  fin 
que  il  ne  lor  escapast  ou  fust  ambles,  et  l'avoient  les 
gardes   empris   à  garder  sus  l'abandon   de  lors  testes. 
Si  en  estoient  tant  plus  songneus,  et  si  estoient  les  gardes 
dou   tout   de  la  favour  le  roi  d'Engleterre,  et  le   guet- 
toient  si  priés   que  à   painnes  pooit-il   aler  pissier.    On 
segnefia  au  roi  d'Engleterre  cel  estât  et  que  li  jones  contes 
de  Flandres  estoit  hors  de  prison  et  en  volenté  de  prendre 
sa  fille  par  mariage.  De  ces  nouvelles  fu  li  dis  rois  tout 
resjoïs,   et  renvoia  en  Flandres  l'évesque  de  Harfort,  le 
conte  de  Norhantonne  et  messire  Jehan  de  Biaucamp,  et 
vinrent  à  Bruges  en  grant  estât,  et  furent  liement  receu 
des  signeurs  de  la  ville,  et  de  là  il  cevauchièrent  à  Gant, 
aucuns  bourgeois  de  Bruges  des  plus  notables  en  lor  com- 
pagnie. Chil  qui  gouvernoient  pour  ce  temps  le  jone  conte 
de  Flandres  et  la  ville  de  Gant,  requellièrent  toute  celle 
compagnie  liement,   et  i  furent  fais  et  monstres  grans 
aprocemens  d'amour.  La  conclusion  fu  celle  que  li  contes 
fu  tellement  movés  de  paroles,  tant  de  ses  gens  que  de  ces 
signeurs  d'Engleterre,   que  il  s'acorda  à  ce  et  dist  de 
bonne  volenté  par  samblant,  que  volentiers  il  procéderoit 
avant  ou  mariage,  mais  que  Sainte-Église  s'i  asentesist, 

1  Lacune  de  quelques  mots. 

car  il  estoient  moult  proçain  de  Image'.  Les  Englès  se 
fissent  fort  et  se  cargièrent  de  cela  et  dissent  que  jà  pour 
la  dispensation,  li  mariages  ne  se  laisseroit  à  faire  et  re- 
tournèrent, quant  il  orent  bien  festoyet,  arrière  devant 
Calais,  et  recordèrent  tout  ce  au  roi  et  à  son  consel,  des- 
quels coses  li  rois  se  contenta  grandement,  et  moult  amoit 
cheulsde  Flandres  et  disoit  que  il  estoient  bien  si  ami. 
Ceste  cose  se  procéda  et  aproça  sus  les  convenances  que 
Lois,  li  jones  contes  de  Flandres,  avoit  eu  as  ambassa- 
dours  de  par  le  roi  d'Engleterre,  et  à  ses  gens,  aussi  en 
la  ville  de  Gant,  et  furent  escript  et  segnefyet  li  rois  et  la 
roine  d'Engleterre  notorement  par  tous  les  consauls  des 
bonnes  villes  de  Flandres  et  dou  tiéroir  dou  Franc,  escript 
et  séelet  que  il  vosissent  estre  et  leur  fille  en  la  ville  de 
Berghes,  entre  Saint-Omer  et  Bourbourch,et  que  là  il  se- 
roient  à  l'encontre  de  li  et  aueroient  leur  signeur  tel  que 
li  mariages  se  concluroit  là.  Vous  devés  sçavoir  que  li 
rois  et  la  roine  d'Engleterre  furent  grandement  resjoï,  et 
se  ordonnèrent  tantos  et  vinrent  au  Noef-Port2  les  Fla- 
mens,  et  encores  plus  priés  en  une  aultre  bonne  ville  priés 
des  dunes,  que  on  dist  Vorne3.  Tous  li  pais  de  là  environ 
fu  remplis  des  bonnes  gens  sus  la  puissance  de  Flandres, 


1  Les  conditions  de  ce  mariage  avaient  été  approuvées  par  Louis  de 
Maie  dans  des  lettres  données  le  13  mars  à  Dunkerque,  par  lesquelles 
il  promettait  de  fiancer  solennellement  Isabelle  d'Angleterre,  «  voyans 
«  en  ceste  chose  le  évident  proufïit  de  nous  et  de  notre  commun  pays 
«  de  Flandres,  l'amour,  le  bien,  la  paix,  repos  et  tranquillité  qui,  par 
«  l'adjonction  d'icele  mariage,  se  peut  norrir  et  demorer,  à  tous  jours 
«  mais,  entre  le  dit  monsieur  Edward,  roi  d'Engleterre,  ses  gens  et 
-<  son  royaume,  et  nous,  nos  gens  et  nostre  dit  pays.  »I1  est  à  remar- 
quer toutefois  que  Louis  de  Maie  n'y  donne  pas  le  titre  de  roi  de  France 
à  Edouard  III. 

2  Nieuport. 
*  Fumes. 

tant  de  par  le  roi  d'Engleterre  comme  de  par  le  pais  de  Flan- 
dres, et  vinrent  li  plus  notables  hommes  et  li  plus  auten- 
tiques  des  bonnes  villes  de  Flandres,  en  grant  estât  et  pois- 
sant, en  laditte  ville  de  Berghes,  et  i  amenèrent  lor  signeur 
le  jone  conte,  qui  par  sambla'nt  faisoit  très-bonne  cbière, 
et  quant  il  fu  parvenus  jusques  au  roi  d'Engleterre,  il 
s'inclina  tous  bas,  et  aussi  fist-il  à  la  roine.  Li  rois  d'En- 
gleterre prist  le  jone  conte  par  la  main  destre  moult  douce- 
ment, et  le  leva  sus  et  puis  le  conjoï  et  requelli  de  paroles, 
et  s'escusa  moult  humlement  de  la  mort  de  son  père  et 
dist,  se  Dieus  le  peuist  aidier,  que  onques  tout  le  jour  de 
la  bataille  de  Créci,  il  ne  le  vei,  ne  oy  parler,  et  que  se  il 
l'euist  veu,  il  l'euist  pris  sus ,  mais  tels  cas  sont  aventures 
des  batailles  :  «  Tous  les  fault,  biaus  fils,  passer  et  ou- 
«  blier.  »  Li  jones  contes, 'par  samblant,  se  tint  de  ces  escus- 
sances  assés  à  contens,  et  puis  fu  parlé  dou  mariage,  et  là 
ot  certains  tretiés  alégbiés  et  proposés ,  et  là  fu  empris  li 
mariages  dou  jone  conte  Lois  de  Maie,  conte  de  Flandres 
et  de  madamoiselle  Isabiel  d'Engleterre,  et  jurèrent  les 
parties  à  procéder  avant  et  sus  grans  misses  de  repentises, 
et  à  ce  se  obligièrent  les  bonnes  villes  de  Flandres  et  li 
rois  d'Engleterre  pour  sa  fille;  mais  il  convenoit  envoyer 
en  Avignon  pour  la  dispensation.  De  ce  se  cargeoient  par 
acord  li  rois  d'Engleterre  et  les  bonnes  villes  de  Flandres, 
•  et  fu  la  journée  de  espouser  relaxsée  jusques  à  une  aultre 
fois,  et  là  en  dedens  la  dispensation  seroit  aceptée  et  impé- 
trée;  et  se  départirent  de  Berghes  toutes  gens,  et  retour- 
nèrent li  rois  d'Engleterre  et  la  roine  au  siège  devant 
Calais,  et  emmenèrent  lor  fille,  et  li  Flamenc,  lor  signeur 
en  Flandres. 

CHAPITRE  CCL. 

Comment  li  contes  de  Flandres  s'escapa,  un  jour  qu'il  aloit  en  rivière,  et 
demora  dalés  le  roi  de  France. 


De  toutes  ces  avenues  estoient  trop  bien  enfourmé  li 
rois  de  France  et  ses  consauls  et  n'en  savoient  que  ima- 
giner, fors  tant  que  il  espéroient  bien  que  li  contes  de 
Flandres,  com  joues  que  il  fust,  avoit  sens  et  soutillèce 
assés,  pour  li  délivrer  de  ces  dangiers,  et  tout  par  couver- 
ture et  par  li  sçavoir  dissimuler.  Quant  li  contes  fu  re- 
tournés en  Flandres  et  ses  gens  veirent  que  il  voloit 
ouvrer  par  lor  consel. . . .  ' ,  et  li  furent  mis  au  large  tous  ses 
déduis  et  esbatemens,  et  n' avoit  mes  sus  lui  si  fort  regard 
que  il  i  avoit  eu,  pour  tant  que  il  avoit  juret  et  fianchiet 
la  fille  au  roi  d'Engleterre,  et  de  espouser  au  jour  qui  or- 
donnés i  estoit,  mais  toudis  réservoit-il  et  avoit  réservé  la 
dispensation  dou  pape.  Li  rois  d'Engleterre  et  la  roine, 
quoique  il  fuissent  à  siège  devant  Calais,  se  apparilloient 
de  grant  puissance,  et  mettoient  ouvriers  en  oevre,  et  n'i 
avoit  riens  espargniet  de  cambres,  d'abis,  de  rices  jeuiauls, 
pour  donner  au  jour  des  espousailles,  et  aussi  tout  sigueur 
et  toutes  dames,  qui  là  estoient  au  siège,  s'en  efforçaient 
pour  estre  en  ces  jours  en  g-rant  estât  et  estofé  oultre 
mesure.  Li  joues  contes  de  Flandres,  liquels  estoit  revenus 
en  son  pais  entre  ses  gens,  ensi  que  vous  savés,  aloit  tous 
les  jours  en  rivière  et  monstroit  par  samblant  que  chils 
mariages  à  Isabiel  d'Engleterre  li  plaisoit  très-grandement 

1  Lacune. 

bien,  et  s'en  tenoient  li  Flamenc,  ensi  que  pour  tout  asé- 
guré,  et  ni  avoit  mes  sus  li  si  grant  regard  comme  en  de- 
vant. Quant  chils  contes  vei  que  la  journée  aproçoit  que 
il  devoit  retourner  à  Berghes  et  pour  espouser  la  fille 
d'Engleterre,  laquelle  cose  il  ne  voloit  nullement  faire, 
quoique  juré  et  promis  l'euist  par  foi  fianchié,  il  se  apensa 
que  il  metteroit  tout  pour  tout,  et  avint  que  un  jour  il 
estoit  aler  rivoyer,  et  jetta  son  fauconnier  un  faucon 
apriès  le  liairon,  et  li  contes  aussi  un,  et  se  missent  chil 
doi  faucon  en  cange,  et  li  contes  apriès  en  quoitant  son 
ceval  et  monstrans  que  il  le  vosist  ravoir ,  et  disoit  en 
cevauçant  :  «  Hoie  !  hoie  !  »  Et  quant  il  fu  eslongiés  et 
que  il  ot  l'avantage  des  camps,  il  féri  cheval  des  espérons 
et  cevauça  toudis  avant  sans  retourner  par  telle  manière 
que  ses  gardes  le  perdirent.  Point  ne  sçai,  se  de  ce  fait  il 
furent  coupable,  mais  il  en  fissent  moult  l'esfraé  et  lecou- 
roucbié,  et  n'osèrent  retourner  en  Flandres,  tant  que  les 
coses  furent  remises  en  aultre  estât.  Li  jones  contes  de 
Flandres,  quant  il  se  fu  ensi  emblés,  s'en  vint  à  Saint- 
Venant  et  trouva  le  signeur  qui  li  fist  très-bonne  chière, 
car  il  avoit  esté  son  mestre  et  l' avoit  plus  introduit  ens  es 
oissiaus  que  nuls  aultres,  et  fu  li  sires  de  Saint- Venant 
moult  resjoïs  de  ce  que  il  estoit  ensi  issus  des  dangiers  le 
roi  d'Engleterre  et  des  Flamens,  et  l'amena  bien  acoinpa- 
gnié  à  Piéronne-en-Vermendois  deviers  le  roi  de  France 
qui  là  se  tenoit.  Quant  li  rois  Phelippes  vei  son  cousin,  le 
conte  de  Flandres,  et  il  l'ot  oy  parler  comment  il  avoit  lobé l 
les  Englois  et  les  Flamens ,  et  issus  de  lors  dangiers  par 
grande  soutillèce,  si  en  fu  moult  resjoïs  et  dist  :  «  Biauscou- 
i  sins,  vous  estes  li  bien  venus  :  vous  avéstrop  bienesploitié. 

1  Lobé y  trompé. 

«  Laissiés  ces  Englois  et  nostre  adversaire  marier  sa  fille 
«  ailleurs.  Vous  n'en  avés  que  faire.  Je  vous  marierai  en 
«  Braibant.  Ce  mariage-là  vous  sera  mieuls  à  la  main  et 
«  plus  propisces  et  pour  vostre  pais  aussi,  que  ne  seroit 
«  chils  d'Engleterre.  »  Lijones  contes  de  Flandres  acorda 
au  roi  toute  sa  parole  et  li  dist  :  «  Monsigneur,  pour  tant 
«  que  je  m'encline  plus  au  mariage  de  la  fille  au  ducli 
«  de  Braibant  que  à  ceste  d'Engleterre,  ai-je  fait  ce  que  je 
«  ai  fait,  et  me  sui  départis  de  mon  païs  et  de  mes  gens 
«  sans  congiet.  Je  ne  sai  mais  quant  je  i  retournerai.  » 
Respondi  li  rois  :  «  Vous  avés  très-bien  fait ,  et  vous  en 
«  sçai  bon  gré,  et  aussi  doient  faire  tout  chil  qui  vous 
«  aiment  et  vostre  honnour.  » 

Ensi  demora  lijones  contes  de  Flandres  un  grant  temps 
dalés  le  roi  de  France  et  ne  levoit  nulles  rentes,  ne  reve- 
nues dou  païs  de  Flandres,  et  se  tenoient  li  Flamench  à 
déceu  de  ce  que  il  ne  l'avoient  mieuls  gardé,  et  afin  que 
li  rois  d'Engleterre  ne  se  mérancoliast  sus  euls  (car  trop  le 
doubtoient  à  courouchier),  les  consauls  des  bonnes  villes 
de  Flandres,  liquel  avoient  esté  as  convenances  prendre  et 
jurer  dou  mariage  de  lor  signeur  et  de  la  fille  le  roi  d'En- 
gleterre, s'en  vinrent  devant  Calais  euls  esquser  au  roi 
desus  nommé,  et  monstrèrent  de  fait,  de  parole  et  de  sam- 
blant  que  il  estoient  moult  courouchié  de  ce  que  lors  sires 
défalloit  ensi  sur  ce  qu'il  avoit  convenchié  et  juré'.  Li  rois 
d'Engleterre  qui  voloit  tenir  à  amour  les  Flamens  (car  à 
venir  à  son  entente  de  Calais,  il  le  pooient  trop  grande- 
ment valoir)  tint  lor  escusances  à  bonnes  et  dist  bien  que 
de  tout  ce  que  li  contes  avoit  fait  et  de  sa  foi  que  il  avoit 

1  On  composa  à  ce  sujet  une  chanson  dont  le  continuateur  de  Guil- 
laume de  Nangis  nous  a  conservé  le  premier  vers  : 

«  J'ay  failly  à  qui  je  estoie  donnée  par  amour.  » 

mentie  (à  tout  le  mains  il  estoit  en  procès  dou  mentir),  il 
tenoit  bien  le  pais  de  Flandres  pour  esqusé.  De  ceste  res- 
ponse  remercyèrent  li  Flamenc  le  roi  d'Engleterre  et  se 
offrirent  à  estre  apparilliet  au  roi  et  de  venir  devant  Ca- 
lais, trois  jours  apriès  ce  que  il  en  seroient  requis  et  se- 
mons. Li  rois  d'Engleterre  ne  renonça  pas  à  ces  offres, 
mais  les  tint  à  tous  bonnes  et  les  en  remercia.  ChilFlamenc 
prissent  congiet  au  roi ,  et  puis  il  s'en  retournèrent  en 
Flandres,  et  li  rois  demora  devant  Calais. 

Vous  devés  savoir  que  li  dus  de  Braibant  qui  tendoit  et 
avoit  tendu  un  lonc  temps  à  marier  sa  fille  Marguerite  au 
jone  conte  de  Flandres,  fu  trop  grandement  resjoïs,  jà 
fust-il  cousins  germains  au  roi  d'Engleterre,  quant  il 
sceut  la  vérité  comment  li  contes  de  Flandres  avoit  trompé 
le  roi  d'Engleterre  et  les  Flamens  et  avoit  brisiet  le  ma- 
riage de  la  fille  d'Engleterre,  et  n'avoit  nulle  affection 
de  la  prendre,  mais  pour  l'eslongier,  s'en  estoit  volés  en 
France  et  se  tenoit  dalés  le  roi  de  France  et  madame  sa 
mère x  qui  trop  fort  baioit  les  Engiois,  et  li  disoit  moult 
souvent  :  «  Loïs,  se  vous  euissés  procédé  avant  ou  ma- 
«  riage  d'Engleterre  et  pris  la  fille  de  celi  qui  vous  a 
«  vostre  père  mort,  je  fuisse  entes  morte  d'anoi ,  ne 
«  jamais  en  ce  monde,  de  vous  n'euissiés  eu  lionnour.  » 
—  «  Madame,  respondoit  li  contes,  jamais  je  ne  m'i  fuisse 

1  Marguerite  d'Artois.  Un  jour  elle  menaça  son  fils,  s'il  se  séparait 
de  l'alliance  du  roi  de  France,  de  mutiler  le  sein  qui  l'avait  nourri. 
«  Madame  d'Artois  dist  à  Loys,  son  fils  :  «  Beau  fils,  vous  veez  que  le 
«  roi  de  France  a  envoyé  par  devers  vous  grans  seigneurs,  afin  que 
«  tousjours  il  ait  bonne  amour  entre  vous  et  luy,  et  je  voy  que  vous  ne 
«  voulez  rien  faire.  »  Et  adonc  jetta  la  dame  jus  son  mantel  et  ouvry 
sa  robs  par  devant,  et  puis  dist  à  son  fils  :  «  Yecy  ma  mamelle  dont 
«  je  vous  allaitay  et  je  promets  à  Dieu,  se  vous  ne  faites  le  vou- 
«  lente  du  roy  et  la  mienne,  que  tantostle  copperay  ou  despit  de  vous, 
n  et  le  jetteray  aux  chiens.  »  [Chronique  anonyme  de  Flandre.) 

«  acordés;  et  ce  qui  en  a  esté  fait  à  la  promotion  de  mes 
«  gens ,  c'a  esté  par  force  et  par  constrainte.  Si  me  con- 
o  venoit  trouver  voie  et  cautelle,  comment  je  me  peuisse 
«  de  euls  délivrer;  or  l'ai  fait,  et  pour  perdre  rentes  et  re- 
«  venues  en  Flandres,  jamais  en  ce  dangier  je  ne  me  me- 
«  terai.  »  Ensi  apaisoit  li  jones  contes  de  Flandres  sa 
dame  de  mère,  et  li  dus  de  Braibant  qui  tiroit  à  venir  à 
son  entente,  procuroit  trop  fort  par  tous  les  bons  moyens 
que  il  pooit  avoir  deviers  le  roi  de  France,  que  sa  fille 
Marguerite  peuist  venir  par  mariage  au  conte  de  Flandres, 
et  li  proumetoit,  là  où  li  mariages  se  feroit,  que  il  rompe- 
roit  et  briseroit  le  pourpos  des  Alemans ,  que  jamais  n'en 
seroit  grevés,  ne  guerryés,  et  aideroit  messire  Carie  de 
Boesme,  roi  d'Alemagne,  à  parvenir  à  la  perfection  de 
l'empire.  Li  rois  de  France  recevoit  toutes  ces  paroles  en 
bien  et  rescripsoit  doucement  deviers  le  duch  de  Braibant, 
et  li  donnoit  à  entendre  que  li  jones  contes  de  Flandres 
prenderoit  sa  fille1. 

Ensi  demorèrent  les  coses  en  cel  estât  un  lonch  temps, 
et  li  sièges  se  tenoit  devant  Calais.  En  ce  temps  estoit 
nouvellement  revenus  dou  voiage  dou  Saint-Sépulcre  et 
dou  mont  de  Sinaï  et  de  Sainte-Kateline ,  chils  gentils 
chevaliers,  messires  Robers  de  Xamur,  et  l'avoit  fait  che- 
valier au  Saint-Sépulcre  li  sires  de  Spontin.  Quant  mes- 
sires Robers  de  Xamur  fu  retournés  de  ce  voiage  en  la 
conté  de  Xamur ,  il  entendi  que  li  rois  d'Engleterre  seoit 
devant  Calais;  si  se  ordonna  à  là  venir  et  i  vint  moult 
estoféement ,  et  se  mist  ou  serviche  dou  roi  d'Engleterre, 

1  Le  6  juin  134*7,  le  comte  de  Flandre  promit  d  épouser  Marguerite 
de  Brabant,  et  de  son  côté  le  duc  de  Brabant  promit  de  l'aider  à  re- 
couvrer le  comté  de  Flandre.  Le  duc  de  Brabant  renonçait  en  même 
temps  à  l'alliance  d'Edouard  III. 

et  le  retint  li  rois  parmi  deus  cens  livres1  à  l'estrelin  que 
il  li  donna  de  revenue  par  an,  et  en  fu  bien  payés,  tant 
que  il  vesqui. 

CHAPITRE  CCLI. 


Comment  messires  Thomasd'Agourneetmessires  Jehans  de Hartecelle 
furent  envoyés  en  Bretagne,  et  comment,  par  le  conseil  de  messire 
Garnier  de  Quadudal,  messires  Caries  de  Blois  fut  desconfis  et  pris 
devant  la  Roce-Derien. 


Je  me  sui  longuement  tenus  à  parler  des  guerres  de 
Bretagne  et  de  messire  Carie  de  Blois  et  de  la  contesse  de 
Montfort.  La  cause  pourquoi  je  m'en  sui  souffers,  c'a  esté 
pour  les  trieuves  qui  furent  prisses  devant  la  chité  de 
Vennes,  lesquelles  furent  moult  bien  tenues  et  gardées, 
et  joïrent  assés  pasievelement  toutes  les  parties,  casquns 
et  casqune,  de  ce  que  sien  estoit  et  que  en  devant  il  tenoit, 
et  sitos  que  elles  furent  passées,  il  commenchièrent  à  guer- 
ryer  fortement,  li  rois  de  France  à  conforter  messire  Carie 
de  Blois  son  neveu,  et  li  rois  d'Engleterre,  la  contesse  de 
Montfort,  ensi  que  proumis  et  convenenchiet  li  avoit  ;  et 
estoient  venu  en  Bretagne  de  par  le  roi  d'Engleterre  doi 
moult  vaillans  chevalier,  et  départi  dou  siège  de  Calais  à 
tout  deus  cens  hommes  d'armes  et  quatre  cens  archiers. 
Les  noms  des  chevaliers  furent  tels  :  messire  Thomas 
d'Agourne  et  messire  Jehan  de  Hartecelle,  et  se  tenoient 
dalés  la  ditte  contesse  en  la  ville  de  Hainbon.  Avoecques 
euls  avoit  un  chevalier  breton  bretonnant,  moult  vaillant 
homme,  qui  se  nommoit  messire  Tanguis  dou  Chastiel.  Et 
faisoient  souvent  ces  Englois  et  ces  Bretons  des  issues  et 

1  Les  anciennes  éditions  portent  trois  cents  livres. 


DE  FROISSART.  7,~2~, 

cevauchies  contre  les  gens  niessire  Carie  de  Blois  et  sus 
le  païs  qui  se  tenoit  de  sa  partie,  et  les  gens  à  messire 
Carie  aussi  sus  euls.  Une  heure  perdoient  les  uns,  et  une 
aultre  fois  gaegnioient.  Et  avint  un  jour  que  chil  troi 
chevalier  desus  nommet  avoient  mis  ensamble  grant  fuis- 
son  de  gens  d'armes  et  de  soudoyers  à  piet,  et  alèrent  met- 
tre le  siège  devant  une  ville  que  on  dist  la  Roce-Dourient, 
qui  se  tenoit  de  messire  Carie  de  Blois,  et  par  pluisseurs 
fois  i  fissent  livrer  des  assaus.  Chil  qui  dedens  estoient,  se 
deffendoient  vaillamment,  tant  que  riens  ni  perdoient.  Et 
estoit  chapitainne  de  par  le  dit  messire  Carie  de  laditte 
garnison,  uns  esquiers  de  Piquardie  qui  se  nommoit  Tas- 
sars  de  Ghines  ,  appert  homme  d'armes  durement.  Or  i  ot 
un  grant  meschief,  car  li  homme  de  la  ville,  les  trois  pars 
estoient  plus  pour  la  contesse  de  Montfort  que  pour  mes- 
sire Carie,  et  prissent  chil  homme  lor  chapitainne,  et 
quant  il  en  furent  saisi,  il  dissent  que  il  l'ociroient,  se  il 
ne  se  tournoit  à  lor  opinion.  Tassars  qui  se  vei  en  dur 
parti,  pour  eslongier  la  mort,  leur  dist  que  il  feroit  tout  ce 
que  il  vodroient.  Sus  cel  estât,  il  le  laissièrent  aler,  et  leur 
souffi  ceste  parole,  et  commencièrent  à  trettier  deviers  ces 
chevaliers  d'Engleterre.  Trettiés  se  porta  que  tout  se  tour- 
nèrent de  la  partie  la  contesse  de  Montfort,  et  deniora  li 
dis  Tassars  de  Ghines,  capitains  de  la  Roce-Dourient, 
comme  en  devant.  Ce  fait,  li  sièges  des  Eoglois  se  deffist, 
et  retournèrent  li  chevalier  deviers  la  contesse  de  Mont- 
fort à  Hainbon,  qui  toute  resjoïe  fu  de  ce  que  ses  gens 
avoient  si  bien  esploitié.  Les  nouvelles  vinrent  à  messire 
Carie  de  Blois  qui  se  tenoit  en  la  chité  de  Nantes,  que  la 
ville  de  la  Roce-Dourient  estoit  tournée  englesce  et  la  ma- 
nière comment  Tassars  de  Ghines  avoit  esté  menés  et  pris 
de  fait  et  de  force,  et  vosist  ou  non,  aultrement  il  euist  esté 

mors,  il  li  convint  faire  ce  marcbié.  Quant  messires  Caries 
entendi  ces  paroles ,  si  fu  durement  courouchiés  et  dist  et 
jura  que  jamais  n'entenderoit  à  aultre  cose,  quoique  cous- 
ter  li  deuist,  si  aueroit  repris  la  Roce-Dourient  et  castoyet 
cheuls  qui  ces  trettiés  avoient  fais,  et  pris  si  crueuse  ven- 
geanche  que  tout  li  aultre  s'i  exemplieroient  ;  et  fîst  tantos 
un  très-grant  mandement  partout,  et  s'estendirent  ses 
pryères  jusques  en  Normendie,  et  fist  son  amas  de  gens 
d'armes  en  la  chité  de  Nantes  et  là  environ,  et  furent  bien 
seise  cens  hommes  d'armes,  dont  il  estoient  quatre  cens 
chevaliers  et  plus  et  environ  douse  mille  hommes  de  piet 
parmi  les  arbalestriers.  Entre  ces  quatre  cens  chevaliers 
avoit  vingt-deus  banerès.  Si  départi  li  dis  messires  Caries 
en  grant  arroi  de  la  chité  de  Nantes,  et  tout  chil  signeur 
et  ces  gens  en  sa  compagnie,  et  esploitièrent  tant  que  il 
vinrent  devant  la  Roce-Dourient,  et  bastirent  là  le  siège 
grant  et  fort,  et  fissent  li  signeur  drechier  grans  enghiens 
devant,  qui  jettoient  nuit  et  jour,  dont  chil  de  dedens  fu- 
rent tout  esbahi  et  considérèrent  l'afaire  et  de  ceuls  qui 
aségiésles  avoient  et  lor  poissanche,  et  congneurent  bien 
que  durer  ne  poroient  longuement,  se  iln'estoient  conforté. 
Si  segnefyèrent  lor  estât  à  la  contesse  de  Montfort  et  as 
chevaliers  d'Engleterre  et  de  Bretagne,  qui  en  Hainbon 
se  tenoient,  et  leur  mandoient  que  il  fussent  aidié,  ensi 
que  en  convenant,  quant  il  se  tournèrent,  lor  avoient. 
Ladite  contesse  et  li  troi  chevalier  desus  nommé,  quant  il 
entendirent  ce,  jamais  pour  leur  honnour  ne  l'euissent 
laissiet,  et  envoia  partout  la  contesse  ses  lettres  et  ses 
messages,  là  où  elle  pensoit  à  avoir  gens,  sessoubjès  com- 
mandoit  et  ses  amis  prioit  ' ,  et  fist  tant  que  elle  ot  en  petit 

1  II  y  a  lieu  de  remarquer  cette  opposition  dans  les  termes  employés 
à  l'égard  des  sujets  et  des  amis. 

de  temps  mille  armeures  de  fier,  tous  bien  armés  et  montés 
à  cheval,  et  huit  mille  hommes  de  piet.  Quant  il  furent 
tout  venu,  la  contesse  les  recommenda  et  mist  en  la  garde 
et  conduite  des  trois  chevaliers  desus  nommé,  qui  volen- 
tiers  en  prisent  la  carge  et  le  faix,  et  se  départirent  sus 
celle  entente  que  pour  lever  le  siège  des  François  qui 
seoient  devant  la  Eoce-Dourien,  et  esploitièrent  tant  que  il 
vinrent  à  deus  petites  lieues  priés  de  la  Eoce-Dourient,  et  se 
logièrent  sus  une  petite  rivière,  et  riens  ne  savoit  messires 
Caries  de  Blois  de  lor  convenant.  Quant  messires  Thomas 
d'Angourne,  messires  Jehans  de  Hartecelle  et  messires 
languis  dou  Chastiel  et  tout  li  chevalier  et  esquier  de  lor 
route,  qui  là  estoient  assamblé,  furent  parvenu  à  deus 
lieues  priés  de  l'oost  des  François,  il  se  logièrent  au  lonch 
de  celle  rivière,  sus  l'entente  que  pour  demourer  là  toute 
la  nuit  et  à  l'endemain  aler  combatre  lors  ennemis.  Quant 
il  orent  soupe  assés  légièrement ,  il  considérèrent  lor  fait 
et  emprise,  et  dissent  entre  euls  li  troi  chevaliers  :  «  Nous 
«  ferons  armer  une  partie  de  nostres  gens  et  monter  as 
«  chevaus,  et  nous  en  irons  veoir  l'oost  des  François  droit 
«  sus  le  point  de  mie-nuit,  et  enterons  en  euls  et  lor  por- 
«  terons  par  ce  fait  très-grant  damage,  et  porons  mieuls 
«  pourfiter  par  celle  manière  que  demain  dou  jour  venir 
«  sus  euls  en  bataille,  car  il  sont  grant  gent  et  de  nobles 
«  et  rices  signeurs  grant  fuisson.  Si  poroit  bien  avoir  de- 
ce  main  si  grant  sens  entre  euls  et  si  bonne  ordenance  que 
«  nous  n'i  ferions  riens.  »  Chils  consauls  fu  tenu,  et  or- 
donné tout  chil  qui  se  départiroient  et  chil  qui  demorroient, 
et  s'armèrent  et  montèrent  as  chevaus  ou  conduit  des  trois 
chevaliers  desus  nommés  et  cevauchièrent  toutquoiement, 
et  droit  à  l'eure  de  mie-nuit,  il  se  boutèrent  en  l'oost  de  mes- 
sire  Carie  de  Blois  à  l'un  des  costés  et  i  fissent  de  premières 

TOM.    II.  21 

venues  grant  damage  et  ocirent,  méhagnièrent  et  abatirent 
biaucop  de  gens.  Li  hoos  se  commença  à  estourmir,  et  se 
courirent  armer  tout  chil  qui  le  plus  apparilliet  estoient,  et 
à  venir  à  force  sus  ces  Englois  et  Bretons,  liquel  se  qui- 
dièrent  partir ,  quant  il  veirent  l'oost  toute  estourmie  et 
retraire  arrière,  mais  il  ne  porent  ;  car  il  furent  enclos  de 
trois  costés  et  combatu  et  rebouté  durement  et  asprement, 
et  ne  porent  porter,  ne  soustenir,  tant  que  celle  heure,  le 
fait  des  François,  et  i  fu  pris  et  moult  doloreusement  na- 
vrés messires  Thomas  d'Angourne,  et  se  sauva,  au  mieuls 
que  il  pot,  messires  Jehans  de  Hartecelle,  et  aussi  fist  mes- 
sires Tanguis dou  Chastiel,  et  se  départirent  de  la  bataille; 
mais  il  i  laissièrent  une  partie  de  lors  gens  mors  et  pris, 
et  retournèrent  chil  doi  chevalier  sus  lors  logeis,  ensi  que 
tous  desconfis,  et  furent  sus  un  estât  que  de  tantos  dépar- 
tir de  là  et  retourner  arrière,  quant  evous  descendu  et  venu 
entre  euls  un  vaillant  cavalier  breton  bretonnant,  qui  se 
nommoit  messires  Gautiers  de  Quadudal,  et  amenoit  en  sa 
compagnie  cent  lances  de  bonnes  gens,  tous  à  élection'. 
Si  trètos  que  il  fu  venus,  li  compagnon  en  orent  grant 
joie,  mais  non  obstant  sa  venue,  encores  se  voloient-il 
départir  de  la  place ,  et  ne  se  tenoient  pas  bien  à 
aséguret. 

Quant  messires  Garniers  de  Quadudal  les  vei  en  cel 
effroi,  si  leur  demanda  que  il  lor  falloit.  Li  doi  chevalier 
qui  retourné  estoient  de  la  besongne,  li  recordèrent  sus 
briefs  paroles  comment  il  avoient  cevauchiet  devant  la 
Roce-Dorient  et  comment  il  avoient  esté  ruet  jus,  et  estoit 
demorés  prisonniers  messires  Thomas  d'Agourne  et  en- 
cores pluisseurs  aultres  chevaliers  et  esquiers  :  «  Et  ne 

1  Tous  à  élection,  tous  de  choix,  d'élite. 

«  veons  point  de  rescouse  en  cela,  et  pour  ce,  nous  volons 
«  nous  retraire  et  retourner  en  Hainbon.  Se  nous  perdons 
«  la  Roce-Dorien  pour  celle  fois,  une  aultre  fois  venra  que 
«  nous  le  recouverons.  Il  n'a  pas  deus  mois  que  nous  le 
«  conquesimes.  Une  fois  desous  et  l'aultre  desus,  ce  sont 
i  li  estât  de  guerre.  »  Quant  messires  Garniers  les  ot  oï 
parler,  il  fu  moult  esmervillés  et  considéra  en  se  moi- 
meismes  tout  lor  estât  et  ces  paroles,  et  pensa  sus  un  pe- 
tit, et  puis,  ensi  comme  inspirés  de  grant  proèce,  dist  : 
«  Biau  signeur  et  mi  compagnon,  metés  aultre  arroi  et 
i  ordenance  en  vous,  et  me  créés  de  ce  que  je  vous  dirai, 
«  et  grans  biens  vous  en  venra.  Nous  ferons  armer  et 
«  monter  à  cheval  tous  ceuls  qui  chevaus  ont,  et  cheuls  de 
«  piet  nous  les  ferons  sievir.  Vous  dites  que  il  ni  a  que 
«  deus  petites  lieues  de  chi  en  Toost  des  François.  Nous 
«  les  courrons  sus  de  grande  volenté  :  il  quident  avoir 
«  tout  achievé,  et  se  tiennent  tous  aségurés,  ou  il  dorment 
«  et  se  reposent  ou  il  mengent  et  boivent  ;  il  sont  si  raempli 
«  de  glore  pour  tant  que  il  vous  ont  ruet  jus,  que  il  ne  font 
«  point  de  gait,  et  sont,  par  le  parti  que  je  vous  di, 
«  moult  légier  à  desconfire  et  à  ruer  jus.  »  Quant  li  doi 
chevalier  oïrent  parler  messire  Garnier,  tantos  il  s'acor- 
dèrent  à  son  pourpos,  et  fu  commandé  à  tout  home  que  il 
fust  armés  et  apparilliés  et  que  on  sievist  les  trois  pennons 
des  trois  chevaliers,  quelle  part  que  il  vosissent  aler.  Tout 
se  armèrent  à  cheval  et  à  piet,  et  se  missent  au  cemin  en 
grant  volenté  de  lors  corps  aventurer,  et  messires  Garniers 
et  messires  Jehans  de  Hartecelle  tout  devant,  et  messires 
Tanguis  conduissoit  ceuls  de  piet  et  les  hastoit  ce  que  il 
pooit. 

Tant  ceminèrent  que,  droit  sus  le  point  dou  jour,  il  en- 
trèrent ens  es  logeis  de  messire  Carie  de  Blois  et  trou- 

vèrent  que  il  i  faisoit  aussi  quoit  que  tout  fuissent  en- 
dormi, et  aussi  estoient-il  le  plus....1  et  sans  gait  ;  car  ensi 
que  dit  avoit  messires  Garniers,  il  estoient  si  resjoï  de 
l'aventure  que  il  avoient  eu,  et  de  ce  que  il  avoient  met 
jus,  ce  lor  sambloit,  lors  enemis,  et  retenu  lor  capitainne, 
que  il  ne  se  doubtoient  de  nului,  et  par  ce  furent-il  déceu. 
Car  il  chil  qui  vinrent  sus  euls,  frès  et  nouviaus,  les  envaï- 
rent  tellement  et  les  prissent  si  sus  un  piet  que  il  n'eurent 
loisir,  ne  espasse  de  euls  armer;  mais  s'espardirent  ces 
g*ens  bretons,  tant  à  piet  comme  à  cheval,  tout  contre-val 
l'ost,  et  commenchièrent  à  ruer  jus  tentes  et  trefs  et  à  re- 
verser l'un  sus  l'aultre  et  à  abatre  hommes  et  méhagnier 
et  ocire;  et  trouvèrent  ces  grans  barons  de  Bretagne  et  de 
Normendie,  les  auquns  qui  estoient  couchiés,  les  aultres 
qui  se  costoient2  devant  les  feus  en  lors  logeis  tous  désar- 
més, euls  et  lors  gens.  Là  furent-il  pris  à  petit  de  fait  et 
de  deffense.  Finablement  la  besongne  se  porta  si  mal  pour 
messire  Carie  de  Blois  et  ses  gens  et  si  bien  pour  ceuls  qui 
les  envaïrent,  que  messires  Caries  fu  pris  et  fianciés  (aul- 
trement  il  euist  esté  mors),  et  la  plus  grant  partie  des  ba- 
rons et  des  chevaliers  françois  et  normans  ;  et  fu  resquous 
messires  Thomas  d'Agourne  qui  gissoit  tous  navrés  sus 
une  quonce3  en  la  tente  messire  Carie  de  Blois,  et  resquous 
tout  chil  qui  pris  estoient4.  Ensi  vont  les  aventures,  mais 
ceste  fu  trop  grande,  et  furent  desconfi  et  mis  en  cace 
tout  chil  qui  devant  la  Roce-Dourient  se  tenoient,  et  orent 
les  Englois  et  les  Bretons  très-grans  conques,  et  en  don- 

1  Lacune  d'un  mot.  ' 

2  Se  costoient (?),  se  tenaient  compagnie  les  uns  aux  autres? 

3  Qv.once.  J'ignore  ce  que  Froissart  entend  par  ce  mot. 

4  D'après  l'auteur  anonyme  du  Livre  du  bon  duc  Jehan  de  Bretagne, 
le  combat  de  la  Koche-Derien  fut  livré  le  20  juin  1347.  Dom  Lobineau 
en  fixe  la  date  au  18  juin. 

nèrent  largement  et  laissièrent  prendre  à  ceuls  de  la  gar- 
nison ,  et  retournèrent  à  tout  lor  pourfit  et  prisonniers  à 
Hainbon  deviers  la  contesse  ;  mais  messires  Jehans  de 
Hartecelle  ne  mena  point  là  messire  Carie  de  Blois,  son 
prisonnier,  mais  d'aultre  part,  où  il  en  fu  mieuls  mestres 
que  il  n'euist  esté.  Toutes  fois  la  contesse  de  Montfort 
laissa  biellement  convenir  ses  gens  de  lors  prisonniers  et 
avoit  fait  tousj ours  en  devant.  Aultrement  il  nel'euissent 
point  servi,  car  ce  que  il  prendoient  estoitlour,  et  quant 
il  estoient  pris,  il  se  rachatoient,  mais  laditte  contesse  de 
Montfort  fu  trop  grandement  resjoïe  de  la  prise  de  son 
adversaire,  Carie  de  Blois  car  elle  imagina  que  sa  guerre 
en  seroit  plus  belle  et  que  li  rois  d'Engieterre  le  vodroit 
avoir  et  le  acateroit  au  chevalier  englès  qui  pris  l'avoit. 
Se  la  contesse  de  Montfort  fu  resjoïe,  la  femme  à  messire 
Carie  de  Blois,  qui  se  tenoit  en  Nantes  et  qui  se  nommoit 
ducoise  de  Bretagne,  fu  durement  couroucliié  et  à  bonne 
cause,  car  elle  se  veoit  eslongié  de  consel  et  de  confort. 
Nequedent  elle  prist  et  requelli  le  frain  aux  dens  et  mons- 
tra  corage  d'homme  et  de  lion  et  retint  tous  les  compa- 
gnons, chevaliers  et  esquiers,  qui  de  sa  partie  estoient,  et 
fist  le  visconte  de  Eohan  et  messire  Eobert  de  Biauma- 
noir,  capitainnes  et  regars  de  sa  chevalerie,  et  quant  che- 
valiers et  esquiers  venoient  deviers  li  en  son  service,  elle 
lor  monstroit  deus  biaus  fils  que  elle  avoit  de  messire  Carie 
de  Blois  son  mari,  Jehan  et  Gui,  et  disoit  :  «  Vechi  mes 
«  enfans  et  hiretiers.  Se  lors  pères  vous  a  bien  fait,  je  et  li 
«  enfans  vous  ferons  encores  mieuls.  »  Et  cevauça  laditte 
dame  de  ville  en  ville  et  de  forterèce  en  forterèce  qui  pour 
li  se  tenoient,  en  rafresquissant  et  en  rencorageant  ceuls 
que  messires  Caries  de  Blois,  son  mari,  i  avoit  mis  et  esta- 
blis,  et  fist  la  dame  aussi  bonne  guerre  et  aussi  forte  à 

l'encontre  de  la  contesse  de  Montfort  et  de  ses  gens,  comme 
,111  devant  messires  Caries,  son  mari,  et  ses  gens  avoient 
fait.  Aussi  li  rois  Phelippes  qui  oncles  estoit  de  messire 
Carie  de  Blois,  qui  bien  l'ama  et  qui  trop  fu  courouciés 
de  ceste  aventure  qui  avenue  estoit  devant  la  Roce-Dorient, 
pour  conforter  sa  cousine,  envoia  tousjours  gens  en  Bre- 
tagne pour  garder  le  païs  et  deffendre  contre  les  Englois. 
Quant  les  nouvelles  vinrent  devant  Calais  au  roi  d'En- 
gleterre  et  as  signeurs  que  messires  Caries  de  Blois  avoit 
esté  rués  jus  en  Bretagne  devant  la  Roce-Dorient,  et  il 
sceurent  la  fourme  de  l'ordenance  comment,  il  tinrent  le 
fait  à  grant  et  à  notable  et  l'aventure  à  belle,  et  escripsi 
tantos  li  rois  à  messire  Jehan  de  Hartecelle  et  li  manda 
que,  dou  plus  tos  que  il  peuist,  il  le  venist  à  veoir  devant 
Calais  et  menast  messire  Carie  de  Blois,  son  prisonnier,  en 
Engleterre.  Li  cevaliers  obéi  as  lettres  dou  roi  son  signeur 
(ce  fu  raisons)  et  mena  messire  Carie  de  Blois  en  Engle- 
terre et  le  mist  ens  ou  chastiel  à  Londres  avoecques  le  roy 
Jame  d'Escoces1,  et  là  jeuoient-il  et  s'esbatoient  as  escès  et 
as  tables2  ;  et  puis  s'en  vint  messires  Jehans  de  Hartecelle3 
par  mer  devant  Calais  veoir  le  roi  d'Engleterre  et  la  roine 
et  les  signeurs,  qui  li  fissent  très-bonne  chière.  Or  parle- 
rons-nous dou  roi  Pbelippe  de  France. 

1  Lisez  :  le  roi  David  d'Ecosse. 

1  Dans  l'enquête  de  la  canonisation  de  Charles  de  Blois,  son  médecin 
et  son  valet  de  chambre  déclarèrent,  au  contraire,  que  sa  captivité 
avait  été  fort  rigoureuse  et  que  souvent  il  avait  été  exposé  aux  insultes 
de  ses  gardiens. 

3  Johnes,  dans  sa  traduction  de  Froissart,  l'appelle  Jean  d'Hartwell. 

CHAPITRE  CCLII. 

Comment  li  rois  Phelippes  de  France  fist  un  grant  mandement  en  son 
royaume  pour  lever  le  siège  de  Calais  et  combatre  les  Engiois  ;  et 
comment  les  François  se  logièrent  sus  le  mont  de  Sangate. 

Li  rois  Phelippes  de  France,  qui  sentoit  ses  hommes  qui 
enclos  estoient  dedens  la  ville  de  Calais,  moult  oppressés, 
et  veoit  que  li  rois  d'Engleterre  ne  s'en  départiroit  point, 
se  à  force  on  ne  l'enlevoit  dou  siège,  et  que  li  rois  d'Escoce 
estoit  pris  et  toute  la  puissance  d'Escoce  ruée  jus,  dont  il 
avoit  eu  espérance  que  par  la  guerre  que  les  Escos  élus- 
sent fait  en  Engleterre,  li  rois  engiois  se  fust  levés  dou 
siège  de  devant  Calais'.  Or  estoit  tout  dou  contraire,  et 
bien  trouvoit  qui  li  disoit  :  «  Chiers  sires,  il  vous  fault  ces 
«  bonnes  gens  conforter,  car  se  vous  perdes  la  forte  ville 
«  de  Calais,  ce  vous  sera  uns  trop  grans  préjudisses  et  à 
«  vostre  roiaulme,  et  aueront  les  Engiois  trop  li  biel  avenir 
«  et  ariver  à  Calais  et  courir  en  France  et  là  retraire  et 
«  retourner  en  lor  païs.  »  Li  rois  qui  fu  uns  moult  vail- 
lans  homs  et  moult  usés  d'armes  (car  de  sa  jonèce  il  les 
avoit  acoustumées  et  coutumées) ,  considérait  bien  toutes 
ces  coses  et  sentoit  aussi  que  on  li  disoit  vérité.  Si  en  res- 
pondoit  ensi  et  disoit  :  «  Par  m'âme  et  par  mon  corps, 
«  vous  avés  cause  de  tout  ce  dire  et  nous  i  pourverons; 
«  car  il  nous  tourneroit  voirement  à  trop  grand  blâme  et 
«  damage,  se  nous  perdions  Calais.  »  Et  avint  que  sus 
l'espoir  de  reconforter  ceuls  de  Calais  et  lever  le  siège,  li 
rois  de  France  fist  un  très-grant  mandement  de  chief 

1  La  phrase  est  incomplète. 

enqor  son  roiaulnie',  et  dist  que  il  ne  voloit  fors  guerryer 
des  gentils  hommes  dou  roiaulme  de  France,  et  que  des 
communautés  amener  en  bataille,  ce  n'est  que  toute  perte 
et  empêcemens,  et  que  tels  manières  de  gens  ne  font  que 
fondre  en  bataille2,  ensi  comme  la  nuie8  font  au  solel,  et 
bien  avoit  aparu  à  la  bataille  de  Créchi,  à  la  Blanque- 
Taque,  à  Caen  en  Normendie  et  en  tous  les  lieus  où  on 
les  avoit  menés,  et  que  plus  il  n'en  voloit  nuls  avoir,  fors 
les  arbalestriers  des  chités  et  des  bonnes  villes.  Bien  voloit 
lor  or  et  lor  argent  pour  payer  les  coustages  et  saudées 
des  gentils  hommes  et  non  plus  avant  ;  il  demorassent  as 
hostels  et  gardaissent  lors  femmes  et  lors  enfans,  il  devoit 
souffire,  et  fesissent  lour  labour  et  marceandise,  et  les  no- 
bles useroient  dou  mestier  d'armes  dont  il  estoient  estruit 
et  introduit.  Li  rois  de  France,  en  instance  que  pour  con- 
forter la  ville  de  Calais  et  ceuls  qui  dedens  estoient,  aproça 
les  marces  de  Piquardie  et  s'en  vint  en  la  chité  de  Amiens 
et  fu  là  le  jour  de  la  Pentecoste  et  toutes  les  festes,  et 
tendi  ses  mandemens  et  commandemens  parmi  tout  son 
roiaulme,  et  mandoit  et  commandoit  tant  estroitement  qui' 
tout  venissent  sans  nul  délai,  ses  lettres  veues,  en  la  chité 
d'Amiens  ou  là  environ.  Pour  ces  jours  estoit  connesta- 
bles  de  France  et  usoit  de  l'office  messires  Jaquèmes  de 
Bourbon,  conte  de  Pontieu,  et  estoient  mareschal  li  sires 
de  Biaugeu  qui  se  nomma  Édouwars 4  et  li  sires  de  Mont- 
morensi,  et  mestres  des  arbalestriers,  li  sires  de  Saint- 
Venant;  et  n'estoit  mais  nulle  nouvelle  en  France  de  mes- 

1  Je  ne  sais  si  cette  phrase  a  été  bien  transcrite. 

*  Ici  encore,  le  manuscrit  du  Vatican  supplée,  par  des  détails  pleins 
d'intérêt,  à  tout  ce  qu'offrent  d'insuffisant  et  d'incomplet  les  pre- 
mières rédactions  des  Chroniques. 

*  La  nuie,  la  neige. 

;  Edouard  de  Beaujeu  fut  l'un  des  protecteurs  de  Froissart. 

sire  Godemar  dou  Fai ,  mais  estoit  retrais  en  Normendie, 
sa  nation,  et  là  se  tenoit  sus  le  sien,  ne  point  il  n'estoit  en 
la  grâce  dou  roi. 

Au  mandement  dou  roi  de  France  obéirent  tout  chil  qui 
furent  escript  et  mandé ,  et  vinrent  li  signeur  en  grant 
arroi,  premièrement  li  dus  de  Bourgogne,  li  dus  de  Bour- 
bon, li  contes  de  Savoie,  messires  Lois  de  Savoie,  son 
frère,  messires  Jehans  de  Hainnau,  li  contes  de  Namur, 
li  contes  de  Forois,  le  daufin  d'Auvergne,  le  conte  de 
Boulogne,  le  conte  de  Narbonne,  le  conte  de  Pieregorth, 
le  conte  de  Valentinois,  le  conte  de  Saint-Pol,  et  tant  de 
hauls  barons  et  signeurs  que  mervelles  seroit  à  penser  et 
détriance  au  nommer,  et  ne  sambloit  point,  quoique  la 
bataille  de  Créci  euist  esté  en  celle  année,  que  li  roiaulmes 
de  France  ne  fust  ausi  raemplis,  apriès  que  devant,  de 
noble  et  poissans  chevalerie,  et  estoient,  quant  il  furent 
tout  asamblé  et  nombre,  douse  mille  hiaunies.  Considérés 
la  grant  noblèce  de  gentils  hommes,  car  casquns  hiaumes 
doit  dou  moins  avoir  cinq  hommes  dalés  li ,  et  estoient 
vingt -quatre  mille  arbalestriers  genevois,  espagnols  et 
hommes  des  chités  et  bonnes  villes  dou  roiaulme  de 
France,  tout  en  compte.  Quant  il  furent  venu  sus  le  mont 
de  Sangate,  à  deus  lieues  priés  de  Calais,  il  se  trouvèrent 
plus  de  cent  mille  hommes.  Si  ne  furent  pas  sitos  venus, 
ne  asamblés,  car  il  vinrent  gens  de  Gascongne,  tels  que 
le  conte  d'Ermignac,  le  conte  de  Fois,  le  conte  de  Berne  ', 
le  conte  de  Quarmain  ;  et  tous  les  signeurs  manda  et  pria 
li  rois  de  France,  desquels  il  pensa  à  estre  aidés,  car  ce 
estoit  sa  intention  que  il  lèveroit  le  siège  et  combateroit 
les  Englois,  et  pour  tant  faisoit-il  si  grandes  pourvéances. 

'  Berne,  Bearn. 

Et  envoia  li  rois  de  France  des  prélas  de  France  et  des 
chevaliers  pour  tretyer  as  Flamens  que  il  vosissent  venir 
dalés  leur  signeur  le  conte  et  faire  à  lui  ce  que  il  dévoient, 
car  voirement  estoit  li  jones  contes  de  Flandres  en  celle 
assamblée  dou  roi.  Li  Flamenc  li  remandèrent  par  ses 
gens  meismes  que  il  n'avoient  point  de  signeur,  puisque 
il  se  absentoit  de  euls  et  ne  les  voloit  croire,  ne  que  par  li 
il  ne  feroient  riens,  ne  des  rentes  et  revenues  de  Flandres, 
il  n'en  porteroit  nulles,  et  se  avoir  les  voloit,  il  les  venist 
bellement  et  courtoisement  despendre  ou  païs  et  ouvrer 
par  lor  consel,  mais  il  n'avoit  pas  encores  bien  commen- 
chiet,  et  se  il  voloit  persévérer  en  ces  opinions,  il  trouve- 
roit  les  Flamens  plus  durs  et  plus  hausters  que  onques 
n'euist  fait  son  père.  Quant  li  rois  de  France  entendi  ces 
paroles  et  les  responses  des  Flamens,  si  les  laissa  ester,  et 
considéra  assés  lor  manière  et  vei  bien  que  ils  n'en  aueroit 
aultre  cose  et  que  point  n'enteroit  en  euls  sus  cel  estât 
pour  ratraire  à  sa  volenté,  fors  par  le  moyen  dou  duch  de 
Braibant,  mais  pour  le  présent,  ils  et  ses  consauls  estoient 
cargiet  de  si  grant  cose  qu'à  ceste  des  Flamens  il  ne 
pooient  entendre.  Si  mist  li  rois  de  France  ceste  cose  en 
souffrance  tant  que  à  une  aultre  fois,  et  entendi  à  voloir 
lever  le  siège  de  Calais. 


CHAPITRE  CCLIII. 

Comment  ii  rois  d'Engleterre  fortefyoit  son  siège  devant  Calais. 

Li  rois  d'Engleterre  qui  se  tenoit  devant  Calais  à  siège 
et  estoit  tenus  tout  le  temps,  ensi  que  vous  savés  et  à  grans 
coustages,  estudioit  nuit  et  jour  comment  il  peuist  chiaus 

de  Calais  le  plus  constraindre  et  grever  ;  car  bien  avoit  oï 
dire  que  ses  adversaires,  li  rois  Phelippe  de  France,  faisoit 
un  très-grant  amas  de  gens  d'armes  et  que  il  le  voloit 
venir  combatre,  et  si  sentoit  la  ville  de  Calais  si  forte  que 
pour  asaut,  ne  escarmuce  que  ils  et  ses  gens  i  fesissent, 
il  ne  le  poroient  conquerre ,  et  ces  pensées  et  imagina- 
tions le  metoient  sovent  en  abusions.  Avoecques  ce,  sus 
son  reconfort,  il  sentoit  la  ville  de  Calais  mal  pourveue 
de  tous  vivres,  car  là  dedens  il  en  i  avoit  ensi  que  riens  ; 
et  encores  pour  euls  clore  et  tolir  le  pas  de  la  mer,  il  fist 
faire  et  carpenter  un  chastiel  hault  et  grant  de  longs  mai- 
riens  et  de  gros,  lesquels  on  aloit  coper  en  la  forest  de 
Boulongne,  et  les  dis  mairiens  on  amenoit  à  force  de  gens 
et  à  force  de  cevaus  à  Wisan  ou  là  priés,  et  estoient  là 
bouté  dedens  la  mer  et  aconvoyet  jusques  sus  le  sabelon 
devant  Calais,  et  là  fu  fais  et  carpentés  li  dis  chastiaus,  et 
fu  si  fors  et  si  bien  bretesquiés  que  on  ne  le  pooit  grever, 
et  quant  li  chastiaus  fu  tous  ouvrés,  li  rois  et  ses  consauls 
le  fissent  asseoir  et  lever  droit  sus  l'entrée  dou  bavène,  en 
l'embouqure  de  la  mer,  et  fu  pourveus  d'espingalles,  de 
bombardes,  d'arcs-à-tour  et  d'aultres  instrumens  bons  et 
soubtieus.  Et  furent  ordonné  pour  garder  le  havène  et  le 
chastiel  à  la  fin  que  nuls  n'entrast  ou  dit  havène  oultre  lor 
volenté,  soissante  hommes  d'armes  et  deux  cens  archiers. 
Ce  fu  li  ordenance  qui  plus  constraindi  ceuls  de  Calais  et 
qui  plus  tos  les  fist  afamer '. 

1  Dans  les  derniers  jours  de  juin,  les  Anglais  interceptèrent  une 
lettre  où  Jean  de  Vienne  exposait  à  Philippe  de  Valois  le  dénûment  et 
les  souffrances  de  la  garnison  de  Calais  : 

«  Sachez,  très-redouté  seigniour,  lui  écrivait-il,  que  vos  gents  en 
«  Caleys  ont  mangé  lour  chevals,  chiens  et  chats,  et  n'est  remys  rien 
«  pur  lour  vivre ,  synon  chescune  mange  aultre  ;  par  quoy ,  très- 
«  honeurable  seigniour, 'si  nous  ne  avons  hastif  socoure,  la  ville  est 
«  perdue,  et  nous  somes  tous  accordés,  si  nous  ne  avons  ayde,  de  issir 

En  ce  temps  enorta  li  rois  d'Engleterre  les  Flamens,  les- 
quels li  rois  de  France  voloit  mettre  en  tretié  deviers  li  et 
le  jone  conte,  leur  signeur,  ensi  que  clii-desus  est  contenu, 
que  il  vosissent  issir  hors  et  faire  guerre  avoecques  lui  et 
issirent  des  bonnes  villes  de  Flandres  et  dou  tiéroir  dou 
Franch  bien  cent  mille  Flamens;  et  vinrent  mettre  le 
siège  devant  la  ville  d'Aire  et  ardirent  et  destruisirent 
tout  le  païs  de  là  environ,  Saint-Venant,  Moureville,  le 
Gorge,  Estelles  et  le  Ventie,  le  Bassée  et  tout  le  païs  que 
on  dist  la  Leue.  De  quoi  li  rois  de  France,  qui  faisoit  son 
amas  de  gens  d'armes,  en  envoia  grant  fuisson  en  garni- 
son à  Saint-Omer,  à  Lille  et  à  Biétunne  et  par  tous  les 
chastiaus  eus  les  frontières  d'Artois  et  Boullenois,  car  on 
ne  sçavoit  que  les  Flamens  avoient  en  pensée.  Mais  li  Fla- 
mencli  se  retraïrent  petit  à  petit  quant  il  orent  fait  lor 
escaufée,  et  retournèrent  tous  en  lors  lieus.  Quant  il  furent 
retrait,  li  rois  de  France  se  départi  d'Amiens  et  vint  à 
Hédin,  et  là  s'aresta  pour  atendre  ses  hoos  et  avoit  peuple 
sans  nombre.  Quant  tout  furent  venu  ceuls  de  qui  il  se 
pensoit  aidier,  il  se  départi  de  Hédin  et  cemina  viers  la 
chité  de  Tiéruane  et  là  fu  deus  jours,  et  puis  se  départi  et 
cemina  tout  ce  plain  païs  que  on  dist  l'Alequine  et  vint 
logier  entre  Calais  et  Wissant,  droit  sus  le  mont  de  San- 
gates.  Quant  chil  de  Calais,  liquel  estoient  eus  ou  cliastiel 
et  sus  les  murs  de  la  ville,  les  veirent  premièrement  apa- 
roir  sus  le  dit  mont  de  Sangates,  pennons  et  banières 
venteler,  il  eurent  moult  grant  joie  et  quidièrent  tantos 
estre  deslogiet  et  délivret  dou  dangier  des  Englois;  mais 
quant  il  veirent  que  on  se  logeoit,  il  furent  plus  courou- 

«  et  mourir  sur  nous  enmys  à  honour  plus  tost  que  dedeins  morire  par 
«  défaute,  et  Dieu  vous  doygne  grâce  de  rendre  à  vous  et  vos  heires, 
«  nostre  travayle.  » 

chiet  que  devant,  et  leur  sambla  que  point  on  ne  se  com- 
bateroit,  et  ne  savoient  que  dire  de  celle  venue. 

Or  vous  dirai  que  li  rois  d'Engleterre  fist  et  avoit  fait, 
quant  il  sceut  que  li  rois  de  France  venoit  à  si  grande 
hoost  pour  li  combatre  et  pour  dességier  la  ville  de  Calais 
qui  tant  li  avoit  cousté  d'avoir ,  de  gens  et  de  painne  de 
son  corps,  et  si  sçavoit  bien  que  il  avoit  la  ditte  ville  si 
menée  et  si  astrainte  que  elle  ne  se  pooit  longuement 
tenir;  seli  tourneroit  à  grant  contraire,  se  il  le  convenoit 
ensi  de  là  départir.  Si  avisa  et  imagina  li  dis  rois  que  li 
François  ne  pooient  venir  à  lui,  ne  aprochier  son  hoost,  ne 
la  ville  de  Calais,  fors  que  par  une  voie,  laquelle  venoit 
tout  droit  le  grant  cemin,  ou  par  les  dunes  de  la  mer,  ou 
par  deviers  Ghines,  Moles  et  Oie,  où  il  avoit  grant  fuis- 
son  de  fossés  et  de  lieus  imposibles  pour  si  grant  hoost  à 
passer.  Et  le  lieu  et  le  pas  par  où  li  François  pooient  venir 
le  plus  apparliement,  il  i  a  un  pont  que  on  dist  Niulais,  et 
de  une  part  et  d'aultre  dou  cemin,  marescages  et  crolois  ' 
si  grans  et  si  parfons  que  il  ne  sont  point  à  passer.  Si  fist 
li  rois  d'Engleterre  traire  toutes  ses  naves  et  ses  vassiaus 
par  deviers  les  dunes  et  bien  garnir  et  furnir  de  bombar- 
des et  d'archiers  et  de  tous  ces  atournemens  de  deffenses, 
par  quoi  li  hoos  des  François  ne  peuist,  ne  osast  passer 
par  là.  Et  fist  son  cousin  le  conte  Derbi  logier  sus  le  pont 
de  Niulais  à  grant  fuisson  de  gens  d'armes  et  d'archiers, 
par  quoi  li  François  ni  peuissent  passer,  se  il  ne  passoient 
parmi  les  mares  qui  sont  imposible  à  passer.  Ensi  se  for- 
tefia  li  rois  d'Engleterre  contre  la  venue  dou  roi  Phelippe. 
Encores  avoecques  tout  ce,  li  rois  d'Engleterre  qui  tenoit 
à  amour  les  Flamens  ce  que  il  pooit,  les  envoia  pryer  et 

1  Crolois ,  fondrières. 

requerre  sus  certaines  aliances  et  convenances  que  il 
avoient  l'un  avoecques  l'aultre,  que  il  vosissent  venir  si 
estoféement  au  lés  deviers  lor  costé,  entre  Gravelines  et 
Calais,  et  là  logier  et  ils  leur  en  saueroit  très-bon  gré,  et 
de  tant  seroit-il  le  plus  tenus  deviers  euls.  Li  Flamens, 
pour  ce  temps,  furent  tout  apparilliet  de  obéir  à  la  plai- 
sance dou  roi  d'Engleterre,  car  tous  les  jours  il  avoient 
mestier  de  li.  Si  s'esmurent  et  vinrent  premiers  chil  dou 
tiéroir  dou  Franc,  et  passèrent  la  rivière  de  Gravelines  et 
se  logièrent  assés  priés  de  Calais,  et  estoient  environ  vint 
mille  ;  apriès  vinrent  chil  de  Bruges,  chil  de  Courtrai  et 
de  Ippre,  et  puis  chil  de  Gant  et  de  Grammont,  d'Aude- 
narde,  d'Alos  et  de  Tenremonde,  et  passèrent  toutes  ces 
gens  la  rivière  de  Gravelines  et  de  Calais,  et  se  logièrent 
et  amanagièrent  entre  ces  deus  villes.  Ensi  fu  Calais  as- 
ségié  de  tous  lés,  ne  uns  oiselles  ne  s'en  peuist  pas  par- 
tir, que  il  ne  fust  veus  et  congneus  et  arestés. 


CHAPITRE  CCLIV. 


Comment  li  compagnon  de  Tournai  conquissent  une  haute  tour 
que  gardoient  les  archiers  englois. 


Entre  le  mont  de  Sangates  et  la  mer,  à  l'aultre  lés  de- 
viers Calais,  avoit  une  haute  tour  que  trente-deus  archiers 
gardoient,  et  tenoient  là  endroit  le  passage  des  dunes 
pour  les  François1,  et  l'avoient  li  dit  englois  archier,  à  lor 
avis,  grandement  fortefyet  de  grans  doubles  fossés.  Quant 
li  François  furent  logiet  sus  le  mont  de  Sangates,  ensi  que 

'  C'est-à-dire  :  pour  empêcher  les  Français  de  passer. 

vous  avés  oï  conter,  chil  de  Tournai,  liquel  estoient  venu 
.servir  le  roi  de  France  (et  pooient  estre  environ  quinse 
cens),  perchurent  celle  tour.  Si  se  traïssent  de  celle  part, 
et  l'environnèrent  et  la  commenchièrent  à  asallir,  et  les 
Englois  qui  dedens  estoient  à  euls  deffendre  et  commen- 
chièrent à  traire  à  euls  de  grant  randon  et  à  blécier  et 
navrer  les  auquns.  Quant  li  compagnon  de  Tournai  veirent 
ce,  si  furent  tant  couroucliiet  et  se  missent  de  grant  vo- 
lenté  à  asallir  celle  tour  et  ces  Englois,  et  passèrent  de 
forche  oultre  les  fossés  et  vinrent  jusques  à  la  mote  de  terre 
et  au  piet  de  la  tour  as  pils  et  as  hauiauls.  Là  ot  grant 
assaut  et  dur  et  moult  de  chiaus  de  Tournai  bléciés,  mais 
pour  ce  ne  se  refraindirent-il  pas  à  asallir,  et  fissent  tant 
que  de  force  et  par  grant  apertise  de  corps,  il  conquissent 
celle  tour,  et  furent  mort  tout  chil  qui  dedens  estoient,  et 
la  tour  abatue  et  reversée,  de  quoi  li  François  tinrent  ce 
fait  à  grant  proèche,  et  en  furent  grandement  recom- 
mendé. 


CHAPITRE  CCLV. 


Comment  li  rois  Phelippesde  France  fist  demander  au  roi  d'Engleterre 
place  où  on  se  peuist  combatre. 


Quant  li  hoos  des  François  se  fu  logié  sus  le  mont  de 
Sangates,  li  rois  de  France  envoia  ses  marescaus  et  lemes- 
tre  des  arbalestriers  pour  aviser  et  regarder  comment  et 
par  où  son  hoost  plus  aisiement  poroit  passer  pour  apro- 
chier  les  Englois  et  euls  combatre.  Chil  chevalier  chevau- 
chièrent  et  alèrent  partout  regarder  et  considérer  les  pas- 
sages et  les  destrois,  et  puis  retournèrent  au  roi  de  France 

et  li  recordèrent  à  brief  paroles  que  il  ne  pooient  veoir, 
ne  aviser  que  nullement  il  peuist  aprochier  les  Englois, 
non  que  il  ne  perdesist  ses  gens  davantage.  Si  demora  la 
cose  ensitout  ce  jour  et  la  nuit  ensieuvaut.  Quant  ce  vint 
à  l'endemain,  li  rois  Phelippes  ot  consel  de  envoyer  deviers 
le  roi  d'Engleterre  et  i  envoia  grans  messages  et  passè- 
rent li  signeur  qui  envoyet  i  furent  par  le  pont  de  Xiulais 
par  le  congiet  dou  conte  Derbi  qui  le  gardoit.  Lessigneurs, 
je  les  vous  nommerai  :  il  furent  quatre,  premièrement 
messire  Édouwart ,  signeur  de  Biaugeu,  messire  Ustasse 
de  Eibeumont,  messire  Jeffroi  de  Chargni  et  messire  Gui 
de  Néelle.  En  passant  et  en  cevauchant  celle  forte  voie  et 
le  cemin  où  dou  plus  il  ne  pueent  aler  que  euls  quatre  de 
front,  se  il  ne  se  voellent  perdre  (car  ce  sont  tous  mares- 
cages  à  deus  costés),  chil  signeur  de  France  avisèrent  et 
considérèrent  bien  le  pont  et  le  fort  passage  qui  dure  bien 
le  quart  de  une  lieue  et  comment  li  pons  de  Niulais  estoit 
gardés  de  gens  d'armes  et  d'archiers  et  prissièrent  en  euls- 
meismes  moult  grandement  ceste  ordenance.  Quant  il  fu- 
rent tout  oultre  le  pont,  il  trouvèrent  les  chevaliers  dou 
roi  tels  que  messire  Jehan  Candos,  messire  Eichart  Sturi l, 
messire  Richart  la  Vace  et  pluisseurs  qui  là  estoient  moult 
ordonnéement,  et  les  atendoient  et  les  emmenèrent  tout 
droit  deviers  l'ostel  dou  roi  qui  bien  estoit  pouveus  de 
grande  baronie  et  de  vaillans  hommes,  dont  il  estoit  acos- 
tés  et  acompagniés.  Chil  quatre  baron  de  France  descen- 
dirent de  lors  chevaus  devant  l'ostel  dou  roi  et  puis  les 
chevaliers  d'Engleterre  les  menèrent  deviers  le  roi  et  le 
trouvèrent  acosté  et  adestré,  ensi  que  je  vous  di,  de  moult 
vaillans  hommes.  Quant  il  furent  parvenu  jusquesau  roi, 

1  Sur  Richard  Stury  et  les  relations  qu'il  eut  avec  Froissart.  voyez 
le  livre  IV  des  Chroniques,  chapitre  XL. 

il  l'enclinèrent,  et  li  rois  les  requelli  assés  ordonnéement 
de  contenance  et  de  parole.  Messires  Ustasses  de  Ribeu- 
mont  s'avança  de  parler  et  dist  :  «  Sire,  li  rois  de  France 
«  nous  envoie  par  deviers  vous  et  vous  segnefie  que  il  est 
«  chi  venus  et  arestés  sus  le  mont  de  Sangates  pour  vous 
«  combatre;  mais  il  ne  puet  veoir,  ne  trouver  voie  com- 
«  ment  il  puist  venir  jusques  à  vous.  Si  en  a-il  grant  dé- 
fi sir  pour  dességier  sa  bonne  ville  de  Calais,  et  a  fait 
«  aviser,  taster  et  regarder  par  ses  hommes  comment  il 
«  poroit  venir  jusques  à  vous,  mais  c'est  cose  imposible 
«  à  faire,  ce  li  ont  reporté  li  homme.  Si  veroit  volentiers 
«  que  vous  vosissiés  mettre  de  vostre  consel  ensamble  et 
«  il  i  meteroit  dou  sien,  et  par  l'avis  de  ceuls,  aviser  place 
«  raisonnable  là  où  on  sepeuist  combatre,  et  de  ce  sommes 
«  nous  cargiet  de  vous  dire  et  remonstrer.  Si  nous  en 
«  voelliés  respondre  de  par  vous  ou  de  par  vostre  consel.  » 
Li  rois  d'Engleterre  qui  bien  entendi  ceste  parole  fu  tantos 
consilliés  et  avisés  de  respondre  et  dist  :  «  Signeur,  je  ai 
«  bien  entendu  tout  ce  que  vous  me  requerés  de  par  mon 
«  adversaire  qui  tient  mon  droit  hiretage  à  tort ,  dont  il 
«  me  poise.  Se  li  dires  de  par  moi,  se  il  vous  plest,  que  je 
«  sui  chi  endroit,  et  j'ai  demoret  priés  d'un  an.  Tout  ce 
«  a-il  bien  sceu,  et  i  fust  bien  venus  plus  tos,  se  il  vosist; 
«  mais  il  m'a  chilaissiet  demorer  si  longuement  que  je  ay 
«  grossement  despendu  dou  mien,  et  i  pense  avoir  tant 
«  fait  que  assés  temprement  je  serai  sires  de  la  ville  et 
«  dou  chastiel  de  Calais,  et  ne  sui  pas  consilliés  dou  tout 
«  faire  à  sa  devise,  ne  à  se  aise,  ne  de  eslongier  ce  que  je 
«  pense  à  avoir  conquis  et  que  je  ai  tant  désiret  et  com- 
«  paret.  Se  li  dires  se  ils,  ne  ses  gens  ne  peuent  par  là 
«  passer,  si  voissent  autour  pour  quérir  la  voie.  »  Li  che- 
valier de  France  veirent  bien  que  il  n'aueroient  aultre 

TOM.    II.  22 

response,  si  prissent  congiet'.  Li  rois  lor  donna,  qui  les 
fist  conduire  par  les  chevaliers  meismes  de  sa  cambre  qui 
amené  les  avoient  jusques  à  lui,  et  montèrent  sur  lors 
chevaus,  et  les  amenèrent  chil  jusques  au  pont  de  Niulais2 
là  où  li  contes  Derbi  et  ses  gens  estoient,  et  puis  retournè- 
rent li  chevalier  dou  roi  en  l'oost,  et  li  chevalier  françois 
passèrent  oultre  et  enclinèrent  en  passant  le  conte  Derbi 
et  cevauchièrent  tout  le  cemin  sans  nul  empêcement  et 
s'en  vinrent  sus  le  mont  de  Sangate  et  as  tentes  dou  roi 
de  France  et  li  comptèrent ,  présens  pluisseurs  hauls  ba- 
rons, tout  ce  que  il  avoient  veu  et  trouvé  et  la  response 
dou  roi  d'Engleterre,  de  laquelle  li  rois  de  France  fu  tous 
mérancolieus  ;  car  quant  il  vint  là,  il  quidoit  par  bataille 
recouvrer  la  ville  de  Calais,  et  n'i  pooit  obvyer,  ne  pour- 
veir  par  aultre  voie  fors  que  par  la  bataille  et  avoir  eut  la 
victore. 


1  Philippe  de  Valois  fit  offrir  à  Edouard  un  duel  de  quatre  cheva- 
liers français  contre  quatre  chevaliers  anglais. 

Edouard  III  affirme  positivement  dans  sa  lettre  à  l'archevêque  de 
Cantorbéry  qu'il  accepta  le  défi  de  Philippe  de  Valois  ;  mais  la  plupart 
des  chroniqueurs  ne  le  disent  point.  Villani  raconte  toutefois  que  le 
roi  d'Angleterre  manda  au  roi  de  France,  que  s'il  voulait  aller  l'attendre 
en  Flandre,  il  s'y  rendrait  pour  le  combattre  aussitôt  après  la  reddi- 
tion de  Calais,  «  e  manda  a  dire  al  re  di  Francia  che  volea  prima 
Calese,  e  poi  se  volesse  combattere,  passasse  in  Fiandra  ed  elli  con 
sua  oste  vi  sarebbe  apparecchiato  di  combattere.  Lo  re  di  Francia  non 
voile  accettare  il  partito  d'andare  a  combattere  in  Fiandra  fra  la  mol- 
titudine  di  Fiamminghi  suoi  ribelli  e  nemici.  »  Giov.  Villani,  xii,  95. 

1  Nieulai  [Niewm-leed),  le  Nivenna  de  la  chronique  d'André,  pont 
sur  un  ancien  canal  qui  se  dirige  vers  les  marais  d'Ardres,  à  l'ouest  de 
Calais. 

CHAPITRE  CCLVI. 

Comment  doi  cardinal  furent  envoyés  par  le  pape  pour  traiter  de  la 
paix  et  comment  les  François  se  deslogièrent. 

Entrues  que  li  rois  de  France  estoit  sus  le  mont  de  San- 
gates  et  que  il  estudioit  comment  et  par  quel  tour  il  po- 
roit  combatre  les  Englois  qui  fortefyet  estoient,  ensi  que 
ichi  desus  vous  avés  oï  recorder ,  vinrent  doi  cardinal  en 
son  hoost,  le  cardinal  d'Espagne,  uns  moult  vaillans  et 
sages  homs,  et  li  cardinauls  d'Ostie1 ,  envoyés  là  en  légation 
de  par  le  pape  Clément,  qui  resgnoit  pour  ce  temps.  Cil 
doi  cardinal,  ensi  que  il  estoient  cargiet,  se  missent  tantos 
en  grant  painne  d'aler  de  l'une  hoost  en  l'aultre  et  volen- 
tiers  euissent  veu  par  lors  promotions  que  li  rois  d'Engle- 
terre  euist  brisiet  son  siège,  laquelle  cose  il  n'euist  jamais 
fait.  Toutes  fois  il  parlementèrent  tant  et  alèrent  de  l'un 
à  l'aultre  que  sus  certains  articles  et  trettiés  d'acord  et  de 
paix  il  procurèrent  que  uns  respis  fu  pris  entre  ces  deus 
rois  et  lors  gens  là  estans  au  siège  et  sus  les  champs,  à 
durer  tant  seullement  trois  jours,  et  furent  ordonné  [par] 
euls,  huit  nobles  signeurs,  quatre  de  par  le  roi  de  France, 
et  quatre  de  par  le  roi  d'Engleterre  :  de  par  le  roi  de  France, 
li  dus  Oedes  de  Bourgogne ,  li  dus  Pierres  de  Bourbon, 
messires  Jehans  de  Hainnau  et  messires  Lois  de  Savoie,  et 
dou  costé  les  Englois,  li  contes  Derbi,  li  contes  de  Nor- 
hantonne,  messires  Eenauls  de  Gobehem,  et  messires  Gan- 
tiers de  Mauni.  Et  li  doi  cardinal  estoient  traitieur  et 
moyen  et  alant  de  l'un  à  l'aultre.  Si  furent  chil  signeur, 

1  Etienne  Aubert,  évêque  de  Clermont  et  d'Ostie,  créé  cardinal  en 
1342  et  depuis  pape  sous  le  nom  d'Innocent  VI. 

les  trois  jours  durant  la  grignour  partie  dou  jour  en  con- 
clave ensamble  et  missent  pluisseurs  devises  et  pareçons 
avant,  desquelles  nulles  ne  vinrent  à  effet.  Entrues  que 
on  parlementoit ,  et  le  respit  durant,  li  rois  d'Engleterre 
faisoit  toudis  efforcier  son  hoost  et  faire  grans  fossés  sus 
les  dunes,  par  quoi  li  François  ne  les  peuissent  sousprendre, 
et  sachiés  que  chils  parlemens  et  détiïemens  anoioit  dure- 
ment à  ceuls  de  Calais  qui  volentiers  euissent  veu  plustos 
lor  délivrance,  car  on  les  faisoit  trop  jùner.  Chil  troi  jour 
se  passèrent  sans  paix  et  sans  aeord,  car  li  rois  d'Engle- 
terre tenoit  tout  dis  son  opinion  et  metoit  en  termes  que 
point  ne  se  délairoit  que  il  ne  fust  sires  de  Calais,  et  li 
rois  de  France  voloit  que  elle  li  demorast.  En  cel  estri  '  se 
départirent  les  parties,  ne  li  cardinal  ne  les  peurent 
puis  rasambler,  liquel,  quant  il  veirent  ce  que  on  ne  vo- 
loit entendre  à  euls,  il  se  départirent  et  retournèrent  à 
Saint-Omer. 

Quant  li  rois  Phelippes  vei  ce  que  perdre  li  convenoit 
Calais,  il  fu  durement  couroucliiés,  et  tout  considéré,  ils, 
ne  ses  gens  ni  savoient  comment  aidier,  ne  adrechier,  car 
de  aler  de  fait  sus  l'oost  le  roi  d'Engleterre,  c'estoit  cose 
imposible  pour  les  grans  marescages  qui  sont  tout  autour 
de  Calais  et  la  mer  qui  estoit  fort  gardée.  Avisé  fu  et  pro- 
posé en  l'oost  de  France  que  il  retourneroient  à  Saint-Omer 
et  venroient  dou  costé  de  Berghes  et  de  Bourbourch,  mais 
quant  il  regardoient  le  passage  de  Gravelines  et  les  destrois, 
et  mauvais  et  périlleus  passages  que  il  aueroient  à  passer, 
et  comment  bien  soissante  mille  Flamens  gisoient  de  ce 
lés  devant  Calais,  il  rompoient  et  amolioient  lors  imagina- 
tions et  disoient  :  «  Toutes  nostres  pensées  sont  vainnes. 

1  Estri,  discussion. 

«  Il  nous  fault  perdre  Calais.  Mieuls  nous  vault  une  ville 
«  à  perdre  que  de  mètre  en  péril  euls  cent  mille.  Se  nous 
«  le  perdons  celle  fois,  une  aultre  fois  le  porons-nous  bien 
«  recouvrer.  Il  n'est  aventure  qui  n'aviengne.  On  en  a 
«  petitement  songniet  dou  temps  passé,  car  on  le  deuist 
«  avoir  pourveue  pour  tenir  dis  ans  ou  vint,   selonch  la 
«  force  dont  elle  est  et  la  belle  garde,  ou  on  le  deuist  avoir 
«  abatue  et  mise  tout  par  terre;  car  avant  que  on  le  puist 
«  ravoir,  elle  fera  moult  de  mauls  au  roiaulme  de  France.  » 
Ensi  se  devisoient  et  parloient  li  François,  quant  il  veirenf 
que  li  trettié  furent  falli ,  et  li  cardinal  retournet  à  Saint- 
Omer.  Un  jour,  il  fu  ordonné  au  départir  et  au  deslogier 
de  là  et  de  retraire,  casqun  là  où  mieuls  li  plaisoit.  Si  se 
deslogièrent  un  matin ,  et  montèrent  li  signeur  sus  lors 
cevaus  et  variés  demorèrent  encores  derrière,  qui  enten- 
dirent au  requellier  tentes  et  trefs  et  à  trouser  et  à  mettre 
à  charoi  et  à  voiture.  Là  i  ot  des  vitalliers  de  l'oost  pluis- 
seurs  qui  perdirent  chevaus  et  pourvéances,  car  Englois 
sallirent  hors  de  l'ost  pour  gaegnier.  Si  prissent  des  pri- 
sonniers et  conquissent  des  chevaus  et  des  sommiers,  des 
vins  et  des  pourvéances,  et  tout  ramenèrent  en  l'ost  de- 
vant Calais,  et  li  signeur  de  France  et  li  François  retour- 
nèrent en  lors  lieus. 


CHAPITRE  CCLVII. 

Comment  messires  Jehans  de  Viane,  chapitaine  de  Calais,  fist  signe 
qu'il  voloit  entrer  en  trettié. 

Apriès  le  département  dou  roi  de  France  et  de  son  hoost 
dou  dit  mont  de  Sangate,  chil  de  Calais  veirent  bien  que 
le  secours  en  quoi  il  a  voient  eu  fiance,  lor  estoit  fallis,  et 


346  CHRONIQUES 

si  estoient  à  si  très-grande  famine  que  li  plus  poissans  et 
li  plus  fors  se  pooient  à  grant  malaise  soustenir.  Si  orent 
consel  et  lor  sambla  que  il  valloit  mieuls  euls  mettre  en  la 
volenté  dou  roi  d'Engleterre ,   se  plus  grant  merchi  ni 
pooient  trouver,  que  euls  laissier  morir  l'un  apriès  l'aultiv 
par  destrèce  de  famine,  car  li  pluiseur  en  poroient  perdre 
corps  et  âme  par  rage  de  faim.  Si  pryèrent  généraulment 
à  messire  Jehan  de  Viane,  lor  chapitainne,  que  il  en  vo- 
sist  tretyer  et  parler.  Li  gentils  chevaliers  lor  acorda  et 
monta  as  crestiaus  des  murs  de  la  ville  et  fist  signe  as 
cheuls  de  dehors  que  il  voloit  parler  à  euls.  On  i  envoia. 
11  pria  que  on  vosist  donner  à  sentir  au  roi  d'Engleterre 
que  il  envoiast  homme  notable  parler  à  lui,  car  il  voloit 
entrer  en  trettié.  On  le  fist  tantos  et  sans  délai.  Quant  li 
rois  d'Engleterre  entendi  ces  nouvelles,  il  fist  venir  mes- 
sire Gautier  de  Mauni  devant  lui.  Quant  il  fu  venus ,  il  li 
dist  :  «  Gautier,  aies  veoir  que  ces  gens  de  Calais  voelknt 
«  dire  :  il  me  font  requerre  par  lor  chapitainne  que  je  en- 
«  voie  parler  à  euls.  »  Messires  Gautiers  respondi  et  dist  : 
«  Sire,  volentiers.  »  Adonc  se  départi-il  dou  roi  et  s'en 
vint  tout  à  cheval,  assés  bien  acompagniés  de  sa  famille' 
seullement,  et  vint  as  barrières  de  Calais,  et  trouva  messire 
Jehan  de  Viane  qui  se  apoioit  sus  une  baille  et  estoit  issus 
hors  de  la  porte  par  le  guichet.  Quant  li  doi  chevalier  se 
veirent,  il  se  recongnurent  assés;  car  aultres  fois,  il  s'es- 
toientveu.  «Messire  Gautier,  dist  messire  Jehan  de  Viane, 
«  vous  estes  uns  vaillans  homs  et  moult  usés  d'armes.  Si 
devés  tant  mieuls  entendre  à  raison.  Li  rois  de  France, 
«  moi  et  mi  compagnon  qui  ichi  dedens  sommes  enclos, 
«  nous  a  ichi  envoyet,  ensi  que  faire  le  puet,  car  il  est 

1  Famille,  suite,  domestiques. 

a  nostres  sires,  et  nous  sommes  si  subject,  et  nous  com- 
«  manda  estroitement  au  départir  de  li  que  nous  gardi- 
«  sions  la  ville  et  le  chastiel  de  Calais  sique  blâme  n'en 
«  euissions,  ne  ils  point  de  damage.  Nous  en  avons  fait 
«  nostre  pooir  et  diligense  jusques  à  chi,  et  tous  les  jours 
«  nous  avions  espérance  de  estre  délivret  et  li  sièges  levés. 
«  Or  est  avenu  que  nostres  espoirs  est  fallis  de  tous  poins 
«  et  nous  fault  esceir  ou  dangier  de  vostre  signeur  le  roi 
«  d'Engleterre;  car  nous  sommes  si  astrains  que  nous 
«  n'avons  de  quoi  vivre,  et  nous  convenra  tous  morir  do 
«  maie  mort,  se  li  gentils  rois  qui  est  vos  sires,  ne  prent 
«  pité  de  nous.  Si  vous  supjili  cbièrement,  messire  Gau- 
«  tier ,  que  vous  voelliés  aler  deviers  lui  et  li  pry er  pour 
«  nous  et  remonstrer  comment  loiaument  nous  avons  servi 
«  nostre  signeur  le  roi  de  France  comme  si  saudoyer  et  si 
«  soubject,  et  [pour]  les  povres  gens  de  ceste  ville  aussi  qui 
«  n'en  pooient,  ne  osoient  aultre  cose  faire,  et  nous  laisse 
«  partir  hors  de  la  ville  nous,  chevaliers  et  esquiers,  qui 
«  ichi  dedens  sommes  enclos,  et  prende  en  merchi  et  en 
«  pité  le  povre  peuple  de  Calais  (plenté  n'en  i  a  pas),  et 
«  nous  laisse  partir  et  issir  et  aler  ailleurs  querre  nostre 
«  mieuls,  et  prende  la  ville  et  le  chastiel,  l'or  et  l'argent 
«  et  tout  ce  que  il  i  trouvera.  »  A  ces  paroles  respondi 
messires  Gautiers  de  Mauni  et  dist  :  «  Messire  Jehan,  mes- 
«  sire  Jehan,  je  sçai  assés  de  l'intension  etvolenté  le  roi 
«  nostre  sire,  et  bien  sachiés  que  c'est  sa  entente  que 
«  vous  n'en  irés  pas  ensi  que  vous  avés  chi  dit  ;  ains  est 
«  sa  volenté  et  intension  que  vous  vos  metés  dou  tout  en 
«  sa  pure  volenté,  ou  pour  rançonner  ceuls  qui  il  li  plaira 
«  ou  pour  faire  morir.  Car  chil  de  Calais  li  ont  tant  fait 
«  de  contraires  et  de  damages  et  de  despis,  et  ocis  de  ses 
«  hommes  et  fait  despendre  si  grant  fuisson  d'avoir  au 


v,x  CHRONIQUES 

o  seoir  devant  celle  ville  dont  moult  l'en  est',  ce  n'est 
a  pas  mervelles,  et- ne  sçai  pas  Jen  l'aïr  et  argu*  où  il  est 
«  et  l'ai  veu  tous  jours  jusques  à  ores,  se  vous  pores 
«  passer  pour  raençon,  que  il  ne  voelle  avoir  vos  vies.  » 
Donc  respondi  messires  Jehans  de  Viane  et  dist  :  «  Mes- 
«  sire  Gautier,  ce  seroit  trop  dure  cose  pour  nous  et 
«  grant  cruautés  pour  le  roi  [d'Engleterre,  se  nous  qui 
«  clii  sommes  envoyet  de  par  le  roi  de  France,  on  nous 
«  fesist  morir.  Nous  avons  servi  nostre  signeur,  ensi 
«  que  vous  fériés  le  vostre,  en  cas  samblable.  Si  con- 
«  sidérés  nostre  estât,  et  nous  vous  en  prions,  il  li  doit 
«  soufiire,  se  il  a  nostres  corps  pour  prisonniers,  et  la 
«  ville  et  le  chastiel  en  son  commandement  que  tant  a 
a  désiré  à  avoir ,  et  le  povre  peuple  de  Calais,  il  laisse  par- 
«  tir  et  aler  loi*  cemin.  »  Donc  se  rafrena  un  petit  mes- 
sires Gautiers  de  Mauni  et  considéra  les  humles  paroles 
de  messire  Jehan  de  Viane  et  dist  :  «  Certes,  messire  Je- 
«  han,  pour  l'honnour  de  chevalerie  et  l'amour  de  vous, 
«  j'en  parlerai  et  prierai  si  acertes  que  i  porai  ;  mes  je  sçai 
«  bien  que  li  rois  d'Engleterre  est  moult  courouchiés  sus 
«  vous  tous,  et  ne  sçai  pas  comment  on  le  pora  brisier, 
«  ne  amodérer.  Vous  demorrés  chi;  je  retournerai  tantos 
«  et  vous  ferai  response.  »  Adonc  s'en  retourna  li  dis 
messires  Gautiers  de  Mauni,  et  vint  deviers  le  roi  qui 
l'atendoit  devant  son  hostel,  et  là  estoient  grant  fuisson 
de  signeurs,  li  contes  Derbi,  son  cousin,  le  conte  d'Aron- 
diel,  le  conte  de  Norhantonne,  messire  Renault  de  Gobe- 
hem,  messire  Richart  de  Stanfort  et  pluisseurs  hault 
baron  d'Engleterre,  lesquels  li  rois  avoit  tous  mandés 

1  C'est-à-dire  :  qui  est  d'une  grande  importance  pour  lui. 
1  En  l'aïr  et  argu  où  il  est,  dans  le  courroux  et  dans  la  disposition 
d'esprit  où  il  se  trouve  en  ce  moment. 

pour  oïr  et  sçavoir  que  chil  de  Calais  votaient  dire.  Bien 
supposoit  li  rois  que  il  se  voloient  rendre,  mais  il  ne  sça- 
voit  pas  la  fourme  comment  :  si  le  désiroit  à  sçavoir. 


CHAPITRE  CCLVIII. 

Comment  li  rois  d'Engleterre  requist  qu'il  euist  six  bourgeois  des  plus 
notables  de  Calais  pour  en  faire  sa  volenté. 

Quant  messires  Gautiers  de  Mauni  fu  venus  jusques  à  l'os- 
tel  dou  roi,  il  descendi  de  son  palefroi.  Tout  chil  chevalier  se 
ouvrirent  à  sa  venue  et  li  fissent  voie.  Il  vint  devant  le  roi 
et  l'enclina.  Tantos  que  il  ot  fait  révérense  au  roi,  li  rois 
li  demanda  :  «  Messire  Gautier,  que  dient  chil  de  Calais?  » 
—  «  Très-chiers  sires,  respondi  li  chevaliers,  il  se  voel- 
«  lent  rendre,  et  longuement  et  assés  sus  cel  estât  je  ai 
«  parlé  au  chapitainne ,  messire  Jehan  de  Viane ,  et  il 
«  font  requeste  que  vous  voelliés  prendre  la  ville  et  le 
«  chastiel  et  tout  che  qui  dedens  est,  réservé  lors  corps, 
«  et  les  laissiés  aler  lor  voie.  »  —  «  Messire  Gautier,  res- 
«  pondi  li  rois,  vous  savés  une  partie  de  ma  volenté  en  ce 
«  cas.  Quel  cose  en  avés-vous  respondu ?  »  —  «  Très-chiers 
«  sires,  je  le  vous  dirai,  sauve  tous  jours  vostre  correction. 
«  Il  vous  ont  tant  courouchiet  de  faire  morir  vos  hommes 
«  sus  mer,  et  ossi  chi  tenu  tant  longuement  et  fait  des- 
«  pendre  vostre  argent ,  que  dur  est  à  ce  pardonner,  ne 
«  euls  prendre  par  le  parti  que  il  le  voellent  avoir.  »  — 
«  Messire  Gautier,  respondi  li  rois,  vous  avés  bien  parlé, 
«  car  ma  volenté  est  telle  que  tout  i  morront1.  »  Donc  se 

1   Le  récit  du  célèbre  épisode  du  siège  de  Calais  est  plus  développé 
dans  notre  manuscrit  que  dans  les  anciens  textes,  et  tout  tend  à  faire 

retray  un  petit  messires  Gautiers  arrière  dou  roi,  car  il 
congnissoit  assés   la  manière  de  li,  et  regarda  sus  les 
barons  qui  là  estoient  et  leur  fist  signe  de  l'œil  tant  seul- 
ement que  il  le  vosissent  aidier  à  soustenir  sa  parole,  et 
puis  vint  devant  le  roi  et  dist  :  «  Très-cliiers  sires  et  re- 
«  doubtés,  se  vous  faisiés  ce  que  vous  dites,  il  en  seroit 
«  trop  grant  nouvelle  et  vous  seroit  tourné  à  trop  grant 
«  cruaulté,  et  nous  donryés,  moi  et  les  vostres,  trop  mau- 
«  vais  exemple  ou  temps  avenir  de  nous  mètre,  ne  enclore 
«  en  nulle  garnison  de  par  vous,  car  se  vous  faisiés  ces 
«  gens  morir ,  ensi  que  vous  dites,  parellement  en  feroit 
«  de  nous.  »  Chils  exemples  et  langages  amolia  grande- 
ment le  coer  dou  roi  d'Engleterre  ;  car  li  plus  des  barons 
qui  là  estoient,  l'aidièrent  à  soustenir  et  li  dissent  :  «Cliiers 
«  sires,  messires  Gautiers  de  Mauni  parole  de  vérité  et  de 
«  raison,  et  nous  vous  prions  que  vous  le  voelliés  croire, 
«  et  brisier  et  adoucir  un  petit  la  pointe  de  vostre  aïr.  » 
Li  rois  d'Engleterre  regarda  sus  ses  gens  et  vei  bien  que  il 
parloient  tout  autres;  si  se  rafréna  et  dist  :  «  Biau  signeur, 
«  je  ne  voel  pas  tous  seuls  estre  à  rencontre  de  vous.  On 
«  prendera  à  raençon  les  chevaliers  et  les  esquiers  qui 
«  dedens  Calais  sont,  et  ceuls  de  la  nation  de  Calais  on 
«  fera  morir,  car  bien  il  l'ont  déservi.  »  Donc  dist  mes- 
sires Gautiers  de  Mauni  :  «  Très-chiers  sires,  on  n'aueroit 
«  jamais  fait  :  ce  seroit  trop  grans  cruaultés  à  faire  mo- 
«  rir  tant  de  peuple.  Moult  en i a  qui  ni  ont  nulles  coupes, 
«  quoique  il  soient  là  enclos.  Ouvrés  de  humelité  ;  prenés 
«  la  ville  et  le  chastiel  et  donnés  tout  le  demorant  congiet. 
«  Si  prieront  pour  vous  et  recorderont  ens  es  estranges 

ressortir  davantage  les  nobles  efforts  de  Gauthier  de  Mauny  pour  sau- 
ver ces  bourgeois  qui  donnèrent  l'exemple  d'un  si  admirable  dévoue- 
ment. 

«  contrées  où  il  iront  querre  lor  cavance,  le  bien  de  vous 
«  et  tenront  celle  grâce  à  ausmonne.  »  —  «  Gautier,  Gau- 
«  tier,  respondi  li  rois,  il  ne  puet  estre  ensi.  Chil  de  Ca- 
«  lais  ont  fait  morir  tant  de  mes  hommes  que  il  fault  que 
«  des  leur  il  en  soient  mors  aussi,  et  pour  ce  que  si 
«  acertes  vous  en  parlés  et  pryés  (aussi  il  ont  un  grant 
«  moyen  en  vous),  je  m'en  passerai  parmi  tant  que  je  vous 
«  dirai.  Vous  retournerés  là  et  dires  au  chapitainne  que 
«  il  convient  pour  la  plus  grant  grâce  que  je  lor  voel  faire, 
«  que  euls  sys  hommes  bourgeois  des  plus  notables  de 
«  Calais,  nus  pies  et  nus  chiefs,  en  lor  linges  draps  tant 
«  seullement,  les  hars  ou  col,  viennent  ichi  et  aportent  les 
«  clefs  de  la  ville  et  dou  chastiel  en  lors  mains ,  et  de 
«  ceuls  je  ferai  ma  volenté,  et  le  demorant  des  hommes 
«  de  la  ville,  je  prenderai  à  merchi.  »  —  «  Chiers  sires, 
«  respondi  messires  Gautiers  de  Mauni,  tout  ce,  je  le  ferai 
«  volentiers.  » 


CHAPITRE  CCLIX. 


Comment  sys  bourgeois  s'offrirent  à  morir  pour  le  peuple  sauver,  et 
comment  la  noble  roine  d'Engleterre  pria  tant  le  roi  qu'il  en 
eut  pité. 


Sus  cel  estât  se  départi  don  roi  d'Engleterre  messires 
Gautiers  de  Mauni  et  retourna  jusques  à  Calais  et  vint  as 
barrières  là  où  messires  Jehans  de  Viane,  le  capitainne, 
l'atendoit.  Se  li  recorda  toutes  les  paroles  devant  dittes, 
ensi  que  vous  les  avés  oï,  et  dist  bien  que  ce  estoit  tout  ce 
que  il  en  avoit  peu  impétrer.  «  Messire  Gautier,  respondi 
«  messires  Jehans,  je  vous  en  croi  bien.  Or  vous  prie  que 

«  vous  voelliés  clii  tant  demorer  que  je  aie  remoiistré  tout 
«  cel  affaire  à  la  communauté  de  la  ville,  car  il  m'ont  chi 
«  envoyet,  et  en  euls  en  tient,  ce  m'est  avis,  dou  faire  et 
«  dou  laissier.  »  Donc  respondi  li  sires  de  Mauni  et  dist  : 
«  Je  le  ferai  volentiers.  »  Lors  se  départi  messires  Jehans 
de  Viane  des  barrières  et  vint  sus  le  marchié  et  fist  sonner 
la  clocepourassambler  toutes  manières  de  gens  en  la  halle. 
Au  son  de  la  cloce  vinrent-ils  tous  hommes  et  femmes,  car 
moult  désiroient  à  oïr  nouvelles,  ensi  que  gens  si  astrains 
de  famine  que  plus  ne  pooient.  Quant  il  furent  tout  venu 
et  assamblé  en  la  place,  hommes  et  femmes,  messires  Je- 
hans de  Viane  lor  remonstra  moult  doucement  les  paroles 
toutes  et  telles  que  chi  devant  sont  dittes  et  récitées,  et 
leur  dist  bien  que  aultrement  ne  pooit  estre  et  euissent 
sur  ce  avis  et  brief  consel,  car  il  en  convenoit  faire  res- 
ponse.  Quant  il  oïrent  ce  raport,  il  commenchièrent  tout  à 
cryer  et  à  plorer  si  tenrement  et  si  amèrement  que  il  ne 
fust  si  durs  coers  ou  monde,  se  il  les  veist  et  oïst  euls  dé- 
mener, qui  n'en  euist  pité,  et  n'orent  pour  l'heure  nul 
pooir  de  respondre,  ne  de  parler,  et  meismement  messires 
Jehans  de  Viane  en  avoit  telle  pité  que  il  en  larmoioit 
moult  tenrement. 

Une  espasce  apriès,  se  leva  en  pies  li  plus  rices  bour- 
geois de  la  ville  de  Calais  et  de  plus  grande  recommen- 
dation,  que  on  clamoit  sire  Ustasse  de  Saint-Pierre,  et  dist 
devant  tous  et  toutes  ensi  :  «  Bonnes  gens,  grans  pités  et 
«  grans  meschief  seroit  de  laissier  morir  un  tel  peuple 
«  que  chi  a,  par  famine  ou  aultrement,  quant  on  i  puet 
«  trouver  auqun  moyen,  et  si  seroit  grande  ausmonne  et 
«  grant  grâce  enviers  Nostre-Signeur,  qui  de  tel  mescief 
«  lesporoit  garder  et  esquiever.  Je,  endroit  de  moi,  ai  si 
«  grande  espérance  d'avoir  grâce  et  pardon  enviers  Nostre- 

«  Signeur,  se  je  muir  pour  che  peuple  sauver,  que  je  voel 
«  estre  li  premiers,  et  nie  meterai  volentiers  en  purs  ma 
«  cemise,  à  nu  cliief  et  a  nu  pies,  la  hart  ou  col,  en  la 
«  merchi  dou  gentil  roi  d'Engleterre.  »  Quant  sires  Us- 
tasses  de  Saint-Pierre  ot  dit  ceste  parole,  tout  homme  le 
alèrent  aourer1  de  pité,  et  pluisseurs  hommes  et  femmes 
se  jettèrent  en  genouls  à  ses  pies,  tendrement  plorant.  Ce 
estoit  grans  pités  de  là  estre  et  euls  oïr  et  regarder.  Se- 
condement uns  aultres  très-honeste  bourgeois  et  de  grant 
afaire,  et  liquelavoit  deus  damoiselles  à  filles,  jones,  belles 
et  grâtieuses,  se  leva  et  dist  tout  ensi  que  il  feroit  compa- 
gnie en  ce  cas  à  son  compère  et  cousin  sire  Ustasse  de 
Saint-Pierre,  et  se  nommoit  li  dis  bourgeois  Jehans  d'Aire. 
Apriès  se  leva  li  tiers  bourgeois  de  Calais  qui  se  nommoit 
sires  Jaquèmes  de  Wisant,  qui  moult  estoit  rices  homs  de 
meubles  et  d'iretages  dedens  Calais  et  au  dehors  de  Calais, 
et  se  ofri  à  aler  en  lor  compagnie,  et  aussi  fist  sire  Pierres 
de  Wisant,  son  frère.  Li  chinquimes  fu  sire  Jehans  de 
Fiennes  et  li  sisimes  sires  Andrieus  d'André'2.  Tout  chil  sys 
bourgeois  a  voient  esté  en  la  ville  de  Calais  li  plus  rice  et 
li  plus  manant  et  qui  plus  avoient  d'iretage  ens  et  hors 
Calais,  et  dont  la  ville  par  mer  et  par  terre  s'estoit  le  plus 
estofée,  mais  pour  pité  et  pour  sauver  lors  femmes  et  lors 
enfans  et  le  demorant  de  la  ville,  il  se  offrirent  tout  de 
bonne  volenté  et  dissent  à  lor  chapitainne  :  «  Sire,  déli- 
«  vrés-vous3  et  nous  emmenés  deviers  le  roi  d'Engleterre, 
«  ou  point  et  en  Testât  que  vostre  trettiés  devise  ;  car  nous 
«  volons  tout  morir  se  nous  sommes  à  ce  destiné,  et  pren- 


1  Aourer,  embrasser. 

2  Four  la  première  fois,  les  noms  des  six  bourgeois  de  Calais  sont 
indiqués  d'une  manière  complète. 

3  Delivrés-vous,  bâtez-vous. 

«  derons  la  mort  en  bon  gré.  »  Messires  Jehans  de  Viane 
avoit  si  grant  pité  de  ce  que  il  veoit  et  ooit,  que  il  ploroit 
ausi  tenrement  que  dont  que  il  veist  tous  ses  amis  en 
bière.  Toutes  fois,  pour  abrégier  la  besongne,  puisque 
faire  le  convenoit,  il  les  fîst  desvestir  en  la  halle  en  purs 
lors  braies  et  lors  cemisses,  nus  pies  et  nus  chiefs,  et  là 
furent  aportées  toutes  les  clefs  des  portes  et  des  guicès  de 
la  ville  de  Calais  et  celles  dou  chastiel  ensi,  et  furent  à  ces 
sys  honestes  bourgeois  mis  les  hars  ou  col,  et  en  cel  estât 
tout  sys  il  se  départirent  de  la  halle  et  dou  marchiet  de 
Calais,  messire  Jehan  de  Viane  qui  ploroit  moult  tendre- 
ment devant  euls,  et  aussi  faisoient  tout  li  chevalier  et  li 
esquier  qui  là  estoient,  de  la  grande  pité  que  il  avoient. 
Hommes  et  femmes  et  enfans  honestes  de  la  nation  de  la 
ville  les  sievoient  et  crioient  et  braioient  si  hault  que  ce 
estoit  grans  pi  tés  au  considérer.  Li  sys  bourgeois,  par  avis 
assés  liement,  en  aloient  et  avoient  petite  espérance  de 
retourner ,  et  pour  reconforter  le  peuple ,  il  disoient  : 
«  Bonnes  gens,  ne  plorés  point.  Ce  que  nous  faisons,  c'est 
«  en  instance  de  bien  et  pour  sauver  le  demorant  de  la 
«  ville.  Trop  mi  euls  vault  que  nous  morons,  puisque  il 
«  fault  qu'il  soit  ensi,  que  toutes  les  bonnes  gens  de  la 
«  ville  soient  péri  ,  et  Dieus  auera  merchi  de  nos 
«  âmes.  » 

Ensi  en  plours  et  en  cris  et  en  grans  angousses  de  cuers 
dolereus  les  amena  messires  Jehans  de  Viane  jusques  à  la 
porte  et  la  fiât  ouvrir,  et  quant  ils  et  li  sys  bourgeois  fu- 
rent dehors,  il  la  fist  reclore  et  se  mist  entre  les  bailles  et 
la  porte  et  là  trouva  messire  Gautier  de  Mauni  qui  l'aten- 
doit  et  liquels  s'apoioit  sus  les  bailles  par  dedens  la  ville 
de  Calais  ;  et  avoit  et  ot,  quant  on  vei  issir  des  portes  ces 
bourgeois  et  il  se  retournèrent  deviers  la  ville  et  les 

gens  et  il  dissent  :  «  Adieu,  bonnes  gens,  pryés  pour  nous» 
et  la  porte  fu  reclose,  si  très-grande  plourie,  brairie  et 
cryée  des  femmes  et  enfans  et  des  amis  de  ces  bonnes  gens 
que  grans  hisdeurs  estoit  à  l'oïr  et  considérer  ;  et  meisme- 
ment  messires  Gantiers  de  Mauni  en  entendi  bien  la  vois 
et  en  ot  pité. 

Quant  messires  Jehans  de  Viane  fu  venus  jusques  à  lui, 
il  li  dist  :  «  Messire  Gautier,  je  vous  délivre  comme  cha- 
«  pitainne  de  Calais,  par  le  consentement  dou  povre  peu- 
«  pie  d'iceli  ville,  ces  sys  bourgeois,  et  vous  jure  que  ce 
«  sont  et  estoient  aujourd'ui  li  plus  lionnourable  et  no- 
«  table  homme  de  corps,  de  cavanche  et  d'ancesserie  de 
«  laditte  ville  de  Calais,  et  portent  avoecques  euls  toutes 
«  les  clefs  de  la  ville  et  dou  chastiel  de  Calais.  Si  vous 
«  pri,  cher  sires,  en  nom  d'amour  et  de  gentillèce,  que 
«  vous  voelliés  pryer  pour  euls  au  gentil  roi  d'Engleterre 
«  à  la  fin  que  il  en  ait  pité  et  compassion  et  que  il  ne 
«  soient  point  mort.  »  Donc  respondi  messires  Gautiers 
de  Mauni  et  dist  :  «  Je  ne  scai  que  li  rois  mon  signeur  en 
«  vodra  faire  ;  mais  je  vous  créance  et  convenence  que  je 
«  en  ferai  mon  pooir.  »  Adonc  fu  la  barrière  ouverte,  et 
passèrent  oultre  li  sys  bourgeois  et  en  alèrent  en  cel  estât 
que  je  vous  di ,  avoecques  messire  Gautier  de  Mauni,  li- 
quels  les  amena  tout  bellement  jusques  à  l'ostel  dou  roi, 
et  messires  Jehans  de  Viane  rentra  en  la  ville  de  Calais 
par  le  guichet. 

Li  roi  d'Engleterre  estoit  à  celle  heure  en  la  salle  de 
son  hostel,  bien  accompagniés  de  contes  et  de  barons,  li- 
quel  estoient  là  venu  pour  veoir  l'ordenance  de  ceuls  de 
Calais,  et  meisment  la  roine  i  vint,  mais  ce  ne  fu  pas  si- 
tos.  Quant  on  dist  au  roi  :  «  Sire,  vechi  messire  Gautier  de 
«  Mauni  qui  amainne  ceuls  de  Calais ,  »  adonc  issi  li  rois 

de  son  hostel  et  vint  en  la  place,  et  tout  chil  signeur  apriès 
lui,  et  encores  grant  fuisson  qui  i  sourvinrent,  pour  veoir 
ceuls  de  Calais  et  comment  il  fînneroient,  et  la  roine 
d'Engleterre  qui  moult  ençainte  estoit ,  sievi  le  roi  son  si- 
gneur.  Evous  messire  Gautier  de  Mauni  venu  et  les  bour- 
geois dalés  li,  qui  le  sievoient,  et  descendi  de  une  basse 
liaquenée  que  il  cevauçoit.  En  la  place  toutes  gens  se  ou- 
vrirent à  l'encontre  de  li.  Si  passèrent  oultre  messires  Gau- 
tiers  et  li  sys  bourgeois,  et  s'en  vint  devant  le  roi  et  li  dist 
en  langage  englois  :  «  Très-chiers  sires,  vechi  la  repré- 
«  sentation  de  la  ville  de  Calais  à  vostre  ordenance.  »  Li 
rois  se  taisi  tous  quois  et  regarda  moult  fellement  sus  euls, 
car  moult  les  haioit  et  tous  les  habitans  de  Calais,  pour 
les  grans  damages  et  contraires  que  dou  temps  passet  li 
avoient  fait.  Chil  sys  bourgeois  se  missent  tantos  en  genouls 
devant  le  roi  et  dissent  ensi  en  joindant  lors  mains  : 
«  Gentils  sires  et  nobles  rois,  veés-nous  cbi  sys  qui  avons 
«  esté  d'ancesserie  bourgeois  de  Calais  et  grans  marceans 
«  par  mer  et  par  terre,  et  vous  aportons  les  clefs  de  la 
«  ville  et  dou  chastiel  de  Calais  et  les  vous  rendons  à  vos- 
«  tre  plaisir  et  nous  mettons  en  tel  point  que  vous  nous 
a  veés  en  vostre  pure  volenté  pour  sauver  le  demorant 
«  dou  peuple  de  Calais  qui  souffert  a  moult  de  griétés. 
«  Si  voelliés  de  nous  avoir  pité  et  merchi  par  vostre  haute 
«  noblèce.  »  Certes  il  ni  ot  adonc  en  la  place,  conte,  ba- 
ron, ne  chevalier,  ne  vaillant  homme  qui  se  peuist  astenir 
de  plorer  de  droite  pité,  ne  qui  peuist  parler  une  grant 
pièce.  Li  rois  regarda  sus  euls  très-crueusement,  car-  il 
avoit  le  coer  si  dur  et  si  enfellonnyet  de  grans  courous, 
que  il  ne  pot  parler;  et  quant  il  parla,  il  commanda  en 
langage  englois  que  on  lor  copast  les  testes  tantos.  Tout 
li  baron  et  li  chevalier  qui  là  estoient,  en  plorant  prioient, 

langage  englois  que  on  lor  copast  les  testes  tantos.  Tout 
li  baron  et  li  chevalier  qui  là  estoient,  en  plorant  prioient, 
si  acertes  que  faire  pooient,  au  roi  que  il  en  vosist  avoir 
pité  et  merchi  ;  mes  il  n'i  voloit  entendre.  Adonc  parla  li 
gentils  chevaliers  messires  Gautiers  de  Mauni  et  dist  : 
«  Ha!  gentils  sires,  voelliés  rafréner  vostre  corage.  Vous 
«  avés  le  nom  et  renommée  de  souverainne  gentillèce  et 
«  noblèce.  Or  ne  voelliés  donc  faire  cose  par  quoi  elle  soit 
«  nient  amenrie,  ne  que  on  puist  parler  sus  vous  en 
«  nulle  cruauté,  ne  vilennie.  Se  vous  n'avés  pité  de  ces 
«  hommes  qui  sont  en  vostre  merchi,  toutes  aultres  gens 
«  diront  que  ce  sera  grans  cruaultés,  si  vous  faites  morir 
«  ces  honestes  bourgeois  qui  de  lor  propre  volenté  se  sont 
«  mis  en  vostre  ordenance  pour  les  aultres  sauver.  »  Adonc 
se  grigna1  li  rois  et  dist  :  «  Mauni,  Mauni,  soufrés- vous. 
«  Il  ne  seraaultrement.  »  Messires  Gautiers  de  Mauni... 2 
et  n'osa  plus  parler,  car  li  rois  dist  moult  ireusement  : 
«  On  fâche  venir  le  cope-teste.  Chil  de  Calais  ont  fait 
«  morir  tant  de  mes  hommes  que  il  convient  ceuls  morir 
«  aussi.  » 

Adonc  fist  grand  humelité  la  noble  roine  d'Engleterre, 
qui  estoit  durement  enchainte,  et  ploroit  si  tendrement  de 
pité  que  on  ne  le  pooit  soustenir.  La  vaillans  et  bonne 
dame  se  jetta  en  genouls  par  devant  le  roi  son  signour  et 
dist  :  «  Ha!  très-chiers  sires,  puis  que  je  apassai  par  deçà 
«  la  mer  en  grant  péril,  ensi  que  vous  savés,  je  ne  vous  ai 
«  requis,  ne  don  demandet.  Or  vous  prie-je  humlement 
«  et  requier  en  propre  don  que  pour  le  Fil  à  sainte  Marie 

1  Se  grigna  (en  anglais  :  grin,  grimace).  Le  verbe:  se  grigner,  s'ap- 
plique à  toute  impression  vive  et  énergique  produite  par  la  colère  sur  la 
physionomie.  On  disait  aussi  :  grigner  les  dents  pour  grincer  des  dents. 

2  Lacune. 

ioh.  ii.  23 

«  et  pour  l'amour  de  mi,  vous  voelliés  avoir  de  ces  sys 
«  hommes  merchi.  »  Li  rois  atendi  un  petit  à  parler  et 
regarda  la  bonne  dame  sa  femme  qui  moult  estoit  en- 
chainte  et  ploroit  devant  lui  en  genouls  moult  tenrement. 
Se  li  amolia  li  coers ,  car  envis  l'euist  courouchiet  ens  ou 
point  là  où  elle  estoit,  et  quant  il  parla,  il  dist  :  «  Ha  ! 
«  dame,  je  amaisse  trop  mieuls  que  vous  fuissiés  d'aultre 
«  part  que  chi.  Vous  priés  si  acertes  que  je  ne  vous  ose 
«  escondire  '  le  don  que  vous  me  demandés  ;  et  comment 
«  que  je  le  face  envis,  tenés,  je  les  vous  donne,  et  en  faites 
«  vostre  plaisir.  »  La  vaillans  dame  dist  :  «  Monsigneur, 
«  très-grant  merchis.  »  Lors  se  leva  la  roine  et  fist  lever 
les  sys  bourgeois  et  lor  fist  oster  les  cevestres2  d'entour 
lors  cols,  et  les  emmena  avoecques  lui  en  son  bostel  et  les 
fist  revestir  et  donner  à  disner  et  tenir  tout  aise  ce  jour, 
et  au  matin  elle  fist  donner  à  casqun  sys  nobles  et  les  fist 
conduire  hors  de  l'oost  par  messire  Sanse  d'Aubrecicourt 
et  messire  Paon  de  Ruet ,  si  avant  que  il  vorrent ,  et  que 
il  fu  avis  as  deus  chevaliers  que  il  estoient  hors  dou  péril, 
et  au  départir  il  les  commandèrent  à  Dieu,  et  retour- 
nèrent li  chevalier  en  l'oost,  et  li  bourgeois  alèrent  à 
Saint-Omer. 

CHAPITRE  CCLX. 

Comment  li  rois  et  la  roine  d'Engleterre  entrèrent  dedens  la  ville 
de  Calais. 

Ensi  fu  la  forte  ville  de  Calais  asségié  par  le  roi  Édo- 
wart  d'Engleterre  en  l'an  de  grâce  Nostre-Signeur  mille 
trois  cens  quarante-sys  environ  la  Saint-Jchan-Décolasse, 

1  Escondire,  refuser.  2  Cevestres,  liens,  cordes. 

ou  mois  d'aoust ,  et  fu  conquise  en  l'an  de  grâce  Nostre- 
Signeur  mille  trois  cens  quarante-sept,  ou  mois  de  sep- 
tembre. Quant  li  rois  d'Engleterre  ot  fait  sa  volentédes  sys 
bourgeois  de  Calais  et  il  les  ot  donnés  à  la  roine  sa  femme, 
ensi  que  chi  desus  est  dit ,  il  appella  messire  Gautier  de 
Mauni  et  ses  mareschaus  le  conte  de  Warvich  et  messire 
Richart  de  Stanfort  et  leur  dist  :  «  Signeur,  prenés  ces 
«  clefs  de  la  ville  et  dou  chastiel  de  Calais.  Si  en  aies 
«  prendre  la  saisine  et  possession,  et  prenés  tous  les  che- 
«  valiers  qui  là  dedens  sont  et  les  metés  en  prison  ou 
«  faites-leur  jurer  etfiancier  prison.  Il  sont  gentilhomme, 
«  on  les  recrerra  bien  sus  lors  fois ,  et  tout  le  demorant, 
«  saudoyerset  aultres,  faites-les  partir,  je  les  quite.  » 
Chil  doi  baron ,  avoecques  messire  Gautier  de  Mauni, 
respondirent  :  «  Il  sera  fait.  »  Si  s'en  vinrent  li  doi  ma- 
rescal  et  messires  Gautiers  de  Mauni,  à  cent  hommes  et 
deus  cens  archiers  tant  seullement,  en  la  ville  de  Calais, 
et  trouvèrent  messire  Jeban  de  Viane,  messire  Arnoul 
d'Audrehem,  messire  Jeban  de  Surie  et  les  chevaliers, 
qui  les  atendoient  à  l'entrée  de  la  porte  qui  estoit  toute 
close  horsmis  le  guichet.  Chil  chevalier  françois  requel- 
lièrent  ces  chevaliers  d'Engleterre  bellement  et  lor  de- 
mandèrent  des  sys  bourgeois  comment  il  avoient  fînet 
et  se  li  rois  les  avoit  pris  à  merchi.  Il  respondirent  : 
«  Oïl  à  la  pryère  madame  la  roine  d'Engleterre.   »  De 
ce  furent-il  tout  resjoï.  Les  portes  et  les  bailles  de  Calais 
furent  ouvertes  :  les  Englois  entrèrent  dedens  et  se  sai- 
sirent de  la  ville  et  dou  chastiel  ;  et  furent  mis  en  prison 
courtoise  messires  Jehans  de  Viane  et  tout  li  chevalier 
de  France,  et  toutes  aultres  gens,  hommes,  femmes,  en- 
fans  mis  hors,  chil  qui  passèrent  parmi  l'ost  d'Engleterre. 
Li  chevalier  englois  et  li  vaillant  homme  en  avoient  pité 

et  lor  donnoient  à  disner,  et  encores  de  l'argent  à  lor 
département,  et  il  s'en  aloient,  ensi  que  gens  esgarés 
pour  quérir  lors  mieuls  aillours.  Il  en  i  ot  aussi  auquns 
qui  passèrent  parmi  l'ost  des  Flamens  qui  gissoient  entre 
Gravelines  et  Calais.  Aussi  les  Flamens  par  pité  lor  fis- 
sent des  douçours*  et  des  courtoisies  assés.  Ensi  se  dé- 
partirent ces  povres  gens  de  Calais,  mais  la  grignour 
partie  se  retraïssent  à  Saint-Omer,  et  orent  là  biaucop  de 
recouvrances. 

Les  marescaus  d'Engleterre  et  messires  Gautiers  de 
Mauni  qui  furent  envoyet  de  par  le  roi  en  la  ville  de  Ca- 
lais, le  fissent  toute  et  tantos,  et  le  chastiel  aussi,  netoyer, 
ordonner  et  apparillier,  ensi  que  pour  le  roi  et  la  roine  re- 
cevoir. Quant  il  orent  tout  ce  fait  et  le  chastiel  ordonné 
pour  logier  le  roi  et  la  roine,  et  tout  li  aultre  hostel  furent 
widié  et  apparilliet  pour  recevoir  les  gens  dou  roi,  on  le 
segnefia  au  roi.  Adonc  monta-il  à  ceval  et  fist  monter  la 
roine  et  leur  fil  le  prince,  les  barons  et  les  chevaliers,  et 
cevauchièrent  à  grant  glore  deviers  Calais  et  entrèrent  de- 
dens  la  ville  à  si  grant  fuisson  de  ménestrandies,  de 
trompes,  de  tabours,  de  claronchiaus,  de  muses  et  de  ca- 
nemelles 2  que  grant  plaisance  estoit  à  considérer  et  re- 
garder, et  chevauchièrent  ensi  jusques  au  chastiel,  et  là 
descendirent  li  rois,  la  roine,  li  princes,  li  contes  Derbi  et 
li  signeur,  les  auquns  demorèrent  avoecques  le  roi,  qui 
logiet  ou  chastiel  estoient,  et  les  aultres  se  traïssent  as 
hostels,  lesquels  on  avoit  ordonné  pour  euls.  Et  donna  li 
rois,  ce  premier  jour  que  il  entra  en  Calais,  à  disner  ens 
ou  chastiel  de  Calais,  la  roine,  les  dames  et  les  damoi- 
selles,  les  contes,  les  barons  et  les  chevaliers,  et  non  pas 

1  Douçours,  douceurs,  générosités. 
*  Canemelles,  chalumeaux. 

de  pourvéances  de  la  ville,  mais  de  celles  de  lor  hoost  qui 
lor  estoient  venues  et  venoient  encores  tous  les  jours  de 
Flandres  et  d'Engleterre,  et  devés  sçavoir  que ,  le  siège 
estant  devant  Calais,  il  vinrent  en  l'oost  le  roi  d'Engle- 
terre moult  de  biens  par  mer  et  par  terre  dou  pais  de  Flan- 
dres, et  euissent  eu  les  Englois  des  défautes  assés,  se  les 
Flamens  n'euissent  esté.  Che  jour  furent  toutes  les  portes 
de  Calais  ouvertes,  et  vinrent  moult  de  Flamens  veoir  Tes- 
tât dou  roi  d'Engleterre,  et  estoient  toutes  les  cambres  dou 
chastiel  de  Calais,  la  salle  et  les  alées  encourtinées  et  pa- 
rées de  draps  de  haute-lice,  si  ricement  comme  as  estas 
dou  roi  et  de  la  roine  apertenoit.  Et  aussi  estoient  les  hos- 
tels  des  contes  et  des  barons  d'Engleterre  qui  se  tenoient 
en  la  ville  et  persévérèrent  ce  jour  en  grant  joie  et  en 
grant  reviel.  Le  second  jour,  apriès  que  li  rois  d'Engle- 
terre entra  en  Calais,  il  donna  à  disner  ens  ou  chastiel  de 
Calais  tous  les  plus  notables  bourgeois  de  Flandres  des 
communautés  des  bonnes  villes,  pour  laquelle  promotion 
les  hommes  de  Flandres  estoient  là  venu  servir  le  roi,  etfu 
li  disners  biaus  et  grans  et  bien  estofés,  et  au  congiet  pren- 
dre au  roi,  li  dis  rois  les  remercia  grandement  dou  service 
que  fait  li  avoient,  et  retournèrent  les  Flamens  en  lor 
hoost,  et  à  l'endemain  il  se  départirent  tout  et  retournèrent 
en  leurs  lieus.  Ensi  se  portèrent  les  besongnes  de  Calais. 
Et  donna  li  rois  d'Engleterre  congiet  à  toutes  manières  de 
gens  d'armes  et  archiers  pour  retourner  en  Engleterre  et 
ne  retint  que  son  fil,  le  prince  de  Galles,  et  son  consel,  et 
sa  femme  la  roine,  dames  et  damoiselles  et  lor  estât,  et  son 
cousin  le  conte  Derbi.  Et  donna  li  rois  as  pluisseurs  de  ses 
barons  des  biaus  hostels  de  Calais,  à  casqun  selon  son 
estât  pour  euls  tenir,  demorer  et  logier,  quant  il  vodroient 
passer  la  mer  d'Engleterre  à  Calais,  et  furent  les  dons,  les 


362  CHRONIQUES 

auquns  à  hiretage  et  les  aultres  à  la  volenté  dou  roi  ' .  Et 
furent  tout  li  manant  en  la  ville  de  Calais  au  jour  que 
elle  fu  rendue,  bouté  hors,  et  ne  furent  retenu  tant  seul- 
lement  que  euls  trois  ancyens  hommes,  lesquels  savoient 
les  usages  et  les  coustumes  de  la  ville,  entre  lesquels  il  i 
avoit  un  prestre  pour  rasener2  les  maniemens  des  hire- 
tages,  ensi  comme  il  se  portoient;  car  ce  estoit  li  inten- 
sion dou  roi  et  de  son  consel  que  elle  seroit  redéfiée  et 
raemplie  de  purs  Englois  et  que  on  i  envoieroit  de  la  chité 
de  Londres  douse  bourgeois  notables,  rices  hommes  et 
bons  marceans,  et  encores  des  chités  et  bonnes  villes  d'En- 
gleterre  vingt-quatre  bourgeois  et  avoecques  ces  trente- 
sys,  femmes,  enfans  et  toutes  lors  familles,  et  en  desous  de 
euls,  aultres  hommes ,  ouvriers  de  tous  estas,  par  quoi  la 
ville  se  reformeroit  toute  de  purs  Englois,  et  seroit  à  Ca- 
lais li  estaples  des  lainnes  d'Engleterre ,  dou  plonc  et  de 
l'estain,  et  se  venroient  ces  trois  marceandises  coustumer  * 
à  Calais  et  feroient  là  le  quai  et  le  havène.  Li  rois  d'En- 
gleterre, pour  toutes  ces  coses  ordonner  et  mettre  à  lor 
devoir,  se  tint  à  Calais  sans  retourner  en  Engleterre  bien 
un  quartier  de  un  an,  et  tant  que  la  roine  sa  femme  i  fu 
acouchié  et  ralaiée  de  une  belle  fille,  laquelle  ot  nom  Mar- 
guerite et  fu  depuis  contesse  de  Pennebrug,  mais  elle 


1  Les  dons  faits  par  le  roi  d'Angleterre  ont  donné  lieu  à  une 
assez  vive  controverse,  car  l'on  a  remarqué  que,  peu  de  mois  après 
la  prise  de  Calais ,  Eustache  de  Saint-Pierre  avait  été  l'objet  d'une 
libéralité  qui  n'était  toutefois  qu'une  faible  restitution.  Des  tra- 
vaux récents  ont  renversé  les  arguments  si  peu  patriotiques  de  Bre- 
quigny.  Eustache  de  Saint-Pierre  n'en  est  que  plus  grand,  puisque 
les  vainqueurs  eux-mêmes  ont  rendu  hommage  à  son  glorieux  dé- 
vouement. 

s  Rasener,  régler. 

*  Coustumer,  se  fixer  par  l'usage,  par  la  coutume. 

morut  jone'.  Le  roi  d'Engleterre,  estant  à  Calais,  tout  fu 
remparet  et  raparilliet  ce  qui  désemparet  estoit,  et  furent 
envoyet  en  Engleterre  messires  Jehans  de  Viane  et  mes- 
sires  Ernouls  d'Audrehem  et  les  chevaliers  qui  dedens  Ca- 
lais estoient  au  jour  que  elle  fu  rendue,  et  avant  que  li 
rois  d'Engleterre  se  départesist  de  Calais. 

CHAPITRE  CCLXI. 

Comment  unes  trieuves  fut  prise  entre  les  deus  rois,  et  comment 
Aimerisde  Pavie  fut  ordonnés  à  estre  capitaines  de  Calais. 

Or  m'est  avis  que  c'est  grande  imagination  de  piteuse- 
ment penser  et  ossi  considérer  que  chil  grant  bourgeois  et 
ces  nobles  bourgeoises  et  lors  biaus  enfans  qui  d'estoq  et 
d'estraction  avoient  demoret,  etlor  prédicessour,  en  la  ville 
de  Calais,  devinrent ,  desquels  il  i  a  voit  grant  fuisson  au 
jour  que  elle  fu  rendue.  Ce  fu  grans  pités,  quant  il  lor 
convint  guerpir  lors  biaus  hostels  et  lors  liiretages,  lors 
meubles  et  lors  avoirs,  car  riens  n'emportèrent,  et  si  n'en 
orent  onques  restorier,  ne  recouvrier  dou  roi  de  France 
pour  qui  il  avoient  tout  perdu.  Je  m'en  passerai  de  euls 
briefment  à  parler  :  il  fissent  au  mieulsque  il  porent,  mais 
la  grignour  partie  de  euls  se  traïst  en  la  ville  de  Saint- 
Omer. 

Encores  se  tenoit  li  rois  d'Engleterre  à  Calais  pour  en- 
tendre le  plus  parfaitement  as  besongnes  de  la  ville,  et  li 
rois  Phelippes  de  France,  en  la  bonne  chité  d'Amiens,  et 
estoit  dalés  lui  nouvellement  venus  un  siens  cousins  car- 

1  Le  comte  de  Pembrocke,  après  la  mort  de  Marguerite  d'Angle- 
terre, épousa  en  secondes  noces  la  fille  unique  de  Gauthier  de  Mauny, 
fondatrice  du  célèbre  musée  de  Pembrocke,  à  Cambridge. 

dinauls  messires  Guis  de  Boulongne  en  très -grant  estât,  et 
l'avoit  papes  Clémens,  qui  resgnoit  pour  ce  temps,  envoyet 
d'Avignon  en  France ,  et  tenoit  chils  dis  cardinauls  trop 
grandement  biel  estât  et  estofet,  et  aloit  sus  les  biens  de 
l'Église  à  plus  de  deus  cens  chevaux  :  onques  sains  Pierres, 
ne  sains  Pois,  ne  sains  Andrieus  n'alèrent  ensi.  Chils  car- 
dinauls de  Boulongne,  à  sa  bienvenue  deviers  le  roi  de 
France,  quist  voie  et  moyen  et  amis  deviers  le  roi  d'En- 
gleterre  comment  il  vint  à  Calais,  et  lui  là  venu,  il  pro- 
cura tant  deviers  le  dit  roi  et  son  consel  le  conte  Derbi, 
messire  Renault  de  Gobehem,  messire  Richart  de  Stan- 
fort  et  messire  Gautier  de  Mauni  que  unes  trieuves  furent 
prises  entre  les  deus  rois  de  France  et  d'Engleterre  et  de 
tous  lors  ahers  et  aidans,  à  durer  deus  ans  par  mer  et  par 
terre,  et  furent  réservet  et  exceptet  en  celle  trieuve  les 
deus  dames  de  Bretagne ,  la  femme  à  messire  Carie  de 
Bloîs  et  la  contesse  de  Montfort,  et  tinrent  toudis  ces  deus 
dames  en  Bretagne  la  guerre  li  une  contre  l'aultre.  Ces 
trieuves  acordées  et  jurées  à  tenir  le  terme  de  deus  ans  tant 
seullement,  li  cardinaus  de  Boulongne  retourna  à  Amiens 
deviers  le  roi  de  France,  et  li  rois  d'Engleterre  ordonna  ses 
besongnes  et  s'en  retourna  en  Engleterre  et  i  remena  la 
roine  sa  femme  et  tous  lors  enfans  et  lor  estât,  dames  et 
damoiselles,  et  ne  laissièrent  nului  derrière,  et  ordonna  à 
demorer  à  Calais  et  à  estre  chapitainne  un  chevalier  lom- 
bart  lequel  on  nommoit  messire  Ameri  de  Pavie,  et  estoit 
li  dis  chevaliers  très-grandement  en  la  grâce  et  amour 
dou  dit  roi,  car  il  l'avoit  servi  un  lonch  temps,  et  bien  se 
confioit  li  rois  en  li,  quant  il  li  bailloit  en  garde  le  jeuiel 
ou  monde  à  ce  jour  que  il  amoit  le  mieuls  :  c'estoit  la  ville 
et  le  castiel  de  Calais.  Se  l'en  deubt  estre  priés  mesvenu, 
ensi  que  vous  orés  recorder  en  l'istore. 

CHAPITRE  CCLXII. 


Comment  pluisseurs  brigans  efc  pillars  se  missent  sus,  es  lointainnes 
marces  de  France. 


Quoique  les  trieuves  fuissent  bien  tenues  entre  le  roi 
de  France  et  le  roi  d'Engleterre  tant  que  de  lors  personnes 
et  de  ceuls  où  lors  puissances  et  semonses  et  commande- 
mens  se  pooient  estendre,  se  commençoient  jà  à  courir 
pluisseurs  aventurers,  brigans  et  pillars  ens  es  lointainnes 
marces  de  France,  ens  es  iieus  où  il  sentoient  les  cheva- 
liers foibles  et  non  fait  de  la  guerre,  et  prendoient  lors 
villes  et  lors  castiaus  ;  car  il  se  quelloient  ensemble  une 
quantité  de  tels  gens  d'armes,  alemans  ou  autres,  qui  sus 
l'ombre  de  la  guerre  faisoient  lors  fais  et  lors  emprises  et 
ne  lors  aloit  nuls  au  devant,  et  voloient  bien  li  auqun  dire 
que  il  estoient  porté  couvertement  et  souffert  des  officyers 
dou  roi  et  des  chevaliers  et  esquiers  dou  pais  où  il  con- 
versoient  et  que  chil  estoient  participant  à  lors  butins  et 
pillages  :  dont  je  vous  di  que  depuis,  toutes  tels  coses  et 
apertises  d'armes  furent,  parmi  le  roiaulme  de  France, 
escoles  de  toutes  iniquités  et  mauvestés  ;  car  trop  fort  se 
mouteplyèrent  par  le  laisseur  et  amplèce  que  il  orent  de 
commencement,  ensi  que  vous  orés  recorder  avant  en 
l'istore. 

Il  i  eut  un  brigant  pillart,  et  croi  que  il  fu  alemans, 
qui  trop  fort  resgna  en  Limosin  et  en  la  Langue-d'Oc,  le- 
quel on  nommoit  Bacon.  Chils  avoit  aultres  brigans  de- 
sous  lui,  et  le  tenoient  à  mestre  et  à  capitainne  pour  tant 
que  il  estoit  le  piour  de  tous  les  aultres  et  li  plus  outra- 
geus,  et  bien  les  paioit  de  mois  en  mois,  et  futrop  malement 

apers  et  soubtieus  à  embler  et  esquieler  villes  et  forterèces, 
et  cevauçoient,  tels  fois  estoit,  ils  et  ses  compagnons,  vint 
ou  trente  lieues  de  nuit  par  voies  couvertes  et  venoient 
sus  le  point  de  un  ajournement,  là  où  il  voloient  estre,  et 
esquielloient  le  lieu  où  il  avoient  jeté  et  asis  leur  visée,  et 
quant  il  estoient  dedens  une  ville,  ils  boutoient  le  feu  en 
cinq  ou  sys  maisons.  Les  gens  de  celi  ville  estoient  esbahi 
et  guerpisoient  tout  etsefuioient,  et  chil  pillart  rompoient 
cofres  et  escrins  et  prendoient  ce  que  de  bon  il  trouvoient 
dedens,  et  aussi  des  plus  rices  hommes  à  prisonniers,  et  les 
rançonnoient  et  vendoient  les  villes  que  prises  avoient  as 
hommes  dou  païs  et  à  ceuls-meismes  lesquels  boutés  hors 
il  en  avoient,  et  en  prendoient  grant  argent,  selonch  ce  que 
il  se  pooient  composer  ;  et  par  tels  cas  asamblèrent  chil 
pillart  trop  malement  grant  finance  et  prist  chil  Bacons  la 
ville  de  Dousenach l  en  Limosin  et  le  pilla  toute,  et  en- 
cores  le  vendi-ils  en  deniers  apparilliés,  quant  il  s'en  dé- 
parti, sys  mille  esqus.  Apriès,  chils  Bacons  et  ses  gens  pri- 
sent la  ville  et  le  chastiel  de  Comborne2  et  le  visconte  et  la 
contesse  et  lors  enfans  dedens  et  les  rançonna  à  vingt- 
quatre  mille  esqus  et  retint  le  chastiel  et  trouva  cautelle 
et  action  de  guerryer  le  païs  pour  tant  que  chils  viscontes 
de  Comborne  s'estoit  armés  pour  la  contesse  de  Montfort, 
car  chils  Bacons  estoit  de  la  partie  à  la  femme  messire 
Carie  de  Blois.  En  la  fin  il  vendi  le  chastiel  au  roi  de 
France,  et  en  ot  en  deniers  tous  apparilliés  vingt-quatre 
mille  esqus,  mais  on  les  fist  payer  le  plat  païs,  et  fist  chils 
viscontes  de  Combourne  sa  paix  au  roi  de  France,  et  li 
rois  volt  avoir  ce  Bacon  dalés  li  et  fu  wisiers3  d'armes 

1  Petite  ville  à  trois  lieues  de  Tulle. 

2  Château  situé  également  dans  le  Limousin. 

3  Wisiers,  huissier. 

dou  roi  et  bien  en  la  grâce  dou  roi  Phelippe  et  dou  roi 
Jehan ,  et  tousjours  bien  montés  de  coursiers,  de  roncins 
et  de  haquenées,  et  avoit  assés  grant  finance  d'or  et  d'ar- 
gent, et  demora  en  bon  estât  tant  que  il  vesqui. 

CHAPITRE  CCLXIII. 

Comment  un  homme  d'armes  alemans,  nommé  Crokart,  acquit  grant 
finance  et  comment  il  fina. 

Parellement  et  de  ce  temps  ot  en  Bretagne  un  homme 
d'armes  alemant  que  on  clama  Crokart,  liquels  avoit  esté 
en  son  commencement  uns  variés  au  signeur  d'Ercle  en 
Hollandes,  mais  il  se  porta  si  bien  ens  es  guerres  de  Bre- 
tagne par  prises  de  villes  et  des  chastiaus  et  des  racas 
fais  et  de  raençons  de  gentils  hommes  que  quant  il  ot  assés 
menet  celle  ruse  et  il  fu  tanés  de  guerryer  et  de  mal  faire, 
il  i  aporta  la  finance  de  soissante  mille  vies  esqus,  et  fu 
chil  Crokars  uns  de  chiaus  qui  furent  armé  avoecques  les 
Englois  en  la  bataille  des  Trente,  et  fu  tous  li  mieudres  '  de 
son  costé,  et  i  acquist  tel  grâce  que  li  rois  Jehans  de  France 
li  manda  que  se  il  voloit  relenquir  les  Englois  et  devenir 
François,  il  le  feroit  chevalier  et  li  donroit  femme  et  mille 
esqus  de  revenue  par  an.  Il  refusa  à  ce.  Chils  Crokars  vint 
en  Hollandes  en  grant  estât,  et  pour  ce  que  il  vei  que  li 
signeur  qui  le  congnissoient ,  n'en  faisoient  point  de 
compte,  il  retourna  en  Bretagne,  en  ce  temps  que  li  dus 
de  Lancastre,  Henris  qui  chi  desus  est  nommés  contes 
Derbi,  seoit  à  siège  devant  la  chité  de  Rennes.  Li  dus  li 
fist  grant  chière  et  le  retint  de  son  hostel  à  douse  chevaux, 

1  Li  mieudres,  le  meilleur. 

et  avint  de  Crokart  ce  que  je  vous  en  dirai.  Une  fois,  il 
cevauçoit  un  coursier,  liquels  li  avoit  cousté  trois  cens 
esqus  et  l'avoit  tout  nouviel  et  le  volt  asayer  pour  veoir 
et  sçavoir  comment  il  s'en  poroit  aidier  se  il  li  besongnoit, 
et  férit  ce  coursier  des  espérons,  liquels  estoit  fors  et  rades 
et  mal  enbouquiés,  et  vint  à  sallir  un  fosset.  Li  cour- 
siers tresbusca  et  rompi  son  mestre  le  col.  Ensi  fina 
Crokars. 


CHAPITRE  CCLXIV. 


Comment  messires  Joffrois  de  Chargni  marceanda  à  Aimeri  de  Pavie 
pour  avoir  Calais,  et  comment  li  rois  d'Engleterre  en  fut  avisés  et 
vint  en  propre  personne  à  Calais. 


Or  retournons  à  la  matère  dont  je  parloie,  quant  je 
commençai  à  parler  de  Bacon  et  de  Crokart.  Vous  devés 
sçavoir  que  en  la  ville  de  Saint-Omer  se  tenoit  un  moult 
vaillans  chevalier  françois,  liquels  se  nommoit  messires 
Joffrois  de  Chargni,  et  croi  que  il  soit  as  armes  Campa- 
gnois l .  Cbils  messires  Joffrois  estoit  en  coer  trop  grande- 
ment courouchiés  de  la  prise  et  dou  conques  de  la  ville 
et  dou  cliastiel  de  Calais,  que  les  Englois  tenoient,  et  met- 
toit  toutes  ses  ententes  et  imaginations  au  regarder  com- 
ment il  le  peuist  ravoir,  et  sentoit  pour  ce  temps  un  chapi- 
tainne  en  Calais,  qui  n'estoit  pas  trop  haus  homs,  ne  de 
l'estraction  d'Engleterre.  Si  se  avisa  messire  Joffrois  de 
Cbarni  que  il  feroit  asayer  au  dit  chapitainne  qui  se  nom- 
moit messires  Aimmeris  de  Pavie,  se  par  argent  prou- 

1  Campagnois,  de  Champagne. 

mètre  et  donner,  il  poroit  marceander  à  lui  par  quoi  il 
peuist  avoir  Calais,  et  se  enclina  en  ceste  pensée  le  plus 
pour  tant  que  messires  Aimmeris  estoit  Lombars  et  de  na- 
tion estrange,  car  se  il  fust  Englois  ou  Hainnuiers,  il  ne 
se  fust  jamais  avanchiés  de  faire  ce  que  il  fist,  et  envoia 
secrètement  tretier  deviers  cel  messire  Aimmeris  par  un 
Lombart  demorant... l  qui  se  disoit  son  cousin.  Aimmeris 
entendi  à  ces  trettiés  et  se  dissimula  trop  fort,  ensi  que  il 
apparu,  car  il  fist  entendant  à  ce  Lombart  parisyen  que 
on  nommoit  Ambrosin,  que  il  renderoit  Calais  as  François 
pour  vingt  mille  esqus,  car  il  estoit  tanés  de  servir  le  roi 
d'Engleterre  et  voloit  retourner  en  son  païs,  et  tout  che 
que  il  disoit,  estoit  bourde,  car  jamais  ne  l'euist  fait2,  et 
bien  le  creoient  de  ses  paroles  Ambrosin  et  messires  Jof- 
frois  ;  et  furent  les  coses  si  aprochiées  que  jours  mis  et  asis 
que  de  rendre  et  livrer  as  François  le  chastiel  de  Calais, 
et  par  le  chastiel  on  entreroit  en  la  ville,  et  de  ce  se  te- 
noient  tout  à  ségur  et  à  conforté  messires  Joffrois  et  ses 
consauls,  et  s'en  vint  li  dis  messires  Joffrois  de  Charni  à 
Paris  et  remonstra  ce  marchiet  et  ce  trettiet  as  plus  pro- 
cains  dou  roi,  li  auqun  le  voloient  croire  et  li  aultre  non, 
et  disoient  que  ce  estoit  une  bareterie3  couverte  et  que  ja- 
mais pour  vint  mille  esqus,  on  ne  retourneroit  à  avoir  Ca- 
lais. Li  aultre  disoient,  qui  désiroient  à  veoir  le  marcbiet 
acompli,  que  se  poroit  bien  faire.  Messires  Joffrois  afer- 
moit  les  coses  si  acertes  que  il  en  fu  creus,  et  furent  or- 
donné et  délivré  par  le  trésorier  de  France  li  vint  mille 
esqus  et  furent  envoyet  et  aporté  en  l'abéie  de  Saint-Bertin 

1  Lacune. 

2  Dans  les  anciennes  éditions,  Froissart  accuse  Aimeri  de  Pavie 
d'avoir  formé  le  projet  de  livrer  Calais  aux  Français. 

3  Bareterie,  tromperie,  ruse.  De  là  :  Baretères,  trompeur. 

à  Saint-Omer.  Messires  Joffrois  de  Chargni  fist  une  se- 
monse  et  pryère  secrée  de  gens  d'armes  en  Artois,  en 
Boulenois  et  là  environ,  et  ne  sçavoient  nuls  encores  pour 
où  c'estoità  aler.  Entrues  que  messires  Joffrois  de  Chargni 
entendoit  de  grant  désir  et  volenté  au  procurer  ses  beson- 
gnes,  messires  Aimmeris  de  Pavie  d'aultre  costé,  qui  les 
voloit  décevoir ,  monta  en  mer  et  vint  en  Engleterre  et 
trouva  le  roi  à  Eltem  et  li  remonstra  toute  la  besongne, 
comment  elle  aloit  et  démenée  elle  estoit.  Li  rois  entendi 
à  ces  paroles,  qui  fu  moult  esmervilliés  de  ce,  et  pensa  sus 
un  petit,  et  apella  messire  Gautier  de  Mauni  qui  pour  ces 
jours  estoit  dalés  li,  et  fist  à  messire  Aimmeri  de  Pavie 
recorder  toute  la  marceandise,  comment  elle  aloit,  et  en 
demanda  consel,  quel  cose  en  estoit  bonne  à  faire.  Mes- 
sires Gantiers  de  Mauni  en  respondi  son  entente  et  dist  : 
«  Sire,  li  François  abusent  trop  grandement,  qui,  en 
«  bonnes  trieuves  jurées  et  données,  marceandent  de  vous 
«  trahir,  et  voellent  avoir  la  ville  et  le  chastiel  qui  tant 
«  vous  ont  cousté  :  il  ne  fait  point  à  souffrir.  Vousm'avés 
«  demandé  consel  et  je  vous  consillerai.  Vous  envoierés  à 
«  Calais  des  bonnes  gens  d'armes  assés  et  par  raison,  pour 
«  résister  à  l'encontre  des  François,  et  dires  à  Aimmeri 
«  que  il  procède  avant  en  son  marchié  et  bien  se  garcle 
«  que  de  son  lés  il  ni  ait  fraude,  ne  traïson,  car  vous  vos 
«  estes  confiés  enli  et  vous  confyerés  encores.  »  —  «  Gau- 
«  tier,  respondi  li  rois,  vous  dites  bien,  et  je  le  ferai  ensi 
«  et  vous  institue  à  estre  souverains  de  celle  armée.  Trayés- 
«  vous  viers  Douvres  et  celle  marce  là,  et  je  vous  envoie- 
«  rai  gens  assés.  »  Messires  Gautiers  de  Mauni  respondi 
au  roi  :  «  Sire,  je  le  ferai  volentiers.  »  Puis  appella  li 
rois  Aimmeri  de  Pavie  et  li  dist  à  part  :  «  Je  voel  que  tu 
«  poursièves  ton  marchiet.  Gautier  de  Mauni  retournera 

«  avoecque  toi,  et  de  tout  ce  que  il  te  conselle,  uses  apriès 
«  son  consel.  »  Il  respondi  et  dist  :  «  Volentiers.  » 

Adonc  se  départirent  dou  roi  d'Engleterre  messires 
Aimmeris  '  et  messires  Gantiers  de  Mauni  et  vinrent  à 
Douvres  et  là  passèrent  la  mer  et  vinrent  sus  un  tart2  à 
Calais.  Depuis  envoia  li  rois  d'Engleterre  gens  d'armes  et 
archiers  d'Exsesses  et  de  Sousexses  et  de  la  conté  de  Kent 
viers  Douvres  et  viers  Zandvich,  et  passèrent  petit  à  petit 
la  mer  et  se  boutèrent  couvertement  à  Calais  et  tant  que 
la  ville  en  fu  bien  pourveue,  et  droit  sus  le  point  dou  dar- 
rain  jour,  de  quoi  à  lendemain  li  marchiés  devoit  estre  li- 
vrés à  l'entente  des  François,  li  rois  d'Engleterre  en  pro- 
pre personne  vint  à  Calais,  non  congneus  de  plenté  de 
gens;  de  quoi  messires  Gautiers  de  Mauni  fu  moult 
esmervilliet  quant  il  le  vei.  Nequedent  il  se  rissent  bonne 
chière,  et  dist  li  rois  :  «  Gautier,  je  voel  veoir  et  connoistre 
«  quels  gens  vendront  pour  moi  tolir  Calais,  que  je  ai 
«  tant  comparet.  Je  le  voel  aidier  à  deffendre  et  à  garder; 
«  mais  je  me  meterai  desous  vostre  pennon,  ensi  comme 
«  uns  de  vostres  chevaliers,  ne  je  ne  voel  pas  que  toutes 
«  mes  gens  sachent  que  je  soie  ichi  venus  maintenant 
«  pour  tele  cose.  »  —  «  Sire,  respondi  messires  Gautiers, 
«  vous  avés  raison.  Or  en  ordonnés  à  vostre  ordenance, 
«  car  bien  me  plaist.  » 

1  On  rencontre  dans  les  Acta  de  Rymer  (III,  I,  p.  132)  une  charte  du 
24  avril  1348,  relative  à  Aimeri  de  Pavie  :  Rex,  dilecto  sibi  Amerigho 
de  Pavia,  salutem.  Sciatis  quod  constituimus  vos  capitaneum  et  duc- 
torem  galearum  nostrarum  et  omnium  albalistrariorum,  marinariorum 
et  aliorum  in  eisdem  galeis  existentium,  dantes  vobis  plenam,  tenore 
prsesentium,  potestatem  ad  justitiam  quibuscumque  exhibendum,  etc. 

2  Sus  un  tart,  un  soir. 

CHAPITRE  CCLXV. 

Comment  messires  Oudars  de  Renti  entra  ou  chastiel  de  Calais  et  fut 
boutés  en  prison,  et  comment  les  Englois  issirent  pour  approcher 
les  François. 

Moult  des  gens  le  roi  d'Engleterre  ne  sçavoient  pour 
quoi  il  estoient  venu  et  furent  bouté  en  cambres  et  en  ce- 
liers  ens  ou  chastiel,  et  clieuls  liquel  estoient  en  la  ville, 
se  tinrent  tous  quois  en  lors  hostels,  et  leur  fu  dit  :  «  Ne 
«  vous  bougies  de  cbi,  tant  que  vous  auerés  aultres  nou- 
«  velles.  »  Tout  se  acordèrent  à  l'ordenance  que  on  les 
volt  mettre. 

Ceste  besongne  estoit  poursievoite  moult  aigrement  et 
couvertement  de  messire  Joffroi  de  Charni,  et  ne  quidoit 
point  fallir  à  ravoir  Calais  ;  si  fort  se  confioit-il  ens  es  pa- 
roles et  convenances  de  messire  Aimmeri  de  Pavie,  et 
avoit  segnefyet  à  pluisseurs  bons  chevaliers  et  esquiers 
d'Artois,  de  Boulenois  et  de  Piquardie,  à  tels  que  à  messire 
Jehan  de  Landas,  à  messire  Ustasse  de  Ribeumont,  à 
messire  Pépin  de  Were ,  au  visconte  des  Queues,  au  chas- 
telain  de  Biauvais,  au  signeur  de  Créqui,  au  signeur  de 
Cresèques,  au  signeur  de  Brimeu,  au  signeur  de  Santi, 
au  signeur  de  Fransures  et  à  moult  d' aultres,  et  quant  il 
furent  venu  en  l'abéie  de  Liques',  il  dist  as  capitainnes 
l'ordenance  de  la  marceandise  que  il  avoit  à  cel  Aimmeri 
de  Pavie.  Li  auqun  supposoient  assés  que  Aimmeris,  pour 
tant  que  il  estoit  Lombars,  prenderoit  les  deniers  et  ren- 
deroit  le  chastiel  de  Calais,  et  se  il  avoient  le  chastiel,  il 
aueroient  la  ville  ;  et  li  aultre  creoient  mieuls  le  contraire 

1  Abbaye  de  l'ordre  de  Prémontré,  à  deux  lieues  au  sud  d'Ardres. 

que  le  fait,  et  doubtoient  fort  traïson,  et  chil  qui  estoient 
de  celle  opinion,  se  tenoient  tousjours  derière.  Messires 
Joffrois  de  Charni,  liquels  avoit  fait  son  amas  de  gens 
d'armes  et  d'arbalestriers ,  remist,  sus  un  ajournement 
qui  fu  le  nuit  de  l'an  MCCCXLVIII,  toutes  ces  gens  d'ar- 
mes ensamble  et  aproça  Calais,  et  cevauchièrent  de  nuit 
et  vinrent  sus  un  ajournement  assés  priés  de  Calais,  ensi 
que  devisé  se  portoit,  et  envoia  li  dis  messires  Joffrois  de 
Charni  deus  de  ses  variés  devant,  pour  parler  à  messire 
Aimmeri  et  pour  sçavoir  le  convenant  de  Calais.  Li  varlet 
trouvèrent  à  la  porte  dou  chastiel  (à  celle  qui  oevre  sus  la 
mer),  messire  Aimmeri,  et  leur  dist  :  «Oïl.  Faites-les  traire 
«  avant.  »  Li  varlet  retournèrent  et  recordèrent  toutes  ces 
paroles  à  messire  Joffroi  qui  de  ce  fu  grandement  resjoïs,  et 
dist  as  chevaliers  qui  là  estoient  dalés  li  :  «  Calais  est  nostre. 
«  Sievés-me  tout  le  pas,  car  je  m'en  vais  prendre  la  sai- 
«  sine  dou  chastiel.  »  Il  le  fissent  et  estoient  bien  euls 
cinq  cens  en  une  brousse  sans  les  arbalestriers  qui  venoient 
derrière.  Adonc  se  ravisa  messires  Joffrois  et  dist  à  mes- 
sire Oudart  de  Renti  liquel  estoit  dalés  li  :  «  Oudart,  pre- 
«  nés  les  florins;  portés-les.  Vous  ferés  le  paiement.  Je 
«  voel  entrer  en  Calais  par  la  porte  toute  ouverte.  Je  n'i 
«  entrerai  jà  par  le  guichet,  ne  moi,  ne  ma  banière.  » 
Messires  Oudars  de  Renti  s'i  acorda  et  prist  les  florins  qui 
estoient  en  deus  bourses  et  les  fist  encargier  par  ses  variés, 
et  vint  deviers  le  chastiel  et  trouva  le  guichet  de  la  porte 
ouvert,  et  messire  Aimmeri  à  l'entrée,  et  entrèrent  tout 
chil  qui  entrer  vorrent  adonc,  et  chil  qui  ordonné  estoient 
de  aler  pour  prendre  la  saisine  dou  chastiel.  Sitos  que  il 
furent  tout  entré  dedens ,  messires  Aimmeris  fist  reclore 
et  barer  le  guichet,  de  quoi  messires  Oudars  de  Renti  li 
dist  :  «  Pourquoi  serrés-vous  le  guichet?  il  apertient  que  il 
Tu»,  h.  24 

a  soit  ouvers.  Si  entreront  nostres  gens  dedens.  »  Donc 
dist  messires  Aimmeris  :  «  Il  ni  entreront  meshui  fors  que 
«  par  la  porte  toute  ouverte,  et  tantos  le  sera,  mais  que  je 
«  aie  recheu  les  deniers  que  je  doi  avoir.  Vous  estes  gens 
«  assés.  »  Et  puis  dist  par  couverture  :  «  Vous  veés  bien 
«  que  vous  estes  signeur  dou  chastiel.  »  Messires  Oudars 
de  Renti  se  paisa  de  ceste  parole  et  sievi  messire  Aimmeri, 
et  aussi  fissent  tout  li  aultre  et  trouvèrent  le  pont  dou  cas- 
tel  avalé  et  la  porte  ouverte.  Il  passèrent  sus  et  oultre,  et 
ne  veirent  pas  samblant,  ne  oïrent  homme,  ne  femme. 
Messires  Aimmeris  enmena  messire  Oudart  de  Renti  en  la 
chambre  dou  portier  à  l'entrée  de  la  porte  et  li  dist  : 
«  Metés  ichi  les  deniers.  »  Messires  Oudars  de  Renti  le  fist 
à  sa  requeste.  Il  furent  mis  sus  une  table  et  dist  messires 
Aimmeris  :  «  I  sont-il  tout?  »  —  «  Oïl,  par  ma  foi,  dist 
«  messires  Oudars.  Messires  Joffrois  de  Charni  me  les  a 
«  ensi  fait  prendre.  »  —  «  Je  vous  en  croi  bien,  dist  mes- 
«  sires  Aimmeris.  Or  vous  tenés  ichi  un  petit,  je  vai  quérir 
«  les  clefs  des  portes  de  la  ville ,  car  je  les  fis  hier  soir 
«  toutes  aporter  ichi  dedens.  »  Messires  Oudars  de  Renti 
lecrei  bien  de  ceste  parole.  Messires  Aimmeris  entra  dans 
une  sale  qui  estoit  toute  plainne  de  gens  d'armes.  Si  trètos 
que  elle  fu  ouverte,  tout  à  une  fois  il  sallirent  hors,  et 
ausi  chil  de  la  grose  tour,  où  li  rois  d'Engleterre  estoit. 
En  messire  Oudart  de  Renti  et  en  ses  gens  qui  là  estoient 
venu,  n'ot  point  de  deffense,  car  il  furent  pris  as  mains 
et  tous  boutés  en  tours  et  en  prisons. 

Je  vous  dirai  que  messires  Aimmeris  de  Pavie  avoit  fait 
pour  resjoïr  les  François.  Il  avoit  bouté  hors  dou  chastiel 
les  banières  dou  roi  de  France,  mais  si  trètos  que  ceste 
aventure  fu  avenue  que  pris  chil  qui  estoient  aie  devant 
pour  saisir  le  chastiel,  il  osta  ces  banières  et  mist  cestes 


DE  FROISSART.  375 

dou  roi  d'Engleterre.  Il  estoit  encores  moult  matin,  envi- 
ron solel  levant.  Quant  li  François  qui  estoient  sus  le  sa- 
belon  devant  Calais,  veirent  ce  convenant,  il  congneurent 
tantos  que  il  estoient  trahi.  Messires  Joffrois  de  Charni, 
qui  grant  désir  avoit  d'entrer  ens  ou  chastiel  et  liquels 
ustoit  avoecques  ses  gens  et  desous  sa  banière,  regarda 
viers  une  porte  et  la  veit  ouvrir  et  issir  à  brousse  grant 
fuisson  de  gens  d'armes  et  d'archiers  et  venant  le  bon  pas 
sus  euls,  et  dist  à  messire  Ustasse  de  Ribaumont  et  à 
messire  Jehan  de  Landas  qui  n'estoient  pas  trop  lonch  de 
li  :  «  Signeur  et  compagnon,  nous  sommes  trahi.  Chil 
«  faus  Lombars  m'a  déceu,  et  je  vous  ai  bouté  en  ce  dan- 
«  gier,  ce  poise  moi,  se  amender  le  pooie,  et  puisque 
«  combatre  nous  fault,  monstrons  que  nous  sommes  gen3 
«  de  volenté  et  de  deffense.  »  —  «  Sire,  respondirent-il 
«  c'est  bien  nostre  intention.  »  Lors  se  missent  ces  trois 
banières  ensamble  et  requellièrent  lors  gens  par  bonne 
ordenance  et  apuignièrent  les  glaves  et  monstrèrent  vi- 
sage. Evous  les  Englois  venus  à  soissante  pennons,  mes- 
sire Gautier  de  Mauni  tout  devant ,  et  le  roi  d'Engleterre 
desous  celi,  et  savoient  trop  petit  de  gens  de  son  costé  que 
li  rois  fust  là.  Les  Englois  avoient  retailliet  lors  lances 
jusques  à  cincq  pies  de  lonc  et  s'en  vinrent  le  bon  pas  et 
entrèrent  en  ces  François  et  commenchièrent  à  pousser, 
et  les  François  à  euls,  et  là  ot  très-fort  pousseis  avant  que 
il  peuissent  entrer  l'un  dedans  l'aultre,  et  trop  bien  se  tin- 
rent en  estât  sans  perdre,  ne  gaegnier  terre,  une  longue 
espasse.  Li  François  estoient  là  grant  fuisson,  et  se  tout 
euissent  monstre  courage  et  deffense,  ensi  que  li  troi  cheva- 
lier desus  nommet  fissent,  il  euissent  espoir  mieuls  beson- 
gniet  que  il  ne  fissent,  car  quant  chil  qui  estoient  derrière 
et  qui  traioient  avant,  entendirent  que  il  estoient  trahi  et 

s'arestoient  et  atendoient  là  l'un  l'aultre  et  disoient,  tels 
que  messires  Pépins  de  Were,  messires  Henri  de  Créqui 
et  li  sires  de  Reli  :  «  Se  nous  en  alons  sans  nostres  chapi- 
«  tainnes  qui  sont  encores  derrière  et  qui  se  combatent, 
«  nous  sommes  deshonnouret  à  tous  jours  mes.  »  Et  par 
la  parole  et  monitions  des  bons  et  vaillans  hommes  s'en 
requellièrent  plus  de  sept  cens  qui  tout  voloient  tourner 
les  dos.  Or  parlerons  dou  pousseis  et  de  la  bataille  qui  fu 
devant  Calais. 


CHAPITRE  CCLXVI. 


Comment  li  rois  d'Engleterre  se  combati  à  messire  Ustasse  de 
Ribeumont,  et  comment  les  François  furent  desconfis. 


Bien  monstra  là  li  gentis  rois  Édouwars  que  il  avoit 
grant  désir  de  combatre  et  amour  as  armes,  quant  il  s'es- 
toit  mis  en  cel  parti  et  tant  humelyés  que  desous  le  pen- 
non  messire  Gautier  de  Mauni,  son  chevalier,  et  s'en  vint 
li  rois  combatre  main  à  main  à  messire  Ustasse  de  Ribeu- 
mont et  escremirent  de  lors  espées  et  jettèrent  pluisseurs 
cops  l'un  sus  l'aultre,  une  longue  espasce;  car  tout  doi  en 
savoient  bien  jeuer  et  escremir  et  mieuls  assés  li  rois 
d'Engleterre  et  de  plus  soutieus  tours  ne  fesist  li  dit  mes- 
sire Ustasse  ;  car  il  l'avoit  apris  d'enfanche.  Messires 
Ustasses  ne  savoit  à  qui  il  se  combatoit  ;  mais  li  rois  le  sça- 
voit  bien,  car  il  le  recongnissoit  par  ses  armes,  et  li  rois 
estoit  armés  simplement  ensi  que  uns  aultres  chevaliers, 
et  toutes  fois  il  estoit  gardés  d'auquns  chevaliers  et 
esquiers  qui  là  estoient  ordonné  pour  son  corps  à  la  fin 

que  il  ne  fust  trop  avant  sourquis.  Tant  issirent  de  gens 
que  lors  gens  se  combatoient,  il  se  missent  grant  fuisson 
au  retour,  et  chil  qui  voloient  aler  avant,  ne  pooient, 
car  il  estoient  sus  un  cemin  destroit  que  il  ne  pooient  dou 
plus  aler  ou  cevauchier  que  euls  quatre  de  front.  Se  les 
convenoit  requler  avoecques  les  esbahis  et  les  fuians,  vo- 
sissent  ou  non  ;  et  auquns  vaillans  hommes,  quant  il  se 
trouvèrent  au  large  sus  les  camps  (et  bien  savoient  que 
messires  Joffrois  de  Charni,  messires  Ustasses  de  Ribau- 
mont,  et  messires  Jehans  de  Landas  estoient  devant), 
d'armes  de  Calais  que  li  François  qui  là  estoient  sus  le 
sabelon  et  requlé  en  la  place  où  l'année  devant  li  rois 
d'Engleterre  avoit  mis  son  siège,  ne  porent  souffrir  celle 
painne  et  en  i  ot  grant  fuisson  de  mors  et  de  pris,  et  par 
espécial  li  troi  chevalier  là  demorèrent;  et  prist  li  rois 
d'Engleterre  messire  Ustasse  de  Ribeumont  et  se  rendi  à 
lui  et  le  fiança,  de  quoi  li  dis  chevaliers  fu  moult  resjoïs 
depuis,  quant  il  sceut  que  li  rois  d'Engleterre  l'avoit  com- 
batu  et  pris  à  prisonnier.  Là  furent  pris  messires  Joffrois 
de  Charni  et  messires  Jehans  de  Landas ,  et  trop  petit  se 
sauvèrent  de  ces  premiers. 

Adonc  montèrent  pluisseurs  Englois  as  chevaus  que  il 
avoient  tous  apparilliés,  et  passèrent  délivrement  la  rivière 
les  auquns  à  gué  (car  elle  estoit  basse),  et  les  aultres  au 
pont,  et  se  missent  en  cace  et  sus  les  camps  apriès  les 
François,  et  là  trouvèrent-il  les  bons  chevaliers  entre 
Hames  et  Calais,  tels  que  messire  Henri  dou  Bois,  messire 
Pépin  de  Were,  le  signeur  de  Créqui,  le  signeur  de  Reli, 
le  signeur  de  Brimeu ,  le  signeur  de  Fransures  et  pluis- 
sieurs  aultres  qui  monstrèrent  visage  et  deffense  moult 
vaillamment,  et  descendirent  les  auquns  à  piet  pour 
mieuls  combatre;  car  pour  ce  jour  et  pour  ce  que  il  faisoit 

grant  relin1,  les  terres  estoient  si  molles  que  ceval  ne  s'en 
pooient  ravoir,  et  fu  là  uns  pousseis  et  uns  ostequeis 
moult  grans  et  bien  soustenus  et  vaillamment  des  Fran- 
çois, mais  finablement  il  les  convint  perdre;  car  lors  hom- 
mes se  esclarcissoient  toudis  et  les  Englois  mouteplioient. 
Là  furent  mort,  dont  ce  fu  damages,  messires  Pépins  de 
Were  et  messires  Henri  dou  Bois,  et  pris,  li  sires  de  Créqui 
et  li  sires  de  Reli  ;  et  se  sauvèrent  par  estre  bien  montés 
messires  Moriauls  de  Fiennes,  li  sires  de  Cresèques,  li 
sires  de  Santi,  li  viscontes  des  Quènes,  li  chastelains  de 
Biauvais  et  li  sires  de  Fransures  et  moult  d'aultres,  et  s'en 
alèrent  bouter  ens  es  forterèces  proçainnes,  et  les  Englois 
retournèrent  et  n  alèrent  plus  avant. 

Ceste  besongne  avint  droitement  le  nuit  de  l'an 
mille  CCC  XL VIII  et  en  fu  grant  nouvelle  en  France 
et  en  Engleterre  pour  tant  que  li  rois  d'Engleterre  i 
a  voit  esté. 

CHAPITRE  CCLXVII. 

Comment  li  rois  d'Engleterre  donna  le  chapelet  qu'il  portoit  sus  son 
chief  à  messire  Ustasse  de  Ribeumont. 

Quant  toute  ceste  besongne  fu  passée  et  les  cachans  re- 
tournés et  tous  rentrés  dedens  Calais,  et  les  chevaliers  pri- 
sonniers là  menés  et  mis  en  la  tour  et  en  belles  cambres 
avoecques  messire  Oudart  de  Renti  et  auquns  aultres  qui 
pris  avoient  esté  en  devant,  ensi  que  vous  savés,  adonc 
s'espardirent  les  nouvelles  en  pluisseurs  lieus  aval  la  ville 
de  Calais  que  li  rois  d'Engleterre  avoit  esté  en  celle  be- 

1  Relin,  brume,  brouillard. 

songne.  Li  auqun  le  creoient  et  li  aultre  non,  et  en  la  fin 
tout  le  crurent  Englois  et  François,  car  il  le  sceurent  de 
vérité.  Ensi  que  messires  Joffrois  de  Çharni,  messires 
Jehans  de  Landas,  messires  Ustasses  de  Ribeumont  et  li 
aultre  estoient  tout  ensamble  en  une  cambre  et  se  devi- 
soient  et  parloient  comment  chil  fauls  chevaliers  lombars, 
messires  Aimmeris  de  Pavie  les  avoit  trahis  et  déceus 
faussement  et  cou  vertement,  evous  venu  messire  Gautier 
de  Mauni  en  la  cambre,  lui  quatrime  tant  seullement,  et 
se  aquointa  de  paroles  à  ces  chevaliers  moult  sagement  et 
leur  dist  :  «  Biau  signeur ,  faites  bonnes  chière.  Li  rois 
«  d'Engleterre,  nostres  sires,  vous  veult  avoir  à  nuit  à 
«  souper.  »  Chil  chevalier  francois  furent  tout  esmer- 
villiet  de  ceste  parole  et  regardèrent  l'un  l'aultre,  car  il  ne 
quidoient  pas  que  li  rois  d'Engleterre  fust  à  Calais.  Mes- 
sires Gautiers  de  Mauni  s'en  perchut  bien  que  il  s'en 
esmervilloient.  Si  leur  dist  de  rechief  :  «  Il  est  ensi.  Vous 
«  le  verres  ce  soir  seoir  au  souper  et  vous  fera  à  tous 
«  bonne  chière,  car  je  li  ai  oy  dire  ensi,  quoique  vous  li 
«  avés  volut  embler  Calais  que  il  aimme  tant.  »  —  Donc 
respondirent-il  :  «  Dieus  i  ait  part,  et  nous  le  verons 
«  volentiers.  »  Lors  prist  congiet  li  dis  messires  Gautiers 
de  Mauni  à  euls  et  se  départi ,  et  il  demorèrent,  ensi  que 
chil  qui  en  furent  tous  resjoï,  car  il  en  espérèrent  gran- 
dement mieuls  à  valoir. 

Quant  li  heure  dou  souper  fu  venue,  et  que  tout  fu  appa- 
rilliet  et  les  tables  couvertes,  li  rois  d'Engleterre  envoia 
quérir  messire  Gautier  de  Mauni  ces  chevaliers  francois 
prisonniers,  liquels  bien  acompagniés  les  vint  quérir  là 
où  il  estoient  et  les  enmena  avoecques  lui,  et  trouvèrent  le 
roi  qui  les  atendoit  et  fuisson  de  chevaliers  d'Engleterre 
dalés  lui.  Quant  il  le  veirent  enmi  la  sale  devant  le  dre- 

çoir  et  grant  fuisson  de  torches  et  de  tortis  tout  autour  de 
li,  il  l'aprochièrent  et  l'enclinèrent  bien  bas.  Il  les  fist  tous 
lever  sus  pies  l'un  apriès  l'aultre  et  leur  dist  :  «  Bien  ve- 
«  nant.  »  Et  tantos  chevaliers  aportèrent  l'aiguë  et  lava 
li  rois  et  puis  esquiers  d'offisce ,  et  donnèrent  à  laver.  Si 
s'asist  li  rois  et  fist  seoir  dou  costé  li  et  à  sa  table  tous  les 
chevaliers  prisonniers.  Si  furent  servi  bien  et  à  paix  et  à 
grant  loisir.  Quant  on  ot  soupe,  on  leva  les  tables,  et  de- 
mora  li  rois  en  la  salle  entre  ces  chevaliers  françois  et  en- 
glois,  et  estoit  à  nu  chief  et  portoit  un  capelet  de  fins 
perles  sus  ses  cheveus  qui  estoient  plus  noirs  que  meure, 
et  commença  li  rois  à  aler  de  l'un  à  l'aultre  et  entra  en 
paroles  joieuses,  tant  à  ses  gens  comme  as  François,  et 
s'adreça  sus  messire  Joffroi  de  Charni,et  là,  en  parlant  à 
lui,  il  cangea  un  petit  contenance,  car  il  regarda  sus  cest 
et  dist  :  «  Messire  Joffroi,  messire  Joffroi,  je  vous  doi,  par 
«  vostre  déserte,  petit  amer,  quant  vous  voliés  par  nuit 
«  embler  ce  que  j'ai  si  comparet  et  qui  m'a  coustet  tant  de 
«  deniers.  Si  sui  moult  lies,  quant  je  vous  ai  pris  à  l'es- 
«  prueve.  Vous  en  voliés  avoir  millour  marchiet  que  je 
«  n'aie  eu ,  quant  vous  le  quidiés  avoir  pour  vingt  mille 
«  escus  ;  mais  Dieus  m'a  aidié  que  vous  avés  falli  à  vostre 
«  entente.  Encores  m'aidera-il  se  il  li  plaist,  je  i  ai  bien 
«  fiance,  maugré  en  aient  tout  mi  ennemi.  »  Messires 
Joffrois  fu  tous  honteus  et  ne  respondi  mot,  et  li  rois  passa 
oultre  et  s'en  vint  devant  messire  Ustasse  de  Ribeumont 
et  li  dist  tout  joïeusement  :  «  Messire  Ustasse,  vous  estes 
«  li  chevaliers  del  monde  où  en  armes  je  me  sui  jusques 
«  à  chi  le  plus  esbatus  de  l'espée,  et  je  vous  ai  veu  moult 
«  volentiers,  et  vous  tieng  pour  la  journée  pour  le  mieuls 
«  asallant  et  requérant  ses  ennemis,  et  de  la  bataille  je 
«  vous  en  donne  le  pris,  et  aussi  font  tout  li  chevalier  de 

«  ma  court  par  droite  sieute.  »  Adonc  prist  li  rois  le  chape- 
let lequel  il  portoit  sus  son  cliief,  qui  estoit  bons  et  riches, 
et  le  mist  et  asist  sus  le  chief  à  messire  Ustasse  et  li  dist 
ensi  :  «  Messire  Ustasse,  je  vous  donne  ce  capelet  pour  le 
«  mieuls  combatant  de  toute  la  journée  de  ceuls  de  de- 
«  dens  et  de  ceuls  de  dehors,  et  vous  pri  que  vous  le  por- 
«  tés  ceste  année  pour  l'amour  de  mi.  Je  sçai  bien  que 
«  vous  estes  gais  et  amoureus  et  que  volentiers  vous  vos 
«  trouvés  entre  dames  et  damoiselles.  Si  dittes  partout  où 
«  vous  venés  que  je  le  vous  ai  donné,  et  parmi  tant  je 
«  vous  quite  vostre  prison.  Vous  estes  mon  prisonnier  et 
«  vous  poés  partir  demain,  se  vous  volés.  » 

Li  chevaliers  fu  tous  resjoïs  de  ces  deus  dons,  le  pre- 
mier de  l'honnour  que  li  rois  d'Engleterre  li  faisoit  de 
donner  si  rice  jeuiel  que  le  chapelet  que  il  portoit  sus  son 
chief,  et  l'aultre  don  de  ce  que  il  li  quitoit  sa  prison.  Si 
se  volt  engenoullier  devant  le  roi,  mais  li  rois  ne  le  volt 
souffrir,  et  le  remerchia  grandement  li  dis  messire  Ustasse 
et  dist  :  «  Très-chiers  sires  et  nobles  rois,  je  ferai  tout  ce 
«  dont  vous  me  cargiés.  »  Adonc  fu  là  aporté  vins  et  espis- 
ces,  et  en  prist  li  rois  et  li  chevalier,  et  puis  casquns  ala  en 
son  retret  et  passèrent  la  nuit.  Quant  ce  vint  à  l'endemain, 
par  le  congiet  dou  roi,  messires  Ustasse  de  Eibeumont  se 
départi  de  Calais  quites  et  délivres  et  à  son  honnour,  ensi 
que  vous  savés,  et  prist  congiet  à  ses  compagnons  et  s'en 
retourna  en  France  deviers  le  roi  Phelippe  et  le  duch  de 
Normendie  qui  moult  l'amoit,  et  leur  recorda  son  aven- 
ture, et  toute  celle  année  il  porta  ce  capelet  de  perles  sus 
son  chief,  de  quoi  il  furent  grandes  nouvelles  en  France 
et  en  aultres  païs  ;  et  li  rois  d'Engleterre  se  départi  de 
Calais,  mais  à  son  département  il  institua  messire  Jehan 
de  Biaucamp  à  estre  capitainne  et  gardyen  de  Calais,  et 

en  osta  messire  Aimmeri  de  Pavie  et  li  donna  terre  ailleurs 
en  la  chastelerie  de  Calais  (une  forte  maison  que  on  dist 
Fretun)1,  et  puis  entra  en  mer  avoecques  ses  gens  et 
emmena  avoecques  lui  en  Engleterre  ses  prisonniers,  et 
vinrent  à  Londres  et  trouvèrent  là  le  conte  de  Ghines,  le 
conte  de  Tanquarville,  messire  Carie  de  Blois  et  des  aul- 
tres  barons  et  chevaliers  de  France  qui  avoient  esté  pris 
en  Bretagne  et  en  Gascongne  et  ailleurs,  ensi  que  les  ar- 
mes amennent.  Si  se  conjoïrent  et  festyèrent  l'un  l'aultre, 
ne  onques  ne  furent  mis  en  prison  serrée,  mais  recreu  sus 
lors  fois  courtoisement  et  pooient  par  tout  Londres  aler, 
jouer  et  esbatre.  Et  messires  Caries  de  Blois,  li  contes  de 
Ghines  et  li  contes  de  Tanquarville  aloient  voler  des  fau- 
cons et  des  saucres2  au  dehors  de  Londres  et  esbatre  sus  le 
païs,  quant  il  voloient  et  pooient  demorer  quatre  jours 
hors  et  au  chienquime  retourner  à  Londres,  et  quant  il 
s'estoient  remonstré  un  jour,  ils  se  pooient  partir  à  lende- 
main et  retourner  arrière  en  lors  esbas. 


CHAPITRE  CCLXVIII. 

Comment  la  roine  de  France  morut  et  comment  se  remaria  li  rois  de 
France  et  aussi  li  dus  de  Normendie. 

En  celle  propre  année  trespassa  de  ce  siècle  la  roine  de 
France,  femme  au  roi  Phelippe  et  soer  germainne  au  duch 
Oede  de  Bourgongne.  Aussi  fist  madame  Bonne,  ducoise 
de  Normendie,  qui  fille  avoit  esté  au  gentil  roi  de  Be- 
hagne.  Si  furent  li  pères  et  li  fils  veufs  de  lours  deus 

1  Fretun  ou  Frethun,  à  1  kilomètres  S.  de  Calais. 
1  Saucres,  oiseau  de  proie. 

femmes.  Assés  tos  apriès  se  remaria  li  rois  Phelippes  de 
France  à  madame  Blance,  fille  au  roi  de  Navarre,  et 
aussi  se  remaria  li  dus  de  Normendie  à  la  contesse  d'Ar- 
tois et  de  Boulongne  qui  veuve  estoit  et  avoit  esté  femme 
à  messire  Phelippe  de  Bourgongne ,  fil  au  duch  Oede  de 
Bourgongne ,  et  estoit  chils  messires  Phelippes  mors  de- 
vant Aguillon,  ensi  que  chi  desus  il  est  contenu  en  nostre 
histore,  et  estoit  demorés  de  li  uns  fils  qui  se  nomma  Phe- 
lippes et  morut  jones'  ;  mes  il  fu  avant  mariés  à  la  fille  le 
conte  de  Flandres,  douquel  conte  je  parlerai  assés  tos 
pour  tant  que  il  fiança  et  jura  en  l'abéie  de  Berghes  en 
Flandres  que  il  espouseroit  madame  Isabiel  qui  fille  estoit 
au  roi  d'Engleterre,  et  point  ne  procéda  avant  ou  mariage; 
et  estoit  ceste  contesse  d'Artois  et  de  Boulongne,  cousine 
germainne  au  duch  Jehan  de  Normendie  et  commère  deus 
fois  ;  mais  de  toutes  ces  proïsmetés  dispensa  li  papes  Clé- 
mens  qui  régnoit  pour  ce  temps. 

CHAPITRE  CCLXIX. 

Comment  li  contes  de  Flandres  espousa  la  fille  au  duch  de  Braibant. 

Vous  avés  bien  chi-desus  oï  conter  comment  Lois,  li 
jones  contes  de  Flandres,  fiança,  ensi  que  je  disoie  mainte- 
nant, la  fille  au  roi  d'Engleterre  et  comment  maliscieuse- 
ment  et  par  grant  avis ,  il  se  départi  de  Flandres  et  vint 
en  France  et  se  tint  dalés  le  roi  Phelippe  et  madame  sa 
mère.  De  toutes  ces  coses  fu  enfourmés  li  dus  Jehans  de 
Braibant.  Si  n'en  estoit  pas  courouchiés,  mais  resjoïs  ensi 
que  chils  qui  avoit  sa  fille  à  marier,  mes  bien  veoit  que  à 

1  Philippe,  dit  de  Rouvre,  né  en  1345,  mort  en  1361. 

ce  mariage  par  nul  moyen  il  ne  pooit  venir ,  fors  par  le 
roi  de  France.  Si  envoia  li  dis  dus  grans  messages  à  Paris 
deviers  le  roi  en  li  priant  que  il  vosist  consentir  que  li 
jones  contes  de  Flandres  espousast  sa  fille  et  il  demorroit 
dalés  lui  et  bons  François  à  tous  jours  mes,  et  feroit  tant 
par  force  ou  par  amours  que  la  conté  de  Flandres  seroit 
en  l'obéisance  de  li  et  aideroit  à  recouvrer  la  ville  de  Ca- 
lais et  mist  moult  de  belles  proumesses  et  de  grandes 
pour  atraire  avant  à  ses  volentés  le  roi  Phelippe.  Quant  li 
rois  de  France  se  vei  pryés  et  si  acertes  dou  duch  de  Brai- 
bant,  et  que  si  il  s'bumelioit  enviers  lui,  si  se  laissa  à  dire 
et  crei  son  consel,  et  li  fu  dit  que  li  dus  de  Braibant  e.-toit 
uns  grans  sires  et  de  grans  pourcas  et  que  moult  il  pooit 
brisier  le  fait  des  Alemans  par  li  et  par  son  païs  et  moult 
grever  les  Flamens.  Si  se  acorda  à  ce  mariage,  et  fu  li  jones 
contes  envoyés  à  Arras  et  là  fu  amenée  la  fille  de  Braibant, 
et  là  ot  grans  parlemens  et  trettiés  secrès  entre  le  duch  de 
Braibant  et  le  jone  conte  de  Flandres  et  son  consel ,  et 
trop  grandement  en  ce  mariage  i  fu  bien  gardés  li  contes 
de  Flandres  ;  car  on  fist  escrire  et  séeler  au  duch  de  Brai- 
bant pour  tant  que  on  le  veoit  chaut  et  désirant  à  procé- 
der en  ce  mariage  que,  se  il  moroit,  la  ville  de  Malignes  et 
la  ville  d'Anviers  et  toutes  les  apendances  et  signouries 
par  icelles  à  elles1  retourneroient  à  tous  jours  mes  au  conte 
et  as  contes  de  Flandres,  et  séela  li  dus  et  se  obligea  si  fort 
par  serement  mis  et  juré  en  la  main  dou  roi  de  France  et 
de  ses  commis  et  sous  tabelionnages  publiques,  que  les 
convenances  souiïïrent  bien  au  conte  de  Flandres  et  à  son 
consel,  et  parmi  tant  li  mariages  se  passa,  et  espousèrent 
en  la  chité  d' Arras  et  furent  dispensé  tout  li  article  que  li 

1  La  phrase  paraît  incomplète. 

contes  de  Flandres  avoit  eu  et  les  convenances  au  roi 
d'Engleterre.  Encores  fu-on  tous  resjoï  de  ce  que  il  l'avoit 
déceu  et  que  par  malisce  il  lor  estoit  escapés ,  et  dissent 
li  papes  et  les  cardinaus  que  bons  sens  naturels  li  avoit 
tout  ce  fait  faire.  Et  quant  la  congnissance  en  vint  au  roi 
d'Engleterre  que  li  dus  de  Braibant,  qui  ses  cousins  ger- 
mains estoit,  avoit  mariet  sa  fille  au  jone  conte  de  Flan- 
dres par  le  moien  dou  roi  Pbelippe  et  des  François,  et  de- 
voit  avoir  grans  aliances  dou  dit  duc,  parmi  ce  mariage 
faisant,  as  François,  si  se  contenta  moult  mal  dou  duch 
et  dist  que  jamais  il  n'aueroit  parfaite  fiance  en  li  et  porta 
son  anoi  au  plus  biel  que  il  pot  et  dist  bien  que  Lois  de 
Maie  seroit  encores  uns  baretères. 


CHAPITEE  CCLXX. 


Comment  li  rois  d'Engleterre  se  mist  sur  mer  pour  combattre  les 
Espagnols. 


En  ce  temps  avoit  grant  ranqune  entre  le  roi  d'Engle- 
terre et  les  Espagnols  pour  auqunes  malles  façons  et 
pillages  que  les  dis  Espagnols  avoient  fait  sus  mer  as 
Englois.  Et  avint  que  dedens  cel  an  li  Espagnol  qui  es- 
taient venu  en  Flandres  en  lor  marceandisses,  furent  en- 
fourmé  que  nullement  il  ne  pooient  retourner  arrière  que 
par  le  dangier  des  Englois  et  que  on  lor  avoit  clos  la  mer 
par  samblant.  Li  Espagnol  n'en  fissent  nul  compte  et  par- 
lèrent ensamble  à  Bruges  et  aillours  là  où  il  se  trouvè- 
rent, et  se  requellièrent  et  atendirent  l'un  l'aultre  et  se 
pourveirent  moult  grandement  de  tout  che  qui  nécessaire 
estoit  pour  li   deffendre  de  chanons  de  barriaus  de  fier 

aguissiés,  d'arcs  arbalestres  et  d'arbalestriers  et  engagiè- 
rent  plus  de  chincq  cens  Flamens,  François  et  Hollan- 
dois.  Tout  estoient  retenu  as  saudées  gens  qui  lor  ve- 
noient.  Quant  li  rois  d'Engleterre  qui  avoit  ses  espies  en 
Flandres  sceut  que  poins  fu  et  que  li  Espagnol  dévoient 
repasser  et  retourner  en  lor  païs ,  ils  se  mist  sus  mer  à 
moult  belle  gent  d'armes,  chevaliers  et  esquiers,  et  moult 
ot  de  grans  signeurs  en  sa  compagnie.  En  celle  année 
avoit-il  fait  et  créé  son  cousin  le  conte  Derbi,  ducb  de 
Lancastre,  et  le  baron  de  Stanfort,  conte  de  Stanfort.  Et 
estoient  là  en  celle  armée  avoecquesli,  si  doi  fil,  li  princes 
de  Galles  et  Jelians,  contes  de  Ricemont,  mais  chils  estoit 
encores  moult  jones  et  l' avoit  li  princes  amené  avoecques 
li  pour  monstrer  les  armes,  car  moult  l'amoit.  Là  estoient 
li  contes,  d'Arondiel ,  li  contes  de  Herfort,  li  contes  de 
Norbantonne,  li  contes  de  Sasleberi,  li  contes  de  Suffort, 
li  contes  de  Warvicb,  messires  Renauls  de  Gobebem, 
messires  Gautiers  de  Mauni,  messires  Eobers  de  Namur, 
bien  acompagniés  de  chevaliers  et  d'esquiers  de  son  païs, 
li  sires  de  Basset,  messires  Thomas  de  Hollandes,  messires 
Guis  de  Briane,  li  sires  de  Manne  et  pluisseurs  aultres 
que  je  ne  puis  pas  tous  nommer.  Et  se  tinrent  lirois  et  lors 
gens  en  lor  vassiaus  tous  croissiés  sus  la  mer ,  atendans 
les  Espagnols. 

CHAPITRE  CCLXXI. 

Comment  li  Englois  se  assamblèrent  as  Espagnols. 

Quant  li  Espagnol  orent  fait  lor  empleite  et  lor  mar- 
chandise, et  il  orent  cargiet  lors  vassiaus  de  draps  et  de 
toilles,  et  de  tout  ce  que  bon  et  pourfitable  lor  sambloit 

pour  retourner  en  lor  pais,  et  bien  supposoient  que  il  se- 
roient  rencontré  des  Englois,  mais  de  tout  ce  il  ne  faisoient 
point  grant  compte  puisque  il  estoient  pourveu  d'artelerie 
et  de  chanons.  Et  vous  di  que  Espagnols  se  confient  gran- 
dement en  lors  vassiaus,  lesquels  il  ont  grans  et  fors  trop 
plus  que  les  Englois  n'aient,  et  tout  s'asamblèrent  devant 
l'Escluse.  Quant  il  veirent  que  temps  fu  de  départir  et  que 
tout  par  ordenance  il  entendirent  à  entrer  en  lors  vas- 
siaus, il  se  désancrèrent  et  se  départirent  tout  de  une  ilote 
et  estoient  belle  compagnie  ,  bien  soissante  gros  vassiaus, 
et  prissent  le  parfont  et  lesbendes  d'Engleterre,  et  dient  li 
auqun  que  il  s'en  fuissent  bien  aie  se  il  vosissent  et  que  jà 
il  n'euissent  eu  nul  rencontre  des  Englois  ;  mais  orgoels  les 
sourmonta  et  outrequidance,  et  quidièrent  bien  desconfire 
le  roi  d'Engleterre  et  ruer  jus  les  Englois  et  disoient  que  il 
estoient  fort  asséspour  tout  cela  faire.  Toutes  fois,  il  don- 
nèrent au  roi  d'Engleterre  et  à  ses  gens  otant  à  faire  par 
hardiement  asambler  et  combatre  que  onques  aultres  gens 
li  donnassent  painne,  ensi  que  je  vous  recorderai  assés 
briefment. 

Li  rois  d'Engleterre  qui  estoit  sus  mer  à  tout  sa  navie, 
avoit  jà  ordonné  toutes  ses  besongnes  et  devise  comment 
on  se  combateroit  et  avoit  messire  Robert  de  Namur  fait 
mestre  et  gouverneur  de  une  nef  quç  on  appelloit  la  Sale 
dou  Eoi,  là  où  tous  li  liostels  dou  roi  estoit.  Et  se  tenoit  li 
rois  d'Engleterre  ou  chief  de  sa  nef,  vestis  d'un  noir  jaque 
de  veluiel,  et  portoit  sus  son  chief  un  noir  chapelet  de 
bèveres'  qui  bien  li  seoit,  et  estoit  adonch,  seloncbceque 
dit  me  fu  par  ceuls  qui  avoecques  lui  estoient,  ausi  joieus 
que  onques  on  l'avoit  veu,  et  fist  ses  ménestrels  courner 

1  Bèveres,  bièvre,  castor. 

devant  li  une  danse  d'Alemagne  que  messires  Jehans 
Candos  qui  là  estoit  présens,  avoit  nouvellement  raporté, 
et  encores  par  esbatement  il  faisoit  le  dit  chevalier  chan- 
ter avoecques  ses  menestrès  et  prendoit  en  ce  grant  plai- 
sance. Et  à  la  fois  regardoit  en  hault,  car  il  avoit  mis  une 
guette  ou  chastiel  de  sa  nef  pour  anonchier  quant  li  Es- 
pagnol venroient.  Ensi  que  li  rois  estoit  en  ce  déduit  et 
que  tout  si  chevalier  estoient  moult  lies  de  ce  que  il  le 
veoient  si  joieus,  la  guaitte  qui  perchut  la  navie  des  Es- 
pagnols venir  fillant  aval  vent,  dist  :  «  Ho  !  je  vois  une  nef 
«  venant  et  croi  que  elle  soit  d'Espagne.  »  Lors  cessèrent  li 
ménestrel  et  fu  à  la  ditte  guaitte  assés  tos  apriès  demandé 
se  il  en  veoit  plus:  «  Oïl,  respondi-il,  j'en  voi  deus  et  puis 
«  trois  et  puis  quatre,  »  et  puis  dist  :  «  Je  voi  la  flote  et 
«  aprocent  durement.  »  Donc  sonnèrent  trompètes  ens  es 
vassiaus,  et  claronchiaus.  Grant  plaisance  estoit  à  l'oïr,  et 
lors  se  requellirent  toutes  nefs  dou  costé  le  roi  d'Engleterre 
et  se  missent  en  ordenance,  ensi  comme  il  dévoient  aler,  et 
estoit  li  contes  de  Warvich  amirauls  de  la  mer,  de  par  les 
Englois,  et  jà  estoit  tart  quant  li  Espagnol  aprochièrent. 
Et  fist  li  rois  aporter  le  vin  et  but  et  tout  si  chevalier  qui 
en  son  vassiel  estoient,  et  puis  mist  li  rois  le  bachinet  en  la 
teste,  et  aussi  fissent  tout  li  aultre.  Tantos  aprochièrent  li 
Espagnol  qui  bien  sien  fuissent  aie  sans  combatre,  se  il 
vosissent,  car  selonc  che  que  il  estoient  bien  frété  et  en 
grans  vassiaus  et  avoient  le  vent  pour  euls,  il  n'euissent 
jà  parlé  as  Englois,  se  il  vosissent;  mais  orgoels  et  oultre- 
quidance  les  fist  traire  avant,  et  par  samblant  de  grant 
volenté  commenchier  la  bataille  et  par  bonne  ordenance. 

CHAPITRE  CCLXXII. 


Comment  li  rois  fut  en  grant  péril  et  comment  il  conquist  une  grosse 
nef  espagnole. 


Quant  li  rois  d'Engleterre  qui  estoit  en  sa  nef,  en  vei  la 
manière,  si  fist  adrechier  son  vassiel  contre  une  nef  espa-* 
gnole  qui  venoit  tout  droit  viers  li  et  dist  à  celi  qui  gou- 
vernoit  sa  nef.  «  Adrèce-nous  à  celi  qui  vient,  car  je  voel 
«  jouster  à  lui.  »  Et  cliils  le  fist.  Si  s'en  encontrèrent  de 
grant  randon  les  deus  nefs,  car  elles  estoient  grandes  et 
fortes  et  bien  esquellies,  et  fu  mervelles  que  elles  ne  se 
esquartelèrent  dou  cop  que  elles  se  donnèrent.  Li  mas  de 
la  nef  dou  roi  à  tout  le  chastiel  consievi  le  chastiel  de  la 
nef  espagnole  (au  dedens  il  avoit  douse  hommes).  Li  chas- 
tiaus  fu  rompus  et  les  hommes  volés  en  la  mer  et  noyés, 
et  la  nef  dou  roi  fu  craquiée  et  faisoit  aiguë  tant  que  li 
chevalier  dou  roi  s'en  perchurent,  mais  point  ne  le  dissent 
encores  au  roi  et  s'ensonnyèrent  les  auquns  à  le  widier. 
Donc  regarda,  li  rois  la  nef  contre  qui  il  avoit  jousté  et  li 
plaisi  grandement  et  dist  :  «  Acroquons-nous  à  celle  nef 
«  et  entrons  dedens  ;  elle  est  plus  forte  que  la  nostre.  » 
Donc  respondirent  si  chevalier  :  «  Sire,  laissiés-la  aler, 
«  vous  en  auerés  une  millour.  »  Ceste  nef  espagnole  passa 
oultre  ;  une  aultre  vint,  qui  estoit  grosse  et  belle  et  bien 
garnie.  Si  acroquièrent  li  chevalier  lor  nef  à  ceste  à  cros 
et  à  chainnes  de  fier.  Lors  se  commença  bataille  forte  et 
fière  durement  et  archiers  à  traire  as  Espagnols,  et  Espa- 
gnols au  traire  et  lanchier  de  grande  volenté  et  non  pas 
tant  seullement  en  un  lieu,  mais  en  vingt  ou  en  trente,  et 
se  acroquoient  les  nefs  unes  as  aultres  pour  euls  mieuls 

toit.    if.  25 

combatre,  et  vous  di  que  les  Englois  ne  i  avoient  pas  d'a- 
vantage ;  car  Espagnols  jettoient  pierres  de  faix  et  grans 
barriaus  de  fier  dont  il  estoient  bien  pourveu,  car  lors 
nefs  estoient  hautes  ;  si  avoient  grant  avantage  à  euls  bien 
deffendre,  tant  que  elle  pot  durer,  mais  finablement  elle 
fu  conquise,  et  tout  mis  àbort  chil  qui  dedens  estoient,  et 
entrèrent  dedens  li  rois  et  si  chevalier,  et  les  variés  enten- 
dirent à  widier  lors  coses  de  la  nef  craquiée  et  remetre 
en  ce  fort  vassiel,  et  quant  elle  fu  toute  widié,  il  le  des- 
croquièrent  et  le  laissièrent  aler  à  l'aventure.  Je  croi  bien 
que  elle  se  esfondra  quelque  part,  car  elle  traioit  moult 
fort  aiguë  et  riens  n'en  savoitli  rois.  Seli  dissent  si  che- 
valier, et  le  péril  où  il  avoit  esté,  puis  entendirent  à  aler 
avant  et  à  combatre  lors  ennemis  les  Espagnols  qui  se 
combatoient  durement  bien  et  ne  faisoient  nul  compte  des 
Englois  à  che  que  il  monstroient,  et  avoient  arbalestriers 
qui  traioient  quariaus  de  forts  arbalestres  et  ce  travilloit 
moult  les  Englois. 


CHAPITRE  CCLXXIII. 


Comment  li  jones  princes  de  Galles  et  li  dus  de  Lancastre  se 
combatoient  vaillamment  à  vassiaus  espagnols. 


Ceste  bataille  sus  mer  des  Espagnols  et  des  Englois  fu 
moult  dure  ;  car  ces  deus  nations  sont  toutes  gens  marins  et 
qui  bien  sèvent  comment  on  s'i  doit  et  poet  maintenir  ;  mais 
elle  commença  trop  tart,  car  seli  aventure  euist  donné  que 
dou  matin  avoecques  la  marée  il  se  fuissent  trouvé  ,  avant 
que  il  euist  esté  tart,  il  euissent  fait  plus  grant  conquest  l'un 

sus  l'aultre,  que  il  ne  fesissent.  Li  jones  princes  de  Galles 
et  chil  de  sa  carge  se  combatoient  bien  en  sus  et  avoient 
lors  nefs  acroquiés  à  vassiaus  espagnols  où  moult  avoit  de 
fors  hommes  et  de  durs  et  qui  grant  fuisson  faisoient  d'a- 
pertisses,  et  fu  la  nef  dou  prince  tellement  fourmenée  de 
grans  barriaus  de  fier  aguissiés  que  li  Espagnol  lançoient 
contre  les  assielles  que  elle  fu  pertuissée  en  trois  ou  en 
quatre  lieus  et  rendoit  grande  aiguë,  et  ne  l'en  pooient 
garder  chil  qui  i  entendoient,  dont  il  estoient  tout  esbahi, 
car  la  nef  apesandisoit  fort.  Li  dus  de  Lancastre,  assés 
priés  de  là,  se  combatoit  à  Espagnols  et  oy  cryer  en  en- 
glois  :  «  Rescouse,  rescouse  au  prince  de  Galles  !  »  Si  dist 
à  ses  chevaliers  :  «  Alons  deviers  mon  cousin  le  prince  ;  je 
«  voi  bien  que  il  a  à  faire.  »  Donc  chil  qui  tenoient  le 
gouvernai  de  sa  nef  le  fissent  tourner  à  force  et  li  aultre 
estendirent  lor  single  contre-mont,  et  tout  combatant,  vo- 
sissent  ou  non  li  Espagnol,  il  vinrent  jusques  à  la  nef  dou 
prinche  que  li  Espagnol  tenoient  à  dangier,  et  quant  li  dus 
fu  venus,  li  prinches  salli  en  sa  nef,  et  aussi  fissent  tout  si 
chevalier  et  là  se  combatirent  et  moult  longuement  à  ces 
deus  nefs  espagnoles,  desquelles  li  unefu  conquise  par  bien 
combatre  et  tout  chil  mis  à  bort  qui  dedens  estoient,  et  li 
aultre  se  sauva  et  s'en  ala  à  plain  voille  sans  damage. 


CHAPITRE  CCLXXIV. 

Comment  li  rois  eut  la  journée  pour  lui  et  retourna  dalés  la  roine. 

D'autre  part ,  se  combatoient  li  baron  et  li  chevalier 
d'Engleterre,  casquns  en  sonvassiel  et  ordonnanche,  ensi 
que  à  faire  apertenoit,  et  bien  convenoit  que  il  fuissent 

fort  et  de  grant  emprise,  car  il  trouvèrent  dure  gent  et 
qui  petit  les  prisoient.  Toutes  fois  quant  il  les  orent  assayés 
et  veirent  et  congneurent  que  tant  de  vaillans  hommes  i 
avoit,  il  se  combatoient  en  passant  ensi  comme  l'escounV 
vole  et  ne  retournoient  point  puis  que  il  avoient  fait  lor 
emprise.  Messires  Robers  de  Namur  estoit  mestres  de  la 
Salle  dou  Roi,  et  avintque  deus  grosses  nefs  espagnoles  le 
vinrent  environner  et  le  commencliièrent  à  asallir  et  l'a- 
croquièrent  de  fait  et  de  force ,  et  l'emmenoient  et  euis- 
sent  menet  sans  dangier,  quant  chil  qui  dedens  estoient 
commencliièrent  à  cryer  en  hault  :  «  Rescoués ,  rescoués 
«  la  Sale  dou  Roi  !  »  La  vois  fu  oïe  et  vinrent  li  sires  de 
Biaumont  en  Engleterre  et  li  sires  de  Basset  à  le  rescouse. 
Encores  i  ot  fait  une  grande  apertise  d'armes  de  uns  des 
variés  audit  messire  Robert,  car  quant  il  vei  que  lor  nef 
estoit  acroquié  et  queli  aultre  nef  l'emmenoit  aval,  l'espée 
toute  nue  en  sa  main ,  il  salli  de  sa  nef  en  la  nef  espa- 
gnole et  vint  coper  les  mestres  cordes  qui  gouvernoient  le 
single 2,  par  quoi  il  chei  aval  et  ne  pot  la  nef  aler  plus  avant, 
et  par  ensi  vinrent  li  desus  nommé  chevalier  et  lors  gens 
à  la  rescouse,  et  furent  ces  deus  nefs  espagnolles  assallies 
de  grant  manière  et  conquises  et  tout  mis  à  bort  chil  qui 
dedens  estoient.  Moult  de  apertisses  d'armes  se  fissent  ou 
pluisseurs  lieus,  lesquels  ne  vinrent  pas  tous  à  congni- 
sance.  Che  soir  furent  les  envaïes  et  batailles  fortes  des 
Espagnols  as  Englois  sus  la  mer,  et  eni  ot  grant  fuisson 
de  mors  et  de  bleciés  de  une  part  et  d'aultre  et  plus  assés 
des  Espagnols  que  des  Englois,  ensi  comme  il  fu  appa- 
rans,  car  ili  laissièrent  quatorse  nefs  et  les  hommes  et 


1  Escoujle,  milan,  oiseau  de  proie. 

2  Single,  voile. 


DE  FROISSART.  393 

l'avoir  qui  dedens  estoient.  Et  quant  il  veirent  que  les 
Espagnols  estoient  tous  passés  (car  que  bien  vous  sa- 
chiés,  tous  n'asamblèrent  pas),  il  tournèrent  les  singles 
viers  Engleterre  et  vinrent  prendre  terre  en  Exsesses.  La 
roined'Engleterreestoit  logiée  en  une  abbéie  en  Exsesses 
et  avoit  ses  variés  devant  envoyés  pour  oïr  nouvelles  de 
son  signeur  le  roi  et  de  ses  enfans  et  sçavoit  bien  que  à 
celle  heure-là  il  se  combatoient.  Si  estoit  en  orissons  à 
Dieu  que  il  lor  vosist  donner  et  envoyer  victore.  Nouvelles 
li  vinrent  que  li  rois  et  si  doi  fil,  li  princes  et  li  contes  de 
Richemont,  venoient  et  que  la  besongne  avoit  esté  pour 
euls,  si  en  fu  grandement  resjoïe  et  fist  tantos  alumer 
fallos  et  torces  et  widier  gens  à  force  pour  aler  contre  son 
signour  et  ses  enfans  et  les  aultres  qui  venoient,  qui  mieuls 
mieuls,  car  là  où  il  estoient  arivet,  il  n'i  a  ne  port,  ne 
havène  acoustumé  d'arimer  fors  à  l'aventure.  Quant  li  rois 
vint  en  l'abéie  où  la  roine  estoit,  il  pooient  estre  bien  deus 
heures  en  la  nuit  :  si  seconjoïrent  grandement,  ce  fu  rai- 
sons. Le  plus  des  signours  et  des  hommes  demorèrent  en 
lor  navie  toute  la  nuit  et  se  aisièrent  de  che  que  il  orent  ; 
mais  li  rois  fu  dalés  la  roine.  Et  à  lendemain  si  ménestrel 
furent  revesti,  par  cause  denouvelleté,  décotes  de  draps  de 
Valenchiennes  que  li  Espagnol  en  remenoient  en  lor  païs, 
flaiolet  de  Chhnai,  Jehan  et  Perrin  de  Savoie1.  Quant  ce 
vint  à  l'endemain,  tout  li  baron  et  li  chevalier  qui  à  la  be- 
songne avoient  esté,  vinrent  de  viers  le  roi  en  l'abbéie.  Si 
les  requellièrent  liement  et  doucement  li  rois  et  la  roine  et 
les  remercièrent  dou  bon  service  que  fait  avoient,  et  puis 
prissent  congiet,  et  retourna  casquns  en  son  lieu,  et  li  rois 
et  la  roine  se  départirent  et  vinrent  à  Londres. 

1  C'est  ainsi  qu'on  appelait  certaines  espèces  de  draps. 

CHAPITRE  CCLXXV. 

Comment  messires  Aimmeris  de  Pavie  fu  pris  et  décolé. 

Vous  avés  bien  ichi  desus  oy  recorder  comment  Aim- 
meris de  Pavie,  uns  Lombars,  deubtvendre  et  livrer  asFran- 
çois  le  chastiel  et  la  forte  ville  de  Calais  et  comment  il  en 
chei  à  ceuls  qui  là  alèrent  et  qui  la  marceandise  avoient 
pourcachiet.  Messires  Joffrois  de  Charni,  pour  ce  temps, 
se  tenoit  à  Saint-Omer  et  entendi  que  cbils  Lombars  desus 
nommés  estoit  amasés  en  une  petite  belle  maison  non  pas 
trop  forte  dalés  Calais,  que  li  rois  d'Engleterre  li  avoit 
donnet,  laquelle  maison  on  nommoit  Fretun,et  se  donnoit 
là  dou  bon  temps  et  avoit  en  partie  moult  de  ses  déduis, 
car  il  avoit  une  très-belle  damoiselle,  femme  englesce,  en 
sa  compagnie  et  ne  quidoit  pas  que  jamais  il  deuist  oïr 
nouvelles  des  François,  mais  si  fist,  car  messires  Joffrois 
de  Charni  ne  pooit  oublyer  la  traïson  que  chils  Aimmeris  de 
Pavie  li  avoit  fait.  Quant  il  senti  que  il  estoit  là  arestés,  il 
fist  secrètement  un  mandement  des  chevaliers  et  esquiers 
de  là  environ  et  prist  tous  les  arbalestriers  de  Saint-Omer, 
et  se  partirent  de  nuit  et  cevauchièrent  tant  que  droit  sus 
le  point  dou  jour  il  vinrent  à  Fretun  et  l'environnèrent. 
Quant  ce  vint  au  cler  jour,  chil  qui  le  chastiel  gardoient, 
veirent  gens  d'armes  et  arbalestriers  tous  apparilliés  envi- 
ron euls  pour  asalir.  Si  furent  tout  esbahi  et  le  nonchiè- 
rent  tantos  à  lor  mestre  en  disant  :  «  Sire,  avisés-vous. 
«  Vechi  les  François  qui  vous  sont  venu  à  ce  matin  veoir 
«  et  sont  plus  de  cinq  cens,  et  est  messires  Joffrois  de 
•  Charni,  ce  nous  est  avis,  chief  de  ceste  assamblée,  car 

«  nous  avons  veu  sa  banière  de  geulles  à  trois  esquçons 
«  d'argent.  »  Quant  messires  Aimmeris  de  Pavie  oï  parler 
de  messire  Joffroi  et  des  François,  se  li  revinrent  toutes 
angousses  au-devant  et  li  ala  souvenir  dou  vendage  que 
fait  avoit  dou  chastiel  de  Calais  et  le  avoit  décheus.  Si  ne 
sceut  que  dire  et  se  leva  tantos,  car  à  celle  heure,  il  estoit 
encores  en  son  lit  dalés  son  amie  qui  si  belle  estoit  que  à 
mervelles,  et  dist  en  li  levant  :  «  Marguerite,  je  croi  bien 
«  que  nostre  compagnie  se  desfera,  car  je  n'ai  pas  chastiel 
«  pour  moi  tenir  tant  que  je  fuisse  confortés.  »  La  da- 
moiselle  à  ces  mos  commença  moult  tendrement  à  plorer  ; 
li  chevaliers  se  leva  et  vesti  et  arma  et  fist  armer  ses  var- 
iés et  tout  compté  iln'estoient  que  euls  douse.  Lor  deffense 
ne  dura  point  longuement,  car  il  i  avoit  bien  là  cent  ar- 
balestriers  et  cinq  cens  hommes.  Tantos  li  maison  de  Fre- 
tun  fu  prise ,  et  messires  Aimmeris  de  Pavie  dedens,  et  la 
damoiselle  aussi,  et  tout  amenèrent  à  Saint-Omer,  et  là  fu 
décolés  li  dis  Lombars  et  mis  en  quatre  quartiers  as  portes, 
et  les  auquns  des  variés  audit  Aimmeri  furent  pendut,  etli 
aultre  non.  La  damoiselle  n'ot  garde  :  li  signeur  en  orent 
pité  ;  aussi  elle  n'estoit  en  riens  coupable  de  ce  fait  et  la 
rouva1  uns  esquiers  de  là  environ,  lequel  on  nommoit 
Eobert  de  Frelant  :  on  li  donna,  et  demora  depuis  avoec- 
quesli,  tant  que  elle  vesqui. 

1  Rouva,  demanda. 

CHAPITRE  CCLXXVI. 

Comment  les  penans  se  missent  sus  en  pluisseurs  païs. 

En  l'an  de  grâce  Nostre-Signeur  mille  CCC  XLIX  alè- 
rent  li  penant  et  issirent  premièrement  d'Alemagne  et 
furent  hommes  liquel  faisoient  pénitances  publiques  et  se 
batoient  d'escorgies  à  neus  durs  de  quir  farsis  de  petites 
pointeletes  de  fier,  et  se  faisoient  li  âuqun  entre  deus  es- 
paules  sanier  moult  vilainnement,  et  auqunes  soies  '  fem- 
mes avoient  drapelès  apparilliés  et  requelloient  ce  sanc  et 
le  metoient  à  lors  ieuls  et  disoient  que  c'estoit  sanc  de  mi- 
racle et  chantoient,  en  faisant  lors  pénitances,  cançons 
moult  piteuses  de  la  Nativité  Nostre-Signeur  et  de  sa  sainte 
souffrance2,  et  fu  emprise  ceste  pénitance  à  faire  pour 

1  Soies,  siennes,  à  eux. 

2  Gilles  li  Muisis  et  le  continuateur  anonyme  de  Guillaume  de  Nangis 
(manuscrit  de  la  Bibliothèque  impériale  de  Paris,  fonds  Colbert,  8298*) 
ont  conservé  quelques-uns  de  ces  chants  des  Flagellants,  en  latin  et  en 
français.  Un  de  ces  hymnes  commence  ainsi  : 

Ave  regina  pure  et  gente  ! 
....  Ave  maris  Stella  ! 
Hé  !  doulce  royaulx  vierge  et  pure, 
Priez  que  pour  nous  soit  pités. 


Que  cest  mortuaire  soit  destournée, 
Et  Saint-Esperit  voist  resgnant 
En  nos  cuers  par  humble  pensée; 
Car  d'ayde  avons  mestier  grant. 

Une  touchante  résignation  se  retrouve  dans  ces  vers  latins 

Patres  nostri  atque  matres, 
Sorores  simul  et  fratres, 
Et  amici  ibi  jacent  : 
Sepulturse  nobis  placent. 

faire  pryère  à  Dieu  pour  cesser  la  mortalité  '  ;  car  en  ce 
temps  de  la  mort  ot  boce2  et  épédimie.  Les  gens  moroient 
soudainement ,  et  morurent  bien  en  ce  temps  par  univers 
monde,  la  tierce  partie  dou  peuple  qui  pour  lors  res- 
gnoient,  et  ces  penans  desquels  je  parloie  maintenant, 
aloient  de  ville  en  ville  et  de  cliité  en  chité  par  compa- 
gnies, et  portoient  sus  lors  cliief  Ions  capiaus  de  feutre, 
casqune  compagnie  de  une  colour,  et  ne  dévoient  par 
droit  estatut  et  ordenance  dormir  en  une  ville  que  une 
nuit,  et  avoient  terme  d'aler  trente-trois  ans  et  demi,  [au- 
tant que]  ala  d'ans  Jhésu-Cris  par  terre,  ensi  que  les  Sain- 
tes Escriptures  tesmongnent,  et  il  alèrent  casqune  com- 
pagnie trente-trois  jours  et  demi  et  adonc  il  rentroient  ens 
es  villes  et  chités  ou  chastiaus  dont  il  estoient  issu,  et  ne 
despendoient  point  fuisson  dou  lour  sus  lors  journées  fai- 
sans, car  les  bonnes  gens  des  villes  et  cbités  où  il  s'enba- 
toient  les  prioient  de  disner  et  de  souper,  et  ne  gisoient 
que  sus  estrain,  se  force  de  maladie  ne  lor  faisoit  faire,  et 
quant  il  entroient  dedens  la  maison  des  gens,  là  où  il  dé- 
voient disner  ou  souper,  il  se  mettoient  en  genouls  devant 
le  suel 3  par  bumelité  et  disoient  trois  fois  la  patre-nostre  et 

1  Le  manuscrit  de  Francfort,  n°  71,  donne  plusieurs  remèdes  contre 
la  peste.  On  employait  dans  ces  remèdes  beaucoup  de  myrrhe  et  d'aloès. 
J'ai  rencontré  dans  un  cartulaire  de  Térouane  un  autre  remède  pres- 
crit par  Guillaume  de  Hersiquies  (Froissart  le  nomme  Guillaume  de 
Harselli,  en  remarquant  que  c'était  «  un  très-vaillant  et  sage  médecin 
qui  n'avoit  son  pareil  nulle  part  »).  Cette  note,  fort  intéressante,  com- 
mence par  l'exposé  des  opinions  des  plus  célèbres  médecins  du 
xive  siècle.  Quant  à  Guillaume  de  Hersiquies,  il  défend  sévèrement  le 
laid,  les  fruits,  les  œufs,  le  beurre.  Il  ne  permet  que  peu  de  vin  et  or- 
donne de  ne  manger  que  des  viandes  détrempées  dans  le  vinaigre,  en 
y  joignant  une  tisane  de  sureau,  également  mélangée  de  vinaigre. 

2  Boce.  Carpentier  traduit  ce  mot  par  :  charbon  pestilentiel.  Il  s'agit 
ici  de  ce  gonflement  sous  les  aisselles  qui,  selon  les  historiens  du 
temps,  était  le  signe  fatal  d'une  mort  inévitable. 

3  Suel,  seuil. 

Ave  Maria,  et  ensi  et  en  tel  estât  quant  il  s'en  départoient  ' . 
Moult  de  belles  paix  se  fissent,  les  penans  alans  entre  les 
hommes ,  tant  que  de  cas  d'ocisions  liquel  estoient  avenu 
et  desquels  cas  en  devant  on  ne  pooit  venir  à  paix,  mais 
par  le  moyen  de  l'afaire  des  penans,  on  en  venoit  à  paix. 
En  lors  ordenances  avoit  pluisseurs  coses  assés  raisonna- 
bles et  traitables  et  là  où  nature  humainne  s'enclinoit  que 
de  l'aler  ou  voiage  de  faire  la  pénitance,  mais  point  n'en- 
trèrent ens  ou  roiaulme  de  France,  car  papes  Innocens* 
qui  pour  ce  temps  resgnoit  et  qui  en  Avignon  se  tenoit,  et 
li  cardinal  considérèrent  cel  afaire  et  alèrent  au-devant 
trop  fort ,  et  proposèrent  à  rencontre  de  ces  penans  que 
pénitance  publique  et  prise  de  li-meismes  n'estoit  pas  licite, 
ne  raisonnable,  et  furent  esquemenyet  de  lor  fait,  et  par 
espécial  le  clergiet  qui  avoecques  euls  estoit  et  sa  compa- 
gnie, et  en  furent  pluisseur  curet,  chanonne  et  capelain, 
qui  lor  oppinion  tenoient,  privet  de  lor  bénéfisce;  et  qui 
absolution  voloit  avoir,  il  le  convenoit  aler  quérir  en  Avi- 


1  Un  manuscrit  de  la  Bibliothèque  de  Francfort  (n°  71)  nous  a  con- 
servé les  diverses  prières  qu'on  joignait  à  la  messe  pendant  la  peste. 
On  disait  à  l'introït  :  «  Recordare,  Domine ,  testamenti  tui  pt  die  angelo 
«  percutienti  :  Cesset  jam  manustua  ut  non  desoletur  terra  et  ne  per- 
«  das  omnem  animam  viventem,  qui  régis  Israël,  qui  deducis  velut 
«  ovem  Joseph,  »  et  à  la  collecte  :  «  Deus  qui  non  morteui,  sed  pœni- 
«  tentiam  desideras  peccatorum,populum  tuum  conspice  propitius  ut, 
«  dum  tibi  devotus  extitit,  iracundise  tuse  flagellum  ab  eo  amoveas.  » 
L'épître  était  tirée  du  livre  des  Rois.  «  Misit  Deus  pœnitentiam  in  Is- 
«  raël.  »  On  ajoutait  à  l'offertoire  :  «  Stetit  pontifex  juxta  mortuos  et 
«  viventes,  habens  turibulum  aureum  in  manu  sua  et  offerens  sacrifl- 
«  cium.  Placuit  Deo  et  cessavit  plaga  a  Domino,  »  et  à  la  secrète  : 
«  Populum  tuum  ab  iracundise  terroribus  libéra.  »  —  En  même  temps 
on  recourait  k  l'astrologie  et  l'on  accueillait  les  fables  les  plus  étranges. 
Un  chanoine  de  Bruges  écrivait  d'Avignon  qu'il  fallait  tout  expliquer 
par  une  pluie  de  serpents  dans  les  Indes,  et  Simon  de  Couvin  compo- 
sait son  poëme  :  De  judicio  Solis  in  conviviis  Saturni. 

*  Innocent  VI. 

gnon.  Si  se  dégasta  ceste  ordenance  et  ala  toute  à  noient, 
quant  on  vei  que  li  papes  et  li  rois  de  France  lor  estoit 
contraires  et  rebelles,  et  ne  passèrent  point  oultre  Hain- 
nau;  car  se  il  fuissent  aie  à  Cambrai  ou  à  Saint-Quentin, 
on  lor  euist  clos  au-devant  les  portes.  Si  trètos  que  ces 
penans  aparurent  et  que  les  nouvelles  en  vinrent,  li  seyste 
des  Juis  considérèrent  et  imaginèrent  lors  destrustions,  et 
.avoient  sorti1  plus  de  deus  cens  ans  en  devant  et  dit  par 
figure  :  «  Il  doivent  venir  chevaliers  qui  porteront  mailles 
«  de  fier  et  seront  moult  crueuls  ;  mais  il  n'aueront  point 
«  de  chief  et  ne  s'estenderont  point  lors  poissanches,  ne 
«  lors  œuvres  hors  de  l'empire  d'Alemagne  ;  mais  quant  il 
«  seront  venu,  nous  serons  tous  destruis.  »  Lors  sors  chie- 
virent,  car  voirement  furent  en  che  temps  tous  les  Juis 
destruis,  et  plus  en  un  païs  que  en  aultre,  car  li  papes,  li 
rois  d'Espagne,  li  rois  d'Arragon  et  li  rois  de  Navare  en 
requellièrent  grant  fuisson  et  les  tinrent  à  trêve  desous 
euls. 


CHAPITRE  CCLXXVII. 

Comment  li  rois  Phelippes  de  France  morut  et  comment  ses  ainnés  fils 
li  dus  Jehans  de  Normendie  fu  couronnés. 


En  l'an  de  grâce  Nostre-Signeur  mil  CCC  et  L  très- 
passa  de  ce  siècle  li  rois  Phelippes  de  France  et  fu  ensep- 
velis  à  grant  solempnité  en  l'abéie  de  Saint-Denis  en 
France,  et  puis  fu  Jehans,  ses  ainnés  fils,  dus  de  Normen- 
die, rois,  et  sacrés  et  couronnés  en  l'église  de  Nostre- 

1  Sorti,  deviné,  présagé. 

Dame  de  Rains  à  très-haute  solempnité.  Tantos  apriès  son 
couronnement ,  il  s'en  retourna  à  Paris  et  entendi  à  faire 
ses  pourvéances  et  ses  besongnes,  car  les  trieuves  estoient 

Arte velde  (Jacques  d')  ,  var .  Dar- 

mille  marcs  à  Edouard  III,  379- 
381 . —  Accompagne  Edouard  III 

de  Montfort,  19,  20,  43,  44.  — 

Beaufort  (Beaudouin  de),  1, 297, 

Beaujeu, héraut  d'armes,  II,  264. 

Beaumaxoir  (sire  de),  II,  37,  42, 
88,  329. 

Beaumont  (sires  de),  en  Angle- 
terre, I,  42,  46;  II,  95,  392. 

Beaumont,  en  Hainaut,  voir  Hai- 
naut  (Jean  de). 

Beaurieu  (sire  de),  I,  33,  72. 

Beausaut   (sire  de).  I,  65,  256; 
II,  224. 

Beauv.us  Châtelain  de),   I,  320; 
II,  372,  378. 

Beauyais  (évoque  de),  I,  15  (n.), 
144,  391. 

Behuchet  (Nicolas),  I,  251,  284, 
338,  340,  342. 

Bel  (Henri  le),  I,  72. 

Bel  (Jean  le),  1, 72. 

Belsele  (Thierri  de),  I,  303  (n.j. 

Benoît  XII,  pape,  I,   187-190, 
305,  343. 

Bercler  (sire  de),  I,  48,  49,  218, 
382;  II,  111. 

Berg  (comte  de),  var.  des  Mons, 
1,244,264,279,335,351. 

Berghes  (sire  de),  I,  261. 

Berkeley  (Thomas  de),  I,  50  (n.). 

Berlaimont  (sire  de),  I,  323,  324. 

Bernier  (Jean),  I,  322. 

Bertrand,  maréchal  de  France, 
II,  201,  202. 

Beurne  (Stramen  de),  I,  370. 

Bette  (Guillaume  et  Antoine), 
I,  303  (n.). 

Biauyers  (sire  de),  II,  179. 

Biellain  (sire  de),  I,  28,  323. 

Blanche  de  Navarre,  reine  de 
France,  II,  382. 

Blanmont  (comte  de),  var.  Blans- 
mons,  II,  254  (n.),  260  (n.). 

Blargnies  (sire  de),  I,  72. 

Blezy  (sire  de),  var.  Blezé,  I,  367. 

Blois  (Charles  de),  Réclame  le 
duché  de  Bretagne,  H,  6-8,  11, 
15-20,  23.  —  Les  pairs  le  lui  ad- 
jugent, 28,  29.  —  Fait  la  guerre 

en  Bretagne,  30-35.—  S'empare 
de  Nantes,  36-38.— Poursuit  la 
guerre,  42-46.  —  S'empare  de 
Rennes,  47,  48.  —Assiège  Hen- 
nebon  et  Auray,  49-65,  80-86. 
—  S'empare  de  Jugon,  87-90.  — 
Conclut  une  trêve.  91,  92.  — 
Arme  une  flotte,  96,  97.  —Con- 
tinue la  guerre,  99-120.  —  Con- 
clut une  nouvelle  trêve,  121, 
122. —  Reprend  les  armes,  322- 
324.  —  Est  fait  prisonnier  au 
combat  de  la  Roche  -  Derien  , 
325-329.  —  Est  conduit  en  An- 
gleterre, 330,  381,382. 

Blois  (Gui  comte  de),  I,  128,  132, 
149,  328,  391;  II,  6, 7,  29,  42. 

Blois  (Gui  de),  II,  175. 

Blois  (Gui  de),  II,  329. 

Blois  (Jean  de),  II,  175. 

Blois  (Jean  de),  II,  329. 

Blois  (Jeanne  de  Hainaut-Beau- 
mont,  comtesse  de),  I,  210,  267, 
268. 

Blois  (Jeanne  de),  dite  la  Boi- 
teuse, II,  364, 366. 

Blois  (Louis  Ier,  comte  de),  I,  210; 
II,  52,  82,  99,  118,  119, 175, 176, 
238,  244,  254,  257,  260  (n.). 

Blois  (Louis  de),  II,  175. 

Bohême  (Bonne  de),  voyez  Nor- 
mandie (duchesse  de). 

Bohême  (rois  de),  voyez  Charles, 
Jean. 

Bolbec  (Gauthier  de),  I,  96  (n.) 

Borluut  (Jacques),  I,  303  (n.)' 
304  (n.). 

BoRNHEM(sire  de),  303  (n.). 

Boubert  (sire  de),  I,  376;  II,  227. 

Bouciquaut  (messire),  1, 323,  325; 
II,  279. 

Boulers  (sire  de),  I,  303  (n.). 

Boulogne  (cardinal  de),  II,  363, 
364. 

Boulogne  (comte  de),  II,  239, 
333. 


Bourbon  (Jacques  de),  comte  de 
la  Marche  et  de  Ponthieu,  I, 
246;  II,  29,  42,  118,  177,  181, 
279,  332. 

Bourbon  (Louis,  duc  de),  1, 144, 
189. 

Bourbon  (Pierre,  duc  de),  1, 246. 
312,  391  ;  II,  29, 42,  52,  118,  177, 
181,  333,  343. 

Bourgogne  (Eudes,  duc  de),  I, 
383;  II,  29, 177,  333,  343,382. 

Bourgogne  (Marguerite  de 
Flandre,  duchesse  de),  II,  383. 

Bourgogne  (Philippe  de),  II,  177. 
270,271,381. 

Bourgogne  (Philippe,  duc  de). 
II,  382,  383. 

Bourgogne  (Robert,  duc  de),  II, 
123. 

Bourme  (Robert),  II,  296  (Cf. 
Vourme  (Robert)  ). 

Boursier  (sire  de),  II,  97, 117. 

Bousies  (siré  de),  1, 329. 

Boussoit  (sire  de),  var.  Bousoit, 
I,  33,  72, 76. 

Boussu  (sire  de),  var.  Boussut, 
1,34. 

Boutillier  (Jean  le),  II,  76,  77. 
79. 

Bove  (sire  de  la),  I,  285. 

Brabant  (haze  de),  II,  46. 

Brabant  (Jean,  duc  de).  S'allie  à 
Edouard  III,  I,  149-151,  202, 
203,  209,  211,  227-231,  236,  237, 
241-245,  252,  253.  —  Défie  |le  roi 
de  France,  260,  261.  —  Son  zèle 
fort  douteux,  264,  274-279,  300, 

Braine  (comte  de),  var.  Brainne, 

I,  312. 
Brandebourg  (marquis  de),  var. 

Blanquebourt,  1, 231,  264, 335, 

351. 
Brandresoy  (sire  de),  II,  46. 
Braseton  (sire  de),  I,  382. 
Bréderode  (sire  de),  I,  389. 
Bret,  voyez  Albret. 
Bretagne  (Jean  III,  duc  de),  I, 

350,  383-386;  II,  5-7. 
Bretagne  (Jean   IV,   duc  de), 

voyez  Montfort. 
Bretagne  (Jean  V,  duc  de),  II, 

39,  201  (n.). 
Bretagne  ,   voyez  Blois  ,   Pen- 

THIÈVRE. 

Brian  (  sire  et  dame  de  ) ,  var. 

Briane,  I,  28,  40;  II,  97,  386. 
Briançon  (sire  de),  var.  Briance, 

I,  315;  II,  93,  263. 
Brifeuil  (sire  de),  var.  Brifuel, 

I,  72,  113. 
Brimeu  (sire  de),  I,  315,  376;  II, 

227,  272,  377. 
Brues,  voyez  Burghersh. 
Brugdam  (sire  de),  var.  Bruque- 

dent,  I,  219. 
Bruniquel  (sire  de),  var.  Burni- 

quiel,  I,  346  ;  II,  149. 
Bruquedent,  voyez  Brugdam. 
Buchan  (comte  de),  II,  95  (n.). 
Buignicourt  ,    voyez    Aubreci- 

court. 
Burghersh  (Barthélemi  de),  var. 
Brues,  Bruhes,  1, 67,  242  (n.);  II, 

116,  242,  247. 
Burghersh  (Henri  de),  1, 182. 
Bury  (Adam  de),  I,  283  (n.). 

Cadesque  (Pierre-Fernant  de), 

11,68. 
Cadoudal  (sire  de),  var.  Quadu- 

DAL,  QUADOUDAL,  II,  41,  43,  47, 

48,  55,  62,  83,  326-328. 
Calckin  (Hugues  de),  1,303  (n.). 


Calonne  (Gauthier  de),  1, 132(n.). 
Cambely  (Mouton  de),  II,  273- 

275. 
Cambray  (évoque  de),  I,  216,  235, 

254,  306. 
Candos,  voyez  Chandos. 
Canton   (sire  de),  var.  Quan- 

tonne,  II,  133. 
Cantorbéry  (archevêque  de),  I, 

63,  153, 342;  II,  290,  342  (n.) 
Cany  (sire  de),  var.  Canni,  I,  265. 
Capelle,  voyez  Chapelle. 
Carcassonne  (Pierre  de),  var. 

Charcassonne,  I,  359-361. 
Carlet  (sire  de),  II,  283. 
Carmain  (comte  de),  var.  Quar- 

main,  1,379;  II,  332. 
Carrick  (comte  de),  var.  Quar- 

rich,  1, 160. 
Castille  (roi  de),  voyez  Alphonse. 
Caudry  (Florence  de),  I,244(n.). 
Cervols  (sire  de),  II,  283. 
Chalon  (sire  de),  I,  256,  285, 

298,  299, 306,  388. 
Chandos  (Jean),  var.  Candos, 

I,  273,  341  ;  II,  225, 242, 247, 305, 

311,340,387. 
Chapelle  (Godefroi  de  la),  var. 

de  la  Capelle,  I,  72. 
Charcassonne  ,  voyez  Carcas- 
sonne. 
Charles,  roi  de  Bohême  et  empe- 
reur, I,  190,  191  ;  II,  208,  230, 

238,243,254,321. 
Charles  IV,  dit  le  Bel,  roi  de 

France,  1, 10, 16,  126,  127, 176, 

179, 183, 195. 
Charny  (Geoffroi  de),  II,  309, 

340,  368,  369,  372,  375,  378, 380, 

394. 
Chartres  (évêquede),  1, 144,  305. 
Chastel  (Philippe  du),  var.  de 

Chastiaus,  I,  23,  64,  110. 
Chastel  (Tannegui  du),  II,  322, 

325-327. 
Chasteler  (sire  du),  I,  34. 

Chastiaus,  voyez  Chastel. 
Chatillon  (sire  de),  I,  306,  312, 

316;  II,  29,  42,  52,  78,  82,  99, 

177.  Voyez  Blois. 
Chifeton  (Guillaume),  II,  97. 
CniPOi(sirede),II,  93. 
Clanbo  (Loris),  II,  46. 
Clarence  (duc  de),  I,  280.  281. 
Clary  (sire  de),  I,  256,  285. 
Clément  VI,  pape,  I,  391;  II,  120, 

127-129  (n.),  143,  343,  363.  Yoy. 

aussi  Benoît  XII. 
Clermont  (cardinal  de),  I,  391, 

392;  II,  120. 
Clermont  (comte  de),  I,  375;  II, 

118. 
Clermont,  voyez  Bourbon. 
Cliçon,  voyez  Clisson. 
Cliffort  (sire  de),  II,  97,  241. 
Clinqueton,  voyez  Clynton. 
Clisson  (Amauri  de),  var.  Cli- 
çon, II,  41-48,  58-61,  92,  97. 
Clisson  (Garnier  de),  II,  10-13. 
Clisson  (Olivier  de),  II,  10,  37, 

99,  103,  104,  108,  113-115, 121- 

124, 129-132. 
Clynton  (sire  de) ,  var.  Clinque- 
ton, II,  46. 
Cobham  (Renaud  de),  var.  Gobe- 

hem,  I,  110,  113,  162,  163,  165, 

182,  198,  202, 206,  218,  232,  382; 

II,  95, 97, 207, 223,  237, 241,  263, 

305,  308,  311,  343,  348,  364, 386. 
Codun  (sire  de),  var.  Quodun,  I, 

316,  318. 
Cologne  (archevêque  de),1, 151, 

203,  204,  211,  229,  231,  244,  252, 

264,  279. 
Combourn  (vicomte  de),  var.  Com- 

borne,  II,  366. 
Comminges  (comte  de),  1, 346, 378. 
Comyn  (Alexandre),  II,  95  (n.). 
Condal,  var.  Condon,  II,  71,  74, 

98,  110. 

CONRART,  I,  352. 

Coo  (sire  de),  var.  Qoo,  I,  379. 


Copane  (sire  de),  I,  379;  II,  132, 

135,  282,  286. 
Copeland  (sire  de),  var.  Quope- 

land,  II,  95,  297-306. 
Corasse  (sire  de),  var.  Quorasse, 

I,  379. 

Cors  (sire  de),  II,  285. 
Coterebbe  (Gilles  de),  var.  Co- 

tereble,  1, 72. 
Coucy  (Isabelle  d'Angleterre, 

dame  de),  I,  228,  381  ;  II,  314- 

317,  383. 
Couçy  (sire  de),  I,  182,  2ô6,  258, 

265,285,  316;  II,  42,  118. 
Coudeburg  (sire  de),  var.  Quo- 

deburg  I,  370. 
Courcy  (sire  de),  var.  Coursi,  II, 

214. 
Courtenay  (sire  de),  1, 382. 
Courtray  (Soyer  de),  var.  Le 

Courtrisien,  I,  212,  213, 224. 
Couvin  (Simon  de),  II,  397  (n.). 
Couvin  (Vatriquet  de),  1, 177  (n.). 
Craon  (sire  de),  I,  322;  II,  118. 
Craynhem  (sire  de),  var.  Crane- 

hem,  I,  230  (n.),  236,  241,  261. 
Créquy  (sire  de),  II,  372,  376,  377. 
Cresèques  (sire  de),  II,  372,  378. 
Crespin  (abbé  de),  I,  294,  295. 
Croix  (sire  de),  I,  308,  309,  364- 

368. 
Crokart,  II,  367,  368. 
Cuyck  (sire  de),  var.   Quq  ,  I, 

230  (n.),  260,  262,  265,  267. 

Damman  (Pierre),  I,  304  (n.). 
Dammartin  (comte  de),  I,  265; 

II,  29. 

Dampierre,  héraut  d'armes,  II, 
264. 

Dartevelle  ,  voyez  Arteyelde. 

David  Bruce,  roi  d'Ecosse.  Frois- 
sart  est  envoyé  vers  lui,  I,  84. — 
Son  père  le  recommande  aux 
Écossais,  118.— Épouse  Isabelle 
d'Angleterre,  84,  123,  124,  137. 

—  Soutient  la  guerre  contre  les 
Anglais,  152,  153, 173.  —  Se  re- 
tire en  France,  183-187,  383.  — 
Retourne  en  Ecosse,  II,  92-94. 

—  Attaque  les  Anglais  et  est 
fait  prisonnier,  286-306,  330. 

Denis  (Thomas),  II,  166, 168. 

Dennequin,  voyez  Zannequin. 

Denneqlin  (Baudouin),  II,  309. 

Depham  (Roger  de),  I,  283  (n.). 

Derby  (Henri,  comte  de),  depuis 
duc  de  Lancastre,  I,  217-222, 
281,341,380,  381;  11,106,  111, 
131-161,  176-179,  183,  184,  196, 
246,  281,  283,  286, 311,  337,  340, 
342,  343,  348,  360,  361, 364,  367, 
386,  390. 

Desfensier,  voyez  Spencer. 

Destre,  voyez  Diest. 

Devonshire  (comte  de),  I.  381; 
II,  97. 

Diepenbeke  (sire  de),  I,  230  (n.). 

Diest  (sire  de),  var.  Destre,  I, 
389. 

Divion  (Jeanne  de),  1, 148. 

Doria,  var.  Dorie,  dAire,  II,  30, 
42,  49,  71,  74,  98,  110,  253,  260. 

Douglas  (sires  et  comtes  de),  var. 
dou  Glas,  I,  72,  84,  85,  102, 
103,  116-123,  153,  160,  167,  169, 
172, 185, 186;  II,  93, 292,  296,307. 

Douglas,  héraut  d'armes,  I,  69. 

Douvesière  ,  voyez  Devonshire. 

Draughton(Thomas  de),  1, 39(n.). 

Dreux  (Aliénor  de),  I,  342  (n.). 

Dreux  (comte  de),  I,  312;  II,  221. 

Duffel  (sire  de),  1, 72,  230. 

Dundee,  var.  Dondee,  héraut 
d'armes,  1, 159. 

Dunes  (abbé  des),  I,  304  (n.). 

Duras  (sire  de),  II,  282. 

Durham  (évêque  de),  I,  110,  114, 
198, 199,  206,  211,  225,  381,  391; 
II,  201,  242,  254,  260,  290,  297. 

Duvenvoorde  (sire  de),. var.  Du- 
vort,  1,265,266,  351. 


Ecosse  (rois  d') ,  voyez  David, 
Robert. 

Edgcomb  (seigneur  d'),  var.  Ille- 
comb,  I,  382. 

Edouard  Ier,  roi  d'Angleterre.  Ses 
victoires,  1, 6,  156. 

Edouard  II,  roi  d'Angleterre.  Ses 
guerres  avec  les  Ecossais,  1, 6-8. 
— Influence  qu'exercent  sur  lui 
les  Spencer,  9-15.  —  Tombe  au 
pouvoir  de  la  reine,  44-49.  —  Sa 
captivité,  50,  56,  60,  61.  —  Sa 
mort,  50.— Supplices  qu'il  avait 
ordonnés,  137. 

Edouard  III,  roi  d'Angleterre. 
Fuit  hors  d'Angleterre  avec  sa 
mère,  I,  14-22,  ;27-35.  —  Est 
proclamé  roi,  54,  62,  63.  —  Fait 
la  guerre  à  Robert  Bruce,  69- 
107.  — Épouse  Philippe  de  Hai- 
naut,  108-117.  —  Ses  droits  au 
trône  de  France  sont  débattus, 
128.  —  Fait  hommage  à  Phi- 
lippe de  Valois,  140-147.  —  Fait 
la  guerre  aux  Écossais,  153-175. 

—  Réclame  la  couronne  de 
France,  176-182, 192-211.— En- 
voie des  hommes  d'armes  à  Cad- 
zand,  216-221.— Traite  avec  les 
Flamands,  222-226.  —  Passe  la 
mer  et  est  créé  vicaire  de  l'em- 
pire, 227-239.  —  Défie  le  roi  de 
France,  240  -  246.  —  Porte  la 
guerre  en  France,  247-275.  — 
Retourne  en  Brabant,  276,  277. 

—  Prend  le  titre  de  roi  de 
France,  278-280.—  Retourne  en 
Angleterre,  281-283.— Le  comte 
de  Hainaut  se  rend  près  de  lui, 
299-302.  —  Sa  victoire  à  l'É- 
cluse, 337-344.— Assiège  Tour- 
nai ,  345-382.  —  Conclut  une 
trêve ,  383  -  387.  —  Retourne  à 
Londres,  388. — Reçoit  du  comte 
de  Montfort  l'hommage  du  du- 
ché de  Bretagne,  II,  17-23.  — 

Secourt  la  comtesse  de  Mont- 
fort,  43-46.  —  La  comtesse  de 
Montfort  se  rend  près  de  lui, 
90-92. —  Fêtes  qu'il  donne  à 
Windsor,  93-95. — Aborde  en 
Bretagne,  107-114.  —  S'empare 
de  Dinan,  115-117. — Son  armée 
en  présence  de  celle  du  duc  de 
Normandie,  118-120.  — Conclut 
une  trêve,  121.  —  Retourne  en 
Angleterre,  122. — Fonde  l'ordre 
de  la  Jarretière,  124-129. — Rend 
la  liberté  à  Hervé  de  Léon,  130- 
132. — Envoie  le  comte  de  Derby 
en  Gascongne,  133.  —  Reçoit 
l'hommage  de  Godefroi  d'Har- 
court,  162.— Se  rend  en  Flandre, 
163-170.— Reçoit  les  excuses  des 
Flamands,  171.  —  Réunit  une 
armée,  196-199.  —  Débarque  en 
Normandie,  200-212. — S'empare 
de  Caen,  213-218.  — S'avance 
jusqu'auprès  de  Paris,  219-225. 
— Se  dirige  vers  la  Somme,  226- 
235.  —  Est  victorieux  à  la  ba- 
taille de  Crécy,  236-265,  295.— 
Assiège  Calais,  267-270.  —  Or- 
donne à  Gauthier  de  Mauny  de 
renvoyer  les  présents  de  Phi- 
lippe de  Valois,  281 .  —  Accueil 
qu'il  fait  à  Jean  de  Copeland, 
304-306.  —  Négocie  le  mariage 
de  sa  fille  avec  le  comte  de 
Flandre,  310-321.— Continue  le 
siège  de  Calais,  334-338.  — Défi 
que  lui  adresse  Philippe  de  Va- 
lois, 339-342.—  Calais  lui  ouvre 
ses  portes,  343-362.  —  Conclut 
une  trêve  avec  Philippe  de  Va- 
lois, 363,  364.— Se  rend  à  Calais 
et  combat  les  Français.  368-378. 
Donne  un  chapelet  de  perles  à 
Eustache  de  Ribeumont,  378- 
382.— Combat  les  Espagnols  sur 
mer,  385-393. 
Èles  (comte  des)  (?)  ,1.261. 


Eltham  (Jean  d'Angleterre,  dit 

d'),  I,  9,  54, 136. 
Eltham  (Robert  d'),  var.  Eltem, 

II,  133. 
Enghien  (sire  d'),  I,  26,  72,  116, 

299;  II,  94, 127. 
Englemoustier  ,  voyez   Ingel- 

MUNSTER. 

Exclure,  voyez  Anglure. 
Eemignach,  voyez  Armagnac. 
Esne  (sire  d"),  var.  Aisne,  I,  21- 

25;  II,  128  (n.),  278,  280-282. 
Espagne  (roi  d'),  II,  399,  voyez 

Castille. 
Espagne  (Alphonse  d'),  II,  74, 

80. 
Espagne  (Louis  d'),  II,  42,  49-52, 

60,  61 ,  64-74,  80-86,  89,  96-99, 

110, 119,  243. 
Espinoy  (sire  d'),  I,  34. 
EsTOUTEViLLE(sired'),  I,  312, 316; 

II,  214. 
Eu  (comte  d'),  I,  305,  311;  II,  29. 

42,  52,  95,  118,  177,  200,  213- 

216,  219,  220.  Voyez  Guines. 
Évreux  (comte  d'),  1, 14  (n.),  281. 

Fagnolles  (  sire  de  ) ,  var.  Fa- 

GNOELLES,   I,    34,   72,   111,    113, 

271,  272;  II,  H5. 
Fauquemont  (seigneur  de),  1, 151, 

203,  204,  211,  229,  244,  262,  265, 

267,  269,  270,  279,  299,  317-319, 

335,  351,  385. 
Fay  (Godemar  du),  I,  306,  378, 

390;  II,  229,  235,  239,  266,  332, 
333. 
Felleton  (sire  de),  I,  166,  198, 

382;  11,241. 
Ferrières  (sire  de),  I,  67,  85,  382; 

II,  46,  106,  133,  147. 
Fiennes  ;Jf.an  de},  II,  353. 
Fien-nes  (messire  Moreau  de.   1 1 

378. 
Fife  (comte  de),  II,  307  (n.). 
Fil-Simon,  voyez  Fitz-Simon. 

Fil-Warin,  voyez  Fitz-Warjn. 
Fil-Wartvicq,  voyez  Fitz-War- 
wicq. 

FlL-WATIER,  t'Oye^FlTZ-WALTER. 

Fitz-Simon  (sire  de),  II,  254,  260. 

Fitz-Walter  (sire  de),  I,  382;  II, 
102. 

Fitz-Warin  (sire  de),  I,  382. 

Fitz-Warwicq,  I,  218. 

Flandre  (Henri  de),  1,262,  263, 
374,  377,  385. 

Flandre  [Gui  de),   I,  219-221. 
303  (n.). 

Flandre  (Louis  de  Crécy,  comte 
de).  Victorieux  à  la  bataille  de 
Cassel,  1, 128,  131, 134.— Reçoit 
une  lettre  d'Edouard  III,  157  u.\ 
—  Ses  démêlés  avec  les  com- 
munes flamandes,  205,211,  214, 
217,  231-234,  301,  302,  304.— 
Assiste  aux  conférences  d'Ar- 
ras,  391.  —  Est  favorable  au 
comte    de   Montfort  qui  avait 
épousé  sa  sœur,  II,  6, 18. — Des- 
seins qu'Artevelde  forme  contre 
lui,  163-166.  —  Meurt  à  la  ba- 
taille de  Crécy,  238,  244,  254, 
255,  257,  260,  264. 
Flandre  (Louis  de  Mâle,  comte 
de).  Charte  émanée  de  ce  prince, 
1, 304. — Négociations  relatives  à 
son  mariage  avec  une  fille  d'E- 
douard III,  II,  310-318.— Projet 
de  mariage  avec  la  fille  du  duc 
de  Brabant,  319-321.  —  Est  re- 
poussé par  les  Flamands,  334. 
— Épouse  la  fille  du  duc  de  Bra- 
bant, 383-385. 
Flandre  (Marguerite  d'Artois, 
comtesse  de),  I,  16,  205,  302;  II, 
320. 
Flandre  (Marguerite  de  Bra- 
bant, comtesse  de),  II,  310, 383- 
385. 
Flandre  (Marguerite  de),  voyez 
Bourgogne  (duchesse  de). 


Flandre  (Mathilde  de),  voyez 
Mathilde. 

Floion  (sire  de),  I,  72,  329. 

Flosies  (sire  de),  I,  72. 

Foix  (comte  de),  I,  346,  378;  II, 
333. 

Foix  (Marguerite  de),  II,  138(n.). 

Fontaine  (sire  de),  1, 33,  72.  Voyez 
Bailleul. 

Forez  (comte  de),  var.  Forois,  I, 
189;  II,  118,  177,  238,  260  (n.), 
333. 

Forvie  (sire  de),  I,  367. 

Fosseux  (sire  de),  1, 256,  263. 

Fouque  (Richard),  II,  284. 

Fouque  (Thomas),  II,  134. 

France  (rois  de),  voyez  Char- 
les IV,  Jean,  Philippe  IV, 
Philippe  V,  Philippe  VI. 

Fransures  (sire  de),  I,  320  ;  II, 
372, 377,  378. 

Frasnes  (sire  de),  I,  363,  364. 

Frelant  (sire  de),  II,  395. 

Frenai  (sire  de),  II,  46,  76, 77, 79. 

Frésel  (sire  de),  I,  153,  160,  185; 
II,  93. 

Froissart  (Jean).  But  de  son  ou- 
vrage, I,  1.  —  Visite  le  château 
de  Bercler,  50.  —  Ses  relations 
avec  Edouard  Spencer,  67.  — 
Son  voyage  en  Ecosse,  84.  — 
Son  intention  de  poursuivre  ses 
chroniques,  175.— Récit  que  lui 
faitChandos,  273. —  Témoigna- 
ges qu'il  recueille  sur  la  bataille 
de  Crécy,  IL  247.  —  Détails  sur 
son  voyage  d'Ecosse,  295,  296. 

Gaesbeek  (sire  de),  var.  Gasse- 
beque),  I,  72. 

Galles  (Edouard,  prince  de).  Sa 
naissance,  I,  174,  175,  228.  — 
Porte  le  deuil  de  Robert  d'Ar- 
tois, II,  106.  —  Est  créé  prince 
de  Galles,  127.— Artevelde  veut 
le  faire  comte  de  Flandre,  164- 

166.— Accompagne  Edouard  III 
en  France,  201,  202,  210,  219, 
235  (n.). — Se  trouve  à  la  bataille 
de  Crécy,  240,  241,  254,  258, 
260  (n.),  264.—  Au  siège  de  Ca- 
lais, 276,  361.—  Combat  les  Es- 
pagnols, 386, 390,  391. 
Garancières  (sire  de),  var.  Ga- 

REN'SIÈRES,  I,  186. 

Gassebeque,  voyez  Gaesbeek. 
Gauville  (sire  de),  I,  314. 
Gaveb  (sire  de),  I,  303  (n.). 
Genève  (comte  ou  sire  de),  1, 255, 

308;  II,  118,  208,  267. 
Ghines,  voyez  Guines. 
Ghinghant,  voyez  Guingamp. 
Ghistelles  (sire  de),  I,  72,  314, 

323,  371-373;- II,  128,  228,  229, 

263. 
Glendoyvyne  (Guillaume  de), 

var.  Glandigevhn  et  Glandi- 

gnin,  1,72;  II,  296. 
Glennes  (Robert  de),  1,371  Cf. 

Guines,  Robert  de). 
Glocester  (comte  de),  II,  97  (n.). 
Glymes  (sire  de),  1,230  (n.). 

GOBEHEM,  VOye:  C'OBHAM. 

GOMMEGNIES  sire  de  ,  var.  Gou- 
MEGNIES,  I,  28,  34,  72,  292,  370; 
II,  94, 128. 

Gournay  (Thomas  de),  I,  50  (n.). 

Grandpré  (comte  de) ,  var.  Grant- 
pré,  1,312. 

Grantham  (Jean  de),  I,  283  (n.). 

Graville  (sire  de),I,  312;  II,  214. 

GREA,fO#ezGREY. 

Grkz  <sire  de  ,  var.  Grés,  I,  72. 
Grey  sire  de;,  1,382;  II,  133. 
Grimaldi  (Carlo),  var.  Grimaus, 

1,250;  II,  30,  42,110. 
Grolée  (sire  de),  var.  Groulé,  I, 

308. 
Grutere  (Baudouin  de),  I,303;n.). 
Gueldre  (comte,  marquis  ou  duc 

de),  I,  9, 10,  128,  150,  197,  203, 

204,  209,  211,  227-229,  231,  237, 


244,  245,  252,  257,  258,  264,  274, 

278,  279,  335,  345,  348,  351,  370, 

378-380,  385,386;  II,  21. 
Guemené  (Pierre  de),  II,  57  (n.). 
Guidouche  (Nicolas),  I,  303  (n.), 

304  (n.). 
Guillaume  le  Conquérant,  II, 

211  (n.). 
Guines  (comte  de),  var.  Ghines, 

II,  42,  195,  331,  382.  Voyez  Eu 

(comte  d'). 
Guines  (Robert  de),  II,  274  (Cf. 

Glennes  (Robert  de),). 
Guines  (Tassart  de),  II,  73,  75, 

323. 
Guingamp  (châtelain    de),  var. 

Ghinghant,  II,  49.    ' 
Guingamp  ^Renaud  de),  II,  56, 

66,  68. 

Haie  (sire  de  la',  I,  371. 

Hainaut  (Guillaume  Ier,  comte 
de).  Accueille  la  reine  d'Angle- 
terre fugitive,  I,  29-32. —  Donne 
sa  fille  au  roi  d" Angleterre,  109- 
112.  —  Assiste  à  la  bataille  de 
Cassel,  128-134. — Intervient  en 
faveur  de  Robert  d'Artois,  149. 
— Conseils  qu'il  donne  aux  am- 
bassadeurs d'Edouard  III,  194, 
195,  200,  206-209.  —  Sa  mort, 
214-216.  —  Avait  épousé  une 
fille  de  Charles  de  Valois,  II, 
157. 

Hainaut  (Guillaume  II,  comte 
de).  Sa  sœur  Philippe  prend 
congé  de  lui,  I,  1 12.  —  Va  com- 
battre les  Maures,  122  (n.).  — 
Son  avènement,  216.  —  S'allie  à 
Edouard  III,  231,  237,  241,  242, 
252-261,  265,  276,  290-299,  311, 
328.  —  Se  rend  en  Angleterre, 
298-301,  331-332.— Prend  part  à 
la  guerre,  334,  335, 337,  344-353, 
350-359,  369,  370,  378-380,  385, 
386.  —  Rentre  dans  ses  Etats, 

389-392.  —  Se  signale  dans  une 
joute  en  Angleterre,  II,  94-96. 

—  S'excuse  d'assister  à  une  au- 
tre joute,  127.  —  Lettre  que  le 
pape  lui  adresse,  127-129  (n.). — 
Sa  mort,  172-173. 

Hainaut  (Guillaume  IV,  comte 
de).  Ses  succès  contre  les  Fri- 
sons, II,  174. 

Hainaut  (Isabelle  de),  1, 29, 112. 

Hainaut  (Jean  de,  seigneur  de 
Beaumont).  Embrasse  le  parti 
de  la  reine  d'Angleterre,  I,  22- 
34.  —  La  rétablit  sur  le  trône, 
35-65. — Retourne  en  Angleterre 
pour  combattre  les  Ecossais, 
68-107.  —  Accompagne  jusqu'à 
Eltham  la  jeune  reine  d'Angle- 
terre, 113,  114.  —  Assiste  à  une 
joute  à  Londres,  116. — Le  comte 
de  Hainaut  lui  confie  le  gouver- 
nement de  ses  Etats,  122  (n.). — 
Se  trouve  à  la  bataille  de  Cas- 
sel,  129  - 134.  —  Est  présent  à 
l'hommage  d'Edouard  III,  141, 
143.  —  Intercède  en  faveur  de 
Robert  d'Artois,  148-152.  —  Fa- 
vorise les  prétentions  d'E- 
douard III,  193-205,  228,  234.— 
Prend  part  à  la  guerre  contre 
Philippe  de  Valois,  243,  244, 
252-259,  262,  265-268,  272,  278, 
285-287,  294,  295,  298,  300,  311, 
320,  321,  327,  328,  331,334,  353, 
359,  379,  385,  386,  389,  391.  — 
Assiste  à  une  joute  en  Angle- 
terre, II,  94,  96.  —  S'excuse  de 
se  rendre  à  une  autre  joute,  127. 

—  Sa  médiation  dans  les  affaires 
d'Utrecht,  168  (n.).— Combat  les 
Frisons,  172-174.— Se  réconcilie 
avec  Philippe  de  Valois ,  175, 
176. — Rejoint  l'armée  française, 
209, 22S  (n.) ,  232, 239.— Se  trouve 
à  la  bataille  de  Crécy ,  243-245, 
247,  253-256,  260  (n.),  261  (n.), 


266.  —  Se  rend  de  nouveau  ù 

l'armée  de  Philippe  de  Valois, 

233-243. 
Hainaut  (Jeanne  de),  I,  29, 112. 
Hainaut  (Jeanne  de  Brabant, 

comtesse  de),  1,210,241. 
Hainaut  (  Jeanne    de    Valois  , 

comtesse  de),  I,  25-29,  175  (n.), 

293,  325,  383-388. 
Hainaut  (Marguerite  de),  I, 

25  (n.),  29,  112,  215  (n.). 
Hainaut  (Marguerite  de),  dame 

de  Beaumont,  I,  210. 
Hainaut  (Sibylle  de),  I,  16  (n.). 
Hainaut  (bâtard  de),  I,  287,  371. 
Halle  (Franke  de),  II,  95,  133, 

135,  137, 143,  149-151,  179. 
Halluin  (ducres  de),  I,  219. 
Hamond  (Jean),  I,  283  (n.). 
Hangest  (sire  d'),  var.  Hangiers, 

I,  265. 

Harcourt  (comte  d'),  1, 144,  312; 

II,  118,  257,  260, 264. 
Harcourt  (Godefroi  d'),  II,  162, 

197,  201,  206,  207,  212,  217-223, 

226-229,  235-241,  254,  264,  302, 

305. 
Hardyngham  (Jean  de),  1, 283  (n.). 
Harlebeke  (sire  de),  var.  Harle- 

beque,  I,  72. 
Harselli,  voyez  Hersiquies. 
Hartecelle  (Jean  d'),  II,  322, 

325-327,  330. 
Hasnon  (abbé  d'),  I,  354. 
Hastings  (sire  de),  var.  Hastin- 

ghes,  I,  85,  382;  II,  133,  147. 
Haverech,  voyez  Havre. 
Haveskerke  (sire  de),  var.  Ha- 

VESQUERQUE,  II,  227. 

Hâvré  (sire  d'),  var.  Haverech, 
1,23,  26, 72, 111, 113;  II,  94, 127. 
Hay  (Hugues),  I,  72. 
Hay  (Louis),  I,  95. 
Hebedon  (sire  de),  II,  133. 
Heinsberghe,  voyez  Loos. 
Heinton,  voyez  Henton. 
28 

Henri  IV,  roi  d'Angleterre,  I, 

117  (n.). 

Henri  de  Luxembourg  ,  empe- 
reur, 1, 126. 

Henton  (sire  de),  var.  Heinton, 
I,  382. 

Hereford  (comte  d'),  var.  Her- 
fort,  1,341, 381;  II,  2-10,386. 

Hereford (évêque  d'),II,  290,314. 

Herlaer  (sire  de),  I,  230  (n.). 

HERS(sirede),  I,  72. 

Hersiquies  (Guillaume  de),  II, 
396  (n.). 

Holland  (sire  de),  var.  de  Hol- 
lande, I,  382;  II,  111,  200,  207, 
215,216,223,241,263,386. 

Honnecourt  (abbéd'),  I,  262,263. 

Honstidonne  ,  voyez  Hunting- 

DON. 

Hordain  (sire  de),  I,  28. 
Hoteberghe  (sire  de),  I,  72. 
Huffalize  (sire  d'),  var.  Uffa- 

lise,  I,  292,  314,  323,  370,  371. 
Huntingdon  (comte de),var.H0N- 

stidon,  Honstidonne,  I,  204, 

339,382;  II,  111,  200,  212,  219, 

220,289-291,298-301. 

Iford  (Guillaume),  I,  283  (n.). 

Illecombe,  voyez  Edgcomb. 

Ingelmunster  (Pierre  d'),  var. 
Englemoustier,  I,  219. 

Innocent  VI,  pape,  II,  398. 

Ipres,  voyez  Ypres. 

Isabelle  ,  reine  d'Angleterre  , 
femme  d'Edouard  II,  I,  6,  9, 10. 
—  Fuit  en  France,  13-16.— Est 
rappelée  par  ses  partisans  en. 
Angleterre,  19-21.  — Se  rend  en 
Hainaut  pour  y  obtenir  des  se- 
cours, 22-31.  —  Débarque  en 
Angleterre,  32-40.  — Assiège  et 
prend  Bristol ,  41-45.—  S'empare 
du  gouvernement,  46-62,  66, 70, 
71,  106,  108,  114-116,  172.  — 
Contribue  à  la  mort  du  comte 


de  Kent,  136,  137.  —  Ses  intri- 
gues avec  Roger  de  Mortimcr, 
138-140. 

Isle- Jourdain  (comte  de  1'),  var. 
Laille,  II,  138-140,  143-145, 149. 

Ivry  (sire  d') ,  var.  Ivery  ,  II , 
214. 

Jean  XXII,  pape,  I,  17,  111. 

Jean,  roi  de  Bohême.  Préside  à 
un  tournoi,  I,  64,  65.  —  Assiste 
à  la  bataille  de  Cassel,  132-134. 
—  A  l'hommage  d'Edouard  III. 
142.  —  Fort  dévoué  à  Philippe 
de  Valois,  205,  211.  —  Se  trouve 
dans  l'armée  de  Philippe  de  Va- 
lois en  1340,  365,  383,  386.  — 
Tient  un  tournoi  à  Compiègne, 
390.  —  Rejoint  l'armée  de  Phi- 
lippe de  Valois  et  meurt  à 
Crécy,  II,  208,  230,  238,  243, 
245,  251-254,  260,  264,  267. 

Jean,  duc  de  Normandie  et  puis 
roi  de  France.  Fils  d'une  prin- 
cesse de  Bourgogne,  I,  135. — 
Achète  la  terre  d'Arleux,  201. — 
Commande  l'armée  française , 
311-337,  342-346,  353.— Accom- 
pagne Philippe  de  Valois  à  Pont- 
à-Bouvines,361 ,  383. —  Soutient 
Charles  de  Blois,  II,  17,  29-40, 
99.  —  Conduit  une  nouvelle  ex- 
pédition en  Bretagne,  99-121. — 
Son  caractère,  123.  —  Instruit 
par  le  comte  de  l'Isle-Jourdain, 
138.  —  Assiège  Aiguillon,  176- 
196,  246,  270-272.  —  Donne  un 
sauf- conduit  à  Gauthier  de 
Mauny ,  273-280.  —  Protège  Ba- 
con et  Crokart,  366,  367.  —  Se 
remarie,  382,  383.  —  Son  avène- 
ment, 399. 

Jeanne  d'Auvergne  ,  reine  de 
France,  II,  382,  383. 

Jeanne  de  Bourgogne,  reine  de 
France,  1,135;  11,123,382. 

Jeanne     d'Evreux  ,    reine    de 

France,  1, 15  (n.),  127. 
Jeanne,  reine  de  Navarre,  I,  16. 
Jonvelle  (Catherine   de),    II, 

2G8  (n.). 
Juliers  (comte  ou  marquis  de), 

I,  10, 150, 197, 203, 204,  209, 211, 
227-231,  239,  244,  245,  252,  257, 
258,  264,  274,  278,  279,  334,  345, 
351,  370,  385,  386. 

Jupelu  (sire  de),  I,  367;  II,  234. 

Keith  (Guillaume  de),  1, 173  (n.). 
Kenford  (comte  de),  var.  Quen- 

ford,II,  133,  147,241,  312. 
Kent  (Edmond,  comte  de),  I,  9, 

12-16,  19-29,  36,  38,  39,  43,  55- 

69,  109,  114,  124,  125,  136-138, 

153,  172,  173. 
Kent  (Jeanne  de),  I,  137,  138. 
Kerriec  (sire  de),  var.  Qutrich, 

II,  49. 

Laille,  voyez  l'Isle-Jourdain. 
Lancastre  (Henri,  comte  de),  dit 

au  Tort-Col,  I,  40,  41,  63,  160, 

181. 
Lancastre  (Jean,  dit  de  Gand, 

due  de),  1,350;  11,386,393. 
Lancastre  (Thomas,  comte  de), 

I,  12,  40. 
Lancastre  (duc  de),  voyez  Derby 

(comte  de). 
Landas  (sire  de),  I,  316;  II,  309, 

372,  375,  377,  378. 
Landerniaus  (sire  de),  II,  49,  83, 

87. 
Landuras  (sire  de),  IL  282. 
Langton  (sire  de),  var.  Lanton, 

1,382;  11,46. 
Lascours  (sire  de),  I,  25  (n.). 
Leixendale,  voyez  Lindehalle. 
Le.xs  (sire  de),  I,  210. 
Lensemach  (sire  de),  I,  370. 
Léon  (évoque  de),  II,  49,  51,  59, 

60,  64,  65. 


Léon  jHervé  de),  11,8,9, 11,  14, 

15,  34-37,  57,   59,  61,  64,  103, 

106,  108,  113-115, 122, 124,  130- 

132. 
Lespare  (sire de),  II,  282. 
Levedal  ou  Leefdael  (sire  de), 

I,  230  (n.). 
Lé  vis  -  Mirepoix  (  Pierre  de  ), 

évêque  de  Cambray,  II,  157. 

Voyez  Mirepoix. 
Libines  (Jean  de),  1, 72. 
Liège  (évêque  de),   I,  151,  365, 

386. 
Ligne  (sire  de),    I,  23,  26,  33, 

65,  72,  107, 113  ;  II,  94. 
Ligny  (sire  de),  II,  175. 
Lille  (Jean  de\  II,  105,  114, 115, 

121,  133,  179,  191. 
Limousin  (Richard  de),  I,  332, 

336. 
Lincoln  (évoque  de),  I,  142,  182, 

194-205,  221,  222,  232,  245-247, 

254,  268,  276,  381,  386,  391  ;  II, 

290. 
Llndehalle  (sire  de),  var.  Lin- 

DEALLE,     LEINENDALE,    II,    46, 

133,  143. 
Lindesée  (sire  de),  I,  95,  186. 
Lini,  voyez  Ligny. 
Lion,  voyez  Léon. 
Lohéac  (sire  de),  II,  103, 113. 
Londres  (évoque  de),  I,  12  (n.); 

11,21,290. 
Longeran  (sire  de),  II,  283. 
Loos  (comte  de),  I,  73,  128,  151, 

230. 
Loques  (sire  de),  I,  316. 
Loré  (sire  de),  I,  285,  295. 
Lorraine  (duc  de),  I,  132,  134, 

383  ;  II,  208,  238,  244,  254,  257, 

260,  2G4. 
Louis  de  Bavière,  empereur,  I, 

112,  190,  191,  215  (n.),  231-235, 

238,254,255,334;  11,208. 
Louis  X,  dit  le  Hutin,  roi  de 

France,  I,  10,  16, 18, 126, 135. 

Lucy  (sire  do),  var.  Lussi,  I,  40, 
381;  11,241,288. 

Magnelers  (sire  de),  I,  316,  320. 

Majorque  (roi  de),  I,  142,  383. 

Malain  (Gérard  de),  II,  56,  69, 
76,  78,  81. 

Malatroit  (sire  de),  var.  Mala- 
trait,  II,  37,  55,  80,  108,  113, 
124. 

Man  (sire  de),  I,  40;  II,  241,  386. 

Mansion,  II,  66. 

Mar  (comte  de) ,  var .  Marce  ,  Mare  , 
1,84;  11,96. 

Marche  (comte  de  la),  II,  118. 

Maréchal  (  Thomas  d'Angle  - 
terre,  dit  le  comte),  I,  9. 

Mareschal  (Robert),  I,  219. 

Marigny  (Enguerrand  de),  1, 135. 

Mariniaus  (Robert),  I,  327. 

Marquette  (abbesse  de),  I,  303. 

Mastaing  (sire  de),  I,  28,  72,  329, 
370,389;  II,  128. 

Mathefelon  (sire  de),  var.  Mate- 
felon,  I,  322. 

Mathilde,  reine  d'Angleterre,  II, 
211  (n.). 

Maulevrier  (sire  de),  I,  322. 

Mauny  (borgne  de),  II,  157-159. 

Mauny  (Gauthier  de).  S'attache 
à  la  reine  Isabelle  d'Angleterre, 
I,  25,  26.  —  Au  service  de  la 
reine  Philippe,  113.  —  Prend 
part  au  combat  de  Cadzand  , 
218-222.  —  S'empare  de  Thun- 
l'Évêque,  247-250.— Autres  che- 
vauchées, 268,  288.  —  Fait  la 
guerre  en  Bretagne,  II,  46,  61- 
67,  72-85,  97-103,  109,  113, 114. 
—  Est  envoyé  en  Gascogne,  133- 
138,  146-148.  —  Retrouve  les 
restes  de  son  père,  157-159.  — 
Défend  Aiguillon,  179,  186-196, 
201  (n.),  270-272.  — Est  arrêté  à 
Paris,  malgré  un  sauf-conduit, 
273-282.  —  Se  trouve  au  siège 


de  Calais,  305,  343,  346-360, 
362  (n.),  361.  —  Le  roi  d'Angle- 
terre combat  sous  sa  bannière, 
370,  371,  375,  376,  378,  379.  — 
Combat  les  Espagnols,  386. 

Mauny  (Guillaume  de),  I,  25. 

Mauny  (Isabeau  de),  I,  25. 

Mauny  (Jean  de),  I,  25,  26,  289, 
290,  330,  332,  333,  336. 

Mauny  (Tiherri  de),  I,  25,  289, 
290,  330, 332,  336. 

Mautravers  (Jean  de),  I,  50,  (n.). 

Mautravers(Jeande),  1,303,  (n.). 

Mayence  (archevêque  de),  I,  123. 

Meissen  (marquis  de),  var.  Misse, 
1,252,264,335,351. 

Mellincourt  (sire  de),  I,  292;  II, 
225. 

Menteth  (comte  de),  II,  307  (n.). 

MERCœuR(sire  de),  var.  Merquel, 
I,  375. 

Meurs  (comte  de),  var.  Mours, 
I,  204,  264. 

Milan  (archevêque  et  cardinal  de) , 
1,189,  190. 

Mirabel  (Simon  de),  I,  304  (n). 

Mirepoix  (sire  de),  I,  316,  320. 
Voyez  Levis. 

Misse,  voyez  Meissen. 

Monceaus  (sire  de),  var.  Mont- 
chiaus,  I,  314,  365,  367. 

Mons  voyez  Berg. 

Montaigu,  voyez  Salisbury. 

Montbelliard  (comte  de),  II,  260. 

Montboucier  (sire  de),  II,  124. 

Montchiaus,  voyez  Monceaus. 

Mont-d'Orp  (sire  de),  I,  372. 

Montfort  (Jean,  comte  de).  Ré- 
clame le  duché  de  Bretagne,  II. 
6-8.  —  Assiège  Brest,  9-16.  — 
Rend  hommage  à  Edouard  III, 
17_22—  Est  mandé  à  Paris,  23- 
30.  —  Est  fait  prisonnier  à  Nan- 
tes, 32-37.— Sa  mort,  121. 

Montfort  (Jeanne  de  Flandre, 
comtesse  de).  Sœur  du  comte 

de  I'i.axdre,  II,  G.  —  Continue 
la  guerre  après  la  prise  de  Nan- 
tes, 39-89.  —  Se  rend  en  Angle- 
terre, 90-98. — Assiège  Vannes, 
99-102.— Conclut  une  trêve.  121. 
—  Reprend  les  armes,  322  -330, 
364-3G6. 

Moxtigxy  (sire  de),  I,  34,  72,  111. 

Moxtjardix  (sire  de),  I,  296. 

Moxtmorexcy  (sire  de),  I,  133, 
186,  265, 305,  312,  316,  371,  373; 
II,  23,  42,  190,  244,  247, 256,  279, 
332. 

Moxtmorillox  (sire  de),  II,  124. 

Moxt-Fégur  (sire  de),  II,  153. 

Moray  ou  Murray  (comte  de), 
var.  Moret,  I,  72,  85,  120,  124, 
153,  169,  172;  II,  292,  297. 

Moreuii,  (sire  de),  var.  Moruel, 
1,256,258,291,316,320. 

Morley  (sire  de),  var.  Morlais, 
1,85. 

Mortimer  (Roger  de),  I,  14,  15, 
20,  22,  24,  28,  36,  39,  50,  62,  65, 
66,  69,  109,  124,  125,  136-139, 
173. 

Moruel,  voyez  Moreuil. 

Motte  (Jean  de  la),  II,  268. 

Mours.  vouez  Meurs. 

Mowbray  (sire  de),  var.  Mout- 
bray,  I,  40,  382;  II,  290,  291, 
298. 

Mucidext  (sire  de),  var.  Muchi- 
dext,  II,  132,  282. 

Muelen  (Goswix  Vax  der),  var. 
de  la  Muelle,  I,  72. 

Multox  (sire  de),  I,  382. 

Murexdox  (sire  de),  II,  149. 

Namur  (comte  et  comtesse  de),  I, 

303  (n.),  334,  352,  389;  II,  20S, 

238,  333. 
Namub  (Robert  de),  II,  321,  386, 

3S7,  391,  392. 
Naples  'cardinal  de),  I.  189,  391, 

392. 


Narboxne  (vicomte  de),  I,  346; 

II,  333. 
Navarre  (roi  de),  I,  134, 142,  383; 

II,  204,  399. 
Navarre,  voyez  Blaxche,  reine 

de  France. 
Néelles  (sire  de),  II,  340. 
Neufville  (sire  de),  var.  Noef- 

yille,  1, 40,  382;  II,  97, 179, 241, 

288.  298. 
Normaxdie  (duc  de),  voyez  Jeax, 

roi  de  Fraxce. 
Normaxdie  (duchesse  de),  II,  382. 
Northamptox  (comte  de),  var. 

Norkaxtoxxe  ,  1 ,    156 ,    169 , 

198,  202,  206,  221,341,  381;  II, 

97,  240.  241,  254,  311,  314,  343, 

348,  386. 
Northumberlaxd  (comte  de),  I, 

40. 
Noryvich  (évêque  de),  II,  230. 
Norwich  (Jeax  de),  II,  133,  183- 

185. 
Noyers  (sire  de),  I,  316,  318,  320  ; 

II,  243. 

Ormoxd  (comte  d'),  I,  381  ;  II,  96. 
Ostie  (cardinal    d'),    I,   189;  II, 

343. 
Oxford  (comte  d'),  I,  115;  II;  97. 
Oxford  (évêque  d'),  1, 182. 

Palatix  du  Rhix  (comte),  I,  231. 
Paris  (évêque  de),  I,  305. 
Parthexay  (sire  de),  I.  322. 
Paule  (Thomas1,  II,  46, 97. 
Pauwels  (Jeax),  I,  304  (n.). 
Pavie  (Aimeri  de),  I,  364,  368- 

375 ,  378,  381,  393-395. 
Pecquigxy  (sire  de;,  I,  131,  319. 
Pel  (Lambert  du),  var.  dou  Pé, 

I,  72  ;  II,  252. 
Pembrocke  (comte  de),  var.  Pex- 

XEBRUCQ,  PeXXEBRUGE ,  I  ,    14, 

339,  341,  382;  II,  97,  133,  147, 
148,150,  179,311. 

Pembrocke  (  Marguerite  d'An- 
gleterre, comtesse  de),  II,  302. 

Pennefort  (sire  de),  II,  49,  83. 

Penniel  (Guillaume),  II,  46, 133, 
241,  242. 

Penthièvre  (Gui  de  Bretagne, 
comte  de),  var.  Pentèvre,  II,  6, 
11. 

Fercy  (seigneur  de),  var.  Persi, 
I,  40,  159,  175, 381  ;  II,  241,  263, 
288, 289,  297,  298. 

Périgord  (comte  de),  var.  Piére- 
gorth,  II,  140, 141, 147, 149, 333. 

Petersem  (sire  de),  var.  Pieter- 
sem,  I,  261,  389. 

Philippe,  reine  d'Angleterre.  Voit 
Edouard  III  en  Hainaut,  I,  29, 
32.  —  Protectrice  de  Froissart, 
84.  —Épouse  Edouard  III,  110- 
117, 153,  158.  —  Mère  du  prince 
Noir,  174.  —  Louée  par  Jean  de 
Condé,  216  (n.).— Habite  divers 
châteaux  en  Angleterre,  226- 
228.  —  Se  rend  en  Brabant  et  en 
Flandre,  240-243,  280,  345,  348, 
385.  —  Assiste  à  l'hommage  du 
comte  de  Montfort,  II,  19.  — 
Fêtes  données  en  son  honneur, 
93-95.  —  Sa  générosité,  129.  — 
Accueil  qu'elle  fait  aux  cheva- 
liers français  prisonniers,  220- 

—  Repousse  l'invasion  des  Écos- 
sais, 288-303.—  Rejoint  Edouard 
III  devant  Calais,  306,  307.  — 
Intercède  en  faveur  des  bour- 
geois de  Calais,  355-359. — Entre 
à  Calais,  360,  361. 

Philippe  IV,  dit  le  Bel,  roi  de 
France,  I,  6,  10,  126. 

Philippe  V,  dit  le  Long,  roi  de 
France,  I,  10,  16,  126,  135. 

Philippe  VI,  dit  de  Valois,  roi 
de  France,  succède  à  Charles  le 
Bel,  I,  10,  18,  126-128.  —  Son 
expédition  en  Flandre,  129-134. 

—  Son  caractère,  135.  —  Reçoit 


l'hommage  d'Edouard  III,  140- 
147.  —  Ses  différends  avec  Ro- 
bert d'Artois,  148,  149.  —  Son 
droit  à  la  couronne  est  contesté 
par  le  roi  d'Angleterre,  176-196. 

—  Soutient  le  comte  de  Flandre, 
206.  —  Ses  armements  contre 
Edouard  III  et  ses  alliés,  211- 
214,  227,  229,  240-243.  —  Est 
défié  par  le  roi  d'Angleterre, 
245-247.  —  Se  prépare  à  résister 
aux  Anglais,  255-276.  —  Est 
défié  par  le  comte  de  Hainaut, 
293.  —  Fait  excommunier  les 
Flamands,  305,  343.  —  Réunit 
une  armée  et  s'avance  au  se- 
cours de  Tournay,  311,  342, 349- 
390.  —  Appuie  les  prétentions 
de  Charles  de  Blois  au  duché  de 
Bretagne,  II,  5-7,  16,  17.  — 
Mande  le  comte  de  Montfort  ù 
Paris,  23-26.  —  Soutient  le  parti 
de  Charles  de  Blois,  29,  30,  40. 

—  Ordonne  le  supplice  de  plu- 
sieurs chevaliers,  123,  124, 129- 
132.  —  Accueil  qu'il  fait  aux 
barons  de  Gascogne,  152.  — 
Reçoit  l'hommage  de  Jean  de 
Beaumont,  175. —  Envoie  le  duc 
deNormandie  en  Gascogne,  176. 

—  Fait  assembler  à  Caen  des 
hommes  d'armes  pour  arrêter 
les  Anglais,  207.  —  Quitte  Paris, 
222.  —  Poursuit  les  Anglais, 
226-236.  —  Est  défait  à  Crécy, 
237-266.  —  Veut  faire  mourir 
Gauthier  de  Mauny,  274-282.— 
Excite  les  Écossais  à  commen- 
cer la  guerre,  287.  —  Essaie 
inutilement  de  faire  lever  le 
siège  de  Calais,  331-345.  —  Son 
ingratitude  à  l'égard  des  bour- 
geois de  Calais,  363.  —  Protège 
un  brigand,  nommé  Bacon,  366. 

—  Épouse  Blanche  de  Navarre, 
382.  —  Accueille  le  comte  de 

Flandre,  383,  384.  —  Est  hostile 
aux  flagellants,  398.  —  Sa  mort, 
399. 

PlKREGORTH,  VOJ/eZ  PÉRIGORD. 

Pierre-Buffière  (sire  de),  I,  375. 
Pietersem,  voyez  Petersem. 
Pit.ifre  (Jean),  I,  72. 
Pincornet  (sire  de),  I,  379. 
Pipenpoy  (sire  de),  I,  367. 
Poix  (sire  de),  var.  Pois,  II,  225. 
Pommiers  (sire  de),  II,  132,  282, 

286. 
Pont-Cardon  (sire  de),  II,  97. 
Ponte-Larse  (sire  de),  I,  367. 
Ponthieu  (comte  de),  II,  52,  118, 

333,  voyez  Bourbon. 
Porcien  comte  de),  var.  Porsyen, 

1,312;  II,  118. 
Portebuef  (Pierre),  II,  56,  116, 

117. 
Potelles  (sire  de),  I,  28,  34,  72, 

111,328,329. 
Poteron  (Gui),  I,  323-325. 
Préaux  (sire  de),  var.  Praiaus, 

I,  314. 

Pressigni  (sire  de),  I,  285. 
Prior  (Thomas),  I,  175  (n.). 
Puissances  (sire  de),  II,  285. 

Qoo,  voyez  Coo. 
Qose  (Albrest),  I,  328,  329. 
Quadudal,  voyez  Cadoudal. 
Quantonne,  voyez  Canton. 
Quarmain,  voyez  Carmain. 
Quarrich,  voyez  Carrick. 
Quenqueren  (sire  de),  I,  371. 
Quesnes  (vicomte  des) ,  I,  318  ; 

II,  93,  224,  372,  378. 
Quieret  (Hugues),  I,  251,  284, 

338-340;  11,93. 
Quirich,  voyez  Kerriec. 
Quodeberg,  voyez  Coudenberg. 
Quodun,  voyez  Codun. 

QUOPELAND,  Voyez  COPELAND. 

Quorasse,  voyez  Corasse. 
Quq,  voyez  Cuyk. 


Radcliff  (Richard  de),  var.  Ro- 

clève,  II,  133,  179. 
Rambures  (sire  de),  II,  93. 
Ramonnier  (Gilles  le),  I,  357. 
Ramsay  (sire  de),  var.  Ramesai,  I, 

153,  158,  168,  174,  185  ;  II,  93, 

296,  307. 
Randerode  (sire  de),  I,  370,  372. 
Raveschoot  (Simon  de),  1, 303(n.). 
Rely  (sire  de),  I,  377;  II,  376,377. 
Renneval  (sire  de),  I,  316. 
Renty  (Oudart  de),  II,  309,  373, 

374,  378. 
Resham  (Jean),  I,  283  (n.). 
Ribeumont  (Eustache  de),  var. 

Ribaumont,  II,  309,  341,  372, 

374-381. 
Richemont  (comte  de),  I,  14  (n.). 
Richemont  (comte  de),  voyez  Ar- 
tois (Robert  d"). 
Richemont  (comte  de),  voyez  Lan- 

Castre  (Jean,  duc  de). 
Robersart  (sire  de),  I,  29,  34,  72, 

131,  133. 
Robert  Bruce,  roi  d'Ecosse.  Ses 

guerres  avec  les  Anglais,  I,  8, 

9,  68-104.  —  Sa  mort,  117-124. 

—  Cité,  152, 153,  160,  169. 
Robert,  roi  de  Sicile,  1, 188,  189, 

344. 
Rochefort  (Gérard  de),  II,  88, 

89,  91. 
Roche-Tesson  (sire  de),  II,  108, 

124,  198. 
Roclève,  voyez  Radcliff. 
Rodes  (sire  de),  1, 72, 219. 
Rodomach  (sire  de),  I,  366,  370. 
Rœulx  (sire  du),  I,  32,  34,  72,  76. 
Rohan  (vicomte  de),  II,  61, 64, 71, 

78, 108,  113,  329. 
Roos  (sire  de),  II,  241,  288. 
Rosen  (sire  de),  var.  Rosem,  II, 

282. 
Rotselaer  (sire  de;,  1,230  (n.). 
Rouen  (archevêque  de),  II,  264. 
Roussi  (sire  de),  I,  312;  II,  118. 

Rouveroy  (sire  de),  I,  318,  319. 
Roye  (sire  de),  var.  Roie,  I,  25G, 

258,291,306. 
Ruer,  voyez  Rœulx. 
Rubt  (Paon  de),  II,  358. 

Saint-Aupisse  (sire  de),  I,  375. 
Saint-Denis  (abbé  de),  I,  305. 
Saint-Nicolas-au-Bois  (abbé  de), 

I,  303. 
Saint-Pierre  (Eustache  de),  II, 

352-358. 
Saint-Pierre  de  Gand  (abbé  de), 

I,  301  (n.). 
Saint-Py  (sire  de),  I,  316,  376;  II, 

93,  227. 
Saint-Pol  (comte  de),  II,  264, 

333. 
Saint-Sauflieu  (sire  de),  I,  371, 

373. 
Saint-Yenant  (sire  de),  I,  305, 

368;  II,  24,  42,  118,  177,  190, 

318,  332. 
Salebruce,  voyez  Sarrebruck. 
Salisbury  (comte  de),  I,  198,  202, 

204,  281,  307-310,  368;  II,  44, 

96,  386. 
Salisbury  (comtesse  de) ,  II ,  94  (n.) . 
Salisbury  (évêque  de),  I,  281  (n.). 
Salm  (comte  de),  var.  Saumes, 

I,  230,  244;  II,  254,  260. 
Sancerre  (comte  de),  var.  San- 

coirre,I,  312;  11,118,  177,  238, 

254. 
Sans  (sire  de),  I,  371. 
Santy  (sire  de),  I,  376  ;  II,  74,  372, 

378. 
Sanzeille  (sire  de),  var.  Sensel- 

les,  I,  298;  II,  175,  255. 
Saqueville  (sire  de),  II,  214. 
Sarrebruck  (comte  de),  II,  208. 
Sart  (sire  du),  1,314,  389. 
Saslebery,  voyez  Salisbury. 
Sassegntes  (sire  de),  I,  326,  327. 
SAUCOURT(sirede),  I,  265;  11,224. 
l  s,  voyez  Salm. 


Savoie  (comte  de),  I,  189;  II,  118, 

208,  229,  239,  267,  333. 
Savoie  (Louis  de),  II,  118,  208, 

230,  239,  267,  333,  343. 
Saxe  (duc  de),  I,  231. 
Say  (sire  de),  var.  Sées,  I,  85;  II, 

296. 
Schoonvoorde    (sire    de),   var. 

Sconnevort,  I,  370,  373. 
Sées,  voyez  Say. 
Semeries  (sire  de).  I,  33,  72,  76. 
Senlis  (évêque  de),  I,  305. 
Sennefroide  (sire  de),   II,   133, 

143. 
Sens  (archevêque  de),  I,  391  ;  II, 
279. 

Sersanders  (Jordan).  I,  303  (n.). 
Sicile  (roi  de),  voyez  Robert. 
Sint-Andrew  (évêque  de].  1, 153, 

154, 156,  160, 161. 
Sirehonde  (sire  de),  II,  46. 
Sorre  (Jean  de),  I,  365,  367. 
Souce  (sire  de  la),  II,  133,  160, 179. 
Soumain  (sires  de),  I,  29,  34,  314, 

333,  370. 
Spencer  (Edouard),  var.  Despen- 

sier,  I,  50,  67,  382;  II,  97,  102, 

106. 
Spencer  (Henri),  évêque  de  Nor- 

wicb,  I,  69;  11,106. 
Spencer  (Hugues,  dit  le  Vieux), 

I,  11-19,  30,  34,  41-51,  75,  139, 

281. 
Spencer  (Hugues,  dit  le  Jeune), 

I,  11-18,  41,45-51,  66. 
Spencer  (Hugues),  I,  67  ;  II,  106. 
Spencer  (Thomas),  I,  67;  II,  106. 
Spontin  (sire  de),  II,  321. 
Stanford  (sire  de),  I,  198,  202, 

232,  382  ;  II,  105,  109,  113-115, 

121,  133, 147,  241,  263,  305,  348, 

358,  364,  386. 
Steenbeke  (Jean  de),  I,  304  (n.). 
Straten  (Guillaume  de),  I,  72. 
Stury  (Richard),  I,  57,  341;  II, 

340. 

Suffolk  (comte  de),  var.  Suffort, 
I,  218,281,  307-310,  368;  II,  44, 
207,  237,  251,  386. 

Suis*  (Thierry  de),  I,  303  (n.). 

Sully  (sire  de),  I,  198. 

Surgières  (sire  de),  I,  323-325. 

Sury  (sire  de),  var.  Surie,  II,  268, 
359. 

Talbot  (sire  de),  I,  382;  II,  97. 
Tallard  (vicomte  de),  var.  Talar, 

I,  346  ;  II,  149. 
Tancarville  (comte  de),  I,  144; 

II,  195,  208,  212-216,  219,381, 
382. 

Tannai-Boucon  (sire  de),  II,  285. 
Tarride  (sire  de),  I,  379;  II,  283. 
Thérouanne  (évêque  de),  var. 

Tiéruanne,  I,  306. 
Thians  (sire  de),  I,  371,  372. 
Thorneye    (Guillaume  de),  I, 

283  (n.). 
Thouars  (vicomte  de),  11,254,  260. 
Tigeri,  voyez  Tréseguidi. 
Torcy  (sire  de),  I,  322. 
Torxby  (Etienne  de),  II,  133, 140, 

147. 
Touchet  (Guillaume),  II,  46. 
Toulouse  (archevêque  de),  II,  142. 
Tour  (sire  de  la),  I,  375. 
Tournay  (évoque  de),  I,  306. 
Tournemine  (sire  de),  II,  103, 113. 
Tourton  (sire  de),  II,  282. 
Trainiel  (sire  de),  I,  320. 
Tréseguidi  (sire  de),  var.  Tigeri, 

II,  49,  62,  67,  83. 
Trêves  (archevêque  de),   I,  151, 

231,  379. 
Trie  (sire  de),I,  134,  177,   291, 

306. 
Trussell  (Guillaume),  I,  61  (n.). 
Tupegny  (sire  de),  I,  271. 

Uffalize,  voyez  Huffalize. 
Urgel  (cardinal  d'),  I,  189. 
Uytkerke  (sire  d').  I,  303  (n.). 

TO.U.    II. 


Vace  (Richard  le),  I.  311,  382; 

II,  340. 
Valextinois  (comte  de),  II,  333. 
Valois  (Charles,  comte  de),  1, 10, 

16,  18;  11,157,  158. 
Valois,  héraut  d'armes,  II,  264. 
Vaudemont  (comte  de),  var .  Wau- 

demoxt,  I,  312  ;  II,  118. 
Vendegies  (sire  de),  I,  28,  34, 314. 
Vendôme  (comte  de),  II,  29,  42, 

118,  177. 
Ventadour  (vie.  de),  II,  254,  260. 
Versy  (sire  de),  I,  84,  120,  153, 

160,185;  11,93,296. 
Vertaing  (sire  de),  I,  23,  28,  33, 

72,  244,  292,  370. 
Vervins  (sire  de),  I,  285,  295,  298, 

299. 
Vicogne  (abbé  de),  I,  354-356. 
Victor  II,  pape,  II,  211  (n.). 
Vienne  (dauphin  de),  I,  189,  229. 
Vienne  (Jean   de),  var.  Viane, 

II,  268,  269,  335,  316-355. 
Vilain  (Gauthier),  I,  303. 
Vilain  (Hector),  I,  72. 
Vilain  (Louis),  I,  219. 
Villars  (sire  de),  I,  308. 
Villemur  (vicomte  de),  I,   346; 

II,  149. 
Villers  (sire  de),  I,  116,  215,  333: 

II,  37,  75. 
Vinay  (sire  de),  I,  256,  258. 
Vok,  voyez  Wake. 
Vorholt  (sire  de),  I,  303  (n.). 
Vors  (Arnould  de),  I,  219. 
Vourme   (Robert),  I,  172.  Cf. 

Bourme  (Robert). 
Wage,  voyez  Wake. 
Wake  (Thomas  de),  I,  42,  44,  45, 

48,  49,  51, 59,  65,  66,  78,  95,  107 

166  ;  II,  133,  178,  179. 
Walcourt  (sire  de),  var.  Walle- 

court,  I,  72,  258. 
Walquefare  (Thomas  de),  II,  97. 
Ware  (sire  de  la),  I,  382;  II,  241. 
Wargny  (Catherine  de),  I,  33-1. 
29 

Wargny  (sire  de),  I,  72.  111,  113, 
292,  314,  365,  367;  II,  212. 

Warnans  (sire de),  I,  369. 

Warwick  (comte  de),  I,  40,  19S, 
263,  281,  381,  391;  11,97,113, 
114,  200-202,  207,  223,  227,  228, 
235,  237,  241, 254,  258,  305,  358, 
386,  388. 

"Waudemont,  voyez  Vaudemont. 

AVavrix  (sire  de),  I,  307. 

Wazières  (sire  de),  II,  262. 

Werchin  (sire  de),  I,  210,  292, 313- 
315,  389. 

Were  (Pépin  de),  II,  268,  372, 
376,  317. 


Weston  (Robert),  I,  182. 
Wickham  (Guillaume),  var.  Wi- 

quam,  II,  126. 
Winchester  (comte  de),  I,  381. 
Wiquam,  voyez  \Vickham. 
Wissant  (Jacques  de),  II,  353. 
Wissant  (Pierre  de),  II,  353. 

York  (archevêque  d'),  I,  63;  II, 

290. 
Ypres  (Pierre  d'),  1, 219. 

Zannequin  (Nicolas),  I,  128-133. 

